
INTRODUCERE 


Cine suntem? De ce ne aflăm aici? Încotro ne îndreptăm? 
M-am străduit să răspund la aceste întrebări vechi de când lumea 
cu prilejul primei mele cărti, Călătoria sufletelor, publicată în 1994 
la Editura Llewellyn. Mulți oameni mi-au spus că lectura acestei 
cărți le-a provocat trezirea spirituală a sinelui lor interior, pentru 
că nu avuseseră niciodată până atunci posibilitatea de a citi o 
relatare atât de detaliată despre viața din lumea spiritelor. Tot ei 
mi-au mai zis că citirea acestei lucrări le-a adus certitudinea că sen- 
timentele lor adânci, intuitive, referitoare la viața sufletului după 
moartea fizică și la scopul întoarcerii acestuia pe Pământ, vorbeau 
despre o realitate. 

După ce cartea a fost publicată și apoi tradusă în alte limbi, 
am primit o mulțime de apeluri de la cititori din toată lumea care 
mă întrebau dacă va mai exista și un al doilea volum. Am rezistat 
acestor sugestii o perioadă lungă de timp. Era dificil să organizez 
toate datele adunate în cursul anilor mei de cercetări pentru ca, în 
cele din urmă, să aștern pe hârtie un studiu comprehensiv asupra 
vieţii noastre de după moarte. Simțeam că făcusem destul. 

În introducerea carții mele, Călătoria Sufletelor, am explicat 
deopotrivă istoricul meu ca hipnoterapeut tradițional și cât eram 
de sceptic în ceea ce privește folosirea hipnozei în scopul regresiei 
metafizice. Am hipnotizat pentru prima oară pe cineva în 1947, la 
vârsta de cincisprezece ani, așadar făceam în mod cert parte din 
cercul adepților practicilor tradiționale și nu ale celor New Age. 
Am fost, așadar, copleșit atunci când, în timpul ședintei cu un 
client, am deschis în mod accidental poarta lumii spiritelor. Mi se 
părea că majoritatea practicanților regresiei în viața anterioară con- 
siderau că viața dintre vieți era un loc cețos de abandon și de 
uitare, ce servea doar ca punte între o viață trecută și următoarea. 
Mi-a fost apoi, în scurtă vreme, evident că trebuia să descopăr sin- 
gur treptele necesare atingerii și deblocării memoriei unui subiect 

asupra acestui loc plin de mistere. După mai mulți ani de cercetări 
solitare, am putut construi, în sfârșit, un model funcțional al struc- 
turii lumii spiritelor și am înțeles cât de benefic, din punct de 
vedere terapeutic, poate fi acest procedeu pentru client. Am aflat 
totodată că nu are nici o importanță dacă o persoană este atee, pro- 
fund religioasă sau adepta vreunei credințe filosofice - indiferent 
de credințele lor, o dată aflați în starea de hipnoză supraconștien- 
tă, toți clienții mei relatau lucruri asemănătoare. Din acest motiv 
am devenit ceea ce am numit un regresionist spiritual, adică un 
hipnoterapeut specializat în viața de după moarte. 

Am scris Călătoria Sufletelor spre a oferi publicului, într-un 
mod ordonat şi concis, informații referitoare la ceea ce înseamnă 
moartea și trecerea dincolo de ea - cine anume ne întâmpină, 
încotro ne îndreptăm și ce anume facem în lumea spiritelor, în ca- 
litatea noastră de suflete, înainte de a ne alege noul trup pentru 
reîncarnare. Am gândit formatul acestei cărți ca pe un periplu prin 
timp, folosindu-mă de relatările clienților mei despre experiențele 
trăite de ei în perioada dintre viețile lor trecute. Astfel, Călători 
Sufletelor nu a fost doar o carte în plus despre reincarnare, ci a 
deschis noi perspective în domeniul cercetării metafizice, neexplo- 
rat până atunci cu ajutorul hipnozei. 

În timpul anilor '80, pe când îmi formam un model asupra 
lumii de dintre vieți, am încetat să practic orice altă formă a hip- 
noterapiei. Pe măsură ce avansam în studiul cazurilor mele, deve- 
neam tot mai obsedat de descoperirea secretelor lumii spiritelor, 
dar, în același timp, și mai convins de validitatea și autenticitatea 
consideraţiilor mele inițiale. De-a lungul acestor ani de cercetări 
asupra lumii spiritelor am lucrat, practic, în singurătate, numai 
clienții mei implicați direct în munca de cercetare având 
cunoștiință de aceasta, și chiar și aceștia, doar la ceea ce se referea 
în mod direct la ei și la prietenii lor. M-am ținut departe și de 
librăriile specializate în cărți de metafizică, pentru că am vrut să 
beneficiez de libertate absolută față de orice infuențe exterioare. 
Astăzi ştiu că izolarea și rămânerea în afara publicității pe care mi 
le-am impus au fost o decizie corectă. 

Când am plecat din Los Angeles în munţii Sierra Nevada 
pentru a scrie Călătoria Sufletelor, mă aşteptam la un anonimat 
liniștit, lucru care s-a dovedit a fi o amăgire. Cea mai mare parte a 

materialului prezentat în carte nu fusese publicat niciodată înainte, 
astfel că am început să primesc o mulțime de scrisori din partea 
editorului meu. Datorez Editurii Llewellyn recunoștință pentru că 
a avut curajul și intuiţia de a oferi publicului cercetările mele. Am 
inceput să fac lungi călătorii pentru a-mi ține conferințele, dând 
totodată o serie de interviuri la radio și la televiziune. 

Dar oamenii au vrut mai multe detalii despre lumea spiritelor 
şi continuau să întrebe dacă mai am și alte materiale pe această 
temă. A trebuit să le răspund că da. De fapt, aveam încă o mare 
varietate de informaţii, dar pe care am considerat că ar fi mai bine 
să nu le ofer publicului, fiind totuși un autor necunoscut. În ciuda 
faptului că oamenii au găsit Călătoria Sufletelor ca fiind foarte 
inspirată, am rezistat ideii de a scrie o continuare. M-am decis, 
apoi, să fac un compromis. În timp ce a cincea ediție se afla sub 
tipar, a fost adăugat un index, alături de o nouă copertă și de câte- 
va paragrafe noi, în speranța unei mai bune clarificări a unor pro- 
bleme specifice. Nu a fost însă de ajuns. Numărul de scrisori pe 
care îl primeam în fiecare săptămână continua să crească, cu tot 
felul de întrebări despre viața de după moarte. 

Oamenii începuseră să mă solicite și m-am decis să încep din 
nou să-mi practic meseria, pe o bază limitată însă. Am observat un 
procent mai mare de suflete mai dezvoltate. Clienţii trebuia să 
aştepte multă vreme pentru a mă vedea, din cauza serni-izolării 
mele, astfel că s-a redus mult numărul lor. Drept rezultat, am avut 
mai puține cazuri de suflete tinere în crize psihologice și mai 
multe cazuri cu clienți care aveau puterea de a fi răbdători. Acești 
oameni își doresc să descifreze înțelesul ascuns al anumitor pro- 
bleme, prin sondări în memoria lor spirituală, pentru a-și putea 
identifica propriile scopuri în viață. Mulţi dintre ei sunt vindecă- 
tori și autodidacți, care se simt confortabil încredințându-mi infor- 
maţii despre experiențele sufletului lor în viața dintre vieți. La rân- 
dul meu, sper că i-am ajutat în identificarea adevăratului lor drum. 

În tot acest timp percepția publicului a fost că nu am spus 
Chiar toate secretele pe care le știam. În cele din urmă, în mintea 
mea a început să se nască ideea de a scrie o a doua carte. Consider 
prima mea carte, Călătoria Sufletelor, un pelerinaj spre lumea 
spiritelor, pe marele fluviu al eternității. Voiajul a început la gurile 
râului, o dată cu momentul morții fizice, și s-a sfârșit în locul în 

care ne-am întors într-un trup nou. Am urcat, în Călătoria 
Sufletelor, în susul râului, spre Sursă, atât cât am putut. Acest lucru 
nu s-a schimbat. Cu toate că amintirea acestei excursii revine în 
mintea fiecărui om de nenumărate ori, nimeni dintre cei încă 
încarnați nu pare că ar avea capacitatea de a mă conduce mai 
departe. 

Destinul Sufletelor are intenția de a conduce călătorii într-o a 
doua expediție pe același râu, în scopul unei explorări mai detali- 
ate. În timpul călătoriei noastre din această a doua expediție, vreau 
să descopăr mai mult din aspectele ascunse ale acestui drum, pen- 
tru a oferi oamenilor o perspectivă mai largă asupra întregului. Am 
proiectat această carte mai degrabă pe categorii precise decât în 
funcție de locații temporale sau de spațiu. Am încercat, de aseme- 
nea, să ofer cititorilor o privire asupra câtorva elemente ale vieții 
sufletului din perspectiva câtorva cazuri (concrete). Destinul 
Sufletelor are intenţia de a extinde înțelegerea noastră asupra 
incredibilei semnificații a ordinii și a planificării ce există în folo- 
sul ființei umane. 

În același timp intenționez ca acest al doilea tur prin minunile 
lumii spiritelor să fie unul proaspăt și plăcut și pentru călătorul 
novice. Pentru cei ce citesc pentru prima dată o lucrare despre 
munca mea, capitolul de deschidere va oferi o privire de ansamblu 
asupra celor descoperite de mine despre viața noastră dintre vieți. 
Sper ca acest cuprins va ajuta înțelegerii dumneavoastră asupra a 
ceea ce urmează și vă va încuraja, poate, să citiți și cartea mea de 
început. 

Așadar, pentru că tocmai suntem pe punctul de a începe 
această a doua călătorie a noastră, vreau să mulțumesc tuturor 
acelora care mi-au fost de ajutor în greaua misiune de a deschide 
ușile spirituale ale minții. Aceste asocieri, combinate cu indulgența 
multor ghizi, mai ales a celui personal, mi-au dat energia de a con- 
tina acestă sarcină. Mă simt cu adevărat binecuvântat că am fost 
ales să fiu unul dintre mesagerii acestei lucrări semnificative, 

În momentul morții sufletul nostru se desprinde de corpul- 
gazdă. Dacă sufletul este bătrân și are experiențe din mai multe 
vieți anterioare, va ști negreșit că a fost eliberat și se va întoarce 
acasă. 

Nu e nevoie ca o persoană anume să întâmpine aceste suflete 
avansate. Cu toate acestea, cele mai multe suflete cu care lucrez 
sunt întâmpinate de călăuze în afara planului astral al Pământului. 
Un suflet tânăr sau un copil care a murit ar putea fi puțin dezo- 
rientat până când ar apărea cineva mai aproape de nivelul de bază 
pentru a-l întâmpina. Există suflete care preferă să rămână pentru 
un timp la locul unde le-a surprins moartea. Cele mai multe pleacă 
imediat. Timpul nu are sens în lumea spiritelor. Desprinse de 
trupul în care s-au aflat, spiritele care vor să aducă alinare cuiva 
aflat în suferință sau au alte motive pentru a rămâne o vreme în 
apropierea locului în care a survenit moartea nu resimt timpul ca 
pe o pierdere. Pentru suflet timpul devine timpul Acum, care e 
diferit de timpul linear. 

Pe măsură ce se îndepărtează de Pământ, sufletele se învăluie 
într-o lumină din ce în ce mai strălucitoare. Unele dintre ele vor 
vedea pentru câteva momente o întunecime cenușie și vor simți 
cum trec printr-un tunel sau printr-o poartă. Diferențele dintre 
aceste două fenomene depind de viteza de ieșire a sufletului din 
corp, care, la rândul său, se află în strânsă legătură cu experiențele 
sufletului. Senzația de a fi condus de călăuze poate fi plăcută sau 
forțată, în funcție de maturitatea sufletului și de capacitatea lui de 
a se adapta repede. La începutul perioadei de desprindere, toate 
sufletele văd „fâșii de nori“ în jurul lor care, la scurt timp, se 
limpezesc, permițându-le să se avânte în infinitul depărtărilor. Este 
momentul în care sufletul obișnuit zărește o formă fantomatică de 
energie venind spre el. Această apariție poate să fie unul sau chiar 
două suflete pereche, dar în mod sigur este călăuza. În situațiile în 

care suntem întâmpinați de un soț sau de un prieten care ne-a 
părăsit înaintea morții noastre, călăuza noastră se află și ea în 
apropiere, astfel încât să poată prelua procesul de transformare. În 
lunga mea activitate de cercetare nu am întâlnit nici un suflet care 
să fi fost întâmpinat de o personalitate religioasă marcantă cum ar 
fi lisus sau Buddha. Totuși esența plină de iubire a marilor învățați 
de pe Pământ se află, cu siguranță, în călăuzele noastre personale, 
destinate fiecaruia dintre noi, în parte. 

În momentul în care sufletele se îndreaptă spre locul numit 
„acasă“, trăsătura lor „pământească“ deja s-a schimbat. Ele nu mai 
pot fi numite umane în sensul pe care-l atribuim unei ființe 
omenești cu laturile ei, emoțională, temperamentală și fizică. De 
exemplu, sufletul nu își deplânge moartea corpului fizic în felul în 
care o fac cei apropiați lui. Sufletul e cel care ne face umani pe 
Pământ, însă, fără corpul nostru, nu am mai fi ceea ce suntem, 
Homo Sapiens. Sufletul are o măreție care nu poate fi redată în 
cuvinte, aflându-se dincolo de orice descriere. Tind să cred că 
sufletele sunt forme inteligente de energie luminoasă subtilă. După 
moarte, sufletele simt imediat schimbarea, pentru că nu mai sunt 
împovărate de un trup-gazdă temporar, cu creier și sistem nervos 
central. Unele suflete au nevoie de o perioadă mai îndelungată de 
acomodare decât altele. 

Energia sufletului este capabilă să se dividă în părți egale, ase- 
meni unei holograme. Energia sufletului poate avea vieți paralele 
în alte corpuri, cu toate că acest lucru este mult mai rar decât 
ne-am putea aștepta. Totuși, datorită naturii duale a tuturor 
sufletelor, o parte din energia noastră subtilă rămâne întotdeauna, 
ca o constantă, în lumea spiritelor. Astfel, se poate să îți vezi mama, 
la întoarcerea ei dintr-una din viețile de pe Pământ, chiar dacă ea, 
probabil, a murit cu treizeci de ani în urmă și sufletul său s-a reîn- 
carnat. 

Perioada de orientare petrecută alături de călăuzele noastre, 
care se desfășoară chiar înainte de a ne alătura grupului matcă, 
variază de la suflet la suflet atât în funcţie de diferitele vieți trăite 
de acesta, cât și de diferitele vieți ale aceluiași suflet. Aceasta este 
o perioadă de liniște și acalmie și oferă oportunitatea de a scăpa de 
orice frustrări legate de viața pe care tocmai am încheiat-o. 
Perioada de orientare are intenția de a fi o sesiune ușoară de 

informare şi de testare făcută cu grijă de ghizii-profesor, care poate 
fi mai lungă sau mai scurtă, în funcție de ceea ce am realizat sau 
nu din contractul vieţii noastre. 

Problemele karmice speciale sunt la rândul lor revăzute, cu 
toate că vor fi discutate detaliat mai târziu în cadrul grupului 
matcă al sufletului nostru. Energia cu care unele dintre suflete se 
întorc nu va fi trimisă imediat în grupul lor. Este vorba de acele 
suflete care au fost contaminate de trupurile lor fizice și s-au impli- 
cat în acțiuni malefice. Însă trebuie făcută distincția între a face un 
rău fără intenția de a răni pe cineva și răul săvârșit intenționat. Răul 
făcut altora este evaluat cu grijă, pe diferite grade, de la înșelătorie 
la rea-voință. 

Acele suflete care au fost asociate cu răul sunt duse în centre 
speciale pe care unii clienți le numesc „unități intensive de 
ajutor“ În acel loc, mi s-a spus, energia lor este remodelată pentru 
a fi reîntregită. Aceste suflete pot fi retrimise pe Pământ în scurt 
timp, în funcție de natura trangresiunilor lor. În acest fel, aceste 
suflete vor avea posibilitatea de a alege să servească drept victime 
ale unor alte acțiuni rele în viața viitoare. Cu toate acestea, dacă 
manifestările lor au fost crude și s-au repetat de-a lungul unui 
număr de vieți, înseamnă că avern de-a face cu un mod de com- 
portament reprobabil. Sufletele de acest fel pot petrece o lungă 
perioadă - chiar mai mult de o mie de ani pământeni -într-o expe- 
riență spirituală solitară. Un principiu de bază al lumii spiritelor 
este că săvârșirea unui rău, intenționat sau nu, va necesita să fie 
redresat într-un fel sau altul într-o viață viitoare. Acest fapt nu este 
considerat ca o pedeapsă, nici măcar ca o penitență, ci ca o posibi- 
litate de creștere karmică. Nu există iad pentru suflete, tdi 
poate, viața pământească. 

Unele vieți sunt atât de dificile, încât sufletul ajiage: acasă 
foarte obosit. Astfel, în locul unei energii întinerite de ghizii noștri, 
care-și combină propria energie cu a noastră la intrarea în lumea 
spiritelor, se poate întâmpla totuși ca energia noastră să fie foarte 
scăzută. În aceste cazuri, în loc de a sărbători acest eveniment 
(întoarcerea acasă), sufletele au nevoie mai degrabă de repaos și de 
singurătate. Într-adevăr, multe suflete care au nevoie de odihnă o 
primesc după reunificarea cu grupurile lor. Grupul nostru de 
suflete poate fi violent, furtunos sau supus și docil, în concordanță 

cu ceea ce am făcut în timpul unei încarnări. Toate grupurile își 
întâmpină prietenii în felul propriu, dar întotdeauna cu sentimente 
de adâncă dragoste și camaraderie. 

Întoarcerea acasă este un interludiu plin de bucurie, mai ales 
dacă urmează unei vieți fizice în care nu am avut prea multe con- 
tacte cu rudele apropiate de suflet. Majoritatea subiecților mei mi- 
au spus că au fost întâmpinați cu îmbrățisări, zâmbete și cu mult 
umor, ceea ce consider că este un mod de comportament definito- 
riu al vieţii în lumea spiritelor. Grupurile entuziaste care au plănuit 
sărbătoarea în cinstea sufletului care s-a întors își pot suspenda, în 
acest scop, orice altă activitate. lată ce a relatat unul dintre subiecții 
mei despre întoarcerea sa: 


După ultima mea viață, grupul meu mi-a organizat o petre- 
cere grozavă, cu muzică, dans, vin şi cântece. Ei au aranjat ca 
totul să arate ca un festival clasic roman, cu holuri de mar- 
mură, togi și toate acele accesorii exotice existente în 
numeroasele noastre vieți petrecute împreună în lumea 
antică. Melissa (o rudă primară de suflet) mă aștepta chiar în 
fața casei, recreeând vârsta la care mi-o aminteam cel mai bine 
și arătând mai fericită ca oricând. 


Grupurile de suflete variază între trei și douăzeci și cinci de 
membri, având în medie cincisprezece. Există momente când 
sufletele dintr-un grup alăturat vor să intre în contact unele cu 
celelalte. Această activitate implică cel mai adesea sufletele mai 
bătrâne care și-au făcut mulți prieteni în alte grupuri, de-a lungul 
sutelor de vieți anterioare. Aproape zece milioane de telespectatori 
din Statele Unite au urmărit emisiunea SIGHTINGS, produsă de 
Paramount în 1995, în cadrul căreia a fost transmis un fragment 
referitor la munca mea. Aceia care au văzut această emisiune 
(despre viaţă si moarte) își pot aminti de una dintre clientele mele, 
pe nume Colleen, care vorbea despre una dintre ședințele noastre. 
Ea descria că, la întoarcerea în lumea spiritelor după o viață ante- 
rioară, a nimerit în toiul unui bal din secolul al XVII- lea. Subiectul 
meu a văzut peste o sută de persoane care au venit să-i sărbăto- 
rească întoarcerea. Au fost reproduse cu generozitate un timp și un 
spatiu pe care ea le-a iubit, astfel încât Colleen a putut să înceapă 
procesul de înnoire a stilului. 

Astfel, întoarcerea acasă poate avea loc în două moduri. Un 
suflet poate fi întâmpinat la intrarea în lumea spiritelor de câteva 
nuflete, pentru ca apoi acestea să renunțe în favoarea unui ghid, 
care îl va conduce într-un tur orientativ. De obicei, comitetul de 
intîmpinare așteaptă până în momentul în care sufletul se întoarce 
In grup. Acest grup poate fi izolat într-o clasă, adunat în jurul 
treptelor unui templu ‘sau așezat într-o grădină; se mai poate 
întâmpla ca sufletul reîntors să dea peste mai multe grupuri 
reunite într-o atmosferă de bibliotecă. Sufletele care trec pe lângă 
alte grupuri în drumul spre propriul grup remarcă, adesea, că alte 
suflete, cu care au intrat cândva în contact în viețile trecute, le 
caută și le recunosc cu un zâmbet sau cu un salut amical. 

Modul în care un subiect vede alcătuirea grupului matcă e 
direct proporțional cu nivelul de dezvoltare al acestuia, cu toate că 
amintirile atmosferei unei săli de clasă sunt întotdeauna foarte 
clare. În lumea spiritelor plasarea într-o clasă educațională sau alta 
depinde de nivelul de dezvoltare al sufletului. Simplul fapt că un 
suflet s-a încarnat pe Pământ încă din timpul epocii de piatră nu e 
o garanție a unei plasări superioare. La conferințele mele remarc 
adesea un client care a totalizat patru mii de ani de vieţi anterioare 
pentru a depăși sentimentul de gelozie. Pot să confirm că acesta nu 
mai e astăzi o persoană geloasă, dar deocamdată nu a făcut decât 
mici progrese în ceea ce priveşte intoleranța sa. Unora dintre stu- 
denți le ia mai multă vreme să asimileze și să depășească anumite 
lecţii, la fel ca și în clasele de pe Pământ. Pe de altă parte, toate 
sufletele avansate sunt bătrâne, atât în ceea ce privește nivelul 
cunoașterii, cât și acela al experienţei. 

In Joumey of Souls (Călătoria sufletelor), am clasificat în linii 
mari sufletele drept începătoare, medii și avansate și am dat exem- 
ple concrete pentru fiecare dintre acestea, explicând că există 
nuanțe fine de dezvoltare între aceste categorii. În general, compo- 
nența unui grup de suflete este dată de ființe aflate la același nivel 
de dezvoltare, cu toate creşterile și scăderile lor individuale. 

Aceste atribute formează echilibrul grupului. Sufletele se 
ajută unele pe altele în însușirea aspectelor cognitive ale absorbției 
informațiilor din experiențele de viață și în revederea felului în 
care au fost folosite sentimentele și emoțiile trupurilor lor gazdă, 
trăiri aflate în legătură directă cu experienţele lor de viaţă. Fiecare 

aspect al unei vieți este disecat, mergând până la inversarea 
rolurilor, unjocîn cadrul grupului, cuscopul creşterii gradului de 
conștientizare al propriilor acțiuni. Când sufletele ating nivelele 
medii de dezvoltare, încep să se specializeze în acele domenii pen- 
tru care au demonstrat că au aptitudini specifice. Voi discuta mai 
pe larg aceste ipostaze în capitolele următoare. 

Un aspect semnificativ al cercetărilor mele este identificarea 
culorilor energiei în care sunt înveștrnântate sufletele în cadrul 
lumii spiritelor. Culorile reliefează nivelul de avansare al unui 
suflet sau altul. Aceste informaţii, strânse încetul cu încetul, de-a 
lungul a mai mulți ani, reprezintă un indicator al progresului în 
timpul evaluării clientului și servesc, de asemenea, la identificarea 
celorlalte suflete pe care la văd în jurul lor clienții mei aflați în 
stare de transă. 

Sunt de părere că albul pur denotă un suflet mai tânăr, în 
vreme ce energia unui suflet avansat, devenind mai densă, își 
schimbă culoarea în portocaliu, apoi în galben, verde și în cele din 
urmă în nuanțe de albastru. Pe lângă aceste aure esențiale, există 
amestecuri subtile de culori ale haloului în cadrul fiecărui grup, în 
funcție de aspectele caracteristice fiecărui suflet. 

Din dorința obținerii unui sistem cât mai bun, am clasificat 
dezvoltarea sufletului pe o scară ce începe la nivelul I - începă- 
tor, și traversează diferite nivele de învățare, până la nivelul VI, 
corespunzător stadiului de avansat. Aceste suflete foarte avansate 
apar ca având o culoare profund violetă. Nu mă îndoiesc că există 
și nivele mai înalte, dar cunoștiințele mele referitoare la acestea 
sunt limitate, pentru că tot ceea ce pot să fac este să iau notă de 
relatările unor oameni încă încarnați. Sincer vorbind, nu sunt 
încântat de folosirea termenului „nivel“ pentru ierarhizarea 
sufletelor, pentru că această etichetare ascunde privirii diversi- 
tatea dezvoltării sufletelor în oricare dintre stadii în parte. Cu 
toate aceste neajunsuri, subiecții mei folosesc termenul „nivel“ 
pentru a descrie exact unde anume se află pe scara învățării. În 
ciuda evaluărilor mele, nici unul dintre clienții mei nu se arată 
înclinat să certifice că este un suflet avansat, dând dovadă de 
modestie față de realizările obținute. Însă, odată ieșiți de sub hip- 
noză, având sub control o minte pe deplin conștientă şi mul- 
tumită de sine, ei devin mai puțin reticenți. 

În starea supraconștientă din timpul hipnozei adânci, subiecții 
mei îmi spun că în lumea spiritelor nici un suflet nu este descon- 
siderat pentru că ar avea mai puțină valoare decât oricare alt suflet. 
Ne aflăm cu toții într-un proces de transformare ce tinde către 
ceva mai înalt decât starea noastră actuală de iluminare. Fiecare 
dintre noi este considerat ca fiind unic, calificat să-și aducă propria 
contribuție la acest întreg, neavând prea mare importanță cât de 
mult ne străduim cu lecţiile noastre. Dacă acest fapt n-ar fi ade- 
vărat, în primul rând nici măcar n-am fi fost creați. 

Din afirmaţiile mele referitoare la culorile specifice celor 
avansați, nivele de dezvoltare, clase, profesori și studenți, ar fi ușor 
de presupus că ambianța lumii spiritelor este una bazată pe ie- 
rarhie. Această concluzie ar fi destul de departe de adevăr, din 
punctul de vedere al tuturor clienților mei. Dacă ar fi totuși ceva 
de spus despre acest lucru, atunci lumea spiritelor este ierarhică 
din punct de vedere al gradului de conștiență mentală. Noi tindem 
să gândim organizarea autorității pe Pământ ca fiind reprezentată 
de lupte pentru putere, războaie și de folosirea unui întreg șir de 
reguli rigide în cadrul diferitelor structuri. Un sistem există, fără 
îndoială, și în lurnea spiritelor, dar acesta se situează în cadrul unei 
matrici sublime a compasiunii, armoniei, eticii și a moralității, cu 
mult diferită de ceea ce se practică la noi, pe Pământ. Din expe- 
riența mea, lumea spiritelor are și un departament de personal 
centralizat având menirea de a atribui sarcini sufletelor. Acolo 
există încă un sistem de valori centrat pe toleranță, amabilitate, 
răbdare și iubire absolută. În timp ce îmi relatează aceste lucruri, 
subiecții mei sunt smeriți. 

Am un vechi prieten din colegiu, aflat în Tucson, un iconoclast 
ce a opus rezistență autorității de-a lungul întregii sale vieți, o ati- 
tudine cu care pot empatiza. Prietenul meu presupune că sufletele 
clienților mei au suferit o „spălare a creierului“ pentru a crede că-și 
pot controla destinul. El consideră că nici un fel de autoritate - chiar 
şi cea spirituală - nu poate exista în lipsa corupției și a abuzului de 
privilegii. Cercetarea mea, revelând existența unei ordini atât de 
desăvârșite acolo sus, nu poate fi pe placul său. 

În același timp, toți subiecţii mei suntîncredințați că au avut 
posibilitatea unei multitudini de alegeri în trecutul lor și că această 
stare de fapt va continua și în viitor. Un stadiu avansat în asumarea 

propriei responsabilități nu include dominația sau ierarhia 
statutelor, ci recunoaşterea unui potențial. Pretutindeni în viața lor 
de dintre viețile pe Pământ, subiecții mei au avut integritate și li- 
bertate personală. 

Nimeni, în lumea spiritelor, nu ne obligă să ne reîncarnăm sau 
să participăm la proiecte de grup. Dacă sufletele doresc solitudine, 
o pot avea. Dacă nu vor să avanseze în rezolvarea sarcinilor lor, pot 
să nu o facă. Un subiect mi-a zis: „Am trecut prin multe vieți 
ușoare și mi-a plăcut pentru că nu voiam să muncesc prea mult. 
Acum lucrurile se vor schimba. Ghidul meu spune - noi suntem 
gata atunci când ești și tu pregătit“. De fapt, acolo există atât de 
multă libertate a voinței, încât, dacă nu suntem gata, din diferite 
motive personale, să părăsim planul astral al Pământului după 
moarte, ghizii noștri ne vor permite să rămânem câtă vreme avem 
nevoie pentru a fi pregătiți să mergem acasă. 

Sper ca această carte va arăta că avem o mulțime de posibi- 
lități de alegere atât în cadrul lumii spiritelor, cât și în afara aces- 
teia. Ceea ce este foarte evident pentru mine, referitor la aceste 
posibilități de alegere, dorința intensă a celor mai multe dintre 
suflete de a se dovedi la înălțirnea încrederii investite în ele. E de 
așteptat ca noi să facem și greșeli în acest proces. Motivația primor- 
dială a sufletelor este tocmai efortul de a avansa către o mai mare 
bunătate pentru a intra în conjuncție cu Sursa care ne-a creat. 
Atunci când li se oferă posibilitatea de a se încarna în forme fizice, 
sufletele cunosc sentimentul umilinței. 

Am fost întrebat adesea dacă subiecții mei vizualizează Sursa 
creației în timpul sesiunilor noastre. În introducerea acestei cărți 
am afirmat că mă pot apropia de această Sursă numai în cadrul 
limitelor impuse de faptul că lucrez cu oameni încă încarnati. 
Subiecții avansați vorbesc despre timpul conjuncției, despre 
momentul când se alătură „Celei Mai Sacre Dintre Toate“. În 
această sferă de lumină densă, roșie, există o Prezenţă atotcunoscă- 
toare. Nu pot să spun exact ce înseamnă toate acestea, dar știu că 
este simțită o prezență atunci când mergem în fața Consiliului 
Bătrânilor. O dată sau de două ori, în timpul de dintre vieți, vi- 
zităm acest grup de ființe superioare, aflate cu o treaptă sau două 
mai sus decât ghizii/profesorii noștri. În prima mea carte am 
prezentat o serie de studii de caz referitoare la aceste întâlniri. Cu 

prilejul acestei lucrări voi detalia și mai mult domeniul vizitelor la 
acești maeștri, aflați foarte aproape de Creator, pentru că aici sufle- 
tul experimentează o sursă mai înaltă a cunoașterii divine. Clienţii 
mei numesc această forță energetică „Prezența“. 

Consiliul Bătrânilor nu este nici un tribunal al judecătorilor, 
pici o curte unde sufletele se înfățișează spre a fi triate și pedepsite 
pentru faptele rele comise, deși trebuie să recunosc că, uneori, 
cineva îmi va spune că a apărea în fața Consiliului induce un sen- 
timent asemănător cu acela în care un elev este chemat în biroul 
directorului. Membrii Consiliului doresc să discute cu noi despre 
greșelile noastre și despre ceea ce putem face pentru a ne corecta 
comportamentele negative în viața viitoare. 

Acesta este locul în care încep considerațiile asupra trupului 
optim din viața noastră viitoare. Pe măsură ce se apropie timpul 
renașterii noastre, mergem într-un spațiu unde putem vedea/încer- 
ca o serie de trupuri, pentru a observa dacă se potrivesc cu 
cerinţele și nevoile noastre. Avem astfel șansa de a privi în viitor și 
de a testa diferitele noastre trupuri înainte de a face o alegere. 
Sufletele aleg în mod voit corpuri imperfecte și vieţi dificile, în 
scopul de a-și plăti datoriile karmice sau de a lucra la acele aspecte 
ale unei lecţii la care au avut probleme în trecut. Cele mai multe 
dintre suflete acceptă corpurile care le sunt oferite în camera de 
selecţie, însă un suflet poate refuza atât ceea ce i se oferă, cât și să 
se reincarneze. De asemenea, un suflet poate cere să meargă pen- 
tru o vreme pe o planetă fizică, alta decât Pământul. Dacă accep- 
tăm noua sarcină, suntem trimiși de regulă într-o clasă de 
pregătire, spre a ne reaminti principalele semnificații și indicii ale 
vieţii ce va urma, în special acelea în care rudele noastre primare 
de suflet ne intră în viață. 

În cele din urmă, când vine timpul dia ne luăm la 
revedere de la prietenii noștri și suntem escortați spre un loc de 
imbarcare pentru excursia pe Pământ. Adesea, sufletele se alătură 
gazdelor lor desemnate abia după cea de-a treia lună a sarcinii, 
având, astfel, la dispoziție un creier suficient de evoluat pentru a 
putea lucra cu el înainte de naștere. În timpul sarcinii ele sunt încă 
în stare să gândească în calitate de suflete nemuritoare până se 
obișnuiesc cu circuitele creierului și cu alter-egoul gazdei lor. 
După naştere, o memorie amnezică se declanșează și sufletele 

inlocuiesc caracterul lor nemuritor cu temporara minte ome- 
nească, pentru a produce o combinație de trăsături necesare unei 
noi personalități. 

Pentru a atinge mintea sufletului celor aflați în stadiile inci- 
piente ale regresiei hipnotice, folosesc o apropiere sistematică, 
printr-o serie de exerciții pregătitoare. Această procedură este des- 
tinată atât ascuțirii graduale a memoriei subiecților mei cu privire 
la trecut, cât și pregătirii acestora pentru analiza critică a ima- 
ginilor pe care le vor vedea din viața din lumea spiritelor. După 
obișnuitul interviu, hipnotizez foarte repede clientul, secretul meu 
constând în gradul de intensitate al hipnozei. În urma unor lungi 
perioade de experimentare, am conștientizat că aducerea unui 
client în stadiul normal de hipnoză - alpha nu este suficientă pen- 
tru a atinge starea supraconștientă a minții sufletului. Pentru aceas- 
ta trebuie să aduc subiectul într-o stare mai avansată de hipnoză - 
și anume starea theta. 

În termeni metodologici, este indicat să petrec peste o oră 
vizualizând îndelung imagini ale pădurii sau ale țărmului mării, 
după care aduc subiectul în anii copilăriei sale. Pun întrebări deta- 
liate referitoare la lucruri ca: stilul mobilei din casă la vârsta de 
doisprezece ani, articolul vestimentar favorit la vârsta de zece ani, 
jucăria preferată la vârsta de șapte ani și fac apel la cele mai tim- 
purii amintiri ale copilăriei, de la vârsta de doi sau trei ani. Trec 
prin toate acestea înainte de a cobori subiectul în perioada sa pre- 
natală, pentru a răspunde la alte întrebări, iar apoi să facem o 
scurtă trecere în revistă a vieții sale trecute. Podul pe care l-am 
construit este complet în momentul în care clientul a trecut pra- 
gul morții din acea viață și a ajuns la porțile lumii spiritelor. 
Hipnoza continuă, devenită profundă în cursul primei ore, pro- 
duce ruptura subiectului de mediul său inițial; urmează ca subiec- 
tul să răspundă detaliat, în următoarele două ore, la un interviu 
referitor la viața sa spirituală. 

Subiecţii care ies din transă după ce, din punct de vedere 
mental, s-au întors acasă, afișează o atitudine de teamă respec- 
tuoasă, de departe mai profundă decât dacă ar fi experimentat o 
simplă regresie a unei vieți trecute. De exemplu, un client mi-a 
spus: „Asemeni unui râu, spiritul, grație calităților sale complexe și 
curgătoare, are capacitatea de a scăpa oricărei încercări de a-l 

determina, explica, în mod adecvat“. Mulți dintre foștii mei clienți 
Imi scriu despre cum s-a schimbat viața lor după ce au vizualizat 
nemurirea. lată o mostră a unei scrisori: 


Am câștigat o senzație indescriptibilă de fericire și de libertate din 
aflarea adevăratei mele identități. Faptul cu adevărat uluitor 
este că această cunoștință se afla în mintea mea dintotdeauna. 
Vederea profesorilor mei m-a lăsat într-o stare plină de entu- 
ziasm. Am înţeles că singurul lucru care are cu adevărat impor- 
tanță în această viață materială esta modul în care trăim și ne 
comportăm față de ceilalți oameni. Circumstanţele vieții noastre 
nu înseamnă nimic în comparație cu compasiunea și acceptarea 
dăruite celorlalți. Am acum o cunoaștere, mai curând decât un 
sentiment, despre motivul pentru care sunt aici și despre locul în 
care voi merge după moarte. 


Prezint constatările mele în această carte - care include șaizeci 
şi şapte de cazuri și numeroase citate - ca un reporter și ca un 
mesager. Înainte de a începe orice conferință, explic audienței că 
ceea ce voi spune reprezintă adevărurile mele despre viața noastră 
spirituală. Există multe drumuri spre adevăr. Adevărurile mele 
ivorăsc din marea înțelepciune primită de la multitudinea de per- 
soane care mi-au luminat viața de-a lungul anilor, în calitate de 
clienți ai mei. Dacă fac afirmații care contravin concepțiilor, 
credinței sau filosofiei dumneavoastră de viață, vă rog să rețineți 
doar ceea ce vi se potrivește și să lăsați la o parte restul. 


2 
MOARTE, DURERE ȘI ALINARE 


Negaţie și acceptare 


A supraviețui unei persoane iubite reprezintă unul dintre cele 
mai dificile momente ale vieții. Este bine cunoscut faptul că pro- 
cesul supraviețuirii unei astfel de dureri presupune traversarea 
șocului inițial, apoi lupta cu negarea, mânia, depresia, pentru ca, în 
cele din urmă, să ajungem să ne împăcăm cu gândul. Fiecare din- 
tre aceste stadii de dezechilibru emoțional variază, în durată și în 
intensitate, de la câteva luni la câțiva ani. Pierderea cuiva de care 
am fost strâns legați ne poate aduce într-o asemenea disperare, 
încât simțim că ne aflăm într-o groapă fără fund, moartea părând 
atât de definitivă. 

Credinţa în finalitatea morţii reprezintă pentru societatea, 
cultura occidentală un obstacol în calea alinării. Avem o cultură 
dinamică, în care posibilitatea de a ne pierde personalitatea este de 
neinchipuit. Dinamica morții într-o farnilie ai căror membri sunt 
apropiați, se aseamănă cu aceea a unei piese de succes, căzută 
pradă dezordinii din pricina morții unuia dintre staruri. Interpreții 
rămași se zbat în jurul nevoii de a schimba scenariul. Confruntarea 
cu aceast uriaș gol în economia textului, produs de cel dispărut 
prin însăși dispariția sa, afectează rolurile viitoare ale actorilor 
rămași. Avem de a face în acest caz cu o dihotomie, pentru că 
sufletele, pe când se află în lumea spiritelor, pregătindu-se pentru 
o nouă viață, zârnbesc la ideea că ar face repetiții pentru urmă- 
toarea lor piesă de pe Pământ. Ele știu că toate rolurile sunt tem- 
porare. 

În cultura noastră, nu ne pregătim pentru trecerea în neființă 
în mod adecvat încă din timpul vieții, pentru că moartea nu este 
ceva pe care să-l putem schimba sau determina. Aprehensiunea 
Dispariției fizice începe să ne frământe pe măsură ce înaintăm în 

vârstă, mereu prezentă, pândind în umbre, nepăsătoare la tot ceea 
ce credem că se întâmplă în acel moment sau după moarte. 
Discutând în timpul conferințelor mele despre viața de apoi, am 
fost surprins să descopăr că tocmai oamenii care aveau puternice 
opinii religioase tradiționale păreau să se teamă de moarte cel mai 
mult. 

Pentru cei mai mulți dintre noi această frică vine din 
necunoștiință. În afară de cazul în care am văzut moartea cu ochii 
sau am trăit o regresie a vieții anterioare, grație căreia ne-am putut 
aminti ce a însemnat, de fapt, acest moment, trecerea în lumea 
umbrelor e un mister. A avea de-a face cu moartea, fie ca partici- 
panți sau ca observatori, poate fi dureros, trist sau înspăimântator. 
Cel sănătos nu dorește să vorbească despre aceasta și nici cei foarte 
bolnavi nu o fac prea adesea. Astfel, cultura noastră priveşte 
sfârșitul vieții ca pe o oroare. 

În secolul al XX-lea s-au produs multe schimbări în ati- 
tudinea publicului față de viața de după moarte. Dacă în primele 
decenii ale secolului cei mai mulți dintre oameni și-au păstrat ve- 
derile tradiționaliste, considerând că le este dat să trăiască doar o 
singură viață, în ultima treime a secolului al XX-lea, în Statele 
Unite s-a estimat că aproximativ 40% dintre cetățeni cred în reîn- 
camare. Această schimbare de atitudine a făcut ca acceptarea 
fenomenului morții să devină mai ușoară pentru aceia care, 
devenind mai spirituali, se îndepărtează de acea credință ce pos- 
tulează că după moarte urmează doar uitarea. 

Unul dintre cele mai semnificative aspecte ale cercetărilor pe 
care le-am efectuat referitor la lumea spiritelor este posibilitatea 
de a afla, din perspectiva sufletului desprins, ce se petrece când 
murim și cum se străduiesc sufletele să-i aline pe cei rămași pe 
Pământ. Sper ca în acest capitol să reușesc să vă dau certitudinea 
că acel sentiment pe care-l simțiți în adâncul ființei după o astfel 
de pierdere este mai mult decât o simplă dorință. Persoana pe care 
o iubiți nu s-a dus cu adevărat. Aveţi în vedere și ceea ce am spus 
în ultimul capitol, referitor la dualitatea sufletelor. O parte a 
energiei v-a fost lăsată în lumea spiritelor în momentul încarnării. 
Când cel pe care-l iubiţi ajunge din nou înapoi acasă, voi veţi fi 
deja acolo, așteptându-l cu acea parte a energiei voastre care a fost 
lăsată în urmă. Această energie similară (cu aceea care v-a însoțit 

in viața pământească) este ținută în rezervă pentru a se uni cu 
sufletul care se întoarce. O altă revelație semnificativă desprinsă 
din cercetările mele a fost aceasta: că rudele-de-suflet nu sunt 
niciodată separate cu adevărat una de alta. 

Secțiunile care urmează ilustrează metodele concrete pe care 
le folosesc sufletele pentru a comunica cu aceia pe care îi iubesc. 
Aceste tehnici pot începe chiar imediat după moartea fizică și pot 
[i foarte intense. Cu toate acestea, sufletul care se desprinde poate 
[i îngrijorat cu privire la pornirea spre casă, căci densitatea pămân- 
tului îl golește de energie. Sufletul este despovărat și eliberat pe 
neașteptate prin moarte. Dacă simțim nevoia, sufletele desprinse 
ne pot contacta din lumea spiritelor în mod regulat. 

Contemplația tăcută și meditaţia pot crea o receptivitate mai 
mare față de cel plecat și, totodată, de-a vă înzestra conștiința cu 
un sens mai înalt al conștienței, mesajele verbale din cealaltă parte 
nefiind necesare. În procesul de revenire după o atare durere, ne 
poate fi de ajutor să înlăturăm obstacolul propriei nesiguranțe și să 
ne deschidem mintea măcar către posibilitatea prezenței cuiva pe 
care-l iubeşti. 


Tehnici/modalităţi terapeutice ale sufletelor 


Cazul cu care încep această carte este acela al unui suflet 
avansat, numit Tammano, care se pregăteşte să devină ghid-stu- 
dent. El mi-a spus: „M-am încarnat și am murit pe Pământ timp 
de mii de ani și abia în ultimele secole am înțeles cu adevărat 
cum să schimb gândurile negative și să liniștesc oamenii“. Acest 
caz începe în timpul sesiunii noastre, în punctul în care 
Tammano descrie momentele imediat următoare morții lui după 
o viață trecută. : 


Cazul 1 


S (Subiectul): Soția mea nu-mi simte prezența. Nu pot să 
ajung la ea. 

Dr. N: De ce? Care e problema? 

S.: Prea multă durere. E atât de copleșitoare. Alice e într-o 
asemenea stare de șoc în urma morții mele, încât este prea 
stupefiată ca să-mi simtă energia. 

Dr. N: Tammano, această problemă a existat și în cazul celor- 
lalte vieți anterioare sau se întâmplă doar cu Alice? 

S.: Imediat după moarte, oamenii care te iubesc sunt ori foarte 
agitaţi, ori complet paralizați. În oricare dintre situații, mintea 
lor se poate opri. Sarcina mea este să încerc să obțin un echili- 
bru între trup și minte. 

Dr. N: Unde se află sufletul tău în acest moment? 

S.: Pe tavanul dormitorului nostru. 

Dr. N: Ce ai vrea să facă Alice? 

S.: Să nu mai plângă și să-și concentreze gândurile. Crede că 
mai pot fi totuși în viață, astfel că toate rezervele ei de energie 
sunt prea înlănțuite în planul material. E așa de frustrant. Sunt 
chiar lângă ea și totuși nu știe asta! 

Dr. N: Vei renunța, așadar, pentru moment și vei pleca în 
lumea spiritelor, având în vedere că mintea ei este blocată? 
S.: Aceasta ar fi cea mai ușoară cale pentru mine, nu însă și 
pentru ea. Îmi pasă prea mult de ea pentru a renunța acum. 
Nu voi pleca până când nu va simți măcar faptul că cineva din 
această încăpere este alături de ea. Acesta este primul pas. Pe 
urmă, voi putea să fac mai mult. 

Dr. N: Cât a trecut de la moartea ta? 

S.: Câteva zile. Înmormântarea s-a sfârșit și acum e momentul 
în care mă liniștesc încercând s-o alin pe Alice. 

Dr. N: Presupun că propriul tău ghid așteaptă să te conducă 
acasă? 

S.: (râde) l-am spus ghidei mele, Eaan, că va trebui să mă 
aștepte un timp... ceea ce, oricum, nu era necesar. Ştie toate 
acestea, pentru că ea m-a învățat și pe mine! 


Acest caz ilustrează un punct comun pe care mi-l relatează 
sufletele proaspăt desprinse. Multe dintre ele nu sunt atât de pri- 
cepute și de determinate ca Tammano. Cu toate acestea, cele mai 
multe dintre sufletele care se simt îngrijorate de gândul plecării în 
lumea spiritelor nu vor părăsi planul astral al Pământului până ce 
nu iau câteva măsuri în scopul de a-i alina pe aceia care i-au iubit 
și suferă în urma morții lor. Am rezumat relatarea clientului, în 
scopul de a accentua efectele pe care le poate avea energia 


sufletelor asupra energiei umane slăbite. 

Dr. N: Tammano, ți-aș fi îndatorat dacă mi-ai preciza câte ceva 
despre tehnicile pe care le foloseşti pentru a o ajuta pe Alice 
să depășească această durere. 

S.: Bine, mai întâi îți spun că Alice nu m-a pierdut (respiră 
adânc). Încep suflând energia mea asupra soției mele, Alice, 
din dreptul capului ei până la mijloc, oarecum asemănător 
unei umbrele. 

Dr. N: Dacă aș fi un spirit, așezat chiar înaintea ta, cum ar 
arăta acesta? 

S.: (zâmbește). Ca un nor de vată de zahăr. 

Dr. N: Cu ce o ajută aceasta? 

S.: Îi oferă un înveliș de căldură mentală, care o calmează. 
Trebuie însă să-ți spun că nu sunt încă pe de-a-ntregul expert 
in această procedură, dar că am plasat asupra ei, în aceste 
ultime trei zile de la moartea mea, un nor protectiy de energie, 
spre a o face mai receptivă. 

Dr. N: Văd că ai început deja să te ocupi serios de Alice. Bine, 
Tammano, ce faci acum? 

S.: Încep să filtrez norul de energie din jurul ei, până voi simți 
punctul unde este cel mai mic blocaj (pauză). L-am găsit în 
partea stângă a capului ei, în spatele urechii. 

Dr. N: Are vreo semnificație acest punct? 

S.: Când eram în viață, Alice adora să-i sărut urechile (aminti- 
rile punctelor sensibile sunt pline de semnificații). Când văd 
deschiderea din partea stângă a capului ei îmi transform ener- 
gia într-o rază concentrată și o canalizez spre acel punct. 

Dr. N: Soţia ta simte acest flux chiar acum? 

S.: La început, Alice conștientizează o atingere tandră, dar 
această senzație îi e fragmentată de durere. Atunci, cresc 
intensitatea razei mele trimițându-i -gânduri de iubire. 

Dr. N: Vezi vreun semn că această sporire ar funcționa? 

S.: (fericit) Da, detectez venind de la Alice noi mostre de 
energie care nu mai sunt atât de întunecate. Se produc schim- 
bări în emoțiile ei... nu mai plânge... se uită în jurul său... mă 
simte. Zâmbește. 

Dr. N: Ai terminat? 

S.: Ea va fi bine. E timpul să plec. Voi veghea asupra ei, dar ştiu 
că va trece peste asta, ceea ce e bine, pentru că voi fi ocupat o 
vreme. 

Dr. N: Înseamnă că nu o vei mai contacta mai târziu? 
S.: (ofensat) Sigur că nu! Voi rămâne în contact cu ea oricând 
va avea nevoie. Ea e iubirea vieții mele. 


Chiar și cel mai novice dintre ghizii-studenți este mai 
îndemânatic în ceea ce priveşte folosirea acestor proceduri decât 
majoritatea sufletelor aflate la un nivel mediu de dezvoltare; dar 
asupra acestor aspecte voi insista mai târziu, în capitolul 4, în 
cadrul secțiunilor referitoare la reabilitarea energiei. Cu toate aces- 
tea, majoritatea sufletelor cu care am lucrat reușesc să obțină 
efectele dorite atunci când acționează din lumea spiritelor asupra 
unui trup fizic. Una dintre modalitățile caracteristice alese de 
suflete este efectul unei raze de energie concentrată descris mai sus 
de Tammano. Aceste proiecții de energie plină de iubire pot avea 
efecte foarte puternice asupra oamenilor aflați în stări de traume 
emoționale, chiar și atunci când sunt folosite de suflete mai puțin 
experimentate. 

Practicanții orientali de yoga și meditație folosesc chakrele în 
moduri comparabile acelora prin care sufletele împart corpul 
uman când aplică energia tămăduitoare. Cei care practică tămă- 
duirea chakrelor spun că, din moment ce avem un trup eteric, care 
există în conjuncție cu cel fizic, vindecarea trebuie să țină seama 
de ambele elemente. A lucra asupra Chakrei presupune deblo- 
carea energiilor noastre spirituale și emoționale, prin diferite 
puncte ale corpului, aflate în șira spinării, inimă, gât, frunte și așa 
mai departe, pentru a deschide și a armoniza corpul. 


Modalităţi în care spiritele 
iau legătura cu cei încarnați 


Atingerea somatică 


Am combinat termenii clinici de „legatură somatică“ și, 
respectiv, „atingere terapeutică“ pentru a descrie metoda pe care o 
folosesc sufletele neîncamate, direcționând razele de energie către 
diferitele părți ale unui trup încarnat. Vindecarea nu se limitează 
la punctele de pe corp unde sunt reprezentate chakrele la care am 
făcut referire mai sus. Sufletele care se întorc spre a-i alina pe cei 
rămași în viață caută locurile cele mai receptive la energia lor. Am 

vazut o exemplificare a acestui fapt în cazul I (Tammano insistând 
uupra unui punct situat în spatele urechii stângi a soției sale). 
Energia transmisă de emițător devine terapeutică în momentul în 
arc se formează o punte între mintea acestuia și cea a receptoru- 
lul prin transmisia telepatică. 

Formarea unei astfel de punți, prin intermediul gândurilor, 
Către un trup ce suferă este somatică în măsura în care metodele 
sunt fiziologice; fapt care presupune atingerea subtilă a organelor 
trupului, obținându-se anumite reacții emoționale, care pot 
Include și folosirea simțurilor. Aplicate cu pricepere, razele de 
enegie pot evoca recunoașterea prin vedere, sunet, gust și miros, 
[deea principală a recunoașterii este de a convinge persoana îndu- 
rerată de faptul că acela pe care îl iubește și pe care îl consideră 
plerdut pentru totdeauna se află încă în viață. Scopul atingerii 
somatice este de a permite persoanei zdrobite de durere să accepte 
situația în sensul că absenţa celui dispărut reprezintă doar o schim- 
bure de realitate, și nu un final. Într-un mod fericit, aceasta va per- 
mite îndoliatului să meargă mai departe și să-și continue viața în 
mod constructiv. 

De asemenea, sufletele sunt capabile să se deprindă cu atin- 
gerea somatică. Următorul caz, al unui bărbat de patruzeci și nouă 
de ani care a murit de cancer, este un exemplu în acest sens. Deși 
sufletul acestui om nu se dovedește a fi prea îndemânatic, 
intențiile sale sunt totuși bune. 


Cazul 2 


Dr. N: Ce tehnică folosești pentru a intra în legătură cu soția ta? 
S.: Oh, tot vechea mea metodă - insist asupra porțiunii din 
mijlocul pieptului. 

Dr. N: De ce tocmai acolo? 

S.: Îmi direcționez raza de energie chiar spre inimă. Dacă mă 
abat puţin, nu contează prea mult. 

Dr. N: Și de ce consideri că această metodă este cea mai 
potrivită? 

S.: Sunt în tavan, ea e aplecată și plânge. Când am atins-o 
prima dată cu raza mea, s-a ridicat. Suspină adânc și simte 
ceva, se uită în sus. Apoi îmi folosesc tehnica de împrăștiere. 

Dr. N: Despre ce e vorba? 

S.: (zâmbește) Oh, ştii, împrăștii energie în toate direcțiile 
dintr-un punct central din tavan. De obicei, unul dintre aces- 
te fascicule ajunge în locul potrivit — capul - sau oriunde 
altundeva. 

Dr. N: Cum determini locul potrivit? 

S.: E cel care nu este blocat de energie negativă. 


Faceți comparația între acest al doilea caz și următorul client, 
care își împrăștie energia cu atenție, concentrându-se pe un anu- 
mit loc, ca și cum ar aplica glazura pe o prăjitură. 


Cazul 3 


Dr. N: Descrie-mi, te rog, cum procedezi pentru a-ți ajuta 
soțul cu energia ta. 

S.: Voi lucra asupra bazei capului, chiar deasupra șirei spinării. 
Doamne, Kevin suferă prea mult. Nu voi pleca până când nu 
se va simți mai bine. 

Dr. N: De ce te concentrezi anume pe acest loc? 

S.: Pentru că știu că îi plăcea să-i masez ceafa, așadar este o 
porțiune în care este mai receptiv la atingeri vibraționale. 
Apoi mă joc în această zonă ca și cum i-aș face masaj - ceea 
ce și fac, de fapt. 

Dr. N: Te joci? 

S.: (subiectul meu chicotește și-și întinde mâna în față, 
deschizând complet palma) Da, îmi împrăștii energia și 
rezonez și eu la atingere. Apoi folosesc ambele mâini, în jurul 
fiecărei părți a capului lui Kevin, pentru a obține efectul 
maxim. 

Dr. N: Știe că ești tu? 

S.: (cu un zâmbet pervers) Oh, bănuiește că trebuie să fiu eu. 
Nimeni altcineva nu-i putea face ceea ce îi fac eu, și îmi ia 
numai un minut. 

Dr. N: Nu-i va fi dor de astfel de mângâieri după ce te vei 
întoarce în lumea spiritelor? 

S.: Credeam că știi aceste lucruri. Mă pot întoarce oricând va 
fi cuprins de deprimare și va tânji după mine. 

Dr. N: Întrebam doar. Nu vreau să fiu insensibil, dar ce va fi 
dacă Kevin va cunoaşte o altă femeie în această viață? 

S.: Aş fi încântată dacă va fi din nou fericit. Acest fapt stă măr- 
turie despre cât de bine ne-a fost împreună. Viaţa noastră 
impreună - fiecare moment al acesteia - nu este pierdută, 
vhiar va putea fi recuperată și jucată din nou în lurnea 
spiritelor. 


Tocmai când credeam că dobândisem o înțelegere completă 
anupra capacităților și limitelor sufletelor, avea să apară un client 
Carr să risipească aceste noțiuni imperfecte. Multă vreme am spus 
oamenilor că toate sufletele par să întâmpine probleme în a trece 
peste suspinele de durere, înainte de a începe să lucreze cu ener- 
glu tămăduitoare. Avem, în cele ce urmează, un scurt citat din 
experiența unui reprezentant al nivelului III, a cărui tactică de 
apropiere, chiar din timpul apogeului durerii, a dovedit că mă 
Inşelam. 


Nu sunt inhibat de oamenii care plâng în hohote. Tehnica mea e 
de a-mi coordona rezonanța vibrațională cu variațiile tonale ale 
corzilor lor vocale și apoi de a sări direct în creier. În acest fel îmi 
pot alinia energia pentru a realiza o contopire mai rapidă a 
esenței mele cu trupul lor. În curând ei se vor opri din plâns fără 
să știe de ce. 


Personificări prin intermediul obiectelor 

Mi-a fost dat să aud niște povești absolut fascinante, referi- 
toare la folosirea unor obiecte familiare, de genul celei care 
urmează. De vrerne ce bărbaţii mor, de obicei, înaintea soțiilor, aflu 
despre tehnicile de folosire a energiei mai mult din perspectiva lor. 
Aceasta nu înseamnă că sufletele bărbaților sunt mai prolifice în 
vindecări, grație faptului că au mai des posibilitatea de a o practi- 
ca. Sufletul despre care e vorba în cazul 4 a fost la fel de eficient 
în vieţile sale anterioare - când a fost femeie și a murit înaintea 
soțului ei - ca și în cea actuală, când este bărbat. 

Cazul 4 


Dr. N: Ce faci dacă, imediat după moarte, eforturile tale nu-și 
ating efectul dorit, în nici un punct al trupului? 

S.: Dacă văd că Helen, soția mea, nu îmi simte apropierea în 
mod direct, mă voi ajuta de un obiect familiar. 

Dr. N: Te referi la un animal, un câine sau o pisică? 

S.: Am folosit asta înainte... dar nu, nu de data asta. Am 
hotărât să mă folosesc de un obiect personal, la care soția mea 
știa că țin foarte mult. Am ales inelul meu. 


În acest punct subiectul mi-a explicat că, în timpul vieții ce 
tocmai trecuse, a purtat întotdeauna un inel cu model indian, cu o 
piatră turcoaz în mijloc. Deseori, pe când stătea împreună cu soția 
sa în fața focului, discutând despre ziua care se încheiase, avea obi- 
ceiul să se joace cu piatra de la inel. Soţia sa il tachina adesea că, 
în acest fel, va sfârși prin a toci piatra cu totul. Odată, Helen i-a 
spus că observase acest tic nervos chiar din seara în care se 
cunoscuseră. 


Dr. N: Cred că am înţeles cum stau lucrurile cu inelul, totuși, 
ce vei face cu el ca spirit? 

S.: Atunci când lucrez cu obiecte și cu oameni trebuie să 
aştept până ce ambianța devine foarte liniștită. La trei săp- 
tămâni după moartea mea, Helen a aprins un foc în care a 
privit cu lacrimi în ochi. Am început să-mi învelesc energia în 
cadrul focului, folosindu-l ca pe un conductor de căldură și de 
elasticitate. 

Dr. N: Scuză-mi întreruperea, dar ce înţelegi prin elasticitate? 
S.: Mi-a luat secole să învăţ asta. Energia elastică este fluidă. 
Pentru ca energia sufletului meu să devină fluidă trebuie să 
mă concentrez intens și să exersez, deoarece aceasta trebuie 
să fie subțire și moale. Focul servește ca un catalizator în acest 
procedeu. 

Dr. N: Ceea ce este exact opusul unei raze puternice, înguste 
de energie? 

S.: Exact. Pot să fiu foarte eficient prin schimbarea rapidă a 
energiei mele din stare fluidă în stare solidă și invers. Această 
modificare este subtilă, dar trezește mintea umană. 

Nota: Alți clienți mi-au spus despre această tehnică a modificării 
energiei că „gâdilă mintea umană“. 


Dr. N: Interesant, te rog, continuă. 

S.: Helen intrase în conexiune cu focul și, așadar, și cu mine. 
Pentru un moment durerea i-a fost mai puțin copleșitoare, așa 
că m-am îndreptat direct spre vârful capului ei. Mi-a simțit 
slab prezența. Nu era de ajuns. Am început apoi să-mi modi- 
fic energia, după cum ți-arn spus, alternând de la solid la fluid, 
bifurcând-o. 

Dr. N: Ce faci, de fapt, atunci când „bifurci“ energia? 

S.: O divid. În vreme ce păstrez un fluid ușor de energie pe 
capul său, spre a menține contactul, bifurc o rază puternică 
spre cutia în care se află inelul meu, în sertarul mesei. Intenția 
mea e să deschid o cale directă și netedă, dinspre mintea ei 
spre inel, pentru a o direcționa într-acolo; pentru aceasta 
folosesc o rază de energie cu intensitate constantă. 

Dr. N: Ce face Helen? 

S.: Cu ajutorul îndrumării mele, se ridică încet, fără să știe 
prea bine de ce. Se îndreaptă, ca și cum ar fi somnambulă, 
spre masă și ezită. Apoi deschide sertarul. Continuu să bifurc 
raza de energie, focalizând-o înainte și înapoi, de la mintea ei 
la capacul cutiei. Helen deschide cutia (cu un oftat adânc) și 
scoate inelul, ținându-l în mâna stângă. Atunci știu că am 
reușit. 

Dr. N: De ce? 

S.: Pentru că inelul încă îmi mai păstrează o parte din energie. 
Nu vezi? Ea simte energia mea în amândouă părțile în care 
am direcționat-o. Acesta este un semnal bidirecțional foarte 
eficient. 

Dr. N: Da, înțeleg - ce faci apoi cu Helen? 

S.: Acum construiesc un pod, între mine, care stau în dreapta 
ei și inelul aflat în stânga sa, suprasolicitându-mă din punct de 
vedere energetic. Helen sărută apoi inelul meu și spune: 
„Mulţumesc, dragul meu, știu acum că eşti cu mine. Voi încer- 
ca să trec peste asta și să fiu mai curajoasă“. Vreau să încura- 
jez pe oricine se află într-un stadiu de durere profundă prici- 
nuită de dispariția cuiva drag, să ia exemplu de la mediumnii 


36 Destinul sufletelor 


talentați care doresc să găsească persoane dispărute. Luaţi o 
bijuterie, un articol vestimentar - orice a aparținut celui dis- 
părut - și țineți-l pentru o vreme într-un loc familiar, apoi 
dechideți-vă mintea, eliminând orice alte gânduri neimpor- 
tante. 


Înainte de a încheia secțiunea aceasta vreau să vă relatez isto- 
ria mea favorită referitoare la contactul energetic pe care il pot 
realiza ființele discarnate cu ajutorul obiectelor. 

Soția mea, Peggy, este asistentă medicală la secția de oncolo- 
gie, are o licenţă în consiliere, și având în vedere că se ocupă de 
chimioterapie în spital, intră adesea în contact cu bolnavii de can- 
cer și cu familiile acestora, cât și cu personalul azilului. Câteva din- 
tre aceste femei și soția mea sunt prietene apropiate și se întâlnesc 
cu regularitate într-un grup de ajutorare. Una dintre membrele 
grupului este o proaspătă văduvă al cărui soț, Clay, a murit de can- 
cer. Lui Clay îi plăceau trupele de dans, așa că el şi soția lui 
mergeau adesea în excursii în locurile unde aveau spectacole cele 
mai mari trupe de acest gen. 

Într-o noapte, după moartea lui Clay, soția mea și restul mem- 
brelor grupului de ajutor se aflau acasă la văduva acestuia, așezate 
în formă de cerc în mijlocul podelei din sufragerie, discutând 
despre teoriile mele referitoare la întoarcerea sufletelelor pentru a 
aduce alinare persoanelor iubite rămase în viața pământească. 
Văduva a exclamat frustrată: „De ce Clay nu mi-a dat nici un 
semn, spre a mă consola?“. După un moment de tăcere, s-a auzit 
deodată muzica dintr-o combină muzicală așezată pe un raft de 
cărți, cântând piesa lui Glenn Miller „In the mood“. Din câte am 
înțeles, s-a lăsat o liniște îrmpietrită, urmată de un hohot nervos de 
râs. Tot ce a mai putut spune văduva a fost: „Această combină n-a 
mai fost atinsă de doi ani!”. Dar acest fapt are mai puțină impor- 
tanţă, important e că a primit și a înțeles mesajul lui Clay. 

Energia luminoasă are câteva proprietăți de forță electro- 
magnetică, putând influenţa în mod misterios obiectele. Joann și 
Jim sunt doi foşti clienți ai mei al căror mariaj este unul foarte bun, 
fiind foarte apropiați. După sesiunile lor, am început să discutăm 
despre folosirea razelor de energie de către oamenii încarnați. 
Rușinaţi, ei mi-au spus că atunci când se grăbesc își combină 

energia pe autostrăzile din California pentru a impinge mașinile 
din fața lor pe o bandă alăturată. Când i-am întrebat dacă merg 
vhlar bară la bară, mi-au răspuns: „nu, nu facem decât să 
diracționăm o rază combinată de energie spre spatele capului 
şelorului și apoi să o bifurcăm spre banda din dreapta, și tot așa”. 
Ni pretind că în mai mult de 50 % dintre cazuri acest procedeu le 
rmuyeşte. Le-am spus, mai în glumă, mai în serios, că împinsul 
muyinilor pe autostradă poate fi o risipă de putere și de energie și 
cà ar face mai bine să-și folosească abilitățile într-un mod mai con- 
atructiv din punct de vedere al exigențelor lumii spiritelor, altfel, 
acest procedeu va rămâne un obicei greu de schimbat. 


Recunoașterea în vise 


Una dintre principalele modalități folosite de un suflet recent 
desprins pentru a-i contacta pe cei pe care îi iubește este apariția 
în visele acestora. Durerea care ne-a pus stăpânire pe minte în 
stare de conștiență este îndepărtată temporar din gândurile noas- 
tre în timpul somnului. Chiar și atunci când ne aflăm într-o stare 
nu chiar de somn adânc, partea inconștientă a minţii ne este mai 
receptivă. Din nefericire, o persoană îndurerată se va trezi prea des 
dintr-un vis ce ar putea conține un mesaj, astfel încât acesta nu va 
putea fi înregistrat în memorie. Unele imagini și simboluri pe care 
le visăm nu au nici o relevanță pentru moment, acestea fiind inter- 
pretate drept dorințe, ca de exemplu, în cazul în care cineva 
visează că se află împreună cu decedatul. 

Înainte de a trece mai departe, vreau să fac câteva aprecieri 
despre natura generală a viselor. Graţie experienței mele profe- 
sionale referitoare la acest subiect, dobândite în urma relatărilor 
subiecților mei aflați sub hipnoză, pot încerca să ofer o explicație 
aupra modului în care sufletele discarnate folosesc starea de visare 
pentru a intra în contact cu cei ce trăiesc. Spiritele sunt foarte 
nelective în ceea ce privește folosirea secvențelor din visele noas- 
tre. Am ajuns la concluzia că majoritatea viselor nu sunt profunde, 
idee ce mi-a fost confirmată și de faptul că înșiși specialiștii aces- 
tui domeniu consideră că multe dintre visele noastre din timpul 
nopții sunt, pur și simplu, o înșiruire de absurdități, cauzate de 
mupraîncărcarea circuitelor mentale în timpul zilei. În timpul unor 

anumite cicluri de somn mintea se descarcă și atunci transmisia 
nervoasă de-a lungul fisurilor noastre sinaptice eliberează energie 
pentru a relaxa creierul. 

Am clasificat visele în trei moduri, unul dintre acestea fiind 
starea de curățenie a casei. Uneori, în timpul nopții, multe gân- 
duri rătăcite din timpul zilei sunt amestecate și înlăturate din 
minte întocmai unui lucru fără sens. Mai mult, nu le pricepem 
pentru că nici nu e nimic de înțeles. Pe de altă parte, știm că 
partea preponderentă a somnului este cea cognitivă. Am împărțit 
această stare în două părți, cea a rezolvării problemelor și cea spi- 
rituală, despărțite doar de o linie subțire de demarcație. Există în 
acest sens oameni care au avut premoniții despre anumite eveni- 
mente viitoare, ca o consecință a viselor. Starea minții noastre 
poate fi schimbată de vise. 

Una dintre cele mai stresante perioade ale vieții noastre este 
aceea a doliului, când pierdem - și noi credem că pentru totdeau- 
na - afecțiunea unei persoane pe care o iubim. Aproape singurul 
moment în care ne putem elibera de suferință este în timpul som- 
nului. Mergem chinuiți la culcare și atunci când ne trezim ne 
întâmpină aceeași durere, însă ce anume se întâmplă între aceste 
două momente este o enigmă. În unele dimineți ne trezim cu un 
gând mai bun referitor la pașii ce trebuie să-i parcurgem în scopul 
acceptării pierderii noastre. Rezolvarea unor probleme în timpul 
visului este un proces de incubație mentală, care a fost numit pro- 
cedural, pentru că imaginile care ne apar în vis ne învață cum să 
mergem mai departe. Dar dacă înțelegerea acestor probleme vine 
de undeva din afara noastră? Dacă visul se revarsă în dimensiune 
spirituală, atunci aceia care ne contactează pe această cale au 
plătit, probabil, o convorbire telefonică și un prompter, în încer- 
carea de a ne ajuta să trecem peste suferințele noastre emoționale. 

Visele spirituale îi includ pe ghizii și profesorii noștri, ca și pe 
rudele noastre primare de suflet, care vin ca mesageri spre a ne 
ajuta oferindu-ne soluții. Nu trebuie însă să fim neapărat îndu- 
reraţi pentru a primi ajutor în acest fel. În cadrul acestor vise spi- 
rituale putem avea și unele reveniri de memorie a experiențelor 
noastre din alte lumi fizice sau mentale, inclusiv din lumea 
spiritelor. Câţi dintre voi nu ați visat că puteți zbura sau înota pe 
sub apă? Am descoperit alături de unii clienți ai mei că aceste 

amintiri mitice conțin informații referitoare la viețile trăite de ei 
pe alie planete, în calitate de ființe inteligente zburătoare sau sub- 
mvutie. Frecvent, aceste secvențe din timpul viselor ne oferă 
indicii metaforice pentru a putea face comparații între viețile 
noastre trecute și cea actuală. Caracterul nemuritor al sufletului 
nuniru nu se schimbă prea mult de la un trup gazdă la altul, așa 
incât nceste comparații nu sunt chiar atât de bizare. Unele dintre 
vele mai mari revelații ale noastre ne vin din visele episodice ale 
evenimentelor, locurilor și ale comportamentelor emanate din 
experiențe de dinaintea intrării în trupul actual. 

În capitolul I am pomenit în treacăt despre clasa de pregătire 
pe care o urmăm în lumea spiritelor înainte de a ne întoarce pen- 
tru o nouă viață. Acest exercițiu al sufletului este descris mai în 
umânunțime în prima mea carte, dar îl menționez și în lucrarea de 
fața, întrucât este edificator pentru visele noastre. Scopul cursului 
erte «le a putea recunoaște anumiți oameni și anumite evenimente 
In viitor. În timp ce ne pregătim să ne încarnăm, un profesor subli- 
nlazi aspectele importante stipulate în noul contract al vieții noas- 
tre, Întâlnirea și dialogul cu suflete ce aparțin grupului nostru, dar 
nu numai, menite a ne împărtăși părți ale noii noastre vieți consti- 
tuie o parte integrantă a cursului. 

Amintirile acestui curs pregătitor pot fi declanșate în visele 
noustre, spre a aprinde o luminiţă în întunericul disperării, mai ales 
utunci când pierdem, în timpul vieții, o rudă primară de suflet. 
Jung spunea: „Visele întruchipează dorințe suprimate și temeri, 
dar pot, de asemenea, să dea expresie unor adevăruri de care nu 
putem scăpa, ce nu sunt nici iluzii și nici fantezii sălbatice“. Uneori 
aceste adevăruri, reprezentate sub forma unor imagini arhetipale 
In timpul viselor noastre, sunt ascunse în adevărate puzzle-uri 
metafizice. Simbolurile viselor sunt generalizate din punct de 
vedere cultural și nici cuprinsul acestora nu este imun la această 
prejudecată. Fiecare persoană ar trebui să-și folosească propria 
intuiție pentru a descifra simbolistica unui vis. 

Aborigenii australieni, posesorii unei culturi ce însumează 
peste zece mii ani de istorie neîntreruptă, cred că visul este, de 
fupt, un timp real, discutând în termenii realității obiective. 
Percepția pe care o avem în timpul viselor este adesea la fel de 
reală ca aceea din timpul conștienței. Sufletele aflate: în lumea 

spiritelor există numai în timpul prezent, astfel, în funcţie de cât 
de mult timp a lipsit din punct de vedere fizic din viața voastră, 
persoana pe care o iubiți dorește ca voi să fiți conștienți că ea se 
află încă în realitatea timpului „acum“. Cum vă poate ajuta un 
spirit care vă iubește să obţineţi înțelegere și acceptare asupra aces- 
tor lucruri în visele voastre? 


Cazul 5 


Subiectul meu din acest caz tocmai a murit de pneumonie la 
New York în 1935. Era o femeie tânără, de circa treizeci-treizeci și 
cinci ani, care venise la New York după ce crescuse într-un mic 
orășel din vest. Moartea Silviei a fost neașteptată și ea a dorit să-i 
aducă alinare marei ei îndoliate. 


Dr N: Te întorci imediat în lurnea spiritelor după moarte? 
S.: Nu. Trebuie să-mi iau rămas bun de la mama, așa că am 
decis să rămân pe Pământ până când ea va primi vestea. 

Dr. N: Mai există și altcineva pe care vrei să-l vezi înainte de 
a te duce la mama ta? 

S.: (ezitând, cu o voce aspră) Da... am un vechi prieten 

pe nume Phil... Voi merge întâi la el. 

Dr. N: (încet) Înteleg, îl iubeai pe Phil? 

S.: (după o pauză) Da, dar niciodată nu ne-am căsătorit... 
vreau doar să-l mai ating o dată. Nu pot să-l contactez pentru 
că este adormit și sforăie, deci nu visează. Nu pot sta mult 
deoarece vreau să ajung la mama înainte ca ea să afle ce s-a 
întâmplat cu mine. 

Dr. N: Nu cumva ai fost un pic prea grăbită cu Phil? De ce 
n-ai așteptat un ciclu de vise potrivit pentru a-i lăsa un mesaj? 
S.: (decisă) Phil n-a mai facut parte din viața mea de mulți 
ani. M-am dat lui pe când eram amândoi tineri. Nu cred că se 
mai gândește la mine... Și... bine. Să-l contactez printr-un vis... 
Oricum ar putea pierde mesajul. Urmele energiei mele sunt 
suficiente deocamdată, pentru că vom fi impreună din nou în 
lumea spiritelor. 

Dr. N: După ce pleci de la Phil te duci la mama ta? 

S.: Da. Încep printr-un mod de comunicare mai convenţional, 

prin gânduri, când este trează, dar nu ajung nicăieri. Este atât 
de tristă. Durerea de a nu fi alături de mine o copleșește. 

Dr. N: Ce metode ai încercat? 

S.: Îmi proiectez gândurile cu o lumină portocalie, asemănă- 
toare flăcării unei lumânări, plasându-mi lumina în jurul 
capului ei, trimițându-i gânduri de iubire. Nu sunt eficientă. 
Nu simte că sunt cu ea. Voi încerca să-i apar într-un vis. 

Dr. N: Foarte bine, Silvia, arată-mi cum faci. Începe, te rog, 
prin a-mi spune dacă alegi un vis al mamei tale sau poți crea 
tu singură unul. 

S.: Nu pot crea încă bine vise. E mult mai ușor pentru mine 
să aleg unul al ei, la care să iau parte, pentru a putea obține 
un contact mai natural. Vreau să știe sigur că eu sunt cea 
care-i apare în vis. 

Dr. N: Bine, acum condu-mă cu tine prin acest proces. 

S.: Primele câteva vise sunt nepotrivite. Unul e o aiureală 
plină de absurdități. Altul e un fragment dintr-o viață trecută, 
în care nu apar însă. În cele din urmă este un fragment în care 
ea merge pe niște câmpii în jurul casei mele. Ar trebui să știi 
că nu e îndurerată acum, pentru că încă nu am murit. 

Dr. N: Cu ce te ajută acest vis, dacă nu apari în el? 

S.: (râzând) Ascultă, nu vezi că încerc să intru pe nesimţite în 
visul ei? 

Dr. N: Poţi schimba secvența visului pentru a te include în el? 
S.: Sigur, voi intra în vis din cealaltă parte a câmpului, armo- 
nizându-mi energia cu gândurile mamei. Proiectez o imagine 
despre mine similară cu cea pe care am avut-o atunci când 
m-a văzut ultima oară. Vin încet peste câmp ca să se poată 
obişnui cu prezența mea. Mă ondulez și zârnbesc, și apoi vin 
la ea. Ne îmbrățișăm, iar acum îi transmit trupului ei adormit 
unde de energie regeneratoare. 

Dr. N: Ce înseamnă asta pentru mama ta? 

S.: Această imagine este ridicată la un nivel mai înalt de 
conștiență pentru mama mea, întrucât vreau să mă asigur că 
visul va rămâne cu ea și după ce se va trezi. 

Dr. N: Cum poți să fii sigură ca nu va crede că este vorba doar 
de o proiecție a dorințelor ei de a te vedea, considerând visul 
ca nefiind real? 

S.: Influența pe care o poate avea un asemenea vis viu este 
foarte mare. Când mama se va trezi, în mintea ei va rămâne 
imaginea acelui peisaj, alături de mine și va bănui că sunt cu 
ea. Memoria devine atât de reală în timp, încât va fi sigură de 
asta. 

Dr. N: Silvia, este oare imaginea din vis mișcată dintr-o reali- 
tate inconștientă într-una conștientă de transferul tău de 
energie? 

S.: Da, este un proces de filtrare, în cadrul căruia continuu să 
trimit unde de energie în ea în următoarele câteva zile, până 
când va începe să-mi accepte trecerea. Vreau să creadă că încă 
mai sunt o parte a ei și că voi fi întotdeauna. 


Întorcându-ne înapoi la starea de somn a lui Phil, este clar că 
Silvia nu a intenționat să stea mult timp pentru a-și manifesta sen- 
timentele în cadrul minții lui scufundate în inconștient. Visele nu 
par să se desfășoare în stadiile adânci (delta) ale activității mentale, 
în cadrul cărora mișcarea ochilor nu e atât de rapidă. Somnul 
REM, cunoscut şi ca somnul paradoxal, este mult mai ușor și mai 
activ, ca atare, în ceea ce privește visele ce au loc, mai ales în 
perioada de început și de final a somnului. În următorul caz, cel 
care visează va fi contactat între vise, probabil pentru că se afla 
încă în somnul REM. 

Toate sufletele cu care am intrat în contact și crează vise se 
implică în visele oamenilor, dar modalitatea lor de a proceda com- 
portă două deosebiri majore. 


1. Modificarea Viselor. Este vorba de procedeul prin care un 
suflet discarnat îndemânatic intră în mintea unei persoane 
adormite și schimbă parțial un vis deja existent aflat în curs 
de desfășurare. Această tehnică o voi numi interlinearitate, 
spiritele plasându-se în rândul actorilor respectivului vis, în 
așa fel încât cel care visează nu este conștient de falsificarea 
scenariului prin aceste secvențe. În acest fel a procedat 
Silvia cu mama sa. Ea a așteptat să intre în visul potrivit 
pentru a iniția în cadrul acestuia o ușoară ajustare. Cu toate 
că această procedură de apropiere pare a fi dificilă, sunt 
convins că cea de-a doua o depășește în complexitate. 

2. Crearea unui vis. În aceste cazuri, sufletul trebuie să-și 
creeze și să implanteze cu totul un vis nou, trasând și 
țesând tapetul acestor imagini într-o prezentare potrivită 
pentru atingerea scopului propus. Crearea ori modificarea 
unor scene în mintea celui care visează sânt menite trans- 
miterii unui mesaj, fapt pe care îl percep ca pe o dovadă de 
dragoste. Dacă acest proces al creării unui vis nu este dus 
cu pricepere la îndeplinire, în așa fel încât visul să aibă o 
însemnătate certă, cel ce visează se va trezi dimineața 
amintindu-și doar niște fragrnente dezlânate sau chiar 
nimic. 


Pentru a ilustra folosirea terapeutică a creării viselor, voi cita 
cazul unui subiect aflat la nivelul V, pe nume Bud, care, în ultima 
sa viață, a fost ucis într-o bătălie din cel de-al doilea război mon- 
dial, în anul 1942. Cazul include o persoană care visează, pe nume 
Walt, fratele ce i-a supraviețuit lui Bud. Acesta din urmă este un 
adept al creării viselor, astfel încât, după moartea sa pe câmpul de 
bătălie, s-a întors în lumea spiritelor, unde a pregătit o metodă efi- 
cientă pentru a-l consola pe Walt. Cazul de față este unul dintre 
acelea care îmi lărgesc perspectiva asupra metodelor subtile de 
integrare pe care le pot folosi sufletele asupra oamenilor adormiți. 
În timpul acestui caz dens, subiectul meu va descrie tehnicile 
referitoare la vise, pe care le-a învățat de la ghidul său, Axinar. 


Cazul 6 


Dr. N: În ce fel plănuiești să ușurezi durerea fratelui tău după 
întoarcerea ta în lumea spiritelor? 

S.: Axinar a lucrat împreună cu mine la elaborarea unei strate- 
gii eficiente. E o situație deosebit de delicată, având în vedere 
că suntem împreună cu perechea lui Walt. 

Dr. N: Te referi la o acea parte duală a energiei lui Walt, 
rămasă în urmă în timpul încarnării lui pe Pământ? 

S.: Da. Walt și cu mine facem parte din același grup de suflete. 
Încep prin a mă conecta cu natura sa divizată aici, pentru a 
stabili o comunicare mai apropiată cu acea parte a lui Walt 
care se află pe Pământ. 

Dr. N: Explică, te rog, această procedură. 

S.: Plutesc chiar lângă locul în care este ancorată energia lui 
rămasă aici și mă contopesc repede cu ea. Acest fapt serveşte 
unei înregistrări perfecte a amprentei energetice a lui Walt. 
Există deja o legătură telepatică între noi, dar vreau să am o 
uniune vibrațională mai putemică atunci când ajung în 
apropierea lui. 

Dr. N: De ce dorești să ai cu tine, la întoarcerea pe Pământ, o 
amprentă perfectă a energiei lui Walt? 

S.: Pentru a putea stabili o legătură mai strânsă cu visele pe 
care le voi crea. 

Dr. N: De ce nu poate jumătatea lui Walt, rămasă în lumea 
spiritelor, să ia legătura cu el pe Pământ, în loc să o faci tu? 
S.: (tăios) Acest lucru nu funcționează prea bine. Nu e nimic 
mai mult decât a vorbi cu sine însuți. Nu există, așadar, nici 
un impact, mai cu seamă în timpul somnului. Este un fiasco. 
Dr. N: Foarte bine, din moment ce ai cu tine amprenta exac- 
tă a energiei lui Walt, ce se petrece atunci când intri în trupul 
său adormit? 

S.: Se zvârcolește în timpul nopții și suferă cu adevărat în 
urma morții mele. Axinar m-a învățat să lucrez între vise, pen- 
tru că el însuși excelează în aceste transferuri de energie. 

Dr. N: Deci, lucrezi între vise? 

S.: Da. În acest fel pot lăsa mesaje în două vise diferite, ca să le 
unesc apoi, pentru o mai mare receptivitate. Având amprenta 
exactă a energiei lui Walt, pot să alunec în mintea sa mai ușor 
şi să-mi desfășor energia. După vizita mea urmează, ca o 
reacție întârziată, un al treilea vis, referitor la cele două de 
dinainte, Walt văzându-ne din nou împreună, într-o secvență 
din afara trupului, pe care nu o va recunoaște ca fiind din 
lumea spiritelor, dar activarea acestor amintiri îl va susține. 


Notă: Unele culturi, ca aceea a misticilor tibetani, cred şi recunosc 
lumea spiritelor aproape ca pe un paradis fizic, fiind o parte natu- 
rală a viselor. 


Dr. N: Ce reprezentau visele pe care le-ai creeat? 
S.: Walt era cu trei ani mai mare decât mine, și ne jucam mult 
împreună în copilărie. Când a împlinit treisprezece ani, 

lucrurile s-au schimbat puțin, nu pentru că am fi fost mai 
puțin apropiați, ci din cauză că a început să prefere compania 
celor de vârsta lui, astfel că eu am fost exclus. Într-o zi, Walt 
și prietenii lui se legănau pe o funie legată de creanga unui 
copac mare, deasupra unei bălți, lângă ferma noastră. Eram 
prin apropiere și priveam. Ceilalți băieți au plecat primii. 
Fiind ocupați să se stropească, nu au văzut că Walt, sărind 
prea sus, s-a lovit cu capul de o altă cracă și a căzut în apă. Am 
plonjat în baltă și i-am ridicat capul, strigând după ajutor. Mai 
târziu, Walt mi-a spus, privindu-mă cu o expresie uluită: 
„Mulţumesc că m-ai salvat, Buddy“. Am crezut că în urma 
acestei fapte voi fi admis în cercul lor, dar, câteva săptămâni 
după aceea, Walt și prietenii lui nu m-au lăsat să joc împre- 
ună cu ei o partidă de softball. M-am simțit trădat că Walt nu 
mi-a luat apărarea. În timpul jocului, mingea a nimerit în 
niște tufișuri, ei neputând s-o mai găsească. În acea seară, am 
găsit mingea și am ascuns-o în hambarul nostru. Eram copii 
săraci, și în lipsa mingii nu s-a mai jucat softball până când 
unul dintre băieți nu a primit de ziua lui o alta. 

Dr. N: Spune-mi, ce mesaj voiai să-i transmiți lui Walt? 

S.: Am vrut să-i arăt două lucruri. Odată, am dorit ca fratele 
meu să mă vadă plângând și ținându-i capul însângerat în 
braţe, pe banca de lângă lac, ca să-și amintească ce ne-am spus 
atunci când s-a oprit din plâns. Al doilea vis despre jocul de 
softball s-a terminat când am adăugat o continuare la acesta, 
ducându-l la hambar, unde mingea era încă ascunsă. I-am zis 
lui Walt ca i-am iertat orice greșeală care m-ar fi putut răni. 
Vreau să știe că voi fi alături de el întotdeauna și că devota- 
mentul pe care îl avem unul pentru celălalt nu va muri. Va ști 
asta când se va întoarce la vechiul hambar și va găsi mingea 
acolo. 

Dr. N: Mai e nevoie ca Walt să viseze încă o dată toate aces- 
tea, după vizita ta? 

S.: (râde) Nu e necesar, atâta vreme cât şi-a amintit după ce 
s-a trezit locul în care era ascunsă mingea. Mergând la vechiul 
hambar și găsind-o, a făcut ca mesajul pe care i l-am transmis 
să se lege. Acest fapt l-a determinat pe Walt să accepte cu 
seninătate moartea mea. 

Simbolistica viselor se întinde pe mai multe nivele ale minții, 
unele dintre ele fiind abstracte, iar altele, emoționale. Visele din 
acest caz, cuprinzând imagini din experiență, reimprospătează 
amintiri tulburătoare ale celor doi frați, într-o felie a unei perioade 
de timp. Unificarea viitoare i-a fost ilustrată lui Walt într-un al 
treilea vis în care ambele suflete se aflau împreună, fericite în 
lumea spiritelor. 

Mi-a luat destul de multă vreme până să găsesc un subiect 
avansat, în ucenicie la un maestru în acest domeniu al viselor, titlu 
pe care îl consider potrivit a fi acordat lui Axinar, în cazul nr. 6. Ca 
în orice tehnică spirituală, unele suflete dau dovadă de o mai mare 
inclinație spre a atinge aptitudini avansate decât altele. În cazul 6, 
nu numai că Bud a creat niște vise în mintea lui Walt, dar s-a și 
angajat într-o tehnică mai complexă de a le uni într-o temă cen- 
trală a iubirii și a sprijinului dedicată fratelui său. În cele din urmă, 
Bud a produs dovezi fizice în sprijinul ideii că, într-adevăr, a fost 
acolo, prin indicarea locului în care a fost ascunsă mingea de basse- 
ball. Nu vreau să știrbesc în nici un fel meritele Silviei, din cazul 
5, pentru că și ea a fost foarte eficientă în modul în care a intrat în 
visul mamei sale pentru a o consola. Atât că actorul principal al 
cazului 6 a dat dovadă de mai multă măiestrie spirituală. 


Transmisiuni prin 

intermediul copiilor 

Atunci când sufletele au dificultăți în a ajunge la mintea unui 
adult doborât de greutăți, ei pot apela la posibilitatea de a folosi 
copiii drept conductori ai mesajelor lor. Aceștia sunt mai receptivi 
la spirite, pentru că nu sunt condiționați să se îndoiască sau să 
opună rezistență supranaturalului. În mod frecvent, persoana mai 
tânără aleasă să fie conductorul mesajului este un membru al fa- 
miliei celui plecat. Această situație este de ajutor spiritului care 
încearcă să ajungă la o rudă rămasă în viață, mai ales dacă implică 
persoane din aceeași casă. Cazul următor este al unui bărbat care 
a murit de atac cardiac în curtea din spate a casei sale, având vârs- 
ta de patruzeci și doi de ani. 

Cazul 7 


Dr. N: Ce faci pentru a-ți consola soția în momentul morții 
tale? 

S.: Pentru început încerc să o îmbrățișez cu energia mea, dar 
nu am încă priceperea necesară (subiectul se află la nivelul 
III). Pot să mă ocup de durerea ei, dar nimic din ceea ce fac 
nu funcționează. Sunt îngrijorat, pentru că nu vreau să plec 
înainte de a-mi lua rămas bun de la ea. 

Dr. N: Relaxează-te acum și continuă încet. Vreau să-mi 
explici cum acționezi în fața acestei dileme. 

S.: Îmi dau seama că mă pot apropia de Irene și o pot conso- 
la prin intermediul fiicei noastre de zece ani, Sarah. 

Dr. N: De ce crezi că Sarah poate fi mai receptivă? 

S.: Între mine și fiica mea există o legătură specială. Și ea 
suferă mult în urma morții mele, dar în același timp se și teme 
de ceea ce mi s-a întâmplat pe neașteptate. Sarah nu înțelege 
încă toate acestea. Sunt prea mulți vecini în jur care încearcă 
s-o consoleze pe soția mea. Nici unul dintre ei nu-i acordă 
prea multă atenție fetiţei mele, Sarah, care stă singură în dor- 
mitorul nostru. 

Dr. N: Vezi în asta o oportunitate? 

S.: Da. De fapt, Sarah simte că sunt încă în viață și este, ast- 
fel, mai deschisă să-mi accepte vibraţiile când intru în dormi- 
tor. 

Dr. N: Bine - ce se întâmplă apoi între tine şi fiica ta? 

S.: (respiră adânc) Am reușit! Sarah ține în mână un set de 
andrele ale mamei ei. Îi trimit căldura prin ele și ea simte asta 
chiar acum. Folosesc apoi andrelele ca pe o trambulină pen- 
tru a ajunge la șira spinării, la baza gâtului și mă focalizez în 
jurul bărbiei ei (subiectul se opreşte şi începe 

să râdă). 

Dr. N: Ce te-a înveselit așa? 

S.: Sarah chicotește pentru că îi gâdil bărbia, așa cum făceam 
atunci când mergea la culcare. 

Dr. N: Ce faci acum? 

S.: Mulțimea de oameni pleacă, pentru că am fost scos în stradă 
și așezat într-o ambulanță. Irene intră singură în dormitor, 


45 Destinul sufletelor 


pentru a se pregăti să meargă la spital. Vrea, de asemenea, să 
verifice în ce stare se află fiica noastră, Sarah se uită la ea și-i 
spune: „Mămico, nu trebuie să pleci, pentru că tata este aici, 
cu mine - știu, deoarece simt cum îmi gâdilă bărbia.“ 

Dr, N: Și ce face atunci soția ta? 

S.: Irene este scăldată de lacrimi, dar nu mai plânge atât de 
tare ca înainte, pentru că nu vrea s-o sperie pe Sarah. Așa că o 
îmbrățișează pe micuța noastră fetiță. 

Dr. N: Irene nu vrea să accepte ceea ce crede că este fantezia 
fetei voastre, anume faptul că ai fi în continuare cu ea? 

S.: Nu încă - dar sunt gata acum pentru Irene. Îndată ce soția 
mea o îmbrățișează pe fiica noastră, sar spațiul dintre ele, 
trimițând fluxuri de energie asupra amândorura. Irene mă 
simte și ea, deși nu atât de intens ca Sarah. Ele se așază pe pat, 
ţinându-se în braţe, cu ochii închiși. Pentru un moment, sun- 
tem toți trei împreună, singuri. 

Dr. N: Crezi că ai realizat ceea ce ţi-ai propus pentru astăzi? 
S.: Da, e destul. E timpul să plec și mă retrag dintre ele, 
plutind afară din casă. Apoi mă aflu deasupra regiunii și sunt 
aspirat spre cer. Curând intru în acea lumină strălucitoare, 
unde ghidul meu vine să mă întâlnească. 


Contactul prin obiecte/situații familiare 


Poate părea, în lumina cazului din urmă, că o dată ce sufletul 
desprins a ajuns afară și a luat contact cu aceia care țin la el, se 
îndreaptă spre lumea spiritelor, fără să-i mai pese de a mai fi din 
nou alături de noi. Există oameni care nu simt prezența unui suflet 
imediat după moarte, dar o vor percepe în viitor. Supraviețuitorii 
care și-au atins stadiul de acceptare în procesul asumării durerii, 
vor găsi mângâiere aflând că aceia pe care i-au iubit veghează încă 
asupra lor. Există însă și dintre aceia care niciodată nu rețin nimic. 

Sufletele nu renunță ușor la noi. Un alt fel în care spiritele se 
pun în legătură cu oamenii este prin intermediul anumitor obiecte 
ale naturii ce sunt asociate cu memoria lor. Aceste contacte sunt 
eficiente în cazul acelor minți care pot fi închise la toate celelalte 
forme de comunicare spirituală. O asemenea metodă este ilustrată 
de următorul caz. Subiectul meu, o femeie pe nume Nancy, în ulti- 
ma ei viață a murit subit după treizece și opt de ani de căsătorie cu 

Charles. Soțul ei era blocat între negare si stadiile de mânie ale 
durerii, emoțiile lui fiind atât de bine închise în el, încât nu putea 
să accepte nici ajutorul prietenilor lor, nici posibilitatea de a apela 
la un consilier profesionist. Ca inginer, mintea sa preponderent 
analitică refuza orice apropiere spirituală de pierderea sa, 
motivând că aceasta e neștiințifică. 

Sufletul femeii a încercat să ajungă la soțul ei în câteva mod- 
uri, luni de-a rândul după înmormântare. Natura sa stoică crease 
un perete în jurul său, astfel încât Charles nici măcar nu plânsese 
de la moartea soției sale. Pentru a depăși acest obstacol, Nancy a 
decis că îi poate atinge mintea interioară prin intermediul simțului 
mirosului, folosind un mijloc natural familiar amândorura. 
Utilizarea organelor de simț de către suflete întregește comuni- 
carea cu partea inconștientă a minţii. Nancy a decis să folosească 
grădina ei, mai ales o tufă de trandafiri, pentru a intra in legătură 
cu Charles. 


Cazul 8 


Dr, N: De ce crezi că Charles va reacționa la prezența ta, dacă 
te foloseşti pentru aceasta de grădina voastră? 

S.: Deoarece ştia că îmi iubeam grădina. În ceea ce-l privește, 
de fapt a trebuit să-i accepte existența. Știa că mie îmi face 
plăcere, dar pentru el grădinăritul insemna doar o muncă difi- 
cilă. Ca să fiu sinceră, m-a ajutat foarte puțin în acest dome- 
niu. Era prea ocupat cu proiectele sale mecanice. 

Dr. N: Așadar, n-a dat nici o atenție la ceea ce făceai în gră- 
dină? 

S.: Nu, până ce i-am atras atenția spre ceva. Aveam o tufă 
favorită de trandafiri, în fața intrării noastre din față. De câte 
ori tăiam aceste flori i le treceam pe sub nas spunându-i că, 
dacă nici acest parfum dulce nu-l mișcă, atunci cu siguranță 
că nu are numic romantic în suflet. Obișnuiam să râdem din 
această cauză, pentru că, de fapt, Charles era un amant tan- 
dru, dar n-ai fi zis de loc asta privind lucrurile din afară. 
Pentru a evita discuțiile pe această temă, Charles mă tachina 
spunând morocănos: „Aceștia sunt trandafiri albi. Mie îmi 
plac cei roșii“. 

Dr. N: Așadar, ai pus la cale un plan legat de trandafiri, spre 
a-l anunța pe Charles că ești încă în viață și că te afli încă ală- 
turi de el? 

S.: Tufa mea de trandafiri s-a ofilit după moartea mea, din 
cauza lipsei de atenție. De fapt, toată curtea mea se găsea 
într-o stare proastă, pentru că Charles nu se descurca prea 
bine în acest domeniu. Într-un weekend se plimba confuz în 
jurul grădinii, apoi a venit lângă trandafirii ce aparțineau 
vecinului de alături. A simțit mirosul. Exact ceea ce așteptam, 
și am intrat ușor în mintea lui. S-a gândit atunci la mine și a 
privit spre tufa mea de trandafiri care se ofilise. 

Dr. N: Ai creat imaginea tufei de trandafiri în mintea sa? 

S.: (suspină) Nu, pentru că, cel puțin la început, nu şi-ar fi dat 
seama de acest lucru. Având în vedere mintea sa practică, 
l-am îndemnat să-și imagineze o lopată și o sapă. Apoi am 
făcut tranziția între tufa mea de trandafiri și magazinul din 
oraș de unde puteau fi cumpărate tot felul de răsaduri de 
flori. Atunci, Charles și-a scos cheile de la mașină. 

Dr. N: L-ai determinat să se îndrepte spre mașină și apoi să 
conducă până la acea seră? 

S.: (rânjind) Da, a durat ceva timp, dar am reușit în cele din 
urmă. 

Dr. N: Ce ai făcut apoi? 

S.: La seră, Charles s-a învârtit puțin prin preajmă, până ce am 
putut să-l atrag la locul unde se aflau trandafirii. Acolo erau 
numai varietăți de trandafiri roșii, și asta fapt îi convenea. Am 
proiectat atunci în mintea lui o culoare albă, astfel că a între- 
bat un vânzător de ce nu au și trandafiri albi. I s-a spus că cei 
roșii erau singurii care mai rărnăseseră în stoc După aceea, 
Charles n-a mai ținut seama de gândurile mele și a cumpărat 
un ghiveci mare de trandafiri roșii, spunându-i vânzătorului să 
le trimită la noi acasă, pentru că nu vrea să-și murdărească 
mașina. 

Dr. N: Ce înţelegi tu prin: „N-a mai ținut searna de gândurile 
mele“? 

S.: Oamenii devin nerăbdători atunci când sunt stresaţi și se 
întorc la modelele lor de gândire deja existente. Pentru 
Charles, trandafirii tipici sunt roșii. Așa este modelul său 

mental. Din moment ce la magazin nu se găseau trandafiri 
albi, soțul meu nu s-a mai preocupat de asta. 

Dr. N: Așadar, Charles bloca imaginile conflictuale între gân- 
durile sale conștiente și ceea ce proiectai în partea inconștien- 
tă a minții sale? 

S.: Da, şi în același timp soțul meu este foarte obosit din 
punct de vedere mental în urma morții mele. 

Dr. N: Nu puteai să-ți atingi scopul la fel de bine folosind 
trandafirii roșii? 

S.: (categorică) Nu. În acel moment mi-am focalizat energia 
asupra femeii, Sabine, care ținea magazinul și pe care o 
cunoșteam. Ea fusese la înmormântarea mea și știa că-mi plac 
trandafirii albi. 

Dr. N: Nu cred că înțeleg prea bine ce se întâmplă, Nancy. Nu 
aveau trandafiri albi. Charles a cumpărat trandafiri roșii și a 
plecat apoi acasă. Nu era suficient? 

S.: (râzând de mine) Voi, bărbaţii! Trandafirii albi mă repre- 
zintă pe mine. În dimineața următoare, Sabine a venit person- 
al acasă la noi, aducând un ghiveci mare de trandafiri albi. I-a 
spus soțului meu că i-a luat dintr-o altă seră și că asta ar fi fost 
și dorința mea, lăsându-l uimit în fața casei noastre. Charles 
i-a cărat apoi unde fusese tufa mea de trandafiri, în locul 
căreia săpase deja o groapă, și s-a oprit. Trandafirii se aflau 
chiar în fața sa. Le-a mirosit parfumul - dar ceea ce e și mai 
important e că nuanța de alb era asociată cu parfumul - 
(subiectul meu se oprește, scăldat în lacrimi, pe când recrează 
momentul). 

Dr. N: (cu voce scăzută) Am înțeles foarte bine, te rog, con- 
tinuă. 4 

S.: Charles... Îmi simțea, în sfârșit, prezența... Mi-am disipat 
energia în jurul torsului său, pentru a învălui simetric 
trandafirii. Voiam să simtă atât parfumul trandafirilor albi, cât 
și esența mea, filtrată prin câmpul de energie. 

Dr. N: A dat rezultate acest procedeu? 

S.: (încet) În cele din urmă, el a îngenuncheat în fața gropii, 
înfundându-și fața în trandafiri. Apoi s-a prăbușit la pământ, 
suspinând îndelung. Când s-a ridicat, a știut că eram încă ală- 
turi de el. 

În vreme ce spiritele bărbaţilor vor apela mai degrabă la 
mașini sau la felurite echipamente sportive pentru a intra în legă- 
tură cu soțiile, femeile folosesc adesea în acest scop obiectele din 
grădină. Un alt client mi-a povestit că soția sa l-a contactat prin 
intermediul acțiunii de sădire a unui stejar. Înainte ca acest văduv 
să mă vadă, el a scris următoarele: 


Chiar dacă ceea ce mi s-a întâmplat nu a venit neapărat din 
partea soției mele, are oare vreo importanță? Lucrul cel mai 
important este că am reușit, într-un fel, să folosesc energia 
emoțională generată de sentimentul că a fost alături de mine, 
pentru a putea avea acces la resursele mele interioare, lucru care 
înainte nu fusese posibil. Nu mai sunt într-un abis lipsit de orice 
licărire de lumină. 


Discutând cu oamenii despre asemenea experiențe, pe care 
unii le numesc mistice, este important să luăm în considerare posi- 
bilitatea unei surse spirituale. Dacă ne putem hrăni cu o energie 
atât de puternic încărcată emoțional, avem posibilitatea 
deopotrivă să ne vindecăm de durere și să învăţăm mai multe 
despre sinele nostru interior. 

Spiritele pot prefera să comunice cu noi cu ajutorul ideilor. 
Citez în continuare dintr-o scrisoare primită din partea unui fost 
client, referitoare la Gwen, soția sa care a murit. Cred că sesiunea 
noastră l-a ajutat să descopere cel mai bun mod de a primi gân- 
durile soţiei sale. 


Am învăţat că, în calitate de suflete, nu toți avem abilităţi egale 
de a comunica unul cu celălalt. Trimiterea și primirea mesajelor 
sunt abilităţi ce trebuie îmbunătățite prin exercițiu. În cele din 
urmă am recunoscut amprenta gândurilor soției, după ce nu 
obținusem nimic în acest sens în timpul meditațiilor. Gwen era o 
persoană literară, ce s-ar fi folosit, pentru a genera un sentiment 
în mine, mai curând de cuvinte decât de imagini. A trebuit să 
învăţ să integrez frânturile de cuvinte primite de la ea în propriul 
fel de a vorbi - pe care îl cunoștea - pentru a descifra ceea ce voia 
să-mi spună. Acum înteleg mult mai bine cum pot să intru în 
legătură cu Gwen prin intermediul minţii mele. 

Cazul 9 


Derek era un bărbat sexagenar, venit din Canada pentru a mă 
vedea, în scopul de a-și evalua viața și a încerca să găsească un 
răspuns la problema cea mai tristă din existența sa. Pe când era 
tânăr, a pierdut-o pe frumoasa sa fiică, Julia, în vârstă de doar patru 
ani. Moartea ei a fost subită și i-a afectat atât de mult, încât el și 
soția sa s-au decis să nu mai aibă niciodată copii. 

L-am introdus pe Derek în hipnoză adâncă și l-am condus la 
o scenă ce a urmat ultimei sale vieţi, când a apărut în fața consi- 
liului său. Am descoperit atunci împreună că una dintre lecţiile 
sale majore din această viață era să învețe să accepte tragediile. În 
cursul ultimelor sale două vieți anterioare, Derek a fost deficitar la 
acest capitol, prăbușindu-se și îngreunând viața membrilor familiei 
ce au supraviețuit și care depindeau de el. În actuala sa viață s-a 
descurcat însă mult mai bine. Ceea ce m-a interesat cel mai mult 
în acest caz a fost un incident petrecut după vreo douăzeci de ani 
de la moartea Juliei. 

Soţia lui Derekmurise recent de cancer și el eraîn doliu. Într-o 
zi, simțindu-se foarte descurajat, a mers într-un parc de distracții 
aflat în apropiere. După o vreme s-a așezat pe o bancă, lângă un 
carusel. Ascultând muzica, Derek privea copiii care se dădeau în 
carusel, așezați pe felurite animale colorate din lemn. A văzut de 
la distanță o fetiță care semăna cu Julia și i s-au umplut ochii de 
lacrimi. Chiar atunci, a apărut o femeie tânără, de circa douăzeci 
ani, care l-a întrebat dacă ar putea să ia loc lângă el pe bancă. Era 
o zi călduroasă. Ea avea ca îmbrăcăminte o muselină albă și ținea 
o băutură rece în mână. Derek a dat din cap afirmativ, dar nu a 
spus nimic, în timp ce femeia își savura băutura și-i povestea că a 
crescut în Anglia și a venit în Canada pentru că se simţea atrasă în 
mod inexplicabil de Vancouver. Când s-a prezentat, spunând că o 
cheamă Heather, Derek a observat că o înconjura o rază de lumină 
solară, care-i dădea o aparență angelică și strălucitoare. 

Timpul părea suspendat pentru Derek, pe măsură ce conver- 
sația aluneca spre familie și ce avea să facă Heather în noua sa viață 

în Canada. Derek a descoperit că îi vorbea asemeni unui tată și, pe 
măsură ce conversau, simțea tot mai puternic că o cunoaște. În 
cele din urmă, Heather s-a ridicat și și-a așezat mâna tandru pe 
umărul lui Derek. Zâmbind, ea i-a spus: „știu că ești îngrijorat pen- 
tru mine - te rog să nu mai fii. Sunt bine și mă așteaptă o viață mi- 
nunată. Am convingerea că ne vom mai întâlni într-o bună zi.“ 

Derek mi-a relatat că, pe când se îndepărta de el, și-i făcea un 
ultim semn de rămas bun, a văzut-o pe fiica sa și s-a simțit împă- 
cat. În timpul sesiunii noastre, Derek a recunoscut că sufletul reîn- 
carnat al Juliei a venit la el ca să-l asigure că nu a pierdut-o cu ade- 
vărat. Atunci când suferim de absența celor pe care-i iubim, aceștia 
ne pot vizita în mod misterios, cel mai adesea când mintea noastră 
este detașată, într-o stare superficială alpha. Interpretați aceste 
momente ca fiind mesaje din cealaltă parte și permiteți-le astfel, să 
vă ofere sprijin. 


Îngeri sau alte ființe cerești 


În anii din urmă s-a produs o revenire în ceea ce privește 
popularitatea îngerilor. Biserica romano-catolică îi definește ca 
fiind ființe spirituale, inteligente, necorporale, slujitorii și 
mesagerii lui Dumnezeu. Poziția bisericii creștine este că aceste 
ființe nu s-au încarnat niciodată pe Pământ. Noi ne imaginăm 
îngerii ca pe niște fiinţe învestmântate în robe albe, cu aripi și halo 
- imagine teologică provenind din Evul Mediu. 

Mulţi clienți cred că văd îngeri atunci când îi conduc prin 
regresie în lumea spiritelor, mai ales aceia care au puternice 
convingeri religioase. Această reacție este similară răspunsurilor 
pe care le dau cei ce au trecut prin experiențe de moarte clinică. 
Cu toate acestea, în ciuda convingerilor lor religioase, subiecții 
mei realizează curând că ființele eterice pe care le vizualizează în 
timpul hipnozei reprezintă ghizii și companionii lor spirituali care 
au venit să-i întâmpine. Aceste ființe spirituale sunt înconjurate 
de o lumină albă și pot apărea înveștmântate în robe. 

În experiențele făcute de mine, ghizii sunt adesea descriși ca 
fiind îngeri-gardieni, deși profesorii noștri sunt ființe care s-au 
incarnat în forme fizice cu mult timp înainte de a accede la 
nivelul de ghizi. O rudă intimă de suflet (un suflet pereche), 

discarnată poate, de asemenea, să vină la porțile lumii spiritelor 
spre a ne consola atunci când avem nevoie. Credinţa în îngeri îmi 
pare că emană din dorinţa interioară profundă de protecție per- 
sonală pe care o resimt mulți oameni. Nu trebuie să aduc drept 
mărturie în sprijinul acestei observații faptul că milioane de 
oameni religioși cred în îngeri. Timp de mulți ani mi-a lipsit 
convingerea în orice altceva în afara propriei existențe. Știu cât 
este de importantă credința în ceva mai înalt decât tine însuți. 
Credinţa noastră este aceea care ne susține în viață, și această 
aserțiune este aplicabilă și certitudinii că există ființe superioare 
care veghează asupra noastră. Cazurile prezentate de mine 
intenționează să dea contur și greutate conceptului spiritelor 
binevoitoare prezente în viața noastră. 

Profesorii noștri spirituali au diferite stiluri și tehnici, exact 
ca și cei de pe Pământ. Caracterul lor nemuritor s-a adaptat într-o 
varietate de feluri propriei noastre esențe. Următoarele cazuri 
ilustrează afirmația mea că proprii noștri ghizi, ca și rudele noas- 
tre de suflet, cu toate că sunt reprezentați, ne contactează din 
lumea de dincolo dacă avem nevoie să fim consolați. 


Cazul 10 


Declaraţiile ce urmează aparțin unei văduve în vârstă de 
patruzeci de ani, Renée, care și-a pierdut soțul, Harry, cu trei luni 
inaintea întâlnirii noastre. Am așteptat ca ședința să ia sfârșit pen- 
tru a-i pune următoarele întrebări. Intenţia mea a fost ca Renée să 
suprapună imaginile conștiente și supraconștiente pe care le are 
asupra ghidei sale, Niath. 


Dr. N: Înaintea ședinței de astăzi, ai mai avut vreun contact cu 
Niath, ființa pe care ai văzut-o când te aflai sub hipnoză? 

S.: Da, de la moartea lui Harry, Niath a fost alături de mine în 
cele mai grele momente prin care am trecut. 

Dr, N: Niath ți s-a părut că ar fi aceeași ființă pe care ai zărit- 
o înainte și după această ședință de hipnoză? 

S.: Nu, nu am văzut-o chiar în același fel. Am crezut înainte... 
că era un înger și acum am înțeles că Niath este îndrumă- 
toarea mea. 

Dr. N: Figura și comportamentul ei ți s-au părut a fi diferite 
când erai sub hipnoză, în comparație cu ceea ce ai văzut în 
stare conștientă? 

S.: (râde) Astăzi nu mai avea aripi sau halo, dar lumina strălu- 
citoare care o înconjura era aceeași, ca și fața și felul ei tandru 
de a fi. Am văzut, de asemenea, că în grupul nostru de spirite 
poate fi... cel puţin instructivă. 

Dr. N: Vrei să spui că era mai mult ca o profesoară decât ca 
un consilier în momente de durere? 

S.: Da, probabil că așa este. Când a venit la mine, imediat 
după moartea lui, Harry, era atât de dulce și de plină de 
înțelegere... (apoi grăbită) asta nu înseamnă că nu mai e la fel 
de draguță în lumea spiritelor, doar că este mai... exigentă. 
Dr. N: Ai întreprins ceva în sensul de a o invoca pe Niath ime- 
diat după moartea lui Harry? 

S.: Strigam după ajutor după ce se sfârșise înmormântarea. 
Am aflat apoi că aveam nevoie să fiu singură și foarte 
liniștită... pentru a asculta... 

Dr. N: Înseamnă că mai degrabă ai auzit-o pe Niath decât ai 
văzut-o? 

S.: Nu, la început am zărit-o plutind pe deasupra capului 
meu, în dormitor. Îmi țineam brațele în jurul unei perne ca și 
cum ar fi fost Harry, dar mă oprisem din plâns. Ea a devenit 
neclară după ce am văzut-o prima dată și mi-am dat seama că 
trebuia să ascult cu atenție ca să-i pot auzi vocea. În zilele care 
au urmat, mai mult am auzit-o pe Niath decât am văzut-o... 
dar trebuia să ascult. 

Dr, N: Acest lucru însemna să te concentrezi? 

S.: Da... sau nu. Mai degrabă semnifică să permit minții mele 
să se elibereze de trup. 

Dr. N: Ce se întâmplă când nu asculți cum trebuie, dar în 
același timp îți dorești mesajele ei? 

S.: Atunci, ea comunică prin sentimentele mele. 

Dr. N: În ce fel? 

S.: O, se poate întâmpla atunci când sunt singură în mașină 
sau când mă plimb, întrebându-mă dacă trebuie sau nu să fac 
ceva, o anumită acțiune. Ea mă va determina să mă simt bine 
- dacă respectivul demers îmi este benefic. 

Dr. N: Și ce se intâmplā dacă ce ai de gând să întreprinzi nu 
este benefic pentru tine? 

S.: Niath mă va face să mă simt neliniștită referitor la respec- 
tiva acțiune. Voi ști astfel, în sinea mea că e vorba de o mutare 


greșită. 


Cazul următor este acela al unui tânăr care a murit într-un 
accident de mașină în 1942, la vârsta de treizeci și șase de ani. El ne 
deschide o nouă perspectivă asupra mitologiei țesute în jurul înge- 
rilor, din punctul de vedere al unui suflet ajuns din nou pe Pământ. 


Cazul 11 


Dr. N: Spune-mi, ce ai făcut pentru soția ta, Betty, după acci- 
dent? 

S.: Am stat trei zile în preajma acesteia ca să-i micșorez greu- 
tatea ce o apăsa. M-am poziționat deasupra capului ei, astfel 
încât câmpurile noastre energetice s-au intersectat și am 
putut s-o previn prin contopirea vibrațiilor noastre. 

Dr. N: Ai mai apelat și la alte procedee? 

S.: Da, mi-am proiectat imaginea în fața feței ei. 

Dr. N: Și a funcționat? 

S.: (jucăuș) Iniţial, a crezut că sunt lisus. A doua zi a fost 
foarte confuză, iar în a treia zi a căpătat convingerea că sunt 
un înger. Soţia mea este foarte religioasă. 

Dr. N: Eşti necăjit că nu te-a recunoscut din cauza credințelor 
ei religioase? 

S.: Nu chiar (apoi, după câteva ezitări). Oh... cred că aș fi fost 
foarte fericit dacă ea ar fi conștientizat că sunt eu, dar scopul 
meu principal este să o fac să se simtă mai bine. Betty este 
convinsă că sunt o zeitate cerească, dar asta e un lucru bun, 
pentru că reprezintă un ajutor spiritual pentru ea. 

Dr. N: Crezi că s-ar fi simțit și mai bine dacă ar fi știut că ești 
tu? 

S.: Uite ce e, Betty presupune că sunt în rai și că nu o pot 
ajuta. Îngerul ei, pe de altă parte, o poate face, pentru că eu 
sunt acela. Așadar, sunt travestit, și care e, în fond, diferența, 
atâta vreme cât scopul meu, de a o ajuta, este atins? 


"0 


Destinul sufletelor 


Dr. N: Bine, având în vedere că Betty nu știe că ești tu, mai 
există vreo cale prin care să poți comunica cu ea într-un mod 
mai personal? 

S.: (zâmbind) Prin intermediul celui mai bun prieten al meu, 
Ted. El o consolează și o sfătuiește în ceea ce priveşte detali- 
ile de fiecare zi. După care, planez asupra lor, trimițând... 
mesaje permisive (subiectul izbucnește în râs). 

Dr. N: Ce ai găsit atât de amuzant? 

S.: Ted este necăsătorit. A fost îndrăgostit de Betty multă 
vreme, dar ea nu și-a dat încă seama de asta. 

Dr. N: Și tu nu ai nimic împotrivă? 

S.: (bine dispus, dar încă nostalgic) Sigur că nu. Mă ușurează 
faptul că poate face pentru ea ceea ce nu mai sunt în stare... 
cel puțin până când Betty se va întoarce acasă, la mine. 


În cele din urmă, mai există și acele spirite asemănătoare 


îngerilor ce vizitează Pământul în mod regulat în timpul de dintre 
vieți, pur și simplu pentru a-i ajuta pe acei oameni necunoscuți 
aflați în necaz. E posibil ca aceștia să se pregătească să devină vin- 
decători, după cum mi-a relatat un client: 


Ghidul meu și cu mine am ajutat un băiat în India, paralizat de 

frică pentru că era pe punctul de a se îneca. Părinţii lui îl tră- 
seseră din râu și încercau să-l resusciteze, dar nu răspundea bine 
la acest procedeu. Mi-am așezat mâinile deasupra capului său 
ca să-i alung frica și am trimis o săgeată de energie spre inima 
lui, pentru a-i încălzi corpul; suprapunându-mi esența peste a lui 
pentru o clipă, pentru a-l ajuta să scuipe apa din plămâni și să 
poată să respire din nou. Am reușit să ajutăm în total douăzeci 
și patru de persoane în acea excursie pe Pământ. 


Recuperarea emoțională a sufletelor 
și a supraviețuitorilor 
Ultimele remarci din cazul 11, referitoare la Betty, respectiv 


acelea din cazul 3, privitoare la Kevin, ridică problema viitoarelor 
relații amoroase ale supraviețuitorilor. A te îndrăgosti din nou, 
după moartea partenerului de viață, poate cauza sentimente de 

vină sau chiar de trădare. În amândouă exemplele citate mai sus 
am văzut că soții care muriseră nu doreau altceva pentru cei ce 
rămăseseră în viață decât să fie fericiți și să se bucure de iubire. 

Oamenii, ale căror prime căsnicii sunt lungi și fericite, dar 
care apoi se destramă prin moartea unuia dintre parteneri, devin 
candidați ideali pentru o a doua căsnicie reușită, acest lucru fiind 
un omagiu adus primei lor relații. A mai avea și alte legături nici 
nu micșorează, nici nu dezonorează prima noastră dragoste, ci o 
validează, dacă între acestea a trecut suficient timp necesar aco- 
modării. Știu că îndepărtarea sentimentelor de vinovăție ce ne 
încearcă într-un asemenea caz e un lucru ușor de spus, dar mai 
greu de făcut. Am primit scrisori de la văduvi și văduve, în care 
aceştia mă întrebau dacă partenerul lor decedat chiar îi poate 
vedea pe când se află cu altcineva în intimitate. 

În rezumatul dedicat lumii spiritelor, am arătat că sufletele își 
pierd cea mai mare parte a bagajului emoțional negativ atunci 
când își leapădă trupurile. Deși e adevărat că putem să ducem cu 
noi în viața viitoare amprenta unor traume emoționale dintr-o 
viață trecută, această condiție este suspendată până ce ne 
întoarcem într-un trup nou. Așadar, o mare cantitate de energie 
negativă este expulzată în stadiile incipiente ale întoarcerii noastre 
în lumea spiritelor, mai cu seamă după deprogramarea din timpul 
orientării. 

Atunci când un suflet se reîntoarce la o stare de energie pură 
în lumea spiritelor, nu mai simte ura, mânia, invidia, gelozia și alte 
sentimente de acest gen. El a venit pe Pământ pentru a experi- 
menta și a învăța din aceste sentimente. Dar, oare, după 
desprinderea de Pământ simt sufletele vreo tristețe pentru ceea ce 
au lăsat în urmă? În mod sigur, sufletele au sentimente de nostal- 
gie după perioadele fericite din toate viețile lor fizice. Acest fapt 
este temperat de o stare de omnisciență fericită și de o asemenea 
înțelegere a stării de bine, încât sufletele se simt chiar mai vii decât 
atunci când erau pe Pământ. 

Cu toate acestea, am identificat două feluri de emoții nega- 
tive pe care le pot experimenta sufletele, fiecare dintre genuri 
cuprinzând o formă de tristețe. Pe una am numit-o vina karmică 
de a fi făcut alegeri foarte proaste, mai cu seamă atunci când în 
urma acestora au fost afectați alții. Voi stărui mai mult asupra 

acestor aspecte mai târziu, în secțiunea dedicată karmei. Cealaltă 
formă de tristețe a sufletelor nu este nici melancolie, nici deprima- 
re sau nefericire ca urmare a felului în care viața și-a urmat cursul 
după dispariția lor. Tristețea sufletelor provine din dorința lor 
ardentă de a se reuni cu Sursa existenței proprii. 

Cred că toate sufletele, indiferent de nivelul lor de dezvoltare, 
au același motiv al acestei aspirații de a căuta perfecțiunea. 
Factorul care motivează sufletele venite pe Pământ este propria 
creștere. Astfel, urma de tristețe pe care o discern în suflete este 
absența din caracterul lor imortal a acelor elemente de care au 
nevoie pentru a-și întregi energia. Așadar, face parte din destinul 
sufletelor căutarea adevărului prin experiențele lor, pentru a 
câștiga înțelepciune. Este totodată important ca supraviețuitorii să 
știe că această aspirație nu compromite capacitățile de empatie, 
simpatie și compasiune ale unui suflet, destinate acelora care 
suferă din cauza dispariției acestuia. 

Atâta vreme cât caracterul nemuritor al sufletelor nu mai este 
impovărat de temperamentul individual și de reacţiile chimice ale 
ultimului său trup, sufletul este împăcat. Sufletele au treburi mult 
mai bune de făcut decât să se interfereze cu oamenii de pe Pământ. 
În cazuri rare, anumite suflete sunt atât de tulburate de unele acte 
de injustiție săvârşite împotriva lor în timpul vieții, încât nu vor 
părăsi planul astral al Pământului până când nu obțin o anumită 
rezolvare a acelei probleme. Voi discuta mai mult despre acest 
fenomen în secțiunea dedicată stafiilor. Conflictul spiritual al aces- 
tor suflete nu include tristețea cauzată de faptul că v-aţi găsit feri- 
cirea alături de altcineva, bineînțeles, cu excepția cazului în care 
v-aţi ucis partenerul pentru a putea fi cu altă persoană. Marele 
avantaj pe care sufletul plecat îl are asupra celor ce i-au supraviețuit 
este că acesta știe că se află încă în viață și că va vedea pe oricine a 
devenit important pentru ei din nou. Integritatea sufletelor include 
o dorință intensă ca aceia pe care îi iubesc să aibă deplină libertate 
de a-și continua și sfârși viețile după placul inimii. Dacă doriți ca un 
suflet să vină la voi, probabil că acesta va sosi, dacă nu, intimitatea 
voastră va fi respectată. În plus, o parte a energiei, pe care v-aţi 
lăsat-o în lumea spiritelor, este mereu acolo, la dispoziția lor. 

Din moment ce sufletele pierd atât de multe sentimente 
negative atunci când reintră în lumea spiritelor, reiese în mod 

necesar că şi sentimentele lor pozitive suferă niște schimbări. De 
exemplu, sufletele simt multă iubire, dar această dragoste nu este 
condiționată de reciprocitate din partea altora, pentru că este ofe- 
rită în mod gratuit. Sufletele afișează o legătură universală unele 
cu celelalte, într-un mod atât de absolut, încât nu poate fi înțeleasă 
de pământeni. Acesta este unul dintre motivele pentru care 
sufletele ne par a fi atât abstracte, cât și ernpatice în același timp. 
Am auzit de anumite tradiții culturale care îi sfătuiesc pe 
supraviețuitori să-i lase pe cei decedați să plece și să nu încerce să 
comunice cu ei, pentru că sufletele au lucruri mai importante de 
făcut. Într-adevăr, sufletele nu vor să deveniți dependenți de 
comunicarea cu ele, în detrimentul luării unor decizii în mod inde- 
pendent. Însă mulți supraviețuitori au nevoie nu numai de 
mângâiere, dar chiar și de un soi de aprobare în ceea ce priveşte o 
nouă relație. Sper că următorul meu caz mă va ajuta să risipesc 
ideea că cei plecați nu sunt interesați de viitorul vostru. Intimitatea 
vă este respectată de spiritul iubitului/iubitei vostru/voastre când 
sunteți mulțumiți. Mai mult, dacă într-o acțiune prospectivă, în 
special în aceea de a vă apropia de cineva, sunteți nehotărâți, 
sufletele vor încerca să-și dezvăluie opiniile. Din cauza naturii lor 
duale, sunt capabile să facă mai multe acțiuni în același timp. 
Aceasta poate include și o perioadă liniștită pentru suflet, petre- 
cută în singurătate, de unde își concentrează energia asupra oame- 
nilor pe care i-a lăsat în urmă. Sufletele procedează astfel pentru a 
ne aduce împăcarea, chiar și atunci când nu le-am cerut ajutorul. 


Cazul 12 


George a venit la mine într-o stare măcinată de sentimente de 
vinovăție referitoare la faptul că în viața sa apăruse o nouă iubire. 
Era văduv de doi ani, după un lung și fericit mariaj cu Francis. 
George se întreba dacă ea privește de acolo de sus cu neplăcere 
relația sa cu Dorothy. Mi-a spus că Dorothy și soțul ei decedat, 
Frank, erau prieteni buni cu el și cu Francis. Totuși, George simțea 
că atracția crescândă pe care o nutrea pentru Dorothy putea fi 
considerată ca un act de trădare. Încep acest caz în punctul din 
cadrul ședinței noastre în care George o vede pe Francis, după o 
viață trecută petrecută împreună. 

Dr. N: Acum că ai intrat în cercul rudelor tale de suflet, cine 
e cel ce te întâmpină primul? 

S.: (strigând) O, doamne, e Francis! Mi-a fost atât de dor de 
tine, draga mea. Este atât de frumoasă... Am fost împreună... 
încă de la început. 

Dr. N: Vezi că nu ai pierdut-o cu totul în această viață și că ea 
va aștepta atunci când va veni timpul să pleci și tu? 

S.: Da... mereu am simțit asta... dar acum o știu. 


Notă: George se prăbușește. Și o vreme nu mai putem continua. 
În acest timp vreau ca subiectul meu să se obișnuiască să-și 
imbrățișeze soția încă o dată și să-i vorbească prin intermediul 
minții sale supraconștiente. El e foarte convins că ghidul lui impre- 


ună cu al meu au conspirat să-l aducă în această situație. Îi explic 
că informațiile pe care le va obține ar trebui să-l ajute să continue 
această viață alături de Dorothy. Legătura cu acest fapt devine evi- 
dentă atunci când începem să identificămn și alți membri ai grupu- 
lui de suflete al lui George. 


Dr. N: Vreau să identifici figurile celor ce stau lângă Francis. 
S.: (se luminează) O, da... nu pot să cred... dar desigur... acum 
înțeleg. 

Dr. N: Ce anume? 

S.: E Dorothy și... (devine foarte emoționat)... Şi Frank, stau 
chiar lângă Francis, zâmbindu-mi... nu pricepi? 

Dr. N: Ce ar trebui să înțeleg? 

S.: Că ei ne-au... adus impreună pe mine și pe Dorothy. 

Dr. N: Explică-mi, de ce crezi că e așa? 

S.: (nerăbdător cu mine) Sunt fericiți că ne-am descoperit 
unul pe altul într-un mod... mai intim. Dorothy a fost multă 
vreme îndurerată de dispariția lui Frank, și durerea le-a fost 
alungată de compania celuilalt. 

Dr, N: Și vezi că toți patru faceți parte din același grup de 
suflete? 

S.: Da... dar nu-mi venea să cred că e așa. 

Dr. N: Sunt diferite Francis și Dorothy ca suflete? 

S.: Francis este un suflet foarte puternic, plin de puterea de a 
învăţa, în vreme ce Dorothy e o natură mai artistică și mai 

creativă... mai tandră. Dorothy are un suflet plin de pace, 
fiind în stare să se adapteze mai ușor decât noi ceilalți la 
condițiile existente. 

Dr. N: Acum, că ai acceptul lui Frank și al lui Francis, ce va 
câştiga Dorothy devenind a doua ta soție în această viață? 

S.: Înţelegere, dragoste, confort emoțional... pot să-i ofer mai 
multă Protecție, pentru că sunt orientat spre un scop. lau în 
piept lucrurile pe care Dorothy le consideră bune. E foarte 
tolerantă. Avem un echilibru bun. 

Dr. N: Crezi că Dorothy este sufletul tău pereche? 

S.: (empatic) Nu, Francis. Dorothy se potrivea de obicei cu 
Frank în viețile lor, dar cu toții suntem foarte apropiaţi. 

Dr. N: Ai cooperat cu Dorothy și înainte, în alte vieți? 

S.: Da, dar în situații diferite. Ea lua adesea rolul surorii mele, 
unei nepoate sau a unei prietene apropiate. 

Dr. N: De ce crezi că te potriveai, de obicei, cu Francis ca 
pereche? 

S.: Francis și cu mine am fost alături încă de la început. 
Suntem atât de apropiați pentru că am luptat împreună, 
ajutându-ne... a fost mereu cea care m-a putut face să râd de 
natura mea serioasă - de prostia mea. 


Atunci când am încheiat această parte a ședinței noastre, am 
simţit că George a câștigat mai multă înțelegere. S-a arătat nespus 
de bucuros la aflarea veștii că nu a fost un accident că el și Dorothy 
s-au apropiat. Toate cele patru suflete își ştiu dinainte traseele 
actuale. 

Am primit informații similare de la clienți care nu erau în 
același grup cu noua lor dragoste, dar au fost conectate ca suflete 
afiliate din grupurile aflate în apropiere. Cred că cei mai mulți din- 
tre oameni știu dacă persoana cu care trăiesc este sau nu o rudă 
primară de suflet (suflet pereche) importantă. Acest lucru nu 
înseamnă că nu pot avea relaţii fericite cu suflete ce aparțin de alt 
grup. Voi cita în cele ce urmează declarația unui client ce a murit 
inaintea soției sale în ultima lor viață petrecută împreună: 


Atunci când am intrat în legătură cu soția mea după propria 
moarte, pentru a o consola, am făcut-o ca un prieten și un partener. 

Nu ne iubeam cu adevărat. Nu era sufletul meu pereche, după 
cum nici eu nu eram pentru ea. O respectam foarte mult. Aveam 
nevoie ca această relație să lucreze asupra acelor lucruri care 
aveau de-a face cu punctele forte și cu slăbiciunile noastre. Așa 
că nu i-am spus „te iubesc“, pentru că ar fi știut că nu e adevărat. 
Ar fi putut, pe de altă parte, să mă confunde cu sufletul ei 
pereche. Contractul vieții noastre este îndeplinit și, dacă dorește, 
aș vrea să facă loc unei alte persoane în inima ei. 


Regăsirea acelora pe care îi iubim 


Este potrivit să închei acest capitol dedicat morții cu un caz 


ce ilustrează cum se simt sufletele pereche atunci când se regăsesc 
în cealaltă parte. Cazul include o văduvă care-și întâmpină soțul la 
intrare (în lumea spiritelor), după o lungă despărțire. 


Cazul 13 


Dr. N: Cine te întâmpină imediat după moartea ta? 

S.: ESTE EL! Eric... oh... în sfârșit... în sfârșit... iubirea mea! 
Dr. N: (după ce o liniștesc pe clienta mea) Acest om este soțul 
tău? 

S.: Da, ne-am regăsit chiar înainte de a trece dincolo - înainte 
de a-l vedea pe ghidul nostru. 

Dr. N: Spune-mi cum se petrece totul, inclusiv modul în care 
se transmit între tine și Eric sentimentele de tandrețe. 

S.: Începem cu ochii... de la o mică distanță... privindu-ne 
adânc... Știind tot ce gândim unul despre celălalt... tot ce am 
însemnat unul pentru celălalt... Energia ne este absorbită 
într-un pol magnetic al unei bucurii indescriptibile, care ne 
leagă inseparabil. 

Dr. N: Aveţi în acest moment forma fizică pe care ați avut-o 
în ultima voastră viață? 

S.: (râzând) Da, am rememorat foarte repede prima noastră 
întâlnire - cum ne-am privit unul pe altul - și am trecut prin 
fazele în care trupul ni s-a schimbat în timpul lungului nos- 
tru mariaj. Nu este definitiv, pentru că nu ne-am oprit doar la 
un an al vieţii petrecute împreună. E mai mult decât atât... ne 

involburăm fragmente de energie chiar acum. Alegem și alte 
trupuri pe care le-am avut în viețile trecute. 

Dr. N: Ai fost, de obicei, femeie în aceste vieți? 

S.: În cele mai multe, da. Mai târziu ne vom reveni pentru a 
experimenta și celălalt sex, pentru că au existat momente 
fericite în viețile noastre trecute, când el era femeie și eu bär- 
bat (face o pauză). Dar acum e chiar amuzant să fim oamenii 
care eram în ultima noastră viață. 


Notă: Clienta mea mă roagă să nu-i mai pun întrebări pentru 
câteva minute. Ea şi Eric se îmbrățișează, și atunci când îmi 
vorbește din nou, o face pentru a-mi spune cum a curs energia lor 
împreună. 


S.: E un extaz al combinării (de energie). 

Dr. N: Această pasiune spirituală mi se pare aproape erotică. 
S.: Desigur, dar e vorba de mult mai mult. Nu pot descrie, însă 
extazul pe care îl simțim unul pentru celălalt vine din sutele 
de vieți petrecute împreună, combinate cu amintirile stărilor 
de beatitudine pe care le-am trăit de asemenea, unul lângă 
celălalt în timpul de dintre vieți. 

Dr. N: Și cum te simţi după ce îți amesteci energia cu cea a 
soțului tău? 

S.: (izbucnind în râs) Ca după o partidă grozavă de sex, numai 
că mai bine chiar (apoi mai serioasă). Trebuie să înţelegi că am 
murit la vârsta de optzeci și trei de ani, ca o femeie bătrână și 
bolnavă. Eram obosită. A fost o viață îndelungată și mă 
simțeam ca o sobă rece care avea nevoie să fie încălzită. 

Dr. N: Sobă rece? 

S.: Da, am nevoie de întinerirea energiei. E vorba întotdeau- 
na de un transfer de energie pozitivă atunci când suntem 
întâmpinați de ghizii noștri sau de oricine altcineva care ne 
iubeşte. Eric a scăpărat energia mea obosită, aprinzând un foc 
în mine pentru a mă face din nou întreagă. 

Dr. N: Când această întâlnire va lua sfârșit, ce veți face voi 
doi? 

S.: Profesorul vine să-mi ureze bun venit și sunt condusă prin 
negură la centrul nostru. 

Atunci când un subiect îmi spune că reintrarea sa în lumea 
spiritelor are efectul de a-l reîntregi, acest lucru necesită câteva 
clarificări. Primim o infuzie de energie nouă din partea sufletelor 
pereche și a ghizilor ce pot, de asemeni, să transfere în noi o parte 
a energiei pe care am lăsat-o în urmă. Cu toate acestea, după cum 
relatam când am discutat despre aspirația spirituală a sufletelor, nu 
suntem compleți decât atunci când ne-am terminat lucrarea. În 
ciuda acestui fapt, a fi readuși la ceea ce am fost înainte de a ne 
începe viața este o senzație asemănătoare cu a te simți întreg încă 
o dată. Un subiect a definit acest lucru, astfel: „Moartea este ca o 
trezire dintr-un somn lung, în care ai avut doar o conștiință 
încețoșată. Eliberarea pe care o simți este ca aceea care vine după 
ce plângi, atât că aici nu plângi“. 

Am încercat să prezint moartea din perspectiva sufletului, 
pentru a ușura durerea celor lăsați în urmă. După cum a spus 
Platon, „o dată eliberat de trup, sufletul poate vedea adevărul mai 
limpede, pentru că este mai pur decât înainte și își amintește de 
ideile pure pe care le știa“. Supraviețuitorii trebuie să învețe să-și 
continue viața în lipsa prezenței fizice a persoanei pe care o 
iubeau, având încredere că sufletul care a plecat este încă alături 
de ei. Acceptarea pierderii vine într-o bună zi. Vindecarea este o 
progresie de pași mentali care începe prin a avea încredere că nu 
sunteți singuri cu adevărat. 

Pentru a ne completa contractul vieții făcut în avans cu cel 
dispărut, este obligatoriu să ne alăturăm din nou restului 
umanității în calitate de participanți activi. Vă veți vedea de 
curând cu aceia pe care îi iubiți destul. Sper că anii mei de 
cercetări în domeniul vieţii pe care o trăim ca suflete va ajuta 
supraviețuitorii să recunoască faptul că moartea schimbă numai o 
realitate cu alta, în lunga continuitate a existenței. 


SPIRITE PĂMÂNTENE 


Planurile astrale 

Ori de câte ori subiecții mei aflați sub hipnoză își descriu 
interludiul în lumea spiritelor ca pe o „înălțare dintre straturile de 
lumină translucidă“, mi se amintește de planurile astrale despre 
care avem ocazia să citim în textele orientale. Trebuie să vă măr- 
Lurisesc că nu sunt atras prea mult de stratificarea din punct de 
vedere calitativ, realizată într-un mod rigid, a celor șapte planuri de 
uxistență, de la inferior înspre superior, care își are rădăcinile în 
lilosofia spirituală orientală. Aceasta se datorează faptului că 
subiecții mei nu văd vreo probă clară a acestor dimensiuni. 
Neajunsul omului este acela că etichetează conceptele ca mijloace 
«e codificare. Mă simt la fel de vinovat de acest obicei în descrierea 
mea despre lumea spiritelor ca toți ceilalți. Poate că cel mai bine 
este să acceptăm acele precepte care ne fac domeniul spiritualului 
inteligibil și să le respingem pe celelalte, indiferent de vechimea 
unor anumite idei sau de autoritatea celor care ni le prezintă drept 
adevărate. 

Motivele obiecțiilor mele față de formulele rigide ale anumi- 
tor planuri de existenţă, de la Pământ la Dumnezeire, sunt că aces- 
tea sunt și inhibitoare, și inutile. Toate cercetările mele realizate pe 
subiecți aflați într-o stare mai mare de luciditate îmi indică faptul 
vă după moarte părăsim un plan astral care înconjoară Pământul 
pentru a ne îndrepta direct spre poarta care deschide lumea 
spiritelor. Toți subiecţii mei, indiferent dacă sufletul lor este unul 
tânăr sau bătrân, mai evoluat, îmi spun că imediat după moarte 
sufletul lor trece printr-o atmosferă densă de lumină, din jurul 
planului astral al Pământului. Acea lumină prezintă pete de un 
venușiu închis, dar nu se poate vorbi despre zone negre, impene- 
trabile. Mulți descriu prezența unui „efect de tunel”. Acela este 

momentul în care toate sufletele venite de pe Pământ se con- 
topesc rapid cu lumina puternică a lumii spiritelor. E vorba de un 
singur spațiu eteric, unitar și fără bariere în jurul său. 

Specific lumii spiritelor este că toate așa-numitele spații sau 
locuri disponibile spiritelor care urmează a se reîncarna sunt con- 
gruente. De exemplu, însemnările Akashice după tradiția gândirii 
orientale nu apar subiecților mei ca fiind situate pe un al 4-lea plan 
cauzal separat de alte zone funcționale. Subiecţii mei numesc aces- 
te scrieri Cărţile Vieţii, texte care sunt păstrate în biblioteci sim- 
bolice, considerate adiacente altor planuri spirituale. 

Recunosc că în acest caz este vorba de mai mult decât de 
experiența spirituală a sufletului reîncarnat și, în consecință, aceas- 
ta nu are legătură cu aria mea de cercetare. Este posibil ca întrea- 
ga idee a planurilor cosmice să fie, în fond, un mod de abordare ce 
are ca scop conștientizarea planurilor conștiinței eterice, ca fiind 
opuse oricăror mișcări îngrădite de bariere. Din punct de vedere 
istoric, delimitările exacte ale planurilor care includ „lumea infe- 
rioară" - menită anumitor suflete lipsite de valoare - au prevalat 
mult mai mult în gândirea umană. Voi aborda mai detaliat acest 
subiect în capitolul 6. 

Când clienții mei vorbesc despre călătoria interdimensională, 
presupun că cineva ar putea interpreta aceasta ca fiind o mișcare a 
sufletelor prin diverse planuri. Termenul „plan“ nu este folosit la 
fel de mult precum noțiunile de nivel, margine, graniță și diviziuni, 
cu excepția situației când un client se referă la lumea pămân- 
tească. Aflaţi sub hipnoză, oamenii relatează că în cadrul planului 
astral din jurul Pământului există realități alternative sau coexis- 
tente, care sunt parte a lumii noastre fizice. Aparent, în cadrul 
acestor realități, unii oameni pot vedea aceste ființe non materiale 
în realitatea noastră fizică. Mi s-a relatat despre existența unei 
multitudini de sfere interdimensionale, care sunt folosite de suflete 
pentru educaţie și recreere, din lumea spiritelor. 

Granițele spirituale pot fi la fel de subțiri ca diviziunile 
epiteliale transparente care separă grupurile matcă sau la fel de 
largi ca spațiile dintre universuri. Mi s-a spus că toate zonele 
spațiale au proprietăți vibraționale care permit sufletului trecerea 
doar atunci când undele lor energetice sunt comutate la frecvența 
corectă. Sufletele mai dezvoltate explică fenomenul prin faptul că 

timpul absolut, așa cum îl cunoaștem, nu pare să existe în acele 
one. Are, oare, lumea fizică a Pământului caracteristici similare, 
nevăzute de cei mai mulți dintre noi? Am avut un client deosebit 
de înțelept care mi-a scris după ședință următoarele: 


Cu ajutorul şedinţelor, m-ai făcut să înțeleg că realitatea noastră 
este asemenea unui proiector de filme, ce ne arată pe un ecran 
imagini tridimensionale ale cerului, munților și ale mării. Dacă 
un al doilea proiector, cu propriile frecvențe de imprimare ale 
luminii altemante, precum și cu secvențele sale în spațiu-timp, ar 
fi sincronizat cu primul, atunci ambele realități ar putea exista 
simultan, cu entitățile materiale și non-materiale în aceeași zonă. 


Dacă este adevărat ceea ce mi-au spus despre acest sistem 
oamenii aflați în stare de transă, ființele eterice ar fi capabile să 
existe în realități diferite în cadrul aceluiași plan astral din jurul 
Pământului -şi chiar pe Pământ. Forţele energetice vibraționale din 
jurul Terrei se află într-un flux constant. Cred că dacă aceste câm- 
puri magnetice și-ar schimba densitatea, ar putea produce variații 
ciclice la nivel de secole ale timpului uman. În consecință, putem 
să fim mai mult sau mai puțin receptivi în a vedea spirite pe 
Pământ în oricare secol ne-am afla. Poate că anticii chiar puteau să 
rărească mai multe decât noi, în lumea noastră modernă. 


Spiritele naturii 


Într-un show de televiziune difuzat la nivel național, o femeie 
a declarat că a zărit spiriduși în via ei. Ea a spus că la început i-a 
auzit numai și și-a făcut câteva griji cu privire la starea ei de sănăta- 
te mentală. Cu timpul, a reușit să vorbească cu ei și chiar să vadă 
“câțiva. l-a descris ca având o înălțime de circa două picioare (șaizeci 
«le centimetri), urechi minuscule și purtând pantaloni bufanți. 
lineînțeles că mulți oameni din împrejurimi au crezut-o nebună 
când s-a transmis știrea. Însă sfaturile pe care le-a primit de la aces- 
te ființe cu privire la modul în care trebuie să trateze solul pentru 
ca producția ei de struguri să crească în calitate şi în cantitate, 
«epășind-o pe cea realizată de vecinii săi fermieri, i-a determinat 
curând pe aceștia din urmă să o privească cu mai multă seriozitate. 

Când povestea s-a aflat, această femeie a fost invitată să susțină un 
test al undelor activității sale cerebrale, în urma căruia s-a 
descoperit că unele porțiuni ale creierului său erau capabile de o 
emisie de energie mult mai mare decât este normal. 

Am avut o clientă care susținea la rândul său că are capacități 
similare. Ea era un spirit bătrân și, aflată în stare de transă adâncă, 
a afirmat: „Cu mult timp înaintea apariției civilizației noastre au 
existat zâne, care nu au dispărut niciodată. Mulți dintre noi nu le 
vedem astăzi, ca în timpurile străvechi, întrucât fiind atât de 
bătrâne, densitatea lor a pierdut mult din intensitate, în timp ce 
corpurile noastre pământene au încă o energie grea.“ I-am cerut 
mai multe detalii și a adăugat: „În timp ce o stâncă are densitatea 
1-D, un copac ar putea avea 2-D, iar corpurile noastre se găsesc la 
nivelul 3-D, Așadar, ființele naturii sunt invizibile cu o trans- 
parență cuprinsă între 4-D și 6-D.“ 

Când mă gândesc la ferneia care a văzut spiriduși în podgoria 
sa am o imagine în minte. Dacă am putea privi spre Pământ 
printr-un spectru de raze X, acesta ar putea să semene cu o serie 
de coli topografice suprapuse. Aceste straturi de energie vibrațio- 
nală variază în densitate și îmi indică existența unor realități alter- 
nante. Anumiți oameni înzestrați ar putea să vadă printre aceste 
straturi, dar majoritatea dintre noi nu o pot face. 

De asemenea, cred că o mare parte din folclor își are originea 
în amintirile dobândite de suflete în urma experiențelor lor din 
alte lumi fizice sau mentale. Ceea ce ei afirmă în stare de hipnoză 
despre aceste experiențe corespunde, în anumite privințe, cu 
miturile și legendele pământene. Aceste asociații de suflete includ 
spiritele copacilor și ale plantelor, cât și legături cu elementele din 
aer, apă și foc. Folclorul și memoria sufletelor vor fi abordate mai 
pe larg în capitolele care urmează. 


Stafiile 


Mulți cercetători din domeniul paranormalului au scris 
despre stafii. Nu mă consider un expert în materie, deși am avut 
câteva expuneri despre sufletele stafii. În cursul prelegerilor 
susținute sunt întrebat adesea cum pot să permită ghizii spirituali 
binevoitori acestor ființe să rătăcească încoace şi încolo pierdute, 

nefericite şi singure. Contribuția mea în studiul stafiilor ar fi să 
revizuiesc ceea ce consider a fi o concepție greșită despre acest 
fenomen și să-l explic mai degrabă din perspectiva stafiilor decât 
din cea a celor care le văd pe Pământ. 

Când am început să-mi dedic practica hipnoterapeutică exclu- 
siv studiului vieții de dintre vieţi, a trecut mult timp până ce am 
avut un client care a fost stafie pentru o perioadă apreciabilă de 
timp, după o viață anterioară. Nu îi privesc pe cei care sunt stafii 
pentru perioade scurte de timp în sens tradițional. De exernplu, am 
avut o clientă care a murit de tânără în focul care a mistuit o școală, 
în timp ce salva copiii. Această profesoară a mai rămas câteva luni 
în preajma orașului pentru a se asigura că totul e în regulă cu copiii 
și cu persoanele care-i plângeau moartea prematură. Când am 
întrebat-o ce anume a determinat-o să plece, în final mi-a răspuns: 
„La un moment dat m-am plictisit“. Am ajuns la concluzia că 
numai o mică parte dintre suflete au fost vreodată stafii, după acea 
perioadă (normală) de timp de care are nevoie un suflet discarnat 
înainte de a părăsi Pământul. Nu cred că suntem bântuiți de chiar 
atât de multe stafii pe lumea aceasta. 

Cazurile următoare vor demonstra faptul că ghizii noștri nu 
ne constrâng sau obligă să trecem în lumea spiritelor dacă afaceri 
neîncheiate ne determină să nu dorim să părăsim planul astral al 
Pământului. Consider că se poate întampla aceasta mai ales dacă 
sufletul are un ghid permisiv. Anumiți ghizi au o atitudine foarte 
liberală. Apoi, în general, ghizii noștri nu își fac apariția lângă noi 
în momentul imediat al morții. 

Pentru majoritatea sufletelor, senzația de extragere simțită 
imediat după moarte este ușoară și crește deliberat o dată cu ieșirea 
din planul astral al Pământului. Nu se poate spune că spiritele mai 
evoluate sunt imediat informate despre moartea noastră. Până una 
alta, dorințele defuncților sunt respectate. Rețineţi că timpul nu are 
nici o importanță în lumea spiritelor. Sufletele neincarnate nu au 
noțiunea timpului, așadar zilele, lunile sau anii nu prezintă aceeași 
relevanță ca pentru sufletele încarnate. O stafie care a bântuit un 
castel englezesc timp de patru sute de ani și care, în final, se întoarce 
în lumea spiritelor, poate percepe această perioadă, din punct de 
vedere al timpului spiritual, ca fiind nu de patru sute de ani, ci de 
patruzeci de zile sau chiar patruzeci de ore. 


72 Destinul sufletelor 


Anumiți oameni au concepția eronată că fantomele nu știu 
nici că au murit și nici cum să iasă din această situație. Da, într-un 
fel vedeniile sunt prinse ca într-o capcană, dar aceasta este o stare 
de obstrucție spirituală și nu una materială. Spiritele nu sunt pier- 
dute într-un plan astral mărginit și conștientizează că au făcut o 
tranziție lăsând în urmă viața de pe Pământ. Confuzia căreia îi cad 
pradă stafiile rezidă din faptul că sunt atașate în mod obsesiv de 
anumite locuri, persoane și evenimente de care nu se pot despărți. 
Aceste acțiuni de autodespridere sunt voluntare, însă ghizii spe- 
ciali, numiți Înţelepții Mântuitori, urmăresc în mod constant sem- 
nele prin care spiritele cunoscute ca fiind neliniștite dovedesc că 
sunt pregătite să plece. Avem dreptul să ne alegem chiar și expe- 
riența propriei morți. Ghizii spirituali îi respectă și pe cei care se 
decid mai greu. 

Din ceea ce am putut observa până acum, fantomele sunt 
spirite mai puțin evoluate care au dificultăți în a se elibera de influ- 
ențele pământești. Acest fapt se verifică în special dacă așteptarea lor 
în incertitudine se întinde pe perioade îndelungate de timp, 
măsurate în ani pământeni. Motivele așteptării sunt numeroase. 
Probabil că viața lor s-a sfârșit într-un mod brusc, ceea ce le-a cauzat 
o deviere de la destinul inițial. Aceste suflete ar putea simți că liberul 
lor arbitru a fost afectat într-un fel. De cele mai multe ori moartea 
celor ce devin stafii are legătură cu o traumă teribilă. Probabil că vor 
să încerce să protejeze de pericol o persoană la care țin. 

În 1994, o tânără care conducea noaptea pe drumul aflat nu 
departe de casa mea din munţii Sierra Nevada s-a rostogolit de pe 
dig într-o prăpastie și a murit. Nimeni nu văzuse accidentul și nici 
nu observase rămâșițele aflate la o distanță de cincizeci de picioare 
(cincisprezece metri) în josul dealului, unde copilul ei de trei ani se 
zbătea să supraviețuiască de cinci zile. Accidentul a intrat în atenția 
generală în momentul în care un motociclist, aflat în trecere, a 
văzut stafia unei tinere goale, întinse pe autostradă exact deasupra 
locului în care se produsese tragedia. Acesta a fost un mod drama- 
tic prin care o vedenie s-a făcut remarcată și a funcționat, deoarece 
copilul ei a fost găsit la timp pentru a fi salvat. 

Cred că motivul principal ascuns în spatele acestor suflete 
tulburate este o schimbare bruscă, care le abate de la direcția 
karmică propusă, modificare pe care o percep a fi nu numai 

neașteptată, ci și nedreaptă. Cele mai obișnuite cazuri de apariție 
a stafiilor implică suflete care au fost omorâte sau față de care s-a 
făcut o nedreptate în timpul vieții. Cazul următor începe ca o 
poveste obișnuită despre fantome, dar arată apoi cum pot fi rezol- 
vate în mod constructiv pentru stafie aceste probleme. 


Sufletul abandonat 


Belinda a venit să mă vadă datorită unui sentiment copleșitor 
de tristețe pe care nu era capabilă să și-l explice și care izvora din 
experienţa vieții ei curente. În timpul interviului pe care i l-am luat 
am aflat ca avea patruzeci și șapte de ani și că nu fusese măritată 
niciodată, Se mutase de pe Coasta de Est în California în urma 
despărțirii furtunoase de un bărbat pe nume Stuart, în urmă cu 
vreo douăzeci de ani. Belinda ținea la Stuart, dar rupsese logodna 
cu el în urma deciziei de a-și schimba viața și de a se muta în vest 
pentru a începe o nouă carieră. l-a cerut lui Stuart să o urmeze, dar 
acesta nu a vrut să își lase serviciul și familia. Stuart a încercat să o 
convingă pe Belinda să se mărite cu el și să rămână în zona în care 
au crescut amândoi de mici, dar ea a refuzat. Belinda mi-a spus că 
Stuart era devastat de faptul că ea avea să-l părăsească, dar tot nu 
vroia să o urmeze. În cele din urmă, Stuart s-a însurat cu altcineva. 

Belinda mi-a mai zis că, după câțiva ani, a trăit o pasionantă 
poveste de dragoste în urma întâlnirii cu Burt, dar că, în cele din 
urmă, el a părăsit-o pentru o altă femeie. Mă întrebam dacă aceas- 
ta era cauza neexplicată a suferinței Belindei, dar m-a asigurat că 
nu. Fusese rănită, dar făcuse o alegere corectă nemăritându-se cu 
Burt. Belinda a realizat acum că pe lângă faptul că Burt s-a dove- 
dit neloial, erau și nepotriviţi din punct de vedere temperamental. 
Ea a adăugat că, din anumite motive, cu mult timp înainte de a 
începe o relație cu un bărbat, a avut niște senzații stranii de aban- 
don și de pierdere. 


Cazul 14 


Stă în obiceiul meu să-mi conduc subiecții în cea mai recentă 
dintre viețile lor trecute, înainte de a intra în lumea spiritelor. 
Tehnica hipnozei ne permite o trecere mai firească, la nivel mental, 

după scena morţii. Am rugat-o pe Belinda să aleagă un moment 
critic, pentru a începe discuția noastră despre viața ei trecută. A 
ales unul dintre cele mai intense episoade de suferință. A povestit 
că era o tânără pe nume Elizabeth care trăia într-o fermă mare de 
lângă Bath, în Anglia anului 1897. Elizabeth era în genunchi, 
ținându-se de haina soțului ei, Stanley, care o trăgea spre ușa de la 
intrare a conacului lor. Dupa cinci ani de căsnicie, Stanley o 
părăsea. 


Dr. N: Ce îţi spune Stanley acum? 

S.: (începând să suspine) Zice: „Îmi pare rău, dar trebuie să 
părăsesc domeniul și să văd lumea“. 

Dr. N: Ce îi răspunzi? 

S.: Îl implor să nu plece, pentru că îl iubesc foarte mult şi voi 
încerca din răsputeri să îl fac fericit aici. Ținându-l de haină și 
fiind târâtă pe hol către treptele de la intrare, mâinile încep să 
mā doară. 

Dr. N: Ce spune soțul tău? 

S.: (plângând în continuare) Stanley îmi spune: „Nu din cauza 
ta plec Mi-e greață de locul asta. O să mă întorc.“ 

Dr. N: Chiar crezi că vrea să facă asta? 

S.: O... Știu că o parte din el mă iubește într-un anume fel, dar 
nevoia de a evada din acea viață și din tot ce învățase încă de 
mic copil era prea puternică (după această afirmație, corpul 
subiectului începe să tremure în mod necontrolat). 

Dr. N: (după ce o mângâi puţin) Relatează-mi ce se întâmplă 
acum, Elizabeth. 

S.: Aproape că s-a terminat. Nu pot să îl mai țin... brațele 
nu-mi sunt atât de puternice - mă dor (subiectul își freacă 
braţele). Cad pe trepte, în fața servitorilor - nu îmi pasă. 
Stanley se urcă pe cal și dispare în timp ce 

mă uit neajutorată după el. 

Dr. N: Îl mai vezi vreodată? 

S.: Nu. Știu doar că a plecat în Africa. 

Dr. N: Cum te întreții, Elizabeth? 

S.: Mi-a lăsat proprietatea, dar nu mă descurc prea bine. Las 
să plece majoritatea personalului și a muncitorilor. Cu timpul, 
rămân fără resurse și sunt la limita subzistenței, dar tot nu pot 

renunța la fermă. Trebuie să aştept să se decidă în cele din 
urmă să se întoarcă la mine. 

Dr. N: Acum vreau să te deplasezi către ultima zi a vieții tale, 
Elizabeth. Doresc să știu anul și împrejurările în care s-a 
întâmplat. 

S.: Se întâmpla în 1919 (subiectul are cincizece și doi de ani) 
și muream de gripă. Nu opusesem multă rezistență în 
ultimele săptămâni, datorită faptului că vegetam. 
Singurătatea și regretele... lupta pentru a ține ferma pe 
picioare... inima mea e distrusă. 


Acum o conduc pe Elizabeth spre scena morții sale și încerc 
să o aduc la punctul în care întâlnește lumina. Nu are nici un sens, 
pentru că rămâne extrem de fermă. Nu după mult timp descopăr 
că acest suflet destul de tânăr e pe cale să devină o stafie. 


Dr. N: De ce ţi-e greu să părăsești planul astral al Pământului? 
S.: Nu voi pleca - nu pot deocamdată. 

Dr. N: De ce nu? 

S.: Trebuie să îl mai aştept pe Stanley la fermă. 

Dr. N: Dar ai așteptat deja douăzeci și doi de ani și tot nu s-a 
întors. 

S.: Da, știu, însă tot nu pot pleca. 

Dr. N: Ce faci acum? 

S.: Cutreier, ca spirit. 


Discut cu Elizabeth despre comportamentul și prezența ei 
fantomatică în jurul fermei. Nu detectează vibraţiile energetice ale 
lui Stanley pentru a-l localiza pe acesta, oriunde s-ar afla în lume, 
așa cum ar face orice suflet experimentat. Continuând întrebările, 
aflu că Elizabeth crede că dacă poate speria orice potențial 
cumpărător al fermei, aceasta ar putea rămâne în proprietatea 
familiei. Într-adevăr, ferma rămâne neocupată, toți locuitorii din 
zonă știind că este bântuită. Elizabeth îmi spune că zboară în jurul 
conacului plângând că a fost părăsită. 


Dr, N: De câți ani pământeni îl aștepți pe Stanley? 
S.: Of, de patru ani. 

Dr. N: i se pare mult? Ce faci? 

S.: Nu înseamnă nimic - câteva săptămâni. Nu mă pot 
abține să nu plâng și să nu suspin cu tristețe. Știu că lumea 
se teme, mai ales când mă ating de obiecte. 

Dr. N: De ce vrei să sperii oameni care nu i-au făcut nici 
un rău? 

S.: Pentru a-mi exprima nemulțumirea față de ce mi s-a 
întâmplat. 

Dr. N: Te rog, explică-mi cum se sfârșește această poveste. 
S.: Sunt... chemată. 

Dr. N: Aha, ai cerut să fii eliberată de această situație tristă. 
S.: (face o pauză lungă) Nu chiar... într-un fel... dar el știe 
că sunt aproape pregătită. Vine și îmi spune: „Nu crezi că e 
de ajuns?“ 

Dr. N: Cine îți spune asta și ce se întâmplă? 

S.: Mă cheamă Salvatorul Sufletelor Pierdute, iar eu mă 
îndepărtez de Pământ împreună cu el, stând de vorbă în 
timp ce așteptăm. 

Dr. N: O secundă - este ghidul tău spiritual? 

S.: (zâmbește pentru prima dată) Nu, așteptăm ghidul meu 
spiritual. Acest spirit se numește Doni. El salvează alte 
spirite ca mine. E treaba lui. 

Dr. N: Cum arată Doni și ce îţi zice? 

S.: (râde) Este mic, asemeni unui pitic, cu fața ridată și cu 
o pălărie turtită toată - mustățile îi tremură când îmi 
vorbeşte. Îmi spune că mai pot rămâne dacă vreau, dar nu 
ar fi mai amuzant să mă întorc acasă și să îl văd pe Stanley 
acolo? Este foarte distractiv și mă face să râd, dar mi se pare 
atât de tandru și de înțelept. Mă ia de mână și ne mutăm 
într-un loc frumos pentru a vorbi mai mult. 

Dr. N: Povestește-mi despre acest loc și despre ce ți se 
întâmplă în continuare. 

S.: Este un loc pentru spirite îndurerate, ca mine, și arată ca 
o pajiște plină de flori. Doni mă sfătuiește să fiu veselă și 
îmi încarcă energia cu dragoste și bucurie, purificându-mi 
mintea. Mă lasă să mă joc printre flori ca un copil și îmi 
spune să prind fluturi câtă vreme stă la soare. 

Dr. N: Sună minunat. Cât timp durează toate astea? 


Spirite pamăntene 77 


S.: (abătută puțin de întrebarea mea) Atât cât vreau! 

Dr. N: Și Doni, în acest timp îţi vorbește despre Stanley și 
comportamentul tău de stafie? 

S.: (reacționează cu aversiune) Absolut deloc! Salvatorul 
(Sufletelor Pierdute) nu este Tishin (ghidul subiectului). 
Acele întrebări apar mai târziu. Acesta este timpul meu de 
repaos. Fața îmbătrânită a lui Doni este atât de plină de 
bunătate și dragoste și nu se exteriorizează niciodată. Mă 
încurajează doar să mă joc. Sarcina lui este să îmi 
însănătoșească sufletul, ajutându-mă să îmi eliberez 
mintea. 


După ce energia subiectului Elizabeth este refăcută, Doni o 
însoțește până la Tishin și își ia rărnas bun. Apoi evaluările prelim- 
inare încep ca pentru orice persoană care se întoarce în lumea 
spiritelor. Am putut stabili comunicarea cu Elizabeth - Belinda și 
a fost instructiv. La început a afirmat că viața ei de soție abando- 
nată s-a irosit. Desigur, Elizabeth și-a petrecut mult timp din viață 
în suferință fără să facă mici modificări sau să accepte schimbări. 
Sub îndrumarea lui Tishin a văzut că această lecţie nu a fost în van. 
Azi, Belinda este o femeie independentă, care a trecut prin multe 
furtuni emoționale. 

Nu știu dacă cititorul a înțeles până acum că Stanley este azi 
Stuart. Când povestesc oamenilor această parte a poveștii, unii îmi 
spun: „O, Doamne, a putut să-i răspundă nenorocitului exact cu 
aceeași monedă, pentru a se răzbuna pentru ceea ce i-a făcut“. 
Acest mod de a gândi arată cât de greșit interpretăm lecţiile 
karmice. Sufletele lui Stanley și ale soției sale, Elizabeth, au accep- 
tat să-și asume rolurile din zilele noastre și să fie Belinda și Stuart. 
Acesta trebuia să simtă și el durerea emoţională pe care i-a 
cauzat-o femeii. Cât despre Stanley, acesta acceptase să se supună 
angajamentelor presupuse de o căsnicie, într-o cultură și o 
perioadă în care femeia era dependentă de bărbat. Deoarece 
decizia lui de a o părăsi a fost foarte rapidă și necompromițătoare, 
s-a dovedit în mod deosebit brutală. Aceasta nu o scuză, însă, pe 
Elizabeth, care nu a luat nici o măsură pentru a face anumite 
schimbări în viața ei. Suferința ei și neacceptarea situației au fost 
atât de extreme, încât a devenit stafie. 

Prin acceptarea rolului lui Stanley în viața ei de zi cu zi, sufle- 
tul Belindei trebuia să învețe ce l-a determinat pe Stanley să se 
simtă prizonierul unui loc nedorit. Belinda nu era soția lui Stuart 
când a plecat de pe Coasta de Est, așadar angajamentul ei nu era 
echivalent cu cel asumat de Stanley față de ea în viața lor ante- 
rioară. lată că, în această viață, erau iubiți din nou și Stuart s-a 
simțit abandonat, datorită faptului că Belinda dorea să își 
părăsească orașul, prietenii și familia și să plece în căutarea aven- 
turii și a oportunităţilor în altă parte. Pentru că a avut curajul să 
facă acest lucru de una singură, Belinda a înțeles că Stanley nu a 
părăsit-o din dorința malițioasă de a-i cauza o suferință ernoțio- 
nală. Stanley dorea doar libertate, la fel și Belinda. 

Belinda a purtat cu ea în această viață amintirile din viața ei 
anterioară. Din punct de vedere karmic, Belinda are o doză de 
tristețe reziduală, ca și Elizabeth, pe care n-a putut s-o înțeleagă 
până la ședința noastră. Belinda îmi spune că incă se mai gândește 
la Stuart și el, probabil, n-o va putea uita de vreme ce ea a fost 
prima lui dragoste. Ei sunt rude primare de suflet, fac parte din 
același grup și cred că ar fi foarte posibil să-și asurne un nou rol, 
împreună, într-o viață viitoare, punând în balanță ceea ce au 
învățat în ultimele două vieți. 

Pentru aceia dintre voi care sunteți curioși să aflați de ce 
Belinda a trebuit să treacă prin acea scurtă poveste de dragoste cu 
Burt, acesta a fost un test. Burt este un alt membru al aceluiași grup 
de suflete și s-a oferit să dea semnale pentru a elibera amintirile 
sufletului Belindei, din vremea în care era Elizabeth, pentru a vedea 
dacă a învățat să țină piept durerii emoționale cauzate de un eșec 
în dragoste. Acţiunile lui Burt au servit și ca un semnal de trezire, 
pentru ca Belinda să realizeze în viața actuală cum s-a simțit Stuart 
atunci când l-a părăsit. Lama karmică a tăiat ambele destine. 


Dualitatea spirituală 

În urmă cu câțiva ani un articol dintr-o revistă relata călătoria 
unei armericance care conducea prin ținuturile englezești și care, în 
mod inexplicabil, a simțit imboldul de a se abate de la destinația 
propusă iniţial, intrând pe un drum îngust. Nu după mult timp a 
ajuns la un conac părăsit (nu cel al lui Stanley). Îngrijitorul i-a spus 
femeii că o fantomă care semăna foarte mult cu ea bântuia casa. 

Plimbându-se prin preajmă, s-a simțit într-un mod straniu legată 
de ceva. Probabil că se afla acolo pentru a se elibera. Cele două 
părți ale sufletului ei ar fi putut fi atrase una către cealaltă, în cazul 
în care ar exista o finalitate irezistibilă, în același mod misterios în 
care doi oameni trăind vieți paralele împart același suflet. 

În primul capitol, am abordat dualitatea sufletelor și cum sunt 
capabile să își împartă energia pentru a trăi mai multe vieți în 
același timp. O parte din energia celor mai multe suflete nu 
părăsește lumea spiritelor pe durata încamării lor. Voi dezvolta 
subiectul referitor la împărțirea sufletului în capitolul următor deși 
împărțirea energiei sufletului este în mod particular relevantă pen- 
tru studiul fantomelor. În cazul prezentat anterior, deși Elizabeth 
a stat pentru un timp în spațiul incert ca stafie, o altă parte a 
energiei ei a rămas în lumea spiritelor ca să aprofundeze anumite 
lecţii și să interacționeze cu alte suflete. Acea altă parte se poate 
incarna din nou și poate trece în altă viață, ceea ce cred că s-a 
întâmplat și cu femeia care a găsit casa bântuită. 

Nu sunt de acord cu anumiţi experți în fenomenele legate de 
existența fantomelor, care afirmă că acestea reprezintă o carcasă 
pământeană lipsită de esența conștiinței unui suflet. Există cicluri 
de existență atunci când un suflet alege să ia într-un corp uman 
mai puțină energie decât ar trebui. Totuși, chiar dacă ajung stafii, 
aceste suflete sunt cu mult mai mult decât o carcasă goală de 
energie. S-ar putea crede că echilibrul energiei unei fantome care 
rămâne în lumea spiritelor trebuie să ajute mai mult acel alter ego 
care încă mai rătăcește în jurul Pământului. Din câte am auzit, 
majoritatea sufletelor neevoluate care pășesc peste celălalt prag nu 
sunt capabile să realizeze singure transferul și integrarea energiei. 
Următorul pasaj este un raport pe care l-am primit de la sufletul 
pereche al unei vedenii. Această fantomă este sufletul primului soț 
al clientei mele și aparține nivelului I (de dezvoltare spirituală). 


Cazul 15 


Dr. N: Mi-ai spus că primul tău soț, Bob, a devenit o fantomă 
după ultima lui viață. Explică-mi, te rog, circumstanțele. 

S.: Bob a devenit o stafie, datorită faptului că a fost ucis de 
tânăr în acea viață, în perioada în care eram căsătoriți. Era atât 


no 

de copleșit de disperare și ținea atât de mult la mine, incât îi 
venea greu să se despartă... 

Dr. N: Înţeleg. Ai putea să îmi zici, aproximativ, cât din ener- 
gia lui totală a luat cu el în acea viață? 

S.: (dă din cap afirmativ) Bob a avut doar un sfert din energie, 
ceea ce nu era de ajuns pentru acea criză mentală... a judecat 
greșit... (se oprește) 

Dr.N: În acest caz, crezi că, dacă Bob ar fi luat mai multă 
energie, ar fi putut să nu ajungă o stafie? 

S.: Nu pot să-ți răspund. Cred însă că l-ar fi făcut mult mai 
puternic... mai rezistent la durere... 

Dr. N: Atunci, de ce a luat atât de puțină energie pe Pământ? 
S.: Hmmm... Pentru că dorea să fie mai implicat în lucrarea 
lui din lumea spiritelor. 

Dr. N: Sunt nelămurit de ce ghidul lui Bob nu l-a convins să 
ia mai multă energie pe Pământ. 

S.: (dă din cap, negând) Nu, nu! Nu suntem constrânși în felul 
acesta. Avem libertatea de a alege. Și Bob nu trebuia să devină 
o fantomă. A fost sfătuit să ia mai multă energie, dar este 
încăpățânat și se gândea la o altă viață trăită în același timp (o 
viață paralelă). 

Dr. N: Lasă-mă să înțeleg. Bob și-a subestimat capacitatea de 
a funcţiona normal în situații de criză, cu un trup având doar 
25 % din capacitatea lui energetică? 

S.: (tristă) Mi-e teamă că da. 

Dr. N: Chiar dacă prin moarte acel corp se pierdea? 

S.: Nu a contat. Efectele îl afectau încă și nu avea puterea să 
depășească situația. 

Dr. N: Pentru cât timp a fost Bob stafie înainte de a-și recăpă- 
ta restul de energie în lumea spiritelor? 

S.: Nu pentru multă vreme, circa treizeci de ani. Se pare că nu 
se putea abține... lipsa de experiență... parte din lecţia sa... 
apoi profesorul nostru a fost chemat de către... Știi... acele 
ființe care patrulează pe Pământ veghind asupra celor 
rătăciți... pentru a recupera energia care îi lipsea ca să vină 
acasă. 

Dr. N: Ei au fost numiți de anumiți oameni Salvatorii 
Sufletelor Pierdute. 

S.: Li se potrivește. Numai că sufletul lui Bob nu era tocmai 
pierdut, ci doar chinuit. 


Suflete singuratice 


Următorul meu caz se referă la un pacient mai evoluat, care 
mi-a oferit detalii despre niște entități care nu sunt fantome, dar 
nici nu se întorc acasă după moarte. Pe măsură ce ședința 
avansează, vom observa că sunt doi factori motivanţi care împing 
aceste tipuri de suflete spre însingurare. 


Cazul 16 


Dr. N: Există oameni care mor şi nu sunt pregătiți să se întoar- 
că în lumea spiritelor? 

S.: Da. Câteva suflete care-și părăsesc corpul fizic nu sunt încă 
gata să părăsească Pământul. 

Dr. N: Presupun că toate sunt stafii... 

S.: Nu, deși pot fi dacă își doresc - majoritatea nu sunt. Pur şi 
simplu nu vor să intre în contact cu nimeni. 

Dr. N: lar energia lor spirituală nu se întoarce acasă imediat 
după moarte? 

S.: Așa este, cu excepția faptului că există o parte din energia 
lor care nu a părăsit niciodată lumea spiritelor. 

Dr. N: Exact, asta am auzit și eu, dar aș vrea să te întreb dacă 
aceste suflete izolate rămân așa, pentru un timp mai scurt, sau 
aleg să stea între aceste planuri, incerte, pentru mulți ani 
pământeni. 

S.: Depinde. Unele suflete vor să se întoarcă într-un nou corp 
cât mai curând posibil. Acestea nu vor deloc să renunțe la 
forma fizică. Sunt diferite de majoritatea dintre noi care vrem 
să ne odihnim și să mergem acasă să invățărn. Multe dintre ele 
sunt războinicii care formează linia întâi pe Pământ. Ei vor să 
păstreze o continuitate în ceea ce priveşte viața lor fizică. 
Dr. N: Din câte am înțeles, ghizii noștri nu ne permit să 
rămânem în așteptare, undeva în apropierea Pământului, și să 
ne întoarcem imediat într-o nouă viață. Oare aceste suflete nu 
ştiu că trebuie să treacă prin procesul normal de revenire la 


12 


Destinul sufletelor 


grupurile din care provin, să fie consiliate, să-și aprofundeze 
lecțiile și să ia parte la alegerea unui nou trup? 

S.: (râde) Ai dreptate, însă ghizii nu le forțează pe acelea care 
se află într-un disconfort maxim să se întoarcă acasă până 
când nu văd chiar ele utilitatea acestui lucru. 

Dr. N: Da, dar nu li se va dărui un corp nou decât după un 
anumit timp de acomodare. 

S.: (ridicând din umeri) Da. E adevărat. 

Dr. N: Este, de asemenea, adevărat că alte suflete rătăcite nu 
vor să se întoarcă nici pe Pământ, dar nici în lumea spiritelor? 
S.: Da. O altă categorie... 

Dr. N: Dar dacă ambele tipuri de suflete nu patrulează în 
jurul Pământului lipsite de corp fizic deranjând oamenii ca 
stafii, ar fi bine, oare, să le numesc suflete rătăcite, când tot 
ceea ce vor ele, de fapt, este să fie lăsate în pace? 

S.: Sunt divergente. Tot ceea ce fac este rezultatul a ceva 
nedus la bun sfârșit... traumatic... copleșitor. Nu vor să se 
despartă de trecut, ori acest comportament nu este obișnuit. 
Nu vor să comunice cu învățătorii lor, datorită marii nefericiri 
pe care o trăiesc. 

Dr. N: De ce ghizii lor nu vor să se impună și să le atragă mai 
puternic în lumea spiritelor, în ciuda rezistenței pe care o 
manifestă? 

S.: Dacă aceste suflete ar fi forțate să facă ceea ce este bine 
pentru ele, nu ar învăța nimic, datorită fricii pe care ar trăi-o 
și a faptului că s-ar închide în ele însele. 

Dr. N: Înţeleg, dar încă mă întreb de ce sufletele care vor să 
se întoarcă imediat, neintâmpinând opreliști în lumea 
spiritelor, nu pot obține imediat un trup. 

S.: Nu înţelegi că plasarea unui suflet tulburat într-un corp 
nou ar fi cu adevărat nedreaptă pentru un copil care tocmai 
își începe viața? Aceste suflete au dreptul la izolare, dar tre- 
buie ca într-un final să se decidă să ceară ajutor. Trebuie să 
ajungă la concluzia că nu pot evolua de unele singure. 
Dăruirea unui corp nou nu le poate fi de folos. 

Dr. N: Încotro se îndreaptă sufletele care nu vor să rătăcească 
pe Pământ ca stafii, dar nici nu vor să se întoarcă acasă? 

S.: (tristă) În orice spațiu pe care vor să şi-l creeze. Își 

proiectează propria realitate pe baza amintirilor pe care le au 
din viața fizică. Unele trăiesc în locuri frumoase amenajate ca 
o grădină. Altele - de exemplu acelea care au făcut rău oame- 
nilor - își crează spații îngrozitoare, asernenea unei închisori, 
unei camere fără ferestre. Se ascund în aceste spaţii pentru a 
nu primi prea multă lumină sau ca să nu intre în contact cu 
nimeni. Este o autopedepsire. 

Dr. N: Am auzit că sufletele tulburate - cele asociate răului - 
sunt izolate în lumea spiritelor. 

S.: Așa este, însă, cel puţin, sunt pregătite să facă față muzicii 
și să-și vindece energia prin dragoste și afecțiune. 

Dr. N: Îmi poți spune ceva despre cum procedează ghizii cu 
toate tipurile de suflete care își autoimpun exilul? 

S.: Le lasă timp pentru a se gândi la asta. Este o provocare 
pentru profesori. Ei știu că acestor suflete le pasă atât de eva- 
luarea care li se va face, cât și de reacțiile grupului de suflete 
de care aparțin. Sunt pline de energie negativă și nu gândesc 
prea limpede. Aceia care vor să le ajute trebuie să 

ia multe măsuri de siguranță înainte ca aceste suflete să fie de 
acord să iasă din izolare. 

Dr. N: Presupun că numărul tehnicilor de convingere este 
egal cu cel al ghizilor. 

S.: Sigur... depinde de pricepere. Anumiți ghizi nu se vor 
apropia de un suflet rătăcit până când acesta nu se va fi sătu- 
rat de izolare și va cere singur ajutorul. Acest lucru poate dura 
ceva timp... (face o pauză, apoi continuă). Alți învățători apar 
adesea pentru discuții. 

Dr. N: Toate aceste suflete se vor elibera în cele din urmă? 
S.: (face o pauză) Să punem problema altfel. Toate sufletele 
vor fi eliberate într-un fel sau altul prin diferite forme de încu- 
rajare... (râde) sau de convingere. 


Aceia dintre dumneavoastră care sunteți familiarizați cu 
munca mea știți că am puternice convingeri în ceea ce privește 
existenţa influenței pe care memoria sufletului o are asupra gân- 
dului uman. Izolarea și însingurarea sufletelor, despre care ați citit 
în cazul 16, ar putea da oricui impresia unui purgatoriu creștin, ca 
loc de căință. Oare acest concept religios ar fi putut apărea din 

amintirile fragmentate ale sufletului referitoare la izolarea din 
lumea spiritelor, doar pentru a fi subminat pe Pământ? Există atât 
similitudini, cât și mari diferențe între descoperirile mele referi- 
toare la izolarea sufletelor și la purgatoriu, așa cum e definit de 
biserică. 

Doctrina creștină definește purgatoriul ca fiind o stare de 
auto-purificare pentru aceia care trebuie să se lepede de toate 
păcatele înainte de a intra în rai. Am auzit că unele suflete aflate 
în izolare se vindecă singure, în timp ce altele cer ajutor pentru a-și 
recăpăta energia. Cu toate acestea, nu ieșim din starea de izolare 
purificați pe de-a-ntregul sau, dacă reușim să o facem, nu va mai 
trebui să ne reîncamăm din nou. De asemenea, izolarea sufletului 
nu înseamnă exil. În ultimii ani, cei mai puțin conservatori 
reprezentanți din cadrul bisericii creștine nu mai accentuează 
ideea de iad așa cum o făceau în trecut. Totuși, biserica refuză uni- 
versalismul, credința că toți ajung în rai, considerând că sufletele 
care mor cu păcate capitale nemărturisite trec prin purgatoriu 
pentru a cobori apoi în iad, unde vor suferi pedeapsa „focului 
veșnic“. În accepțiunea bisericii, condamnarea eternă este sepa- 
rarea de Dumnezeu, opusul binecuvântării. Bisericile creștine, pur 
şi simplu, nu acceptă conceptul potrivit căruia totul poate fi iertat 
după moarte. Din câte am văzut până acum, toate sufletele se 
pocăiesc, pentru că se simt responsabile de alegerile pe care le-au 
făcut. 

Din tot ce am aflat se desprinde ideea că energia sufletului nu 
poate fi distrusă sau adusă în stare de nefuncționalitate, ci remo- 
delată și purificată de contaminările pământene. Sufletele care 
doresc să fie lăsate în singurătate după moarte nu se autodistrug, 
unele dintre ele având convingerea că această izolare este necesară 
pentru a nu contamina și alte suflete cu energie negativă. Mai 
există și acea categorie de suflete care, deși nu se simt contaminate, 
nu se simt încă pregătite de a fi consololate. 

Lucrul care trebuie reținut este că sufletele sunt stăpâne pe 
energia lor și că, cele mai multe dintre, le cer ghizilor lor să fie duse 
în centrele de vindecare și reîntinerire din lumea spiritelor. Acestea 
sunt niște zone terapeutice, situate la o anumită distanță de grupul 
lor de suflete, unde sufletele beneficiază de solitudine și de timp 
pentru meditație. Totuși, acesta este un fel de terapie direcționată. 

Sufletele neliniștite, despre care am vorbit în cazul 16, nu aleseseră 
încă să primească ajutor. Din toată istoria cazurilor pe care le-am 
studiat reiese faptul că, după moarte, avem dreptul de a refuza aju- 
torul pe care ni-l oferă maeștrii noștri spirituali, atâta vreme cât 
simțim acest lucru. 

Am fost întrebat în timpul conferințelor dacă locurile de exil 
autoimpus sunt „planuri inferioare“ sau „lumi inferioare“. Nu mă 
pot abţine să gândesc că aceste idei izvorăsc dintr-o dogmă bazată 
pe frică. Poate că e o problemă de semantică. Cred că o mai bună 
traducere a acestei stări ar fi aceea de spațiu autoimpus, un va- 
cuum de realitate subiectivă creat de spiritul care vrea să rămână 
în singurătate. Spaţiul separat, departe de centrul spiritual al sufle- 
tului, aparține celui care îl crează și îi este definitoriu. Nu cred că 
aceste suflete ar fi pierdute într-un tărâm separat de lumea 
spiritelor, locul în care trăiesc celelalte suflete. Avem de-a face cu 
o separare mentală. 

Sufletele tăcerii conștientizează că sunt nemuritoare, dar se 
simt, neputincioase. Țineți seama de ceea ce fac ele în singurătate, 
fără vreun ajutor. Își retrăiesc mereu acțiunile, revizuind toate 
implicațiile karmice a ceea ce au făcut altora și a ceea ce li s-a făcut 
lor în cadrul ultimei lor vieți. Probabil că în cursul acesteia i-au 
rănit prin acţiunile lor pe ceilalți sau au fost la rândul lor lezate. 
Am auzit adesea că sunt chinuite de evenimentele pe care nu le-au 
putut controla într-o mică măsurā. Sunt triste și furioase în același 
timp. Nu interacționează deloc cu grupul lor de suflete. Aceste 
suflete suferă de auto-învinuire și de înțelegere limitată. Trebuie să 
recunosc că aceste condiţii se intersectează cu câteva dintre defi- 
nițiile purgatoriului. 

Sartre a spus: „Avem un ego imaginar al lumii, cu aspirații și 
dorințe, și un ego real“. Acestor cuvinte le-aș adăuga pe cele ale lui 
William Blake: „Percepția adevăratului nostru ego ar putea 
amenința împăcarea cu acesta“. În spațiul lor, aceste suflete ale sin- 
gurătății au renunțat la ego-ul lor imaginar în favoarea unor lungi 
şedinţe de auto-flagelare. Solitudinea și prospecția interioară 
tăcută sunt aspecte importante și normale ale vieții sufletului în 
lumea spiritelor. Diferența rezidă din faptul că aceste suflete neli- 
niștite nu sunt încă pregătite să-și găsească ușurarea din chinurile 
pe care le îndură cerând ajutor, progresând și schimbându-se. 

Partea imbucurătoare este că aceste suflete nu constituie decât o 
parte minoră din numărul de suflete care trec pragul către lumea 
de dincolo în fiecare zi. 


Entități discarnate care vizitează Pământul 

Există entități care călătoresc pe Pământ ca niște turiști, dar 
care nu s-au încarmnat niciodată pe planeta noastră. Unele sunt 
destul de evoluate, în timp ce altele se adaptează foarte greu. Aceste 
ființe mi-au fost descrise ca fiind: prietenoase, săritoare și pașnice, 
sau dimpotrivă rezervate, enervante și chiar arțăgoase. Timp de mii 
de ani cred că au fost recunoscute în folclorul nostru ca ființe înzes- 
trate cu abilitatea de a induce frica, dar și de a încânta. Mitologia 
noastră face aluzie la diferențele dintre ființele lurninoase, care sunt 
eterice și capricioase, și cele intunecate care sunt grele și au tem- 
peramente urâte. Câteva dintre aceste legende pre-creştine se 
regăsesc în credințele religioase contemporane, într-un tablou lumi- 
nos sau întunecat, de grație sau violenţă al vieții de după moarte. 

Un număr impresionant de subiecți mi-au spus că între viețile 
pământești călătoresc ca ființe neîncarnate în alte lumi atât în inte- 
riorul, cât și în afara dimensiunii noastre. Unii afirmă că au întâlnit 
alte entități non-fizice în călătoriile lor. Mă surprinde din acest 
motiv faptul că subiecții mei îmi relatează doar ocazional despre 
întâlniri cu alte ființe eterice pe Pământ. Aceştia le întâlnesc atunci 
când se decid să viziteze Pământul, ei înșiși în calitate de entități 
non-fizice, discarnate, în perioada de dintre vieți. Relatările lor sunt 
cel puțin interesante, așa cum se poate vedea și în cazul următor: 


Cazul 17 


Dr. N: Povestindu-mi despre cât de mult îți place să 
călătorești, atât în lumile fizice, cât și în cele mentale în tim- 
pul de dintre vieți, m-ai făcut curios în ceea ce privește cele- 
lalte ființe pe care le întâlneşti atunci când vizitezi Pământul. 
S.: Ființele despre care mă întrebi plutesc prin realitatea noas- 
tră, de aici de pe Pământ, așa cum fac eu în alte dimensiuni. 

Dr. N: Cunoști multe suflete care se încarnează de obicei pe 
Pământ și care ne vizitează așa cum o faci tu? 


Spirite pamăntene W? 


S.: Nu. Să ştii că nu e un lucru prea obișnuit, însă mie îmi 
place să vin. Mulți dintre prietenii mei preferă o schimbare de 
peisaj între vieți, drept pentru care optează să stea mai 
departe de Pământ. Când vin aici, întâlnesc câteodată ființe 
ciudate, pe care nu le cunosc. 

Dr. N: Cum arată? 

S.: Ciudat, forme stranii, vaporoase sau dense... nu au formă 
umană. 

Dr. N: Să vorbim despre asta. Mi-ai povestit despre cum pot 
sufletele să ia o formă umană în lumea spiritelor. Cum arătați 
tu și cu prietenii tăi, ca spirite, pe Pământ? 

S.: O... Aproape la fel. Când vizităm o lume atât de densă pre- 
cum Pământul ne schimbăm mai mult formele fizice, pentru 
a da culoare a ceea ce am fost cândva aici. 

Dr. N: Vrei să îmi spui că te afli într-o stare în care liniile cor- 
porale sunt mai subliniate? 

S.: Mmmda.. cam așa ceva. În lumi asemeni Părnântului avem 
marginile mult mai definite într-un cadru transparent, într-o 
lumină slabă, difuză. În lumea spiritelor, atunci când luăm 
forme umane, ale unei existențe anterioare, de exemplu, 
strălucim în deplinătatea forțelor energetice. 

Dr. N: Poate fi văzută de către oameni o ființă non-fizică, 
aflată într-o stare difuză? 

S.: (chicotind) O...da. Dar numai anumiţi oameni ne pot zări 
ca apariții şi nu tot timpul. 

Dr.N: De ce? 

S.: Depinde de nivelul lor de receptivitate - de percepție - în 
acele momente când suntem prin preajmă. 

Dr. N: Pune-te, dacă vrei, în locul unei lumini transparente pe 
Pământ și spune-mi ce faci aici. Vreau să incluzi (în relatarea 
ta) orice spirit non-uman pe care îl întâlnești, care nu s-a reîn- 
carnat niciodată pe Pământ. 

S.: (fericită) Ca vizitatori putem zbura peste munți și văi, orașe 
și orășele. Preluărn indirect o parte din energia luptelor în care 
a fost antrenat Pământul. Este întotdeauna interesant să te 
izbești de alte ființe care fac și ele un tur pe aici. Acestea știu 
că locuitorilor Pământului le este teamă de noi și majoritatea 
dintre ele își doresc să risipească această frică... totuși, aceia 


Lui 

dintre noi care suntem de pe Pământ, știm că nu ne putem 
permite să ne amestecăm prea serios în viața oamenilor. 

Dr, N: Asta înseamnă că ființele venite din alte lumi nu au ast- 
fel de rezerve? 

S.: Da. 

Dr. N: Presupun că prin „amestec“ vrei să spui intervenție în 
destinul karmic al unei persoane. 

S.: Mmrmda... 

Dr. N: Dar de ce să nu ajuţi oamenii, dacă poți? 

S.: (tăios și, probabil, cu o urmă de vinovăție în glas) Uite care 
este situația, nu suntem ghizi trimiși aici pe Pământ. Ci doar 
vizitatori, ca și ceilalți pe care îi întâlnim în mod ocazional 
aici. Este o călătorie de vacanță pentru noi. Dacă ne confrun- 
tăm cu o situație delicată, ne putem opri pentru un moment 
să... luminăm o minte să aleagă o cale alternativă mai bună. 
Ne face plăcere să... înghiontim oamenii... pentru a lua decizii 
în interesul și nu în defavoarea lor. 

Dr. N: Dacă se întâmplă să te afli la locul și momentul po- 
trivite? 

S.: Exact, redirecționezi... discret într-o perioadă critică (ridică 
vocea) - nu rezolvi probleme majore. Știi la ce mă refer. 

Dr, N: Atunci, poți fi considerat un spirit bun? 

S.: (râde): În comparație cu ce? 

Dr. N: (încercând să subliniez acest subiect) Cu spiritele rele 
care intervin în drumul ființelor vii pentru plăcerea de a le 
face rău. 

S.: (tăios): Cine ţi-a spus așa ceva? Nu există spirite rele, sunt 
doar deplasate... Și acelea care nu au grijă... indiferente... 

Dr, N: Ce poți să îmi spui despre spiritele triste, cele care sunt 
dezorientate, sau cele jucăușe - pot face rău? 

S.: O, da, dar nu este unul premeditat (face o pauză după care 
adaugă). Nu toate sufletele facem parte din aceeași cate- 
gorie... survolăm Pământul pentru a ne amuza. 

Dr. N: Aici vroiam să ajung. Mă gândesc la stafii. 

S.: Acestea sunt suflete legate de anumite locuri de pe 
Pământ prin libera lor voință. 

Dr. N: Dar ce poți să îmi zici despre spiritele care nu sunt de 
pe Pământ? 


Spirite panuintene B9 


S.: (face o pauză) Există alte spirite care călătoresc interdi- 
mensional și pe care le considerăm a fi neadaptate. Nu par să 
aibă nici o afinitate cu Pământul. Nu știu nimic despre ființele 
umane. 

Dr. N: (cu blândeţe) Pot cauza probleme celor în viață? 

S.: (tăios) Da, uneori... deși fără nici o intenție. Nu sunt spirite 
rele, malefice, ci doar copii neîndemânatici și neastâmpărați. 
Acele ființe ușoare, mai puțin evoluate se pot pierde prin și în 
dimensiuni. Armuzamentul le poate distrage atenția. Le con- 
siderăm adolescenți neastâmpărați. Acești farsori cred că 
Pământul este locul lor de joacă unde pot adopta un cornpor- 
tament afurisit cu oameni ușor de păcălit, neîncrezători, speri- 
indu-i de moarte. Se distrează de minune până când sunt 
prinși de unul dintre hoinari (ghizii urmăritori) trimiși să îi 
captureze pe acești rătăcitori. 

Dr, N: Acesta este un fenomen obișnuit? 

S.: Nu cred. Sunt exact ca niște copii care mai scapă din când 
în când de sub ochiul supraveghetor al părinților. 

Dr. N: Deci nu vezi spiritele răuvoitoare ca fiind trimise aici 
de către vreo forță demonică? 

S.: (prompt) Nuuu... Se prea poate ca uneori să ne intersec- 
tăm cu o entitate grea, întunecată, dezorientată de sfera 
Pământului. Acest loc este dens însă ele vin din locuri chiar 
mai compacte. Cu toate acestea, vor să se agațe de noi, 
datorită faptului că nu ştiu ce fac. Le denumirm entități „grele“ 
din cauza lipsei lor de mobilitate. 

Dr. N: Dar ce poți să îmi relatezi despre spiritele despre care 
mi-ai povestit că le sunt indiferenți oamenii de pe Pământ? 
S.: (oftează adânc) Da... pot speria oamenii. Datorită faptului 
că unele au o natură distrugătoare. Nu sunt prudente. 

Dr. N: Tauri într-un magazin de porțelanuri? 

S.: Da - nu se adaptează obiceiurilor locale. 

Dr. N: În cazul acestor diferite tipuri de spirite care pot face 
rău oamenilor de aici, încerci să intervii în vreun fel? 

S.: Dacă dăm peste vreun spirit năzdrăvan, încercăm să-l 
oprim și să-l îndepărtăm. Dar se întâmplă destul de rar, pen- 
tru că cei care provin din alte lumi sunt serioși și foarte 
respectuoși (face o pauză). Vreau să accentuez că nu suntem 

filantropici. Acesta este timpul în care ne recreem, aşa că nu 
vrem să avem responsabilități. 

Dr. N: Bine, dar atunci de ce i s-ar permite unui spirit inopor- 
tun, din orice categorie ar fi făcând el parte, venit pe Pământ 
pentru indiferent ce motive, să facă probleme, chiar și din 
neatenție, oamenilor care trăiesc aici? Ghizii lor spirituali sunt 
mai puțin atenți? 

S.: (netulburată) Prea multă observație îi face pe copii să de- 
vină mărginiți. Dacă îi ţii din scurt, cum îi poți învăța ceva? 
Nu li se va permite să distrugă sau să producă prea mult rău. 
Dr. N: O ultimă întrebare. Crezi că toate tipurile de spirite 
despre care am vorbit există mișunând pe tot Pământul? 

S.: Nu chiar. Dacă e să le comparăm cu populația Pământului, 
avem de-a face cu un număr mic. Judecând după experiența 
pe care am acumulat-o aici, sunt puține acelea care sunt 
câteodată prin jur, și nu pot să le văd pe toate. Nu este un 
fenomen constant... ci mai mult ciclic 


E un mister în faptul că ceea ce este invizibil pentru ființele 
vii poate fi simţit cu ajutorul celorlalte simțuri. Mă întreb dacă 
aceste entități non-fizice nu ne generează amintiri care să ne facă 
să ne gândim la ceea ce am fost odată și vom fi din nou. 


Demonii sau spiritele malefice 


Cred că este potrivit să închei acest capitol cu un rezumat al 
concepțiilor greșite pe care ni le-am format în ceea ce privește 
existența spiritelor malefice sau bune și a influențelor spirituale 
care au loc pe Pământ. Dacă voi zdruncina cumva teorii adoptate 
de către cititor, îl rog pe acesta să aibă în vedere că afirmațiile mele 
au la bază mulți subiecţi pe care i-am hipnotizat de-a lungul stu- 
diului meu. Aceștia nu văd spirite malefice sau demonice plutind 
în jurul Pământului. Ceea ce simt atunci când sunt spirite este o 
abundență de energie negativă împrăștiată de sentimente intense 
de furie, ură și de frică. Aceste modele de gânduri distrugătoare 
sunt acumulate de către conștiința altor ființe care gândesc nega- 
tiv, adunând și împrăștiind și mai mult haos. Toată această energie 
întunecată din eter se manifestă în detrimentul înțelepciunii po- 
zitive de pe Pământ. 

Anticii credeau că demonii erau entități zburătoare care ocu- 
pau ținuturile dintre rai și Pământ, nefiind neapărat malefice și 
periculoase. Biserica creștină timpurie a ridicat demonii la statutul 
de „cârmuitori malefici ai întunericului“. Fiind îngeri decăzuți, se 
puteau deghiza în mesageri mai curând ai lui Dumnezeu decât ai 
Satanei, cu scopul de a înșela oamenii. Cred că e drept să amintim 
că, în accepţia mai liberalelor comunități religioase de astăzi, 
demonii reprezintă tulburările noastre lăuntrice, anumite pasiuni 
care ne pot creea probleme. 

De-a lungul anilor în care am lucrat cu spiritele, nu am avut 
niciodată vreun subiect care să fie posedat de către alt spirit, nepri- 
etenos sau altfel. Când am declarat aceasta la unul dintre cursurile 
mele, un om a ridicat mâna și a spus: „O, mare guru, foarte bine, 
dar până când nu vei fi pus sub hipnoză toți oamenii, nu poți vorbi 
despre absența forțelor demonice!“. Desigur că acesta este un 
argument întemeiat împotriva rezultatului la care am ajuns prin 
hipnoză: și anume, că nu există astfel de lucruri precum posedare, 
demoni, diavolul și iadul. Totuși, nu pot ajunge la nici o altă con- 
cluzie dacă toți subiecții mei care au luat contact cu lumea 
spiritelor, chiar și aceia care au venit la mine cu credințe puternice 
în forțele demonice, au respins ideea existenței acestora. 

Din când în când, anumiţi subiecți mă vizitează convinși că 
sunt posedaţi de entități extraterestre sau alte spirite răuvoitoare. 
Am avut alți subiecți care erau deciși că trebuie să ispășească un 
anume blestem abătut asupra lor datorită comportamentului pe 
care l-au avut într-o viață anterioară. Pe măsură ce ședința de regre- 
sie hipnotică atinge partea supraconștientă a minţii acestor 
oameni, regăsim în mod tipic una dintre următoarele trei condiții: 


1. Aproape întotdeauna frica se dovedeşte a fi neîntemeiată, 


2. În mod ocazional, un spirit prietenos, de cele mai multe ori 
o rudă decedată, încearcă să ia legătura cu ei. Subiectul 
fiind distrat interpretează greșit intenția spiritului, care nu 
a dorit decât să-i aducă liniște și pace. Nu s-a stabilit o 
comunicare adecvată între emițător și receptor. Sufletele 
nu au probleme cu comunicarea telepatică între ele, dar 
aceasta nu înseamnă că toate au aceleași abilități și în ceea 
ce priveşte dialogul cu oarnenii încarnați. 

3. Foarte rar, un spirit neliniștit, neevoluat, a stabilit nişte con- 
tacte, datorită unor probleme karmice nerezolvate pe 
Pământ. Am observat acest lucru în cazul 14. 


Cercetătorii din domeniul paranormalului au ajuns la alte trei 
concluzii asupra motivului pentru care anumiți oameni cred că 
sunt posedați de demoni, și anume: 


4. Abuzul fizic și emoțional suferit în copilărie, care crează 
impresia că adultul reprezintă o putere malefică ce are con- 
trol total. 


5. Sindromul Personalității Multiple 


6. Creşterile periodice ale activității câmpurilor electromag- 
netice din jurul Pământului, suficiente pentru a deranja 
activitatea cerebrală a unui individ tulburat. 


Posibilitatea ca oamenii să fie posedați de ființe satanice 
provine din structurile religioase medievale. Este vorba de un sis- 
tem bazat pe teară, rezultat direct al superstițiilor teologice ce au 
distrus nenumărate vieți de-a lungul ultimilor o mie de ani. Mare 
parte din acest non - sens s-a spulberat în ultimele două sute de ani, 
însă mai este cultivat încă de fundamentalişti. Exorcismul 
demonilor se mai practică încă de către anumite grupări religioase. 
De cele mai multe ori aflu că subiecții care vin la mine cu probleme 
legate de posedare nu mai au control asupra propriilor vieți, pentru 
că le-au îngreunat cu diverse tulburări sufletești și constrângeri. 
Oamenii care aud voci care îi îndeamnă să facă lucruri rele nu sunt 
posedaţi, ci, după toate probabilitățile, suferă de schizofrenie. 

În ciuda faptului că în lumea noastră fizică plutesc spirite 
nefericite, acestea nu blochează sau inhibă mințile oamenilor. 
Lumea spiritelor este mult prea ordonată pentru a putea permite 
un astfel de amestec. A fi posedați de o altă ființă nu numai că ar 
abroga contractul nostru de viață, dar ar distruge și liberul arbitru. 
Acești factori stau la baza reîncarnării și nu pot fi compromiși. 
Ideea că ar exista entități satanice ca forțe externe care îi amăgesc 
şi îi corup pe oameni, este un mit perpetuat de aceia care caută să 
controleze mințile altora în scopuri personale. Răul există în inte- 
rior, între granițele unei minți răvășite. Viața poate fi crudă, dar 
aici, pe această planetă, o avem sub control. 

Asumarea faptului că ne-am născut ca ființe malefice, sau că 
anumite forțe exterioare au ocupat mintea unor persoane 
malefice, face mai ușoară acceptarea răutății de către unii. Este o 
modalitate de a denumi rațional cruzimea premeditată, apărân- 
du-ne umanitatea, și de a ne absolvi de responsabilitate în mod 
individual și colectiv, ca rasă. Când ne întâlnim cu cazurile crimi- 
nalilor în serie, sau cu copiii care ucid alți copii, îi putem eticheta 
pe acești oameni ori drept „asasini înnăscuți“, ori ca fiind posedați 
de influențe demonice exterioare. În acest fel scăpăm de întrebarea 
problematică de a afla de ce acestor ucigași le place să cauzeze 
durere prin exprimarea propriei dureri. 

Nu există suflete monstruoase. Oamenii nu se nasc răi, ci sunt 
corupți de societatea în care trăiesc, unde săvârșirea răului satisface 
poftele caracterelor vicioase. Acest lucru pomește din creier. 
Studiile care au fost făcute asupra psihopaţilor demonstrează că 
plăcerea de a cauza durere altora fără remușcări umple un gol pe 
care îl resimt psihopații față de ei înșiși. Folosirea răului este o 
sursă de putere, de forță pentru oamenii deplasați. Ura face să dis- 
pară realitatea unei vieți nesuferite. Minţile pervertite ale acestor 
călăi spun: „Dacă viața mea nu merită trăită, de ce să nu am drep- 
tul de a o lua pe a altcuiva?“. 

Răul nu se moștenește genetic. Totuși, în cazul în care într-o 
familie există precedente de violență și de cruzime la adresa copi- 
ilor, aceste manifestări se transmit peste generații prin educație, 
deci în forma unui comportament dobândit, învățat. Violenţa și 
comportamentul disfuncțional al unui membru adult al familiei 
generează o reacție emoțională internă care se revarsă și asupra 
celor mai tineri membri ai acesteia, contaminându-i. Copiii ce 
cresc într-o atare familie vor putea dobândi un comportament dis- 
tructiv. Cum pot însă aceste defecte, moștenite și acumulate în 
timp prin expunerea la un anumit mediu, care ne-au afectat cor- 
pul, să ne afecteze și sufletul? 

Ceea ce am descoperit de-a lungul cercetărilor mele este că 
energia sufletului se poate disocia de trup în anumite momente 
critice. E vorba despre aceia care simt că nici măcar nu aparțin 
trupurilor lor. Dacă situațiile sunt cu adevărat critice, aceste suflete 
sunt predispuse sinuciderii - dar de obicei nu iau viața altcuiva. Voi 
dezvolta acest subiect în capitolele următoare. O parte din această 

tulburare provine din conflictul rezultat din interacțiunea produsă 
între caracterul nemuritor al sufletului cu temperamentul unui 
creier - gazdă, purtător al propriei zestre genetice. Alte cauze ar 
mai putea rezida și în funcționarea improprie a creierului, ca și în 
dezechilibrele hormonale care afectează sistemul nervos central, 
putând contamina astfel sufletul. 

Cred că un alt element ar putea fi acela că sufletele neevolu- 
ate au adesea-probleme în manipularea unui sistem defectuos al 
circuitelor unei minţi aparținând unei ființe umane tulburate. În 
acest caz există o opoziție între ego-ul spiritului și ego-ul uman. O 
forță antagonică care trage, și în acelasi timp împinge, se luptă să 
afișeze lumii un singur ego. O bătălie fără prea mulți sorți de 
izbândă. Forţele care se exercită sunt de natură intemă și nu 
externă. O atare minte tulburată nu are nevoie de un exorcist, ci 
de un psihiatru pe cât se poate de competent. 

Sufletele nu reprezintă tot ceea ce poate fi mai pur și mai bun 
într-un corp. Dacă ar fi așa, nu ar mai fi nevoie să se reincarneze 
pentru a evolua. Sufletele vin pe Pământ pentru a-și îndrepta 
defectele. În termenii descoperirii de sine, putem menționa că un 
suflet are posibilitatea de a alege un corp în concordanță sau în 
opoziție cu propria personalitate. De exemplu, un suflet care vrea 
să își înfrâneze porniri spre egoism și indulgență nu s-ar împăca 
prea bine cu un ego uman al cărui temperament ar fi predispus 
spre acte ostile pentru propria mulțumire de sine. 

Adesea oamenii tulburați au suferit experiențe traumatice 
cum ar fi abuzul fizic și emoțional în copilărie. Ei ori s-au interio- 
rizat, creându-și o carapace în spatele căreia să se ascundă de 
durere, ori s-au exteriorizat proiectându-se mental în afara cor- 
purilor lor în mod frecvent. Aceste mecanisme de apărare sunt 
mijloace de supraviețuire pentru păstrarea sănătății noastre men- 
tale. Atunci când un pacient îmi povestește despre plăcerea de a se 
„desprinde“ și de a exersa proiecția astrală, datorită faptului că 
experiențele dernaterializării îl fac să sirntă că trăiește, încep să 
caut tulburările acestuia. Este adevărat că se prea poate să nu gă- 
sesc altceva decât pura curiozitate, însă obsesia dermnaterializării 
indică o dorință de a evada din realitatea curentă. 

Acesta este motivul pentru care cred că mă deranj ează și teo- 
ria transferului, privită ca un alt mod de evadare. Cred că întreaga 

idee a acestei teze este falsă din punct de vedere conceptual. 
Conform acestei doctrine, zeci de mii de suflete existente acum pe 
planetă s-au încarnat în corpul lor fizic fără a mai trece prin pro- 
cesul normal de naștere și de copilărie. Ni se spune că aceste 
suflete posedante sunt entități luminate cărora li se permite să 
preia corpul adult al unui suflet care vrea să se retragă, viața 
devenindu-i prea grea. Astfel, conform adepților acestei teorii, 
sufletele transferate fac, de fapt, un act umanitar. Numesc acest 
fenomen posedare prin permisiune. 

Dacă această concepţie este validă, atunci ar trebui să-mi 
predau roba mea albă și medalionul de aur de mare guru. În toți 
anii mei de lucru cu subiecți în regresie, nu mi s-a întâmplat nicio- 
dată să întâlnesc un suflet transferat. De asemenea, acești oameni 
nu auziseră niciodată de alte spirite din lumea spiritelor, care să fie 
asociate cu astfel de practici. De fapt, ei chiar neagă existența unor 
astfel de fapte, întrucât ar însemna o abrogare a contractului pe 
care sufletul îl are cu viața. A acorda unui suflet permisiunea de a 
veni și de a prelua planul karmic al vieții ar anula în primul rând 
scopul sosirii pe Pământ! Este un raționament înșelător acela con- 
form căruia sufletele transferate ar vrea să-și completeze ciclul lor 
karmic într-un corp selectat într-un mod orginal și desemnat 
altcuiva. Dacă aș fi în ultima clasă de liceu, într-o oră de 
trigonometrie, mi-aș părăsi clasa pentru a parcurge coridorul și a 
intra într-o altă clasă, la o oră de algebră, la începători, unde un elev 
s-ar lupta cu examenul, și i-aș spune că termin eu examenul, așa 
încât el să poată pleca mai devreme? Ar fi o situație din care ambii 
elevi ar avea de pierdut - și ce profesor ar permite așa ceva? 

Întreaga teorie a transferului e ca un suicid; deși se presupune 
că aceasta îl combate prin faptul că sufletului care ar vrea să plece 
i se dă permisiunea de a scăpa de responsabilitate și de a-și face 
viața mai ușoară. Spiritul care va pleca cedează drepturile asupra 
corpului gazdă, pentru a fi preluate de către un alt spirit mai 
evoluat care nu vrea să treacă prin neplăcerea de a fi în corpul unui 
copil. Acesta este unul dintre cele mai vulnerabile puncte ale po- 
sesiunii prin permisie. Din câte am aflat despre caracteristicile cor- 
pului, se scurg ani întregi până când un spirit reușește să își coor- 
doneze vibraţiile energetice cu cele ale creierului gazdă. Procesul 
începe atunci când copilul este în stare de fetus, Toate elementele 

esențiale care ne spun cine suntem cu adevărat provin din imix- 
tiunea inițială a sufletului într-un anumit corp. Luaţi în calcul cei 
trei „l“ care provin din chiar natura sufletului: imaginație, intuiție, 
introspecție. Apoi adăugați componente precum conștiința și cre- 
ativitatea. Credeţi că mintea umană nu va recunoaște pierderea 
celuilalt ego și noua prezență? Rezultatul ar fi nebunia, nu vinde- 
carea. Le spun oamenilor să nu își facă griji în privința pierderii 
sufletului - va rămâne cu noi până la sfârşit, datorită faptului că 
există motive întemeiate pentru posesia unui anumit corp. 

Sufletele își asumă pe deplin responsabilitatea, chiar dacă 
aceasta înseamnă asurnarea unor corpuri care nu sunt funcționale. 
Ele nu sunt încorsetate din punct de vedere material. De exemplu, 
un suflet poate trăi într-un corp aflat în comă pentru mulți ani, 
neabandonându-l până la moarte. Aceste suflete sunt capabile să 
călătorească în libertate peste ținuturi și să se întâlnească cu alte 
suflete care se desprind nu pentru mult timp de corpul lor în tim- 
pul somnului. Aceasta se întârnplă mai frecvent cu sufletele aflate 
în corpurile sugarilor. Sufletele sunt foarte respectuoase cu 
moştenirile trupești, chiar dacă s-au plictisit de acestea. Ele își lasă 
o mică parte de energie, astfel încât să se poată întoarce în caz de 
nevoie. Lungimile lor de undă sunt asemenea unor lumini de far 
teleghidate care focalizează partenerii lor umani. 

Atunci când energia unui suflet părăsește un trup uman, aces- 
ta nu oferă oportunitatea unei entități demonice de a se instala 
într-o minte care a rămas liberă. Aceasta este o altă superstiție. Pe 
lângă faptul că, în primul rând, aceste entități demonice nici nu 
există, mintea unui suflet a cărui energie călătorește nu rămâne 
niciodată liberă. O entitate reavoitoare, nici în cazul în care ar 
exista, nu s-ar putea strecura aici. 

Evident, locuitorii lumii spiritelor sunt conștienți de interesul 
nostru față de spectrele întunecate și păcătoase care reprezintă un 
pericol pentru suflet. Am întâlnit un caz neobișnuit și definitoriu 
care mi-a atras atenția. Acest eveniment ilustrează cum utilizarea 
în mod aproape brutal a umorului poate fi folosită în mod suges- 
tiv în lumea spiritelor pentru defectele noastre de pe Pământ. 

Al 18-lea caz pe care îl redau în acest volum se referă la expe- 
riența întâlnirii cu moartea pe care a trăit-o un pastor evanghelist al 
anilor 1920. Acest om își petrecuse viața văzând diavolul în fiecare 

ungher al orașului său din Sudul îndepărtat. În timp ce revizuiam 
viața clientului meu, care purta cu el aceste amintiri, mi s-a spus: 
„Credincioșii mei tremurau din tot sufletul la predicile înfocate în 
care le spuneam despre iadul care îi așteaptă pe toți păcătoşii“. Voi 
incepe acest caz cu o scenă care se desfășoară exact după ce subiec- 
tul meu ajunge la poarta de intrare (în lumea de dincolo). 


Cazul 18 


Dr. N: Spui că, deși lucrurile nu sunt prea clare, plutești într-o 
lumină strălucitoare și cineva se îndreaptă spre tine? 

S.: Da, sunt puțin dezorientat. Încă nu m-am obișnuit cu 
lucrurile de aici. 

Dr. N: E în regulă. Lasă figura să plutească spre tine în timp 
ce și tu plutești înspre ea. 

S.: (o pauză mai lungă, după care, exclamând tare, îngrozit) O, 
DUMNEZEULE, NU! 

Dr. N: (uimit de acest strigăt) Ce se întâmplă? 

S.: (corpul subiectului începe să tremure fără control) O, 
DUMNEZEULE MARE! ESTE DIAVOLUL. ȘTIAM EU. 
AM AJUNS ÎN IAD. 

Dr. N: (apucând subiectul de umeri) Acum încearcă să te 
relaxezi și să respiri adânc, întrucât vorn trece prin asta amân- 
doi (apoi convingător). Nu ești în iad. 

S.: (întrerupe pe un ton strident) O, DA - ATUNCI DE CE 
VĂD DIAVOLUL CHIAR ÎN FAȚA MEA? 

Dr. N: (fața subiectului meu este acoperită de transpirație și 
folosesc un șervețel pentru a-l șterge în timp ce continuu să îl 
liniștesc) Încearcă să te calmezi, e vorba de o interpretare 
greșită aici și vom încerca să o lămurim în curând. 

S.: (nefiind atent la mine, subiectul începe să se rostogolească 
pe-o parte și pe alta suspinând) Oooh... s-a terminat totul 
pentru mine... sunt în iad. 

Dr. N: (intervin mai convingător) Spune-mi exact ceea ce 
vezi. 

S.: (şoptind la început, după care cu voce tare) O... ființă... 
demonică... fața roșie - verzuie... coarne... cu ochi sălbatici... 
fața precum un lemn ars... O, IUBITE IISUSE, DE CE EU 


vu 

DINTRE TOȚI OAMENII, EU, CARE AM VORBIT ATÂT 
DE MULT ÎN NUMELE TĂU? 

Dr. N: Ce altceva mai vezi? 

S.: (dezgustat) CE ALTCEVA MAL E DE VĂZUT? CHIAR 
NU POȚI ÎNȚELEGE? SUNT ÎN FAȚA DIAVOLULUI. 
Dr. N: (rapid) Mă refeream la restul corpului. Uită-te mai jos 
de cap și zi-mi ce vezi. 

S.: (tremurănd violent) Nimic... doar un corp volatil, ca de 
fantomă. 

Dr. N: Rămâi cu mine. Nu ţi se pare neobișnuit ca diavolul să 
apară fără corp? Avansează rapid în timp și spune-mi ce face 
acest personaj. 

S.: (corpul subiectului meu tremură violent, după care, cu un 
oftat mare, se lasă înapoi în fotoliu) Oh... nenorocitul... tre- 
buia să-mi fi dat seama... e SCANLON. Își dă masca jos de pe 
față și îmi zâmbește răutăcios... 

Dr. N: (acum mă pot relaxa) Cine este Scanlon? 

S.: Ghidul meu. Aceasta este o idee despre ce înseamnă o 
glumă. Crudă, n-am ce zice. 

Dr. N: Care este aspectul real al lui Scanlon? 

S.: Înalt, cu trăsături acviline, încărunțit, pus pe trăznăi, ca de 
obicei (râde ostentativ, dar încă nu e complet refăcut). 
Trebuia să îmi fi dat seama. M-a prins nepregătit de data asta. 
Dr. N: Scanlon și-a făcut un obicei din asta? De ce să te sperie 
tocmai când ajungi în lumea spiritelor și ești puțin dezorien- 
tat? 

S.: (defensiv) Ei bine, este un profesor grozav. E felul lui. I-a 
pus pe toţi cei din grupul nostru să poarte măști; dar știe că 
nu îmi plac așa de mult. 

Dr. N: Spune-mi, de ce a folosit Scanlon o mască de diavol 
pentru a te speria chiar după această viață? Vorbește cu el 
acum. 


Notă: Păstrez tăcerea pentru câteva momente, în timp ce subiec- 
tul meu ia legătura mental cu Scanlon. 


S.: (după o perioadă de tăcere) Asta mă aștepta. O, ştiam eu! 
Mi-am petrecut întreaga viață predicând despre diavol, speriind 

oamenii cumsecade... spunându-le că aveau să ajungă în iad dacă 
nu mă ascultau. Scanlon m-a atacat puțin cu propria-rni armă. 
Dr. N: Și ce părere ai acum despre metodele sale? 

S.: (abătut) Și-a spus punctul de vedere. 

Dr. N: Vreau să îți pun o întrebare directă. Chiar credeai în 
ceea ce le predicai enoriașilor despre acele forțe demonice 
omniprezente sau erai motivat de altceva? 

S.: (intens) Nu, nu. Credeam când spuneam că răul se află 
pretutindeni, în fiecare persoană. Nu am fost ipocrit. 

Dr. N: Ești sigur că nu era o formă de evlavie falsă, că 
pretindeai că simți și că ești ceea ce nu erai? 

S.: Nu! Credeam. Nenorocirea constă în modalitatea prin care 
mi-am ținut predicile și puterea rezultată din aceasta pe care 
o aveam asupra celorlalți. Da. Recunosc acest eșec... Am făcut 
viața grea câtorva din „turma“ mea... nevăzând bunătatea 
esențială din oameni. Eram întotdeauna suspicios, datorită 
obsesiei mele legate de prezența răului și asta mi-a întunecat 
mintea. 

Dr. N: Crezi că parte a ceea ce ai devenit are drept cauză 
alegerea corpului pentru această viață? 

S.: (cu o voce plictisită) Nu am avut parte de constrângeri. 
Am ales un corp cu o minte ageră și m-am lăsat purtat. Eram 
prea pătimaș ca pastor. 

Dr. N: Şi ai idee de ce rațiunea sufletului tău a ales să intre în 
corpul unui pastor care intimida în mod constant oamenii? 
S.: O, eu... la naiba... am lăsat lucrurile așa, pentru că m-am 
simțit bine să am situația sub control... mi-era teamă să... nu 
fiu luat destul de în serios. 

Dr. N: Ți-era frică de pierderea controlului? 

S.: (după o pauză mai lungă) Da, că... aș putea fi... nepotrivit. 
Dr. N: Crezi că Scanlon înj osește concepțiile pe care le-ai 
predicat folosind o mască de diavol? 

S.: Nu. Acesta este felul de a fi al profesorului meu. Am ales 
corpul unui preot și el m-a ajutat în a face această alegere. 
M-am rătăcit, nu era un drum greșit. Credința mea nu era un 
lucru rău, însă rătăcindu-mă i-am rătăcit și pe alții. Scanlon 
vrea să Îmi arate ce înseamnă să sperii oamenii în loc să comu- 
nici cu ei. A vrut să sirnt frica pe care le-am insuflat-o celorlalți. 

Notă: Acum îmi direcționez subiectul către alte grupuri, pentru a 
observa cum Scanlon își învață discipolii cu ajutorul măștilor. 


Dr. N: Cine este prima persoana care se îndreaptă spre tine? 
S.: (ezită și devine precaut) Este... un înger... de un alb strălu- 
citor... aripi... (apoi recunoscând prezența) EI BINE, GATA, 
M-AM SĂTURAT. DESTUL! 

Dr. N: Cine este îngerul? 

S.: Diane, draga mea prietenă. Și-a indepărtat masca de înger 
şi râde, îmbrățișându-mă. 

Dr. N: Sunt puţin nelămurit. Sufletele pot lua orice formă și 
pot avea orice trăsături. De ce deranjul de a mai purta măști? 
S.: Masca este asemănătoare unei figuri de stil, un simbol pe 
care cineva îl are la îndemână pentru a crea un efect. Diane 
compensează marea glumă a lui Scanlon prin înfățișarea sub 
aspectul unui înger, în timp ce ceilalți râd de ceea ce mi s-a 
întâmplat. 

Dr. N: Ce fel de persoană este Diane? 

S.: Plină de iubire și de umor. Îi plac farsele, dealtfel, ca și 
restului grupului. Cu toții știu că iau lucrurile mult prea în 
serios. Nu îmi plac atât de mult măștile, așa că le face plăcere 
să mă tachineze. 

Dr. N: În timpul lecţiilor voastre se folosesc măști ca material 
didactic pentru atitudinea bună și cea greșită? 

S.: Da, sunt mijloace de conștientizare a gândirii corecte și a 
celei greșite, a prejudecăților... se identifică acele aspecte ale 
personalității noastre care sunt pozitive, precum și acelea care 
sunt de nedorit, putând juca anumite roluri unii cu ceilalți. 
Dr. N: Scanlon este acela care a inițiat această metodă de 
învățare pentru lecţiile grupului? 

S.: (râde) Da, și asta face o reală impresie. 


Acesta este un caz straniu și trebuie să admit că Scanlon mă 
păcălise pentru un moment când am crezut că subiectul meu mă 
va conduce în locuri în care nimeni nu mă mai purtase. 
Tratamentul pe care l-a primit acest subiect la poarta de trecere nu 
este normal. Mai mult, nu am întâlnit niciodată un ghid al cărui 
comportament să prezinte mai multă extravaganță și provocare. 


Spirite pamåntene 101 


În capitolele următoare vom vedea cum poate teatrul să joace 
un rol important în activitatea grupului de suflete. Folosirea 
măștilor de către Scanlon ca gest simbolic pentru a reprezenta sis- 
temul de credințe este cu adevărat unic în toată experiența mea. 
Măştile au o tradiție îndelungată în cultura noastră, unde perso- 
nificarea forței divine sau demonice s-a folosit pentru a lua în 
derâdere spiritele de temut și pentru a le onora pe cele care sunt 
venerate. Masca de diavol își găsește rădăcinile în ședințele tribale 
de exorcism ale unui spirit răuvoitor. Cazul 18 este unul în care 
practicile spirituale mitice au fost preluate de pe Pământ de către 
coordonatorul unui grup de spirite pentru a servi ca semnal de 
alarmă pentru studenții săi. 


4 
RESTABILIREA ENERGIEI SPIRITUALE 


Energia sufletului 


Nu putem defini sufletul ca pe ceva fizic, pentru că aceasta ar 
însemna să limităm ceva care pare să nu aibă limite. Eu văd sufle- 
tul ca pe o energie luminoasă inteligentă. Această energie pare să 
funcționeze ca niște valuri care vibrează, asemănătoare cu forța 
electromagnetică, dar fără limitele particulelor de materie. Energia 
spiritului nu pare a fi uniformă. Ca o amprentă, fiecare suflet are o 
identitate, o compoziție și o distribuție vibrațională unică. Pot dis- 
cerne proprietăţile de dezvoltare ale sufletului după tonurile de 
culoare, și totuși, nimic nu definește ceea ce este sufletul ca entitate. 

După ani de studiu asupra modului în care sufletul 
interacționează într-o varietate de minți omenești de-a lungul mul- 
tor încamnări, și ceea ce face după aceea în lumea spiritelor, am ajuns 
să știu că tinde spre perfecțiune. Nici acest fapt, însă nu îmi spune 
ce este sufletul. Pentru a înțelege pe deplin energia spirituală, ar tre- 
bui să cunoaștem toate aspectele creației și conștiința sursei sale. 
Aceasta este o perfecțiune pe care nu o pot cunoaște, în ciuda 
tuturor eforturilor mele de a explora misterele vieții de după 
moarte. Îmi rămâne deci să analizez acțiunile acestei energii pro- 
funde, cum reacționează cu oamenii și cu evenimentele și ce 
încearcă să facă, atât în mediile fizice, cât și psihice. Dacă existența 
spiritului începe și este modelată de gândirea pură, ea este susținută 
de acel gând ca o entitate nemuritoare. Caracterul individual al 
sufletului îi permite să influențeze mediul său fizic, dând armonie 
și echilibru vieții. Spiritele sunt expresia frumuseții, a imaginației și 
a creativității. Egiptenii antici spuneau că pentru a începe să 
înțelegem sufletul trebuie să ne ascultăm inima. Cred că aveau 
dreptate. 

Tratamentul standard 


la intrarea în lumea spiritelor 

Când trecem dincolo și suntem întâmpinați de ghizii noştri, 
consider că tehnicile pe care aceștia le folosesc la contactul inițial se 
împart în două categorii: 

1. Învăluirea. În acest caz, sufletele care se întorc sunt învăluite 
complet într-o masă circulară de energie puternică a ghidu- 
lui lor. Când sufletul și ghidul se întâlnesc, sufletul simte ca 
şi cum ambii ar fi închiși într-un balon. Aceasta este meto- 
da cea mai obișnuită, pe care subiecții mei o descriu ca fiind 
extaz pur. 

2. Efectul de focalizare. Această procedură de contact inițial 
este puțin diferită. Pe când ghidul se apropie, energia este 
focalizată asupra anumitor puncte la extremitățile formei 
eterice a sufletului, din orice direcție pe care o alege ghidul. 
Putem fi luați de mână sau ținuți de umeri dintr-o parte. 
Vindecarea începe dintr-un punct anume al formei eterice, 
ca o mângâiere urmată de o adâncă pătrundere de energie. 


Alegerea procedurilor depinde de preferința ghidului și de 
starea energiei noastre spirituale din acel moment. În ambele 
situații are loc o infuzie de energie revigorantă în timp ce noi sun- 
tem proiectați în față. Aceasta este faza introductivă a călătoriei 
spre destinația noastră spirituală finală. Cele mai avansate spirite, în 
special dacă sunt nevătămate, nu au nevoie de ajutorul unei astfel 
de energii iubitoare. 

Un rezumat al tehnicilor folosite de subiectul din cazul 1 
asupra soției lui, Alice, demonstrează atât efectul de focalizare, cât 
şi pe cel de învăluire a unei persoane încarnate de către cineva care 
încă nu este ghid. Alte cazuri din ultimul capitol indică faptul că 
acesta este un mod de a ne începe practica de folosire a energiei 
tămăduitoare înainte de a dobândi statutul de ghid. În timpul 
momentelor de extaz de după contactul inițial, ghidul nostru poate 
aplica cu pricepere și ceea ce numesc pătrunderea de energie. Acest 
efect al transferului de energie a fost descris ca fiind asemănător cu 
filtrarea cafelei. În cazul 8 sufletul unei femei a folosit cu soțul său, 
Charles, un proces de filtrare a energiei care implică mirosul. 

Vindecarea suferinței fizice și emoționale, atât în lumea 
spiritelor, cât și în afara ei, emană dintr-o sursă de bunătate. Energia 
pozitivă curge în fiecare parte a ființei sufletului, de la cel care o 
trimite, a cărui esență și înțelepciune sunt, de asernenea, transmise. 
Subiecții mei nu sunt în stare să explice frumusețea și subtilitatea 
acestei asimilări, ci doar spun că se aseamănă cu un flux de electri- 
citate care întinerește. 


Tratamentul de urgență 
la intrarea în lumea spiritelor 


Când sufletele ajung la poarta spre lumea spiritelor cu energia 
deteriorată, unii dintre ghizii noștri vor proceda la o vindecare de 
urgență. Este un exercițiu de vindecare deopotrivă fizic și mental, 
care are loc înainte ca sufletul să treacă mai departe în lumea 
spiritelor. Unul dintre clienții mei a murit într-un accident de auto- 
mobil, în ultima sa viață, pierzându-și piciorul. El mi-a povestit ce 
s-a întâmplat la intrarea în lurnea spiritelor în urma acestei expe- 
rienţe: 


Când am ajuns la poartă, ghidul a văzut găurile din aura mea 
energetică și a început imediat procesul de refacere a energiei pier- 
dute A modelat-o ca pe argilă ca să umple, să refacă și să 
netezească marginile aspre și discontinuităţile, pentru a mă reîn- 
tregi. 


Corpul eteric este un contur al vechiului nostru corp fizic, pe 
care sufletele îl duc în lumea spiritelor. În esență, reprezintă o 
amprentă a unei forme umane, de care nu ne-am eliberat încă, 
asemănătoare cu pielea unei reptile. Aceasta nu este o situație per- 
manentă, deși am putea să o creăm mai târziu în conturul unei 
energii colorate și luminiscente. Știm că amprenta unui corp vătă- 
mat dintr-o viață anterioară poate influența forma fizică actuală a 
unor oameni dacă nu a fost înlăturată cum trebuie, prin urmare, de 
ce nu ar putea fi așa și invers? Există spirite care se eliberează com- 
plet de forma corpului în momentul morții. Totuși, multe suflete 
cu cicatrici fizice şi emoţionale din viață ajung înapoi acasă cu 
amprenta acestei energii afectate. 

În ceea ce priveste suferința și vindecarea sufletului, învăţ 
multe atât de la studenți, cât și de la profesorii din lumea spiritelor. 
Următorul meu caz, în care un ghid student nu a reușit să vindece 
cum trebuie energia afectată, la intrarea în lumea spiritelor, a fost 
unul destul de neobișnuit pentru mine. Subiectul acestei îtâmplări 
tocmai încheiase o viață grea, murind într-un bombardament de 
artilerie în timpul unei confruntări din Primul Război Mondial. 


Cazul 19 


Dr. N: După moartea ta în noroiul și ploaia câmpului de luptă, 
ce vezi când ajungi în acea lumină puternică? 

S.: O siluetă într-o haină lungă, albă, venind spre mine. 

Dr. N: Cine este această siluetă? 

S.: O văd pe Kate. Este o profesoară nouă, care a intrat în 
grupul nostru de curând. 

Dr. N: Descrie-i înfățișarea și spune ce îți comunică în timp ce 
se apropie. 

S.: Are o față tânără, o frunte lată. Kate radiază pace - simt 
acest lucru - dar totodată și îngrijorare și (râde) nu vrea să se 
apropie de mine. 

Dr. N: De ce nu? 

S.: Energia mea nu e într-o stare bună. Îmi spune: „Zed, trebuie 
să te vindeci!“. 

Dr. N: De ce nu te ajută să faci asta, Zed? 

S.: (râde din nou, tare) Kate nu vrea să se apropie de energia 
mea negativă din război...și mai e și faptul că am fost omorât. 
Dr. N: N-am mai auzit ca un ghid să dea înapoi din fața 
responsabilității de a reface energia perturbată. Se teme de 
contaminare? 

S.: (râzând încă) Așa ceva. Trebuie să înţelegi, Kate este destul 
de nouă în ceea ce privește acest gen de sarcină. Nu e prea 
bucuroasă, văd asta. 

Dr. N: Descrie-mi cum arată energia ta acum. 

S.: E dată peste cap, sfărâmată...neregulată...nu mai are 

nici un contur. 

Dr. N: Din cauză că nu ai ieșit din corp suficient de repede în 
momentul morți? 

S.: Cu siguranță! Am fost luat prin surprindere. De obicei, mă 
desprind de corp atunci când văd moartea venind. 


Notă: Acest caz și multe altele m-au învățat că sufletele își părăsesc 
adesea corpurile cu câteva secunde înaintea unei morți violente. 


Dr. N: Bine, și Kate nu poate să-ți dea o mână de ajutor la 
refacerea energiei? 

S.: Încearcă...puțin.cred că e prea mult pentru ea în momen- 
tul de faţă. 

Dr. N: Și ce faci? 

S.: Încep să-i ascult sugestiile și să încerc să mă ajut singur. Nu 
mă descurc prea bine, dezechilibrul e prea mare. Apoi, un flux 
puternic de energie se abate asupra mea ca apa dintr-o tulum- 
bă și mă ajută să încep să-mi recapăt forma și să elimin ceva 
din energia negativă din bătălie. 

Dr N: Am auzit de un loc unde energia curge asupra sufletelor 
vătămate, care s-au întors de curând. Acolo ești tu? 

S.: (râzând) Cred că da - energia e de la ghidul meu, Bella. Îi 
văd acum. Se pricepe cu adevărat la acest lucru. Stă în spatele 
profesoarei și o ajută. 

Dr. N: Apoi ce ți se întâmplă? 

S.: Bella dispare și Kate se apropie de mine, își pune braţele în 
jurul meu, începem să vorbim și ea mă conduce. 

Dr. N: (provocator în mod deliberat) Ai încredere în Kate 
după ce te-a tratat ca pe un lepros? 

S.: (se încruntă) Ei, hai, e prea mult spus. În curând va ști să 
lucreze cu o astfel de energie tulburată. Îmi place mult de ea. 
E înzestrată cu multe... dar nu și cu mecanica; deocarndată. 


Zone de refacere pentru sufletele 

mai puțin vătămate. 

Indiferent de tratamentul energetic pe care sufletul îl primește 
la intrarea în lumea spiritelor, aproape toate sufletele se vor mai opri 
o dată pentru a fi vindecate înainte de a se alătura grupurilor lor. 
Toate sufletele, în afară de cele mai avansate, sunt întâmpinate la tre- 
cerea în lumea spiritelor de suflete binevoitoare, care fac contact cu 

energia lor pozitivă și le însoțesc pe cele care au nevoie de ajutor in 
locuri liniștite unde să se poată reface. Numai sufletele foarte dez- 
voltate, cu energia încă în stare bună după încarnările lor, se întorc 
direct la activitățile obișnuite. Cele mai avansate suflete par să treacă 
peste greutățile din urma unei vieți mai repede decât altele. Un băr- 
bat mi-a spus: „Cei mai mulți oameni cu care lucrez trebuie să se 
oprească și să se odihnească, dar eu nu am nevoie de nimic. Mă 
grăbesc prea mult să mă întorc și să-mi continui programul“. 

Cele mai multe zone de refacere pentru sufletul care revine 
implică un fel de orientare înapoi către lumea spiritelor. Aceasta 
poate fi intensă sau moderată, în funcție de condiția sufletului și 
include, de obicei, o trecere în revistă a vieții care tocrnai s-a termi- 
nat. Sfaturi mult mai profunde vor fi date mai târziu de către ghizi 
în timpul conferințelor de grup și în Consiliul Bătrânilor. Am scris 
despre aceste proceduri de orientare în Călătoria Sufletelor. Împre- 
jurimile zonelor de refacere sunt locații pământene, care au luat 
naştere din amintirile noastre și din ceea ce ghizii spirituali cred că 
favorizează vindecarea. Mediile de orientare nu sunt aceleași după 
fiecare din viețile noastre. După ce a murit într-un lagăr de concen- 
trare german în 1944, o femeie a avut de spus următoarele: 


Există diferențe subtile în ceea ce privește peisajul fizic, în 
funcție de viaţa pe care ai trăit-o. Deoarece m-am întors dintr- 
o viaţă plină de orori, frig și de tristețe - totul mi se pare lumi- 
nos și îmi alină suferința. Este chiar și un un foc plăcut Lângă 
mine, așa că am un sentiment de căldură și de veselie. 


Întorcându-se în lumea spiritelor, subiecții mei se descriu 
deseori fiind într-o grădină, în timp ce alții spun că se află într-o 
învăluire cristalină. Scena din grădină este plină de frumusețe și de 
seninătate, dar, oare, ce reprezintă cristalul? Am auzit despre exis- 
tenţa acestor cristale nu numai în camerele de orientare. Peşterile 
de cristal, spre exemplu, apar în mințile unor oameni care petrec 
un timp singuri, cugetând, după ce s-a sfârșit o viață. lată o 
afirmație tipică despre refacerea într-un mediu de cristal: 


` Locul meu de refacere are o compoziție cristalină și mă ajută 
să-mi leg gândurile. Pereţii de cristal au pietre multicolore care 
reflectă prisme de lumină. Unghiurile geometrice ale acestor 

cristale trimit raze de lumină în zig-zag, fapt care aduce clari- 
tate în gândurile mele. 


După ce am discutat cu o serie de clienți care au ieșit din tran- 
să și cu alții care au cunoștințe despre cristale, mi-am dat seama că 
acestea reprezintă o modalitate de îmbunătățire a gândurilor 
printr-o echilibrare a energiei. Ca o unealtă șamanică, cristalul ajută 
la potrivirea tiparului nostru vibrațional la o forță energetică uni- 
versală în timp ce se elimină energia negativă. Motivul principal 
pentru care se află într-un loc de refacere spirituală este ca prin vin- 
decare să perceapă înțelepciunea unei conștiințe extinse. 

Exemplul următor include cadrul unei grădini. Am avut un 
client care a lucrat asupra propriei umilințe de-a lungul a multor 
vieți. În primele încarnări, de obicei ca bărbat, acest suflet fusese 
prins în corpuri gazdă care deveniseră îngâmfate, arogante și chiar 
crude. Ca o întoarcere la 180 de grade, ultima viață a acestei per- 
soane a fost una de acceptare vecină cu pasivitatea. De vreme ce 
această viață fusese atât de neobișnuită pentru clientul meu, când 
acest suflet a ajuns în zona de refacere exista un sentiment de eșec 
Mi s-au povestit atunci următoarele: 


Mă aflu într-o grădină frumoasă, rotundă, cu sălcii și cu un lac 
pe care sunt rațe. E atâta liniște aici, și această scenă atenuează 
sentimentele de descurajare pe care le am din ultima mea viață. 
Ghidul meu, Makil, mă conduce spre o bancă de marmură. 
Deasupra atâmă viță-de-vie și flori. Mă simt atât de deprimat 
din cauza vieții mele irosite, pentru că am trecut de la o extremă 
la alta. Makil zâmbește și îmi oferă o gustare. Bem nectar și 
mâncăm fructe împreună privind rațele. În timp ce facem toate 
acestea, aura i meu fizic se îndepărtează de mine din ce în 
ce mai mult. Încep să simt că îi asimilez energia putemică, e ca și 
cum aș lua o gură de oxigen după ce am fost la un pas de înec. 
Makil este o gazdă bună și ştie că am nevoie de hrană pentru că 
mă judec în mod atât de critic. Deseori sunt chiar mai dur cu 
mine decât el. Vorbim despre corectarea greșelilor mele din trecut 
și despre ceea ce am vrut să fac și n-am reușit - sau am finalizat 
doar parțial. Makil mă încurajează spunându-mi că am avut de 


învățat din această viaţă, care o va face pe următoarea mai 

bună. Îmi explică ce este important, și anume faptul că nu mi-a 
fost teamă să mă schimb. Toată atmosfera din grădină este atât 
de relaxantă. Deja mă simt mai bine. 


Din astfel de cazuri am învățat că ghizii noștri folosesc 
amintirea simțurilor pe care le-am avut în corpurile noastre fizice 
ca să ne ajute la refacere. Sunt multe feluri de a realiza acest lucru, 
cum ar fi, în cazul de mai sus, folosirea - de către Makil — a amintirii 
gustului. Am ascultat și scene descriptive care implică atingerea și 
mirosul. După ce au primit râuri de „energie lichidă“ de un alb 
strălucitor, subiecții descriu tratamente suplimentare cu senzații de 
sunet și lumini multicolore: 


După dușul curăţitor, mă îndrept spre o încăpere alăturată, locul 
de reechilibrare. În timp ce plutesc spre centrul acestui loc, văd 
multe pete de lumină deasupra capului. Aud că mi se strigă 
numele: „Banyon, ești gata?“ Când îmi dau asentimentul, 
sunetele vibrează în mine, răsunând ca niște contacte de frecvenţă, 
până când energia mea este gata să facă bule - precum baloanele 
de săpun. Este minunat. Apoi luminile vin pe rând. La început, 
sunt străbătut de o rază vindecătoare de lumină verde, intensă. 
Descrie un cerc în jurul meu ca și cum ar fi pe o scenă. Această 
lumină este menită să ridice nivelul energiei care lipsește - să vadă 
ce a fost pierdut sau vătămat - și să îndrepte. Cred că acest lucru 
este mai eficient, fiindcă energia mea face bule datorită vibrațiilor 
de sunet. După aceea, primesc un duș de lumină aurie pentru a 
mă întări și un altul de lumină albastră pentru conștiență. În 
final, îmi este redată de către una dintre lumini culoarea mea alb 
- rozalie. Simt liniște și iubire și îmi pare rău când se termină. 


Regenerarea sufletelor grav afectate 


Există anumite suflete dislocate care au devenit atât de con- 
taminate de corpurile gazdă, încât trebuie tratate într-un mod spe- 
cial. În viață, ele devin destructive pentru alții și pentru ele însele. 
Acest spectru de comportament include, în primul rând, sufletele: 
care au fost asociate cu răul făcut altora în mod intenționat. Sunt 
suflete care au devenit din ce în ce mai contaminate într-o serie de 

vieți, în timp ce altele sunt complet subjugate de un singur corp. În 
ambele cazuri aceste suflete sunt duse în locuri de izolare unde 
energia lor are parte de un tratament mai radical decât sufletele 
obișnuite care se întorc. 

Contaminarea sufletului poate avea nenumărate forme și să fie 
mai mult sau mai puțin gravă în timpul unei încamări. Un corp 
pazdă dificil are posibilitatea de a face ca un suflet mai puțin expe- 
rimentat să se întoarcă în lumea spiritelor cu energia vătămată, în 
vreme ce o ființă mai avansată ar supraviețui aceleiași situații 
rămânând relativ intactă. Energia sufletului obișnuit va fi umbrită 
atunci când acesta a trăit într-un corp gazdă obsedat de frică și de 
furie. Întrebarea este, cât de mult? 

Gândurile, sentimentele, dispoziţiile și atitudinile noastre sunt 
mediate de către substanțele corpului, care sunt eliberate prin sem- 
nalele de ameninţare și de pericol, pe care le percepe creierul. 
Mecanismele de luptă sau de avânt provin din creierul nostru pri- 
mitiv, nu din suflet. Sufletul are o mare capacitate de a controla 
reacțiile noastre biologice și emotionale față de viață, dar puține 
suflete sunt capabile să regleze un creier care nu funcționează bine. 
Sufletele prezintă asemenea cicatrici atunci când părăsesc un corp 
care s-a deteriorat în acest fel. 

Am propria teorie referitoare la nebunie. Sufletul intră în făt și 
incepe să fuzioneze cu mintea umană înainte de a se naște copilul. 
Dacă acesta se maturizează cu sindromuri mentale organice, psi- 
hoze, sau cu nereguli afective majore, rezultatul este comporta- 
mentul anormal. Sufletul care se luptă în corp nu se asimilează 
complet. Când acest suflet nu mai poate controla comportamentul 
aberant al corpului său, cele două încep să se separe, formându-se 
o personalitate disociată. Sunt mulți factori psihici, ernoționali și de 
mediu care contribuie atunci când o persoană devine un pericol 
pentru ea însăși și pentru ceilalți. În acest caz, Eul combinat a fost 
afectat. 

Unul dintre semnalele de alarmă pentru sufletele care își pierd 
capacitatea de a dirija ființele umane care se abat de la normal este 
atunci când aceste suflete au traversat o serie de vieţi în corpuri care 
au demonstrat o lipsă de intimitate și au exprimat tendințe vio- 
lente. Aceasta are un efect de domino la un suflet care cere unui 
astfel de corp să depășească violența. Deoarece avem liber arbitru, 

ghizii noștri sunt indulgenți. Un suflet nu este absolvit de respon- 
sabilități pentru o minte umană tulburată pe care nu este capabil să 
o regleze, deoarece face parte din aceasta. Problerna sufletelor care 
învață mai greu este că s-ar putea să fi avut o serie de lupte în viețile 
anterioare, înainte de a ocupa un corp care, depășind nivelul 
săvârșirii răului, a atins pragul maleficului. 

Ce se întâmplă cu aceste suflete tulburate când se întorc în 
lumea spiritelor? Voi începe citând un client care mi-a oferit o 
descriere (din afară) a locului unde sunt duse sufletele grav afectate. 
Unii dintre subiecții mei nurnesc această zonă Orașul Umbrelor: 


Aici se elimină energia negativă. Dat fiind că s-au adunat atâtea 
suflete cu energie negativă, acest loc este întunecat pentru noi, cei 
de afară. Nu putem intra aici, unde sufletele asociate cu ororile 
trec printr-un proces de schimbare. Și, în orice caz, nici n-am vrea 
să mergem acolo. Este un loc de vindecare, dar de la distanță pare 
o mare neagră - în timp ce o privesc de pe o plajă luminoasă. 
Lumina care înconjoară această zonă este mai puternică prin 
contrast, pentru că energia pozitivă se diferențiază prin această 
bunătate redată de lumina strălucitoare. 

Când priveşti întunericul acesta cu atenție, vezi că nu este chiar 
negru, ci un amestec de verde închis. Știm că acesta este un aspect 
al forțelor unite ale vindecătorilor care lucrează aici. Cunoaștem, 
de asemenea, că sufletele care sunt aduse aici nu sunt absolvite. 
În final, într-un fel sau altul, ele trebuie să îndrepte răul făcut al- 
tora. Trebuie să facă asta pentru a-și recăpăta energia pozitivă. 


Subiecții care sunt familiarizați cu sufletele vătămate îmi 
explică faptul că unele dintre cele mai cumplite amintiri ale 
faptelor lor rele nu dispar complet. Se ştie că este imposibil ca sufle- 
tul să nu rețină ceva dintr-o viață în care a făcut rău. Această 
cunoaștere este relevantă pentru deciziile viitoare. Totuși, reînvierea 
sufletului în lunea spiritelor se face cu milă. După tratament, sufle- 
tul nu reține în totalitate detaliile referitoare la răul făcut altora în 
timp ce se afla în fostele sale corpuri gazdă. Dacă nu ar fi așa, sen- 
timentul de vină legat de amintirea unor astfel de vieți ar fi atât de 
puternic, încât sufletele ar putea refuza să se reîncarneze ca să 
îndrepte răul făcut. Aceste suflete ar putea să nu mai aibă destulă 

incredere în ele pentru a ieși din prăpastia disperării. Am înțeles că 
există suflete ale căror acte în corpurile lor gazdă au fost atât de 
mârșave, încât nu li se permite să se întoarcă pe Pământ. Sufletele 
sunt fortificate prin procesul de regenerare în speranța că vor putea 
ține sub control viitoarele corpuri cu potențial malefic Desigur, 
odată ajunse în noul corp, amnezia anumitor greșeli din viețile ante- 
rioare nu ne lasă să fim atât de inhibați, încât să nu progresăm. 

Există diferenţe în procesul de regenerare a sufletelor afectate 
moderat și a celor prejudiciate grav. După ce am ascultat o serie de 
explicații despre tipurile de tratament ale energiei, am ajuns la con- 
cluzia următoare: cel mai radical mod de purificare a energiei este 
acela de remodelare a energiei, iar cea mai puțin drastică metodă 
este îndreptarea formei energetice. Aceasta este o supersimplificare, 
deoarece sunt multe lucruri pe care nu le ştiu despre aceste tehnici 
ezoterice. Arta reconstituirii energiei este stăpânită de maeștrii care 
nu se reîncarnează și care nici nu se află în biroul meu ca să 
răspundă la aceste întrebări. Eu lucrez cu ucenicii. Cazul 20 va 
arunca o privire în domeniul mecanismelor de îndreptare a 
energiei, iar cazul 21 se va referi la remodelarea acesteia. 


Cazul 20 


Subiectul meu în acest caz este un practicant al medicinei chi- 
ropractice și homeopatice, care se ocupă cu repolarizarea energiei 
dezechilibrate a pacienților. Acest client este vindecător de mii de 
ani pe Pământ și în lumea spiritelor se numește Selim. 


Dr. N: Selim, mi-ai vorbit despre grupul vostru de vindecători 
din lumea spiritelor și despre faptul că voi cinci vă pregătiți în 
probleme specifice legate de energie. Aș vrea să știu mai multe 
despre munca voastră. Poţi să începi prin a-mi spune cum se 
numește grupul vostru de studiu și ce faceți? 

S.: Ne pregătim să fim regeneratori. Lucrăm ca să îndreptam... 
să reorganizărn... și să echilibrăm energia dislocată. 

Dr N: E vorba de locul destinat acelor suflete a căror energie 
a fost dislocată? 

S.: Da, cele aflate într-o stare proastă. Acelea care nu se vor 
întoarce la grupurile lor imediat. Ele vor sta în locul de ancorare. 

Dr. N: Poţi estima acest lucru la poarta de intrare in lumea 
spiritelor? 

S.: Nu, nu pot. Nu am atins încă acest nivel. Decizia e luată de 
ghizii lor, care îi vor chema pe maeștrii care mă învață și pe 
mine. 

Dr. N: Spune-mi atunci, Selim, când anume intervii tu, după 
ce un suflet cu afecțiuni severe se întoarce în lumea spiritelor? 
S.: Sunt chemat de instructorul meu atunci când se consideră 
că pot ajuta în acest proces de vindecare a energiei. Atunci 
merg la locul de ancorare. 

Dr. N: Te rog, explică-mi de ce foloseşti termenul de „loc de 
ancorare“ și cum anume arată acesta? 

S.: Sufletul deteriorat este ținut aici până ce regenerarea sa 
devine completă și este din nou sănătos. Această sferă arată ca 
un stup acoperit de faguri. Fiecare suflet are propriul loc în 
care să locuiască pe durata vindecării. 

Dr. N: Acest lucru sună foarte asemănător cu descrierile pe 
care le-am auzit despre încubația noilor suflete după crearea 
lor şi înainte ca ele să fie repartizate grupurilor. 

S.: E adevărat... acestea sunt spații în care energia este hrănită. 
Dr. N: Așadar, toate aceste spații asernănătoare stupilor se află 
în același loc şi servesc acelorași scopuri - atât pentru regene- 
rare, cât și pentru creație? 

S.: Nu, nu este așa. Lucrez într-un loc al sufletelor deteriorate. 
Sufletele nou-create nu sunt deteriorate. Nu îți pot spune 
nimic despre locurile acestora. 

Dr. N: Bine, Selim, vorbește-mi atunci despre acele locuri pe 
care le cunoşti și în care ai experiență. De ce crezi că ţi-a fost 
repartizat acest fel de muncă? 

S.: (mândru) Graţie marii mele experiențe, acumulate în atâtea 
vieţi în care am lucrat cu oameni răniți. Atunci când am între- 
bat dacă aș putea să mă specializez ca regenerator, dorința mi-a 
fost îndeplinită și am fost repartizat într-o clasă de inițiere. 

Dr. N: Și astfel, dacă un suflet grav rănit este întors la locul de 
ancorare, eşti unul dintre sufletele care pot fi chernate să dea 
o mână de ajutor? 

S.: (dă din cap în sens negativ) Nu neapărat. Sunt solicitat să 
merg în locurile de regenerare numai pentru a lucra cu energia 

moderat dizlocată. Sunt un începător. Există multe lucruri pe 
care nu le știu. 

Dr. N: Bine, dar am un mare respect pentru ceea ce știi, Selim. 
Înainte de a te întreba despre nivelul muncii tale, poți să-mi 
explici de ce un suflet afectat ar trebui să fie trimis la locul de 
ancorare? 

S.: Ele au fost subjugate de ultimul lor trup. Multe sunt suflete 
care au fost oprimate în mod repetat în viețile anterioare. 
Acestea sunt acele suflete care devin blocate în viața de după 
viață, nefăcând nici un progres. Fiecare trup le-a contaminat și 
mai mult. Eu lucrez cu aceste suflete mai mult decât cu ace- 
lea care au avut distrugeri semnificative de energie, într-o viață 
sau în mai multe. 

Dr. N: Aceste suflete a căror energie a fost sleită în mod gra- 
dual cer ajutor sau sunt silite să vină la locul de ancorare? 

S.: (prompt) Nici unul nu e forțat. Strigă după ajutor, pentru 
că au devenit total ineficiente, repetând mereu aceleași greșeli. 
Profesorii lor văd că nu se regenerează suficient între vieți. Vor 
să fie regenerate. 

Dr. N: Același strigăt de ajutor vine și din partea sufletelor care 
au fost sever afectate? 

S.: (face o pauză) Probabil că mai puțin. E posibil ca o viață să 
fie atât de distructivă, încât să distrugă... identitatea sufletului. 
Dr. N: Ca atunci când sunt implicate în acte crude de violență? 
S.: Acesta ar fi un motiv, da. 

Dr. N: Selim, te rog să-mi dai câte detalii poți despre ce se 
întâmplă când ești chemat la locul de ancorare să lucrezi la un 
caz unde este vorba despre energie grav afectată. 

S.: Înainte de a-l întâmpina pe noul sosit, unul dintre Maeștrii 
de Restabilire conturează meridianele de energie pe care le 
vor regenera. Revedem ceea ce se știe despre sufletul vătă- 
mat. 

Dr. N: Sună ca și cum aţi fi chirurgi care se pregătesc pentru o 
procedură cu raze X înainte de operație. 

S.: (încântat) Da, asta îmi dă o idee la ce să mă aştept în pla- 
nul tridimensional. Îmi plac provocările legate de munca de 
refacere a energiei. 

Dr. N: Bine, condu-mă prin acest proces. 

S.: Din perspectiva mea, sunt trei pași. Începem cu examinarea 
tuturor particulelor de energie vătămată. Apoi, aceste zone 
întunecate de blocaj sunt înlăturate și ceea ce rămâne - golurile 
- sunt reumplute cu o infuzie de energie nouă, purificată. 
Aceasta este suprapusă peste energia reparată, pentru fortif- 
care. 

Dr. N: Și reumplerea înseamnă pentru tine doar reîndreptarea 
formei, ca și cum ar exista ceva și mai radical? 

S.: Da. 

Dr. N: Eşti implicat personal în toate fazele acestei operații? 
S.: Nu, sunt antrenat pentru prima etapă a evaluării și pot să 
ajut puțin și la a doua etapă - acolo unde modificările nu sunt 
atât de complexe. 

Dr. N: Înainte de a începe efectiv să lucrezi, ce vezi atunci când 
energia unui suflet a avut mult de suferit? 

S.: Energia vătărnată arată ca un ou prăjit, atunci când partea 
albă s-a întărit. Trebuie s-o înmuiem şi să umplem găurile 
negre. 

Dr. N: Hai să vorbim puțin despre această energie întunecată... 
S.: (întrerupe) Ar fi trebuit să adaug că energia vătămată poate 
cauza și... leziuni. Aceste fisuri sunt și ele goluri, provocate de 
vătămare gravă fizică sau emoțională. 

Dr. N: Care sunt efectele energiei sfărâmate asupra sufletului 
încarnat? 

S.: (face o pauză) Acolo unde energia nu este distribuită în 
mod egal, aceasta se datorează deteriorării energiei pe termen 
lung. 

Dr. N: Ai vorbit despre rearanjarea și repararea energiei vechi 
cu o energie nouă, purificată, pentru vindecare. Cum se pro- 
cedează? 

S.: Prin raze intense, încărcate. Este o muncă delicată, pentru 
că trebuie să îți păstrezi propriul tipar vibrațional... în secvențe 
care se potrivesc cu cele generate de către suflet. 

Dr. N: O, devine, așadar, un fapt personal. Energia unui 
maestru este folosită drept cale de transmitere? 


- S.: Da, dar sunt și alte surse de energie nouă, purificată pe care 


nu Je utilizez mult și despre care știu prea puțin din cauza lip- 
sei mele de experiență. 

Dr. N: Selim, mi-ai povestit cum energia solidificată este flu- 
idizată și i se permite să se întoarcă în spațiile potrivite, dar mă 
interesează introducerea noii energii purificate. Nu cumva 
schimbaţi identitatea nemuritoare a acestor suflete prin toată 
această reconfigurare? 

S.: Nu, am făcut... schimbări... ca să întărim ceea ce există 
deja... să aducem sufletul aproape de forma sa originală. Nu 
vrem să se întâmple asta din nou. 

Dr. N: Există vreun mod de a vă testa eficiența muncii după ce 
ați terminat-o? 

S.: Da, putem simula un câmp de energie negativă - lichidă - 
în jurul sufletului regenerat - ca să vedem dacă se poate infil- 
tra prin structura reparațiilor noastre. Cum am mai spus, nu 
vrem să repetăm acest proces. 

Dr. N: O ultimă întrebare, Selim. Când terminați, ce se întâm- 
plă cu sufletul regenerat? 

S.: Depinde. Toate stau cu noi un timp... vindecăm prin 
sunet... muzică vibrațională... lumină... culoare. Și când aces- 
te suflete sunt eliberate, există multă grijă în ceea ce privește 
următoarele lor încarnări și selecția corpurilor. (oftează) Dacă 
sufletul a fost într-un corp care a făcut rău altora în vieți ante- 
rioare... atunci... am fortificat aceste suflete ca să se întoarcă 
şi să înceapă un nou drum. 


Următorul meu caz este un exemplu de remodelare radicală 
(a energiei). În cazul 21 este vorba despre o clasă specială de suflete 
pe care le numesc suflete hibrid. În capitolul 8, cazul 61 este vorba 
de un alt reprezentant al acestui tip de suflet. Cred că sufletele hi- 
brid au tendința de a se autodistruge pe Pământ, fiindcă s-au încar- 
nat în alte lumi înainte de a veni aici. Există unele suflete hibrid 
care se adaptează foarte greu pe planeta noastră. Dacă acest lucru 
este adevărat, probabil prima lor încarnare aici a fost în ultimele 
câteva mii de ani. Celelalte s-au adaptat deja pe Pământ sau l-au 
părăsit pentru totdeauna. Mai puțin de un sfert dintre toți clienții 
mei își amintesc că au vizitat alte lurni între vieți. Această activitate 
în sine nu înseamnă că sunt suflete hibrid. Un procent și mai mic al 
clienților mei își amintesc că s-au încarnat în alte lumi înainte de a 
veni pe Pământ. Acestea sunt sufletele hibrid. 

Hibridul este, de obicei, un suflet mai vechi care, dintr-o serie 
de motive, a decis să-și trăiască restul de vieți fizice pe planeta noas- 
trä. Vechea sa lume poate să nu mai fie locuibilă sau este posibil să 
fi trăit într-o lume blândă unde viața a fost prea ușoară și acum vrea 
o provocare, într-o lume ca Pământul care încă nu și-a atins 
potențialul. Indiferent de circumstanţele în care un suflet părăseste 
o lume, consider că aceste încamnări implică în mod tipic forme de 
viață care au fost ușor superioare, aproape egale sau ușor inferioare 
posibilităților creierului uman. Sufletele hibrid care s-au încamat 
pe planete cu civilizații cu o tehnologie mai avansată decât cea de 
pe Pământ, cum ar fi cele care călătoresc în spațiu, au un nivel mai 
inteligent, deoarece sunt o rasă mai veche. De asemenea, am remar- 
cat că atunci când am un suflet hibrid în calitate de client, acesta 
tinde să aibă abilități psihice paranormale. 

Uneori clienții hibrizi confundă primele lor încarnări în alte 
lumi fizice cu viața pe Pământ până când clarificăm faptul că prima 
lor lume seamănă doar cu unele locuri de aici. Un bun exemplu în 
acest sens îl constituie viziunile unei vieți pe continentul Atlantida. 
Fără a nesocoti posibilitatea ca Atlantida să fi existat pe Pământ cu 
mii de ani în urmă, bănuiesc că amintirile existenței în alte lumi 
sunt sursa multora dintre miturile pământene străvechi. 

Cred că suflet hibrid este un termen potrivit pentru acele 
suflete dintre noi care își au originea în încarnări mixte. Astfel de 
suflete s-au dezvoltat sălășluind în gazde care sunt diferite genetic 
de oameni. Am văzut oameni înzestrați în această viață care şi-au 
început dezvoltarea în altă lume. Cu toate acestea, există o latură 
întunecată a acestei experiențe, după cum va explica un subiect al 
nivelului V, care se antrenează pentru a deveni Maestru în 
Reabilitare. 


Cazul 21 


Dr. N: Având în vedere că lucrezi cu suflete grav afectate, poți 
să-mi dai mai multe informații despre sarcinile tale? 

S.: Sunt într-o secțiune specială unde lucrez cu acele suflete 
care s-au pierdut într-un vârtej de răutate. 

Dr. N: (după ce am aflat că acest subiect lucrează numai cu 
acele suflete de pe Pământ, care s-au încarnat pe alte lumi 

înainte de a veni aici) În această secțiune sunt sufletele despre 
care am auzit? 

S.: Da, într-o zonă de refacere unde ne ocupăm de acele suflete 
care au devenit atroce. 

Dr. N: Ce nume îngrozitor pentru un suflet! 

S.: Îmi pare rău că te deranjează, dar cum altfel poți numi un 
suflet care a făcut fapte atât de rele, încât nu poate fi salvat în 
stadiul de față? 

Dr. N: Știu, dar corpul uman a avut destul de mult de-a face 
S.: (întrerupându-mă) Nu credem că asta este o scuză. 

Dr. N: Bine, atunci te rog vorbește mai departe despre natura 
muncii tale. 

S.: Sunt un restaurator în etapa a doua. 

Dr. N: Ce înseamnă asta? 

S.: Când sufletele se desprind de trup, sunt întâmpinate de 
ghizi şi, poate, de vreun prieten apropiat. Această primă fază 
nu durează mult și atunci sufletele care au comis acte teribile 
sunt aduse aici, la noi. 

Dr. N: De ce nu durează această primă fază la fel de mult ca 
în cazul altor suflete? 

S.: Nu vrem ca sufletele să înceapă să uite efectul faptelor lor 
- răul și durerea pe care le-au provocat pe Pământ. Faza a doua 
le separă de sufletele necontaminate. 

Dr. N: Sună ca și cum ai conduce o colonie de leproși. 

S.: (tăios) Nu mă amuză remarca. 

Dr. N: (după ce îmi cer scuze) Doar nu vrei să spui că toate 
sufletele care comit fapte rele sunt suflete hibrid, cum le 
numești tu? 

S.: Sigur că nu, aceasta este secțiunea mea. Dar îi să 
înţelegi că unii care au fost adevărați monștri pe Pământ sunt 
hibrizi. 

Dr. N: Credeam că lumea spiritelor este un loc unde domnește 
ordinea, cu maeștri care au cunoștințe superioare. Dacă aceste 
suflete hibrid au făcut lucruri groaznice ca oameni - fiind inca- 
pabile să se adapteze la particularitățile emoționale ale corpu- 
lui uman - de ce au fost trimise aici? Acest raționament îmi 
arată că lurnea spiritelor nu este infailibilă. 

S.: Marea majoritate sunt suflete bune și aduc mari contribuții 
societății omenești. Ai vrea să le refuzăm tuturor sufletelor 
ocazia de a veni pe Pământ doar pentru că unele dintre ele 
apucă pe căi greșite? 

Dr. N: Desigur că nu. Să continuăm. Ce faceți cu aceste 
suflete? 

S.: Alții, superiori mie, le exarninează energia contaminată prin 
prisma efectului pe care l-a avut lumea în care și-au trăit 
primele experiențe asupra corpului lor omenesc. Cei care fac 
acest lucru vor să știe dacă acesta a fost un caz izolat sau dacă 
și alte suflete de pe acea planetă au avut probleme pe Pământ. 
Dacă se dovedeşte astfel, atunci e posibil ca accesul altor 
suflete din acea lume să nu mai fie permis pe Pământ. 

Dr. N: Te rog, poveșteste-mi mai multe despre secțiunea ta. 
S.: Zona mea nu se ocupă de sufletele care au comis o singură 
greșeală foarte gravă. Lucrăm cu suflete care au trăit vieți de 
cruzime sistematică. Aceste suflete pot acum să aleagă. Vom 
face tot ce ne stă în putință ca să le purificăm energia și dacă 
considerăm că pot fi salvate, li se 

oferă șansa de a se întoarce pe Pământ în încarnări în care vor 
avea parte de aceeași durere pe care au provocat-o, dar sporită. 
Dr. N: Poate fi salvat un suflet care a cornis atrocități în viață, 
dar care a avut mustrări de conștiință pronunțate? 

S.: Probabil. 

Dr. N: Credeam că justitia karmică nu pedepsește. 

S.: Nu pedepsește. Oferta aceasta reprezintă șansa de a se sta- 
biliza și de a-și ispăși păcatele. De obicei, îți ia mai mult de o 
viață să înduri aceeași durere pe care ai provocat-o multor 
oameni. De aceea am spus „sporită“. 

Dr. N: Chiar și așa, cred că multe suflete aleg această cale. 

S.: Te înșeli. Majoritatea se tem prea tare că vor avea din nou 
același mod de viață. În plus, le lipsește curajul de a fi victime 
într-o serie de vieți viitoare. 

Dr. N: Dacă nu vor să se întoarcă pe Pământ, ce faci? 

S.: Atunci, aceste suflete vor lua calea celor care considerăm că 
nu pot fi salvate. Apoi le von disernina energia. 

Dr. N: Acesta este un procedeu de remodelare a energiei - 
sau ce? 

S.: A... da... noi îl denumim fragrnentarea energiei — ceea ce 
inseamnă diseminare. Fireşte, este o remodelare. Descompu- 
nem energia în particule. 

Dr. N: Credeam că energia nu poate fi distrusă. Nu distrugeți 
identitatea acestor suflete contaminate? 

S.: Energia nu este distrusă, ci doar schimbată și convertită. 
Putem amesteca o particulă din vechea energie cu particule de 
energie nouă, proaspată. Această diluare va face energia con- 
taminată inofensivă, și în același timp o mică parte din identi- 
tatea originală rămâne intactă. 

Dr. N: Deci, energia negativă este amestecată cu supradoze de 
energie nouă, bună pentru a face inofensiv sufletul contami- 
nat? 

S.: (râde) Nu neapărat energie „bună“, ci proaspătă. 

Dr N: De ce ar refuza un suflet să i se disemineze energia? 
S.: Chiar dacă sufletele care acceptă aceste proceduri pentru 
binele lor își revin și duc vieți productive pe Pământ și în altă 
parte... sunt suflete care nu vor să-și piardă deloc identitatea. 
Dr, N: Atunci, ce se întâmplă cu aceste suflete care vă refuză 
ajutorul? 

S.: Multe vor ajunge într-o stare de incertitudine, într-un loc 
singuratic. Nu știu ce li se va întâmpla în cele din urmă. 


După cum am mai menționat, contaminarea sufletului nu 
vine numai de la corpul fizic. Firește, vătărnarea energiei descrise în 
ultimele două cazuri indică faptul că înseși sufletele sunt entități 
impure care contribuie la propria tristețe. 

Înainte de a continua, vreau să precizez ceva despre alegerea 
karmică, foarte important de reținut pentru noi toți. Când vedem 
oameni care sunt victime și duc o viață de suferință, aceasta nu 
înseamnă neapărat că au făcut fapte rele într-o viață trecută. Un 
suflet care nu a cauzat rău în trecut poate să aleagă suferința 
emoțională, pentru a învăța mai multe despre compasiune față de 
alții și empatie, oferindu-se dinainte să ducă o viață de chin. 

Sunt cazuri în care energia unui suflet nu este foarte vătărnată, 
astfel încât, deși are nevoie de atenţie specială, nu necesită prezența 
unui Maestru de Reabilitare Următorul citat face parte dintr-un 
raport al unui client despre un suflet înzestrat care lucrează într-o 

zonă de refacere. Mă gândesc la acel suflet ca la o asistentă care con- 
duce un spital de pe front, și clientul meu este de acord: 


O, este Numi - mă bucur atât de mult. N-am mai văzut-o de trei 
sau patru vieți, dar tehnicile ei de refacere și reprogramare a 
energiei sunt excelente. Sunt încă cinci ființe de care are grijă în 
acest loc, dar pe care nu le cunosc. Nu-mi vine și mă trage înspre 
ea. Pătrunde în interiorul meu și își amestecă energia cu a mea 
obosită. Simt infuzia vibraţiilor sale stimulatoare și mă remode- 
lează puțin. Este ca și cum mi s-ar reimprospăta propria energie. 
Curând, sunt gata să plec iar. Nu-mi zâmbește şi-mi spune la 
revedere până data viitoare. 


Sufletele singurătăţii 

În ultimul capitol am explicat cum anumite suflete, care au 
trăit experiența morții fizice, părăsesc trupul și se izolează o 
perioadă. Nu sunt fantome, dar nu acceptă moartea și nu vor să se 
ducă acasă. Puținele suflete din această categorie de care mă ocup 
sunt în impas față de ele însele. Tendinţa lor majoră este aceea de 
evitare. În cele din urmă, sunt convinse de către ghizi capabili să sta- 
bilească o legătură empatică să se întoarcă în lumea spiritelor. 
Le-am numit „sufletele tăcerii“. Am mai spus și că se consideră o 
activitate normală pentru sufletele sănătoase din lumea spiritelor să 
petreacă un timp liniștite, departe de celelalte. În afară de a reflec- 
ta asupra destinului lor, sufletele pot folosi această perioadă ca să 
ajungă la oamenii pe care i-au lăsat în urmă pe Pământ. 

"Totuși, există o altă categorie de suflete tăcute pe care le 
numesc „suflete singuratice"“ sau suflete ale singurătăţii, spre deose- 
bire de sufletele izolate. Ar putea părea că despic firul în patru, dar 
sunt diferențe mari. Sufletele care doresc singurătatea sunt suflete 
sănătoase care s-au supus procesului de recuperare și cu toate aces- 
tea simt în continuare efectele contaminării cu energie negativă. 
lată un astfel de caz: 


După fiecare viață, mă duc într-un sanctuar pentru a medita în 
liniște Mă gândesc la ce vreau să salvez și să recuperez din ulti- 
mul meu trup și la ce ar trebui să renunţ. Chiar în acest moment, 

salvez curajul și încerc să scap de neputinta de a menține un 
angajament personal. Pentru mine, acesta este un loc unde sortez 
însușiri şi ceea ce decid să păstrez va face parte din caracterul 
meu. Restul se aruncă. 


Numai un anumit gen de suflete face această activitate un 
timp îndelungat. Deseori, sunt suflete mai avansate care reflectează 
mai mult dacă sunt singure. Acestui tip de suflet i-ar putea aparține 
conducătorii a căror energie a fost epuizată, fiindcă au apărat alți 
oameni. Un astfel de suflet este Achem, un suflet care își dedică 
energia pentru a-i face pe alții mai buni. 


Cazul 22 


Acest subiect a luptat în viața sa trecută împotriva dominației 
franceze asupra Marocului şi a fost capturat în 1934. Ca luptător în 
rezistenţă, clientul meu a fost dus din Munţii Atlas în deșertul 
Sahara și torturat pentru a da informații, dar a refuzat. După ce a 
fost trântit la pământ, a fost lăsat să moară, o pieire lentă în soarele 
fierbinte. 


Dr. N: Achem, te rog să-mi explici de ce îţi trebuie o perioadă 
atât de lungă de singurătate după viața din Maroc? 

S.: Sunt un suflet protector și energia mea nu și-a revenit încă 
după efectele acestei vieți. 

Dr. N: Ce este un suflet protector? 

S.: Noi, sufletele protectoare, încercăm să îi protejăm pe acei 
oameni care trebuie să-și păstreze bunătatea înnăscută și 
dorința intensă de a face viețile multor oameni mai bune. 
Dr. N: Pe cine ai protejat în Maroc? 

S.: Pe liderul mișcării de rezistență, ce se opunea colonizării 
franceze. Datorită anilor mei de sacrificiu, a putut să-i ajute 
mai mult pe oamenii noștri să lupte pentru libertate. 

Dr. N: Sună ca și cum ar fi vorba de o responsabilitate foarte 
mare. Obișnuiești să te implici în mișcări politice și sociale în 
viețile tale? 

S.: Da, și în război. Suntem luptători ai cauzelor bune. 

Dr. N: Ce atribute au sufletele protectoare, ca grup? 

S.: Ne distingem prin perseverență și calm în situații limită în 
timp ce îi ajutărn pe alții care merită. 

Dr. N: Dacă îi înfruntați pe cei care caută să le facă rău oame- 
nilor pe care îi protejați, cine anume decide dacă aceștia me- 
rită protecția voastră? Mi se pare că este un lucru foarte 
subiectiv. 

S.: Adevărat, și de aceea stăm mult să reflectăm unde putem 
fi de folos cel mai bine oamenilor. Munca noastră poate fi 
ofensivă sau defensivă prin natura sa, dar nu ne implicăm în 
nici o acțiune agresivă lipsită de principii. 

Dr. N: Bine, să vorbim despre epuizarea energiei tale după 
aceste încercări. De ce nu a revenit la normal în urma acestui 
„duș“ vindecător sau după vreun alt procedeu de refacere? 
S.: (râde) Tu îl numești „duș“, eu îl definesc „spălător de 
mașini“! Este ca un tub care se ondulează și te freacă pe toate 
părţile cu energie pozitivă, exact ca periile unui spălător de 
mașini. Tocmai i-am însoțit pe câțiva dintre studenții mei 
tineri care au trecut prin el după ultima viață și se simt exce- 
lent. 

Dr. N: Deci, de ce nu te-a ajutat „spălătorul de mașini“? 

S.: (mai serios) Nu a fost tocmai de ajuns, deși impuritățile 
s-au dus în mare parte. Nu, miezul ființei mele a fost afectat 
de cruzimea acelei vieți și de tortura pe care am îndurat-o. 
Dr. N: Și ce faci? 

S.: Îi trimit de la mine pe studenți și mă duc la sanctuarul 
unde pot să realizez o conexiune deplină cu mine însumi. 
Dr. N: Te rog, spune-mi tot ce poți despre acest loc și ce faci 
acolo. 

S.: Este un spațiu închis, întunecos - unii îl numesc camera de 
dormit - unde sunt și alții care se odihnesc, dar nu ne vedem. 
Simt că acum mai sunt încă vreo douăzeci. Ne simțim atât de 
goliți de energie, încât nu dorim să luăm legătura unii cu alții 
un timp. Paznicii au grijă de noi. 

Dr. N: Paznicii? Cine sunt aceștia? 

S.: Paznicii Neutralității au multă îndemânare în ceea ce 
privește non-interferența. Talentul lor constă în faptul că pot 
avea grijă de noi fără a interveni absolut deloc în gândurile 
noastre. Ei sunt gardienii camerelor de dormit. 

Notă: Aparent, Paznicii Neutralității constituie un subgrup al 
Maeștrilor Restabilirii. Ei au alte nume, dar prin neutralitate se 
ințelege faptul că facilitează vindecarea indirect, fără a comunica în 
vreun fel. Clienţii mei spun că aceste ființe veghează la liniștea 
absolută a sufletelor pe care le au în grijă. 


Dr. N: Cum arată acești gardieni pasivi? 

S.: (tăios) Nu sunt pasivi. Imaginea pe care ţi-o pot oferi este 
aceea a călugărilor ce se plimbă printr-un sanctuar. Paznicii au 
mantii și o glugă peste față, astfel încât nu ne dezvăluie iden- 
titatea lor. Au dânduri opace, dar sunt foarte grijulii. 

Dr. N: Deci ei, pur și simplu, veghează asupra voastră în timp 
ce vă odihniți? 

S.: Nu, nu - tot nu înţelegi. Ei se pricep foarte bine să aibă 
grijă de noi. Preocuparea lor este să ne regleze energia pe care 
am acumulat-o în lumea spiritelor înainte de a începe o viață 
fizică. 

Dr. N: Am auzit multe despre caracteristica sufletului de a se 
divide. De ce nu te duci în zona ta spirituală ca să-ți iei restul 
de energie și să te contopești cu ea? Sau de ce nu îți 
regenerează energia contaminată o echipă de Maeștri ai 
Restabilirii? 

S.: (respiră profund) O să încerc să explic. Nu avem nevoie de 
așa ceva. Vrem să ne vindecăm de efectele impurităților, și chiar 
să ne recăpătărn propria energie, purificată și odihnită. Paznicii 
ne ajută la refacerea propriei energii. 

Dr, N: E ca și cum ai face o transfuzie de la propria bancă de 
sânge? 

S.: Da, exact, acum începi să înţelegi. Nu vrem să o facem în 
grabă. Nici nu avem nevoie de o refacere radicală. Primim lent 
infuzii din propria energie pe o perioadă prelungită pentru mai 
multă... elasticitate. Dorim înapoi puterea pe care am avut-o 
înainte de o viață grea, sporită după experiența fizică prin care 
am trecut. 

Dr N: Câţi ani durează această perioadă prelungită de refacere 
în sanctuar? 

S.: O, e greu de spus... douăzeci și cinci pânâ la cincizeci de 
ani... am vrea mereu să fie mai lungă, deoarece Paznicii își 

folosesc frecvențele vibraționale să ne... maseze energia - 
ceea ce este fantastic. Ei sunt totuși ființe foarte discrete, nu 
vor să fie văzute și să le vorbesti, dar ştiu că le suntem 
recunoscători pentru grija pe care ne-o poartă. Cunosc, de 
asemenea, când este timpul să ne alăturăm prietenilor 
noștri și să ne întoarcem la lucru (râde). Atunci, suntem 
împinși afară. 


Din cazuri ca acesta am aflat că unul dintre cele mai bune 
moduri de a repara energia vătămată este de a o primi înapoi 
lent. Multe suflete singuratice sunt destul de avansate și nu nece- 
sită refacere în zonele speciale. Aceste suflete viguroase pot avea 
uneori prea multă încredere în ele. Achem a recunoscut că a luat 
în Maroc numai 50% din energia sa și că ar fi trebuit să se „încar- 
ce mai tare“ înainte să înceapă acea viață. 

Următoarea secțiune vorbește despre vindecătorii planetari 
care lucrează în medii fizice. De vreme ce aceste suflete sunt, în 
general, încă încarnate, subiecții mei nu le consideră maeștri. Aici 
sunt incluse sufletele transformatoare menționate în următorul 
caz. În munca planetară suntem expuși la multe lucruri 
deosebite și aceasta constituie un teren de bază pentru pregătirea 
sufletelor în dezvoltare. 


Vindecarea energiei pe Pământ 

Vindecători ai corpului uman 

Când am aflat că există suflete specializate în refacerea 
energiei vătărnate în lumea spiritelor, am fost curios să știu cum 
aplică aceste suflete cunoștințele spirituale din subconștient 
când lucrează în formă fizică. Unele suflete pun foarte mult 
accentul pe acest aspect al abilității lor de a ajuta ființele umane. 
Următorul meu caz este o femeie care lucrează folosind multe 
manifestări ale energiei, inclusiv reiki. Totuși, până la ședința 
noastră de hipnoză, nu prea cunoștea sursa puterii sale spirituale 
de vindecare. Numele ei spiritual este Puruian și în timpul ședin- 
tei noastre mi-a explicat cum și de ce sunt sunt atât de necesare, 
deopotrivă pentru ființele incarnate și neîncarnate ajustările 
energiei. 

Cazul 23 


Dr. N: Puruian, aș vrea să știu dacă îți foloseṣti pregătirea 
spirituală pentru vindecarea sufletului și în sarcinile tale de 
pe Pământ. 

S.: (subiectul manifestă surprindere pe măsură ce mintea sa 
înregistrează întrebarea mea) Păi... da... nu mi-am dat 
seama cât de mult până acum... numai aceia dintre noi care 
vor să lucreze în continuare în acest fel pe Pământ se 
numesc transformatori. 

Dr. N: Care este diferența? Cum definești un suflet trans- 
formator? 

S.: (râde la recunoașterea denumirii) În calitate de transfor- 
matori, facem munca de reparație pe Pământ - suntem 
echipa care face curățenie - redând trupurilor sănătatea. 
Sunt oameni pe Pământ care au pete cenușii de energie 
care îi fac să se împotmolească. Îți dai seama de asta atunci 
când fac mereu aceleași greșeli în viață. Rolul meu este să 
mă încarnez, să-i găsesc și să încerc să îndepărtez aceste 
pete, pentru ca ei să ia decizii mai bune, să capete încredere 
și apreciere de sine. Îi transformăm în persoane mai pro- 
ductive. 

Dr. N: Puruian, aș vrea să clarificărn diferenţa, dacă există 
vreuna, între vindecarea sufletului în lumea spiritelor și 
transformarea energiei într-o lume fizică. 

S.: (după o pauză lungă) Unele părți din pregătirea noastră 
sunt la fel, dar... transformatorii - aceia dintre noi cărora le 
place să lucreze cu forme fizice - sunt trimiși în alte lumi 
să studieze. 

Dr. N: Descrie ultima perioadă de pregătire ca transforma- 
tor înainte de a te întoarce pe Pământ. 

S.: (şocată de întrebarea mea, dă un răspuns ca prin vis) O... 
două entități făcute din lumină au venit din altă dimensi- 
une ca să lucreze cu noi șase (grupul de studiu al lui 
Puruian). Ne-au arătat cum să... ne menţinem energia 
vibrațională concentrată într-o rază - și nu împrăștiată. Am 
învățat să-mi focalizez energia, ca să fie mai eficientă. 

Dr. N: Aceste entități veneau dintr-o lume fizică? 

S.: (pe un ton suav) Erau mai degrabă ca o sferă de gaz 
unde inteligența lor se afla sub formă de... baloane... dar 
ne-au făcut atât de bine. Am învățat... oh... am învățat... 
Dr. N: (cu blândețe) Sunt convins. Să ne întoarcem la 
partea practică a ceea ce ai învățat, acum că ai devenit mai 
conștientă de originea abilităților tale. Spune-mi, cum a- 
plici aceste cunoștințe spirituale în munca ta actuală de 
suflet transformator pe Pământ? 

S.: (o privire mirată) Am în minte acum.. văd cum 
lucrează... (se oprește)... raza focalizată... 

Dr. N: (insist) Raza focalizată...? 

S.: (cu seriozitate) O folosim ca pe o rază laser - cum ar 
face un dentist care scoate un dinte cariat - o îndreptăm 
asupra petei de energie cenușie pentru a o îndepărta. 
Aceasta este modalitatea rapidă. Îmi vine mai greu să folo- 
sesc o procedură lentă care durează mai mult și este şi mai 
eficientă. 

Dr. N: Bine, Puruian, adu-ți aminte că îmi explici cum îți 
foloseşti pregătirea spirituală în combinație cu cea părmân- 
teană pentru a vindeca energia. Ai acum în memorie 
ambele aspecte. Poveșteste-mi despre metoda lentă. 

S.: (respiră profund) Închid ochii și intru într-o semitransă 
când îmi apropii mâinile de capul pacientului. Văd acum că 
ceea ce am învățat în lumea spiritelor mă ajută mai mult 
decât ce am învățat din cursurile de aici. Dar cred că nu are 
importanță. 

Dr. N: Primim puterea de a îi ajuta pe alții din multe surse. 
Te rog, continuă să vorbești despre vindecarea pacienților 
de pe Pământ prin metoda lentă. 

S.: Lucrez cu forme geometrice, de exemplu spirale de 
energie, pe care mi le formez în minte, în așa fel încât să fie 
potrivite cu configurația zonei afectate. Apoi, suprapun 
aceste structuri energetice peste petele cenușii. Datorită 
vibraţiilor mele lente, vindecătoare, zonele respective se 
refac, e ca și cum ai pune ceva cald pe un mușchi care doare 
(face o pauză). Vezi, aceste suflete au fost vătămate atunci 
când s-au încamat și această... infirmitate... se accentuează 
pe măsură ce corpul fizic se dezvoltă pe Pământ. 

Dr: N: (surprins) Stai puțin. Cum adică au fost lezate când s-au 
încarnat? Credeam că munca voastră pe Pământ are de-a face, 
în principal, cu energia contaminată de suferințele vieții. 

S.: Asta e doar o parte a problemei. Când sufletul intră în cor- 
pul uman pe Pământ, el vine în contact cu materia densă. La ur- 
ma urmei, trupurile gazdă conţin energie animală primitivă, 
care este densă. Sufletul are o energie naturală pură, rafinată, 
care nu se amestecă ușor cu unele gazde umane. E nevoie de ex- 
periență pentru a se obişnui cu toate acestea. Mai ales sufletele 
tinere pot fi afectate. Se abat din drum și sunt... întoarse pe dos. 
Dr. N: Și poți proiecta diferite configurații de energie pentru 
pacienţii tăi? 

S.: Uh, aceasta e munca transformatorului. Liniile de energie 
vătămată sunt atât de... neregulate, ca o mâzgăleală... trebuie 
rearanjate pentru îndepărtarea energiei toxice. Aceste suflete 
sunt atât de dezechilibrate, încât trebuie să insistăm mult 
asupra celulelor corpului unde energia negativă împiedică flu- 
xul celei pozitive. Când se realizează procedura cum trebuie, 
sufletul fuzionează deplin cu creierul urnan. 

Dr: N: Atunci, merită să faci o asemenea muncă, într-adevăr. 
S.: Există satisfacţii, deși mai am încă multe de învățat (râde). 
Ne autodenumim bureți psihici pentru curățirea energiei. 


Cazul 25 foloseste reiki în munca ei pe Pământ, ceea ce nu este 
surprinzător. Reiki este o formă străveche de vindecare cu ajutorul 
mâinilor. După ce au fost evaluate pagubele produse energiei și s-a 
lucrat la vindecarea acesteia, practicanții acestei arte astupă găurile 
din câmpul energetic pentru a produce simetrie. Există teorii care 
spun că energia vătărnată din corpul omenesc, fie ea fizică sau men- 
tală, generează goluri în aura noastră, prin care poate: pătrunde o 
forță negativă, demonică. Acesta este un alt mit bazat pe teamă, 
căruia i se acordă o atenție nemeritată. Specialiști în vindecare mi- 
au spus că acest lucru nu se întâmplă, fiindcă nu există nici o forță 
rea exterioară care să încerce să pună stăpânire pe trup. Cu toate 
acestea, blocajele produse în câmpul nostru energetic pot cauza o 
reducere a capacității funcționale. 

Mă deranjează, de asemenea, articolele științifice care nu 
dau crezare terapiei prin atingere cu mâinile, fiindcă am văzut ce 
putere are acest mod de vindecare asupra bolnavului. Această 


130 Destinul sufletelor 


tămăduire este deseori oferită gratuit de anumite asistente me- 
dicale în spitale, dintr-o preocupare sinceră de a îngriji și a vin- 
deca. Corpul nostru este format dintr-un câmp energetic de par- 
ticule, care pare solid, dar fluid și are rol de conductor 
vibrațional. Un suflet transformator a spus următoarele despre 
metodele sale de vindecare prin atingere: 


Secretul vindecării este să mă desprind de sinele meu conștient ca 
să evit inhibarea fluxului de energie dintre noi. Obiectivul meu 
este să fuzionez cu fluxul de energie al pacientului ca să aduc la 
suprafață tot ce este mai bun în acel trup. Locuirea se face cu 
tehnică, dar și cu dragoste. 


Dacă partea care primește vindecarea se opune și inhibă flu- 
xul liber al lui „chi“ sau al forței vitale prin propriul negativism al 
minții, atunci persoana respectivă este perfect capabilă să 
împiedice detectarea câmpului său energetic de către vindecător. 
Acum că am intrat într-un nou mileniu, din ce în ce mai mulți 
oameni devin conștienți de proprietățile de vindecare ale 
meditației și învață să se autoincarce cu energie. Sunt multe mo- 
duri de a ajunge la centrul înțelepciunii interioare apelând la o 
sursă de energie mai înaltă. Masajul, yoga, acupunctura și vinde- 
carea biomagnetică sunt câteva dintre tehnicile disponibile pentru 
echilibrarea „chi“ - ului nostru. 

Energia trupească și cea sufletească sunt afectate de rezonanțe 
vibraționale care nu se armonizează. Trupul și sufletul trebuie să 
coexiste armonios pentru ca ființa umană să fie productivă. Dacă 
adoptăm o viziune holistică asupra sănătății trupului, sinele nostru 
creativ poate să funcționeze mai bine cu creierul uman. Dacă sun- 
tem în armonie cu sinele exterior și cel interior, aceasta favorizează 
o relație mai strânsă între fizic, psihic și mediul înconjurător. 


Vindecători ai mediului 

Înainte de a face cercetări asupra lumii spiritelor, nu știam 
nimic despre darul deosebit pe care îl au vindecătorii mediului de 
pe planeta noastră. Am aflat că însuși Pământul are propria rată 
vibrațională și că există oameni capabili să capteze această energie 
ecologică. Unul dintre cazurile care m-a făcut să văd acest lucru a 

fost o femeie care lucrează la Serviciul Forestier în nord-vestul 
Pacificului. În scrisoarea în care îmi cerea să avem o ședință, mi-a 
explicat: 


În ultimii câțiva ani am avut o senzaţie ca și cum mi-ar ieși scân- 
tei din degete atunci când mă aflu în preajma vegetației dense. Nu 
doare, dar simt că trebuie să se elibereze ceva în timp ce lucrez în 
pădure. În ultima vreme am tot visat că îmi ieșeau fulgere din 
mâni și că voiam să le trag înapoi într-o sticlă, să le păstrez. Aceste 
vise par să îmi satisfacă o nevoie interioară și când mă trezesc 
sunt fericită. Oare înnebunesc? 


Mă interesează oamenii care se cred nebuni din cauza unor 
fenomene inexplicabile din viața lor. Știu din proprie experiență 
cum este. Mulți dintre vechii mei colegi, care folosesc metode 
tradiționale, sunt convinși că mi-am pierdut mințile. Așa că am fost 
bucuros ca această femeie să devină clienta mea, după ce a accep- 
tat să meargă la un medic să se asigure că nu are nimic pe fond ner- 
vos care îi cauzează probleme cu mâinile. Voi reda dialogul din 
acest caz din punctul unde discutam despre apartenența ei la un 
grup de studiu independent în lurnea spiritelor. 


Cazul 24 


Dr. N: De ce v-aţi reunit voi cinci în acest grup de studiu? 

S.: Pentru că lucrăm cu energia în același fel. Ne ajută să ne 
îmbunătăţim conștiința - abilitățile - atunci când suntem 
împreună. 

Dr. N: Explică-mni, te rog. 

S.: Ei, bine, situația noastră în momentul de față este că, indi- 
vidual, nu putem susține un flux de energie care să reziste 
foarte mult și să aibă efectul necesar. 

Dr. N: Deci realizați ceea ce doriți în mod colectiv? 

S.: Da, in oarecare măsură. De aceea ne place să lucrăm împre- 
ună, astfel încât să eliberăm energie la unison și să o 
„îmbuteliem“ în rezerve concentrate. Dacă lucrăm singuri, 
energia noastră nu este atât de puternică, atât de rafinată - se 
îndreaptă în toate direcțiile. 

Dr. N: De aceea ai acele vise și senzațiile de scântei în mâini în 
viața ta actuală? 

S.: (reflectează) Da, văd că sunt un mesaj pentru mine. 
Trebuie să îmi schimb viața, în așa fel încât să lucrez mai mult 
cu energia. 

Dr. N: Ţi-ai ales actuala vocație dintr-un anumit motiv legat de 
abilităţile tale? 

S.: Da. 

Dr. N: Dar ceilalți membri ai grupului tău de studiu din lumea 
spiritelor? 

S.: (zâmbește larg) Doi dintre ei lucrează cu mine în seviciul 
forestier. 

Dr. N: Aș zice că tu și prietenii tăi sunteți vindecători planetari 
şi munca asta vi se potrivește de minune acum, când există 
atâta distrugere a mediului pe Pământ. 

S.: (tristă) E îngrozitor și este mare nevoie de noi aici. 

Dr. N: Spune-mi, tu și membrii grupului tău de studiu v-aţi 
pus energia în slujba mediului în multe vieţi trecute pe 
Pământ? 

S.: A, da... mult timp. 

Dr. N: Dă-mi un exemplu. 

S.: În ultima mea viață am fost indian Alonquian și mă chema 
Copacul Cântător. Treaba mea era să mă asigur că pământul 
nostru ne va da mâncare în continuare. Stăteam în pădure ore 
întregi cu mâinile întinse. Tribul credea că vorbesc cu copacii și 
cu pământul, dar, de fapt, făceam schimb de energie cu acesta. 
Este o extensie a minții și a sufletului cu puțin ajutor din partea 
ghizilor noștri. 

Dr. N: Şi astăzi? 

S.: (pauză) Când creezi și întreții frumusețea și rodnicia 
pământului, le dai forțe și altora care trăiesc aici. Prin inter- 
mediul mâinilor tale, oferi un mijloc prin care ceilalți sunt 
motivaţi de frumusețea a ceea ce văd în jurul lor, și primesc 
sprijin din partea mediului. 


Uneori, după ani de zile, primesc scrisori de la clienți care vor 
să-mi spună că, în sfârşit, și-au atins țelul în viață. O persoană cu 
darul de a vindeca mediul poate să-mi scrie, să mă anunțe că a 
devenit arhitect peisagist, că a deschis o grădiniță în aer liber sau că 

s-a alăturat unui grup de protest pentru a opri tăierea copacilor 
bătrâni. Îmi plac aceste aspecte din munca mea în ceea ce privește 
orientarea în carieră, care încep cu întrebarea „De ce mă aflu aici?“. 
Când m-am implicat în cercetarea misterelor lumii spiritelor, m-am 
gândit că oamenii vor să știe, în primul rând, despre ghizii lor spiri- 
tuali și sufletele lor pereche. În schimb, am descoperit că interesul 
lor primordial este scopul în viață. 

Înainte de a părăsi subiectul mediului înconjurător și al modu- 
lui în care oamenii sunt capabili să-și regleze vibraţiile la cele ale 
planetei, aș vrea să spun ceva despre locurile sfinte. Mai mulți 
cercetători au raportat faptul că există locuri în lume care emit 
unde intense de energie magnetică. În ultimul capitol am vorbit 
despre straturile de energie vibrațională, ce variază în densitate, din 
jurul Pământului. Unele zone sacre de pe Pământ sunt bine cunos- 
cute publicului, cum ar fi locurile din piatră din Sedona, Arizona; 
Machu Picchu din Peru; și Ayers Rock din Australia, ca să numim 
numai câteva. Oamenii care stau în aceste locuri au o conștiință de 
sine accentuată și o stare fizică de bine. 

Câmpurile magnetice planetare ne afectează conștiința fizică și 
spirituală, și găsesc o asemănare stranie aici cu descrierile lumii 
spiritelor. Clienţii mei spun că terenul grupului lor este „un spațiu 
în alt spațiu“ ale cărui granițe non solide au o concentrație specifică 
de energie vibrațională generată de acel grup. Poate că unele dintre 
habitatele umane pe Pământ, considerate a fi sacre de către antici, 
conţin vârtejuri de energie concentrată, produsă de așa numitele 
„linii energetice“. Locurile în care aceste linii magnetice converg se 
presupune că purifică gândurile din subconștient și facilitează legă- 
tura minții noastre cu tărâmul spiritual. Cunoașterea acestor zone 
este foarte folositoare pentru vindecătorii planetari. În capitolul 8, 
la secțiunea despre sufletele care explorează alte lumi, voi reveni la 
tema structurii vibraționale planetare care afectează formele de 
viață inteligente extraterestre. 


Diviziunea şi reunificarea sufletului 
Capacitatea sufletelor de a-și divide esența energiei 


influențează multe aspecte din viața acestora. Poate că extensia 
sufletului ar fi un termen mai potrivit decât divizarea sufletului. 

Aşa cum am spus în secțiunea despre fantome, toate sufletele 
care vin pe Pământ își lasă o parte a energiei în lumea spiritelor, 
chiar și acelea care trăiesc vieți paralele în mai multe corpuri. 
Procentul de energie pe care sufletele îl lasă în lumea spiritelor 
poate să varieze, dar fiecare particulă de lumină este un duplicat 
exact al celuilat Sine și replica întregii identități. Fenomenul este 
similar cu modul în care imaginile luminoase sunt separate și 
dublate într-o hologramă. Totuși, există diferențe. Dacă numai 
un procent mic din energia sufletului este lăsată în lumea 
spiritelor, acea particulă din Sine este mai puțin activă, deoarece 
este mai puțin concentrată. Cu toate acestea, rămânând în stare 
pură, necontaminată, este încă puternică. 

Când am descoperit că avem rezerve de energie în lumea 
spiritelor, mi-am explicat atâtea lucruri. Grandoarea acestui sistem 
al dualitații sufletului are impact asupra multor aspecte din viața 
noastră. De exemplu, dacă cineva drag a murit cu treizeci de ani 
înaintea ta și de atunci s-a reîncarnat, poți totuşi să îl revezi la 
întoarcerea în lumea spiritelor. 

Capacitatea sufletului de a se reuni cu sine însuși este un 
proces natural de regenerare a energiei după moartea fizică. Un 
client mi-a spus cu emfază: „Dacă am lua 100% din energia noas- 
tră într-un singur corp în timpul unei încarnări, am da peste cap 
circuitele creierului“. Captarea întregii energii a sufletului 
într-un corp omenesc ar implica subjugarea creierului de puterea 
sufletului. Presupun că acest factor al ocupării unui trup gazdă 
de către un suflet a fost investigat în fazele de început ale 
evoluţiei umane de acei maeștri spirituali care au ales Pământul 
ca școală planetară. 

Mai mult, întreaga capacitate energetică a sufletului într-un 
singur corp ar împiedica procesul de dezvoltare a sufletului pe 
Pământ, deoarece acesta nu ar mai întâmpina nici o provocare din 
partea creierului. Prin fortificarea mai multor părți din energia 
totală a sufletului în diverse încamnări, întregul devine mai puternic. 
100% din energie ar avea și alt efect advers. Uitarea (amnezia) ne 
face să mergem în locurile de pe Pământ unde trebuie să fim puși 
la încercare, fără a avea răspunsuri la sarcinile pe care am fost trimiși 
să le îndeplinim. Uitarea ne ușurează de povara nereușitelor tre- 
cute, pentru a păși într-o nouă viață cu mai multă încredere. 

Fantoma din cazul 15 a arătat cum este posibil ca sufletele să 
socotească greșit concentrația de energie pe care o iau cu sine în 
viață. Unul dintre clienți a denumit acest lucru „coeficientul nostru 
de lumină“. În mod curios, descopăr că subiecții mei de nivel IV şi 
V iau cu ei mai puțină energie decât sufletele nu la fel de dez- 
voltate. Acest lucru a fost demonstrat de sufletului războinicului 
din cazul 22. În general, un suflet foarte avansat ia cu el pe Pământ 
nu mai mult de 25% din capacitatea sa totală, în timp ce un suflet 
obișnuit, mai puțin încrezător, are 50 - 70 %. Energia unui suflet 
mai evoluat este rafinată, elastică și viguroasă în cantități mai mici. 
De aceea, sufletele mai tinere trebuie să ia mai multă energie în 
primele lor încarnări. Astfel, nu volumul energiei dă potențial sufle- 
tului, ci calitatea forței vibraționale care reprezintă experiența și 
înțelepciunea sufletului. 

Cum ne ajută această informație să înțelegem forța combinată 
a energiei umane și a celei spirituale? Fiecare suflet are un anumit 
tipar al câmpului energetic care reflectă amprenta veșnică a carac- 
terului său, indiferent de numărul părților în care se divide. Când 
acest sine spiritual se combină cu personalitatea mai bine struc- 
turată a unui creier fizic, se produce un câmp cu densitate mai 
mare. Este atât de complicat să înțelegem subtilitățile acestei sim- 
bioze, încât nu am atins subiectul decât la suprafață. Ambele 
amprente ale energiei reacționează una cu cealaltă într-o infinitate 
de moduri pentru a se contopi. De aceea bunăstarea fizică, 
simțurile și emoțiile sunt într-o legătură atât de strânsă cu mintea 
spirituală. Gândul este îndeaproape asociat cu modul în care aces- 
te tipare de energie sunt conturate și fiecare îl alimentează pe 
celălalt în corpul nostru. 

Mă folosesc frecvent de analogia cu o hologramă pentru a 
descrie divizarea sufletului. Imaginile holografice sunt duplicate 
exact. Această analogie mă ajută, dar nu spune totul. Am menționat 
faptul că una dintre variabilele procesului de divizare a sufletului 
implică forța concentrației de energie în fiecare parte a întregului. 
Acest element se leagă de experienţa sufletului. Altă variabilă este 
densitatea energiei materiale în fiecare corp omenesc și tipul 
emoțional al acelui corp. Dacă același suflet intră în două corpuri în 
același timp și ia cu el în fiecare corp 40% din energia sa, aceasta se 
va manifesta diferit. 

Gândiţi-vă cum este să faceți o fotografie a aceleiași scene 
dimineața, la prânz și seara. Schimbările de refracție a luminii ar 
produce efecte diferite asupra filmului. Energia sufletelor are, 
inițial, un tipar specific, dar o dată ce sufletele ajung pe Pământ, 
aceste tipare se schimbă datorită condițiilor locale. Când ne vedem 
viitoarea viață din lumea spiritelor, ni se dau sfaturi în legătură cu 
energia de care are nevoie trupul pe care îl vom ocupa. Noi 
hotărâm câtă energie luăm. Multe suflete vor să lase în lumea 
spiritelor cât mai multă, fiindcă le place casa lor și activitățile care 
se desfășoară acolo. 

Traumele emoționale și fizice ne seacă rezervele de energie. 
Putem pierde cantități însemnate de energie pozitivă, fie pentru că 
o dăm de bunăvoie altor oameni, fie pentru că alții o absorb cu ne- 
gativitatea lor. Este nevoie de energie ca să ne creăm mecanisme de 
apărare și să le menţinem. Odată, un subiect mi-a spus: „Când îmi 
împart lumina cu cei care consider că merită să o primească, pot să 
mă reîncarc mai repede, fiindcă le-arn oferit-o de bunăvoie“. 

Unul dintre cele mai bune mijloace de revitalizare a energiei 
este somnul. Putem să ne divizam încă o dată energia pe care am 
adus-o cu noi și să hoinărim liberi, lăsând doar un mic procent care 
să înștiințeze porțiunea mai mare să se întoarcă repede dacă este 
nevoie. Cum am menţionat mai sus, această capacitate se 
dovedește utilă în special când corpul este bolnav, în stare de 
inconștiență sau de comă. Cum timpul nu reprezintă o limită pen- 
tru un suflet eliberat, orele, zilele sau săptămânile departe de trup 
revigorează sufletul. Aș adăuga faptul că în timpul unei crize 
sufletele se pot reîncărca și cu ajutorul unor spirite iubitoare. 
Interpretăm aceste explozii de energie ca pe niște revelații pro- 
funde. O odihnă de trei ore departe de corpul uman poate face 
minuni pentru un suflet atâta vreme cât partea care rămâne acolo 
nu face eforturi prea mari ca să dețină controlul și nu trebuie să 
facă față unui vis complex. Această împrejurare ne-ar putea face 
să ne trezim epuizați. 

Deoarece trăirea mai multor vieți în paralel este o altă opțiune 
de divizare a sufletului, care sunt motivațiile și efectele acestei 
decizii? Mulţi consideră că este ceva obișnuit pentru suflete să tră- 
iască vieți paralele Am descoperit că nu este deloc adevărat. 
Sufletele care aleg să se încarneze în două sau mai multe trupuri în 

aceeași perioadă de timp pe Pământ vor să învețe mai repede. 
Astfel, un suflet poate să lase în lumea spiritelor până la 10% din 
energia sa și să pună restul în două sau trei corpuri. Fiindcă avem 
liber arbitru, ghizii noștri ne dau voie să facem aceste experimente, 
dar nu ni le recomandă. În general, deoarece cantitatea de energie 
absorbită este enormă, cele mai multe suflete care trăiesc vieți para- 
lele procedează astfel numai o dată sau de două ori, după care 
renunță. Sufletele nu doresc să trăiască vieți paralele, decât dacă 
sunt foarte ambițioase. De asemenea, sufletele nu-și divid energia 
ca să se încarneze în gemeni. Ar fi contraproductiv să-ți împarți 
energia pentru a fi în aceeași familie, cu același material genetic, 
aceeași influență din partea părinților, același mediu și aceeași 
naţionalitate. O astfel de lipsă de diversitate nu constituie o moti- 
vație pentru a trăi vieți paralele. 

Oamenii sunt curioși să afle originea a două suflete în cor- 
purile gemenilor identici. Am avut două cliente gemene, care aveau 
circa patruzeci de ani și fuseseră născute la un minut diferență. 
Sufletele acestor fernei au o legatură strânsă și se află în același grup 
spiritual, cu toate că nu sunt strict suflete pereche. Fiecare și-a întâl- 
nit sufletul pereche masculin și trăiește cu el, și sunt foarte îndră- 
gostiți. Aceste suflete au trăit mii de ani ca prieteni apropiați, rude, 
părinți și copii, dar nu ca pereche. Nu au mai fost niciodată gemeni, 
şi motivul pentru care s-au reîncarnat astfel acum este dublu. Au 
chestiuni nerezolvate, legate de încredere, din relația pe care au 
avut-o în viața anterioară, dar au spus că principalul motiv pentru 
care au făcut asta este că „impreună, câmpul nostru de energie 
combinată se dublează, ceea ce ne face mai eficiente când încercăm 
să ajungem la alte minți“. 

Oamenii mă întreabă: dacă un suflet nu și-a 'luat destulă 
energie în trup în stadiul de făt, poate să-și procure mai multă mai 
târziu în viață? Cred că o dată ce sufletul a ales să ia un anumit pro- 
cent de energie, aceea rămâne toată viața. Să adaugi permanent 
energie „proaspată“ din lumea spiritelor probabil că ar strica echili- 
brul delicat stabilit, inițial, între suflet și creierul uman. De aseme- 
nea, pare improbabil ca o ființă încarnată să poată lua o substanță 
eterică din sinele său neîncarnat. În orice caz, cu ajutorul ghizilor, 
unii oameni au abilitatea de a comunica - sau de a apela ternporar 
- la rezerva proprie de energie în timpul unei crize. 

Procesul reunirii sufletelor cu restul energiei lor devine cel mai 
evident pentru mine atunci când îi fac pe subiecții mei să-și 
amintească experiența unei morți anterioare. Dacă nu există com- 
plicații din viața precedentă, cele mai multe suflete își redobândesc 
echilibrul energiei la una dintre cele trei stații spirituale primare: 
lângă poarta spre lumea spiritelor, în timpul orientării sau după 
reîntoarcerea la grupul lor de suflete. Sufletele avansate se opresc, 
de obicei, numai la finalul călătoriei spre casă. 


Cele trei staţii 

Nu se întâmplă prea des să primim propria energie la 
intrarea în lumea spiritelor. Un asemenea proces are loc, proba- 
bil, datorită inițierii procedurii de regenerare lângă intrarea în 
lumea spiritelor printr-o metodă de vindecare asemănătoare 
unui duș. Aud totuși că se manifestă din când în când, ca în cazul 
următor, în care, soțul mort deja, i-a adus unei femei, la prima 
stație, o mică parte din energia ei rămasă în lumea spiritelor. Ea 
a descris împrejurarea astfel: 


Iubirea mea m-a făcut să primesc cu ușurință puțina energie pe 
care o lăsasem. El mi-a adus-o și a împrăștiat-o blând asupra 
mea cu mâinile ca și cum m-ar fi acoperit cu o pătură, în timp ce 
ne îmbrățișam. Ştia cât de bătrână și de obosită eram și a cerut 
să vină. O dată ce am luat contact, restul energiei mele se întoarce 
în mine ca un magnet. Simt că mă reîntregesc. Primul lucru pe 
care îl observ este că îi pot citi gândurile mult mai bine telepatic și 
simt mult mai mult din ceea ce se află în jurul meu. 


Când ghizii noștri ajung la concluzia că ar fi un avantaj să 
primim mai mult din energia noastră la cea de-a doua stație, în tim- 
pul orientării, această decizie are diverse ramificații. În principiu, 
hotărârea se bazează pe credința că reîntregirea după o viață difi- 
cilă este mai productivă. Apoi, s-ar putea ca din diverse motive să 
nu ne întoarcem la grupul nostru spiritual imediat după orientare. 
lată un exemplu de reunificare a sufletului la această stație: 


Mă aflu într-o încăpere simplă, cu aspect futurist, cu pereți netezi, 
albi ca laptele E o masă cu două scaune - această mobilă nu are 

colțuri. Ghidul meu, Everand, își face griji din cauză că nu 
răspund. Ea este pe cale de a face ceea ce numim „topirea formei 
fizice“ și deţine restul energiei mele într-un vas frumos, translucid 
care radiază. Everand vine în față, punând vasul în mâini. Simt 
că energia mea se înalță ca o încărcătură electrică. Apoi ghidul se 
apropie de mine, stimulându-mi frecvența vibraţiilor naturale 
pentru ca să primesc mai ușor energia pe care am lăsat-o în 
lumea spiritelor. Pe măsură ce miezul mi se umple cu propria 
esență, amprenta învelișului extern al trupului meu fizic se 
topește. Este ca și cum aș fi un câine care se scutură de apă după 
ce s-a udat. Particulele pământești nedorite sunt înlăturate - dizol- 
vate - și energia mea începe acum să sclipească din nou, în loc să 
fie o lumină slabă, tristă. 


Majoritatea sufletelor se reunesc cu energia lor după ce se 
întorc Ía grupul lor spiritual. Un subiect a spus astfel: „Este mai ușor 
pentru mine să mă reunesc cu mine însumi după ce ajung acasă la 
prietenii mei. Aici, pot să asimilez energia odihnită în propriul ritm. 
Când sunt gata, mă duc singur să o iau“. 


Cazul 25 


Acest fragment este luat dintr-o discuţie pe care am avut-o cu 
un suflet numit Apalon, care a vorbit despre reunificarea ce a avut 
loc când a ajuns acasă cu mai multă agitație decât sufletul din cita- 
tul de mai sus. Apalon este un suflet de nivelul II care tocmai s-a 
întors în lumea spiritelor dintr-o viață grea în Irlanda, unde a fost o 
femeie săracă ce a murit în 1910. Deși a avut un fizic putemic și 
multă încredere în sine, Apalon a trăit cu un soț dominator, alcoolic 
şi a trebuit să crească cinci copii, practic, de una singură. A suferit 
din cauza lipsei de libertate și a imposibilității de exprimare. 
Consider petrecerea de bun venit acasă a sufletului Apalon ca pe o 
răsplată pentru treaba bine făcută în această viață grea. 


Dr. N: Spune-mi, Apalon, după ce te-au salutat cei din grupul 
tău spiritual, mai trece mult timp până te unești cu rezerva ta 
de energie? 

S.: (râzând) Ghidului meu, Canaris, îi place să facă o ceremonie 
din această reunificare. 

Dr. N: Cu energia pe care ai lasat-o în urmă? 

S.: Da, Canaris se duce într-o nișă a spațiului nostru unde 
energia mea este păstrată într-o urnă de sticlă, așteptân- 
du-mă. Este în grija lui. 

Dr. N: Înţeleg că rezerva ta de energie nu a fost prea activă 
în timpul absenței tale. Ce procent din totalul de energie ai 
lăsat în urmă? 

S.: Numai 15% - îmi trebuia foarte multă pentru viața din 
Irlanda. Această parte a reușit să se alăture grupului meu și 
m-am putut mișca împrejurul zonei noastre, dar nu am par- 
ticipat la activitățile recreative. 

Dr. N: Înţeleg, dar acest 15% este o reprezentare completă 
a sufletului tău? 

S.: (vehementă) Absolut - este o versiune mai mică a mea. 
Dr. N: Şi acest 15% din tine a fost în stare să țină pasul cu 
lecţiile de grup și să întâmpine oameni în timp ce 85% era 
pe Pământ? 

S.: Mmm... într-o oarecare măsură... da. Dobândesc 
cunoștințe în continuare în ambele dimensiuni (pe Pământ 
și în lumea spiritelor). 

Dr. N: Sunt curios de un lucru. Dacă acel 15% este încă via- 
bil, de ce nu te duci să-l iei? De ce ai nevoie de Canaris? 
S.: (jignită) l-ar strica ceremonia. Canaris îmi menține 
flacăra, ca să spun așa, în timp ce sunt plecată. În plus, ceea 
ce sugeraţi este o încălcare a prerogativelor de a mă asista 
în timp ce mă reunesc cu energia mea. El vrea să facă o ce- 
remonie din asta. 

Dr. N: Îmi pare rău că am vorbit prea mult, Apalon. 
Înfățisează-mi, te rog, ritualul. 

S.: (bucuroasă) Canaris se duce la nișă și, cu atitudinea unui 
tată grijuliu, aduce energia, în timp ce prietenii mei se 
adună și mă aplaudă pentru ceea ce am realizat în Irlanda. 
Dr. N: În acest grup se află și sufletul care a fost soțul tău 
în viața din Irlanda? 

S.: Da, da. Se află în primul rând și aplaudă cel mai tare. Nu 
este aceeași persoană, o dată ieșit din trupul pe care l-a avut 
în Irlanda. 

Dr. N: Bine, ce face apoi Canaris? 

S.: (râde) Scoate din nișă urna din sticlă verzuie cu energia 
mea. Urna strălucește, dar el o freacă bine cu mâinile ca să 
strălucească și nai tare. În acest timp, se bucură de expresiile 
noastre fericite. Apoi se apropie și aruncă norul de energie 
asupra mea ca pe o mantie a unei personalități înalte. Mă asistă 
la reîntregire cu propriile sale vibrații puternice. 

Dr. N: Cum te simți în acest moment când ai toată energia? 
S.: (încet) Să te contopești cu tine însuți este ca și cum două 
granule de mercur se întâlnesc pe un platou de sticlă. Intră una 
într-alta în mod natural și devin omogene instantaneu. Simt o 
creștere a puterii și o reafirmare a identității. Căldura fuziunii 
mă face să mă simt senină și împăcată. Simt... că... sunt nemu- 
ritoare. 

Dr. N: (retoric, pentru a obține o reacție) Nu e păcat că nu 
luăm 100% din energia noastră pe Pământ? 

S.: (reacționează imediat) Vorbiţi serios? Nici o minte orme- 
nească nu ar putea să rețină atât de mult în acele condiții, dar 
am avut nevoie de multă energie pentru viața din Irlanda. 

Dr. N: Ce procent de energie ai în actualul tău corp? 

S.: Oh... vreo 60% și este destul. 

Dr. N: Mi s-a spus că există planete unde sufletele se duc şi își 
pot lua toată energia și pot păstra toată memoria. 

S.: Sigur, și multe din aceste forme de viață sunt capabile de 
telepatie. Lumile fizice, cum este Pământul - cu genul de corp 
pe care îl avem - sunt un stadiu de dezvoltare mentală. În 
momentul de față, faza de evoluție în care ne aflăm pune 
condiții în care trebuie să ne descurcăm pe cont propriu. E 
bine să avem limite acum. 

Dr. N: Apalon, explică-mi câtă energie crezi că ar trebui să iei 
pe Pământ înainte de fiecare viață. 

S.: Nivelul energiei mele este controlat de Canaris și de către 
consiliul meu, pentru fiecare corp, în funcție de caracteristicile 
fizice și mentale ale acelui trup. Anumite corpuri au nevoie de 
mai multă energie spirituală decât altele și știu ce condiţii le 
așteaptă înainte de a intra în viață. 

Dr. N: Mi-ai zis că această femeie irlandeză avea un fizic puter- 
nic,dar și o voință puternică, presupun, de vreme ce ai rămas 
intactă. Totuși, ai luat o mare parte din energia ta în Irlanda. 

S.: Da, ea era mai puternică decât sunt eu acum, dar avea 
nevoie de ajutorul meu spiritual, și eu, de forța ei ca să-mi 
exercit cât puteam influența, pentru a supraviețui cu o oare- 
care identitate într-o viață de lipsuri. Nu am fost întotdeauna 
în armonie. 

Dr. N: Deci, când nu ești în armonie cu trupul este nevoie de 
mai multă energie a sufletului? 

S.: O, da. Și dacă mediul îţi este potrivnic, și acest lucru tre- 
buie luat în considerare. Mă simt mult mai sincronizată cu 
actualul meu corp, deși uneori îmi doresc să am forța trupu- 
lui irlandez. Sunt multe variabile. Asta este provocarea. De 
aceea e distractiv. 


Notă: Astăzi, Apalon este încarnată ca o femeie de afaceri indepen- 
dentă care călătorește pretutindeni în lume pentru o firmă 
internațională de consultanță financiară. A avut numeroase oferte 
de căsătorie, pe care le-a refuzat. 


Ocazional, câte un client îmi spune că după ce a trăit o viață a 
preferat să aștepte mai mult decât e normal pentru a se reuni cu 
propria energie. Acest lucru este ilustrat de citatul următor: 


Uneori prefer să aştept până după întâlnirea cu consiliul, 
deoarece nu vreau ca energia proaspătă să-mi dilueze amintirile 
din viața pe care tocmai am trăit-o. Dacă aș lua infuzia de 
energie, acea viaţă mi-ar părea mai puțin reală. Vreau să mă con- 
centrez să răspund cu luciditate la întrebările legate de munca 
mea în acel trup, având amintiri clare despre fiecare întâmplare. 
Doresc să rețin fiecare emoție pe care am trăit-o în timpul acelor 
evenimente, așa cum au avut loc, astfel încât să explic mai bine de 
ce am acționat în anumite feluri. Prietenilor mei nu le place să 
facă asta, dar eu mă pot reincărca și odihnă întotdeauna mai 


târziu. 

Nașterea sufletului 


Cred că este potrivit să încep explorarea vieții sufletului cu 
crearea acestei vieți. Foarte puțini dintre subiecții mei au capaci- 
tatea mentală de a se întoarce la starea lor originară de particule de 
energie. Unele detalii legate de începuturile vieții sufletului le-am 
primit de la grupul începătorilor. Aceste suflete tinere au o poveste 
a vieții mai scurtă, atât în interiorul, cât și în afara lumii spiritelor, 
prin urmare, amintirile lor sunt încă proaspete. Cu toate acestea, 
subiecții mei de nivelul I au, în cel mai bun caz, doar amintiri efe- 
mere despre geneza Eului. Următoarele remarci făcute de două 
suflete începătoare pot ilustra acest lucru: 


Sufletul meu a fost creat dintr-o mare masă noroasă, neregulată. 
Am fost expulzat ca particulă minusculă de energie din această 
lumină pulsatorie, de o nuanță alb-gălbuie, cu irizări de un 
albastru intens. Pulsaţiile trimit vortexuri de materie din care este 
făcut sufletul. Unele cad înapoi și sunt reabsorbite, dar eu mi-am 
continuat traseul spre exterior fiind purtat de un șuvoi, împreună 
cu alții asemănători mie. Următorul lucru de care îmi aduc 
aminte este că mă aflam într-un spațiu închis, strălucitor, alături 
de niște fiinţe foarte iubitoare, care aveau grijă de mine. 

Îmi amintesc că ne găseam într-un fel de pepinieră, unde stăteam 
ca niște ouă într-un stup. Când am devenit mai conștient, mi-am 
dat seama că mă aflam în pepiniera de la Uras. Nu știu cum am 
ajuns acolo. Eram ca un ou în lichidul embrionar, așteptând să 
fie fecundat și am simțit că mai erau multe alte celule de lumini 
tinere pe cale să se trezească o dată cu mine. Mai se afla acolo și 
un grup de mame, frumoase și iubitoare care... ne-au înțepat 
membrana și ne-au deschis. În jurul nostru erau curenți 

turbionari de o lumină intensă, hrănitoare și am putut auzi 
sunetele unei melodii. Conștiinţa mea de sine a început o dată cu 
manifestarea curiozității. Nu după mult timp am fost luat de la 
Uras și m-am alăturat altor copii, într-o altă așezare, 


Cele mai complete și mai interesante informaţii despre 
pepinierele de suflete imi parvin doar sporadic, de la câțiva 
subiecți aflați cu adevărat la un nivel superior. Aceștia sunt spe- 
cialiștii cunoscuți sub numele de „Mamele de Incubator“. 

Cazul următor aparține unui reprezentant al acestui sector de 
servicii, un suflet excepțional, aflat la nivelul V, pe nume Seena. 


Cazul 26 


Această persoană este un specialist în copii, atât în cadrul 
lumii spiritelor, cât și în afara ei. În momentul de față lucrează în 
așezămnintele cu copii grav bolnavi. În viața ei anterioară a fost o 
poloneză care, deși nu era de origine evreiască, s-a oferit voluntar 
să intre într-un lagăr de concentrare german în 1939. În aparență, 
se afla la dispoziția ofițerilor, ocupându-se de niște treburi la 
bucătărie, fapt care era însă un șiretlic. Seena voia să fie aproape de 
copiii evrei care intrau în lagăr, pentru a-i ajuta cât de mult îi stătea 
în putere. Ca locuitoare al unui oraș din apropiere, putea părăsi 
incinta lagărului oricând dorea, dar această stare de fapt a durat 
doar primul an. Apoi a fost prea târziu și soldații nu i-au mai dat 
voie să plece. În cele din urmă a murit în lagăr. Acest suflet avansat 
ar fi putut supraviețui mai mult dacă ar fi luat mai mult de 30% 
din energia ei, pentru a putea face față încercărilor grele implicate 
de această sarcină. Mărturisirea care urmează aparține unei 
reprezentante a nivelului V: 


Dr. N: Seena, care a fost cea mai semnificativă experiență 
trăită în perioada dintre vieţile tale? 

S.: (fără ezitare) Mă duc în locul unde se clocește - unde 
sufletele sunt clocite. Sunt mamă de incubator, un fel de 
moaşă. 

Dr. N: Vrei să spui că lucrezi într-o pepinieră de suflete? 

S.: (mândră) Da, le ajutăm pe cele noi să apară. Noi ajutărn 

sufletele în primele lor momente... fiind aproape de ele, 
blânde și grijulii. Noi le întâmpinăm. 

Dr. N: Te rog, explică-mi cum arată acest loc? 

S.: Este ceva gazos... un fagure de miere format din celule 
având deasupra curenți turbionari de energie. E o lumină 
intensă acolo. 

Dr. N: Când spui „fagure de miere“, mă întreb dacă vrei să 
sugerezi că pepiniera are structura unui stup. 

S.: Da... deși pepiniera însăși este un spațiu vast, fără să pară a 
fi limitat de dimensiuni exterioare. Sufletele noi au propiile 
celule de incubator unde stau până când cresc suficient pen- 
tru a fi mutate din spațiul respectiv. 

Dr. N: În calitate de Mamă de Incubator, când anume vezi 
pentru prima dată sufletele noi? 

S.: Suntem în camera de primire, care este o parte a pepinierei 
și se află la un capăt al spațiului respectiv. Nou-sosiţii sunt 
transportați sub forma unor cantități mici de energie albă, 
închisă într-un sac auriu. Ei vin spre noi încet, sub forma unui 
şir ascendent, maiestuos. 

Dr. N: De unde sosesc? 

S.: La capătul acestui spațiu, sub o arcadă, tot peretele este 
plin cu o masă de energie topită de mare intensitate şi vitali- 
tate. Pare mai degrabă însuflețită de o uimitoare forță a 
dragostei decât de o sursă de căldură perceptibilă. Această 
masă pulsează și se ondulează într-o frumoasă mișcare curgă- 
toare, Culoarea ei este aceea de sub pleoapele tale, dacă te-ai 
uita cu ochii închiși la soare într-o zi strălucitoare. 

Dr. N: Și din acestă masă de materie vezi apărând sufletele? 
S.: Din această masă începe o umflătură, dar niciodată exact 
din același loc. Umflătura crește și împinge spre exterior, 
devenind o ridicătură lipsită de formă. Separarea este un 
moment minunat. S-a născut un nou suflet. Este complet viu, 
cu o energie și o claritate proprie. 


Notă: Un alt reprezentant al nivelului V a făcut următoarea afir- 
mație despre incubație. „Văd o masă care are forma unui ou, cu o 
energie care curge în afară și înapoi înăuntru. Când își măreşte 
volumul, se formează fragmente de energie ale noului suflet. Când 

umflătura se contractă, cred că trage inapoi acele suflete care nu 
s-au format așa cum trebuie. Din anumite motive, aceste fragrnen- 
te nu au putut rezista până la următorul stadiu al individualității.“ 


Dr. N: Ce vezi dincolo de această masă, Seena? 

S.: (după o pauză lungă) Zăresc acea strălucire plină de feri- 

cire, de culoare galben-portocalie. Este un întuneric violet 

dincolo de această masă, dar nu un întuneric rece... este eter- 

nitatea. 

Dr. N: Poţi să-mi spui mai multe despre șirul progresiv al 

noilor suflete care se îndreaptă spre tine din acea masă? 

S.: Din galbenul portocaliu incandescent înaintarea este mai 

înceată, deoarece fiecare ou apare din masa de energie. Ele 

sunt transmise în diferite puncte, unde se află sufletele mamă, 

asemenea mie. 

Dr. N: Câte mame vezi? 

S.: Văd cinci prin apropiere... care, ca și mine, se pregătesc. 

Dr. N: Care sunt responsabilitățile unei mame de incubator? 

S.: Plutim în jurul ouălor din care urmează să iasă noile 

suflete, așa încât putem... să le ștergem cu prosopul după ce 

deschid sacii de aur. Progresia lor este redusă pentru a putea 

să le înglobăm energia minusculă într-o formă eternă, 

desăvârșită. 

Dr. N: Ce vrei să zici prin „a le șterge cu prosopul“? 

S.: Uscăm energia umedă a noului suflet, ca să spun așa. Nu 

pot explica exact toate acestea în limbaj uman. Este un fel de 

îmbrățișare a noii energii albe. 

Dr. N: Deci, acum poți vedea cu adevărat energia albă? 

S.: Da, și când ele vin lângă noi - sus, aproape - observ mai 

multe nuanțe de albastru și violet strălucind în jurul lor. 

Dr. N: De ce crezi că se întâmplă așa? 

S.: (pauză, apoi cu blândeţe) O... Îmi dau seama acum... este 

un ombilic... legătura de energie a nașterii care îi unește pe 

fiecare. 

Dr. N: Din ceea ce afirmi, văd imaginea unui colier lung de 
- perle. Sufletele sunt perlele legate într-un şirag. E corect ce 

spun? 

S.: Da, ca un şir de perle pe o curea argintie. 

Dr. N: În regulă, acum explică-mi, când îmbrățișezi 
fiecare suflet nou - sau îl ştergi, după cum ai spus - acest 
fapt îi dă viață? 

S.: (reacționează rapid) O, nu. Prin noi - nu de la noi - vine 
o forță de viață plină de dragoste și de cunoaștere atotștiu- 
toare. Ceea ce reușim să facem prin vibraţiile noastre în 
timpul uscării energiei noi este... esența unui început, spe- 
ranța unei realizări viitoare. Mamele o numesc... 
„îmbrățișarea iubirii“. Acest lucru implică transmiterea 
unor gânduri despre ceea ce sunt și ce pot deveni sufletele. 
Când înconjurăm un suflet nou cu o îmbrățișare drăgăs- 
toasă, îi insuflăm acestei ființe înțelegerea și compasiunea 
noastră. 

Dr. N: Dă-mi voie, te rog, să merg puțin mai departe cu 
această îmbrățișare vibrațională. Fiecare suflet nou are un 
caracter individual în acest moment? Adăugaţi sau scădeți 
ceva identității lui inițiale? 

S.: Nu, acest caracter îl dobândește chiar de la sosire, deși 
sufletul nou nu știe încă cine este. Noi aducem hrana. 
Anunțăm la clocitoare că este timpul să începem. Prin... 
scânteierea energiei sale îi dăm sufletului conștiința pro- 
priei existențe. Acesta este momentul trezirii. 

Dr. N: Seena, te rog, ajută-mă să clarific un aspect. Când 
mă gândesc la asistentele de obstetrică dintr-o secție de 
maternitate care se ocupă de creșterea și hrănirea nou-năs- 
cuților, ele nu au nici un fel de idee despre ce fel de per- 
soană va fi copilașul. Și la voi se întâmplă la fel - să nu ştiţi 
despre caracterul nemuritor al acestor suflete noi? 

S.: (râde) Suntem îngrijitoare în pepinieră, dar aceasta nu 
este o secție a maternității umane. În momentul în care le 
luăm în grijă pe cele noi, știm câte ceva despre identitatea 
lor. Trăsăturile individuale devin mai evidente, deoarece ne 
unim energia cu a lor ca să le furnizăm hrană. Acest lucru 
ne permite să ne folosim mai eficient vibraţiile pentru a le 
activa conștiința. Toate acestea fac parte din primele lor 
clipe de viață. 

Dr. N: Cum ţi-ai dobândit cunoştinţele necesare folosirii 
potrivite a vibrațiilor la noile suflete, în timpul uceniciei? 

S.: Acest lucru este ceva pe care noile mame trebuie să il 
înveţe. Dacă nu este făcut așa cum trebuie, sufletele care prind 
viaţă nu vor fi cu adevărat pregătite pentru acest lucru. Apoi, 
unul dintre Maeștrii Pepinierei va trebui să intervină mai târ- 
ziu. 

Dr. N: Poţi să îmi precizezi ceva mai mult despre aceasta, 
Seena? În timpul îmbrățișării pline de dragoste, când iei prima 
dată în grijă aceste suflete, tu și celelalte mame procedați la un 
proces de selecție organizat în spatele sarcinii de a vă ocupa de 
identitatea noului suflet? De exemplu, putem avea zece 
suflete mai curajoase care să fie urmate de zece suflete mai 
prudente? 

S.: Sună atât de schematic! Fiecare suflet este unic, în totali- 
tatea caracteristicilor sale create de o perfecțiune pe care nu 
pot să o descriu. Ceea ce pot să vă spun este că nu există nicio- 
dată două suflete identice. 


Notă: Am auzit de la câțiva subiecți că unul dintre motivele prin- 
cipale pentru care fiecare suflet diferă de altul este acela că, după 
ce Sursa „eliberează“ fragmente de energie pentru a-l crea, ceea ce 
a rămas din masa inițială se transformă imperceptibil, astfel încât 
nu mai e la fel ca la început. Prin urmare, Sursa se aseamănă cu o 
mamă divină care nu va da naștere niciodată la gerneni. 


Dr. N: (insistând, dorind ca subiectul meu să mă corecteze): 
Crezi că este vorba de o selecție absolut întâmplătoare? Nu 
există nici o ordine a caracteristicilor care să se potrivească în 
vreun fel cu similaritățile? Ştii ceva în acest sens? 

S.: (frustrată) Cum aș putea cunoaște acest lucru dacă nu am 
fost eu Creatorul? Există suflete asenănătoare, dar și unele 
care nu se potrivesc cu nimic, toate în aceeași serie. Aceste 
combinații sunt aleatorii. Ca mamă, pot surprinde fiecare 
trăsătură majoră pe care o percep și de aceea vă pot spune 
că nu există două care să aibă exact aceleași combinaţii de 
caractere. 

Dr. N: Bine... (subiectul dorește să continue). 

S.: Simt o Prezență puternică de cealaltă parte a arcadei, care 
coordonează totul. Dacă există o cheie, un cod pentru mo- 
delele de energie - nu este nevoie să cunoaștem acest lucru... 


Sistemele grupurilor de suflete 149 


Notă: lată momentele pe care le aştept în ședințele mele, când 
incerc să deschid ușa spre ultima Sursă. Această ușă nu se deschide 
insă niciodată complet, mai degrabă se întredeschide. 


Dr. N: Te rog, spune-mi ce senzații ai în legătură cu acestă 
Prezență, cu masa de energie care aduce aceste suflete noi la 
voi. Cu siguranţă, tu și celelalte mame trebuie să vă fi gândit 
la originea acestor suflete chiar dacă nu o puteți vedea. 

S.: (în șoaptă) Simt... Creatorul... că este aproape... dar nu 
poate să facă, de fapt, partea concretă a muncii. 

Dr. N: (cu blândețe) Vrei să zici că masa de energie s-ar putea 
să nu fie Creatorul primar? 

S.: (nefiind în largul ei): Cred că există alții care ajută - nu 
ştiu. 

Dr, N: (încercând o altă cale) Este adevărat, Seena, că există 
imperfecțiuni la sufletele noi? Dacă ar fi create perfect, n-ar 
fi normal ca ele să fie create în întregime de un Creator 
desăvârșit? 

S.: (indoindu-se) Totul pare să fie perfect aici. 

Dr. N: (mă îndrept temporar spre o altă direcție) Lucrezi 
numai cu sufletele care vin pe Pământ? 

S.: Da, dar ele pot merge oriunde. Doar o parte vin pe 
Pământ. Există multe lumi fizice similare cu Pământul. Noi le 
spunem lumile plăcerii și lumile suferinței. 

Dr. N: Știi când un suflet este gata să vină pe Pământ, bazân- 
du-te pe experiența încarnărilor tale? 

S.: Da. Știu că sufletele care vin în lumi asemănătoare 
Pământului trebuie să fie puternice și optimiste din cauza 
durerii pe care sunt nevoite să o îndure, pe lângă bucurie. 
Dr. N: Așa cred și eu. Și când aceste suflete devin contaminate 
de corpul uman - în special cele tinere -, acest lucru se întâm- 
plă deoarece nu sunt perfecte. Ar putea fi adevărat? 

S.: Da, cred că da. 

Dr. N: (continuând) Ceea ce îmi arată că trebuie să 
muncească pentru a dobândi mai multă substanță decât au 
avut inițial, mai multă instruire. Accepți această premiză? 

S.: (pauză lungă urmată de un suspin) Cred că perfecțiunea 
este acolo... unde sunt sufletele abia create. Maturizarea 

începe cu sfărâmarea inocenței sufletelor noi, şi asta nu pen- 
tru că sunt stricate inițial. Depășirea obstacolelor le face mai 
puternice, dar imperfecțiunile dobândite nu vor dispărea 
niciodată total până ce toate sufletele nu se vor strânge lao- 
laltă - adică atunci când încarnarea ia sfârșit. 

Dr. N: Nu este dificil ca sufletele care au fost create să ia 
mereu locul celor a căror reîncarnare se sfârșește pe Pământ? 
S.: Toate acestea se vor termina când toți oamenii... toate rase- 
le, naționalitățile se vor uni și vor fi ca unul. De aceea suntem 
trimiși să muncim în astfel de locuri, cum este Pământul. 
Dr. N: Deci, atunci când experimentul va înceta, va dispărea 
și universul în care trăim? 

S.: S-ar putea să dispară mai înainte. Nu contează. Sunt altele. 
Eternitatea nu se sfârșește niciodată. Procesul este important 
pentru că ne permite să savurăm experiența și să ne 
exprimăm pe noi înșine... Și să învăţăm. 


Înainte de a continua cu evoluția dezvoltării unui suflet, aș 
dori să trec în revistă ce diferențe am aflat că există între ele, încă 
din momentul creării lor. 


1. Există fragmente de energie care par să se întoarcă la masa 
de energie care le-a creat chiar înainte de a ajunge la 
pepinieră. Nu știu care este motivul pentru care au fost 
avortate. Altele, care ajung la pepinieră, nu sunt capabile să 
se descurce, „să existe“ ca indivizi în timpul începutului 
maturizării. Mai târziu, sunt asociate cu funcţiile colective 
și, după câte îmi dau seama, nu părăsesc niciodată lumea 
spiritelor. 


2. Există fragmente de energie care au suflet individual... sau 
care dispun de resursele mentale necesare să se încameze 
în forma fizică a oricărei lumi. Le găsim adesea în lumile 
mentale și par să se miște ușor între dimensiuni. 


3. Există fragmente de energie cu suflet individual care se 
încarnează numai în lumile fizice. Aceste suflete pot fi 
pregătite în lumea spiritelor cu ajutorul unor sfere men- 
tale primite între vieți. Nu le consider călători interdi- 
mensionali. 

4. Există fragmente de energie care sunt suflete cu abilitatea și 
înclinația de a se încarna și a funcționa ca indivizi în toate 
tipurile de medii fizice și mentale. Acest lucru nu le dă 
neapărat mai multă sau mai puțină instruire decât altor 
tipuri de suflete. Cu toate acestea, numărul mare de expe- 


riențe practice le oferă multe posibilități de specializare și 
sarcini de răspundere. 


Marele plan pentru sufletul nou-născut începe încet. O dată 
eliberate din pepinieră, aceste suflete nu se încarnează și nici nu 
lormează grupuri de suflete imediat. lată mai jos o descriere a aces- 
tei perioade de tranziție, provenită din memoria încă proaspătă a 
unui suflet tânăr, de nivel I, care are doar câteva încarnări la activ: 


Înainte de a fi repartizat la grupul meu de suflete și de a începe 
să vin pe Pământ, îmi amintesc că mi s-a dat posibilitatea să tră- 
iesc într-o lume semi-fizică sub forma unei lumini. Părea mai 
mult o lume mentală decât una fizică întrucât, ceea ce mă încon- 
jura nu era complet solid și nu exista viață biologică. Am văzut 
alte suflete tinere lângă mine și ne-am putut mișca cu ușurință în 
jurul Pământului ca niște becuri luminoase asemănătoare formei 
omenești. Nu făceam nimic, doar existam și îmi însușeam senti- 
mentul pe care ţi-l dă o structură solidă. Deși locul era mai mult 
astral decât temporal, învățam să comunicăm unii cu alții ca 
fiinţe trăind într-o comunitate. Nu aveam responsabilități. Era o 
atmosferă utopică de dragoste, siguranţă și de protecţie extraordi- 
nară pretutindeni. Atunci am aflat că nimic nu este static și că 
această perioadă de început va fi cea mai ușoară a existenţei 
noastre. În curând aveam să existăm într-o lume în care nu vom 
fi protejaţi, în locuri unde vom avea amintiri ale durerii și sin- 
gurătății și totodată ale plăcerii - înțelegând că aceste experiențe 
reprezintă perioada în care înveți. 


Așezările spirituale 


În timp ce sunt în transă, subiecții mei descriu multe 
reprezentări vizuale ale lumii spiritelor, folosind simboluri 
pământești. Au însușirea de a crea imagini structurale din propriile 

experiențe planetare sau aceste configurații pot fi făurite pentru ei 
de ghizi care încearcă să le ridice nivelul de confort creând o 
ambianță familiară. După ce am discutat în prelegerile mele aspec- 
tul memoriei inconștiente, am auzit oameni spunând că, în ciuda 
veridicității lor, aceste observaţii nu par credibile. Cum pot exista 
sălile de clasă, bibliotecile și templele în lumea spiritelor? 

Pun aceste întrebări explicând că memoria de observare a tre- 
cutului este metaforică din perspectiva curentă. Scenele originare 
din toate viețile noastre nu părăsesc niciodată memoria noastră de 
suflete. În lumea spiritelor, să vezi un templu nu înseamnă per- 
ceperea literală a unor blocuri de piatră, ci mai degrabă o 
vizualizare a semnificației pe care sanctuarul o are pentru acel 
suflet. Întorşi înapoi pe Pământ, amintirile unor evenimente din 
trecut, din viața sufletului nostru, sunt reproduceri ale unor împre- 
jurări și evenimente bazate pe interpretări și cunoaștere conștien- 
tă. Recreerea întregii memorii a clientului se bazează pe 
observațiile memoriei sufletului, care prelucrează informaţiile 
printr-o minte umană. Dincolo de structurile vizuale ale așezărilor 
spirituale, am în vedere întotdeauna aspectele funcționale a ceea 
ce face subiectul în aceste locuri. 

O dată ce noile suflete părăsesc coconii protectori, ele intră în 
viața de comunitate. Deoarece își încep încarnările, descrierile 
locurilor și structurilor pe care le văd între vieți capătă aceleași 
caracteristici ca și cele ale sufletelor mai bătrâne care merg pe 
Pământ. Uneori aceste prezentări nu sunt așa de pământești. Am 
auzit relatări despre niște structuri de sticlă asemănătoare unor 
catedrale, despre săli mari de cristale, despre construcții geome- 
trice cu multe unghiuri și împrejurimi netede, cu bolți, fără deli- 
mitări. Apoi, subiecții mei ar mai putea spune că în jurul lor nu 
sunt construcţii, ci numai câmpuri cu flori și scene cârnpenești, cu 
păduri și lacuri. Oamenii aflați sub hipnoză manifestă un soi de 
beatitudine când povestesc cum plutesc spre destinațiile lor în 
lumea spiritelor. Mulți sunt așa de copleșiți, încât nu pot descrie 
așa cum ar trebui ceea ce văd. 

Aud multe relatări despre mișcarea diafană a sufletelor care 
merg dintr-un loc în altul. Următoarea expunere este aceea a unui 
suflet de nivel IV care folosește formele geometrice pentru a 
descrie proprietățile diverselor locuri pe care le vede. 

Călătoresc mult în lumea spiritelor. Formele geometrice pe 
care le văd reprezintă pentru mine anumite funcţii. Fiecare 
structură are sistemul propriu de energie. Piramidele sunt 
pentru singurătate, meditație și vindecare. Formele drep- 
tunghiulare, pentru revederea și studiul vieților anterioare. 
Formele sferice sunt folosite pentru a examina viețile viitoare, 
iar intrările de formă cilindrică sunt pentru a călători în alte 
lumi și a căpăta o perspectivă. Câteodată trec pe lângă 
punctele centrale ale activității sufletului - asemănătoare 
unui aeroport - cu oameni încolonați telepatic. Punctele cen- 
trale sunt niște roți uriașe sub formă de prismă cu niște spiţe 
direcționale care se curbează în partea opusă ție. Este aglom- 
erat, dar bine organizat (râde). Nu te poți grăbi prea tare, 
căci ai putea trage mai sus linia pe care dorești să o elimini 
dintre aceste puncte. Aceste centre sunt porți de comunicare cu 
sufletele gazdă care conduc traficul și sunt atente la între- 
bările călătorilor. Totul se petrece într-o mișcare de plutire 
ușoară, confortabilă și, în plus, există tonuri armonioase, 
minunate, pe care sufletele le pot înregistra vibrațional pentru 
a le auzi până la destinație. 


Există o afirmație în Upanișadele indiene referitoare la 
simțurile noastre care sunt păstrate în memorie după moarte. Cred 
că acest vechi text filosofic este corect, presupunând că simțurile, 
emoțiile și eul uman reprezintă un drum spre experiența infinită, 
ceea ce conferă un caracter fizic conștient Eului nemuritor. Aceste 
sentimente au fost exprimate de un client al meu într-un mod 
convingător: 


Putem crea orice dorim în lumea spiritelor pentru a ne aduce 
aminte de locuri și lucruri de care ne-am bucurat pe Pământ. 
Simulările noastre fizice sunt aproape perfecte - pentru mulți 
sunt perfecte. Dar fără un corp... ei bine... pentru mine par 
niște imitații. Îmi plac portocalele. Pot crea o portocală aici și 
chiar să îi reproduc gustul dulce, aromat. Cu toate acestea, nu 
este chiar la fel când muști dintr-o portocală pe Pământ. 
Acesta este unul dintre motivele pentru care mă bucur de reîn- 
carnările mele fizice. 

În ciuda comentariilor acestui client, am avut subiecți care 
mi-au spus că ei văd lumea spiritelor ca pe o adevarată realitate, 
Pământul fiind o iluzie creată ca să ne învețe. Poate că nu e nici o 
contradicție In această comparație. Oamenii de pe Pământ au 
papile gustative foarte dezvoltate. De aceea, portocalele și ființele 
umane se armonizează unele cu celelalte într-o existență. Există 
nivele ale realităţii. Simplul fapt că universul nostru este un teren 
de pregătire nu îl face ireal, ci doar nepermanent. Ceea ce poate fi 
o iluzie temporară în mediul uman nu provine din faptul că o por- 
tocală mâncată pe Pământ de un pământean are gustul mai bun 
decât una creată în lumea spiritelor și mâncată de un suflet. Din 
aceeași mărturie aflăm că realitatea unei lumi spirituale interdimen- 
sionale, cu lipsa sa de perfecțiune, permite sufletului o gamă largă 
de experiențe dincolo de conceptele fizice. 

Când subiecţii mei descriu centrele spirituale pe care le văd, 
aceasta este o imagine minunată pentru ei. Toate stereotipurile cultu- 
rale amestecate cu aspectele simbolismului metaforic de care mintea 
umană își aduce aminte sunt prezente, dar toate aceste reconstituiri 
dramatice nu sunt mai puțin reale în viața spirituală a unei persoane. 
Când sufletul se întoarce pe Pământ învăluit în uitare, trebuie să se 
adapteze unui creier nou lipsit de mernorie conștientă. Copilul nou 
apărut nu are încă experiențe trecute. Reversul este adevărat imediat 
după moarte. Pentru hipnoterapeutul spiritual există două forțe care 
acționează în procesul regresiei. Pe de o parte, notăm memoria sufle- 
tului în acțiune, cu marea moștenire a vieții anterioare și a amintirilor 
vieții spirituale. Pe de altă parte, avem, de asemenea, amintirile 
conștiente ale unui corp prezent, angajat într-o irnagine descriptivă, în 
timp ce subiectul este sub hipnoză. Latura conștientă a minţii sale nu 
este inconștientă în timpul hipnozei, pentru că, dacă ar fi așa, subiec- 
tul ar fi incapabil să vorbească coerent cu interlocutorul său. 


Memoria 

Înainte de a continua cu analiza a ceea ce văd subiecţii mei 
aflați sub hipnoză în lumea spiritelor, vreau să furnizez mai multe 
informații despre cum interpretăm ceea ce își reamintește memoria 
și ADN-ul. Există oameni care cred că toate amintirile sunt stocate 
în ADN. În acest fel, ei primesc o consolare din partea a ceea ce con- 
sideră a fi o abordare științifică împotriva reincarnării. 


a 
E) 

Cu siguranţă, fiecare are tot dreptul să nu creadă în reîncar- 
nare din anumite motive personale, religioase și de alt gen. Dar să 
spui că toată memoria vieții anterioare este, de fapt, genetică la 
origine, fiind stocată în celulele noastre cu un ADN de la niște stră- 
moși foarte îndepărtați, pentru mine reprezintă un argument care 
nu stă în picioare din mai multe motive. 

Amintirile inconștiente ale traumelor suferite în viața ante- 
rioară pot aduce în noul nostru corp o amprentă grav afectată fizic 
a trupului mort de mult timp, dar acest lucru nu se datorează 
ADN-ului. Aceste coduri moleculare sunt noi-nouțe și apar o dată 
cu actualul nostru corp material. Atitudinile și părerile provenite 
din mintea sufletului nu afectează mintea biologică. Există cercetă- 
tori care cred că inteligența noastră eternă, incluzând amprente 
energetice și modele de memorie din vieți anterioare, poate influ- 
ența ADN-ul. Într-adevăr, sunt nenumărate alte elemente care 
implică secvențe de gândire pe care le aducem în corpul gazdă din 
sute de vieți anterioare. Acest lucru include, de asemenea, expe- 
riențele noastre în lumea spiritelor, unde nu avem corp. 

Un argument convingător împotriva memoriei ADN din 
viața anterioară este volumul de cunoștințe pe care le-am acumu- 
lat despre viețile precedente. Fostele corpuri pe care le-am avut în 
viețile dinainte nu sunt aproape niciodată legate genetic de fami- 
lia nostră actuală. Aș fi putut fi un membru al familiei Smith, 
împreună cu alții din grupul meu de suflete într-o viață și am fi 
putut alege toți să facem parte din familia Jones într-o viață 
viitoare. Cu toate acestea, nu ne vom întoarce la familia Smith, 
cum voi explica mai pe larg în capitolul 7. Subiectul obișnuit a 
trăit vieți anterioare ca oriental, caucazian și african, fără legături 
de ereditate. În plus, cum se poate ca amintirile noastre despre a fi 
în alte lumi, de a aparține altor specii să provină din celulele 
umane de ADN create doar pe Pământ? Răspunsul este simplu, 
așa-numita memorie genetică reprezintă, de fapt, memoria sufle- 
tului provenind din partea inconștientă a minții. 

Eu impart memoria în trei categorii: 

1. Memoria conștientă. Această stare a gândirii se va aplica la 

toate amintirile reținute de creier în corpul nostru biologic. 
Se manifestă printr-un Eu conștient care este perceptiv și 
adaptabil la planeta noastră fizică. Memoria conștientă este 

influențată de experiențe senzoriale și de toate mani- 
festările noastre biologice și ale instinctelor, cât și de expe- 
riențele emoționale. Poate fi imperfectă, pentru că există 
mecanisme de apărare legate de ceea ce primește și eva- 
luează aceasta prin impresii primite de la cele cinci simțuri. 


2. Memoria veșnică. Amintirile din această categorie se pare 
că vin prin partea subconștientă a minții. Gândirea sub- 
conștientă influențează funcțiile organismului care nu sunt 
supuse controlului conștient, cum ar fi bătăile inimii și 
rolul glandelor. Cu toate acestea, poate fi, de asemenea, 
locul unde se înmagazinează selectiv memoria conștientă. 
Memoria nemuritoare poartă amintirile originilor noastre 
în această viață și în alte vieți fizice. Este un depozit al unei 
mari părți a psihicului nostru, pentru că partea 
subconștientă a minții formează puntea între cea conștien- 
tă și cea supraconștientă. 

3. Memoria divină. Acestea sunt amintirile care provin din 
partea supraconștientă a minții noastre, cea care găzduiește 
sufletul. În cazul în care conștiința, intuiţia și imaginația 
sunt exprimate prin memoria subconștientă, ele provin din 
această sursă superioară. Mintea eternă a sufletului nostru 
a evoluat de la o energie a gândirii conceptuale superioare 
dincolo de noi înșine. Se pare că inspirația își are originea în 
memoria veșnică, dar există o inteligență superioară în 
afara minții corpului nostru, care formează o parte a me- 
moriei divine. Sursa acestor gânduri divine este iluzorie. 
Uneori o identificăm cu memoria personală, când, în reali- 
tate, memoria divină reprezintă comunicări de la ființele 
din existența noastră veșnică. 


Centrele comunităţii 


Următorul meu caz ilustrează asocierile vizuale pe care le fac 
subiecții mei, aflați în stare supraconștientă, cu amintirile descrip- 
tive referitor la întoarcerea lor acasă. Acest exemplu implică o iden- 
tificare cu Grecia clasică, ceea ce nu este neobișnuit. Am auzit 
despre vizualizări atât de futuriste și de suprarealiste, încât ne per- 
mitem puține comparații cu cele cunoscute pe Pământ. Oamenii 

imi spun că imaginile pe care le văd în acest punct nu se pot descrie 
in cuvinte. O dată ce duc un client dincolo de poartă, în spații unde 
incepe să aibă contacte cu alte spirite, el devine bucuros. 

În cazul 27, un subiect al cărui nume spiritual este Ariani, va 
asocia experienței de după moartea din viața ei anterioară un tem- 
plu al Greciei antice. Poate că acest lucru nu este surprinzător, 
deoarece mulți dintre subiecții mei au avut încarnări în perioada în 
care Grecia antică a adus unei lumi sumbre lumina unei civilizații 
superioare. Atât în artă, cât și în filosofie și guvernare, grecii antici 
au lăsat o moștenire și o provocare pentru cei care urmau să vină. 
Această societate a încercat să unească mintea rațională cu cea spi- 
rituală, lucru de care își amintesc clienții care au trăit în Vârsta de 
Aur. Ultima încarnare a sufletului Ariani în Grecia antică a avut loc 
în secolul II î.Hr., chiar înainte să înceapă ocupația romană. 


Cazul 27 


Dr. N: Ce vezi când te apropii de centrul tău spiritual, Ariani? 
S.: Un frumos templu grec, cu coloane strălucitoare de mar- 
mură albă. 

Dr, N: Creezi tu însăți imaginea sanctuarului sau ţi-o inserează 
altcineva în minte? 

S.: Este chiar acolo, în fața mea! Chiar așa cum mi-o amintesc... 
dar... s-ar putea să mă mai ajute și altcineva... ghidul meu... nu 
sunt sigură. 

Dr. N: Acest templu îţi este familiar? 

S.: (zâmbind) Îl știu atât de bine. Reprezintă punctul culmi- 
nant al unei serii de vieți importante pe care nu aveam cum să 
le trăiesc din nou pentru mult timp pe Pământ. 

Dr. N: Ce înseamnă toate acestea? De ce contează așa de mult 
pentru tine acest templu? 

S.: Este un templu închinat Atenei, zeița înțelepciunii. Am fost 
preoteasă - împreună cu altele trei. Treaba noastră era să păzim 
flacăra cunoașterii. Flacăra se afla pe o stâncă netedă, în centrul 
templului, cu o inscripție gravată de jur împrejur. 

Dr. N: Ce semnifică inscripția? 

S.: (pauză) Ah... în esență... să cauţi adevărul cu orice preţ. Și 
calea pentru a căuta adevărul este căutarea armoniei și a fru- 
museții în tot ceea ce ne înconjoară în viață. 

Dr. N: (prefăcându-mă, intenționat, că nu înțeleg) Ei bine, asta 
este tot ce ai făcut - doar să te asiguri că flacăra nu se stinge? 
S.: (puțin exasperată) Nu, acesta era un loc de inițiere în care 
putea participa o femeie. Flacăra simboliza flacăra sacră din 
inimile noastre pentru aflarea adevărului. Noi credeam într-un 
singur zeu, cu zeități mai puțin importante reprezentând părți 
ale acelei puteri centrale. 

Dr. N: Vrei să spui că tu și celelalte femei aveați credințe 
monoteiste? 

S.: (zâmbind) Da, și secta noastră depășise granițele templului. 
Eram văzute de autorități ca având sufletul pur și nu ca o castă 
intelectuală. Mulți dintre ei nu înțelegeau care era, de fapt, 
menirea noastră. Ei o vedeau pe Atena într-un fel, în timp ce 
noi o vedeam altfel. Pentru noi, flacăra însemna că rațiunea și 
sentimentul nu erau antagonice. Și că templul așeza mintea 
deasupra superstiției. Noi, de asemenea, credeam în egalitatea 
dintre sexe. 

Dr. N: Bănuiesc că acest mod de gândire radical ți-ar putea 
aduce multe necazuri într-o așezare patriarhală. 

S.: Da, într-adevăr. Toleranța lor a luat sfârșit, noi am văzut 
înșelătorii și intrigi în interiorul propriei caste, apoi a apărut 
trădarea. Nu aveau încredere în acțiunile noastre. Am fost des- 
ființate de un stat care făcea diferență între sexe, care pierdea 
puterea și avea irnpresia că secta noastră contribuia la corupția 
din interiorul țării. 

Dr. N: Și doreai să ai templul alături de tine în lumea spiritelor 
după aceste vieți trăite în Grecia? 

S.: Acesta este un fel de a vedea lucrurile. Pentru mine, prie- 
tenele mele și această viață și celelalte trăite în Grecia 
reprezentau o etapă superioară a rațiunii, înțelepciunii și a 
spiritualității. A trebuit să aştept mult timp înainte de a fi 
capabilă din nou să îmi exprim deschis, într-un trup femeiesc, 
aceste sentimente. 


Când am condus-o pe Ariani în templul său, ea a văzut o 
galerie dreptunghiulară uriașă, fără tavan, plină cu aproximativ o 
mie de suflete. Aceste suflete aparțineau unui mare grup secundar 
și ea le văzuse strânse laolaltă, în grupuri mai mici, așa-numitele 

grupuri primare formate din trei până la douăzeci și cinci de 
suflete. Propriul grup matcă se afla în mijloc, în spate, în partea 
dreaptă (vezi fig. 1, pag. 119, cercul A). Când a făcut drumul de 
întoarcere, Ariani a fost însoțită de ghidul ei. Apoi ea a descris cum 
ii apare această intrare unui suflet care se întoarce. Această scenă 
este una pe care o aud repetându-se iar și iar, implicând un număr 
mare de grupuri de suflete, în felurite structuri ale așezării. În 
minţile superconștiente ale oamenilor, aceste adunări ar putea avea 
loc la fel de bine într-un amfiteatru, în curtea unui palat, într-o aulă 
sau într-un templu. 


Dr. N: Ariani, explică-mi cu ce seamănă drumul tău prin 
această mulțime de suflete, până la propriul grup matcă. 

S.: (foarte ernoționată) Este înălțător și straniu în același timp. 
Condusă de ghidul meu, începem să ne croim drum la dreap- 
ta și la stânga printre grupuri, dintre care unele stau jos 
într-un cerc, iar altele în picioare, vorbind. La început, cei mai 
mulți dintre oameni nu-mi acordă nici o atenție, pentru că 
suntem străini. Sufletele pe lângă care trec ar putea da din cap 
în semn de acceptare politicoasă a sosirii mele. Apoi, cam pe 
la mijlocul drumului, oamenii care mă văd devin mai 
însuflețiți. Un bărbat, care a fost iubitul meu două vieţi, se 
ridică, mă sărută și mă întreabă ce mai fac. Mai mulți oameni 
din alte grupuri încep acum să îmi zâmbească și să îmi facă 
semne cu mâna. Unii, pe care i-am cunoscut în viețile mele 
destul de puțin, mă salută. După aceea, ajungând la un grup 
de lângă propriul grup matcă - îmi văd părinții. Ei se opresc 
din ceea ce fac și se îngrămădesc în micul spațiu dintre cele 
două grupuri pentru a mă îmbrățișa și a mă încuraja. În sfârșit, 
ajung la propriul grup și toată lumea mă întâmpină pentru că 
m-am întors. 


Aproape jumătate dintre pacienții mei zăresc grupuri mari de 
suflete la întoarcere. Cealaltă jumătate povestește că, după sosirea 
lor, ei văd doar propriul grup matcă. Imaginile vizuale, atât cele ale 
adunărilor mari de suflete, cât și acelea ale adunărilor mai mici pot 
fi diferite la același suflet după vieți diferite. De asemenea, grupul 
primar de suflete, de care suntem legaţi mai strâns, poate să apară 

acelorași subiecţi sub forma unor oameni care participă la scene de 
relaxare în aer liber, cum ar fi câmpurile de la țară pline cu flori. 

Fără să țină seama de o așezare exterioară sau interioară, fi- 
gurile 2 si 3 ilustrează ceea ce văd majoritatea subiecților când iau 
prima dată contact cu grupul. În aceste momente nu se observă alte 
grupuri în zonă. În figura 2 (pag. 121), sufletele care le întâmpină 
sunt mai degrabă strânse laolaltă, fiecare suflet ajungând la rândul 
lui în poziția din față. Figura 3 (pag. 121) arată modul obișnuit în 
care un grup formează un semicerc în jurul sufletului nou venit. 
Cei mai mulți dintre subiecții mei experimentează această formă 
circulară de întâmpinare. O reprezentare descriptivă a acestei prac- 
tici va fi redată în Capitolul 7, la Cazul 47. 

Acei subiecți care povestesc că se duc direct într-o sală de 
clasă când se întorc dintr-o viață trecută au în minte imaginea clară 
a coridoarelor care leagă o serie de spații pentru studiu. În mod 
infailibil, par să știe cărui spațiu îi aparțin. În aceste cazuri, 
grupurile matcă își întrerup, de obicei, activitatea pentru a-i 
întâmpina pe cei nou veniți. Figura 4 reprezintă planul obișnuit al 
unui centru de studiu unde lucrează multe grupuri de suflete. 
Consecvența cu care mi se relatează despre așezările ilustrate de 
figura 4 este uimitoare. Doar un mic procent al subiecților mei 
spune că întâlnirea lor inițială cu grupurile de suflete implică doar 
plutirea în aer fără nimic în jur. Absența unor peisaje sau a unor 
structuri fizice nu durează mult, chiar și în mințile acestor oameni. 


Sălile de clasă 


Orice adunare a sufletelor în afara sălilor de clasă, inclusiv 
cele din marile săli de întruniri, arată că este timpul socializării și 
al relaxării generale. Acest lucru nu înseamnă că nu au loc discuții 
serioase în aceste așezăminte, ci doar că activitățile sufletului nu 
sunt îndrumate, ca în locurile de studiu. Mai jos este o descriere 
tipică făcută de un subiect care se îndreaptă spre o sală de clasă 
(vezi fig. 4, pag. 123): 


Ghidul mă conduce într-o structură sub formă de stea și știu că 
acesta este locul meu de studiu. Este ca o sală centrală cu o boltă 
rotundă, acum goală. Văd coridoare care duc în direcții diferite 
și noi mergem pe unul dintre aceste culoare, unde sunt așezate 

Figura 1: Sala Mare a Centrului Comunității 

Diagrama reprezintă ceea ce mulți oameni văd, la prima vedere, ca fiind 
numeroase grupuri primare de suflete ce formează un grup mare secun- 
dar de aproximativ o mie de suflete. Grupul primar A este grupul matcă 
al subiectului. 

sălile. Ele sunt așezate, astfel încât să nu existe doud săli faţă în 
fată. În felul acesta nu vom deranja o altă cameră cu suflete. 
Cămăruța mea este a treia pe stânga. Nu văd niciodată mai 
mult de șase camere pe un coridor. În fiecare odaie sunt aproxi- 
mativ între opt și cincisprezece suflete care lucrează la birouri. 
Știu că sună ridicol, dar asta zăresc. Când trec cu ghidul meu pe 
coridor, observ că în unele săli sufletele studiază în liniște, singure, 
în timp ce altele lucrează în grupuri de două până la cinci. Într- 
o altă cameră studenții privesc un instructor care ține o prelegere 
la tablă. Când intru în cămăruța mea toți se opresc din lucru și 
îmi zâmbesc. Unii îmi fac cu mâna și câțiva se bucură, ca și când 
mă așteptau. Cei de lângă ușă mă însoțesc până la locul meu și 
Sistemele grupurilor de suflete sunt gata să particip la lecție. 
Perioada în care am fost plecat pare o scurtă călătorie la prăvălia 
din colt ca să cumpăr o cutie cu lapte. 


Cea mai mare parte a subiecților mei vizualizează structurile 
claselor lor spirituale ca fiind așezăminte unice, deși există și 
excepții cum este cazul următor, al unui suflet de nivel mediu, 
numit Rudalph. 


Cazul 28 


Dr. N: Rudalph, descrie-mi ce vezi după ultima ta oprire, pe 
măsură ce te apropii de destinaţie - locul căruia îi aparții în 
lumea spiritelor. 

S.: Când mă apropii de destinație, este o atmosferă ca într-un 
parc, plină de liniște și calm. Văd mănunchiuri de baloane 
netede și transparente care au în interior suflete. 

Dr. N: Și îți recunoști locul? 

S.: Oh... da... deși unele dintre referințele mele... îmi iau ceva 
timp să mă acomodez. Sunt bine. Aș fi putut face acest lucru 
singur, dar ghidul meu, Tahama (care apare ca un indian 
american), a venit să mă însoțească în această călătorie, 
deoarece știa că eram obosit după o viață lungă și grea 
(subiectul a murit la vârsta de optzeci și trei de ani, în 1937). 
E atât de amabilă. 

Dr. N: În regulă, descrie-mi acest loc, te rog. 

Figura 2 indică poziția în formă de diamant în care grupul matcă primar 
sc așează atunci când așteaptă întoarcerea unui suflet. Aici multe suflete 
așteaptă, unul în spatele altuia, să le vină rândul pentru a ura bun venit 
celui care revine. 


Figura 3: Poziţia 2 a grupului matcă 

Figura 3 indică poziția mult mai obișnuită, de semicerc, pe care o au 
sufletele din grupul care aşteaptă revenirea sufletului A cu (sau färā) un 
profesor-ghid în poziția B. În această poziție ca de ceas, sufletele înain- 
lează fiecare, la rândul său, într-o mișcare de arc de cerc de 180 de grade. 
Sufletele nu vin și din spatele celui care se întoarce, sufletul A, cum ar fi 
dinspre ora 6 a ceasului. 

S.: Văd locul ca un balon mare - care este clădirea unei școli 
- împărțit în patru etaje. În interiorul baloanelor sunt multe 
puncte strălucitoare, colorate, ale energiei sufletului. 

Dr. N: Şi toate acestea sunt pentru tine transparente din 
afară? 

S.: Semitransparente... alburii. 

Dr. N: În regulă, acum mergi înăuntru și descrie-mi cum vezi 
aceste patru etaje și mai spune-mi ce înseamnă pentru tine. 
S.: Cele patru etaje sunt transparente și seamănă cu sticla. 
Fiecare nivel este legat printr-o scară de o cămăruță pentru 
studiu la un capăt. La fiecare etaj sunt grupuri care învață. 
Intru la primul etaj, unde un grup de începători de opt- 
sprezece suflete ascultă o femeie lector numită Bion. O 
cunosc - ea este foarte conștientă de lacunele tinerilor. E pu- 
ternică, dar blândă. 

Dr. N: Știi toți profesorii din această școală? 

S.: Da, bineînțeles. Eu sunt unul dintre ei - tocmai am 
început. Vă rog să nu credeți că mă laud, sunt doar un profe- 
sor începător, dar foarte mândru. 

Dr. N: E firesc să fii mândru de asta, Rudalph. Spune-mi, 
fiecare etaj are un grup matcă primar? 

S.: (ezită) Ei bine, primele două, da - sunt douăsprezece care 
lucrează la al doilea nivel. Nivelurile superioare au suflete din 
alte grupuri care lucrează la specialităţile lor individuale. 

Dr. N: Rudalph, este același lucru cu un program independent 
de studiu? 

S.: Exact. 

Dr. N: În regulă, ce se întâmplă cu tine în continuare? 

S.: Tahama îmi spune unde trebuie să fiu - amintindu-mi că 
aparțin nivelului trei, dar să îmi organizez timpul cum vreau. 
După aceea mă părăsește. 

Dr. N: De ce face acest lucru? 

S.: Oh, știi... Ghizii nostri păstrează cu noi o relație profesor - 
student în acest centru. Încearcă să nu fie foarte familiari cu 
noi... din punct de vedere social, datorită... statutului lor pro- 
fesional. Nu vreau să spun că se comportă ca niște profesori 
înfumurați pe Pământ. Este diferit. Profesorii șefi, cum ar fi 
celălalt ghid al meu, Relon, păstrează o oarecare distanță față 

Figura 4: Centrul de învățământ 


Designul clasei de curs este vizualizat de multe suflete ca având o rotondă 
A în centru, camere de studiu pentru grupurile matcă B aflate pe cori- 
«oare adiacente. De obicei, nu sunt mai mult de șase camere pe un cori- 
dor. Aceste săli rotunde se află departe unele de altele. Numărul cori- 
«loarelor variază. 

de studenți când nu predau, pentru a le da libertate și a le per- 
mite să se exprime individual. Ei cred că este important pentru 
evoluția studenților ca aceștia să nu stea în jurul lor tot timpul. 
Dr. N: Foarte interesant. Continuă, te rog, Rudalph. 

S.: Ei, bine, Tahama spune că ne vom vedea mai târziu. Să fiu 
sincer, nu m-am acomodat încă perfect cu acest loc. Este la fel 
ca atunci când m-am întors. Întotdeauna am nevoie de timp 
să mă obișnuiesc, așa că am să mă relaxez și am să mă bucur 
de compania copiilor de la parter. 

Dr. N: Copii? Tu numești copii aceste suflete de nivelul I? 
S.: (râzând) Ei bine, acum par puțin înfumurat. Așa îi 
descriem pe începători, care pot fi destul de copilăroși în 
evoluția lor. Acest grup chiar acum începe. Îmi sunt 
recunoscători, deoarece m-am ocupat de ei. Îi știu pe cei care 
fac aceleași greșeli din cauza lipsei auto-disciplinei. Începă- 
torii nu depun prea multe eforturi să facă progrese. Oricum 
nu stau prea mult, deoarece nu vreau să le distrag atenția de 
la lecţia ținută de Bion. 

Dr. N: Care este atitudinea profesorului față de cei mai slabi? 
S.: Sincer, profesorii nivelului întâi se satură de anumiţi stu- 
denți care aproape refuză să progreseze, așa că îi lasă singuri 
mult timp. 

Dr. N: Vrei să spui că profesorii nu-i mai împing de la spate 
pe acei studenți mai dificili? 

S.: Trebuie să înţelegi că profesorii au o răbdare extraordinară, 
deoarece timpul nu contează. Ei se mulțumesc să aștepte 
până când studentul se satură să stea degeaba și se oferă să 
muncească mai mult. 

Dr. N: Înţeleg, continuă, te rog, cu turul acestei școli. 

S.: Privesc în sus, prin tavanul de sticlă, la al doilea nivel. Spre 
acesta mă îndrept în continuare. Aceste suflete au o înfățișare 
lânoasă, cețoasă din acest punct. Nu am nevoie cu adevărat de 
o scară, dar asta reprezintă o punte de trecere în mintea mea. 
Când urc la al doilea etaj văd adolescenții. Sunt niște tineri 
foarte activi... plini de o energie neobosită... ca niște bureți care 
absorb multe informații repede și care încearcă să se folosească 
de cunoștințele lor. Învață să fie stăpâni pe ei înșiși, dar mulți 
încă nu știu cum să transmită aceste informații altora, eficient. 

Dr. N: Ca profesor, ai putea spune că aceste suflete sunt pre- 
ocupate de ele însele? 

S.: (râde) Este normal, împreună cu o nevoie constantă de a 
primi o stimulare din afară (mai serios). Încă nu sunt calificat 
să predau Ía acest nivel. Enit se ocupă de acest lucru aici - un 
profesor care menține disciplina, dar are o inimă mare. Chiar 
acum ei sunt în pauză. Este nostim să îi ai în preajmă, 
deoarece toți îmi cer informații despre felul în care am învățat 
să realizez lucrurile pe Pământ. În curând va trebui să urc la 
al treilea nivel. 

Dr. N: Ce s-ar întâmpla dacă unul dintre acești elevi te-ar 
urma la nivelul al treilea? 

S.: (zâmbește) Din când în când unul ajunge în zone supe- 
rioare. Este similar cu situația în care un elev de clasa a III-a 
merge pe hol și intră într-o clasă a VI-a. Copilul s-ar pierde. 
Ar putea fi puțin cicăliți pe Părnânt, dar cineva i-ar duce calm 
înapoi în clasele lor. Este aceeași situație. 

Dr. N: Bine, cred că ești gata să mă duci la nivelul al treilea. 
Poţi să îmi descrii impresiile tale despre acest loc? 

S.: (cu veselie) Aceasta este zona mea și suntem ca niște adulți 
tineri. Mulți dintre noi învăţăm pentru a deveni profesori. 
Provocările mentale sunt mai constante aici. Acum lucrăm pe 
baza propriilor resurse, nu mai reacționăm numai la diferite 
situații. Învățăm să protejăm și să informăm, să ne ținem ochii 
deschiși și să vedem spiritul celorlalți prin lumina din ochii lor 
în timpul rotațiilor noastre pământești. 

Dr. N: Îi recunoști pe oamenii pe care îi cunoști? 

S.: Oh, îl văd pe Elan (soţ, atât în viața anterioară, cât și în cea 
actuală, o rudă primară de suflet). El îmi apare așa cum eram 
în ultima viață. Elan îmi trezește cu dragostea lui energia 
amorțită - așa cum aprinzi un foc într-o sobă rece. Am fost 
văduvă mult timp (lăcrimând). Suntem absorbiți într-o mare 
de fericire timp de câteva minute. 

Dr. N: (după o pauză) Altcineva? 

S.: Toată lumea. Este Esent (mama în viața actuală) și Blay 
(cea mai bună prietenă în viața ei actuală). (Subiectul este 
brusc tulburat). Vreau să urc repede la al patrulea nivel să o 
văd pe fiica mea Anna (tot în viața actuală). 

Dr. N: Spune-mi tot ce știi despre al patrulea nivel. 

S.: Sunt doar trei suflete acolo și de jos par niște umbre 
informe de un albastru auriu și argintiu. Este atâta căldură și 
iubire la aceste suflete care devin adevărați adulți. Ele devin 
foarte înțelepte ajutând sufletele să își folosească trupurile 
umane. Cred că se simt mai degrabă atinse de un spirit divin. 
Ele sunt adaptate existenței pe care o duc. Când se întorc 
dintr-o viață fizică nu trebuie să se adapteze, așa cum fac eu. 
Dr. N: Unde sunt adulții mai bătrâni, cum ar fi ghizii mai în 
vârstă, înţelepţi şi alții asernenea lor? 

S.: Ei nu sunt în acest balon, dar îi vedem în altă parte. 


Biblioteca spirituală a Cărților Vieţii 

Mulți dintre clienții mei vorbesc despre faptul că se află în 
biblioteci de cercetare la scurt timp după ce se alătură grupurilor 
lor de suflete. Am ajuns să accept ideea că există un standard de 
învățare imperios, așa că începem imediat să ne studiem în profun- 
zime viețile anterioare. După ce am scris în prima mea carte 
despre locul unde sunt înmagazinate însemnările vieții noastre, 
oamenii m-au întrebat dacă puteam să le furnizez mai multe 
detalii. 

Persoanele care descriu structuri pământeşti în casa lor spiri- 
tuală includ aici și biblioteca, iar descrierile acestui loc sunt destul 
de consecvente. Pe Pământ, o bibliotecă reprezintă o colecție de 
cărți adunate sistematic și aranjate pe domenii și titluri, cu scopul 
de a furniza informații. Titlurile Cărților Vieţii spirituale au 
numele clientului meu pe ele. Acest lucru poate părea ciudat, dar 
dacă lucrăm cu o ființă acvatică inteligentă de pe Planeta X care 
nu a fost niciodată pe Pământ și al cărei loc de studiu era oceanul, 
sunt sigur că acest lucru va fi povestit de această entitate ca fiind 
ceea ce a văzut în lumea spiritelor. 

Am relatat despre clasele spirituale și despre cămăruțele adi- 
acente mai mici unde grupurile primare interacționează, incluzând 
chiar și camere mai mici izolate, unde sufletele pot fi complet sin- 
gure pentru a studia în liniște. Nimic nu este mic în ceea ce 
privește biblioteca. Toată lumea îmi spune că locul în care se află 
Cărţile Vieţii este văzut ca un amfiteatru uriaș de studiu, cu o 
structură dreptunghiulară, cu cărți așezate pe pereți și multe 

suflete care studiază la birouri, suflete care par că nu se cunosc. 
Când subiecții mei descriu o bibliotecă spirituală, ei văd planul 
podelei încăperii în figura 5, imagine care este foarte puternică în 
mintea lor. 

Odată intrați în acest spațiu, ghizii- bibliotecari sunt 
Sufletele- Arhivari care se ocupă de cărți. Ele sunt tăcute, aproape 
niște ființe monahale care îi ajută atât pe ghizi, cât și pe studenții 
din multe grupuri matcă să obțină informații. Aceste biblioteci 
spirituale îndrumă sufletele în diferite moduri, în funcție de 
nivelul cunoștințelor lor. Sufletele pot fi călăuzite fie de propriii 
ghizi, fie de Arhivari, sau de amândouă categoriile. Unii dintre 
clienții mei merg la bibliotecă singuri când se întorc în lumea 
spiritelor, în timp ce alţii au ghizi care îi însoțesc, de obicei, în acest 
spațiu. Un ghid trebuie să își ajute studentul la început, după care 
va părăsi camera. Multe elemente concură aici, inclusiv comple- 
xitatea cercetării și perioada care trebuie revăzută de sufletul stu- 
dent. Când studenții se află în aceste coridoare de studiu lucrează 
uneori în perechi, dar, în principal, își fac cercetările singuri, după 
ce au fost ajutați de Arhivari la găsirea Cărţilor Vieţii potrivite. 

Filosofia orientală susține că fiecare gând, cuvânt sau faptă din 
fiecare viață din trecutul nostru, împreună cu fiecare eveniment la 
care am participat, sunt înregistrate în „Cronicile Akashe“, 
Eventualitatea unor evenimente viitoare poate fi văzută, de aseme- 
nea, cu ajutorul scribilor. Cuvântul „Akasha“ înseamnă, în principal, 
esența întregii memorii universale care înregistrează fiecare vibrație 
de energie a existenţei, mai degrabă ca o bandă magnetică audio- 
vizuală. Am discutat legăturile dintre memoria divină, veșnică și 
conștientă. Conceptualizarea noastră umană a bibliotecilor spiri- 
tuale, a locurilor eterne unde studiem oportunitățile pierdute și 
contabilizarea acțiunilor noastre trecute este un exemplu al acelor 
legături ale memoriei. Oamenii extremului Orient cred că esența 
tuturor evenimentelor trecute, prezente și viitoare este păstrată 
prin stocarea particulelor de energie și apoi prin redobândirea aces- 
tora prin alinieri vibraționale într-un loc spiritual sacru. Simt că 
întregul concept al însemnărilor spirituale personale ale fiecăruia 
dintre noi nu își are originea în India sau altundeva pe Pământ. A 
început o dată cu memoria noastră spirituală, care are deja 
cunoştinţe despre aceste cronici din perioada dintre vieți. 

Figura 5: Biblioteca spirituală a Cărților Vieţii 

A: Rafturi de-a lungul pereților într-o structură dreptunghiulară. 

B: Piedestaluri pentru arhivarii și ghizii care asistă sufletele pentru a-și 
localiza cărţile potrivite. 

C: Mese lungi de studiu. 

D: Pereţi de cărți și mese de studiu depărtate unele de altele, astfel încât 
să nu fie în fața sufletului. 

Cred că este neplăcut că anumite aspecte legate de memoria 
redobândită despre bibliotecile spirituale pot fi distruse de sis- 
temele de valori umane care își fac un scop din înspăirnântarea 
oamenilor. În culturile orientale există persoane care au fost deter- 
minate să creadă că aceste Cărţi ale Vieții sunt analoge cu jurnalele 
spirituale care pot fi folosite ca probe împotriva sufletului. 
Aparițiile bibliotecilor spirituale sunt interpretate ca locuri unde 
cazurile sunt pregătite, ca depoziții împotriva sufletelor rătăcite pe 
baza însemnărilor lor Karmnice. Un pas înainte în acest sistem de 
valori greșit ne aduce la tribunalul groazei care condamnă pe baza 
mărturiei despre defectele sufletului în ultima viață. Unii medi- 
umni susțin că au un acces privilegiat la evenimentele din viitor 
prin Cronicile Akashe și că, lucrând exclusiv cu discipolii lor pot 
să îi ferească de nenorociri. 

Extravaganța umană nu cunoaște limite atunci când e vorba 
să infiltreze frica. Un prim exemplu este teama de o pedeapsă 
groaznică pentru cei care se sinucid. Este adevărat că perspectiva 
de a fi ținut în afara raiului era un motiv ce împiedica sinuciderea, 
dar abordarea este greșită. Am observat în ultimii ani că nici măcar 
biserica catolică nu mai este chiar atât de mult împotriva sinu- 
ciderii, considerată un păcat de moarte, supus pedepsei spirituale 
extreme. Acum există un catehism aprobat de Vatican care declară 
că sinuciderea este „împotriva legii naturale“, dar care adaugă că 
„pe căi numai de Dumnezeu știute“ există posibilitatea unei căințe 
salutare. Termenul salutar fiind înțeles în sensul unui scop pozitiv. 

Următorul meu caz prezintă un subiect care s-a sinucis în 
ultima sa viață. Ea își descrie interogarea privind acest act în incin- 
ta unei biblioteci. Deseori, în lumea spiritelor, aici începe căința. 
Deoarece îi voi revedea sinuciderea, este un moment potrivit să ne 
îndepărtăm puțin de bibliotecă și să urmărirn câteva dintre între- 
bările pe care le-am pus despre sinucidere și pedeapsa care 
urmează în lumea spiritelor. 

Când lucrez cu clienți care s-au sinucis în viețile anterioare, 
primul lucru pe care cei mai mulți îl spun chiar după moarte este 
„Oh, Doamne, cum am putut fi atât de prost!“. Acești oameni sunt 
cei sănătoși din punct de vedere fizic, nu cei care suferă de vreo 
boală. Sinuciderea unei persoane, tânără sau bătrână, a cărei stare 
fizică a redus calitatea vieţii sale la aproape nimic, este tratată 

diferențiat în lumea spiritelor comparativ cu cele care au recurs la 
acest act având trupuri sănătoase. În timp ce toate cazurile de sin- 
ucidere sunt tratate cu blândeţe și înțelegere, oamenii care s-au 
sinucis având un corp sănătos vor trebui să plătească într-un fel 
pentru acest lucru. 

Din ceea ce rezultă din experiența mea, sufletele nu simt 
vreun sentiment de eșec sau de vină când au fost implicate într-o 
moarte blândă. Voi da un exemplu real al unei astfel de morți, în 
secțiunea dedicată liberului arbitru, în capitolul 9. Când există o 
suferință fizică de neîndurat, avem dreptul să fim eliberaţi de du- 
rerea și jignirea de a fi tratați ca niște copii neajutorați legați de 
niște sisteme care să ne menţină în viață. Cred că în lumea 
spiritelor nu există nici un stigmat asupra unui suflet care 
părăsește un corp profund distrus, fie că este eliberat de propria sa 
mână sau de cea a unui îngrijitor milos. 

Am lucrat cu un număr destul de mare de persoane care s-au 
sinucis cu ani înainte de a mă vedea și cred că această colaborare 
dintre noi a avut drept rezultat o perspectivă folositoare. Unele 
erau încă într-o stare emoțională confuză când le-am întâlnit, în 
timp ce altele se îndepărtaseră de gândurile auto-distructive. Am 
învățat însă un lucru: că oamenii care îmi spun că nu aparțin 
Pământului trebuie să fie luaţi în serios. Ei pot fi chiar cazuri 
potențiale de sinucidere. În practica mea, acești clienți pot fi 
încadrați într-una dintre următoarele trei clase spirituale: 


1. Sufletele tinere, foarte sensibile care și-au început încar- 
nările pe Pământ, dar care au petrecut puţin timp aici. 
Unele suflete din această categorie au avut mari difi- 
cultăți să se adapteze la corpul omenesc. Ele cred că 
însăși existența lor este amenințată, pentru că acesta este 
așa de crud. 


2. Atât sufletele mai tinere, cât și cele mai în vârstă care s-au 
încarnat pe o altă planetă înainte de a veni pe Pământ. 
Dacă aceste suflete au trăit în lumi mai puțin aspre decât 
cea de pe Pământ, pot fi copleșite de emoțiile simple și de 
densitatea ridicată a corpului omenesc. Acestea sunt 
sufletele hibrid despre care am discutat în ultimul capitol. 
Într-un cuvânt, se simt ca și cum ar fi într-un corp străin. 

3. Sufletele aflate sub nivelul III, care s-au încarnat pe Pământ 
de la crearea lor, dar care nu se simt bine în trupul lor actu- 
al. Aceste suflete au acceptat un contract de viață cu un 
trup gazdă al cărui ego psihic este radical diferit de sufletul 


lor nemuritor. Ele par că nu se regăsesc în această viață. 


Ce se întâmplă cu sufletele implicate în sinucideri, dar care au 
corpuri sănătoase? Aceste suflete îmi spun că se simt cumva vino- 
vate în ochii ghizilor și a colegilor lor de grup, pentru că și-au încăl- 
cat contractul într-o viață anterioară. Este o pierdere a mândriei de 
sine, din cauza oportunității ratate. Viața este un dar și repartizarea 
anumitor trupuri pe care să le folosim a implicat o reflexie adâncă. 
Noi suntem cei care avem în grijă acest trup și acest fapt implică o 
răspundere sacră. Clienţii mei o numesc contract. În special când o 
persoană tânără, sănătoasă se sinucide, profesorii noștri consideră 
acest lucru un act de mare imaturitate și o abdicare de la respon- 
sabilitate. Maeștrii noștri spirituali și-au pus încrederea în curajul 
nostru de a termina viața cu corpuri funcționale, într-o manieră nor- 
malā, oricât ar fi de dificil acest lucru. Ei au o răbdare nemăsurată 
cu noi, dar la cei cu sinucideri repetate iertarea lor capătă un alt ton. 

Am lucrat cu un client tânăr care a încercat să se sinucidă cu 
un an înainte să îl consult. În timpul ședinței de hipnoză am găsit 
dovada unui model de auto-distrugere în viețile sale anterioare. 
Când s-a întâlnit cu profesorii săi la o ședință a consiliului care a 
avut loc după ultima lui viață, unul dintre dascălii mai în vârstă i-a 
spus acestui client: 


Eşti din nou aici, prea devreme, și asta ne dezamăgește. Oare nu 
ai înțeles că același test devine mai dificil cu fiecare viaţă pe care 
o închei? Comportarea ta este egoistă din multe motive, dintre 
care nu cel mai puțin important supărarea pe care ai cauzat-o 
celor pe care i-ai lăsat în urmă și care te-au iubit. Cât vei mai 
continua să arunci corpurile perfect sănătoase pe care ţi le-am 
dat? Spune-ne, când o să încetezi să te auto-compătimești și să îţi 
subestimezi posibilităţile? 


Nu cred că am auzit vreodată un membru al consiliului să 
apostrofeze mai aspru pe unul dintre subiecţii mei în problema 
sinuciderii. Luni de zile mai târziu, acest client mi-a scris pentru 

a-mi spune că, ori de câte ori îi venea ideea sinuciderii, o abandona 
pentru a nu mai fi nevoit să se mai întâlnească iar cu acest Bătrân, 
după comiterea faptei. O mică sugestie posthipnotică a mea a 
făcut ca această scenă să se refacă în memoria lui conștientă, spre 
a-l împiedica să se sinucidă din nou. 

În cazurile de sinucidere în care sunt implicate trupurile sănă- 
toase, unul dintre aceste două lucruri se întâmplă, de obicei, aces- 
tor suflete. Dacă ele nu recidivează, sufletele sunt deseori trimise 
înapoi la viață destul de repede, la cererea lor, pentru a compensa 
timpul pierdut. Acest lucru s-ar putea întâmpla în decurs de cinci 
ani de la moartea lor pe Pământ. Sufletul obișnuit este convins că 
este important să te întorci pe linia de plutire după ce ai suferit un 
insucces într-o viață anterioară. La urma urmei, noi, ca ființe 
umane, avem instincte de supraviețuire naturale și cele mai multe 
spirite luptă cu tenacitate să rămână în viață. 

Pentru cei care au nevoie să se îndrepte atunci când lucrurile 
se înrăutăţesc, există locuri de căință. Aceste zone nu conțin vreun 
panteon al ororilor în vreun loc întunecos, cu o spiritualitate 
redusă, rezervat păcătoşilor. Mai degrabă decât să fie pedepsite 
într-un astfel de purgatoriu al întunericului, aceste suflete se pot 
oferi voluntar să meargă într-o lume planetară frumoasă, cu apă, 
copaci și munți, dar nu și într-o altă viață. Ele nu au legături cu alte 
suflete în aceste locuri de izolare, cu excepția unor vizite sporadice 
ale unui ghid care să le ajute în reflectările și în auto-evaluarea lor. 

Locurile de izolare sunt foarte variate și trebuie să recunosc 
că par îngrozitor de plictisitoare. Poate că în aceasta constă totul. 
În timp ce stai pe tușă jocurile următoare, colegii tăi de echipă 
continuă cu provocările în noile lor vieți. Aparent, această metodă 
pare să funcționeze, deoarece aceste suflete se întorc la grupurile 
lor şi se simt revigorate, dar sunt conștiente că au ratat multe 
acțiuni și oportunități alături de prieteni, utile evoluției lor perso- 
nale. Totuşi, există suflete care nu se vor adapta niciodată pe 
Pământ. Cred că unele sunt repartizate în alte lumi pentru încar- 
nările lor viitoare. 

Următoarele două cazuri reprezintă așezarea sufletelor în bi- 
bliotecile spirituale şi impactul pe care îl are asupra lor vizionarea 
înregistrărilor. În ambele cazuri există dovada folosirii unei realități 
schimbate, cu unele diferențe. Ferneii care face obiectul cazului 


Sistemele grupurilor de suflete 175 


29, cu o sinucidere, îi vor fi arătate o serie de posibilități alterna- 
live pe care le-ar fi putut avea în viața anterioară, prezentate în 
patru secvenţe de timp paralele. Prima perioadă de timp era chiar 
viața sa actuală. Ea va fi mai degrabă un observator decât un par- 
licipant la aceste scene. La cazul 30, vom asista totuși la folosirea 
unei singure scene cu o realitate modificată, unde sufletul va intra 
dramatic într-o'scenă din viața lui anterioară, pentru a experimen- 
ta un rezultat diferit. Ambele cazuri sunt menite să arate mai 
multe posibilități ale unei vieți ce implică alegeri. 

Ghizii noștri decid asupra celor mai eficiente mijloace de 
auto-evaluare în bibliotecă. Apoi, metodele și scopul acestor inves- 
tigații ajung sub jurisdicția Arhivarilor. 


Cazul 29 


Amy s-a întors de curând în lumea spiritelor dintr-un mic sat 
din Anglia unde s-a sinucis în 1860, la vârsta de șaisprezece ani. 
Acest suflet va aștepta încă o sută de ani înainte de a se întoarce, 
datorită propriilor îndoieli în ceea ce privește stăpânirea 
adversității. Amy s-a înecat într-un lac din zonă pentru că era însăr- 
cinată în luna a doua și nu era căsătorită. Iubitul ei, Thomas, 
murise cu o săptămână înainte, pe când repara un acoperiș de paie 
care s-a prăbușit. Am aflat că cei doi fuseseră îndrăgostiți și 
intenționau să se căsătorească. Amy mi-a spus când i-am analizat 
viața anterioară că a crezut că viața ei s-a sfârșit atunci când a 
murit Thomas. Amy a povestit că nu voia să își facă familia de râs 
din cauza bârfelor localnicilor. Chinuită, această clientă a declarat.: 
„știu că mă vor considera târfă și, dacă fug la Londra, chiar asta va 
deveni o biată fată cu un bebeluș.“ 

În cazurile de sinucidere, ghidul sufletului ar putea să-i ofere 
acestuia posibilitatea izolării, a regenerării agresive a energiei, o 
întoarcere rapidă sau o combinație a acestora. Când Amy a trecut 
dincolo după ce s-a sinucis, ghidul ei, Likiko, și sufletul lui Thomas 
au fost acolo să o consoleze pentru un timp. Curând, a rămas sin- 
gură cu Likiko și s-a așteptat să fie certată pentru lipsa ei de curaj. 
Supărată, și-a întrebat ghidul de ce viața nu i s-a desfășurat așa 
cum era planificată la început. Ea nu văzuse posibilitatea sinu- 
ciderii înainte de încarnare. Amy credea că urma să se căsătorească 

cu Thomas, să aibă copii și să trăiască fericiți în satul ei până la 
adânci bătrâneți. Cineva, a simțit ea, i-a tras covorul de sub picioa- 
re. Likiko i-a explicat că moartea lui Thomas a fost una dintre alter- 
nativele din acest ciclu de viață și că ea avea libertatea să facă alte 
opțiuni mai bune decât a se sinucide. 

Amy a aflat că, pentru Thomas, alegerea lui de a se urca pe un 
acoperiș înalt, abrupt și deosebit de alunecos a fost una probabilă - 
mai plauzibilă deoarece mintea sufletului său considerase deja 
acest „accident“ drept un test. Mai târziu aveam să descopăr că 
“Thomas era gata să nu accepte slujba pentru repararea acoperișului 
din cauza „unor forțe interioare care îl împingeau în cealaltă 
direcţie”. Aparent, toată lumea din acest grup de suflete a văzut că 
Amy avea o capacitate de supraviețuire mai mare decât și-a 
închipuit ea, ținând seama că dovedise o comportare rafinată în 
viețile ei anterioare. 

Pe de altă parte, Amy a considerat că întreaga încercare a fost 
crudă și inutilă. Likiko i-a amintit fetei că ea a avut în trecut stări 
de auto-flagelare și că, dacă era dornică mereu să îi ajute pe ceilalți 
să supraviețuiască, trebuia să depășească acest eșec personal. Când 
Amy a răspuns că nu avea de ales decât să se sinucidă, date fiind 
circumstanțele Angliei victoriene, s-a trezit în următoarea scenă 
din bibliotecă: 


Dr. N: Unde ești acum? 
S.: (cumva dezorientată) Sunt într-un loc de studiu... pare 
gotic... ziduri de piatră... mese lungi de marmură... 
Dr. N: De ce crezi că te afli într-o astfel de încăpere? 
S.: (pauză) În una dintre viețile mele am trăit ca un călugăr în 
Europa (în secolul al XII-lea). Mi-a plăcut coridorul vechii 
biserici ca un loc liniștit de studiu. Dar știu unde sunt acum. 
Este biblioteca minunatelor cărți... cronicile. 
Dr. N: Mulți oameni le numesc Cărţile Vieţii. E vorba de 
același lucru? 
S.: Da, toți le folosim... (face o pauză, subiectul este tulburat) 
este un bătrân într-un halat alb care pare îngrijorat și se 
îndreaptă spre mine... se agită în jurul meu. 

- Dr. N: Ce face el, Amy? 
S.: Ei bine, aduce un set de suluri, cu tabele. Bombăne și cla- 
tină capul spre mine. 

Dr. N: Ai vreo idee de ce? 

S.: Este bibliotecarul. El spune: „ai venit devreme“. 

Dr. N: Ce crezi că vrea să zică? 

S.: (pauză) Că... nu am avut motive serioase pentru a mă 
întoarce aici devreme. 

Dr. N: Motive importante? 

S.: (izbucnind) Oh... fiind foarte îndurerată - nu am fost în 
stare să îmi accept viața. 

Dr. N: Înţeleg. Spune-mi ce face bibliotecarul în continuare. 
S.: Este un spațiu deschis uriaș unde văd multe suflete așezate 
la niște birouri lungi, cu cărți peste tot, dar nu merg în camera 
aceea acum. Bătrânul mă duce într-una dintre camerele mici 
din afară, acolo unde putem sta de vorbă fără să îi deranjäm 
pe ceilalți. 

Dr. N: Cum te simți? 

S.: (își clatină capul, resemnată) Cred că am nevoie de un 
tratament special chiar acum. Camera este foarte simplă, cu 
un scaun și o masă. Bătrânul aduce o carte mare și O așează în 
fața mea, ca pe un ecran de televizor. 

Dr. N: Ce ar urma să faci? 

S.: (brusc) Să fiu atentă la el! Mai întâi pune sulul în fața mea 
și îl desface. Apoi îmi indică o serie de linii care reprezintă 
viața mea. 

Dr. N: Te rog, ia-o mai încet și explică-mi ce însearnnă aceste 
linii pentru tine? 

S.: Sunt liniile vieții - liniile mele. Liniile groase, separate prin 
spaţii mari, semnifică experienţele importante din viața noas- 
tră și vârsta la care este cel mai probabil să se întâmple. Liniile 
mai subțiri se intersectează cu liniile principale și reprezintă o 
variantă a altor... circumstanțe. 

Dr. N: Am auzit că aceste linii mai puțin proeminente sunt 
posibilitățile de a acționa, opuse probabilităților. Asta vrei să 
sugerezi? 

S.: (face o pauză) Așa este. 

Dr. N: Ce altceva poți să spui despre liniile groase comparativ 
cu cele subțiri? 

S.: Ei bine, liniile groase seamănă cu trunchiul unui copac, iar 
cele mai mici sunt crengile. Știu că linia groasă a fost drumul 

meu principal. Bătrânul îmi arată linia aceea și mă ceartă 
puțin, deoarece am ales o creangă uscată. 

Dr. N: Ştii, Amy, dincolo de faptul că acest Arhivar se tot agită 
în jurul acestor linii, ele reprezintă cu adevărat o parte dintre 
posibilitățile tale de a alege. Din perspectivă karmică, toți 
pornim în drumul nostru, uneori, pe o cărare greșită. 

S.: (infierbântată) Da, dar e ceva serios. Nu am făcut doar o 
mică greșeală în ochii lui. Știu că este preocupat de ceea ce 
fac (face o pauză și apoi, cu voce tare). VREAU SĂ ÎL 
LOVESC ÎN CAP CU BLESTEMATUL LUI DE SUL. Îl 
SPUN: „AȘ VREA SĂ TRĂIEȘTI ÎN LOCUL MEU PEN- 
TRU UN TIMP". 


Notă: În acest moment Amy îmi spune că fața bătrânului se des- 
tinde și că părăsește camera pentru câteva minute. Ea crede că îi 
dă timp să se adune, dar după aceea el aduce o altă carte. Aceasta 
este deschisă la o pagină unde Amy îl poate vedea pe Arhivar ca 
fiind un tânăr sfâșiat de lei, pentru convingerile lui religioase, într-o 
veche arenă romană. El pune apoi cartea de-o parte și o deschide 
pe a fetei. O întreabă ce vede în continuare. 


S.: Apare aievea, în culori tridimensionale. Îmi arată prima 
pagină care cuprinde un univers cu milioane de galaxii. Apoi 
Calea Lactee... și sistemul nostru solar... așa că îmi voi aminti 
de unde am venit, ca și când aș fi putut uita. După aceea, 
întoarce mai multe pagini. 

Dr. N: Îmi place această perspectivă, Amy. Ce mai vezi în con- 
tinuare? 

S.: Ah... prisme de cristal... întuneric sau lumină, depinzând 
de ce gânduri sunt transmise. Acum îmi amintesc că am mai 
făcut acest lucru înainte. Mai multe linii... și imagini... pe care 
le pot mișca înainte și înapoi în timp, cu ajutorul minţii. Dar, 
oricum, bătrânul mă ajută. 


Notă: Mi s-a spus că aceste linii formează secvențe vibraționale 
reprezentând aliniarnente ternporale. 


Dr. N: Cum interpretezi înțelesul liniilor? 

S.: Formează modele pentru imaginile din viață în ordinea în 
care dorești să le priveşti - pe care ai nevoie să le priveşti 

Dr. N: Nu vreau să ţi-o iau înainte, Amy. Doar zi-mi ce face 
bătrânul cu tine acum. 

S.: Bine. Lovește ușor pagina și mă văd în imagine, în satul din 
care tocmai am plecat. De fapt, nu este imagine - este atât de 
reală - chiar vie. Sunt acolo. 

Dr. N: Eşti cu adevărat în acea scenă sau doar o priveşti? 

S.: Le putem face pe amândouă, dar acum se presupune că 
doar urmăresc scenele. 

Dr. N: E bine, Amy. Să mergem la scena pe care bătrânul ţi-o 
prezintă. Explică-mi ce se întâmplă. 

S.: Oh... ne vom uita la... alte posibilități de alegere. După ce 
am văzut ce am făcut la lacul unde mi-am luat viața - urmă- 
toarea scenă mă conduce înapoi la lac, pe mal. (pauză). De 
data aceasta nu trec apa - și nu mă înec. Mă întorc în sat. (râde 
pentru prima dată) Sunt încă însărcinată. 

Dr. N: (râde împreună cu ea) În regulă, dă pagina. Acum ce 
se întâmplă? 

S.: Sunt cu mama mea, Iris. Îi spun că port în pântece copilul 
lui Thomas. Nu a rămas atât de șocată cum am crezut că va 
fi. Totuși este supărată. Sunt dojenită. Apoi... ea plânge cu 
mine și mă îmbrățișează (acum subiectul cedează, în timp ce 
continuă să vorbească lăcrimând). Îi mai zic că sunt o fată 
bună, dar am fost îndrăgostită. 

Dr. N: Iris îi spune asta tatălui tău? 

S.: Aceasta este una dintre alternativele de pe ecran. 

Dr. N: Urmărește această variantă pentru mine. 

S.: (pauză) Ne mutăm toți într-un alt sat și tuturor de acolo li 
se spune că sunt văduvă. Peste câțiva ani mă voi căsători cu 
un bărbat mai în vârstă. Sunt timpuri foarte grele. Tatăl meu 
a pierdut mult când ne-am mutat și eram chiar mai săraci 
decât înainte. Dar stäm împreună ca o familie și viața, în cele 
din urmă, devine mai bună (plângând din nou). Fetița rea era 
frumoasă. 

Dr. N: Aceasta este singura alternativă pe care o studiezi 
acum? 

S.: (cu resemnare) Oh, nu. Acum, mă uit la o altă alternativă. 

Mă întorc de la lac și recunosc că sunt însărcinată. Părinții ţipă 
la mine și apoi se ceartă în legătură cu cel care se face vino- 
vat. Mă anunţă că nu vor să renunțe la micuța noastră fermă 
pentru care au muncit din greu și să plece din sat din cauză 
că m-am dezonorat. Îmi dau ceva bani să merg la Londra ca 
să îmi pot găsi de lucru ca menajeră. 

Dr. N: Și cum merge slujba? 

S.: (cu amărăciune) Așa cum m-am așteptat. Londra nu va fi 
o alegere bună. Merg pe străzi și mă culc cu alți bărbați. (se 
înfioară) Mor de tânără și copilul meu va fi unul găsit, care la 
sfârșit va muri și el. Groaznic... 

Dr. N: Ei bine, cel puțin ai încercat să supraviețuiești în acea 
alternativă de viață. Ți se prezintă și alte posibilități? 

S.: Încep să obosesc. Bătrânul îmi arată și ultima alternativă. 
Mai sunt și altele, cred, dar se va opri aici pentru că îl rog. În 
această scenă părinţii mei cred că ar trebui să plec de lângă ei, 
dar așteptăm puțin până ce un vânzător ambulant vine în 
satul nostru. El este de acord să mă ia în căruța lui după ce 
tata îi dă ceva bani. Nu mergem la Londra, ci mai degrabă în 
alte sate din zonă. În cele din urmă îmi găsesc de lucru la o 
familie. Le spun că soțul meu a fost ucis. Vânzătorul ambu- 
lant mi-a dat un inel de alamă să îl port și ține secretă 
povestea. Nu sunt sigură că ei mă cred. Nu contează. Mă sta- 
bilesc în oraș. Nu mă căsătoresc niciodată, dar copilul meu 
crește sănătos. 

Dr. N: După ce termini de răsfoit aceste pagini împreună cu 
bătrânul și ai văzut câteva dintre alternativele la sinucidere, 
care sunt concluziile tale? 

S.: (tristă) A fost o greșeală să mă sinucid. Acum o știu. Cred 
că am știut-o tot timpul. Chiar după ce am murit mi-am spus: 
„Doamne, am făcut un lucru prostesc, acum va trebui să o iau 
de la început“. Când am fost dusă în fața consiliului, m-au 
întrebat dacă vreau să fiu curând testată din nou. Am spus: 
„Lăsaţi-mă să mă gândesc puțin“. 


După această ședință, clienta mea a discutat unele dintre 
alternativele pe care le-a avut în viața ei actuală, acelea care impli- 
cau curaj. Ca adolescentă, ea a rămas însărcinată și și-a asumat 

uceastă dificultate, cu ajutorul unui consilier școlar și, în cele din 
urmă, cu ajutorul mamei ei, Iris, în viața în care ea a fost Amy. Ei 
au încurajat-o să își apere drepturile fără să țină seama de părerile 
velorlalți. În ședința noastră subiectul a aflat că sufletul ei are 
tendința să se grăbească să judece anumite evenimente din viața ei 
intr-un mod negativ. În multe dintre viețile ei anterioare a existat 
un gând sâcâitor, și anume că, indiferent, ce decizie ar lua într-un 
moment de criză, aceasta va fi una greșită. 

Deși Amy nu era dornică să se întoarcă din nou pe Pământ, 
astăzi ea este o femeie mult mai încrezătoare. Ea a petrecut cei o 
sută de ani dintre vieți, gândindu-se la sinuciderea sa și la deciziile 
luate în secolele dinaintea acestei vieți. Amy este un suflet muzical 
şi a spus la un moment dat: 


Pentru că am irosit corpul care mi s-a atribuit, într-un fel, mă căi- 
esc. În timpul acestei perioade nu pot merge în camera de muzică, 
lucru pe care mi laş dori mult, pentru că trebuie să fiu singură 
în bibliotecă. Folosesc ecranele pentru a-mi revedea acțiunile din 
trecut care implicau alternativele ce mi-au făcut rău și mie, și 
celor din jurul meu. 


Când un client folosește cuvântul ecran pentru a descrie cum 
vede evenimentele, acest loc este relevant. Micile camere de con- 
lerințe și biblioteca par să aibă mese cu o varietate de cărți de 
mărimea unui televizor. Aceste așa-zise cărți au ecrane luminoase, 
tridimensionale. O clientă s-a făcut ecoul gândurilor celor mai 
mulți dintre subiecți când a spus: „Aceste înregistrări dau iluzia 
unor cărți cu pagini, dar, de fapt, sunt surse de energie care vibrează 
şi formează modele de imagini ale evenimentelor“. 

Mărimea acestor ecrane depinde de folosirea lor într-o locaţie 
dată. De exemplu, în camerele unde se face selecția secvențelor din 
viață, cele pe care le folosim chiar înaintea următoarei noastre 
incarnări, ecranele sunt mult mai mari decât acelea întâlnite în bi- 
bliotecile și sălile de clasă spirituale. Sufletelor li se dă posibilitatea 
de a intra în aceste ecrane de dimensiunile vieţii. Ecranele uriașe, 
care licăresc, de obicei înconjoară sufletul și au fost numite Inelul 
Destinului. Voi discuta despre acest inel în capitolul 9. 

În ciuda dimensiunii impresionante a ecranelor din încăperile 
unde se va face selecția vieților viitoare, sufletele petrec mult mai 

mult timp privind scenele în bibliotecă. Funcţia ecranelor mai mici 
din biblioteci este aceea de a monitoriza continuu timpul trecut și 
prezent pe Pământ. Toate ecranele, mari sau mici, mi-au fost 
descrise ca secvențe de film care seamănă cu niște cascade în care 
poți intra, în timp ce o parte a energiei noastre rămâne în cameră. 

Toate ecranele cosmice sunt multi-dimensionale, cu coordo- 
nate care să înregistreze timpul și spațiul evenimentelor. Deseori 
ne referim la acestea ca fiind perioade de timp și pot fi acționate 
de explorarea gândurilor. Pot exista și alți regizori ai acestui proces, 
nevăzuți de suflet. Destul de des un subiect va folosi dispozitive 
mecanice în descrierile lui, cum ar fi panouri, pârghii și cadrane. 
Aparent, toate acestea sunt iluzii create pentru sufletele care se 
încarnează pe Pământ. 

Fără să ținem seama de dimensiunile ecranului, lungimea, 
lățimea și adâncirnea fiecărui cadru permit sufletului să devină 
parte a unui proces cauză-efect. Pot sufletele să intre în ecranele 
mai mici, asociate cărților, în același fel în care au făcut-o în 
ecranele mai mari când s-au regăsit în Inel? În timp ce nu există 
restricţii pentru studiul călătoriei în timp, cei mai mulți dintre 
subiecți par să folosească ecranele mai mici mai mult pentru a 
observa evenimente trecute la care au participat cândva. Sufletele 
iau o parte din energia lor, lăsând restul pentru consolare și intră în 
ecrane într-unul dintre următoarele două moduri: 


1. Ca observatori care se mișcă ca niște stafii nevăzute în 
scene pe Pământ, neavând nici o influență asupra eveni- 
mentelor. Consider acest lucru apropiat de ceea ce numim 
realitate virtuală. 

2. Ca participanți care vor avea roluri în acțiunea de pe scenă, 
chiar transformând realitatea față de original, prin recreări 
ale acesteia. 


Odată revăzută, totul revine la ce era, deoarece realitatea 
permanentă a unui eveniment trecut într-o lume fizică rămâne 
aceeași din perspectiva sufletului care a luat parte la evenimen- 
tul iniţial. 

Pe măsură ce dialogul avansează în următorul meu caz, va fi 
evident că o entitate nevăzută recrează o scenă dintr-o viată 


Sistemele grupurilor de suflete 183 


trecută, dar cu modificări. Aceste ajustări au ca scop să stimuleze 
empatia și să pregătească sufletul care face obiectul cazului 30. 
Acesta e un exemplu a ceea ce vor să spună unii dintre clienții mei 
când vorbesc despre intrarea în lumi în care timpul și cauzalitatea 
sunt schimbate prin ecranele găsite în cărți, prin consolele de birou 
şi scenele de teatru. Deși aceste exerciții de pregătire în spațiu și 
limp nu schimbă cursul evenimentului istoric inițial de pe 
Pământ, s-ar putea ca aici să acționeze alte forțe. 

Admit posibilitatea că amintirile subiectului meu ar putea 
demonstra că ei se mișcă prin universuri paralele care ar putea să 
multiplice spațiul și timpul nostru. Cu toate acestea, în clasele și 
bibliotecile spirituale clienții mei nu văd evenimentele trecute de 
pe Pământ ca fiind în afara realității universului nostru. Am senti- 
mentul că ceea ce poate urmări și poate explica un suflet de pe 
Pământ este reglementat de vibraţiile ghizilor lor personali. Când 
ei ajung în camera în care se face selecţia vieții, cea cu ecrane mai 
mari, asemănătoare celor de la teatru, care privesc nurnai spre 
viitor, perspectiva lor despre o realitate constantă devine mai 
degrabă una fluctuantă. 

Evenimentele de pe orice ecran pot fi mișcate înainte sau 
înapoi, ori așezate într-o mișcare rapidă sau lentă întrerupte pen- 
tru a fi studiate. Toate posibilitățile întâmplărilor care implică 
spectatorul sunt atunci disponibile pentru studiu ca și când ar 
folosi un proiector de film. Vă puteți da seama din cazul 30 că un 
eveniment trecut din lunea noastră fizică nu a fost schimbat pen- 
tru totdeauna pentru acest individ, chiar dacă sufletul său există 
inprezentul etem al lumii spiritelor. Unii ar numi aceste proiecții „în 
afara timpului“ pentru suflete, deoarece trecutul poate fi împletit 
cu posibilități viitoare în viața următoare, într-un timp spiritual 
întotdeauna conjugat la prezent. 


Cazul 30 


Acest caz implică un suflet numit Unthur, care tocmai și-a 
încheiat o viață marcată de un comportament agresiv față de alți 
oameni. Mentorii săi au hotărât să înceapă reanalizarea vieții lui 
Unthur în bibliotecă, cu o scenă din copilăria sa, plasată în curtea 
în care se juca acesta. 

Dr. N: Unthur, când te întorci în lurnea spiritelor, există vreun 
eveniment al vieții tale anterioare de care îți amintești în mod 
deosebit și despre care ai vrea să îmi vorbești? 

S.: După ce voi avea timp să-mi vizitez grupul pentru o vreme, 
ghidul Meu, Fotanious, mă însoțește în bibliotecă pentru niște 
studii în particular, câtă vreme viața mea anterioară este încă 
foarte proaspătă. 

Dr. N: Această ocazie este singura în care vei veni aici? 

S.: Oh, nu. Deseori venim aici singuri, pentru a studia. Este, de 
asemenea, și un mod de a te pregăti pentru viaţa viitoare. Voi 
studia profesiunile și ocupațiile secundare ale noii vieţi, în 
lumina obiectivelor mele, pentru a vedea dacă se potrivesc. 
Dr. N: În regulă, să intrăm în bibliotecă. Te rog, descrie tot ce 
observi, în ordinea în care vezi tu. 

S.: Camera este într-o clădire mare, dreptunghiulară. Totul este 
de un alb luminos, transparent, pereții sunt plini cu cărți mari 
și groase. 

Dr. N: Fotanious te-a adus aici? 

S.: Doar la început. Acum sunt cu o femeie cu părul alb care 
mi-a fost prezentată. Faţa ei e foarte încurajatoare. Primul 
lucru pe care îl observ când intru sunt șirurile lungi de bănci 
care se întind așa departe încât nu pot vedea unde este capă- 
tul. Văd mulți oameni așezați la aceste mese lungi şi care se 
uită la cărțile din fața lor. Cei care studiază nu stau prea 
aproape unul de celălalt. 

Dr. N: De ce? 

S.: Oh... a nu sta unul în fața celuilalt este o problemă de 
politețe și de respect pentru intimitate. 


+ Dr. N: Te rog, continuă. 


S.: Bibliotecara mea pare atât de învățată... noi numim acești 
oameni Academicienii (pentru alții, ei sunt Arhivarii). Ea se 
îndreaptă spre o secțiune apropiată și ia o carte. Știu că aces- 
tea sunt cronicile despre mine. (cu o voce îndepărtată) Conţin 
istorii spuse, dar și din acelea care nu au fost spuse. 

Dr. N: (cu superficialitate) Ai o legitimație a ta de bibliotecă? 
S.: (râde) Nu se cer legitimaţii - doar potriviri mentale. 

Dr. N: Ai mai multe Cărţi ale Vieţii destinate ție? 

S.: Da, și astăzi o voi folosi pe aceasta. Cărțile sunt așezate în 

ordine pe rafturi. Știu unde sunt ale mele și strălucesc de la dis- 
tanță când le privesc. 

Dr, N: Poţi căuta singur în mormanele de cărți? 

S.: Mmmm... nu... dar cred că cei mai în vârstă pot. 

Dr. N: Deci, în acest moment bibliotecara ţi-a adus cartea pe 
care urmează să o studiezi. 

S.: Da, există piedestale mari așezate lângă mese. Academiciana 
deschide la pagina de unde voi începe. 


Notă: Suntem acum la stadiul în care fiecare caz capătă o calitate 
unică de angajament personal față de ecranele Cărţii Vieții. Mintea 
conștientă poate fi sau nu în stare să traducă în limbaj uman ceea 
ce mintea superconștientă vede în totalitate în bibliotecă. 


Dr. N: Și ea te pregătește pe acest piedestal, înainte ca tu să 
duci această carte la masă? 

S.: Da... mă uit la o pagină cu... scris... cu litere aurite... 

Dr. N: Poţi să îmi citești ce scrie? 

S.: Nu... nu pot traduce acum... dar o identific ca fiind cartea 
mea. 

Dr. N: Nu poți descifra măcar un cuvânt? Priveşte atent! 

S.: (face o pauză) Văd... simbolul grecesc pi. 

Dr. N: E simbolul unei litere din alfabetul grecesc sau are o 
semnificație matematică pentru tine? 

S.: Cred că este legată de proporții, cum se leagă un lucru de 
altul în ceea ce mă privește. Scrisul este un limbaj al mișcării 
și al emoției. Simți scrisul ca... pe niște vibrații muzicale. 
Aceste simboluri reprezintă cauzele și efectele unui set de 
relații proporționale între situații asernănătoare și diferite 
din viețile mele. Este mai mult, dar nu pot... (se oprește) 
Dr. N: Își mulțumesc pentru descriere. Acum, spune-mi ce 
vei face cu această carte? 

S.: Înainte să o duc jos într-un spațiu liber al uneia dintre 
mese, vom face un exercițiu împreună. Simbolurile scrise ne 
spun unde să întoarcem paginile... dar nu pot să vă spun 
cum... nu știu cum să explic. 

Dr. N: Nu-ţi face griji. Faci o treabă minunată în ceea ce 
privește explicațiile. Relatează-mi numai cum te ajută bi- 
bliotecara. 

S.: (respiră adânc) Ajungem la o pagină care mă arată ca un 
copil ce se joacă în curtea școlii (subiectul începe acum să 
tremure). Acest lucru... nu va fi amuzant... Sunt îndreptat 
spre perioada când eram un puști josnic, infect... urmează să 
trec din nou prin acele momente... ceea ce ei vor ca să văd... 
o parte a energiei mele... se târăște ea insăși pe pagină... 

Dr. N: (încurajator) În regulă, lasă scena să se desfășoare și 
zi-mi tot ce poți. 

S.: (simțindu-se stingherit în scaunul său) După ce... mă 
târăsc în carte... particip total la scenă în toate privințele, ca și 
când s-ar rejuca. Învăț... în școala primară. Sunt un puști dur 
care îi aleargă pe băieții mai mici, mai puțin agresivi... lovin- 
du-i și aruncând cu pietre în toată lumea când supraveghetorii 
nu se uită. Și apoi... OH, NU! 

Dr. N: Ce se întâmplă? 

S.: (alarmat) Oh... pentru Dumnezeu! Acum sunt cel mai mic 
puști din curte și sunt lovit DE MINE! Este incredibil. După 
un timp sunt din nou eu, fiind lovit de pietrele aruncate de 
toţi ceilalți. OH, CHIAR DOARE! 

Dr. N: (după ce îl liniștesc pe subiect și îl aduc din nou înapoi 
în bibliotecă) Te aflai în același moment temporal ca atunci 
când erai copil sau într-o formă de realitate modificată? 

S.: (pauză) În același timp, dar într-o realitate schimbată. Nici 
unul dintre aceste lucruri nu mi s-a întâmplat în viața mea 
anterioară, dar ar fi trebuit. Deci, timpul a fost dat înapoi pen- 
tru mine, într-un mod diferit. Putem retrăi un eveniment pen- 
tru a vedea dacă îl putem face mai bine. Am simțit durerea pe 
care am pricinuit-o altora cu pumnii mei. 

Dr. N: Unthur, ce ai învățat din toate acestea? 

S.: (pauză lungă) Că am fost un copil rău, condus de frica față 
de tatăl meu. Acestea sunt scenele cu ce urmează să fac. 
Lucrez asupra sentimentului de milă și învăţ să îmi controlez 
firea rebelă în calitate de suflet. 

Dr. N: Care este semnificația Cărţii Vieţii tale și a faptului că 
te afli în această atmosferă de bibliotecă? 

S.: Studiindu-mi cartea, sunt în stare să îmi recunosc greșelile 
şi să experimentez alte variante. Aflându-mă în această zonă 
liniștită de studiu - privind toate celelalte suflete la mese, care 

fac același lucru - ei bine, Acest fapt îmi dă un sentiment de 
camaraderie față de ele și de tot ceea ce facem împreună. 


Mai târziu în ședința noastră am descoperit că Unthur avea 
nevoie de auto-disciplină și de a fi mai amabil cu oamenii. Acesta 
fusese un model de comportament de-a lungul mai multor vieți. 
Când am întrebat dacă este posibil să studiem viețile viitoare în 
bibliotecă, am primit următorul răspuns: „Da, putem întrevedea o 
multitudine de posibilități aici, în timp, dar evenimentele viitoare 
nu sunt deloc determinate și nu aș lua vreo decizie despre ce 
urmează să se întâmple în acest spațiu“ (în bibliotecă). 

Când aud afirmaţii ca aceasta, mă gândesc la universuri para- 
lele unde pot fi examinate toate posibilitățile și probabilitățile. În 
acest scenariu, același eveniment se poate petrece suferind schim- 
bări ușoare sau radicale, în aceeași perioadă de timp, în spații mul- 
tiple, noi existând simultan în mai multe universuri. Cu toate aces- 
tea, Sursa întregului spațiu și timp poate folosi realități alternative 
fără universurile paralele. În capitolele viitoare mă voi referi la 
raporturile despre universurile multiple din jurul nostru, care nu 
sunt copii ale universului propriu. În lumea spiritelor, sufletele 
care privesc ecranele orchestrate par a se mișca din trecut în 
prezent, din prezent în viitor și înapoi simultan, în același spațiu. 

Când sufletele sunt în bibliotecă, mi se spune că anumite 
secvențe ale evenimentelor viitoare pot părea neclare în anumite 
privințe și că aproape dispar. Pe de altă parte, în clasele cu ecrane 
mai mari, și mai ales în zona unde se fac selecțiile din viață, loc 
dotat cu niște ecrane imense, asemănătoare unor panouri, perioa- 
dele de timp sunt mai proeminente. Acest lucru permite o explo- 
rare și o intrare mai ușoară a sufletului în studiul vieţii viitoare. 
Sufletele mai noi trebuie să dobândească acest talent, învățând 
să-și îmbine undele de lumină cu liniile de pe ecran. Concen- 
trându-și esența în acest fel, imaginile se focalizează într-un punct. 
Liniile temporale de pe ecran se mișcă înainte și înapoi, 
încrucișându-se ca niște unde de rezonanță ale probabilității și ale 
posibilității din timpul PREZENT al lumii spiritelor, unde viitorul 
și trecutul se unesc și totul poate fi cunoscut. 

Cazurile 29 și 30, asemenea tuturor celorlalte, ridică între- 
barea: ce este adevărata realitate? Clasele și biblioteca cu ecranele 

trecutului și viitorului sunt reale? Tot ceea ce știu despre viața 
noastră de după moarte se bazează pe observațiile făcute de 
oameni. Observatorul dialoghează cu mine, în stare de transă, din 
mintea sufletului prin intermediul creierului. Observatorul este 
acela care definește proprietățile materiei și ale substanţei eterice 
atât pe Pământ, cât și în lumea spiritelor. 

Să luăm ca exemplu ultimul caz. Unthur mi-a spus că nu 
își poate schimba trecutul printr-o a doua vizită. Cu toate aces- 
tea, după moarte, s-a întors ca participant activ în locul unde se 
juca în copilărie. Era din nou băiatul care își petrecea timpul cu 
ceilalți copii, având toate simțurile - văz, auz, miros - și senti- 
mentele legate de acel eveniment. Unii dintre clienții mei susțin 
că acestea sunt întâmplări simulate, dar, oare, este chiar așa? 
Unthur a devenit parte a scenei în care bătea copiii și apoi a fost 
atacat de ei. A putut simți durerea și s-a tăvălit în scaunul din 
biroul meu, din cauza durerii pe care în perioada copilăriei nu 
o simțise. Cine afirmă că o realitate schimbată nu există simul- 
tan pentru toate evenimentele, unde atât originile, cât și rezul- 
tatele sunt interschimbabile? În timp ce studiază, sufletul obser- 
vator poate lucra în lumea spiritelor cu mai multe realități în 
același timp. Toate sunt așezate pe drumul sufletului spre 
învățare. 

Ne întrebăm dacă universul nostru este tot o iluzie. Dacă 
gândurile eterne ale sufletului sunt reprezentate de o energie 
luminoasă, inteligentă care nu are formă și atemporală, atunci 
aceasta nu este limitată de materia din universul nostru. Astfel, 
dacă o conștiință cosmică controlează ceea ce vede mintea 
observatorului pe Pământ, atunci întregul concept de cauză și 
efect în intervale de timp date este o iluzie manipulată cu sco- 
pul de a ne instrui. Chiar dacă credem că tot ceea ce gândim că 
este real pare o iluzie, viața nu este, în nici un caz, lipsită de sens. 
Știm că, dacă ținem o piatră în mână, acest fapt este la fel de 
real pentru noi cât și pentru un observator - participant într-o 
lume fizică. Trebuie, de asemenea, să ținem minte că o 
inteligență divină ne-a așezat în acest mediu, pentru a învăța și 
a evolua spre mai bine. Nici unul dintre noi nu este aici din 
întâmplare și nici evenimentele care ne afectează în propria 
realitate în acel moment temporal nu sunt. 

Culorile spiritelor 
Amestecul culorilor în grupurile de suflete 


Când oamenii aflați în transă părăsesc mental atât spațiile 
regenerării și orientării energiei, cât și biblioteca, pentru a se anga- 
ja activ cu alte suflete, culorile lor contrastante devin mai evidente. 
Un aspect al înțelegerii dinamicii grupurilor matcă este identifi- 
carea fiecărui suflet prin culoare. În Călătoria Sufletelor am descris 
constatările mele despre culorile energiei sufletelor. Ceea ce vreau 
să fac în acest capitol este să încerc să corectez concepțiile greșite 
pe care le au oamenii în ceea ce privește recunoașterea culorii. În 
timpul explicațiilor mele, ar putea fi folositor pentru cititorii care 
au prima mea carte să compare figura 3 din Călătoria Sufletelor cu 
figura 6 din acest capitol. 

În figura 6, am prezentat întregul spectru al culorilor care 
identifică nivelul evoluției sufletului, așa cum este văzut de 
subiecții aflați în stare de hipnoză adâncă. Mai important, am încer- 
cat să indic straturile subtile și amestecul culorilor energiei în cadrul 
acestor nivele. Culorile de bază - alb, galben și albastru, generate de 
suflete - sunt semnele majore ale dinamicii creșterii lor. Deoarece 
undele luminoase capătă nuanțe mai puternice, de la luminos la 
întunecos, în timpul evoluției, devin mai puțin împrăștiate și se 
concentrează mai mult asupra mișcării lor vibraționale. Tranziţia 
este lentă și există multe pierderi ale nuanțelor culorilor când 
sufletele se dezvoltă. Din această cauză, trasarea unor reguli clare, 
definitive, despre transmisia culorilor ar fi restrictivă. 

Referindu-ne la figura 6, căsuţa 1, vedem tonurile de alb pur 
reflectate în sufletele începătoare. Este un semn al inocenței și 
totuși această culoare poate fi văzută în spectrul tuturor sufletelor. 
Culoarea universală de alb va fi explicată mai mult la cazul urmă- 
tor. Albul este deseori asociat cu efectul de aureolă. Ghizii, de 
exemplu, pot încărca dintr-o dată lumina lor - de obicei intensă, 
constantă- să se înconjoare cu un nimb de un alb strălucitor. 
Sufletele care se întorc în lumea spiritelor îmi spun adesea că, a- 
tunci când observă un suflet care vine spre ele, văd lumina albă. 

Sufletele ale căror nivele de dezvoltare sunt trecute în căsuțele 
1, 5, 9 și 11 sunt văzute, de obicei, fără să fie acoperite parțial cu 
alte nuanţe de culoare în centrul masei lor de energie. Nu am 

remarcat mulți clienți care să își etaleze exclusiv culorile arătate în 
căsuţa 7. Acest lucru poate indica faptul că avem nevoie de mai 
mulți tămăduitori pe Pământ. Nu am avut niciodată un subiect a 
cărui energie să facă parte în totalitate din spectrul violet - purpuriu 
ca în căsuţa 11. Spectrele de culori dincolo de nivelul V sunt 
maeștrii care nu apar ca fiind încarnați, așa că puţinul pe care îl știu 
despre ei vine doar din observațiile subiectului meu. 

Există variabile individuale în cadrul fiecărui grup de suflete în 
funcție de culoarea de bază centrală, deoarece ele nu se dezvoltă 
toate în același ritm. Cu toate acestea, culoarea energiei unui suflet 
poate, de asemenea, să fie afectată de un alt factor, care, inițial, m-a 
tulburat. Pe lângă culorile primare centrale care indică stadiul dez- 
voltării generale, anumite suflete au culori secundare. Acestea au 
fost numite culori ale aureolei lurninoase, pentru că, de obicei, ele 
apar observatorului ca fiind în afara centrului masei de energie a 
sufletului. 

Culorile nimbului nu sunt diluate de nuanțele sau umbrele 
altor culori, așa cum este cazul culorilor centrale. Singura excepție 
ar fi atunci când culoarea nimbului și cea din centru ar fi exact 
aceeași. Rapoartele primite de la subiecții mei referitoare la distin- 
gerea culorilor sunt făcute mai ușor, deoarece acest efect de 
acoperire parțială nu se vede prea des. Culorile nimbului reprezintă 
atitudini, idei și chiar aspirații neirnplinite ale sufletului. Deoarece 
se însușesc în fiecare viață, nuanțele nimbului pot fluctua mai rapid 
între diferitele vieți decât culorile centrale, care arată o dezvoltare 
mai lentă a caracterului. În timpul unei ședințe de hipnoză, aceste 
culori secundare ale nimbului sunt văzute de observator ca niște 
autoportrete strălucitoare. În cazul 31, un reprezentant foarte 
avansat al nivelului V va descrie acest efect. Acestă persoană a fost 
într-un grup de clienți care m-a ajutat să descifrez codul culorilor 
nimbului. 


Cazul 31 


Dr. N: Dacă aș sta în fața ta în lumea spiritelor, ținând în sus 
o oglindă în Lungimea sa, ce culori aș vedea? 
S.: Ai zări un centru de un albastru deschis cu nuanțe de alb 


auriu la marginile energiei mele - nimbul meu. 

alb galben verde sau | albastru albastru 
murdar, portocaliu maron- | deschis; închis cu 
înspre deschis, verzui bleu cu nuanţe de 
gri/gri cu cu nuanţe tente 


ușoare de alb aurii, 
tente de verzui sau 
roz maron 


Nivelul I Nivelul II Nivelul III Nivelul IV Nivelul V Nivelul vı Nivele 
mai înalte 


Fig 6: Spectrul culorilor Aurelor Spirituale 

Destinul sufletelor 


Dr. N: Şi când te uiţi la profesorul tău, cum arată energia lui? 
S.: Clandour are... un centru albastru închis... care tinde spre 
un violet pal în afară... încununat cu un nimb alb pe margine. 
Dr. N: Ce înseamnă pentru tine „energia din centru“ și „ener- 
gia nimbului“? 

S.: Clandour își radiază starea solidă a experienței de învățare 
în centrul energiei sale, în timp ce forma violetă este înțelep- 
ciunea lui avansată provenită din această cunoaștere. Albul 
transmite această înțelepciune. 

Dr, N: Care crezi că va fi, în cele din urmă, culoarea centrală 
a lui Clandour și cum va apărea asta? 

S.: Violetul adânc al spiritualității divine radiind din toate 
pozițiile în masa lui de energie. 

Dr. N: Poţi defini diferența dintre variațiile culorii centrale și 
cea a nimbului în energia sufletului? 

S.: Miezul central reprezintă realizarea. 

Dr. N: Cum ar fi albastrul deschis în energia ta - acesta ar fi 
nivelul tău actual de însușire a învățăturii? 

S.: Da. 

Dr. N: Și marginile - nimburile - propriul tău alb auriu, ce îmi 
poți spune despre asta? 

S.: (pauză) Ah... însușirile mele... ei bine, am încercat întot- 
deauna să mă feresc de alți oameni în viețile mele - acesta 
sunt eu - dar este și ceea ce doresc să ajung... mai degrabă aș 
spune că vreau să mă străduiesc să devin mai puternic din 
acest punct de vedere. 

Dr. N: Nu ești un suflet începător, dar cu toate acestea, ai ceva 
alb în energia ta. Sunt curios în legătură cu acest nimb de un 
alb strălucitor din jurul atâtor altor suflete care alte culori ale 
energiei lor. 

S.: Vibrația energiei albe indică faptul că ne putem armoniza 
ușor vibraţiile cu toate celelalte suflete, în scopul unei comu- 
nicări mai bune. 

Dr. N: Presupun că acesta este motivul pentru care ghizii-pro- 
fesori etalează adesea nimburi de un alb strălucitor, dar cum se 
deosebeşte acest alb de albul strălucitor al unui suflet tânăr? 
S.: Albul reprezintă culoarea de bază a energiei tuturor 
sufletelor. Nuanțarea albului cu alte amestecuri de culori este 

cea care identifică fiecare suflet. Energia albă este foarte 
receptivă. Cei mai tineri primesc vibrații în cantități mari, în 
timp ce profesorii trimit informații în cantități mari, pentru a 
fi preluate ca adevăruri incontestabile. 

Dr. N: Şi sufletul începător a avut atât de puțină experiență, 
încât nu vizualizezi nici o altă culoare decât cea albă? 

S.: Este corect, aceste suflete sunt nedezvoltate. 


Deși sunt multe lucruri pe care nu le știu despre întregul 
mecanism de formare a culorii energiei sufletului, am aflat că 
schimbările din centrul culorilor devin mult mai puțin evidente 
după nivelul IV. După mulţi ani de cercetări, am păstrat o înregis- 
trare cu ceea ce mi-au spus oamenii despre aceste culori secundare 
ale nimbului. Culorile principale au fiecare însușiri proprii. Peste 
90% dintre subiecții mei sunt de acord cu calitățile pe care le 
reprezintă aceste culori într-un suflet. Am comprimat ceea ce am 
aflat în trei dintre cele mai des întâlnite trăsături de caracter pen- 
tru fiecare culoare, fără să țin seama de variațiile nuanțelor. Negrul 
e fie pătat, stricat sau constituie energia negativă a sufletului care 
se vede, în general, în centrele de recuperare a sufletelor. 

Albul: Puritate, Limpezime, Neliniște 

Argintiul: Eteric, Încredere, Flexibilitate 

Roşul: Pasiune, Intensitate, Sensibilitate 
Portocaliul: Exuberanță, Impulsivitate, Deschidere 
Galbenul: Protecție, Putere, Curaj 

Verdele: Tămăduire, Hrănire, Compasiune 
Maroul: Sprijin, Toleranță, Hărnicie 

Albastrul: Cunoaștere, Uitare, Revelație 
Purpuriul: Înțelepciune, Adevăr, Divinitate 


În capitolul următor vor fi alte referiri de ordin spiritual la 
semnificaţia culorilor. Acest lucru se referă la veșmintele colorate 
pe care le poartă membrii consiliului, după cum sunt percepute de 
sufletele care vin înaintea lor. În plus, vă voi arăta cum desenele 
anumitor embleme purtate de acești Bătrâni, dintre care unele sunt 
pietre prețioase, transmit anumite mesaje prin culori. 

Figura 7 (pag. 148) este o reprezentare a unui grup de suflete 
de nivel II, care redă atât culorile centrale, cât și pe cele ale nim- 
bului. Am evitat în mod intenționat să fac referire la un caz la care 
culoarea centrală a evoluției este în același timp și culoarea nim- 
bului. Pentru a evita confuzia, figura 7 nu înfățișează nimburi de 
culoare albă, galbenă sau de un albastru închis. Sunt doisprezece 
membri ai acestui grup primar de suflete, inclusiv subiectul meu, 
un bărbat aflat la nivelul II. Diagrama indică relațiile dintre mem- 
brii unei familii în încarnarea lor actuală. Un grup primar de 
suflete mai apropiat de uzanțele lumii spiritelor nu se va încarna 
în întregime într-o singură familie. 

Aflat sub hipnoză, acest subiect (3B) se uită la cele 
unsprezece suflete din grupul său primar, care sunt încamate în 
această viață ca membri ai familiei sale, plus cel mai bun prieten al 
său. Culoarea centrală a surorii sale e de un galben aprins, deoarece 
ea tocmai trece în nivelul III. Dacă sora ar fi avut și partea protec- 
toare tot galbenă, în locul nuanței albastre (simbol al cunoașterii) 
pe care o are în prezent, ar fi fost mai greu pentru subiectul meu 
să redea acest fapt bazân-du-se doar pe culoare, deoarece tenta 
nimbului ar fi fost aproape aceeași cu aceea din centrul ei. 

În afara surorii lui, alte aspecte ale figurii 7 indică faptul că 
bunicii și fiul subiectului sunt ceva mai evoluați decât ceilalți 
membri, în timp ce tatăl și mătușa lui prezintă un stadiu mai redus 
de evoluție. Bunicul și mama acestei familii sunt tămăduitori. 
Observaţi că aproape jumătate dintre membrii acestui grup nu au 
culori secundare ale nimbului. Nu este neobișnuit pentru mine să 
întâlnesc și grupuri în care nici unul dintre membri să nu aibă aces- 
te culori secundare ale nimbului. Nimbul de un roșu strălucitor al 
subiectului meu așezat într-o masă centrală de energie de culoare 
albă și roz-roșcată i-a confirmat firea puternică și intensă. Fiul lui 
din această viață are trăsături de caracter similare. Soția sa e mai 
contemplativă, având o fire deschisă, încrezătoare. Fiica lui este 
noncomformistă și foarte spirituală. Când i-am cerut acestui 
subiect să imi dezvăluie ce crede despre nuanța roșie din energia 
sa, a spus următoarele: 


Din cauza firii mele intense, am probleme cu furia în cursul 
vieților mele. Deseori aleg corpuri care sunt foarte implicate 


Sistemele grupurilor de suflete 195 


emoțional, deoarece se potrivesc cu firea mea. Nu-mi plac 
trupurile pasive. Ghidului meu nu-i pasă de aceste alegeri, 
deoarece spune că voi învăța să mă controlez relaxând creierul 
acestor corpuri. Acest fel de control este dificil din cauza propriilor 
reacții impulsive și pasionale în situaţii dificile. Mi-au trebuit 
multe secole de vieți anterioare, dar mă descurc mai bine cu 
autodisciplina. În trecut deveneam agresiv prea ușor, dar acum 
acest lucru începe să se schimbe. Am și sprijinul sufletului meu 
pereche (în acest moment soția mea). 


Uneori se întâmplă să întâlnesc suflete a căror dezvoltare 
prezintă anomalii. Acest lucru devine evident pentru mine atunci 
când clienții îmi spun că anumite suflete din grupurile lor au culori 
centrale ce par a fi nepotrivite cu cele ale grupului. Un prim exem- 
plu sunt luminile albe ale sufletelor mai tinere. Cazul următor 
implică un grup de suflete de nivelul III și IV. Tocmai terminasem 
«le analizat membrii galbeni-albaștri ai acestui grup când acest 
subiect mi-a dezvăluit că alături de ea e un suflet aproape alb. 


Cazul 32 


Dr. N: Ce caută o lumină albă în grupul vostru de suflete 
evoluate? 

S.: Lavani se pregătește alături de noi, datorită talentelor ei. 
S-a hotărât că, deși e tânără, fără multă experiență, nu ar tre- 
bui lăsată în urmă. 

Dr. N: Nu cumva Lavani s-a rătăcit în grupul vostru? Cum 
poate să țină pasul cu voi? 

S.: Este testată chiar acum, dar, să fiu sincer, Lavani e puţin 
copleșită. s 

Dr. N: De ce a fost destinată grupului vostru? 

S.: Grupul nostru este destul de neobişnuit, pentru că avem o 
mare toleranță în a lucra cu suflete neexperimentate. Cele mai 
multe grupuri de tipul grupului nostru sunt așa de ocupate, 
încât probabil ar ignora-o. Nu spun că ar fi nepoliticoase, dar 
la urma urmelor ea este un copil și așa ne și apare, cu modelele 
ei mici, înmănunchiate, de energie. 

Dr. N: Presupun că cele mai multe grupuri avansate nu își 
doresc asemenea responsabilități. 

Figura 7: Culorile energiei pe care le prezintă un grup de suflete 


Culorile primare: 


Zn 


alb mur- alb rozal- potocal- galben 
lar iu iu-galben 


Culorile secundare ale haloului: 


[Ar Bi CB Du, 0 


argintiu roșu verde albastru nici una 


bunica „sopa, fiica 


bunicul == SA | = ful 


unchiul 


e 


cel mai 
bun prieten 


Nivelul subiectului 
(masculin) de Nivel II 


Această schemă indică rudele încarnate ale subiectului, precum și cel ma. 
bun prieten al subiectului 3B. Pătrățelele fiecărei rude sunt explicate în 
figura 6 atât din punct de vedere al miezului, cât și al haloului culorilor. 
Pătratele notate cu literele A,B,C și D reprezintă culorile secundare ale 
halourilor prezente la membrii grupului. 

S.: Exact. Grupurile ce evoluează sunt foarte absorbite de pro- 
pria muncă. Unui copil, ele îi pot părea aproape dispretuițoare. 
Dr. N: Atunci, explică-mi de ce ghidul rătăcitoarei Lavani i-a 
permis să vină aici, lângă oamenii tăi. 

S.: Lavani are mult talent. Noi suntem un grup de studenți 
care învață repede și viețile noastre au fost deosebit de dificile, 
deși le-am parcurs rapid (subiectul meu a petrecut o mie șase 
sute de ani pe Pământ). În ciuda evoluției noastre rapide, avem 
reputația de a fi foarte modești, ba unii spun chiar mai mult 
decât atât. Noi studiem pentru a deveni profesori pentru copii 
și astfel Lavani ne e de ajutor. 

Dr. N: Sunt foarte mirat de acestea. I s-a interzis sufletului 
Lavani să se asocieze cu propriul grup în acest stadiu timpuriu 
al existenţei ei? 

S.: Oh, nu! De unde ţi-a venit ideea asta? Ea este împreună cu 
grupul său în cea mai mare parte a timpului (râde) și ei nici nu 
știu despre aventurile noastre. E mai bine așa. 

Dr. N: De ce? 

S.: Oh, ar putea să o tachineze și i-ar pune prea multe între- 
bări. E foarte legată de ei și noi vrem ca Lavani să aibă o legă- 
tură normală cu proprii prieteni, deși ştim că va pleca devreme 
din grupul ei, datorită însușirilor pe care le are. Ei nu sunt 
motivaţi încă de aceeași dorință. 

Dr. N: Ei bine, dacă sufletele sunt telepatice și știu totul unul 
despre celălalt, nu înțeleg cum Lavani poate ascunde toate 
acestea de prietenii ei. 

S.: E adevărat că albii nu sunt în stare să blocheze, să pună pa- 
ravane, așa cum facem noi în anumite probleme personale. 
Lavani a fost învățată să facă așa, ţi-am spus că are potențial 
(face o pauză și apoi adaugă). Desigur, toată lumea respectă 
gândurile intime ale celorlalţi. 


Nu este neobișnuit să afli că atunci când suflete asemenea 
acelora din cazul 32 se încamează, sufletele mai tinere care lu- 
vrează cu ele cer să fie copiii lor în viață. Lavani e copilul acestui 
subiect azi. Reversul poate fi și el adevărat în acele cazuri în care 
copilul e, de fapt, sufletul mai evoluat, care trăiește alături de un 
părinte cu sufletul mai tânăr. 

Sunt momente când aud despre un suflet a cărui culoare e 
descrisă ca fiind în regres. Cei mai mulți dintre noi am avut 
momente de declin după câteva vieți de-a lungul existenței noas- 
tre, dar când culoarea noastră involuează într-o măsură semnifica- 
tivă, acest lucru se datorează unei stări serioase și prelungite. Avem 
în cele ce urmează declarația unui client, care conține un mesaj 
important pentru noi toți: 


„Este o rușine ce se întâmplă cu Klaris. Verdele lui era străluci- 
tor. A fost un mare tămăduitor care a devenit corupt de putere. 
Pentru el, lucrurile erau ușoare — avea mult talent. Căderea lui 
s-a produs într-un număr de vieți care au implicat multe 
abuzuri. Îi plăcea atât de mult să fie venerat și adulat, încât va- 
nitatea lui a devenit o mască față de el însuși. Klaris a început 
să își piardă însușirile și noi am observat cum culoarea lui deve- 
nea tot mai ștearsă. În cele din urmă, Klaris a devenit atât de 
ineficient, încât a fost trimis înapoi pentru reinstruire. Cu toții îl 


zau 


așteptăm să se întoarcă. 


Culorile vizitatorilor din grupuri 

Din când în când aflu că aspectul culorilor unui suflet sau 
două dintr-un grup pare să fie nepotrivită cu a celorlalte. Am 
descoperit că acest lucru poate semnifica o vizită temporară a unui 
oaspete sau a unui suflet foarte specializat dintr-un grup apropiat. 
Uneori mai aud și despre vizita unui călător interdimensional a 
cărui experiență o depășește cu mult pe cea a grupului. Prezint în 
continuare rezumatul unei declarații dintr-un raport interesant 
referitor la astfel de vizitatori: 


Când privim fiinţele evoluate care vin să ne viziteze grupul 
prin alte dimensiuni care nu ne sunt familiare, este ca și cum 
ar fi trecut în drumul spre noi printr-un ecran, pe care îl 
numim Lentilele Luminii. Vin din când în când la invitația 
ghidului nostru Joshua, pentru că sunt prietenele lui. Vedem 
aceste suflete ca având nuanța argintie a apei curgătoare, 
când trec prin faţa noastră, pentru noi fluviul argintiu fiind... 
o manta de trecere... puritatea unei inteligențe strălucite inter- 
dimensionale. Ele sunt fiinţe elastice dotate cu abilitatea de a 

trece prin multe sfere fizice și mentale. Vin să ne ajute să 
alungăm întunericul ignoranței noastre, dar aceste fiinţe fru- 
moase nu stau niciodată mult. 


Ar trebui să adaug că aceste personaje pline de culoare, care 
apar în grupurile de suflete pentru scurt timp, au un efect profund 
asupra acestora. În cazul de mai sus, când i-am cerut clientului 
meu să dea un exemplu concret al înțelegerii câștigate din 
învățămintele primite de la aceste ființe argintii, mi-a răspuns: „Ele 
ne lărgesc perspectiva, pentru a vedea mai multe probabilități în 
alegerile pe care le facem, devenind astfel mai pricepuți în ceea ce 
privește cunoașterea oamenilor. Acest talent dezvoltă gândirea 
critică și permite luarea unor decizii temeinice bazate pe adevăruri 
mai generale.“ 


Culorile aurei umane comparativ 

cu cele ale aurei sufletului 

Există încă o concepție greșită referitoare la culori, de care 
m-am izbit de când a fost publicată Călătoria Sufletelor. Mulți 
oameni încearcă să facă unele comparații între clasificările mele 
privind culorile aurei sufletelor și aura umană. Cred că aceste 
presupuneri pot conduce la concluzii greșite. Vibraţiile culorilor 
și ale energiei sunt strâns legate în cazul sufletelor, aceste oscilații 
reflectând mediul non-material al lumii spiritelor. Astfel, într-un 
mediu fizic frecvența aceleiași energii a sufletului este modifi- 
cată. Corpul uman schimbă și mai mult culoarea acestor modele 
de energie. 

Când tămăduitorii identifică, așadar, culorile aurei din jurul 
ființelor umane, aceste nuanţe sunt reflectări ale manifestărilor fi- 
zice. Pe lângă gândurile provenite de la un creier uman, care sunt 
influențate de firea noastră emoțională, de sistemul nervos central 
şi de echilibrul chimic, toate organele vitale ale corpului afectează 
aura umană. Chiar și mușchii și pielea joacă un rol în crearea 
energiei fizice din jurul nostru. Cu siguranță, există corelaţii între 
mintea sufletului și corpurile noastre, dar sănătatea fizică și 
mintală sunt determinanții principali ai aurei umane. 

Ar trebui să menționez că nu văd aura umană. Toate infor- 
maţiile mele despre aure vin de la specialiștii acestui domeniu 

și de la subiecții mei. Mi se spune că în timpul vieţii, corpul nos- 
tru temporar are fluctuații rapide și acest lucru afectează 
poziţiile externe ale culorilor energiei noastre. E nevoie de 
multe secole pentru a se schimba culorile sufletului. Filosofia 
orientală susține, și sunt de acord cu această teorie, că avem un 
trup spiritual care există în strânsă legatură cu cel fizic și că 
acest corp eteric are propriul său contur de energie. Adevărata 
vindecare trebuie să țină seama atât de corpul fizic, cât și de cel 
eteric. Când noi medităm sau practică yoga, lucrăm pentru a 
ne debloca energia ernoțională și spirituală prin diferitele părți 
ale corpului. 

În mai multe ocazii, când vorbesc cu un subiect aflat în 
transă despre distribuirea energiei luminoase de la alte suflete 
din grupul lor, mi se relatează despre modelele de energie mai 
puternice care emană din anumite zone ce par a aparține unei 
forme umane. Așa cum putem aduce amprenta unei vieți ante- 
rioare în viaţa noastră curentă, tot așa putem lua amprente ale 
corpului în lumea spiritelor, în forma unor resturi ale conturu- 
lui de energie rămas din încarnările noastre fizice. În timp ce 
puneam întrebări în cazul următor, mă întrebam dacă acest 
subiect își lasă memoria conștientă despre chakre să pătrundă în 
explicaţiile ei inconștiente. Se presupune că chakrele sunt surse 
de putere, vârtejuri care emană dinspre noi spre exterior, prin 
șapte puncte majore ale corpului omenesc. Acest subiect a 
crezut că chakrele reprezintă o expresie spirituală a individua- 
lităţii prin manifestări fizice. 


Cazul 33 


Dr. N: Ai spus că Roy este unul dintre membrii familiei tale 
în această viață și aparține grupului tău de suflete. Ce remarci 
atunci când te uiţi la punctul focal de energie a lui Roy? 

S.: Văd o concentrare de un galben-rozaliu care vine din 
mijlocul corpului său, locul unde ar fi plexul solar. 

Dr. N: Ce formă a corpului? De ce prezintă Roy un corp fizic 
grupului tău? 

S.: Noi arătăm trăsăturile corpurilor pe care le-am ocupat și 
care ne-au mulțumit în viață. 

Dr. N: Ei bine, ce înseamnă pentru tine o concentrare de 
energie în zona stomacului? 

S.: Cel mai tare punct al puterii personale de care a dat 
dovadă Roy în viețile sale este tăria sa de caracter, fără să 
ținem seama de corpul său. Are nervi de oțel (râde). Dar și 
alte pofte în această zonă. 

Dr. N: Dacă energia metabolică a lui Roy prezintă această 
însușire, poți observa o atare distribuire a energiei foarte lumi- 
noase care vine din anumite locuri ale corpului și la alți mem- 
bri ai grupului tău? 

S.: Da, Larry are cea mai mare energie în zona capului. El a 
fost un gânditor creativ în multe vieți. 

Dr. N: Altcineva? 

S.: Da, Natalie. Esenţa puterii ei se dezvoltă mai repede în 
zona inimii, grație compasiunii sale. 

Dr. N: Ce poţi să îmi spui despre tine? 

S.: Energia mea vine din gât, ca urmare a abilităților mele de 
comunicare prin discursuri de care am dat dovadă în unele 
dintre vieți, dar și prin faptul că eu cânt în viața actuală. 

Dr. N: Au de-a face aceste puncte de energie cu proiecția 
culorii aurei umane? 

S.: Nu întotdeauna, în ceea ce privește culorile. Însă referitor 
la puterea de a concentra energia, da. 


Meditaţia spirituală folosind culorile 


Proprietățile de vindecare ale luminilor multicolore pentru 
reechilibrarea energiei într-o zonă de recuperare au fost analizate 
în ultimul capitol cu ajutorul unui suflet numit Banyon. Cei care 
mi-au citit lucrările despre lumea spiritelor au întrebat dacă aces- 
te informaţii despre culori pot fi folositoare și pentru vindecarea 
fizică. Meditația spirituală, ca mijloc de a intra în legătură cu eul 
nostru interior, este de mare ajutor în tărnăduirea corpului. Există 
multe cărți bune de auto-vindecare pe piață care explică diferitele 
forme ale meditaţiei. Deoarece transmiterea culorilor este expre- 
sia energiei unui suflet și a ghizilor noștri, poate că ar trebui să dau 
un exemplu de meditaţie folosind culorile. 

Exercițiul de meditație în șase etape pe care l-am ales provine 
atât din propriile vizualizări, cât și din cele ale unei femei curajoase 

de cincizeci și patru de ani, cu care am lucrat, a cărei greutate a 
scăzut la treizeci și două de kilograme în timp ce lupta cu un can- 
cer ovarian. Ea este acum în perioada de atenuare a bolii după 
chimioterapie și viteza însănătoșirii ei i-a derutat pe doctori. 

O parte dintre clienții mei dezvoltă un simț al puterii spiri- 
tuale prin folosirea meditației prin culori. Cei care au probleme 
grave de sănătate îmi spun că cele mai bune rezultate apar prin 
practicarea meditației o dată pe zi timp de treizeci de minute sau 
de două ori pe zi, câte cincisprezece — douăzeci de minute. Vă rog 
să înțelegeți că nu recomand aceste etape de meditație drept trata- 
ment pentru bolile fizice. Puterea minţii fiecărei persoane și abili- 
tatea sa de a se concentra sunt diferite, ca și natura bolii sale. Cu 
toate acestea, ştiu că sistemul imunitar poate fi sprijinit dacă îl 
conectăm la Eul nostru superior. 


1. Începeți prin a vă calma mintea. lertaţi-i pe oameni pentru 
toate relele, reale sau imaginare, pe care vi le-au pricinuit. 
Petreceţi cinci minute purificându-vă, vizualizând toată 
energia negativă din gândire - inclusiv temerile despre 
boală - ca pe o culoare neagră. Gândiţi-vă la un aspirator 
care se mișcă din creștetul capului dumneavoastră până la 
picioare, preluând și scoțându-vă din corp tot întunericul 
provenit din durere și maladie. 


2. Acum creați-vă un nimb de un albastru deschis deasupra 
capului, reprezentând ghidul dumneavoastră spiritual, pe 
care îl chemaţi în ajutor în timp ce emanați gânduri de 
iubire. Apoi petreceți alte cinci minute concentrându-vă și 
numărându-vă respirațiile. Măsu- rați-vă respirația cu grijă, 
gândindu-vă la relaxare în timp ce inspirați și la ceva com- 
pact în timpul expirației. Doriţi să vă armonizați respirația 
cu ritmul corpului. 

3. În acest moment, începeți să meditați la propria conștiință 
superioară ca la un balon larg, alb-auriu, care să vă ajute să 
vă protejați corpul. Spuneţi-vă în mintea dumneavoastră: 
„Vreau acea parte din mine care este nemuritoare, pentru 
a o apăra pe cea muritoare“. Acum începeți să vă concentrați 
foarte adânc. Vă veți scoate puritatea luminii albe din 
balon și o veţi trimite ca pe o rază de putere în organele 

corpului. Deoarece globulele albe ale sângelui reprezintă 
puterea sistemului imunitar, vizualizați-le ca pe niște 
baloane și mișcaţi-le în jurul trupului. Gândiţi-vă la 
baloanele albe, atacând celulele negre de cancer și 
dizolvându-le cu puterea pe care o are lumina asupra 
întunericului. 

4. Dacă faceţi chimioterapie, sprijiniți acest tratament 
emanând o culoare asemănătoare levanțicăi, ca și cum v-aţi 
vedea printr-o lampă cu lumină infraroșie toate părțile cor- 
pului. Aceasta este culoarea divină a înțelepciunii și a pu- 
terii spirituale. 


5. Acum, transmiteți în afară culoarea verde, pentru a vindeca 
celulele bolnave de efectul cancerului. Aţi putea amesteca 
această culoare cu albastrul ghidului spiritual, intermitent, 
în timpul celor mai dificile perioade. Alegeți-vă propria 
nuanță și gândiți-vă la verde ca la un lichid care curge, vin- 
decând ceea ce este înăuntru. 


6. Ultimul pas este să vă creați încă o dată nimbul albastru de 
lumină în jurul capului, pentru a trimite puterea mintală și 
curajul asupra unui corp slăbit. Extindeți-o în jurul părților 
externe ale capului ca pe o pavăză. Simțiți puterea de vin- 
decare a acestei lumini a iubirii atât înăuntru, cât și afară. 
Gândiţi-vă la dumneavoastră într-o stare de suspendare, 
repetând o rugăciune cum ar fi „Vindecă, Vindecă, 
Vindecă!“. 


Meditaţia ca disciplină zilnică este o muncă grea care cere 
mari sacrificii. Nu există un mod perfect de a medita. Fiecare per- 
soană trebuie să găsească un program care să îi lege sistemele inte- 
lectuale și emoționale într-un cadru potrivit nevoilor sale. Reflecția 
adâncă ne aduce într-un stadiu al conștienței divine și la o eliberare 
temporară a sufletului de personalitate. Prin această eliberare vom 
fi capabili să transcendem într-o realitate diferită, non-dimensio- 
nală, în care tot ce se află în mintea care se concentrează este uni- 
ficat într-un întreg. 


printr-o concentrare mintală totală, cu scopul de a-și vindeca 

trupul. Când mintea este într-o stare pură, concentrată, putem afla 
cine suntem cu adevărat - acea esență pe care se pare că am pier- 
dut-o undeva pe drumurile vieții. Meditaţia zilnică este, de aseme- 
nea, folositoare ca mijloc de a intra în legătură cu prezența 
spiritelor iubitoare. 


Forme ale culorilor energiei 


Pe lângă efectele culorilor, un alt mijloc extern de investigare 
a sufletelor din grupuri este acela de a le compara formele. Aceste 
structuri de energie ar include simetria opusă iregularității formei, 
strălucirea sau întunecirnea configurațiilor de lumină și calitatea 
mișcării, tot ceea ce conţine semnăturile spirituale ale membrilor 
grupului. Când examinează alte suflete, mulți oameni aflați în 
transă sunt conștienți de o rezonanță vibrațională a sufletului. 
După ce analizez nuanțele de culoare cu un client, studiem impre- 
ună viteza de pulsație și de vibrație a mișcării celorlalte suflete din 
acel grup. 

Discutând forma de energie a unui suflet, prima mea între- 
bare este: „Câtă energie a fost lăsată în lurnea spiritelor înainte de 
încarnarea actuală?“. Această întrebare e strâns legată de activi- 
tatea sau pasivitatea sufletului și de strălucirea sau întunecimea 
energiei. În ciuda cantităților de energie, toate modurile de a ge- 
nera energie se identifică astfel cu caracterul, capacitatea și starea 
de spirit a sufletului. Acestea sunt variabile care se pot schimba 
după mai multe vieți. 

În timpul interviului pe care îl iau unui client înaintea hip- 
nozei, îi pun întrebări despre distribuția personajelor în viața sa 
actuală. Îmi fac însemnări despre toate rudele lor, prieteni și iubiri 
din trecut. Aceasta deoarece voi avea un loc în rândul din față în 
piesa care este gata să înceapă în mințile lor și vreau un program 
al acesteia. Clientul meu va fi actorul principal în această dramă, 
iar ceilalți vor juca în rolurile secundare. 

În fragmentul care urmează, se poate vedea cât de repede se 
pot obține informaţii despre culoarea, cât și forma unui membru 
secundar al distribuției din cadrul grupului de suflete al clientului, 
punând întrebări referitoare la acestea. 

În timpul interviului meu cu Leslie, clienta mea, am aflat că 
Rowena, cumnata ei, îi stătea acesteia ca un adevărat ghimpe în 

coastă. Leslie, al cărei nume spiritual este Susius, s-a descris pe ea 
însăși ca pe cineva care caută siguranță în vieţile ei și încearcă să fie 
înconjurată de oameni liniștiți. În viața actuală, acest subiect a 
remarcat: „Se pare că surorii soțului meu, Rowena, îi place să se 
confrunte cu mine și să mă provoace în legătură cu convingerile 
mele“. Ceea ce urmează este scena de deschidere a imaginii 
mintale a clientei mele, Leslie, asupra grupului ei de suflete. 


Cazul 34 


S.: (foarte abătută) Oh, nu pot să cred! Rowena se află aici 
- sau mai degrabă este Shath - aceasta e Rowena. 

Dr. N: Ce nu este în regulă când vezi sufletul cumnatei în 
grupul tău? 

S.: (încruntată, cu o încordare a gurii) Ei bine, Shath este 
unul dintre... cei dezmembrați... 

Dr. N: Dezmembraţi, în ce sens? 

S.: Oh... comparativ cu cei ca noi, care au vibrații de 
energie netede, calme. 

Dr. N: Susius, în timp ce îți observi cumnata, în ce fel este 
ea diferită în ceea ce privește culoarea și forma? 

S.: (verificând încă recunoașterea Rowenei) Iat-o, în regulă! 
Energia ei portocalie pulsează repede - obișnuitele margini 
ascuțite, zimțate - este Shath. Sparks, așa cum o numim. 
Dr. N: Forma pe care ea o prezintă arată că ți se opune și 
aici, în această așezare spirituală, ca în viața actuală? 

S.: (leslie se adaptează acum prezenței Rowenei şi vocea ei 
se calmează) Nu... de fapt, ne face să avansăm... este bună 
pentru grupul nostru... Înţeleg asta. 

Dr. N: Vreau să știu în ce fel proiecţiile ei sunt diferite de 
propria ta energie, ca formă și culoare. Ce poți să îmi spui 
despre cum ești tu în lumea spiritelor? 

S.: Culoarea mea este de un alb pal cu variații trandafirii... 
Prietenii îmi spun Bells, deoarece ei văd energia mea ca pe 
niște picături de apă de ploaie, fluide, care au un ecou de... 
clinchet stins de clopoțel. Shath are o claritate extraordinară 
a energiei și văd nuanţe aurii. Energia ei este strălucitoare 
și foarte puternică. 


206 


Destinul sufletelor 


Dr. N: Şi ce semnifică toate acestea pentru tine și pentru 
grupul tău? 

S.: Nu putem fi mulțumiți de noi alături de Sparks. Este atât 
de neliniștită - un vârtej de mișcare constantă - întotdeauna 
există din partea ei întrebări și provocări legate de 
performanţele noastre. Ei îi place să ia parte la viețile noastre, 
ceea ce ne clatină mulțumirea de sine. 

Dr. N: Crezi că este mai puțin aspră în lurnea spiritelor decât 
în corpul actual, ca Rowena? 

S.: (râde) Poţi să pariezi. Ea și-a ales un corp bine clădit care se 
înfurie foarte repede și amplifică totul. De data aceasta (viața 
actuală) a venit drept sora soțului meu. Shath poate fi atât de 
plictisitoare, dar acum când văd cine este cu adevărat, știu că 
acțiunile ei provin din dragoste și din dorința de a ne face să 
dăm ceea ce avem mai bun în noi (râde din nou). O ajutăm, 
de asemenea, să se calmeze, deoarece are tendința de a sări în 
foc fără să se uite. 

Dr. N: Mai este şi altcineva în cercul vostru de prieteni a cărui 
energie e similară cu cea a entității duble Shath - Rowena? 
S.: (zâmbind) Da, ar putea fi Roger,soțul celei mai bune prie- 
tene a mea, Megan. Numele lui aici este Siere. 

Dr. N: Cum îţi apare energia sa? 

S.: Transmite modele geometrice, unghiulare, care merg în zig- 
zag înainte și înapoi. Sunt niște unde ascuțite - ca limba lui - și 
de la distanță energia îi reverberează ca niște talgere 
bubuitoare într-o orchestră. Siere este un suflet curajos, între- 
prinzător. 

Dr. N: Bazându-mă pe ce mi-ai spus despre formele energiei, 
ar putea Shath și Siere - Rowena și Roger - să aibă o compa- 
tibilitate în viață? 

S.: (izbucnește) Poate glumești! S-ar omori unul pe celălalt. 
Nu, soțul Rowenei este Sen - fratele meu, Bill, un suflet pașnic. 
Dr. N: Te rog, descrie-mi energia lui. 

S.: Are o energie puternică de culoare maroniu-verzuie. Știi că 
Vines (viță-de-vie) este prin preajmă când auzi un foșnet ușor. 
Dr. N: Vines? Nu înțeleg ce înseamnă. 

S.: În grupul nostru, când primeşti o poreclă, se prinde. Sen 
are unde vibraționale care seamănă cu vița-de-vie... cu mo- 

dele care formează șuvițe în cosițe - ştii cum e - ca părul lung. 
Dr. N: Acest model de energie se identifică, oare, cu Sen - 
fratele tău, Bill - în vreun fel? 

S.: Sigur. Complex, dar constant - foarte demn de încredere. 
Modelul reflectă abilitatea lui de a păstra o varietate de ele- 
mente împreună, într-o armonie minunată. Vines și Sparks se 
înțeleg minunat, deoarece Rowena nu îl lasă niciodată pe Bill 
să fie prea mulțumit de sine, iar el îi oferă un punct de sprijin 
în viață. 

Dr. N: Înainte să continuu, am observat că numele spirituale 
pe care le-ai dat celor din grupul tău de suflete încep toate cu 
litera S. Are vreo semnificație? Nici măcar nu sunt sigur că le 
pronunt corect. 

S.: Nu-ţi face griji în privinţa asta - sunetul dă intonații 
mișcării energiei lor. Acest lucru arată cine sunt cu adevărat 
prietenii mei. 

Dr. N: Sunetul? Deci, pe lângă culoarea și forma energiei 
grupului tău, undele fiecăruia au un anumit sunet, așa cum 
l-am putea auzi pe Pământ? 

S.: Ei bine... un fel de... noi identificăm vibrația energiei cu 
Pământul, deși nu ai putea auzi aceste vibrații cu o ureche 
omenească. 

Dr. N: Ne putem întoarce la cea mai bună prietenă a ta, 
Megan? Ai amintit-o, dar nu îi știu modelul culorii 
vibraționale. 

S.: (cu un zâmbet cald) Energia ei înmănunchiată, de un gal- 
ben pal, este ca lumina pâlpâitoare a soarelui pe un câmp cu 
cereale... blândă și delicată. 

Dr. N: Și caracterul ei ca suflet? 

S.: Milă absolută, necondiționată și dragoste. 


Înainte de a merge mai departe cu problema sunetului și cu 
asemănarea câtorva nume spirituale, aș explica legătura karmică 
dintre pacienta mea, Leslie, și cea mai bună prietenă a ei în această 
viață, Megan. Pentru mine, este o poveste emoţionantă. În timpul 
discuţiei mele din cazul 34, Leslie mi-a explicat că era cântăreață 
profesionistă și că uneori gâtul și laringele ei erau deosebit de sen- 
sibile. Am privit acest lucru, pur și simplu, ca pe un pericol speci- 

fic meseriei și nu m-am mai gândit la el până nu am ajuns la scena 
morții din viața ei trecută. Atunci a fost necesar să deprogramărn 
amprenta unui fost corp, legată direct de sensibilitatea gâtului 
pacientei mele, Leslie. 

În viața ei trecută, Megan era sora mai mică a cântăreței 
Leslie. Ca tânără, Megan fusese forțată de tatăl ei să ia în căsătorie 
un bărbat mai în vârstă, înstărit, brutal, numit Hogar, care o bătea 
și abuza sexual de ea. După puțin timp, Leslie a ajutat-o pe Megan 
să scape de Hogar și să fugă cu un tânăr care o iubea (Roger). Înfu- 
riat, Hogar a găsit-o pe Leslie în noaptea aceea și a târât-o într-un 
loc izolat unde a violat-o și a bătut-o ore întregi, pentru a afla în 
ce direcţie a plecat sora ei. Leslie nu i-a spus lui Hogar nimic până 
când acesta a început s-o stranguleze pentru a obține informațiile. 
Atunci, Leslie i-a acordat surorii ei mai mult timp pentru a fugi în 
siguranță, dându-i lui Hogar indicații greșite. Hogar a strangulat-o 
pe Leslie până a omorât-o și a fugit, dar el nu a mai găsit-o nicio- 
dată pe Megan. Mai târziu, în ședința noastră, Leslie a avut de spus 
următoarele: „A cânta în această viață este o expresie a iubirii, 
deoarece vocea mi-a fost redusă la tăcere, tot din cauza dragostei 
în ultima mea viață“. 


Sunetele și numele spirituale 


Am văzut cum culoarea, forma, mișcarea și sunetul sunt 
semne individuale ale sufletelor în grupurile lor. Aceste patru ele- 
mente se pare că interacționează, deși energia luminoasă, formele 
vibraționale și mișcarea lor specifică, precum și rezonanța sunetu- 
lui nu sunt uniforme la membrii grupului de suflete. Cu toate 
acestea, există asenănări referitoare la aceste elemente între anu- 
mite suflete și sunetul poate fi dintre cele mai evidente pentru 
regresionistul spiritual. 

Există un limbaj al sunetului în lumea spiritelor care trece 
dincolo de sistematizarea limbii vorbite. Mi se spune că râsul, fre- 
donatul, cântatul există, la fel ca sunetul vântului și al ploii, dar 
sunt imposibil de descris. Unii subiecți pronunță numele sufletelor 
din grupul lor ca și când ar atinge corzi muzicale, pentru a le 
armoniza unele cu altele. Cazul 34 este un exemplu despre modul 
în care pronunțarea numelor spirituale într-un cerc de prieteni are 

v afinitate de sunet cu litera S. În cazul 28 cei doi profesori spiri- 
tuali se numeau Bion și Relon. Se pare că există o reciprocitate rit- 
mică între anumite energii ale sufletului într-un grup matcă, ma- 
nifestată în acest mod. 

Unii subiecți aflați sub hipnoză au dificultăți în pronunțarea 
numelor spirituale. Aceștia spun că numele sufletelor, percepute la 
nivel mental, constau într-o rezonanță vibrațională imposibil de 
tradus. Un client a afirmat: „Din experiența mea, numele reale ale 
sufletelor sunt ceva similar cu emoțiile, dar nu au însușirile trăirilor 
omenești, așa că nu pot reproduce numele noastre prin nici un 
sunet“. Există, de asemenea, un simbolism vocal legat de nume, 
care ar fi putut ascunde înțelesuri pe care un client nu le poate 
descifra într-o formă umană. 

Totuşi, pentru mulți clienți care se străduiesc să își rea- 
mintească un nume spiritual, folosirea foneticii și a unei cadențe 
a sunetului pot fi de mare ajutor. Un subiect ar putea utiliza 
sunete de vocale pentru a-i caracteriza pe membrii grupului său. 
Am avut un client care a numit trei suflete din grupul său: Qi, Lo 
şi Su. Nu este deloc neobișnuit pentru mine să am cazuri, precum 
ultimul, unde în numele grupului se accentuează o literă a alfa- 
betului. Din anumite motive, mulți ghizi spirituali au un A la 
sfârșitul numelor lor. 

Am subiecți în transă care cred că este mai ușor să îmi spună 
pe litere numele spirituale decât să încerce să le pronunţe. Totuși, 
aceiași clienți vor spune că citirea pe litere nu înseamnă tot atât de 
mult pentru ei ca sunetul. Ancheta mea privind numele spirituale 
poate să scoată la iveală versiuni prescurtate ale numelor actuale. 
Un client a declarat: „În grupul meu spiritual, porecla pentru 
ghidul nostru este Ned“. Nesatisfăcut cu acest lucru, am insistat și, 
în cele din urmă, am obținut numele întreg al ghidului scris pe 
hârtie. Rezultatul a fost Needaazzbaarriann. Am înțeles. În timpul 
acelei ședințe am rămas la Ned. 

Intimitatea este, de asernenea, un factor de luat în seamă; de 
exemplu, atunci când am un client care crede că dacă îmi va da 
numele ghidului său spiritual, va compromite cumva această 
relație. Trebuie să le respect îngrijorarea și să fiu răbdător. Pe 
măsură ce ședința înaintează, această piedică s-ar putea să dispară. 
De exemplu, o clientă mi-a mărturisit că ghidul ei se numea Mary. 

Apoi a adăugat: „Mary îmi dă voie să îi spun pe nume în fața ta“. 
Am acceptat acest lucru și am continuat un timp când, deodată, 
numele ghidului a devenit Mazukia. Există momente în timpul 
regresiei când nu este bine să insiști prea mult pentru a obține 
informații. 

În cele din urmă, ar trebui să precizez că propriile nume ale 
sufletelor noastre se pot schimba puțin pe măsură ce ne dez- 
voltăm. Am avut un subiect foarte avansat, care mi-a spus că 
numele ei ca suflet tânăr era Vina, și acum s-a schimbat în Kavina. 
Am întrebat de ce, și Kavina mi-a răspuns că era un discipol al unui 
ghid mai vârstnic numit Karafina. Când am întrebat despre sem- 
nificaţia literelor conținute în aceste nume în lumea spirituală, mi 
s-a spus că nu era treaba mea. Există clienți care nu au nici o 
reținere în a pune capăt repede unor întrebări, dacă simt că am 
depășit limita intimității. 


Grupurile de studiu ale sufletelor 


În prima mea carte, am dedicat capitole întregi examinării 
grupurilor de suflete începătoare, medii și avansate și ghizilor aces- 
tora. Am dat, de asemenea, exemple de cazuri legate de pregătirea 
energiei de grup, unde sufletele învață să creeze și să dea o formă 
materiei fizice, cum ar fi pietrele, solul, plantele și alte forme de 
viață mai puțin dezvoltate. Nu vreau să mă repet cu privire la aces- 
te subiecte, atât că, procedând astfel, pot oferi informații supli- 
mentare cititorului în legătură cu alte aspecte ale vieții în colecti- 
vitățile de suflete. 

În această secțiune, voi examina legăturile dintre cei care 
învaţă în grupurile de studiu ale sufletelor, spre deosebire de aspec- 
tele structurale ale școlilor și sălilor de clasă analizate mai devreme 
în acest capitol. Centrele de învățare spirituală nu sunt neapărat 
vizualizate de clienții mei ca având o atmosferă de clasă sau de bi- 
bliotecă. Destul de des aceste locaţii sunt descrise doar ca „spațiul 
clasei noastre“. Chiar și așa, imaginile mediului în care se desfășoară 
învățarea spirituală se pot schimba rapid în mintea clienților mei 
atunci când discutăm despre perioada lor de instruire. 

Când a fost publicat studiul meu despre viața noastră de din- 
tre vieţi, unii oameni mi-au criticat analogiile cu școlile și clasele 

umane ca modele spirituale de instruire a sufletelor. Un cuplu din 
Colorado mi-a scris: „Considerăm dezagreabile referirile dum- 
neavoastră la existența unor școli în viața de după moarte și acest 
lucru se datorează, probabil, înclinației pe care o aveți spre acest 
domeniu în calitate de fost educator“. Alții mi-au spus că pentru 
ei școlile au însemnat un lung șir de experiențe neplăcute referi- 
toare la birocrația, autoritatea și umilirea personală din partea altor 
elevi. Pe de altă parte, ei nu voiau să vadă nimic în cealaltă parte 
care să senene cu clasele de pe Pământ. Știu că există cititori care 
au amintiri neplăcute despre momentele pe care le-au petrecut în 
ycoală. Din păcate, școlile de pe Pământ, ca și alte instituții, au 
«efectele lor, asemenea ființelor umane. Profesorii şi elevii pot fi 
uroganți, niște mici tirani indiferenți la problemele altora. Oriunde 
ure loc procesul de învățare, există o cercetare atentă. Cu toate 
acestea, mulți dintre noi își amintesc că au avut profesori grijulii 
care le-au dat informații esenţiale, în timp ce ei au legat prietenii 
de-o viață cu alți colegi. 

Aspectele funcționale ale dobândirii cunoașterii spirituale sunt 
traduse de mintea omenească în centrele de învățare și sunt sigur că 
phizii noștri sunt pricepuți în a crea vizualizări ale edificiilor 
pământene pentru sufletele care vin pe planeta noastră. Oamenii 
aflați sub hipnoză vorbesc despre o oarecare similitudine cu forma 
şi structura de pe Pământ, dar rapoartele lor dau informații și 
«despre unele diferențe mari referitoare la alte aspecte. Clienţii mei 
imi relatează despre amabilitatea copleșitoare, bunăvoința și răb- 
darea nemăsurată a tuturor celor din zonele eterice de studiu. Chiar 
analizarea rezultatelor fiecărui suflet de către colegii săi este făcută 
cu multă dragoste, respect și înțelegere reciprocă, pentru ca 
lucrurile să meargă mai bine în următoarea încarnare. 

Grupurile de suflete apreciază individualitatea. E de așteptat 
să te remarci și să îţi aduci contribuția. Există suflete puternice și 
suflete liniștite, dar nimeni nu domină și nimeni nu este supărător. 
individualismul este apreciat întrucât fiecare suflet e unic, cu părți 
tari și slabe, completându-i pe ceilalți din grup. Noi suntem des- 
linați anumitor grupuri de suflete atât pentru diferențele, cât și 
pentru asemănările noastre. Aceste trăsături distincte de caracter 
ne onorează, deoarece sufletele care își împărtășesc viața aduc o 
ințelepciune personală bogată fiecărei experiențe. 

Sufletelor le place să se tachineze și folosesc umorul în grupul 
lor, dar întotdeauna își arată respect unul altuia, chiar și celor care 
au fost încarnate în corpuri care le-au pricinuit necazuri în viață. 
Mai mult decât iertare, sufletele manifestă toleranță. Ele știu că și 
cele mai negative trăsături ale personalității, legate de ego-ul cor- 
pului persoanei care le-a pricinuit tristețe și amărăciune au fost 
îngropate o dată cu moartea corpului. În fruntea listei emoțiilor 
negative la care s-a renunțat sunt furia și frica. Sufletele se oferă 
voluntar, atât să predea, cât și să învețe anumite lecţii și planurile 
karmice s-ar putea să nu funcționeze de fiecare dată așa cum tre- 
buie, date fiind variabilele mediilor pământești. 

Îmi aduc aminte că după una dintre prelegerile mele, un psi- 
hiatru a ridicat mâna și a spus: „Discuţia dumneavoastră despre 
grupurile de suflete imi amintește de tribalism“. Am răspuns că 
grupurile de suflete pot părea tribale în ceea ce privește marea lor 
loialitate și sprijinul reciproc de care dau dovadă într-o comunitate 
spirituală. Totuși, grupurile de suflete nu sunt tribale în relațiile lor 
cu alte grupuri. Societăţile de pe Pământ au prostul obicei de a nu 
avea încredere unele în altele și, în plus, dau dovadă de cinism și 
cruzime în relațiile dintre ele. Societăţile din lumea spiritelor sunt 
mai degrabă riguroase, moderate sau docile în relațiile interperso- 
nale, dar nu văd nici o dovadă de discriminare sau de alienare în 
interiorul unui grup de suflete sau între acestea. Spre deosebire de 
fiinţele umane, toate entitățile spirituale sunt legate între ele. În 
același timp, sufletele observă cu strictețe puritatea altor grupuri 
de suflete. 

Când eram profesor cu jurnătate de normă la un liceu seral, 
am aflat că unii dintre elevii mei, inclusiv adulții din clasele mele, 
confundau faptele cu propriile modele de valoare. În timp ce ne 
confruntam cu problemele conceptuale, erau momente când se 
certau plecând de la o premiză falsă și chiar se contraziceau. 
Aceasta, la urma urmelor, este în firea elevilor. În cele din urmă, ei 
au învățat să extrapoleze și să sintetizeze ideile mai eficient. 
Pomind de la acest punct, introducerea în domeniul învățării din 
lumea spiritelor m-a făcut să înțeleg cum stau lucrurile. 

În timpul primilor ani de cercetare a hipnozei, am fost uluit 
de lipsa totală a auto-înșelării în timpul claselor spirituale. Am 
văzut că profesorii-ghizi păreau prezenți peste tot, deși nu înto- 

todeauna sub o formă palpabilă. Profesorii noștri vin și pleacă din 
ședințe spirituale de studiu, dar nu intervin în auto-evaluare. Deși 
sufletele în sine nu sunt încă atotștiutoare, având cunoștințe nemă- 
surate în orice domeniu, nu au nici un fel de îndoială în privința 
lecţiilor karmice și a rolului pe care l-au jucat în evenimentele din 
viețile anterioare. O axiomă a lumii spiritelor este aceea că 
sufletele sint întotdeauna dure cu ele însele în ceea ce privește 
performanţele. 

În interiorul grupurilor de studiu ale sufletelor există o cla- 
ritate minunată a gândurilor raționale. Lipsește autoamăgirea, 
dar pot să spun că motivaţia de a munci mult în fiecare viață nu 
este aceeași la toate sufletele. Am avut clienți care mi-au spus: 
„Am de gând să patinez pentru un timp". Acest lucru poate 
insemna încetinirea procesului lor de încarnare, alegerea unor 
incarnări ușoare sau arnândouă. Deși profesorii sufletului și con- 
siliul nu pot fi fericiți cu această decizie, este totuși respectată. 
Chiar și în lumea spiritelor, unii elevi aleg să nu dea întotdeau- 
na tot ce au mai bun. Cred că aceștia sunt o minoritate distinc- 
tă de suflete legate de Pământ. La greci, cuvântul „persona“ era 
sinonim cu „nască“. Acesta este un termen potrivit pentru felul 
in care sufletul folosește un corp gazdă pentru oricare dintre 
vieți. Când ne reîncarnăm într-un corp nou, caracterul sufletu- 
lui este unit cu temperamentul gazdei sale pentru a forma o 
persoană. Trupul este manifestarea exterioară a sufletului, dar 
nu întruchiparea totală a Eului sufletului nostru. Sufletele care 
vin pe Pământ cred despre ele că devin actori mascaţi pe o scenă 
a lumii. În piesa de teatru Macbeth a lui Shakespeare, regele se 
pregătește de moarte, spunând: „Viaţa nu e decât o umbră trecă- 
toare, un biet actor care umblă țanţoș și se agită pe scenă și care 
apoi nu se mai aude de loc“. În oarecare măsură, aceste versuri 
celebre descriu ceea ce simt sufletele în legătură cu viața lor pe 
Pământ, diferența fiind aceea că o dată ce a început piesa, cei 
mai mulți dintre noi, datorită unei multitudini de blocaje 
amnezice, nu știu că se găsesc într-o reprezentaţie scenică până 
când nu se termină. 

Astfel, analogia cu o piesă, la fel ca aceea cu o sală de clasă, se 
potrivește cu ceea ce văd clienții mei aflați într-o stare adâncă de 
transă hipnotică. Am avut clienți care mi-au spus că atunci când se 

întorc la grupurile lor de suflete, după o viață deosebit de grea, aud 
aplauze și strigăte de „Bravo!“ de la prietenii lor. Aplauzele sunt 
pentru o treabă bine făcută la sfârșitul ultimului act al piesei vieţii. 
Un subiect a relatat: „În grupul meu, actorii principali ai 
distribuției ultimei piese din viață se vor retrage într-un colț să 
studieze scenele individuale pe care le-am jucat, după ce reprezen- 
tația s-a terminat și înainte de începerea repetițiilor pentru urmă- 
toarea“. Deseori îi aud pe subiecții mei râzând pentru că li s-a ofe- 
rit un anumit rol în piesa următoare - care este viața lor actuală - 
şi discuţiile care au avut loc înainte de a se alege distribuția finală 
au avut ca scop împărțirea rolurilor în viitor. 

Ghizii noștri devin regizori care trec prin scene din viața tre- 
cută împreună cu noi, umăr la umăr, atât în vremurile bune, cât și 
în cele rele. Erorile de judecată sunt puține. Sunt studiate toate 
rezultatele posibile și apoi comparate prin scrierea unor noi sce- 
narii pentru aceste scene, cu seturi diferite de alegeri care ar fi 
putut fi făcute în fiecare situație. Modelele de comportament sunt 
analizate minuțios la fiecare actor, fiind urmate de o revizuire a 
tuturor rolurilor din scenariu. Sufletele ar putea decide atunci să 
schimbe rolurile între ele și să rejoace scenele cheie din nou, pen- 
tru a verifica rezultatele cu un alt actor din grupul lor sau cu cine- 
va ales dintr-un grup alăturat. Îi încurajez pe subiecții mei să îmi 
spună despre aceste inversări de roluri. Sufletele au posibilitatea să 
fie martore la propriile reprezentații din trecut prin intermediul 
altor actori. 

Recrearea alternativelor vieții anterioare prezintă o dramă 
psihică pe care o găsesc folositoare ca instrument terapeutic în 
viața prezentă a sufletului. Aceste analogii cu scena nu trivia- 
lizează ceea ce sufletele experimentează pe Pământ. Simi- 
litudinile sufletului un mijloc de înțelegere obiectiv și îi insuflă 
dorința de a se perfecționa. Sistemul este ingenios. Sufletele nu 
par niciodată să se plictisească în timpul acestor exerciţii 
educaționale care promovează creativitatea, originalitatea și 
dorinţa de a triumfa asupra adversității prin dobândirea înțelep- 
ciunii din relațiile umane. Își doresc intotdeauna ca data viitoare 
să reușească mai bine. Oricare ar fi formatul, spațiile de învățare 
sunt prevăzute cu o fascinantă tablă de șah aflată la dispoziția 
sufletelor atunci când, după ce jocul s-a terminat, ele încearcă 

toate mișcările posibile pentru a găsi cele mai bune soluții. 
Într-adevăr, unii dintre subiecții mei numesc întregul proces de 
reincarnare „Jocul“. 

Rezultatul reprezentației cuiva în piesă poate fi de la foarte 
bun până la acceptabil sau nesatisfăcător. Îmi dau seama că unii 
cititori ar putea trage concluzia că acest lucru sună suspect de 
apropiat de notele de pe Pământ, dar ideea în speţă nu îmi 
aparține. Mi se spune că în grupurile de suflete evaluarea jocului 
de către colegii noștri nu este amenințătoare; mai degrabă încura- 
jează motivația. Mi se pare că cele mai multe suflete sunt mânate 
de dorința de a revedea ultimul act pe care l-au jucat în viață, pen- 
tru a-l pregăti mai bine pe următorul. Ca atleții campioni, ele vor 
să încerce să se perfecționeze cu fiecare reprezentație. În ultimul 
rând, ele știu că, la un anumit nivel al dezvoltării și al eficienței, 
acest aspect al jocului se va sfârși cu încheierea piesei și a încar- 
nărilor lor fizice. Acesta este țelul sufletelor care vin pe Pământ. 

Așa cum am declarat la inceputul acestei secțiuni, instruirea în 
centrele de învăţare nu se limitează la reanalizarea vieților ante- 
rioare. Pe lângă toate celelalte activități, folosirea adecvată a 
energiei este o parte importantă a instruirii. Dobândirea acestor 
abilități capătă multe forme în munca din clasă. Am spus mai 
înainte că umorul este un semn distinctiv al lumii spiritelor. Eleva 
din următorul caz ne explică cât de ciudat a fost într-una dintre 
orele ei de creație când situația a scăpat puțin de sub control: 


Cazul 35 


Dr. N: Ai explicat cum grupul tău s-a strâns într-o încăpere 
care semăna cu o sală de clasă, dar nu sunt sigur asupra a ceea 
ce se petrece aici. 

S.: Ne-am strâns pentru a ne exersa crearea energiei. Ghidul 
meu, Trinity, stă în fața unei table desenând ceva, pentru ca 
apoi noi să studiem. 

Dr. N: Și ce faci acum? 

S.: Stau în banca mea cu ceilalți și îl privim pe Trinity. 

Dr. N: Explică-mi imaginea. Sunteţi așezați pe un rând împre- 
ună cu alții, într-o bancă mai mare sau cum? 

S.: Nu, avem bănci individuale, cu capace care se deschid. 
Dr. N: Unde ești așezată față de prietenii tăi? 

S.: În partea stângă, la margine. Ca-ell, cel neascultător 
(fratele clientei mele în viața ei actuală) este lângă mine. Jac 
(soțul actual al clientei) este chiar în spatele meu. 

Dr. N: Care este acum starea de spirit în încăpere? 

S.: Foarte relaxată, pentru că această temă este atât de 
ușoară, încât devine aproape plictisitoare, când îl privim pe 
Trinity desenând. 

Dr. N: Da, chiar așa? Ce desenează? 

S.: Desenează... ah, cum să faci un șoarece repede... din 
diferite particule de energie. 

Dr. N: Vă veți împărți în grupuri, ca să vă combinați energia 
cu alții pentru această temă? 

S.: (cu o fluturare a mâinii) Oh, nu. Am trecut de asta. Vom 
fi testați individual. 

Dr. N: Te rog, explică-mi testul. 

S.: Trebuie să vizualizăm repede în minte un șoarece... astfel 
încât particulele necesare de energie să creeze unul întreg. 
Există o ordine a evoluţiei prin modul în care energia trebuie 
aranjată în orice creație. 

Dr. N: Deci, testul este etapa potrivită pentru crearea unui 
șoarece? 

S.: Mmm... da... dar... de fapt, mi se dă un test de viteză. 
Secretul eficienței în pregătirea creației este conceptu- 
alizarea rapidă - să știi cu ce parte a animalului să începi. 
Apoi abordezi problema energiei care urmează să fie apli- 
cată. 

Dr. N: Pare dificil? 

S.: (cu un zâmbet larg) Este ușor. Trinity ar fi trebuit să aleagă 
o creatură mai complexă. 

Dr. N: (adulmecând) Ei, mi se pare că Trinity știe ce face. Nu 
văd..(mă întrerupe cu un hohot de râs și o întreb atunci ce 
se întâmplă) 

S.: Ca-ell tocmai mi-a făcut cu ochiul și și-a deschis pupitrul, 
iar acum văd cum o zbughește afară un șoarece alb. 

Dr. N: (stăruind) Înseamnă că și-a terminat tema mai 
repede? 

S.: Da, și acum se dă în spectacol. 

Dr. N: Trinity e conștient de toate acestea? 

S.: (încă râzând) Desigur, nu-i scapă nimic. Tocmai se oprește 
şi spune: „În regulă, hai să facem cu toții acest lucru repede, 
dacă sunteți așa de dornici să începeți“. 

Dr. N: Ce se întâmplă după aceea? 

S.: Sunt șoricei care aleargă în toată camera (chicotește). 
I-am pus urechi mai mari decât cele normale șoarecelui meu, 
doar așa, pentru distracţie, pentru a anima lucrurile și mai 
mult. 


Voi încheia acest capitol cu un caz mai serios referitor la 
folosirea energiei de grup. Reprezintă un tip de lecție despre care 
nu am mai vorbit înainte. Cazul 36 implică un cerc mai strâns, de 
trei prieteni care doresc să îl ajute pe un al patrulea membru, care 
tocmai s-a încamat pe Pământ. Spre deosebire de nivelul mai ridi- 
cat al abilităților sufletului din cazul precedent, aceste suflete fac 
parte dintr-un grup de învățare care a intrat de puțin timp în 
nivelul II. 


Cazul 36 


Dr. N: În timp ce vizualizezi mental toate activitățile care au 
loc în grupul vostru de studiu, arată-mi, te rog, un exercițiu 
semnificativ și explică-mi ce faci. 

S.: (pauză lungă) Oh... vrei să... ei bine, eu și cei doi prieteni 
ai mei încercăm tot ce ne stă în putință pentru a-l ajuta pe 
Kliday cu energie pozitivă, după ce a intrat în corpul unui 
copil. Dorim ca acest lucru să meargă, deoarece în curând o 
să îl urmăm în viață. 

Dr. N: Hai s-o luăm încet. Ce faceți fiecare dintre voi în acest 
moment? 

S.: (respiră adânc) Stăm într-un cerc, profesorul este în spatele 
nostru, dirijând lucrurile. Trimite o rază unită de energie în 
mintea copilului care e acum Kliday. El tocmai a sosit și... Ei 
bine... oh... n-aş vrea să îți dezvălui asta, dar nu îi este prea 
uşor. 

Dr. N: Înțeleg..., poate vorbind despre asta putem clarifica 
lucrurile. Nu crezi că ar fi bine să îmi explici ceea ce faci puțin 
mai târziu? 

S.: Eu... cred că... nu văd răul... 

Dr. N: (cu blândețe) Spune-mi, în ce lună, după concepere, s-a 
unit Kliday cu copilul? 

S.: În luna a patra. (pauză și apoi adaugă) Dar noi am început 
să îl ajutăm pe Kliday în luna a șasea. Este o muncă așa de grea 
să continui până în luna a noua! 

Dr. N: Înţeleg - concentrarea necesară și toate celelalte (pauză). 
Explică-mi, de ce are nevoie Kliday de ajutorul vostru? 

S.: Încercăm să îi trimitem energie încurajatoare sub o astfel de 
formă încât să îl sprijinim să se adapteze mai bine la tempera- 
mentul copilului. Când te unești cu un copil, ar trebui să fie ca 
atunci când îţi introduci mâna într-o mănușă care este de o 
mărime potrivită, atât pentru tine, cât și pentru el. De data 
aceasta, mănușa lui Kliday nu se potrivește bine. 

Dr N: Acest lucru vă surprinde pe tine și pe profesorul tău? 
S.: Ah... nu chiar. Vezi, Kliday este un suflet liniștit, pașnic. 
Are o minte neliniștită, agresivă și... angrenajul este dificil pen- 
tru Kliday, deși știa la ce să se aștepte. 

Dr. N: Vrei să spui că dorea o provocare înainte de a alege acest 
copil? 

S.: Da, ştia că trebuia să învețe să facă față unui astfel de corp, 
deoarece înainte avusese probleme din cauza faptului că nu 
fusese în stare să-și controleze agresivitatea. 

Dr. N: Acest copil va fi o persoană ostilă? Poate chiar cu oarece 
inhibiții... conflicte emoționale și așa mai departe? 

S.: (râde) Ai priceput - este fratele meu mai mare. 

Dr. N: Vrei să zici, în viața ta actuală? 

S.: Da. 

Dr. N: Ce roluri au, în viața actuală a lui Kliday, celelalte două 
suflete care lucrează alături de tine? 

S.: Zimene este soția lui, și Monts, prietenul său cel mai bun. 
Dr. N: Pare că este o echipă bună care să-l sprijine. Poţi să îmi 
explici mai pe larg de ce are nevoie Kliday de o astfel de per- 
sonalitate de tip A într-un corp? 

S.: Ei bine, Kliday este foarte profund. Se gândește mult și apoi 
încearcă. Nu acționează sub impulsul momentului. S-a crezut 
că acest corp îl va ajuta să-și lărgească posibilitățile, cât și să-l 
ajute pe copil. 

Dr. N: Kliday a avut probleme în ultima sa viață? 

S.: (ridică din umeri) Probleme... probleme... același fel de 
corp... a trecut prin stări obsedante și a fost stăpânit de pa- 
timi... control slab... A abuzat și de Zinene. 

Dr. N: Atunci de ce? 

S.: (izbucnind) Am studiat, într-adevăr, această ultimă 
viață... analizând totul iar și iar... Kliday voia o altă șansă în 
același fel de corp. A întrebat-o pe Zinene dacă vrea să îi mai 
fie o dată soţie și ea a acceptat (subiectul începe să râdă). 
Dr. N: Ce te amuză? 

S.: Doar că de această dată voi juca rolul fratelui mai mic, 
pentru a-l ajuta să fie la înălțimea unui corp atât de puter- 
nic. 

Dr. N: Hai să terminăm cu exercițiul tău vizând particulele 
energiei tale actuale. Explică-mi cum folosiți energia, tu și 
cei doi tovarăși ai tăi, pentru a-l ajuta pe Kliday. 

S.: (pauză lungă) Particulele de energie ale lui Kliday şi ale 
copilului sunt dispersate. 

Dr. N: Copilul a răspândit energie emoțională şi Kliday are 
probleme în legătură cu acest lucru? 

S.: Da. 

Dr. N: Acest lucru implică modelele de impulsuri electrice 
din creier sau altceva? 

S.: (pauză) Da, procesele de gândire... de la terminaţiile ner- 
voase (se opreşte și apoi continuă) Încercăm să îl ajutăm pe 
Kliday să se sincronizeze cu acestea. 

Dr. N: Copilul îi opune rezistență lui Kliday ca unui intrus? 
S.: Ah, nu... Nu cred... (râde), dar Kliday crede că a primit 
un alt creier primitiv. 

Dr. N: Unde anume în corpul copilului ajunge energia voas- 
tră combinată? 

S.: Ni s-a spus să acționam de la baza craniului, începând cu 
partea din spate a gâtului. 

Dr. N: (aduc pacientul la timpul trecut). Aţi reușit să faceți 
acest exercițiu? 

S.: Cred că am reușit să-l ajutăm pe Kliday, mai ales la 
început (râde din nou). Dar fratele meu este încă o persoană 
încăpățânată, în această viață. 

În capitolele următoare vor putea fi întâlnite mai multe ilus- 
trații referitoare la interacțiunile din grupul de suflete. În capitolul 
9, în partea care descrie parteneriatul dintre corp și suflet, voi da 
mai multe detalii despre aspectele fiziologice ale luptei noastre cu 
partea primitivă a minții omenești, lucru menționat și la ultimul 
caz. Următorul capitol este dedicat ajutorului spiritual deosebit pe 
care îl primim auxiliar grupurilor de studiu. Ramificaţiile psiholo- 
gice ale alegerilor din viețile viitoare încep, de fapt, cu primul nos- 
tru impuls de a ne întoarce în lumea spiritelor. Ideile care implică 
performanțe trecute și așteptări viitoare vor fi analizate mai atent 
la prima întâlnire a unui suflet cu consiliul. 


6 
CONSILIUL BĂTRÂNILOR 


Teama oamenilor față de judecată și pedeapsă 


Nu mult după ce sufletele se întorc la grupurile lor, ele sunt 
chemate înaintea unei adunări formate din ființe înțelepte. Aflaţi cu 
o treaptă sau două deasupra ghizilor noștri, acești maeștri sunt 
entitățile cele mai avansate care pot fi identificate în lumea 
spiritelor de către clienţii mei încă încarnați. Ei le-au dat diferite 
nume, cum ar fi Cei Bătrâni, Maeștrii Sacri, Venerabilii sau titlurile 
pragmatice de Examinatorii ori Comitetul. Ce] mai adesea aud ter- 
menii de Consiliu și Bătrânii, așadar îi voi folosi pentru denumirea 
acestor maeștri foarte evoluați. 

Având în vedere că acest Consiliu al Bătrânilor reprezintă 
autoritatea în lumea spiritelor, există persoane care, în timpul con- 
ferințelor mele, devin imediat suspicioase când vorbesc despre 
ființe înveșmântate în robe, care doresc să pună întrebări sufletelor 
despre realizările vieții lor trecute. Un bărbat din Toronto nu s-a 
putut abține și a proclamat cu glas tare întregii asistențe: „Aha, 
știam eu! Un tribunal, judecători, pedeapsă“! De unde vin această 
teamă și acest cinism referitor oare la viața de după moarte, 
prezente în mintea unui număr atât de mare de oameni? 

Instituţiile religioase, tribunalele civile și militare ne dau 
coduri ale moralității și ale justiţiei care influențează comporta- 
mentul a milioane de oameni. E vorba de acuzaţii, pedepse și de 
toate tradiţiile culturale care ne-au însoțit încă din vremurile 
tribale, referitoare la judecata aspră a transgresiunilor umane. 
Efectele pozitive ale codurilor de comportament și de etică ale 
tuturor religiilor care au existat de-a lungul istoriei au fost 
enorme. S-a argumentat că teama de justiția divină este motivul 
pentru care oamenii au un comportament mai bun decât ar avea 
în lipsa acesteia. Totuși, cred că există un regres al tuturor 

doctrinelor religioase care oferă perspectiva ca, după moarte, să 
avem de-a face cu o autoritate aspră și neiertătoare, cu spirite 
malefice, cauzând prin aceste precepte angoasă și teamă oame- 
nilor. 

Religiile organizate ne-au fost alături numai în ultimii cinci mii 
de ani. Antropologii ne spun că în mileniul trecut oamenii primitivi 
erau naturiști și împărtășeau credința că toate lucrurile, însuflețite 
sau nu, aveau spirite, bune sau rele. Astfel, practicile tribale 
străvechi nu erau chiar așa de diferite de idolatria religiilor istorice. 
Mulţi dintre zeii trecutului erau mânioși și neiertători, în vreme ce 
alții se arătau binevoitori și îndatoritori. Ființele umane au privit 
întotdeauna cu neliniște forțele aflate mai presus de controlul lor, 
mai ales acele divinități care puteau să le conducă viața după 
moarte. 

Din moment ce temerile cu privire la supraviețuire au fost 
mereu o parte a vieții noastre, reiese că ființele umane vor considera 
moartea ca fiind pericolul suprem. De-a lungul lungii noastre 
istorii, brutalitatea vieții a condus la concluzia că judecata, pedeap- 
sa și suferința vor continua într-un fel sau altul și după moarte. 
Multe culturi din diferite colțuri ale lumii au alimentat aceste 
credințe pentru propriile scopuri. Oamenii erau făcuți să creadă că 
toate sufletele, bune sau rele, vor trece imediat după moarte 
printr-un infern al pericolului și al judecății. 

În occident, purgatoriul a fost multă vreme ilustrat ca o stație 
solitară destinată sufletelor blocate între rai și iad. În ultimele 
decenii, bisericile neevanghelice dau o definiție mai liberală purga- 
toriului, văzându-l ca pe o stare de izolare, în vederea purificării de 
păcate și imperfecțiuni înainte ca sufletul să poată intra în rai. În 
filosofia orientală, în special în canoanele hinduismului și ale 
sectelor budhiste Mahayama, există o lungă tradiție a unor închisori 
spirituale, reprezentate de niște planuri de existență joase, 
pângărite, teză care a fost liberalizată la rândul său. Acest concept 
este un motiv în plus pentru care sunt impotriva folosirii imaginii 
cercurilor concentrice multiplelor planuri astrale drept o hartă ce 
descrie călătoria sufletului după moarte. Din punct de vedere 
istoric, brâurile, folosind expresia lui Dante, au fost destinate 
înfățișării unei multitudini de celule ale purgatoriului, într-un 
infern al judecătorilor, tribunalelor şi al demonilor. 

Cei ce caută adevărul în tradițiile metafizice antice ale 
Orientului găsesc un amestec derutant de superstiții, asemănător 
aceluia din teologia occidentală. În vree ce reîncarnarea a fost de 
multă vreme acceptată de Orient, au existat rezerve față de doctri- 
na transmigrației. În călătoriile mele prin India, am aflat că 
metempsihoza este un concept intimidant, care a fost folosit pen- 
tru a controla comportamentul oamenilor. Conform acestei 
credinţe, o largă varietate de păcate sunt considerate că ar putea 
face ca sufletul să se încameze într-o formă inferioară, subumană de 
viață, în următorul său ciclu de existență. În cadrul cercetărilor 
mele, nu am găsit nici o dovadă care să susțină trecerea sufletelor 
dintr-un corp în altul. Subiecţii mei spun că energia sufletului 
diferitelor forme de viață de pe Pământ nu pare să se amestece în 
lumea spiritelor. Pentru mine, intimidarea și teama pe care le 
generează transmigrația reprezintă o constrângere a justiției 
karmice. Am constatat că sufletele oamenilor încarnate anterior în 
alte lumi au avut corpuri gazdă apropiate de specia noastră din 
punct de vedere al inteligenței. Nu am întâlnit niciodată clienți 
repartizați în alte lumi şi care să nu fi făcut parte din rasa cu 
inteligenţa cea mai semnificativă de pe acea planetă. Așa sunt gân- 
dite lucrurile de la început. 

Mai curând decât prin stadii de pedepsire, trecem prin etape 
de autoiluminare. Mai sunt încă segmente largi ale societății umane, 
incapabile să se dezbare de sentimentul sâcâitor, dezvoltat în mii de 
ani de condiționări culturale, că judecata şi pedeapsa trebuie să 
existe sub o formă sau alta după moarte, ca și pe Pământ. Poate că 
nu este vorba chiar de un iad în care să ne tortureze forțele întune- 
ricului, dar e ceva neplăcut. Speranța mea este că ceea ce voi spune 
în acest capitol va aduce alinare oamenilor înclinați spre teama unei 
pedepse după moarte. Pe de altă parte, vor fi fiind și dintre aceia 
care cred că a fi trași la răspundere în fața unui Consiliu al 
Bătrânilor nu este totuși confortabil. Epicuriniei acestei lumi - cei 
dedicați numai plăcerii în viață, fără a da prea multă atenție dato- 
riei față de ceilalți - pot, de asemenea, să nu fie fericiți la citirea 
celor scrise în acest capitol. Și nici iconoclaștii, care se opun oricărei 
autorități, morale sau de altă natură. 

Lumea spiritelor este un loc al ordinii, iar Consiliul Bătrânilor, 
exemplu de justiție. Membrii acestui for spiritual nu sunt sursa 

ultimă a autorității divine, dar par să reprezinte ultimul bastion al 
ființelor responsabile de sufletele încarnate încă pe Pământ. Aceste 
ființe înțelepte au o mare compasiune pentru slăbiciunea ome- 
nească și demonstrează o răbdare infinită cu greșelile noastre. Ne va 
fi dată de multe ori o a doua șansă în vieţile viitoare. Acestea nu vor 
fi vieți cu alegeri karmice ușoare, pentru că altfel nu vom învăța 
nimic din venirea noastră pe Pământ. Cu toate acestea, riscurile pe 
care le implică viața pe această planetă nu sunt destinate să ne 
cauzeze vreo suferință viitoare după moarte. 


Locul în care este evaluat sufletul 


Subiecții mei afirmă că apar în fața consiliului imediat ce o 
încarnare a lor a luat sfărșit, mulți dintre ei spunând că se mai 
înfățișează o dată în fața acestuia chiar înaintea re-nașterii lor. 
Dintre aceste două înfățișări, prima pare să aibă un impact semni- 
ficativ asupra sufletului. În timpul acestei întâlniri sunt revăzute 
alegerile majore pe care le-am făcut în viața care tocmai a luat 
sfârșit, apoi evaluate cu grijă comportamentul și responsabilitatea 
acțiunilor la răscrucile importante ale drumului nostru karmic. La 
prima întrunire ne conștientizăm în mod acut greșelile, mai cu 
seamă dacă i-am rănit pe ceilalți. Dacă mai există și o a doua vizită, 
atunci când se apropie timpul unei reîncarnări, aceasta este una mai 
relaxată, implicând discuții despre alegerile, oportunitățile și aștep- 
tările pe care le vom avea în viitoarea viață. 

Ghizii noștri ne anunță când este timpul să ne înfățișăm înain- 
tea consiliului și, de obicei, ne conduc în camerele acestor maeștrii 
avansați. Rolul pe care îl joacă ghizii la aceste audieri nu pare a fi 
unul semnificativ, din câte mi-au spus clienții mei obișnuiți. Cu 
toate acestea, sufletele mai avansate îmi relatează că se duc la 
această întâlnire singure și că nu e neobișnuit să vadă că ghidul face 
parte din consiliu în timpul audierii lor. Când apar alături de noi în 
fața consiliului, ghizii noștri sunt mai degrabă tăcuți, pentru că 
discuțiile referitoare la viața noastră dintre ghizi cu membrii consi- 
liului au avut loc deja. 

Ca principali profesori și avocați ai noștri, e posibil ca ghizii să 
vrea să intercaleze un gând pentru a ni-l clarifica sau să ne inter- 
preteze unele concepte, dacă au impresia că suntem confuzi într-un 

anumit punct din timpul procedurilor. Cred că ghizii fac mult mai 
mult în timpul acestor audieri decât înțeleg clienții mei. 
Descrierile referitoare la forma și procedura din timpul 
intrunirilor consiliului sunt foarte consistente la toți subiecții mei. 
Când ajung la această parte a ședinței unui client, obișnuiesc să mă 
apropii întrebându-l ce anume se întâmplă când vine timpul să 
meargă în fața unui grup de ființe înțelepte. Citez în cele ce 
urmează un exemplu tipic pentru răspunsurile pe care le primesc: 


Timpul pe care-l aşteptam a sosit. Îi voi vedea pe Cei Sfinți. 
Ghidul meu, Linil, vine și mă conduce de la grupul meu matcă 
pe un coridor lung, peste alte săli de clasă. Mergem într-un alt loc, 
printr-un pasaj la fel de lung, marcat de coloane de marmură. 
Pereţii sunt tapetați cu ceva ce pare a fi lambriuri înghețate de sti- 
clă multicoloră. Aud în surdină muzica unui cor Și a unor instru- 
mente cu coarde. Lumina strălucește într-un ton auriu. Totul este 
atât de relaxant, chiar senzual, dar sunt totuși puțin înspăimân- 
tat. Ajungem într-un atrium în care se află niște plante frumoase 
și o fântână arteziană. Acesta este locul de așteptare. După câte- 
va clipe, Linil mă introduce într-o încăpere rotundă cu un tavan 
înalt, asemănătoare unui dom. Sunt raze de lumină ce coboară. 
Cei sfinţi sunt așezați la o masă lungă, în formă de semilună. Mă 
îndrept spre centrul încăperii, în fața mesei, în vreme ce Linil stă 
puțin mai în spate, în stânga mea. 


Când am auzit pentru prima dată despre întâlnirile consiliului, 
m-am mirat de faptul că ei consideră obligatoriu să fie văzuți 
într-un astfel de loc plin de autoritate. De ce nu într-o simplă scenă 
câmpenească, dacă tot sunt atât de plini de bunăvoință? În vreme 
ce sufletele mai tinere mi-au spus că acest loc era „potrivit pentru 
examinarea lor“, cele mai avansate mi-au explicat că există un 
motiv important pentru a alege un astfel de spaţiu închis, în formă 
de dom. În acest fel, o prezență mai înaltă își focalizează de sus 
energia sub forma unei lumini asupra întregii proceduri. Voi discu- 
ta impactul profund al acestei Prezențe tot în acest capitol, dar mai 
târziu. 

Marea majoritate a subiecților mei vizualizează încăperea 
Consiliului Bătrânilor ca pe un ansamblu în formă de dom, conform 

figurii 8 (pag. 175). Ei văd structura acestei camere sub forma unui 
loc sfânt de pe Pământ. Acest „lăcaș celest al compasiunii“, după 
cum a numit un client camera consiliului său, este un simbol al 
templelor, moscheilor, sinagogilor și al bisericilor. În figura 8 am 
schițat masa centrală (D), care, de obicei, este lungă și curbată în 
jurul marginilor, spre a permite unui nurnăr mare de Bătrâni să ia 
loc. Unii clienți mi-au relatat că au văzut această masă pe o estradă 
ușor înălțată peste nivelul privirii. Am aflat că aceste nuanțe repre- 
zintă ceea ce sirnte sufletul ca fiind obligatoriu, pentru ca o anumită 
întâlnire să fie cât mai eficientă pentru el. Dacă un suflet vede con- 
siliul său într-un mod mai autoritar, e posibil să existe motive pen- 
tru acest lucru, ceea ce voi examina împreună cu un client, referi- 
tor la viața pe care tocmai o încheiase. 

Subiecţii care sunt regresionați în lumea spiritelor nu se oferă 
bucuroși să-mi dea detalii despre scopul unei anumite întrebări 
primite din partea Bătrânilor. Ei trebuie să se simtă confortabil că 
hipnotizatorul le cunoaște drumul către o carneră a consiliului. La 
nivel inconștient, încrederea în regresionistul spiritual pare să le dea 
permisiunea mentală de a vorbi despre amintirile lor sacre. Acesta 
este motivul pentru care cercetările mele în domeniul amintirilor 
umane despre lumea spiritelor au durat atâția ani. A fost ca și când 
aș fi aranjat un puzzle. Unele piese mici, conținând informații 
despre lurnea spiritelor conduceau către implicații mai mari, despre 
care niciodată nu mi s-ar fi întâmplat să pun întrebări în totalitatea 
contextului lor. De exemplu, motivul pentru care se afla în camera 
consiliului o estradă înălțată a fost unul dintre aceste mici detalii 
care au condus la descoperirea unor semnificații importante. Altul 
a fost cel referitor la poziția ghidului unui client, mai ales în timpul 
primei audieri. 

După cum se poate vedea în figura 8, poziția ghidului (C) este 
în stânga. Multă vreme nu am înțeles de ce erau ghizii poziționați, 
de obicei, în spatele majorității clienților mei. Dacă sufletul are doi 
ghizi, din când în când cel mai tânăr va sta în partea dreaptă. Cel 
mai adesea, numai ghidul nostru principal asistă la audieri și nurnai 
un mic procent al subiecților mei afirmă ca acesta stă în partea 
dreaptă. Ori de câte ori am pus întrebări referitoare la motivele 
acestei așezări, arm primit răspunsuri vagi, de genul: „O, e mai puțin 
restrictiv“ sau „E obișnuit pentru comunicarea noastră“ sau „Stăm 

in picioare, în anumite locuri, din respect“. Multă vreme nu am mai 
pus această întrebare. 

Apoi a venit o zi când, lucrând cu un subiect avansat foarte 
perceptiv, acesta mi-a vorbit despre importanța înțelegerii a tot 
ceea ce se discuta în consiliu. Am pus atunci din nou întrebarea 
referitoare la poziția ghidului și am primit următorul răspuns: 


Cazul 37 


Dr. N: De ce stă ghidul tău în spate, în stânga ta? 

S.: (râde) Nu știi? La cele mai multe corpuri umane emisfera 
cerebrală dreaptă este mai puțin predominantă decât cea 
stângă. 

Dr. N: Ce legătură are cu poziția lui? 

S.: Aceste emisfere nu sunt sincronizate. 

Dr. N: Vrei să spui că există un dezechilibru între aceste două 
emisfere ale creierului uman? 

S.: Da. Problema mea - și a multor alții reveniți recent de pe 
Pământ - e o ușoară slăbire a recepției energiei în partea 
stângă. Dar nu durează prea mult. 

Dr. N: Și în timp ce stai în fața consiliului, mai simți încă 
efectele corpului uman? Ai încă o amprentă fizică asupra ta? 
S.: Mda, despre asta îţi și vorbesc. Nu scăpăm de aceste efecte 
în timpul primei înfățișări înaintea consiliului. Pare că e doar la 
câteva ore de la moarte. Ne ia ceva timp să scăpăm de densi- 
tatea corpului fizic... constrângerile acestuia... înainte de a fi cu 
totul liberi. Acesta este motivul 

pentru care nu am așa multă nevoie de Jerome (ghidul meu) 
la cea de-a doua întâlnire. 

Dr. N: De ce? 

S.: Pentru că la această a doua întâlnire primim și transmitem 
comunicarea telepatică mai eficient. 

Dr. N: Explică-mi, te rog, ce anume face Jerome pentru a te 
ajuta, stând în spatele tău, în stânga? 

S.: La cei mai mulți dintre oameni, partea stângă a creierului 
este mai rigidă decât cea dreaptă. Jerome mă ajută în 
receptarea energiei ce vine dinspre consiliu în partea mea 
dreaptă, blocând gândurile ce ar putea scăpa prin cea stângă. 

Figura 8: Camera Consiliului 


Un model structural tipic pentru întâlnirea dintre Bătrâni și suflet. 
Această cameră spațioasă apare multora dintre subiecți drept o sală largă 
rotundă, cu un acoperiș boltit. Sufletele intră in încăpere prin capătul 
coridorului (A) sau dintr-un alcov. Sufletul se așează în centru (B), împre- 
ună cu ghidul care stă în spatele lui, de obicei în stânga (C). Bătrânii stau, 
de obicei, la o masă lungă curbată (D), în fața sufletului. Masa poate să 
pară și dreptunghiulară 

Dr. N: Vrei să spui că aura ta de energie este ca o sită? 

S.: (râde) Uneori seamănă cu asta - pe partea stângă. Blocând 
gândurile ce ar putea să-mi scape, el servește ca un fundal, 
împingând înapoi undele gândurilor. Asta mă ajută să înțeleg 
mai bine. 

Dr. N: Crezi că el adaugă și propriile gânduri în acest proces? 
S.: Cu siguranță. Vrea să înțeleg și să rețin tot ce mi se spune. 


Discuţiile avute și cu alți clienți au confirmat efectul de fundal 
de care mi-a vorbit subiectul cazului 37. La începutul încamărilor 
lor, când învață să folosească circuitele simple și complexe, sufletele 
vonstată că cele mai multe creiere umane nu au emisferele stângă 
şi dreaptă echilibrate. Mi s-a spus că nu există două trupuri gazdă 
identice în ceea ce priveşte modul în care cele două emisfere ale 
creierului nostru sunt legate pentru a procesa judecățile critice, cre- 
ativitatea şi comunicarea prin limbaj. Acesta este unul dintre 
motivele principale pentru care sufletele mai înțelepte se alătură 
fetusului noului lor trup cât mai devreme în timpul sarcinii. 

Terapeuţii regresiei în vieţile anterioare lucrează cu 
amprentele trupului fizic din viețile trecute, lucru care ar putea să 
fie inhibant pentru corpul actual al clientului lor. În mod obișnuit, 
aceşti oameni vin la noi după ce practicile medicinei tradiționale nu 
le-au fost de folos. De exemplu, o problemă de natură fizică poate 
cauza disconfort, ca urmare a unei morți violente într-o viață ante- 
rioară. O parte a muncii noastre constă în a deprograma aceste 
influenţe ori de câte ori devin o povară pentru client. 

În capitolul 4 am văzut cum amprentele trupului pot afecta și 
sufletul, care va trece în lumea spiritelor cu o energie fizică deteri- 
orată. Trebuie să precizez că înaintea cazului 37 nu mi-aş fi 
închipuit niciodată că amprenta corpului uman poate afecta dia- 
logul în timpul întrunirilor consiliului. Eram conștient că pe durata 
acestor audieri membrii consiliului pot comunica între ei printr-un 
schimb rapid de vibrații înalte și joase. Sufletul obișnuit nu poate 
percepe acest fel de comunicare a Bătrânilor. Faptul că sufletele nu 
ințeleg ce discută între ei membrii consiliului pare să fie intenționat 
astfel. Cred că putem, în mod sigur, să tragem concluzia că, orice 
conversație din timpul întrunirilor consiliului care trebuie să fie 
interpretată e, de obicei, prelucrată de ghizii noștri. 

Am o procedură cam neortodoxă pentru un regresionist spi- 
ritual, dar eficientă, și anume, una legată de comunicare și de con- 
siliu. Atunci când lucrez cu un subiect ce se află înaintea consiliu- 
lui, îl rog să îi întrebe pe Bătrâni și pe ghidul care asistă dacă ei îl 
cunosc pe ghidul meu spiritual. Clientul răspunde, de obicei, afir- 
mativ, spunând ceva despre efectul prin care toți maeștrii din 
lumea spiritelor se cunosc între ei. Continuu apoi cu următoarea 
întrebare: de ce crede clientul meu că acești maeștrii, ghidul său și 
al meu au conspirat să-l aducă in biroul meu în această zi anume. 
Răspunsurile pot fi foarte revelatoare o dată ce clienții mei simt că 
sincronizarea funcționează. În cadrul acestui proces de hipnoză 
mai mulți subiecți vor remarca : „știi, îl văd pe ghidul tău sus- 
pendat deasupra umărului tău stâng, ajutându-te și râzând de efor- 
turile tale de a afla despre lumea spiritelor mai multe decât ai 
nevoie să știi”. 

Sufletele care vin înaintea consiliilor lor aufost deja stoarse de 
informaţii în urma şedinţelor de orientare făcute cu ghizii lor. Cu 
toate acestea, sufletul se simte cel mai vulnerabil înaintea consi- 
liului în privința realizărilor sale din trecut. Obiectivul întrunirilor 
consiliului nu este acela de a înjosi sufletele care se înfățișează sau 
de a le pedepsi pentru greșelile şi neajunsurile lor. Scopul 
Bătrânilor este de a pune întrebări sufletului, pentru a-l ajuta să-și 
atingă obiectivele în urrnătoarea viață. Fiecare suflet are o anumită 
idee despre forma cercetărilor referitoare la verificarea vieții sale 
trecute, totuși, ele știu că niciodată două întruniri înaintea consi- 
liului nu vor fi la fel. Am observat că, atunci când un suflet tânăr 
se prezintă înaintea consiliului, atât ghizii cât și membrii consiliu- 
lui sunt indulgenți și plini de solicitudine. La începutul cercetărilor 
mele referitoare la întrunirile consiliului am aflat că întrebările 
puse direct subiecților mei de către acești maeștri spirituali sunt 
deopotrivă ferme și binevoitoare în același timp. 

Recunosc că atunci când am auzit pentru prima dată despre 
aceste audieri aveam anumite dubii. Credeam că, dacă un suflet 
era chemat înaintea unei asemenea autorități de ființe spirituale, 
urma să fie vorba și de niște aspecte punitive, referitoare la eva- 
luările karmice. Acest mod de gândire era tributar condiționărilor 
mele culturale. În cele din urmă am realizat că înfățișarea înaintea 
consiliului are mai multe fațete. Bătrânii sunt asemenea unor 

părinți iubitori, dar fermi în același timp, asemenea unor manageri, 
profesori încurajatori sau consilieri comportamentali, toate acestea 
insă la un loc. Sentimentul pe care îl încearcă sufletele față de con- 
siliul lor este acela de respect. De fapt, sufletele înseși sunt cei mai 
severi critici ai lor. Consider că evaluările făcute în grupul nostru 
de suflete sunt mai acerbe și mai dure decât orice consiliu al 
Bătrânilor, deși colegii noștri își împletesc criticile cu mult umor. 

În timpul drumului străbătut până la locul în care are loc 
întrunirea, sufletele incearcă sentimente variate. Am avut subiecți 
care mi-au spus că așteaptă să se înfățișeze înaintea consiliului, 
pentru a căpăta o perspectivă mai autorizată asupra progreselor pe 
care le-au făcut. Alţii sunt cuprinși de presimțiri nefaste, dar aceas- 
ta trece imediat ce încep procedurile. Bătrânii au un mod propriu 
de a face sufletele ce se prezintă înaintea lor să se simtă binevenite 
încă de la început. Una dintre cele mai evidente diferenţe între o 
sală de judecată de pe Pământ și aceste adunări ale maeștrilor spi- 
rituali este aceea că toți cei prezenți în camera în care are loc 
întrunirea consiliului au calități telepatice. Astfel, toți cei ce asistă 
cunosc tot adevărul despre orice aspect al comportamentului nos- 
tru, cât și despre alegerile pe care le-am făcut în viața trecută. 
Orice înșelăciune este exclusă. Nu e nevoie de probe, avocaţi ai 
apărării sau jurați. Pentru a putea să se implice total în planurile 
referiroare la viitorul nostru, Bătrânii vor să fie siguri că ne 
înțelegem pe deplin consecințele acțiunilor, mai ales acelea vizând 
comportamentul față de ceilalți. 

Bătrânii ne întreabă ce credem despre evenimentele majore 
ale vieții noastre și drumul urmat de noi. Acţiunile dezirabile și cele 
contraproductive sunt discutate deschis, fără răutate sau arătări cu 
degetul. Consiliul dă dovadă de o enormă răbdare, neavând impor- 
tanță de câte ori am repetat o anumită greșeală. Noi înșine avem 
mult mai puțină răbdare cu noi. Cred că dacă consiliile tuturor 
sufletelor de pe Pământ cu care am lucrat n-ar fi fost atât de indul- 
gente, un suflet mediu ar fi renunțat și ar mai fi revenit pe Pământ. 
Sufletele au acest drept de a refuza să se întoarcă. 

Bătrânii ne întreabă și cum credem că ne-a ajutat sau ne-a 
îngreunat dezvoltarea corpul nostru gazdă. Consiliul ia deja în 
considerare următorul nostru corp și mediul în care va avea loc 
viitoarea încarnare. Ei vor să știe ce credem despre o altă întrupare. 

Mulți subiecți au impresia că în cadrul consiliului nu s-a luat încă 
o decizie cu privire la viețile viitoare. Nimic din ce se petrece la 
aceste întâlniri nu pare a fi bătut în cuie. 

Ceea ce are, într-adevăr, o importanță esențială în cadrul 
întrunirilor consiliului este intenția noastră în viață. Bătrânii știu 
deja totul despre noi înainte să apărem în fața lor, dar în timpul 
deliberărilor este analizat atent modul în care a colaborat mintea 
sufletului nostru cu un creier uman. Ei mai cunosc cum ne-am des- 
curcat în trecut cu alte trupuri gazdă. E vorba de controlul sau de 
lipsa acestuia, pe care l-am exercitat asupra organismului şi a 
emoțiilor negative ale corpurilor pământești. Constrângerile, iluzi- 
ile și problemele de adaptare nu sunt niciodată prezentate de către 
suflete ca scuze pentru comportamentul lor. Nu vreau să spun că 
sufletele nu se plâng despre dificultățile lor în fața consiliului. Cu 
toate acestea, explicațiile raționale despre procesele vieții nu sunt 
substituite de o sinceritate brutală. 

Consiliul urmărește să afle în ce fel caracterul nemuritor al 
sufletului nostru și-a păstrat integritatea în timpul încamnării, mai cu 
seamă în ceea ce privește valorile, idealurile și acțiunile. Ei vor să 
ştie dacă am fost copleșiți de către corpul nostru gazdă în timpul 
încamnărilor sau am depășit limitele acestuia; dacă sufletul nostru a 
fost cu adevărat un partener al creierului uman, în sensul obținerii 
unei personalități armonioase. Membrii consiliului pun sufletelor și 
întrebări referitoare la modul în care au folosit puterea. A fost, oare, 
influența noastră una pozitivă sau am fost corupți de nevoia de a-i 
domina pe alții? Am fost, oare, conduși de convingerile celorlalți, 
dând dovadă de o lipsă a puterii personale sau am adus la rândul 
nostru contribuții originale? Consiliul este mai puțin interesat de 
câte ori am regresat în drumul nostru, ceea ce are cu adevărat 
importanță fiind curajul de a ne ridica și de a merge până la capăt. 


Aspectul și componența consiliului 


Cuvântul Bătrân este considerat potrivit de mulți dintre 
clienții mei, datorită faptului că ființele avansate care fac parte din 
consiliile lor sunt percepute ca oameni în vârstă. Deseori aceștia 
sunt văzuți ca având capul chel sau părul alb și, probabil, purtând 
barbă. Întrebând despre sexul acestor ființe, am ajuns la câteva 

concluzii. Predominanța cu care sunt văzuți bărbați în vârstă în 
componența consiliilor este un stereotip cultural. Înţelepciunea se 
usociază vârstei, iar faptul că bărbaţii sunt prezenți în consilii mai 
des decât femeile e datorat îndelungatei noastre istorii de dominație 
masculină în poziţiile de autoritate. 

Există doi factori care crează aceste imagini stereotipe: pe de o 
parte, ceea ce îți este proiectat din partea consiliului e intenționat 
să aibă impact asupra propriilor tale experiențe și concepții ca 
suflet venit de pe Pământ, pe de alta, reamintirea în timpul regre- 
siei hipnotice implică un proces destul de complicat. În timp ce 
subiecţii își retrăiesc experiențele în stare de suflet pur în fața con- 
siliului, ei comunică și cu mine, prin intermediul corpului lor actu- 
al, care este supus tuturor influențelor culturale ale vieții contem- 
porane. 

Suntem supuși acelorași influențe și ca ființe discarnate, atunci 
când proiectăm un set de trăsături faciale dintr-o viață trecută 
membrilor grupului nostru de suflete. Acest lucru reflectă atât ca- 
racterul și dispoziția noastră din acel moment, cât și crearea unei 
forme de recunoaștere spontană, menită acelor suflete care proba- 
bil că nu ne-au văzut de o periodă de timp. Sunt convins că regre- 
sioniștii care vor face astfel de ședințe în viitor vor observa un 
număr egal de femei și bărbați în componența acestor consilii. 
Trebuie să rețineți că atunci când vorbesc despre o întrunire a con- 
siliului este vorba, de obicei, despre una care are loc între niște vieți 
anterioare din secolele trecute. Când evaluez realitatea unei scene 
din lumea spiritelor din mintea unuia dintre clienții mei țin seama 
întotdeauna de momentul în timp când se petrece aceasta. 

Trebuie să adaug la finalul acestor precizări faptul că majori- 
tatea clienților mei aflați la un nivel avansat, ca și un nurnăr mare 
de suflete intermediare, văd consiliile lor ca fiind formate din 
androgini. Un Bătrân poate apărea într-o formă asexuată sau 
într-una aparținând ambelor sexe, arătând subiectului atât caracter- 
istici feminine, cât și masculine. Totuși, de vreme ce majoritatea 
clienților mei fie nu pot, fie nu vor să-mi dezvăluie numele mem- 
brilor consiliului lor, ei înclină să le spună mai degrabă „el“ decât 
„ea“, în ciuda oricărei apartenențe sexuale a acestora. Ghizii spiritu- 
ali, pe de altă parte, sunt văzuți de clienții mei în mod egal atât ca 
femei, cât și ca bărbați. 

Revenind la figura 8, cititorul va observa că poziția mesei de 
consiliu (A) este spre spatele rotondei. Sufletul (B) stă în picioare 
exact în centrul camerei. Majoritatea clienților mei spun: „Stăr în 
picioare din respect“. Nu sunt convins că au de ales în această pri- 
vință. Am cunoscut și suflete mai avansate, care s-au așezat la unul 
dintre capetele mesei consiliului lor, dar acest lucru este unul destul 
de ieșit din comun, un suflet obișnuit considerându-l ca pe o dovadă 
de aroganță. Când mi se relatează că în încăpere nu există nici o 
masă și că Bătrânii îl poftesc fără prea multe formalități pe clientul 
meu să li se alăture, știu că am de-a face cu un suflet foarte avansat, 
care se apropie de statutul de ghid. 

Sufletul foarte tânăr, care s-a încarnat pe Pământ de mai puțin 
de cinci ori, își vede consiliul intr-un mod diferit față de toți ceilalți 
subiecți ai mei, după cum ilustrează următorul citat: pi 
Patru dintre noi ne jucăm mai mult. Facem o groază de prostii 
când profesoara noastră, Minari, nu e prin preajmă. Eu și 
prietenii mei ne ținem de mâini când e timpul să mergem să ne 
întâlnim cu doi oameni importanți. Ne ducem într-un loc unde 
sunt peste tot culori deschise. Un bărbat și o femeie stau pe 
două scaune cu spătar înalt și zâmbesc larg. Abia au terminat 
cu un grup mic de copii care ies făcându-ne cu mâna. Cei doi 
cred că au în jur de treizeci-treizeci și cinci de ani. Ar putea să 
fie părinţii noștri. Sunt blânzi și iubitori și ne fac semn cu 
mâna să ne apropiem. Ne pun câteva întrebări despre cum ne 
simțim și ce am vrea să facem în viața următoare. Ne spun să 
fim foarte atenţi la tot ce ne zice Minari. Este ca de Crăciun 
într-un magazin, cu doi Moși Crăciun. 


Faptul că în fața consiliului se înfățișează mai multe suflete și 
nu unul singur dovedește negreșit că subiectul meu este considerat 
încă un „suflet copil“. Am aflat că acest suflet nu a mai fost pe 
Pământ decât o singură dată înainte de viața sa actuală. Din expe- 
riența mea reiese că undeva între a doua și a cincea viață aceste 
scene de întâlnire cu consiliul se schimbă. Un client care tocrnai 
făcuse o astfel de tranziție a exclamat: 


Doamne, cum s-au schimbat lucrurile! Întâlnirea aceasta este mai 
formală decât ultima. Sunt puţin emoționat. Se află o masă lungă 

aici, și trei oameni mai în vârstă îmi cer să le descriu ce progrese 
am făcut. Parcă aș fi după un examen, când e timpul să aflu ce 
punctaj am obţinut. 


Clientul tipic vede în consiliul său între trei și șapte membri. 
Un suflet avansat poate avea de la șapte la doisprezece. Aceasta nu 
este o regulă fixă. Totuși, pe măsură ce sufletul se dezvoltă și devine 
mai complex, pare să aibă nevoie de nai mulți specialiști în consi- 
liul său. Observ însă că sufletele mai puțin dezvoltate au deseori 
dificultăți în a-i diferenția pe membrii consiliului, cu excepția con- 
ducătorului și, poate, a unui alt Bătrân de la masă. Acești doi Bătrâni 
par a fi cei mai implicați în respectivul caz, în timp ce ceilalți, care 
nu pun direct întrebări sufletului, sunt percepuți de acesta 
incețoșat, în imaginea neclară din fundal. 

Mă frapează faptul că pare să existe un fel de protocol legat de 
modul în care sunt dispuși membrii consiliului. Aceștia se așază pe 
un rând, cei mai puțin activi stând la capetele mesei. Aproape întot- 
deauna există un Bătrân care conduce discuția şi stă în centrul 
mesei, exact în fața sufletului, putând fi considerat regizorul sau 
moderatorul. Numărul membrilor consiliului care participă la aces- 
te întâlniri poate să se schimbe de fiecare dată, în funcție de cir- 
cumstanțele vieții care tocmai s-a încheiat sau de cele ale aceleia 
care urmează. De obicei, președintele și poate unul sau doi mem- 
bri ai consiliului sunt prezenți pe perioade mari de timp, de-a lun- 
gul a mai multe vieți. Un alt aspect al acestei proceduri care mi se 
pare ciudat este că membrii aceluiași grup de suflete apar în fața 
unor consilii diferite. Bănuiesc că acest fapt se datorează caracteru- 
lui diferit al fiecărui suflet și stadiului de dezvoltare la care se află 
acesta. Clienţii mei nu îmi pot explica de ce se întâmplă așa. 

Când un subiect îmi spune că un membru al consiliului său a 
revenit în urma unei absențe îndelungate, după un număr de vieți 
sau că a apărut un membru nou în cadrul consiliului, devin atent. 
Un bărbat mi-a povestit: 


După ultima mea viață am văzut o femeie care nu mai fusese 
în consiliul meu. Nu era aspră, ci ușor critică la adresa 
insensibilităţii față de femei de care dădusem dovadă în vieţile 


anterioare. Ea este aici ca să mă ajute să fac un plan menit să 

depășească tendința mea de a ține femeile departe de mine. 
Acest lucru îmi împiedică dezvoltarea. 


Se pare că specialiștii apar în consilii în anumite momente, 
pentru a-și oferi ajutorul, atunci când continuăm să facem în ace- 
leași greșeli. Aflându-se în fața a trei Bătrâni, un subiect a remarcat: 


Doar conducătorul din centru vorbește cu mine. Bătrânul din 
stânga mea emană spre mine o energie binefăcătoare și caldă, iar 
cel din dreapta îmi trimite seninătate. E ca și cum aș fi avut nevoie 
de liniște acum, când vorbim despre felul în care fac faţă senti- 


mentelor de mânie în viață. 


O altă clientă mi-a explicat ce s-a întâmplat la ultimul ei con- 
siliu, astfel: 


După multe vieți recente, numărul membrilor din consiliul meu 
s-a schimbat, de la trei la patru, apoi iar la trei și din nou la 
patru. Am observat că acest al patrulea membru are o culoare 
argintie, în timp ce ceilalți trei au nuanţe închise de violet. Îl 
numesc consilierul meu de încredere. Invariabil, când îl văd în 
consiliu, știu că mi se va fine o predică despre lipsa mea de 
încredere. Îmi spune că sunt un suflet reticent, că mi-e teamă să 
mă impun chiar și atunci când știu că am dreptate. li zic cât de 
temătoare sunt pe Pământ și el îmi explică blând că atunci 
când mă deschid devin iubită și apreciată. Mi-e teamă de con- 
fruntări și de viețile pline de adversitate. Îmi spune: „Nu îţi 
dăm niciodată mai mult decât poți duce; continuă să te 
deschizi, ai multe de oferit. 


Acest subiect a ales să fie o femeie scundă și cu trăsături 
comune în viața actuală, în loc să accepte oferta tentantă a unui alt 
corp, de o frumusețe răvășitoare. Mi-a relatat că a făcut astfel, pen- 
tru că se aștepta ca acest consilier de încredere să fie mulțumit de 
această probă în plus, pe lângă faptul că a acceptat o viață cu niște 
părinți care au tratat-o cu neincredere și dispreț în copilărie. Am 
întrebat-o pe clienta mea care a fost afirmația, din cele spuse de 
acest membru argintiu al consiliului, care a susținut-o cel mai mult 

în ultimele câteva secole. Mi-a răspuns: „Ceea ce obţii din fiecare 
viață dificilă este câștigat pentru eternitate“. 

În timp ce un ghid personal va verifica ulterior care ne-au fost 
obiectivele prioritare și ne va analiza fiecare pas din viață, Bătrânii 
pun întrebări mai generale. Consiliul nu pune întrebări despre ulti- 
ma viață. Linia întrebărilor ne urmărește suma vieților și ne acop- 
eră o zonă mai largă a progresului de autoimplinire. Bătrânii vor să 
observe dacă ne dezvoltăm pe măsura potențialului nostru. Am 
ajuns la concluzia că discuţiile din cadrul comitetului sunt atent 
echilibrate de anumiți Bătrâni, al căror caracter și experienţă tre- 
cută sunt asemănătoare cu cele ale sufletelor care li se înfățișează. 
Uneori observ o afinitate personală între un Bătrân și unul dintre 
clienții mei. Anumiți Bătrâni par să se indentifice cu caracterul, pu- 
terea sau slăbiciunile, interesele și scopurile unui suflet. 

În ciuda celor expuse mai sus, trebuie să menționez faptul că 
marea majoritate a oamenilor aflați sub hipnoză nu se simt prea 
apropiaţi de Bătrânii din consiliul lor. Îi respectă și îi venerează, dar 
nu au și acea afecțiune profundă pe care o arată față de ghizii lor 
spirituali. Din acest motiv, cazul următor este unul excepțional. 


Cazul 38 


Dr. N: Vezi figuri noi în cadrul consiliului tău comparativ cu 
ultima dată când ai apărut în fața acestuia? 

S.: (tresărind brusc, apoi cu un adânc suspin de plăcere) ÎN 
SFÂRȘIT! Rendar s-a întors. Vai, mă bucur atât de mult să-l 
revăd! 


Dr. N: Cine este Rendar? 
Notă: Subiectul tremură și nu răspunde. 


Dr. N: Acum respiră adânc și relaxează-te, ca să putem 
descoperi împreună ce se întâmplă.Unde stă Rendar? 

S.: În stânga centrului mesei (încă pe gânduri). Ce mult a tre- 
cut... 

Dr. N: Câţi ani au trecut pe Pământ de când nu l-ai mai văzut 
pe Rendar? 

S.: (în lacrimi, după o lungă pauză) Cam... trei mii de ani... 

Dr. N: Asta trebuie să însemne multe vieți pentru tine. De ce 
a lipsit Rendar atâta vreme? 

S.: (încă în lacrimi, dar revenind la normal) Nu înțelegeți 
semnificația revenirii lui în consiliul meu. Rendar este foarte 
bătrân și înțelept... atât de... liniștit... era cu mine înainte ca 
vieţile mele pe Pământ să fie atât de numeroase. Rendar mi-a 
spus că eram foarte promițător și că mă voi dezvolta foarte 
repede - primeam misiuni importante - și apoi... (subiectul 
se oprește, înnecându-se din nou). 

Dr. N: (blând) Te descurci bine. Te rog, continuă și poves- 
tește-mi ce ți s-a întâmplat. 

S.: (după o altă pauză lungă) Am... decăzut. Am intrat în 
capcana în care cad atâția dintre noi aici. Am devenit prea 
încrezător în puterile mele. Era amuzant să ai o poziție de 
conducere asupra altora. Nu conta ce fel de corp aveam. Am 
devenit tot mai indulgent cu mine însumi și tot mai egoist cu 
fiecare viață care trecea. Rendar m-a avertizat că îmi înceti- 
nesc progresul și i-am făcut promisiuni pe care nu le-am 
ținut. Atâtea vieți... irosite... Am aruncat atâtea opor- 
tunități... Și mi-am lăsat cunoașterea și puterea să fie 
corupte. 

Dr. N: Bine, dar în mod evident lucrurile s-au schimbat de 
curând, altfel Rendar nu ar fi aici, nu? 

S.: M-am străduit atât de mult să mă îndrept în ultimii cinci 
sute de ani. Să-mi pese de ceilalți - să mă pun în serviciul 
altora - să simt compasiune - și acum îmi primesc răsplata. 
Rendar a venit înapoi. (Subiectul începe să tremure puternic 
și nu mai poate vorbi). 

Dr. N: (după o pauză în care încerc să-mi liniștesc clientul) 
Care e primul lucru pe care ţi-l spune Rendar când îl revezi 
după atâta vreme? 

S.: Îmi zâmbește cald și-mi zice: „E bine să lucrez din nou cu 
tine“. 

Dr. N: Așa, pur și simplu? Numai atât? 

S.: Nu e nevoie de nimic altceva. Simt puterea minții lui 
extraordinare și știu că are din nou încredere în viitorul meu. 
Dr. N: Ce îi spui? 

S.: Îi promit să nu mai repet această greșeală. 

Culoarea robei lui Rendar pare a fi de un violet fosforescent. 
Obiectul vestimentar purtat atât de ghizi, cât și de membrii consi- 
liului este aproape întotdeauna roba, descrisă uneori ca o tunică. 
Spiritele nu au nevoie de îmbrăcăminte, dar nici de clădiri în lumea 
spiritelor. Ca și în cazul altor imagini pe care le au oamenii despre 
lumea spiritelor, și aceasta este una metaforică. Fiind energie pură, 
Bătrânii au nuanţe închise de roșu, dar culoarea acestor veșminte de 
ceremonie poate varia. Simbolismul purtării lor conferă demnitate, 
onoare și o nuanță istorică în mintea celor care li se înfățișează. 
Oamenii asociază robele cu domeniul juridic, academic și cu cel 
teologic din societatea umană. 

Există multe indicii pe care un terapeut le poate obține de la 
subiecţii săi aflați sub hipnoză, prin întrebări referitoare la culoarea 
tunicilor pe care le poartă fiecare Bătrân din consiliul lor. Aceste 
veșminte apar pentru edificarea sufletelor de pe Pământ. Când am 
început să adun informații despre varietatea culorilor robelor, 
bănuia că aceste diferențe conferă în mințile oamenilor un statut 
sau un rang Bătrânilor. În perioada primelor mele investigații asupra 
acestui aspect din lumea spiritelor, puneam întrebări bazându-mă 
pe presupunerea mea greșită despre autoritate. Am observat apoi că 
îmbrăcămintea acestor ființe, poziţia lor la masă și gradul lor de par- 
ticipare nu erau rezultatul unei ierarhii. 

Cel mai des clienții mei văd robe albe și violete. De vreme ce 
sunt culori aflate la capetele opuse ale spectrului, acest lucru poate 
părea nefiresc. Cu toate că, așa cum a explicat subiectul cazului 31, 
albul este o energie receptivă pentru începători și în același timp o 
culoare propice transferului de gânduri sau intervenției pe care cei 
avansați le pot face. Această energie albă a sufletelor mai tinere 
denotă un proces de continuă reînnoire și autopurificare. Pentru 
cele mai avansate, semnifică puritate și claritate. Motivul pentru 
care robele albe sunt atât de frecvent văzute la membrii consiliilor 
- și la ghizii care ne întâmpină la intrarea în lumea spiritelor - este 
acela că albul reprezintă transmiterea de cunoaștere și de înțelep- 
ciune. Tunicile de energie albă sau albul aurei unei ființe luminate 
semnifică armonizarea și uniunea gândului cu energia universală. 

Violet este culoarea înțelepciunii și a înțelegerii profunde. 
Membrii consiliului cu robe violete și mov reflectă abilitatea lor de 
a guverna problemele sufletelor care li se înfățișează cu bunăvoința 

și dragostea izvorâte din vasta lor experiență. Aceste culori ale ener- 
giei reflectate asupra robei unui Bătrân au calitatea ideală a perfec- 
țiunii, răsfrântă asupra purtătorilor lor de către clienții mei. Robele 
negre nu sunt văzute niciodată, dar, arareori, câte un subiect mai 
pesimist îi numește pe Bătrâni „judecători“ atunci când intră pen- 
tru prima dată în sala consiliului. O dată intrat însă, nici un suflet 
nu percepe această cameră a consiliului ca pe o sală de judecată. 

Membrii consiliului pot fi văzuți purtând glugi, pălării cu 
patru colțuri, toate acestea având un aer antic. Glugile sunt, de obi- 
cei, trase de pe cap, ceea ce este mai puțin amenințător pentru cel 
care le vede. Aceste imagini îmi aduc aminte de ordinele religioase, 
cum ar fi cel Dominican, în care se poartă glugi și robe albe. 

Aceste influențe pământești răsfrânte asupra robelor și tuni- 
cilor coboară mult în istoria noastră. Îmbrăcămintea și accesoriile 
Bătrânilor despre care vorbesc subiecții mei sunt moduri de a insu- 
fla respect față de aceste ființe înțelepte care, asemenea oracolelor, 
interpretează evenimentele din existența unui suflet. Următorul 
caz aparține unui suflet de nivelul I a cărui ultimă viață s-a încheiat 
în 1937 şi care abia a intrat în camera consiliului. 


Cazul 39 


Dr. N: Câţi Bătrâni sunt în consiliul tău? 

S.: Aș prefera să le spun Cei Înțelepți. Sunt șase şi stau la masă. 
Dr. N: Spune-mi ce poartă fiecare dintre ei și ce impresie își 
face acest lucru? 

S.: (pauză) Păi, cel din mijloc are o robă violetă, iar ale celor- 
lalți sunt combinații între alb și mov... ah... cu excepția celei 
din dreapta... este îmbrăcată în alb, cu puțin galben. Pare mai 
interesată de mine decât ceilalți. 

Dr. N: Ce înseamnă toate aceste culori pentru tine? 

S.: Depind, într-un fel, de viața pe care am trăit-o. Înțeleptul în 
alb din dreapta vrea să văd lucrurile nai clar. Persoana cu robă 
galbenă... are ceva de-a face cu felul în care ofer și primesc aju- 
tor... dar nu ştiu în ce fel mă privește asta acum. Îmi aduc 
aminte că altcineva era în locul ei în urmă cu două vieți şi 
purta o robă stacojie. S-a întâmplat pe când m-am întors acasă 
(în lumea spiritelor) după o viață în care am fost infirm. 

Dr. N: Ce ai gândit când i-ai văzut roba roșie, acum două 
vieți? 

S.: Este ceva fizic - o culoare orientată spre trup. Cea în sta- 
cojiu se ocupa de influențele karmice ale acelui corp. Eram 
chiar epuizat și mânios după acea viață. Mai era și cineva 
îmbrăcat în verde, pe care nu îl văd acum. 

Dr. N: De ce verde? 

S.: Ei sunt pricepuți la vindecare... fizică și mentală. 

Dr. N: Și este un fapt obișnuit să observi toate aceste culori la 
robele celor din consiliu? 

S.: De fapt, nu. De cele mai multe ori îi văd purtând aproape 
aceleași nuanțe de roșu. De data asta trebuie să primesc un 
mesaj special. 

Dr, N: Să vorbim despre cel din mijloc, cu roba violetă. Crezi 
că este cineva important? 

S.: (râde de mine) Hei, toți sunt importanți! 

Dr. N: Bine, atunci cineva mai important pentru tine decât 
ceilalți. 

S.: Mda, este conducătorul. El controlează aproape totul. 

Dr. N: De ce crezi că e așa? 

S.: Pentru că ceilalți par să cedeze în fața lui. El conduce 
lucrurile. Cel mai adesea, ceilalți vorbesc prin el. 

Dr. N: Îi știi numele? 

S.: (râde) Nici vorbă! Nu frecventăm aceleași cercuri pe aici. 
Dr. N: Cum a început întrunirea? 

S.: Conducătorul îmi spune: „Bine ai venit. Ne bucurăm că te 
avem din nou printre noi“. 

Dr. N: Tu ce spui? 

S.: „Mulpurnesc“- dar gândesc: „Sper că totul o să meargă bine“. 
Dr. N: Ce fel de gânduri primești de la cel care conduce 
discuția? 

S.: Nu vrea să simt că Înțelepții îmi sunt atât de superiori, încât 
să nu pot vorbi cu ei. Această întâlnire este pentru mine. Apoi 
spune: „Ce crezi despre progresul tău de când ne-am văzut 
ultima dată? Ai învățat ceva nou despre care putem vorbi?“ 
(pauză) Așa încep aceste întâlniri. Vor să audă ce am de zis. 
Dr. N: Te simți mai relaxat acum? 

S.: Da. 

Dr. N: Spune-mi câte ceva despre cum se petrec lucrurile de 
acum încolo. 

S.: (pauză) Începem cu ce am făcut bine. Am avut o companie 
de succes cu mulți angajați în viața care tocmai s-a terminat. 
Întorc asta pe toate fețele în mintea mea. Vreau să fac o impre- 
sie bună spunându-le despre contribuțiile mele caritabile - ştii, 
lucrurile bune pe care le-am făcut (pauză)- apoi discuția con- 
tinuă despre felul în care am condus compania... inabilitatea 
mea de a evita conflictele - neînțelegeri și certuri cu angajaţii 
mei. (Subiectul devine agitat) Este atât de frustrant... Mă stră- 
duiesc... dar apoi...(se oprește). 

Dr. N: Te rog, continuă. Ghidul tău te ajută în vreun fel acum? 
S.: Ghidul meu, Joaquin, vorbește din spatele meu. Rezumă 
părțile importante din viața mea și modul prin care am con- 
tribuit în societate, prin angajările pe care le-am făcut în tim- 
pul crizei economice. 

Dr. N: Mi se pare bine. Te mulțumește modul în care te pre- 
zintă Joaquin în fața Celor Înțelepți? 

S.: Păi, da. Prezintă ce am vrut să fac și ce s-a întâmplat în rea- 
litate. Tonul său este egal. Joaquin nu mă susține și nu mă 
laudă. Pur și simplu, relatează participarea mea la niște eveni- 
mente în timpul unei perioade grele din America. 

Dr. N: Îl vezi pe Joaquin ca pe avocatul tău? 

S.: (scurt) Nu, lucrurile nu stau așa aici. 

Dr. N: Joaquin este obiectiv în prezentarea faptelor din 
viața ta? 

S.: Da, dar abia dacă am început. Îmi formez gândurile despre 
cât de bine mi-am întreținut familia, asta se cam amestecă și 
cu viața mea profesională... Nu-mi pot scoate din minte cum 
mi-am tratat angajații. Chiar mă deranjează. Joaquin a tăcut 
acum - nu vrea să se bage în gândurile mele. 

Dr. N: Să ne concentrăm pe gândurile tale și ale Consiliului 
Înțelepților. Continuă, te rog. 

S.: Încerc să le anticipez întrebările. Știu că mi-a plăcut să 
strâng avere în timpul vieții. Mă întreabă de ce și le răspund că 
m-a făcut să mă simt valoros ca om, dar am călcat pe oameni. 
Apoi evocă acțiuni similare din alte vieți... Și mă întreabă dacă 
eu cred că fac progrese. 

Dr. N: Crezi că probele lor din alte vieți periclitează în vreun 
fel rezultatele din viața pe care o trăiești acum? 

S.: Nu, întrebările lor nu sunt periculoase sau duplicitare. E 
bine din punctul ăsta de vedere, dar acum mă gândesc din nou 
la actele mele de caritate ca la ceva ce ar fi trebuit să fac mai 
mult... apoi...(se oprește) 

Dr. N: (încurajator) Te descurci foarte bine. Spune-mi ce se 
întâmplă mai departe. 

S.: Înțeleptul din centru... mintea lui puternică mă înconjoară. 
Dr. N: Ce îți comunică, mai exact? 

S.: (încet) lată ce aud în mintea mea: „Emmanual, nu suntem 
aici ca să te judecăm, ca să te pedepsim sau ca să îţi oprimăm 
gândurile. Vrem să te vezi prin ochii noștri, dacă poți. Asta 
înseamnă să te ierți. Este aspectul cel mai provocator din tim- 
pul pe care îl petreci cu noi, pentru că dorim să te accepți așa 
cum ești și cu aceeași dragoste necondiționată cu care te pri- 
vim. Suntem aici ca să te ajutăm în ceea ce ai de făcut pe 
Pământ. Ți-am amintit de episodul cu autobuzul“. 

Dr. N: Episodul cu autobuzul - ce însemnă? 

S.: (pauză) Și eu am fost nedumerit. Mă uit la Joaquin pentru 
ajutor. 

Dr. N: Spune-mi ce se întâmplă mai departe, Emmanual. 

S.: Înțeleptul din mijloc... gândurile lui vin din nou la mine. 
„Nu îţi aduci aminte episodul? Femeia pe care ai ajutat-o în 
stația de autobuz?“. Am spus: „Nu, nu-mi aduc aminte.“ Apoi 
așteaptă să-mi amintesc și cineva îmi trimite o imagine în 
minte. Încep să văd... era o femeie... într-o zi... Mergeam spre 
birou și aveam o servietă în mână. Mă grăbeam. Apoi am 
auzit-o plângând încet în stânga mea. Stătea în stația de auto- 
buz, pe bordură. S-a întâmplat în timpul recesiunii și oarnenii 
erau disperaţi. M-am oprit. Apoi, dintr-un impuls, m-am așezat 
lângă ea și am cuprins-o cu brațul, încercând să o liniștesc. Era 
ceva foarte neobișnuit pentru mine să fac așa ceva. (pauză) 
Doamne, așa ceva îi interesează? Am stat cu femeia aceea câte- 
va minute, înainte să vină autobuzul. Nu am mai revăzut-o 
niciodată. 

Dr. N: Ce crezi despre faptul că înțeleptul a evocat acest 
episod în timpul înfățișării tale? 

S.: E o nebunie! O viață întreagă am dat bani de pomană și ei 
sunt interesați de asta! Nu i-am dat nici un ban acelei femei, 
doar am vorbit... 


Când am evaluat întâlnirea aceasta cu clientul meu, i-am rea- 
mintit de ce cred că femeia zâmbitoare din dreapta purta galben. Ar 
fi putut fi o recunoaștere a actului său spontan de ajutor pentru o 
necunoscută, în stația de autobuz. Sufletele mai puțin avansate au 
deseori probleme de memorie în fața consiliilor lor. În timp ce sunt 
absorbite de ele însele, pot scăpa ceea ce este important. Lui 
Emmanual i-a fost milă de femeia din stația de autobuz. Deși era 
grăbit să ajungă la birou, s-a așezat lângă ea. Gestul lui de compasi- 
une nu a durat mult. Totuși, în acele momente, am înțeles că 
Emmanual a privit-o în ochi și i-a spus că își va depăși problemele, 
pentru că era convins că ea poate fi tare. Feneia s-a oprit din plâns 
și când a venit autobuzul s-a ridicat și l-a asigurat că se simte bine. 
Apoi el s-a grăbit și a uitat definitiv de fapta sa bună. 

Episodul din stația de autobuz pare să fie minor, comparat cu 
o viață întreagă de alte întâmplări. Nu a fost însă un act minor pen- 
tru cei din consiliu. În viață sunt multe gesturi care ne ridică. Dar 
atât de scurte, că nici nu ne dăm seama de importanța lor. În viața 
spiritelor nici o faptă nu este lipsită de semnificație. Nimic nu 
rămâne neînregistrat. 

Nu există reguli stricte în ce privește însemnătatea culorii 
robelor pe care Bătrânii aleg să le arate sufletelor care li se 
înfățișează. De exemplu, robele violete purtate de membrii consi- 
liului din cazul anterior erau legate de nevoia lui Emmanual de a-și 
păstra pasiunea pentru viață în condițiile în care, într-o viață trecută, 
avusese trupul bolnav. Mai departe am să explic semnificația altor 
simboluri purtate de membrii consiliului. O robă sau o piatră vio- 
letă pe un medalion sau inel arătate de un Bătrân pot avea diverse 
semnificații în funcție de context. Roșul este culoarea pasiunii și a 
intensității, iar Emmanual a văzut o robă stacojie după o viață mar- 
cată de incapacități fizice. În alt caz, un Bătrân purta un medalion 
roșu pentru a ilustra nevoia sufletului de a da dovadă de mai multă 
pasiune pentru adevăr decât arătase în viața anterioară. Variaţiile 
subtile de traducere a culorilor vizualizate în timpul întâlnirilor cu 
aceste consilii sunt unice, în funcție de percepția fiecărui suflet. Așa 
cum mărturisea unul dintre subiecții mei: 

Felul în care sunt îmbrăcați membrii consiliului meu arată 
stăpânirea unui anumit domeniu de către fiecare. Culorile pe care 
le arată în diferite forme se leagă, de asemenea, de subiectul dis- 
cutat. Acestea reprezintă cadouri pe care membrii consiliului mi 
le fac. Nici unul dintre Înţelepți nu este mai mare în grad decât 
celălalt, pentru că fiecare reprezintă un aspect al perfecțiunii 
ultime. 


Semne și simboluri 


Încă din zorii istoriei umane, rasa noastră a căutat înțelesuri 
spirituale ascunse prin interpretarea celor văzute în jurul nostru. 
Îmi amintesc cum m-am simțit urcând în sanctuarele datând din 
paleolitic, aflate în peșterile din valea Dordogne din Franța. Înăun- 
trul acestor grote ești transportat în epoca de piatră grație artei sim- 
bolice înfățișate pe pereţi. Acestea sunt printre primele reprezen- 
tări pe care le avem despre conștiința spirituală a oamenilor. De mii 
de ani culturile primitive din întreaga lume au folosit picturile pe 
stânci și pictogramele pentru a reprezenta idei legate de mister, fer- 
tilitate, hrană, curaj și moarte. 

Într-adevăr, de-a lungul multor secole noi am căutat revelații 
personale în semnele primite de la supranatural. Primele indicii de 
acest gen au fost luate din lunea animalelor, a pietrelor și chiar din 
fenomenele naturii. Folosim simboluri de toate felurile ca 
întruchipare a puterii și ca instrumente ale înțelegerii și ale 
autodezvoltării. Interconexiunile culturale antice cu simbolismul 
mistic au fost adesea asociate cu dorința sinelui nostru superior de 
a se transfigura mai presus de partea primitivă a naturii umane. 
Ritualurile și simbolurile societăților mistice secrete, cum sunt ace- 
lea ale gnosticilor și ale cabaliștilor, pot fi niște reprezentări reușite 
ale memoriei sufletului pe Pământ, ca și ale memoriei umane în 
lumea spiritelor. 

Probabil că n-ar trebui să fiu surprins de faptul că am 
descoperit în lumea spiritelor anumite embleme reprezentând 
simboluri cu o anumită semnificație. Ca și în cazul altor obiecte 
fizice vizualizate de către subiecţi în timpul hipnozei, emblemele 
purtate de Bătrâni sunt legate de experienţele trecute ale 
subiecților mei. Atunci de ce n-am lua cu noi pe Pământ și mesaje 

provenite din timpul consiliului, prin intermediul minții sufletu- 
lui nostru? Antropologii care au studiat tāblițele de lut, sigiliile, 
pietrele, scarabeii și amuletele din trecutul nostru cred că influ- 
ența acestora manifestată atât asupra observatorului, cât și acelo- 
ra care le poartă transcende viața fizică, intrând în domeniul 
sufletelor neîncarnate. Acest obicei e continuat și azi prin pandan- 
tive gravate, inele și talismane. Mulţi oameni care poartă aceste 
amulete simbolice cred că îi protejează, dar și că reprezintă niște 
simboluri ale propriilor puteri și șanse. Cazurile care urmează pot 
arunca o rază de lumină asupra originii sentimentelor noastre 
referitoare la semnele profetice. 

Aproape jumătate dintre subiecții mei văd medalioane la gâtul 
unuia sau mai multora dintre Bătrânii din consiliul lor. Ceilalţi 
clienți ai mei nu observă nici un fel de obiect. Sincer vorbind, nu 
am descoperit nici o corelație între aceste două categorii de clienți, 
nici în ceea ce privește nivelul lor de dezvoltare, nici în alt sens, 
Circa 85% dintre cei care văd un astfel de medalion îl vizualizează 
sub o formă circulară. Mai sunt şi dintre aceia care le percep într-o 
formă pătrată, triunghiulară sau de stea (unele fiind vizualizate 
chiar tridimensional). Toate aceste configurații ale rnedalioanelor, 
asociate cu ceea ce este gravat pe ele, au o semnificație și reprezin- 
tă continuitatea spirituală a dezvoltării sufletului, atât din punct de 
vedere moral, cât și spiritual. 

Medalioanele sunt purtate, de regulă, atârnate de un lanț sau, 
uneori, de un șnur. De obicei, discul metalic este de aur, dar poate 
fi și din argint sau din bronz. Cei mai mulți dintre clienți se concen- 
trează asupra unui singur medalion, care e întotdeauna cel purtat 
de Bătrânul care conduce discuția. În general, acest Bătrân este 
așezat chiar în fața sufletului. 


Cazul 40 


Dr. N: Câţi membri ai consiliului stau în fața ta? 

S.: Cinci. 

Dr. N: Cum sunt îmbrăcați? 

S.: Toți au robe albe. 

Dr. N: Aș vrea să te uiţi cu atenție - vezi vreuna dintre aceste 
ființe înțelepte că poartă și altceva deasupra tunicii? Dacă nu 

observi nimic, nu este nici o problemă, eram doar curios. 

S.: (pauză) Ei bine, cel din centru are ceva în jurul gâtului. 
Dr. N: Te rog să-mi descrii ceea ce vezi. 

S.: Nu ştiu. E atârnat pe un lanț. 

Dr. N: Ce anume? 

S.: Ceva rotund, un disc de metal. 

Dr. N: (pun întotdeauna această întrebare) E cam de mărimea 
unui grapefruit, a unei portocale sau a unei nuci? 

S.: (răspunsul pe care-l primesc de obicei) A unei portocale. 
Dr. N: Ce culoare are acest omarnent? 

S.: Aurie. 

Dr. N: Ce crezi că reprezintă acest medalion auriu? 

S.: (de asemenea, răspunsul obișnuit) O, probabil că este un fel 
de semn distinctiv sau emblema domeniului pe care îl reprez- 
intă acest Bătrăn. 

Dr. N: Chiar așa. Crezi că e obligatoriu ca membrii consiliului 
să poarte embleme care să indice poziția fiecăruia sau ce talent 
anume are fiecare? 

S.: (confuz) Bine... nu știu... vreau să spun... cum aș putea ști? 
Dr. N: Hai să nu renunțăm atât de ușor la acest punct. Am 
putea să învăţăm amândoi câte ceva. 

S.: (nu răspunde) 

Dr. N: Descrie-mi, te rog, ceea ce observi pe medalionul de 
aur. 

S.: (răspunsul pe care îl primesc de obicei) Nu pot vedea prea 
bine. 

Dr. N: Aș vrea să te apropii puțin, pentru a putea vedea mai 
clar emblema. 

S.: (împotrivindu-se) Nu știu dacă ar fi indicat. 

Dr, N: Hai să o luăm logic. Dacă n-ar fi trebuit să vezi această 
emblemă, conducătorul discuţiei nu ți-ar fi permis acest lucru. 
Gândește-te la logica explicației. Ar fi normal ca aceste ființe 
foarte evoluate să-și expună podoabele pe robele lor dacă n-ar 
fi trebuit să le remarci? Și de ce ar fi avut, oare, nevoie să și le 
expună pentru ei înșiși? 

S.: Cred că ai dreptate (împotrivindu-se încă). Cred că nu va 
fi nici o problernă dacă m-aş apropia puțin. 

Dr. N: Așa cum știi, faptul că-mi vorbeşti despre aceasta nu 

reprezintă o încălcare a confidențialității. Uită-te la expresia 
feței Bătrânului care poartă emblema. El știe la ce te gândești. 
Spune-mi, ce anume vezi? 

S.: O expresie amabilă... serviabilă. 

Dr. N: Atunci sunt sigur că nu vrea să scapi ceva legat de 
această întâlnire. Apropie-te și spune-mi ce observi pe discul 
de metal. 

S.: (cu mai multă siguranță acum) Nu pot interpreta inscripția, 
arată ca o dantelă filigramată, dar în mijloc, pe partea ridicată 
a discului, văd o pisică mare cu gura deschisă. 

Dr. N: Dă-mi mai multe detalii despre această pisică. E una 
domestică? 

S.: (cu mai multă forță) Nu, e profilul unui leu de munte, cu 
o față fioroasă și cu colții mari. 

Dr. N: Altceva? 

S.: (recunoscând imaginea) Oh, este o mână ce ține un pum- 
nal la gâtul leului. (pauză lungă) Ah... da... 

Dr. N: Acum știi despre ce este vorba, nu-i așa? 

S.: (încet) Da, cred că da. E din viața mea indiană. 

Dr. N: Nu am vorbit despre această viață. Spune-mi, te rog, 
când și unde a avut loc această viață și care este legătura sa cu 
leul. 


Această clientă, al cărei nume spiritual este Wan, a început 
prin a-mi explica că în 1740 era o tânără femeie indiancă în 
America de Nord. Într-o zi, se afla afară, în pădure, dezgropând 
rădăcini împreună cu cei doi copii ai ei. Bărbaţii din sat erau la 
vânătoare. Deodată, a văzut o pumă sărind dintr-un copac și 
îndreptându-se spre copii. Wan și-a scăpat coșul și a fugit direct spre 
aceasta, Mi-a spus: „Am avut timp numai să-mi scot cuțitul - apoi 
era deasupra mea. Chiar înainte ca puma să mă ucidă, am reușit să-i 
înfig cuțitul adânc în gât. Mai târziu, bărbații ne-au găsit moarte, dar 
copiii erau în siguranţă." Când am întrebat-o pe Wan de ce crede 
că îi era arătată această emblemă a pisicii, mi-a răspuns: „Pentru a 
scoate în evidență faptul că în această situație am dat dovadă de 
curaj, lucru pe care trebuia să îl fac și în alte vieți.“ 

La sfârșitul ședințelor mele verific întotdeauna, cu ajutorul 
unei sugestii posthipnotice, desenele încrustate pe medalioane. Îmi 


Consiliul Bătrânilor 249 


pun clienții să imi deseneze ce au văzut. Imaginea întâmplării 
vizualizate de Wan este redată în figura 9A. 

Desenul mâinii indiencei Wan ucigând leul de munte redat pe 
medalion avea intenția de a-i transmite clientei mele un mesaj pu- 
temic de capacitate și curaj. Clienta mea venise la mine, fiindcă se 
temea să nu moară la vârsta de treizeci și nouă de ani, fratele ei 
decedând cu doi ani înainte de împlinirea acestei vârste, în timp ce 
conducea cu nechibzuință. Ea tocmai împlinise treizeci și nouă de 
ani şi arn descoperit împreună că de acest punct se lega o trăsătură 
subtilă a existenţei sale. 

În cursul ședinței noastre, clienta mea a aflat că în viața care a 
urmat vieții indiene, ea și cei doi copii ai săi au fost abandonaţi de 
soțul ei, care era vânător, într-o cabană din Wyoming, în timpul unei 
ierni aspre din secolul al XIX-lea. Acest soț, care fusese în viața 
actuală fratele ei, era fără astâmpăr și dorea să se elibereze de 
responsabilitățile familiale. Astfel, acest caz implica un transfer 
karmic al rolurilor jucate în viața femeii de un suflet neliniștit din 
grupul ei, care a trecut de la a fi un soț rătăcitor în secolul al 
XIX-lea la un frate destul de sălbatic în secolul al XX-lea. 

Wan mi-a spus că în viața în care fusese soția abandonată a 
vânătorului nu luptase destul de mult pentru a se salva pe sine și pe 
copiii ei - punându-și încălțările de iarnă, luând un pachet în spate 
şi încercând să ajungă în zonele locuite cât timp mai avea încă mân- 
care. Îi era teamă, dar și sperase că soțul ei se va întoarce inainte ca 
ea și copiii să moarā de foame. Consiliul i-a arătat indiencei Wan 
medalionul ce înfățișa leul nu numai pentru a-i oferi o contrapon- 
dere a lipsei de hotărâre de care dăduse dovadă în viața din 
Wyoming, dar și pentru teama ei de azi. Mă bucur că Wan a înțeles 
în ședința noastră mesajul contemporan al acestui simbol al curaju- 
lui, pentru că sufletul fratelui ei s-a oferit voluntar pentru această 
viață scurtă atât pentru a o testa încă o dată pe clienta mea, cât și 
pentru a lucra asupra propriei sale karme de a-i abandona pe 
celilalți. 

Știu că pare ciudat ca aceste făpturi eterice din consiliu să fie 
văzute de suflete ca având corpuri de energie luminoasă sub o 
formă umană și purtând robe cu ornamente. Când am observat 
pentru prima dată medalioanele, m-am întrebat dacă nu cumva 
erau însemne ale unei autorități. Am aflat apoi că aceste pandantive 


250 Destinul sufletelor 


Figura 9 (A-D): Desenele de pe medalioanele 
purtate de Membri Consiliului 


Aceste desene nu sunt reproduse la scara de 1:1. Sufletele le văd având 
diferite mărimi și culori, dar aproape întotdeauna sunt rotunde și atârnă 
la gâtul Bătrânilor. Toate emblemele par că au pe margine două cercuri în 
care sunt scrise lucruri indescifrabile. 

Figura 9 (E-H): continuare 

și desenele lor nu au nimic în comun cu statutul Bătrânilor în 
cadrul consiliului, fiind menite numai să ofere un mesaj inspirator 
sufletelor ce se înfățișează înaintea acestora. Asemenea multor 
aspecte ale lumii spiritelor, nici aceste simboluri nu mi s-au 
dezvăluit ușor. 

Când am început să-mi chestionez subiecții despre emblemele 
în cauză, întrebările mele au primit răspunsuri enigmatice, de genul 
că reprezentările medalioanelor sunt insondabile sau că Bătrânii 
stăteau la o distanță prea mare pentru a se putea distinge ce 
reprezentau. Multă vreme am acceptat aceste explicații. Apoi am 
schimbat tactica. Așa cum se poate vedea din ultimul caz, acum le 
spun subiecților că nu are sens ca Bătrânii să poarte o insignă pen- 
tru recunoaştere reciprocă. Având în vedere că aceste făpturi 
înțelepte ştiu deja totul despre ele însele, aceste medalioane trebuie 
să fie menite spre folosul sufletului pe care îl intervievează. Pot fi 
schimbate în timp, dacă o lecție karmică este învățată; totuși, unele 
scene par să nu se modofice deloc. 

O dată ce o persoană aflată sub hipnoză realizează că 
emblernele nu sunt simbolurile unei societăți secrete, ci că aparțin 
numai propriului lor consiliu, devine mai deschisă. Acest lucru per- 
mite clientului să facă distincția mentală între a fi un observator, 
prizonier al unui eveniment asupra căruia nu are nici un control, și 
un participant activ. Răspunsurile se îmbunătățesc, datorită faptu- 
lui că îi dau clientului posibilitatea de a recunoaște ceea ce îi 
aparține deja, în mod esenţial, în calitatea sa de suflet. Terapia pe 
care o pot utiliza în viața lor actuală, pornind din acest punct al 
întrunirilor consiliului, situat în viața de dintre vieți, își merită efor- 
tul. Pasajele din cazul următor sunt neobișnuite, deoarece subiectul 
cunoaște numele a trei membri ai consiliului său, fiecare dintre 
aceştia având un medalion. Desenul emblemei președintelui consi- 
liului este redat în figura 9B. 


Cazul 41 


Dr. N: Priveşte atent și descrie-mi, te rog, emblema purtată de 
președintele consiliului tău. 

S.: Drit poartă un cap de vultur în relief, așezat pieziș pe dis- 
cul de aur. Pliscul păsării este larg deschis. Îi pot vedea limba. 

Dr. N: Ok, ce înseamnă toate acestea pentru tine? 

S.: Drit îmi transmite mesajul de a zbura sus și de a striga în 
tăcere. 

Dr. N: Îmi poți spune mai multe despre asta? 

S.: Drit spune că trebuie să lupt cu tăcerea în viață. Nu pot trăi 
tot timpul numai în lumea mea. Dacă nu izbucnesc și nu mă 
înalț deasupra împrejurărilor vieţii, nu voi progresa. 

Dr. N: Și cum răspunzi mesajului lui Drit? 

S.: Nu pot accepta - îi zic lui Drit că ceilalți făceau destul zgo- 
mot în viața mea anterioară. Nu era nevoie să mai adaug și eu. 
Dr. N: Ce răspunde Drit? 

S.: Că aș fi putut să fac lurnea mai zgornotoasă - dar mai bună 
- fiind mai comunicativ față de ceea ce știam că este adevărat. 
Dr. N: Eşti de acord cu aprecierea lui? 

S.: (pauză) Cred că... probabil că aș fi putut să mă implic mai 
mult... atrăgându-i și pe ceilalți... și luptând pentru convinge- 
rile mele. 

Dr. N: Vezi întotdeauna după viețile tale acest desen cu 
reprezentarea vulturului? 

S.: Nu, doar atunci când revin la vechile mele tipare de tăcere. 
Câteodată discul lui este gol. 

Dr. N: Ai aceleași probleme și în viața actuală? 

S.: Da, tocmai de aceea am venit la tine și tot din acest motiv 
mi-a amintit Drit de această lecţie. 

Dr, N: Mai poartă și altcineva din consiliul tău vreo emblemă? 
S.: Da, Tom. El stă în dreapta lui Drit. 

Dr. N: Descrie-mi, te rog, desenul medalionului lui Tom. 

S.: Poartă o emblemă pe care e gravat un ciorchine de struguri 
aurii. . 

Dr. N: Vrei să spui că strugurii sunt aurii, în loc să apară în 
culorile lor naturale? 

S.: (ridicând din umeri) Da, sunt aurii, pentru că discul are 
această culoare. Emblemele sunt întotdeauna metalice. 

Dr. N: De ce? 

S.: Nu sunt foarte sigur. Pentru mine, reprezintă niște obiecte 
prețioase și durabile. 

Dr. N: Ce semnifică pentru tine acest ciorchine de struguri? 
S.: (pauză) Tom poartă semnul... fructului vieții... care poate fi 

atât mâncat... cât și... absorbit... ceea ce înseamnă a crește cu 
înțelepciune. 

Dr. N: De ce un ciorchine de struguri și nu, să spunem, un 
măr? 

S.: Ciorchinele de struguri nu reprezintă doar un singur fruct 
- ci multipli ai aceluiași fruct... absorbirea diferitelor aspecte 
ale aceluiași întreg. 

Dr. N: N-ai vrea să-mi detaliezi acest mesaj al lui Ton? 

S.: Prin absorbția acestui simbol - a fiecărui strugure - în mine, 
voi crește și mă voi dezvolta în urma fiecărei experiențe. 

Dr. N: Mai poartă și alți membri ai consiliului tău embleme? 
S.: (pauză) Shai, ea poartă emblema unei chei, spre a-mi 
aminti să deschid ușa înțelepciunii și, făcând asta, să accept 
faptul că răspunsurile la problemele mele se află în capacitatea 
mea de a le rezolva. 


În cazul 41, desenul vulturului a avut cea mai mare impor- 
tanță. Reprezentarea păsărilor pe medalioane nu e neobișnuită. Un 
bărbat mi-a spus că președintele consiliului său purta emblema 
unor pene de pasăre cu un ciuline în centru, pentru a-i aminti de o 
serie de vieţi trăite în Scoția. El mi-a relatat: „În cursul acelor vieti, 
am luptat ca membru al unui clan pentru libertatea poporului meu 
împotriva opresiunii britanice”. 

O clientă a văzut că un Bătrân purta o emblemă în formă de 
lebădă, ceea ce denotă maturizarea prin schimbare. Ea a declarat: 
„Mi se aminteşte că la naștere această creatură frumoasă este stân- 
gace și nu poate zbura. Aceasta reprezintă propria-mi retarnorfoză 
din „rățpușca cea urâtă“ în cineva impozant - o persoană productivă 
în ultima mea serie de vieți." Uneori sunt văzute și medalioane 
reprezentând un pește. Un client mi-a spus că pentru el acest sim- 
bol semnifică o creatură care poate înota împotriva curentului, 
fiind totuși în armonie cu mediul său înconjurător. 

Dintr-un motiv sau altul, figurile umane sunt remarcate rar pe 
emblemele membrilor consiliului. Când aud despre existența lor, 
consider înțelesurile lor simbolice cel puțin interesante. Pentru a 
ilustra reprezentarea unei figuri umane pe un medalion, indic citi- 
torului figura 9C. Aceasta reprezintă cazul unei femei de treizeci de 
ani numită Noreen, care a venit la mine pentru că nu mai dorea să 

trăiască. Soțul ei se sinucisese cu câteva luni în urmă, iar ea voia să-l 
urmeze. În timpul ședinței am descoperit că sufletul ei pereche își 
pierduse viața într-un accident forestier, la vârsta de douăzeci și șase 
de ani, în timpul vieții lor anterioare petrecute împreună. 

Orice cuplu are în viață propriul drum karmic, fapt ce poate 
implica diferitele probleme ale fiecăruia. Totuși, acestea sunt 
frecvent împletite, când sufletele din același grup matcă sunt de 
acord să coopereze, în special într-o căsnicie. Noreen nu s-a descur- 
cat bine în viața ei anterioară ca tânără văduvă, în special în ceea ce 
privește refuzul ei de a-și deschide inima altcuiva. În acea viață, 
Noreen nu a putut fi consolată și a murit marcată de amărăciunea 
rănilor emoționale pe care și le indusese ea însăși. 

Pe când se înfățișa înaintea consiliului ei, la sfârșitul acelei 
vieți, președintele acestuia i-a spus: „Nu i-ai lăsat spiritul să 
crească, nu-i așa?“. Aparent, femeii i-a fost prezentată aceeași 
lecție în viața ei actuală, pentru a vedea cum se va descurca. 
Vreau să subliniez că nu din acest motiv s-a sinucis soțul ei. Am 
avut cazuri în care unul dintre soți avea să aleagă intenționat un 
trup cu o probabilitate mare de a muri tânăr dintr-o mulțime de 
cauze naturale, pentru a permite partenerului supraviețuitor să 
lucreze asupra durerii într-un mod mai natural. Sinuciderea nu 
face parte dintre aceste opțiuni. Sinuciderea unei persoane tinere, 
sănătoase din punct de vedere fizic nu poate fi o opțiune karmică 
premeditată a nimănui. Din experiența mea, cred că dacă soțul 
subiectului nu s-ar fi sinucis, ar fi murit, probabil, de tânăr într-un 
accident. 

În momentul întâlnirii noastre, clienta mea credea că îi va fi 
imposibil să continue fără bărbatul pe care îl iubea. Deznădejdea ei 
extremă cuprindea și anumite sentimente de vinovăție - că ar putea 
fi responsabilă, într-un fel, de fapta lui - deși biletul pe care îl lăsase 
soțul ei dovedea cu totul altceva. Cred că ducând această clientă la 
ultima ei întrunire cu consiliul și observând încă o dată medalionul 
pe care l-a văzut, voi schimba, într-un fel, viața sa de astăzi. 


Cazul 42 


Dr. N: Vreau să îmi precizezi exact ce desen vezi pe 
medalionul președintelui consiliului tău. 

S.: Primul lucru pe care îl văd este un animal... o căprioară. Nu, 
cred că este o gazelă. E redată în timpul săriturii. 

Dr. N: Bine, mai observi și altceva ce poți să-mi spui? 

S.: (pauză) Este reliefat un om pe spatele antilopei, chiar în 
mijloc. 

Dr. N: Înţeleg. Seamănă cu un basorelief? 

S.: Da, gazela și figura umană sunt întoarse spre mine pieziș, 
ca și cum i-aș privi în timp ce aleargă pe o câmpie. Omul nu 
are chip, dar are părul lung și un trup delicat de femeie. 
Piciorul pe care îl pot vedea este îndoit... călărește. O mână 
ridicată, ține o torță. 

Dr. N: (o întoarcere în prezent, apoi un ordin) În regulă, ceea 
ce vreau să faci este să redescoperi înțelesul a ceea ce vezi. Nu 
este o întâmplare că ne aflăm azi aici, discutând despre această 
emblemă. Reprezintă ceva de care ai nevoie să îţi amnintești. 
Ești văduvă la o vârstă destul de tânără, pentru a doua oară în 
două vieți consecutive. Cere-i ajutor ghidului tău dacă ai 
nevoie. 

S.: (după o lungă pauză, ea răspunde cu ochii scăldați în la- 
crimi) Știu ce înseamnă. Omul sunt eu și călăresc spre răsărit. 
Direcţia semnifică zorile unei noi zile. În mod normal, acest 
animal nu ar fi avut incredere ca un om să se apropie de el, cu 
atât mai puțin să îl călărească. Gazela are incredere în mine, iar 
eu trebuie să am la rândul meu încredere în mine să merg 
încotro mă duce animalul, pentru că trebuie să mergem 
repede. 

Dr. N: Din ce cauză? 

S.: (după câteva îndemnuri venite din partea mea și câteva 
începuturi ratate) Pentru că viața comportă primejdia. O parte 
a acestei primejdii este în noi, în slăbiciunea noastră - felul în 
care ne sabotăm - și asta ne împiedică să ajungem la destinație. 
Este ușor să te afunzi. 

Dr. N: Vrei să sugerezi că această gazelă reprezintă o forță eli- 
beratoare? 

S.: Da, trebuie să am curajul și puterea de a-mi continua viața 
cu un simț al finalității mai dezvoltat. Gazela reprezintă, de 
asemenea, libertatea de a învinge frica și de a avea încredere în 
mine. 

Dr. N: Ce este cu torța pe care o ţii în mână în emblemă? 

S.: (ușor) Ea reprezintă întotdeauna lumina cunoașterii. 
Efortul nostru de a căuta înțelepciunea. Flacăra nu este nicio- 
dată stinsă sau făcută ineficientă de umbre. 

Dr. N: Mai vezi și altceva pe pandantiv? 

S.: (încă în stare de reverie) Oh, cred că nu este important pen- 
tru mine. Nu pot citi literele grecești gravate pe marginea cer- 
cului. 


Din păcate, trebuie să afirm că nici unul dintre subiecții mei 
care văd medalioane nu pot descifra simbolurile ciudate scrise între 
cele două inele exterioare de lângă muchie. Înscrisul secret rămâne 
un mister în cercetarea mea și, fără să fi dorit acest lucru, am ajuns 
la concluzia că aceasta este o caracteristică a emblemelor despre 
care clienții mei nu trebuie să știe. Ar trebui să adaug, de asemenea, 
că multe din cele pe care le văd și le aud sufletele la întrunirile con- 
siliului lor nu pot fi reproduse în biroul meu. De-a lungul anilor 
mei de cercetare am ajuns să mă aștept ca oamenii aflați în stare de 
hipnoză să nu poată explica în mod adecvat tot ce se întâmplă în 
viețile lor spirituale, din cauza limitelor comunicării umane și a tra- 
ducerii pe care trebuie să o proceseze creierul uman. Subiecții mei 
nu știu de ce nu pot descifra aceste inscripții de pe medalioane. Ei 
le numesc hieroglife, scriere cuneiformă, rune sau chiar simboluri 
matematice. Aceste înscrisuri nu par a fi traductibile. Pot fi ilustrații 
sau ideograme. Poate este o limbă spirituală nevorbită. 

Bănuiesc că aceleași tipuri de simboluri apar și în Cărțile Vieţii 
din bibliotecile spirituale, cum este și simbolul grecesc pi din cartea 
descrisă în cazul 30. În timp ce Cărţile Vieţii sunt foarte personale 
și folosite de către ghizi și consilii ca o cronică a trecutului sufletu- 
lui, înscrisurile de pe muchiile medalionului unui Bătrân pot să nu 
aibă nimic în comun cu sufletul. Am ajuns la concluzia că dacă 
subiecții mei ar trebui să cunoască această scriere în timp ce se află 
în stare de transă, atunci ghizii lor spirituali i-ar ajuta în acest sens. 
Nu are importanță dacă aceste semne simbolice văzute de clienții 
mei reprezintă sunete, idei sau cuvinte de vreun fel, există însă un 
motiv întemeiat pentru care oamenii nu le pot traduce, care nu are 
nimic în comun cu respectivul client. Un subiect mi-a spus: „Cred 
că nu trebuie să înțeleg sensul lor pentru că este un mesaj transrnis 

Bătrânului meu de către o Sursă mai înaltă. Poate că aceasta este 
propria lui lecţie, pe care trebuie să o descifreze pentru atingerea 
obiectivelor sale.“ 

Împart reprezentările văzute pe emblemele membrilor consi- 
liului în două categorii generale. Prima implică ființe sau obiecte 
din natură. Aceste simboluri pot include și minerale, cum ar fi 
pietrele prețioase. A doua categorie sunt desenele geometrice, cum 
ar fi cercurile sau desenele bazate pe linii drepte. Pietrele prețioase 
pot apărea pe amândouă tipurile de medalioane. Emblemele consi- 
liului sunt simboluri ale suferinței și ale scopului, triumfurilor și ale 
lipsurilor sufletelor ce se înfățișează înaintea lor. Culorile pietrelor 
prețioase prezentate sufletului au legătură atât cu Bătrânii care le 
poartă, cât și cu sufletul care le observă. Tema generală a desenelor 
de pe medalioane cuprinde calitățile, talentele și țelurile sufletului. 
Asemenea oracolelor din vechime, Bătrânii ne pot prezenta unele 
semne pentru a ne preveni despre anumite probleme. 

Cazurile ce urrnează implică niște clienți ce au văzut desene 
geometrice și pietre prețioase pe emblernele membrilor consiliului 
lor. Descifrarea desenelor geometrice și a pietrelor prețioase este 
ceva mai dificilă decât aceea a obiectelor din natură. Există culturi, 
cea japoneză, în care emblemele personale ce includ desene geo- 
metrice au semnificații heraldice. În Orient, aceste simboluri ale 
familiei purtate pe haine pot fi atât reprezentări ale obiectelor na- 
turale, cât și desene geometrice menite identificării membrilor unui 
anumit clan. Contrar tradițiilor japoneze de clan, membrii unui 
grup de suflete nu văd exact aceeași emblemă reprezentată în con- 
siliile lor. 

Consider cel puţin interesant înțelesul desenelor spiralate pe 
ernblemele geometrice. Unele reprezentări au un aspect general, 
cum este schița reprezentată în figura 9D. Am văzut imagini foarte 
asemănătoare acestor desene spiralate pe stânci situate în cele mai 
variate locații, ca Europa, Africa de Nord, Australia și deșerturile 
Americii de Nord. Mulți arheologi le numesc reprezentări ale sur- 
sei vieții. Când am întrebat subiectul care a văzut desenul de la 
figura 9D despre înţelesul său (în cadrul unei întruniri a consiliu- 
lui), mi-a spus: „Femeia din consiliu care poartă acest desen spiralat 
îmi reamintește că, pornind din miezul lumii spiritelor, ne învârtim 
spre exterior în cursul dezvoltării noastre şi cândva ne vom întoarce 

In Sursa originii proprii.“ Când o spirală sau un cerc concentric 
upare pe un medalion, înțelesul său este, de obicei, legat de o anu- 
mită existenţă a sufletului din cadrul continuumului vieţii. Acest 
semn proiectează totodată conotația unei protecţii spirituale. 

În figura 9E liniile'sunt curbate. Redau în cele ce urmează cele 
declarate de clientul care a văzut această reprezentare la un Bătrân: 


Sunt patru linii ondulate ce pomesc din direcţii diferite, dinspre 
marginile exterioare ale medalionului. Ele converg înăuntrul cer- 
cului unității, adâncindu-se în centrul discului. Liniile ondulate 
reprezintă diferitele drumuri ce duc spre țelul nostru. Nu sunt 
niște căi drepte, pentru că și noi suntem, la rândul nostru, suflete 
imperfecte. Liniile fac ca emblema să pară fracturată, așa cum 
aproape fiecare viaţă pare a fi uneori. Putem să ne schimbăm dru- 
mul de multe ori în călătoriile noastre, dar în final vom ajunge în 


Mi s-a vorbit, de asemenea, despre corpuri cerești, despre sim- 
holurile stelelor, Lunii și ale Soarelui. După o lungă perioadă în care 
am ținut evidența semnelor reprezentate pe medalioane, am înțeles 
că desenul ce ilustra Luna în creștere a fost văzut mai des decât ori- 
care altă schițare a unor corpuri cerești. Figurile 9F și 9G (pe care 
le voi prezenta în cazul 44) arată diferitele reprezentări ale Lunii în 
creștere, percepute de minţile a doi clienți: 


Soarele ne dă razele aurii ale luminii dătătoare de viaţă, în vreme 
ce Luna în creștere este pentru mine un simbol al dezvoltării. 
Această lumină argintie reprezintă forțele potențialului meu. Pe 
măsură ce ea crește, crește și sinele meu Superior. 


Sunt un călător interdimensional între vieți. Luna așezată cu 
susul în jos reprezintă acoperământul şi conținutul lumü spiritelor, 
care domnește asupra Pământului, Universului nostru și a 
dimensiunilor din jurul acestuia. Liniile din partea de sus a 
emblemei sunt punctele pivot ale călătoriei sufletului meu, care 
rezumă implicarea în propria mea lucrare. La baza acestei 
embleme este steaua-atom, lumina purificatoare și conectorul uni- 
versurilor. 

În general, când un client spune că a văzut o Lună în creștere 
pe un medalion, aceasta reprezintă puterea crescândă a sufletului 
pe Pământ. Subiecții mei afirmă că aceasta este o Lună crescătoare, 
cu un aspect strălucitor, opusă Lunii cu aspect palid. Semnul ce 
simbolizează Luna este văzut adesea ca fiind de culoare argintie pe 
un disc auriu. Liniile drepte ce pot fi înclinate, orizontale sau verti- 
cale au nenumărate semnificaţii. De exmplu, figura 9G are cinci 
linii drepte, așezate pieziș în partea de sus a medalionului. Un 
subiect, care a văzut reprezentarea unor astfel de linii pe toată 
suprafața din jurul unui disc, fără alte însemne, a relatat: 
„Reprezentarea acestor linii lungi ce converg spre centrul discului, 
în forma unei stele mari, înseamnă că sunt ajutat în toate privințele 
de către Bătrânii din consiliul meu“. Consider imposibilă clasifi- 
carea marii varietăți de semne și simboluri despre care mi se 
vorbește, pentru că fiecare dintre acestea este proprie unui anumit 
suflet. 

Voi oferi în figura 9H încă o reprezentare a unui medalion. 
Acest ultim desen combină un model geometric cu o piatră 
prețioasă. Despre această emblemă mi-a relatat o ferneie, al cărei 
nume spiritual este Unz și care trăiește într-o suferință constantă 
cauzată de fibromyalgie, o boală ce împiedică funcționarea 


mușchilor. 


Cazul 43 


Dr. N: Explică-mi ce vezi pe mantia președintelui consiliului 
täu? 

S.: Kars poartă un medalion auriu. Din câte îmi pot aminti, 
acesta avea cerculețe împletite pe toată suprafața discului. 
Dr. N: Spune-mi, Unz, ce înseamnă acest desen pentru tine? 
S.: Cerculețele îmi reamintesc că fiecare viață pe care o trăim 
se potrivește cu toate celelalte vieți ale noastre, într-un conti- 
nuum menit împlinirii scopului nostru primordial. 

Dr. N: Mai vezi și altceva pe discul purtat de Kars? 

S.: (cu voioșie) Da, da - am absolvit până la nivelul pietrei de 
smarald, care se află în centru. 

Dr N: Şi ce semnifică piatra asta pentru tine? 

S.: (cu mare satisfacție) Este piatra vindecătorului. 

Dr. N: Acest lucru are ceva de-a face cu faptul că suferi de 
fibromyalgie în viața actuală? 

S.: Absolut. Am cerut expres ca în această viață să am un corp 
care să fie supus unei boli incurabile. 

Dr. N: (cu o voce uimită) Poţi să explici motivul acestei 
dorințe? 

S.: Am ales acest drum cu multă vreme în urmă. Am înțeles 
că, ori de câte ori sufeream de o boală dureroasă, acest lucru 
era de ajutor artei mele de vindecător. Când cineva se află în 
suferință constantă, chiar și una de mică intensitate, acest lucru 
reprezintă o oportunitate - mai ales pentru un vindecător. 

Dr. N:De ce? 

S.: Pentr u.a exp er imenta nivelurile vibr aţionale ale durerii 
prin inter mediul trupului. Poţi învăța astfel arta delicată a 
echilibrării energiei, pentru a ușura durerea. Lucrând în acest 
fel cu propria energie, am învățat să îi ajut pe alții cu mai multă 
îndemânare. 

Dr. N: Ce altceva îmi mai poți preciza despre această expe- 
riență? 

S.: A fi într-o stare de suferință constantă înseamnă că ești 
ancorat în experiența umană. Pentru a ușura durerea, trebuie 
să fii complet concentrat. Ajută și faptul de a avea încredere că 
aici e vorba de un scop mai înalt, a învăța să lucrezi prin 
durere. Am fost foarte atentă și la alte ființe umane ce suferă 
în viață de infirmități fizice. Pot să-i ajut pe cei ce se arată 
receptivi la folosirea controlului mental în scopul ușurării 
durerii. 

Dr. N: Mi se pare că te simți chiar mândră de a fi câștigat pia- 
tra de smarald, după cum ţi-a arătat Kars. 

S.: Această piatră înseamnă că purtătorul ei a ajuns la stadiul 
de vindecător. Este o întruchipare atât a propriului caracter, cât 
și al aceluia al lui Kars, care a fost desemnat să-mi monito- 
rizeze progresele de-a lungul timpului. Reprezintă atingerea 
obiectivului meu. 

Dr. N: Este corect din partea mea să presupun că un maestru 
în ale vindecării îți arată această piatră, așteptând de la tine 
să-ți continui munca pentru a deveni tu însăți un profesor și 
un specialist? 

S.: Da, iar faptul că el are încredere în mine mă obligă să nu-l 
dezamăgesc 


Cazul 43 este ceea ce aș numi un suflet accelerat. Unz s-a 
încamat pe Pământ vreo cinci mii de ani, o perioadă foarte scurtă 
având în vedere nivelul la care a ajuns. Din cauză că nu a ales nicio- 
dată vieți ușoare. Nu acceptă trupuri sănătoase, ceea ce m-a uimit. 
În viața ei de azi, Unz este o preoteasă a științei Minţii, domeniu ce 
încorporează un amestec eclectic al disciplinelor spirituale. Prin 
intermediul activității sale, ea ajută mulți oameni care au probleme 
de sănătate, prin meditație și ghidarea imaginației acestora. 

Un alt aspect al cazului 43 pe care îl consider interesant este 
acela că Unz a început să vadă piatra verde de pe acest medalion 
abia în ultimele patru sau cinci vieți. Înainte, în centrul discului era 
o piatră de chihlimbar. Unz mi-a spus că aceasta era culoarea 
creșterii și a protecției pentru cei slabi și bolnavi, nuanță ce precede 
piatra verde. Ea a numit această podoabă „piatra maturizării mele“, 
şi a adăugat: „Smaraldul verde indică nivelul meu actual.“ Acest 
lucru îmi arată faptul că Unz este un suflet de nivel IV. Întrebările 
ce au urmat au dezvăluit însă altceva. Unz a explicat că în primele 
ei vieți pe Pământ, cerculețele nu aveau nici o piatră în mijlocul 
emblemei. 

Îmi amintesc că un suflet de nivel V mi-a mărturisit: „Sunt 
cinci nestemnate pe emblema supraveghetorului meu, un diamant, 
un rubin, un chihlimbar, un smarald și un safir, care simbolizează 
realizările mele pe nivele diferite de dezvoltare.“ Astfel, nu piatra 
prețioasă în sine, ca minereu de valoare, e cea mai semnicativă, ci, 
mai curând, culoarea aceasteia. Metaforele pietrelor prețioase 
relatate de oameni aflați în transă oferă paralele folositoare cu 
tradiţiile pământești. Vechii locuitori ai Orientului Mijlociu, Indiei 
și ai Chinei credeau că anumite culori reprezentate în pietrele 
prețioase şi semiprețioase posedă, prin ele însele, o anumită perso- 
nalitate vie. De exemplu, sumerienii considerau că purtătorii unei 
pietre albastre de lapis-lazuli îl aveau alături de ei pe propriul lor 
ghid spiritual „care trebuie ascultat.“ Majoritatea clienților mei îi 
văd pe ghizii lor spirituali ca pe o lumină de un albastru închis. 
Anticii au simțit, de asemenea, că ametistul purpuriu conferea 
cunoaştere și înțelepciune transcendentală. Culoarea acestei pietre 
prețioase reprezintă suflete de nivelul VI sau chiar mai avansate. 

Dintre subiecţii aflați sub hipnoză care văd aceste medalioane 
purtate de către membrii consiliului lor, unii observă numai pietre 
prețioase. Nestematele pot să nu fie reprezentate pe disc. Am avut 
cazuri în care pietrele - sau sferele de energie colorată - apăreau pe 
lânțișoare, inele sau, pur și simplu, erau ținute în mână de un Bătrân 
şi arătate sufletelor ce se înfățișau înaintea lor. Etalarea unor anu- 
mite culori de energie luminoasă reprezintă, în primul rând, diferite 
aspecte ale vieții noastre fizice și spirituale. Anumite nuanțe 
emanate prin aura, mantia sau medalionul unui Bătrân pot indica, 
de asemenea, domeniul în care acesta este specializat, sector care, la 
rândul său, poate fi legat în mod direct de ceea ce speră să realizeze 
sufletul aflat în fața lui. 

Hipnotizatorul trebuie să fie precaut cu privire la ideile precon- 
cepute ale subiecţilor săi față de interpretarea înțelesului culorilor. 
Cele vizualizate în timpul întrunirilor consiliului de către subiecţii 
aflați sub hipnoză nu au pentru toți aceeași semnificație, deci și inter- 
pretările lor vor fi diferite. Totuși, cred că e drept să spunem că pen- 
tru oamenii aflați în transă semnele și simbolurile ce le sunt prezen- 
tate prin intermediul memoriei sufletului au legătură cu efectele 
lorțelor peste care doresc să exercite un anumit control în viețile lor 
curente. Subiecții mei asociază toate medalioanele văzute în cadrul 
consiliilor percepției şi ale înțelepciunii. Înțelesurile lor sunt absolut 
personale și sunt reprezentate cu intenția de a instrui și motiva 
sufletele de pe Pământ spre o conștiență a Sinelui. Impactul vederii 
acestor semne și simboluri în timpul hipnozei este atât de puternic 
pentru unii clienți, încât, după ședință, aceştia și-au comandat biju- 
terii identice cu cele văzute, pentru a le reaminti drumul lor karmic. 


Prezenţa 


„Când îi conduci pe oameni în lurnea spiritelor, ei îl văd pe 
Dumnezeu?“ lată o întrebare care mi se pune frecvent în timpul 
conferinţelor și la care nu poate exista un răspuns scurt. Pot spune 
că subiecții mei simt Sursa originii lor peste tot în lumea spiritelor. 
Cei mai avansați explică, într-un final, că toate sufletele se vor reuni 
cu Sursa luminii purpurii. Oricum, există, oare, vreun spațiu în 
lumea spiritelor unde prezența unei ființe superioare Bătrânilor să 
fie evidentă pentru sufletul încă încarnat? Răspunsul este da, la 
intrunirile consiliului. 

În timp ce ne întâlnim cu Consiliul Bătrânilor avem sentimen- 
tul copleșitor al unei forțe și mai înalte, numită simplu „Prezența“. 
Mulți subiecți declară: „Acesta este maximul apropierii noastre de 
Dumnezeu“. Clienţii mei mai avansați, care se apropie de sfârșitul 
încarnărilor lor obișnuite, indică faptul că nu consideră Prezența ca 
fiind chiar Dumnezeu. Pentru ei, aceasta este o ființă sau mai multe 
entități divine, cu puteri infinit superioare celor din consiliu. Toată 
lumea este de acord că Prezența este acolo, pentru a ajuta lucrarea 
consiliului. 

De obicei, oamenii care vin la mine preferă să nu folosească 
cuvântul Dumnezeu în descrierea acestei Prezențe superioare, pe 
care aceștia o simt, mai curând decât o văd în lumea spiritelor. Ei 
preferă să folosească cuvinte cum ar fi Sursa sau Suprasufletul, 
deoarece cuvântul Dumnezeu a fost prea personalizat pe Pământ. 
Pe măsură ce multe suflete se apropie de stadiile mai avansate de 
dezvoltare, Prezența poate deveni pluralizată în mințile lor, ca o 
parte a multitudinii de forțe divine din lumea spiritelor înzestrate 
cu o cunoaștere infinită. Oamenii simt că această forță superioară 
influențează întrunirile consiliului, dar că este posibil ca aceasta să 
nu fie Creatorul Primar. Subiecții mei văd cel mai evident Prezența 
în timpul întrunirilor consiliului. Chiar și așa, Prezenţa este 
echivalată cu o forță energetică omnipotentă și omniprezentă a 
lumii spiritelor. 

După ce am revăzut sute de note de caz ce descriau Prezența, 
m-am decis să ofer câteva într-o serie de citate. În ședințele lor, 
fiecare dintre subiecți vorbește despre Prezenţă în doar câteva 
propoziţii. Sper că lista de citate pe care am selectat-o va reda 
impresia pe care o simte un suflet obișnuit în legătură cu acest 
aspect al întrunirilor consiliului său: 


Nu văd, efectiv, Prezența, dar o simt, ca energie primară. Este 
acolo pentru consiliu, dar mai ales pentru mine. Bătrânii nu sunt 
intermediari între mine și această Sursă de putere. Simt o legătură 
directă cu această lumină divină purpurie. 


Când sunt în camera consiliului, Prezenţa supraveghează 
Bătrânii cu o lumină violetă ce pulsează. Uneori se transformă 
într-o nuanță de argintiu luminos, pentru a-mi calma și purifica 
mintea. 

Prezenţa este deasupra și în spatele consiliului. Numai cu greu 
mă pot uita la această putere. Îi simt sanctitatea atât de puternic, 
încât nu cred că ar trebui să încerc să mă uit direct la ea în tim- 
pul întrunirilor consiliului. Dacă aș face-o, nu m-aș putea concen- 
tra asupra Bătrânilor. 


Consiliul pare a recunoaște Prezenţa, fără a fi însă așa deferent 
față de ea, încât să încetinească procedurile. Cred că se 
intenționează ca eu și membrii consiliului meu să fim atenți unii 
la ceilalți. Totuși, am impresia că magnitudinea tuturor acestor 
energii inteligente combinate este proiectată în acest moment doar 
pentru mine. Ghidul meu, Bătrânii și Prezenţa sunt deținătorii 
înțelepciunii din spatele experienţelor mele. 


Prezenţa reprezintă o energie pură care asistă consiliul în favoarea 
mea. Cred că și consiliul are nevoie de ajutorul Prezenţei, pentru 
că a trecut atât de mult de când ei înșiși s-au încarnat într-o 
formă biologică. Înţelepciunea pură a acestei energii ne permite, 
atât consiliului, cât și mie să vedem mai clar încotro ar trebui să 
ne îndreptăm. 


Puterea strălucitoare și aspirantă a Prezenţei este o chemare... o 
dorință... direcționată spre toți cei din cameră, pentru ca într-o zi 
să ne alăturam ei cu toții. Este ca un părinte care așteaptă să 
creștem și să ne unim cu el în înţelegere matură. 


Când stai în camera consiliului și simţi Prezenţa, este ca o rezo- 
nanță penetrantă în mintea ta. Chiar și ghidul meu principal 
descoperă această senzație de fericire pe care o trăiesc. Știu că 
acesta este motivul pentru care ei îi place atât de mult să vină 
împreună cu mine la întrunirile consiliului. Este un izvor al iubirii 
și al înţelegerii. Când întâlnirea mea cu consiliul a luat sfârșit și 
părăsesc Prezenţa... încerc o dorință foarte mare de a mă întoarce 
și de a-i mai fi aproape încă o dată. 


Am fost întrebat dacă am avut vreodată un client care să poată 
descrie cum este să fii un membru al Consiliului și să te afli mai 
aproape de Prezență. Am avut foarte puțini subiecți cu asemenea 

experiențe, care tocmai au absolvit nivelul V. Oricum, unul dintre 
ei mi-a rămas în minte. 

Chinera a fost unul dintre cei mai avansați clienți pe care i-am 
avut vreodată. Nimeni nu m-a dus mai aproape de Prezență decât 
acest suflet. Chinera s-a antrenat în altă dimensiune înaintea venirii 
pe Pământ cu câteva mii de ani în urmă. Astăzi, acest client este un 
adept al acupuncturii și practică o varietate de arte ale vindecării. 
Medalionul purtat de președintele consiliului lui Chinera este 
reprezentat în figura 9G. Mai multe detalii referitoare la 
capacitățile de călătorie interdimensională ale sufletului vor fi 
examinate în capitolul 8, prin intermediul Sufletelor Specializate în 
Explorări. 


Cazul 44 


Dr. N: Când munca ta ca ghid personal va lua sfârșit, te 
aștepți să fii desemnat în cadrul Consiliului Bătrânilor? 

S.: Nu, asta nu se va întâmpla încă. Trebuie să devin un pro- 
fesor maestru, lucrând cu profesorii mai tineri... ajutându-i 
să intre în legătură cu studenții lor pe mai multe nivele. 
Dr. N: Cum de știi asta? 

S.: Deoarece sunt încă în instruire aici (încarnat), învățând 
mai multe despre formele biologice de viață ale Pământului. 
Dr. N: Chinera, credința mea este că ne aflăm astăzi aici 
pentru a ne ajuta reciproc să învăţăm anumite lucruri. Hai 
să începem această parte a discuţiei noastre întrebându-te 
despre relația cu Bătrânii din consiliul tău. Începe prin a-mi 
spune câți vezi. 

S.: Am doisprezece membri în consiliu în acest moment. 
După ultima mea viață, cei patru din centrul mesei m-au 
întrebat dacă am devenit mai echilibrat pe Pământ. Încă mai 
am niște blocaje pe care trebuie să le pun la punct. Cei 
patru din dreapta sunt din dimensiunea mea inițială și se 
află aici pentru a ajuta la o mai bună utilizare a energiei pe 
care am adus-o cu mine în universul din care face parte 
Pământul. 

Dr. N: Ce-mi poți spune despre ultimii patru membri ai 
consiliului tău? 

S.: Cei patru din stânga mesei acționează ca stabilizatori ai 
luminii și ai sunetului universal între toate dimensiunile dim- 
prejur ul universului Pământului. Ei acționează ca un nod pen- 
tru a mă ține legat de o lume fizică. 

Dr. N: Îmi poți da o idee despre blocajele care îți împiedică 
progresul pe Pământ? 

S.: În primul rând, consiliul vrea să-mi extind influența asupra 
mai multor persoane. M-am împotrivit ideii de a mă irnplica. 
Mă plâng lor că asta îmi va dilua puterea. Ei nu sunt de acord 
cu argumentele mele referitoare la faptul că m-aș risipi. 

Dr. N: Cunosc sentimentul. Accepţi această evaluare? 

S.: (pauză lungă) Știu că au dreptate, dar tot mă simt uneori 
ca un străin pe Pământ. 

Dr. N: Spune-mi, Chinera, ai apărut vreodată în fața unor 
membri ai consiliului tău, pentru a discuta despre anumiţi stu- 
denți cu care lucrezi? 

S.: Da, puțin. 

Dr. N: Atunci, poate mă poți ajuta să înțeleg progresia cu care 
avansează sufletul. Unde anurne te-ai incadra? 

S.: Acum lucrez pentru a deveni profesor maestru. 

Dr. N: Următoarea promovare, după acest nivel de ghid, va fi 
o poziție în consiliu? 

S.: Nu neapărat. Există multe alte opțiuni pentru specializare. 
Cineva poate să nu fie potrivit pentru a fi în consiliu. 

Dr. N: Să presupunem că ești apt și ți s-a dat un loc în consi- 
liu şi ești efectiv, acolo. Care ar fi următoarea ta destinație ca 
suflet? 

S.: (ezitând să răspundă) În locul unde devenim Unul. 

Dr. N: Acesta e reprezentat de Prezenţă la întrunirile consili- 
ilor? 

S.: (vag) În acest sens, da. 

Dr. N: Descrie-mi acest loc în care deveniți Unul - este un 
suprasuflet? 

S.: Cred că sunt mulți dintre cei care sunt Unul... e centrul 
creației după cum îl știu... este locul unde creatorii noilor 
suflete dau formă enegiei luminoase pentru anumite funcții. 
Dr. N: Chinera, te rog descrie-mi mai departe acest proces. 

S.: Eu... nu pot să-ți spun prea multe... este locul î care energia 

sufletelor noi se naște din suprasuflet. Unde îi ajutăm pe cei 
tineri să crească, să-și găsească identitatea unică. 

Dr. N: Definești, oare, această contopire într-unul singur ceea 
ce noi numim Dumnezeu? 

S.: Este o divinitate. 

Dr. N: Pentru că ai spus că această divinitate este compusă din 
mai mulți ce sunt Unul, sunt ei divinitățile primordiale ale 
tuturor universurilor și dimensiunilor aferente acestor univer- 
suri, incluzând lumea spiritelor? 

S.: (pauză lungă) Nu cred. 

Dr, N: De unde crezi că vine esența Prezenţei? 

S.: (slab) De peste tot... (se oprește) 

Dr. N: Cum de ştii despre lucrurile acestea? 

S.: Am un mentor în consiliu... vorbim mult... eu și prietenii 
mei avem străfulgerări de gânduri... Și punem întrebări despre 
realitatea ultimă. 

Dr. N: Când vorbeşti cu mentorul și prietenii tăi despre o forță 
ce ar putea fi chiar deasupra Prezenţei, ce simți și ce auzi? 

S.: Poate fi aceeași forță a cărei parte e și Prezența, nu știu... 
este... masivă, dar ușoară... puternică... Și totuși blândă. Este o 
respirație... o șoaptă... a unui sunet... atât de pur... 

Dr. N: (punându-mi mâna pe fruntea subiectului) Păstrează 
aceste fragmente de gânduri, Chinera. Plutește cu ele cât de 
departe te vor duce înspre sunet (vorbind eu însumi în 
şoaptă). Acest sunet este creat de vreun fel de energie lumi- 
noasă? 

S.: Nu, sunetul crează totul... inclusiv lumina și energia. 

Dr. N: Apropie-te ca și cum ai pluti fără efort - înspre originea 
sunetului. (un ordin) CE VEZI ȘI CE AUZI ACUM? 

S.: Sunt la margine... nu pot... 

Dr. N: (tare) CONTINUĂ, CHINERA! 

S.: (încet, cu mare greutate) Eu... cu prietenii mei... când 
ne-am unificat minţile asupra acestui sunet vedem în mințile 
noastre imagini... sunt... desene geometrice... aliniate pe 
tipuri... (se oprește) 

Dr. N: (convingându-l acum cu blândeţe) Puțin mai departe... 
Chiar în spate... ce este acolo? 

S.: Eu... simt... că sunetul susține această structură... Și... o face 

să se miște... deplasând-o și ondulând-o... creând totul. Este un 
clopot adânc reverberat... apoi un zumzet pur... ca un ecou 
al... (se oprește) 

Dr. N: Încearcă, Chinera, un ultim efort. Un ecou al cui? 

S.: (un oftat adânc) O mamă... plină de dragoste... cântând 
copilului ei. 


L-am presat tare pe Chinera pentru aceste informații, 
deoarece știam că, probabil, nu voi mai avea în toată viața mea un 
alt client asemenea lui. Această persoană, cât și alți subiecți foarte 
avansați mi-au indicat că această Autoritate sau Consiliu al 
Bătrânilor există în cadrul unei realități care are un înțeles mai 
adânc, aflat deasupra concepțiilor sufletelor care vin încă pe 
Pământ. 


Lanţul influenței divine 


Pentru mulți dintre clienții mei, Prezența pare să fie mai 
degrabă „ceea ce este“ decât „cineva“ anume. Pentru alții, Prezența 
este o entitate ce funcționează ca un egalizator, arrnonizând 
conștiența mai mare a Bătrânilor cu aceea mai mică a sufletelor 
care vin înaintea acestora. Acest efect face ca în camera consiliului 
să fie o energie sincronizată. Câţiva dintre clienții mei aflați la 
nivelul V au avut șansa de a participa la discuţii în calitate de mem- 
bri ai consiliului, în timpul pregătirii lor pentru a deveni ghizi. Când 
l-am întrebat pe unul dintre ei cum li s-a părut această experiență, 
am primit următorul răspuns: 


Pe când stăteam în prezidiu era ca și cum aș fi fost înăuntrul sufle- 
tului din fața mea. Ceea ce simți este mai mult decât empatia faţă 
de cineva care tocmai s-a întors dintr-o viață. Chiar ești cu ade- 
vărat în locul său. Prezenţa îți dă puterea de a simţi tot ceea ce 
simte sufletul respectiv în acel moment. Prisma de lumină radiată 
de Prezenţă atinge pe fiecare membru al consiliului în acest fel. 

Este, oare, o aceeași Prezență, ce trece de la un consiliu la altul, 


reprezintă mai mult decât o singură entitate sau e, pur și simplu, 
Dumnezeu, care se află peste tot? La aceste întrebări nu pot 

răspunde. În ciuda suprapunerii jurisdicției dintre grupurile de 
suflete, oare câte consilii ar trebui să existe pentru a fi responsabile 
măcar de toate sufletele de pe Pământ? Mi-e absolut imposibil să 
estimez acest lucru, dar numărul lor trebuie să fie imens. Dacă este 
adevărat că există suflete și în alte lumi din universul nostru și că 
aceste entități au nevoie de consilii sau că acești maeștri spirituali 
au în grijă și alte universuri, atunci sarcina lor e dincolo de orice 
închipuire. 

Spre deosebire de sufletele foarte avansate, cum este cel care 
face obiectul cazului 44, cei mai mulți dintre clienții mei nu pot 
recunoaște că Bătrânii pot fi la rândul lor ființe failibile. În afară de 
momentele efemere alături de o Prezență mai putemică și mai 
iubitoare, Consiliul Bătrânilor este autoritatea cea mai înaltă cu care 
oamenii iau contact în mod direct în timpul viziunilor lor spirituale. 
Rezultatul celor văzute de subiecții mei în stare de transă este 
înțelegerea devenirii sufletului în lumea spiritelor, percepută sub 
forma unui efect ascendent. Această percepție a cosmosului nu 
constituie un sistem de credință nou al civilizației umane. 

Vechile texte indiene, egiptene, persane și chineze vorbesc 
despre „mijlocitorii lui Dumnezeu“, personificaţi ca entități 
metafizice, unele dintre ele fiind chiar antropomnorfice. Sistemul 
religios greco-iudaic timpuriu a identificat, de asernenea, un con- 
cept al situării ascendente a maeștrilor spirituali, fiecare dintre 
aceștia fiind mai sacru decât precedentul. Multe culturi au avut 
credința că, în timp ce Dumnezeu este sursa oricărei creații, 
binele absolut, gestionarea universului nostru a fost delegată unor 
ființe mai puțin importante, care erau mediatorii rațiunii și furni- 
zori ai gândirii divine între o ființă perfectă și o lume finită. 
Aceștia au fost considerați emanații ale Creatorului, dar totuși 
ființe imperfecte. Probabil că acest lucru a ajutat la explicarea 
imperfecțiunilor lumii nostre, păstrându-l însă pe Dumnezeu 
drept Cauza Primă. 

Punctul de vedere panteist este acela că Dumnezeu este 
prezent în toate manifestările ce au loc în univers. După o lungă 
perioadă de timp, spiritualitatea unor culturi a evoluat într-o con- 
cepție potrivit căreia forțele divine care ne guvernează viețile ar fi 
în esență niște melodii ale înțelepciunii, analoge puterii de a gândi 
a ființelor umane. În alte societăți aceste forțe au fost gândite ca 

Prezențe capabile să ne influențeze lumea. Biserica creștină a găsit 
vu totul inacceptabilă ideea intermediarilor emanați din Sursa 
supremă. Poziția creștinismului este aceea că o ființă perfectă n-ar 
delega o ființă mai puțin desăvârșită - care ar putea greși - pentru a 
ne conduce universul. 

Dumnezeul Vechiului Testament vorbea prin profeți. În 
Noul Testament, cuvântul Domnului vine prin lisus care, con- 
form concepției creștine, este o reprezentare a lui Dumnezeu. 
Chiar și profeții tuturor religiilor majore sunt, pentru adepții 
acestora, reflecții ale lui Dumnezeu. Cred că acceptarea 
profeților în multe dintre religiile lumii are rădăcini în memoria 
sufletului nostru legată de intermediarii sacri dintre noi și Sursa 
creatoare - cum sunt ghizii și Bătrânii. În lunga noastră istorie pe 
această planetă au existat multe culturi în care anumite perso- 
naje mitologice care îndeplineau funcţii cosmologice erau medi- 
atori între un Dumnezeu aflat mai presus de cunoașterea noas- 
tră și o lume ostilă. Nu cred că ar trebui să eliminăm miturile, 
considerându-le modalități de explicare a lumii proprii unei 
gândiri primitive. Ceea ce cunoaștem astăzi în mod rațional nu 
ne oferă un răspuns mai complet decât cel din vechime la între- 
bările referitoare la misterul creației. 

Am ajuns la concluzia că atât concepțiile spirituale vechi, cât 
și cele noi pot fi reconciliate într-un mod semnificativ pe baza con- 
cepției despre Cauza Primă. Sufletele pot făuri lucruri însuflețite 
dintr-o sursă de energie. Astfel, sufletele pot crea ceva din altceva, 
într-o varietate de moduri. Creaţia divină este definită din punct de 
vedere teologic ca fiind plăsmuirea din nimic Mai sunt și dintre 
aceia care cred că Dumnezeu nu zămislește materia fizică, ci doar 
condițiile care să permită unor ființe foarte avansate să creeze 
această materie. 

Este, oare, Pământul un laborator conceput de forme supe- 
rioare ale energiei pentru a le ajuta pe cele mai puțin dezvoltate 
să avanseze prin mai multe stadii de evoluție? Dacă este așa, aces- 
te ființe superioare sunt sursa noastră, dar nu Sursa. In Călătoria 
Sufletelor scriam despre posibilitatea existenței unui creator căruia 
îi lipsește perfecțiunea absolută și care are nevoie să-și exprime 
esența pentru a deveni mai puternic. Cu toate că, și dacă ar fi fost 
perfect, ar fi avut, probabil, aceeași nevoie. Filosofia unei autorități 

divine cu diferite stadii ascendente validează credința multor 
oameni că Pământul și universul nostru sunt de departe prea hao- 
tice pentru a fi fost create de către perfecțiunea ultimă. Din punc- 
tul meu de vedere, această concepție nu diminuează cu nimic 
Sursa perfectă, cea care a dat posibilitatea fiecărui suflet de a 
deveni ideal într-un sfârșit. Transformarea noastră pe drumul de la 
totala ignoranță la cunoașterea perfectă implică un proces contin- 
uu de iluminare, având mereu credința că putem deveni mai buni 
decât suntem. 


Interpretarea întrunirilor consiliului 


În timpul ședintelor de hipnoză subiectul îmi poate spune 
că întrunirea consiliului său a luat sfârșit și că e gata să 
părăsească acea cameră și să se întoarcă la grupul său de suflete. 
Este un moment de reflecţie intensă, urmând să evaluăm 
împreună informațiile primite. Apariția în fața consiliului nos- 
tru implică, în primul rând, probleme legate de responsabili- 
tatea pentru viața pe care tocmai am trăit-o și vreau să folosesc 
părțile relevante ale acestei evaluări în viața actuală a clientu- 
lui meu. 

În cadrul aprecierii oricărui suflet de către consiliul său își 
face simțită prezența iertarea divină. Bătrânii reprezintă atât un 
forum al chestionării, cât și unul al compasiunii și își exprimă 
dorinţa ca sufletul să dea dovadă de încredere în viitoarele sale 
încercări. Un suflet care tocmai ieșise de la o întrunire a consi- 
liului mi-a relatat următoarele: 


Când Bătrânii au terminat discuția cu mine am simțit că 
mi-au spus mai mult despre ceea ce am făcut bine decât despre 
ceea ce am greșit. Consiliul știe că am avut întâlniri cu ghidul 
meu în care am discutat critic performanţele mele. Ei nu mă 
încurajează, dar cred că o parte a sarcinii lor este să îmi 
crească așteptările. Consiliul îmi spune că întrezărește lucruri 
mari din partea mea. Ultimul lucru pe care mi l-au spus 
Bătrânii a fost să nu mă mai iau după ceilalți în aprecierile 
pe care le fac față de propria persoană. Când îi părăsesc, simt 
că mi-au absorbit toate îndoielile și m-au purificat. 

Oamenii mă întreabă dacă sufletele au remușcări, atât în tim- 
pul, cât și după întrunirile consiliului, în cazul în care au fost impli- 
cate în acte de cruzime. Cu siguranță, dar trebuie adesea să le rea- 
mintesc celor care îmi pun această întrebare că responsabilitatea 
preșelilor noastre se reglează în mod frecvent în momentul în care 
nlegem trupul următor pentru a ne plăti datoriile karmice. Sufletele 
sunt implicate direct în acest proces de alegere pe care îl face consi- 
liul lor, pentru că aceasta este ceea ce vor ele să li se întâmple. Deși 
karma este asociată cu justiția, esenţa nu este punitivă, ci mai de- 
grabă una de echilibrare a sumei tuturor faptelor din viețile trecute. 

Mai există o întrebare care mi se pune cu privire la concluzia 
ucestor întruniri ale consiliului. „E, oare, totul bine și frumos pentru 
sufletele care n-au fost implicate în acte de cruzime sau există și 
suflete care ies nefericite în urma desfășurării generale ale acestor 
întruniri?“ Răspund la aceste întrebări explicând că am avut câțiva 
clienți care au părăsit camera consiliului puțin tulburați. E vorba de 
sufletele care cred că ar fi putut să se prezinte pe ele însele ceva mai 
bine în fața unui anumit Bătrân. Mai există și unele cazuri 
neobișnuite, îndeosebi acelea care implică suflete tinere, rebele, 
care, intuiesc, că se luptă cu ceea ce numesc „un act de constrân- 
pere“ - faptul că ele stau în picioare înaintea Bătrânilor. Următorul 
citat este un exemplu în acest sens: 


Sunt puțin supărat pe Atotștiutori. Ei te liniștesc împingându-te 
spre automulțumire, pentru că vor să le spui absolut totul. Sigur, 
am făcut o mulțime de greșeli, dar e vina lor că m-au trimis pe 
Pământ într-un trup care mi-a făcut probleme. Când mă plâng de 
Pământ, ei nu par a fi pe aceeași lungime de undă cu mine. Sunt 
zgârciți cu informaţiile. Le spun că viața te face să-ți asumi riscuri, 
iar conducătorul consiliului meu îmi vorbește despre moderație! li 
spun: „E foarte bine ca voi să staţi aici confortabil, în siguranță, 
în timp ce eu mă lupt să supraviețuiesc într-o zonă aflată în 
război. 


Aceste suflete imature nu înțeleg că, pentru a ajunge în consi- 
liu, un Bătrân a supreviețuit multor zone aflate în război. Pentru 
contrast, citatul următor aparține unui suflet bătrân, avansat, aflat 
aproape de sfârşitul încarnărilor sale pe Pământ: 

Pe măsură ce ședința mea cu consiliul se apropie de final, Bătrânii 
se ridică în picioare și mă înconjoară într-un cerc. O dată aflați 
în această poziție, își ridică brațele - întinse ca o pasăre gigantică 
- învelin-du-mă cu aripile unificării. Aceasta e ceremonia lor pen- 
tru un lucru bine făcut. 


Nu cred că am avut vreodată un client care să iasă de la 
întrunirile consiliului fără o senzaţie de venerație, căință și nevoie 
de a se îndrepta. Subiecţii duc cu ei aceste sentimente la grupul lor 
de suflete. Din acest motiv, cele aflate despre Legea Tăcerii m-au 
luat pe nepregătite. 

Voi cita un exemplu referitor la intimitatea minții, care se 
extinde nu numai asupra grupurilor de suflete, ci și propriilor între- 
bări pe care le pun clienților cu privire la întrunirile consiliului lor. 
Există anumite aspecte ale reuniunilor consiliului care sunt, pentru 
subiecţii mei, în afara sferei realității curente. Dintr-o varietate de 
motive, atât spirituale, cât și personale, oamenii nu-și pot aminti 
toate detaliile acestor întruniri. Unele părți ale acestui blocaj se pot 
datora intenției clientului. În cazul 45, subiectul ştie în mod evident 
ceea ce nu vrea să-mi spună, în timp ce alți subiecți, pur și simplu, 
nu au idee de ce nu-și mai pot aminti anumite aspecte. 


Cazul 45 


Dr. N: Vreau acum să mă apropii de partea cea mai semnifica- 
tivă a discuţiei tale cu Bătrânul care stă în dreapta preşedin- 
telui consiliului tău. 

S.: (neliniștit) Nu mă simt prea bine să fac asta. 

Dr. N: De ce? 

S.: Nu vreau să rup Legea Tăcerii. 

Dr. N: Vrei să spui că ai încălca-o dacă ai vorbi cu mine despre 
asta? 

S.: Cu oricine, inclusiv cu membrii grupului meu. 

Dr. N: Bine, dar membrii unui grup de suflete nu schimbă 
informaţii despre absolut orice? 

S.: Nu chiar despre orice, mai ales dacă e vorba de lucruri 
foarte personale comunicate de către consiliu. Legea Tăcerii e 
o modalitate de a ne testa dacă putem păstra adevărurile sacre. 

Dr. N: Poți fi mai explicit în acest punct? 

S.: (râzând de mine) Păi, atunci ți-aş spune! 

Dr. N: Nu, nu vreau să încalc nimic din ceea ce consideri prea 
sacru pentru a-mi spune, dar, la urma urmei, ai avut un motiv 
pentru a mă vedea. 

S.: Da, și am obținut multe. Numai că nu vreau să își 
împărtășesc tot ceea ce văd în acest moment în mintea mea. 
Dr. N: Își respect decizia. Cu toate că îţi găsesc ciudată dorința 
de a nu-ți împărtăși această experiență cu colegii din grupul 
tău de suflete. 

S.: Majoritatea au alte consilii, dar nu acesta este motivul. Dacă 
ne-am împărtăși toată cunoașterea, am putea crea pagube dacă 
acea persoană nu este pregătită pentru anumite lucruri. Unele 
lucruri profunde ar putea fi folosite într-un mod impropriu și 
astfel, încălcând Legea Tăcerii, am genera interferenţe cu un 
alt suflet. 

Dr. N: Înţeleg, dar această lege se aplică și conversației noastre, 
referitoare la creșterea și aspiraţiile tale personale? 

S.: (zâmbind) Nu renunți, nu-i așa? 

Dr. N: Dacă m-aș fi lăsat ușor pagubaș să pun întrebări referi- 
toare la viața din lurnea spiritelor, aș fi știut mult mai puține 
lucruri și aș fi fost mai puțin eficient în a ajuta oamenii. 

S.: (suspină) Nu-ţi voi spune anumite lucruri sacre, care îmi 


aparțin. 


Implicațiile celor relatate în acest caz cu privire la secretele 
existente între sufletele aceluiași grup au fost coroborate cu ceea ce 
mi-au spus și alții. Mi se pare foarte bizar că sufletele nu vor să-și 
compare impresiile referitoare la ce li s-a întâmplat în consiliu cu 
vele ale prietenilor lor. Probabil că acesta este unul dintre motivele 
pentru care membrii aceluiași grup de suflete au rareori și același 
consiliu. lată un alt exemplu despre această intimitate: 


Nu discut cu nimeni ceea ce s-a petrecut în consiliu, cu excepția a 
doi prieteni. Chiar și noi trei suntem atenți la ce spunem referitor 
la acest subiect. Vorbim la modul general, ca de exemplu: „știu că 
trebuie să fac asta sau asta pentru că un Bătrân mi-a spus așa și 
pe dincolo. 

Plecând de la premiza că viața noastră de dintre vieți se 
desfășoară într-o lume telepatică, la începutul cercetărilor mele mă 
miram cum reușesc sufletele să țină secrete unele lucruri unul față 
de celălalt. Am descoperit că sufletele mai tinere au dificultăți mari 
în a-și masca gândurile în fața sufletelor mai experimentate și mal 
cu seamă a ghizilor lor. De la nivelul III, telepatia mentală devine o 
formă de artă, incluzând în acest stadiu și blocajele menite prote- 
jării intimității. Fără restricțiile emoționale ale trupului uman, ca 
rușinea, vina sau invidia, nu există nici un alt motiv pentru sub- 
terfugii. Într-o lume telepatică, dovada cea mai evidentă de stimă 
dintre suflete este respectul propriei intimități a fiecăruia. Sufletele 
trăiesc în comunități în care există puternice socializări în cadrul 
grupului. În aceste colectivități sufletele lucrează atât la propriile 
lecţii, cât și la cele ale colegilor lor. Ele își deschid mințile unele față 
de celelalte într-o asemenea măsură, încât pare imposibil de ascuns 
ceva. Această deschidere putemică și completă față de problemele 
karmice afectează acele suflete care vor fi desemnate Pământului. 

Cum de reușesc sufletele telepatice să recurgă la o selecție 
mentală sau la blocaje? Acesta este un proces despre care știu destul 
de puţin, dar am descoperit câteva detalii. Din informaţiile pe care 
am reușit să le strâng, fiecare suflet are un model vibrațional men- 
tal distinctiv, ca o amprentă digitală. Acest model este similar unui 
coș în care sunt țesute fâșii integrate de energie, înconjurând un 
centru individual al caracterului. Fasciculele în cauză reprezintă 
filmele gândurilor, iar transferul acestora e la latitudinea sufletului. 
Vizualizările scenice implică ideile, concepțiile, părerile, simbolurile 
și distincţiile proprii respectivului suflet. Cu timpul, sufletul capătă 
abilitatea de a masca orice secvență a imaginii, în orice moment. 
Astfel, pe când nimic nu este ascuns la modul general, nici o aseme- 
nea fâșie nu se deschide spre centru pentru a elibera un gând până 
când un suflet nu dorește acest lucru. 

Acestea fiind spuse, cred că este obișnuit ca ghizii și Bătrânii să 
sondeze sub o anumită limită mentală a sufletelor mai puțin 
avansate. Faptul în sine este, de altfel, în avantajul acestora. Știu că 
acest lucru sună amenințător. Așa ar fi, dacă toate acestea s-ar 
petrece pe Pământ. Profesorii noștri se angajează și ei în selecții 
mentale față de sufletele care vor să le sondeze mintea. Acest lucru 
se petrece deoarece ghizii nu vor să impovăreze sufletele mai tinere 

vu concepte pentru care acestea nu sunt încă pregătite, mai ales cu 
cele referitoare la viitor. 

“Toată lumea respectă sanctitatea și înțelepciunea consiliului. 
Informațiile primite cu acest prilej sunt considerate autorizate și 
foarte personale. După terminarea consiliului, sufletele care se 
intorc la grupurile nu vor ca tovarășii lor să fie ispitiţi să reinter- 
preteze cele comunicate de Bătrâni. Un client mi-a relatat: „Ar fi ca 
și cum aș copia la un examen oral. Prietenii mei nu s-ar putea 
abține să-mi spună, pentru a mă ajuta, propriile interpretări despre 
ce s-a întâmplat în consiliu“. De cealaltă parte a mesei consiliului, 
Bătrânii încurajează păstrarea tăcerii, pentru că ei știu că, dacă 
intimitatea este respectată, acest lucru asigură o mai mare franchețe 
[aţă de sufletele care se înfățișează înaintea lor. Orice amestec ulte- 
rior al colegilor de grup în acest subiect, chiar dacă bine intenționat, 
poate distorsiona mesajele Bătrânilor. Singura excepție - de la Legea 
'Tăcerii - care cred că se face, implică suflete mai avansate, care se 
pregătesc în grupuri specializate. Aceștia par să agreeze ideea de a 
impărtăși colegilor lor cele auzite în timpul consiliului, considerând 
aceste date „informaţii de breaslă“. 

De vreme ce în lumea spiritelor nu există noțiunea de timp, 
folosesc întrunirile consiliului ca pe niște trambuline terapeutice 
menite evaluărilor karmice rapide de-a lungul secolelor. Reţinând 
lot ce se petrece în această cameră, îmi conduc subiectul înapoi 
spre momentele cheie și opțiunile decisive din viețile sale trecute. 
Direcţionez subiectul aflat sub hipnoză să-și aleagă acele momente 
ale trecutului care sunt relevante pentru subiectul discutat în con- 
siliu. Multe dintre atitudinile și aspectele egoului nostru provin din 
viețile noastre trecute și înțelegerea lor într-un context diferit îi 
poate da clientului o nouă perspectivă a prezentului. În mod 
frecvent, simt atât ajutorul ghidului meu, cât și pe cel al ghidului 
clientului. 

Prin această formă de intervenție terapeutică eu caut, îrmpre- 
ună cu clientul meu, indiciile actualelor modele de comportament. 
Acest lucru va deschide ușa spre reformulări sănătoase. Terapia 
reîncarnării este mai mult decât o înțelegere cognitivă. Oamenii au 
nevoie să vadă că ocolișurile și cotiturile vieților lor au un înțeles și 
un scop. Pot, de asemenea, să îi conduc pe clienți în camera de 
selecţie a vieții, spre a discuta motivele pentru care Bătrânii le-au 

oferit actualele lor corpuri. Dacă sufletul nu trebuie să afle încă 
anumite aspecte viitoare ale vieții sale, el se va bloca. Când am ter- 
minat, îi scot pe Bătrâni din animație și întrunirea consiliului con- 
tinuă fără să se piardă nimic. 

Nu uit niciodată că nu sunt decât un intermediar temporar în 
dinamica dintre clientul meu, ghizii acestuia și membrii consiliului. 
Știu că ei mă ajută, pentru că, altminteri, subiectul meu n-ar putea 
vizualiza în stare de transă întrunirea consiliului. Prin intermediul 
folosirii hipnozei adânci, am avantajul de a utiliza, ca regresionist 
spiritual, atât mintea sufletului, cât și actualul ego urnan al clientu- 
lui meu. Mintea supraconștientă operează în cadrul unei matrici 
eterne, pe care gândirea subconștientă o poate procesa în realitatea 
actuală. 

Importanța unei conștiențe a adevăratului nostru sine interior 
nu poate fi supralicitată pentru o viață productivă. Nu vreau să su- 
gerez că ședința de regresie spirituală de maximurn trei ore pe care 
o pot oferi este un remediu imediat pentru oamenii cu probleme. 
Totuşi, o conștiență reînnoită a adevăratei noastre naturi, faptul de 
a cunoaște unele lucruri despre viețile noastre trecute și despre 
viața noastră nemuritoare în lumea spiritelor pot oferi o fundație 
solidă menită unei terapii ulterioare mai convenționale axate pe 
problemele specifice ale fiecărui client. Pe de altă parte, o singură 
şedinţă de regresie spirituală aplicată unui client sănătos din punct 
de vedere mental poate face minuni pentru recunoașterea 
integrității interioare și a scopurilor acestuia. 


7 
DINAMICELE COMUNITĂȚII 


Rude primare de suflet/suflete pereche 


Intre prima și a doua întrunire a consiliului există o perioadă 
menită reinnoirii sufletului. Ca ființe eterice, creșterea noastră 
incepe, de fapt, în domeniul mental al lunii spiritelor, împreună cu 
alte suflete și înainte ca oricare dintre noi să se fi încarnat. Ca atare, 
în timp ce ființa noastră interioară are exclusiv o trăsătură indivi- 
duală, o parte vitală a vieții spirituale de dintre încarnări este de- 
dicată relațiilor empatetice cu celelalte suflete. Astfel, dezvoltarea 
noastră ca suflete devine o evoluție colectivă exprimată parțial prin 
asocierea pe care o avem cu aceste entități într-o realitate mate- 
rială, cum ar fi Pământul. În timpul reîncarnării, apropierea pe care 
sufletele o simt unul față de celălalt într-un plan mental este tes- 
tată sever de provocările karmice din trupurile noastre gazdă. 
Această întrerupere a unei existențe mentale fericite constituie un 
mijloc prin care maeștrii noștri spirituali ne înalță conștiința. 

Am auzit multe povești de dragoste interesante care s-au 
petrecut în viețile trecute, implicând suflete pereche care trec 
peste barierele timpului și ale spațiului, pentru a se întâlni din nou 
în viață. Iată câteva exemple: 

Un caz în care dragostea a fost chinuită: în timpul epocii de 
piatră, de către un șef de trib desfrânat care îi lua perechea 
clientului meu în mod regulat, restituin-du-i-o după aceea. 
Un caz în care dragostea a fost privată (de ceva): o femeie 
care fusese sclavă în Roma antică, având sarcina de a-i servi 
pe gladiatori la masă, s-a îndrăgostit de unul dintre aceștia. 
Acest luptător captiv i-a spus clientei mele în noaptea 
dinaintea zilei în care a fost omorât în arenă că o va iubi 
mereu. 

Un caz în care dragostea a fost crudă: în Evul Mediu, în 
închisoarea unui castel, un grăjdar a fost biciuit până la 
moarte de un nobil care își prinsese fiica și pe clientul meu 
în locul unde se întâlneau în secret. 


Un caz în care dragostea a fost eroică: când un mire 
polinezian s-a înecat după ce a salvat-o pe cea care îi 
devenise de câteva ore soție - clienta mea - când barca lor 
a fost lovită de o furtună puternică, în urmă cu trei secole. 


Un caz în care dragostea a provocat moarte: când clientul 
meu, un soț german din Europa secolului al XVIII-lea, și-a 
înjunghiat soţia într-o criză de gelozie provocată de o 
pretinsă poveste de dragoste a acesteia. Acuzată pe 
nedrept din cauza bârfelor din partea locului, ea a murit 
afirmându-și nevinovăția și spunând că nu l-a iubit decât 
pe el. 


Un caz în care dragostea a fost neiertătoare: un soldat care 
s-a întors din războiul civil și a cărui soție, rămasă singură, 
se măritase cu fratele lui la un an după ce veteranul fusese 
declarat oficial mort. 


Toate cuplurile amintite mai sus au astăzi o căsnicie fericită. 
Încercările prin care au trecut în fiecare viață i-au pregătit pentru 
cele ce aveau să urmeze, întărind legătura lor specială de suflete 
pereche. Regresia în viața anterioară scoate la iveală informații 
interesante despre formarea perechilor, dar o perspectivă mult 
mai largă asupra acestor relații e oferită clienților mei de plasarea 
în perioadele dintre viețile lor. 

Există multe încercări ascunse în spatele vălului iubirii. 
Alături de viețile în care am trăit o lungă și fericită poveste de 
iubire cu perechea noastră, se află acelea în care noi am distrus 
această relație sau am fost devastați la rândul nostru de faptele 
perechii noastre. În acele vieți în care traiul nostru comun a fost 
greu, ceva a stat în drumul acceptării dragostei. A fi împreună cu 
sufletul nostru pereche ne poate aduce deopotrivă fericire și 
suferință, dar noi învăţăm din amândouă. Întotdeauna, în spatele 
evenimentelor grave, care implică relațiile din viața noastră se află 
motive karmice. 

Am avut o clientă numită Valerie, care a trăit viața unei femei 
Irumoase din China, cu două secole în urmă. În acea viață ea și-a 
respins sufletul pereche, bărbatul pe care îl iubea cel mai mult, din 
pricină că se certa cu ea și refuza să îi hrănească vanitatea, așa cum 
lăceau alții. „și în afară de asta“, imi spunea Valerie în stare de tran- 
să, „era atât de neîndemânatic și arăta atât de necioplit, încât 
mi-era și jenă să fiu văzută cu el; mă gândeam la ce vor zice ceilalți. 
De necaz, din mândrie și din sentimente pe care le-am luat de 
bune, m-am măritat cu un om chipeș care a știut să-mi facă toate 
toanele. Am pierdut fericirea de care puteam să am parte“. 

În viața următoare, în America secolului al XIX-lea, Valerie a 
lost fiica unui șef indian Cherokee, care i-a ordonat să se mărite cu 
liul altui șef; așa se stabilise între ei printr-un tratat. Valerie s-a 
supus dorințelor tatălui ei, dar acest soț a respins-o fizic și i-a făcut 
o viață groaznică. Războinicul din tribul lor, pe care ea îl iubea, era 
sufletul ei pereche, pe care-l respinsese în viața sa anterioară din 
China. Când s-a întors în lumea spiritelor, după ce viața ei indiană 
s-a sfârșit, Valerie mi-a spus: 


Eu și iubitul meu am fi putut fugi. Lăsând însă la o parte pri- 
mejdia implicată de o astfel de faptă, ceva îmi spunea că trebuia 
să îndur ceea ce tatăl meu plănuise. Acum înțeleg că a fost o 
încercare. Avem capacitatea de a răni grav atât persoana care ne 
iubește, cât și pe noi înșine. Viaţa mea ca femeie indiană 
Cherokee a fost un memento al mândriei și al vanităţii mele ca 
femeie în China. 


Faptul că suntem cu persoana „nepotrivită“ pentru o perioadă 
a vieţii noastre, nu înseamnă că am irosit timpul. Probabil că relația 
a fost plănuită dinainte. Ba chiar am putea vedea acest suflet din 
nou, în lumea spiritelor, într-o lumină diferită. Așa s-a întâmplat cu 
bărbatul cu care clienta mea a trebuit să se căsătorească în viața ei 
indiană. Sufletul lui aparținea unui grup învecinat cu cel al 
Valeriei. Sufletul ambilor bărbaţi pe care Valerie i-a iubit în cele 
două vieți trecute este din nou alături de ea, în secolul al XX-lea, 
fiind soțul ei. Aș mai adăuga că Linda, care astăzi este cea mai bună 
prietenă a Valeriei și o membră a grupului ei de suflete, a fost ulti- 
ma pereche a războinicului pe care ea îl iubise în viața ei de 

indiană Cherokee. După ședinta noastră, Valerie a zâmbit când 
mi-a zis: „Acum știu de ce am fost întotdeauna stingherită 
văzând-o pe Linda pe lângă soțul meu“. 

Înainte de a merge mai departe, ar fi bine să luăm în consi- 
derare câteva ramificații implicate de experiența magică a întâl- 
nirii unui suflet pereche. Prima dată când stabilesc un raport cu 
un client îl întreb despre relaţiile sale precedente și actuale, care 
au avut sau mai au importanță în viața sa. Astfel îmi dau seama 
cum sunt distribuite personajele care joacă în piesa actualei lor 
vieţi. De vreme ce am intenția să stau în primul rând și să 
urmăresc desfășurarea piesei în timpul hipnozei, vreau un pro- 
gram al acesteia. 

O dată ce clientul meu se află în stare de transă profundă, 
legăturile multiple dintre suflete devin clare. Oamenii care joacă 
în piesa vieții clientului meu pot fi iubiți(te), prieteni devotați, 
rude, mentori sau asociați ai acestuia. Relațiile noastre cu oamenii 
iau multe forme în viață și, de obicei, implică atât suflete din alte 
grupuri, cât şi din grupul nostru. În general, clienții mei nutresc o 
dorință puternică de a identifica aceste legături de suflet în viața 
lor actuală, deși cei mai mulți au deja o idee în acest sens. 

Într-o definiţie mai amplă, dragostea înseamnă afecțiune, care 
poate lua multe forme în viață. Întotdeauna realizăm o conexiune 
mentală, într-un fel sau altul, cu un suflet pereche, indiferent de 
rolul pe care acesta îl joacă în viața noastră. Intrăm în legătură cu 
oamenii pe multe niveluri și pentru o mulțime de lecții karmice în 
fiecare viață. Când o prietenie se înfiripă, se transformă în 
dragoste, dar în lipsa unei amiciții durabile, iubirea nu poate să 
înflorească. E vorba de cu totul altceva decât de infatuarea care 
există la un nivel superficial, când avem acele îndoieli supărătoare 
referitoare la întrebarea dacă relația respectivă are sau nu vreo 
însemnătate. În lipsa încrederii, intimitatea suferă și dragostea nu 
se poate dezvolta. lubirea înseamnă acceptarea tuturor 
imperfecțiunilor partenerului tău. Dragostea adevărată te face mai 
bun decât ai fi dacă acea persoană n-ar exista în viața ta. 

Oamenii pun, de obicei, semnul egal între iubire și fericire. 
Însă aceasta din urmă este o stare de spirit care trebuie să se dez- 
volte în tine și să nu depindă de altcineva. Cel mai sănătos fel de 
dragoste este acela în care te simți deja bine cu tine însuți și astfel, 

extinzându-ți sentimentele și asupra altcuiva, nu dai dovadă de 
egoism. Dragostea cere multă muncă și întreținere permanentă. 
Am avut mulţi subiecţi care au divorțat și care au aflat că primele 
lor iubiri au fost sufletele lor pereche. Lucrurile ar fi mers bine 
dacă amândoi s-ar fi străduit mai mult. 

Pe de altă parte, pot exista anumite motive pentru care s-ar 
putea să nu ne întâlnim sufletul pereche decât mai târziu în viață. 
Sufletele pereche se vor separa din când în când, pentru o viață sau 
două, nevăzându-se deloc în cursul acestora. „Sufletul meu 
pereche și cu mine am devenit mult prea dependenți unul de 
celălalt, aveam nevoie să evoluăm singuri pentru o vreme“ - iată o 
declarație pe care o aud adesea atunci când sufletele pereche sunt 
despărțite. Fiecare perioadă de pe Pământ este diferită din punct 
de vedere al atașamnentului și al experienței pe care o trăim cu 
sufletul nostru pereche. Cu toate acestea, fiecare viață alături de 
ele se clădește pe viețile anterioare. 

Învățăm lecţii importante din relațiile care s-au rupt. Ceea ce 
este important e ca în viață să mergi mai departe. Unii clienți îmi 
spun, înaintea şedinţelor, că dragostea adevărată pare să-i 
ocolească. După ședință ei înțeleg, de obicei, motivele care stau la 
baza acestei situații. Dacă nu îți iese în cale dragostea adevărată, 
eliberează-te, înțelegând că e posibil să fii aici pentru a învăța alte 
lecţii. Presupunem în mod greșit că oamenii care au ales să trăiască 
singuri ar fi singuratici, când, de fapt, au vieți bogate, pline de 
liniște, reflexie şi de realizări. Dacă stabilești o legătură cu cineva 
pentru care nu ai nici un sentiment, numai pentru a nu fi singur, 
ești mai singur decât dacă n-ai avea pe nimeni. Cum spune și cân- 
tecul, „a te îndrăgosti de dragoste înseamnă a te preface“. Acest fel 
de iubire este o închipuire, deoarece este indus de ideea de a avea 
cu orice preţ parte de dragoste. Dacă sufletul tău pereche trebuie 
să apară în viața ta, o va face cel mai adesea atunci când te aștepți 
mai puțin. : 

După mulți ani de revelații asupra vieții sufletelor în lumea 
spiritelor, mi-am format o modalitate de clasificare a sufletelor 
pereche. Cred că plasarea sufletelor în una dintre aceste trei cate- 
gorii depinde de relația pe care o au cu noi în drama vieții. Ghizii 
noștri și ființele care vin din zonele spirituale îndepărtate de a 
noastră nu apar în aceste trei categorii. 

Suflete pereche primare 


Un suflet pereche primar sau principal este în mod frecvent 
în viața noastră un partener apropiat. Acesta poate fi soțul (sau 
soția), fratele, sora, cel mai bun prieten sau câteodată o rudă a 
noastră. Nici un alt suflet nu este mai important pentru noi decât 
acest suflet pereche primar, și când subiecții mei își descriu viețile 
trăite alături de aceste suflete, cei mai mulți spun că existența le 
este mult îmbogăţită. Una dintre cele mai mari motivații ale 
sufletelor de a se încarna este ocazia de a se exprima sub o formă 
fizică. Acest lucru reprezintă, cu siguranță, o mare tentație pentru 
sufletele pereche primare. Ele își pot schimba genul, de la o viață 
la alta, dacă sunt suflete avansate. Un suflet obișnuit face acest 
lucru aproximativ în 75% dintre cazuri. 

Un suflet pereche primar nu trebuie confundat când folosim 
termenul de grup matcă primar, în cadrul căruia mai multe 
suflete interacționează în calitate de colegi. Oamenii folosesc ter- 
menul de „adevăratul suflet pereche primar“, pentru a-și caracte- 
riza sufletul pereche primar, ceea ce este bine, atât timp cât 
această definiție nu conduce cumva la concluzia că toţi ceilalți 
colegi din grupul lor de suflete ar fi mai puțin adevărați. 
Neplăcerile pe care cei din domeniul meu le au în legătură cu ast- 
fel de termeni sunt adesea mai degrabă simbolice decât literale, 
dar mi se pare mai importantă o altă problemă referitoare la con- 
ceptul sufletelor pereche primare. 

Am fost întrebat, în timpul conferințelor mele, cum se leagă 
descrierile despre sufletele pereche primare și afirmaţiile despre 
dualitatea sufletului de teoria sufletelor gemene. Răspunsul meu 
este următorul: nu se leagă. Am discutat deja despre modalitatea 
în care suntem capabili să ne împărțim energia sufletului pentru 
a trăi vieţi paralele, deși cele mai multe dintre suflete nu doresc 
să își accelereze procesul de învățare în acest mod. De asernenea, 
am afirmat că această capacitate de a ne împărți ne permite să 
lăsăm o parte din energia noastră în lumea spiritelor, ca un dupli- 
cat perfect, în timp ce ne încarnăm. Aproape toate sufletele 
uzează de acest procedeu al dualității sufletului. Consideraţiile 
mele referitoare la relațiile dintre sufletele pereche primare și la 
capacitatea sufletelor de a se diviza nu au nimic de-a face cu 
teoriile sufletelor şi flăcărilor gemene. Sunt numai adevărurile 

mele, dar ca să fiu sincer, n-am găsit niciodată în cadrul 
cercetărilor mele nici măcar o singură dovadă în sprijinul concep- 
tului sufletelor gemene. 

După cum înțeleg teoria sufletelor gemene, tu și gearmănul 
tău ați fost creați în același moment, din același ou de energie, 
pentru a fi apoi separați, fără a te mai reuni cu geamănul tău - 
adevăratul tău suflet pereche primar - până la sfârșitul încar- 
nărilor voastre karmice respective. Îmi amintesc de unii clienți, 
cum este cel din cazul 26, care mi-au spus că nu există două 
suflete identice în momentul conceperii. Fiecare particulă de 
energie este unică și creată ca o entitate singulară. Ceea ce mi se 
pare ilogic în teoria sufletelor germene este următorul aspect - de 
ce am mai avea un suflet pereche primar dacă tot n-am putea 
lucra împreună cu acesta la lecţiile noastre karmice, înainte de a 
atinge perfecțiunea? Fie că le numim primare sau adevărate, 
sufletele pereche există pentru a se ajuta unul pe celălalt în atin- 
gerea obiectivelor lor; ele nu sunt gemenii noștri. 


Suflete pereche tovarăși/colegi 


Sufletul nostru pereche primar este partenerul nostru 
etern, dar mai sunt și alte suflete în grupul nostru matcă pe care 
le putem numi suflete pereche. În principal, sunt tovarășii noștri 
de suflet. Caracterul acestor suflete diferă, deoarece au talente 
distinse și se completează, după cum rezultă din cazurile pe 
care le-am analizat. În cadrul grupului matcă există, de obicei, 
un cerc interior de suflete, care ne sunt cu deosebire apropiate 
și joacă un rol important de susținere în viețile noastre, după 
cum și noi la rândul nostru facem același lucru pentru ele. 
Numărul acestora variază, dar un client obișnuit are între trei și 
cinci suflete în cercul lui interior. 

Deși sufletele tovarăși dintr-un grup matcă au început 
împreună, ele se dezvoltă în ritmuri diferite. Acest lucru 
depinde mult de talentul lor de a se conduce și de a se motiva. 
Fiecare suflet are anumite puncte tari, pe care tovarășii lor le 
pot folosi în timpul încarnărilor grupului. Pe măsură ce grupul 
se micșorează, multe capătă diferite specializări, dar nu pierd 
contactul unul cu celălalt. 

Sufletele afiliate 


Această clasificare a sufletelor se referă la membrii grupurilor 
secundare aflate în afara grupului nostru matcă, dar în aceeași 
vecinătate spirituală. După cum am menționat în capitolul 5, în 
figura 1, grupurile secundare din jurul grupului nostru primar pot 
însurna până la o mie de suflete sau mai mult. Multe dintre aces- 
te grupuri lucrează în aceleași săli de clasă cu noi. Există anumite 
suflete afiliate, din alte grupuri, care sunt alese să lucreze cu noi și 
pe care ajungem să le cunoaștem de-a lungul mai multor vieți, în 
timp ce altele se intersectează cu drumul nostru doar pentru puțin 
timp. Părinții noștri provin adesea din unul dintre aceste grupuri 
matcă învecinate. 

În condițiile interacțiunii sociale din lumea spiritelor și ale 
contactului din timpul încarnărilor fizice, sufletele unui grup 
matcă pot să aibă prea puțină sau chiar deloc legătură cu multe 
dintre sufletele unui grup secundar. Într-un context mai larg, toate 
sufletele dintr-un grup secundar sunt afiliate într-un fel sau altul, 
dar nu pot fi considerate suflete pereche de către clienții mei. Deși 
nu se manifestă cu adevărat drept suflete tovarăși, formează un 
grup mare de persoane aflate la dispoziția regizorilor vieții noastre 
viitoare, pentru a interpreta un rol sau altul. Un suflet afiliat poate 
avea o anumită caracteristică, absolut necesară nouă pentru 
învățarea unei lecţii karmice. Este foarte probabil ca entitățile să se 
încarneze în persoane care aduc o energie puternică, pozitivă sau 
negativă, în asocierea cu noi. Aceste decizii depind de înțelegerile 
făcute în prealabil între toate părțile implicate și profesorii acestor 
suflete, cu privire la beneficiile sau dezavantajele pe care le implică 
un rol sau altul. 

Contribuția poate fi foarte scurtă. Cititorul poate că-și 
amintește de acel episod din stația de autobuz, povestit de subiec- 
tul cazului 39. Ajutorul acordat femeii a fost, foarte probabil, un 
gest spontan și cred că acest subiect nu era un suflet afiliat. Voi cita 
un exemplu referitor la un scurt contact pozitiv, pe care mi l-a 
relatat un subiect care s-a întâlnit cu un suflet afiliat clar definit: 


Mergeam singur pe o plajă, distrus complet de faptul că-mi pier- 
dusem slujba. A apărut un om și am început o conversație. Nu-l 
cunoșteam și nici n-aveam să-l mai revăd vreodată în acea 

viață. Dar în acea după-amiază el a venit nestingherit spre mine 
și am discutat. Am simţit că-mi descarc problemele asupra acelui 
străin. El m-a liniștit și mi-a dat o perspectivă mai largă situației 
mele. După vreo oră a plecat. Acum văd că era o cunoștință din 
lumea spiritelor, dintr-un alt grup. N-am dat din întâmplare unul 
peste celălalt în acea zi. El mi-a fost trimis. 


"Totuși, cele mai profunde contacte le avem cu sufletele 
pereche. În timp ce mă gândeam dacă să scriu sau nu această carte, 
oamenii mi-au întărit decizia de a o face și mi-au cerut să relatez 
în detaliu cazul unei povești de dragoste între două suflete 
pereche. Cum eu însumi sunt un romantic, a fost o cerere la care 
nu am putut rezista. 


Cazul 46 


Am distins ceva imperativ în vocea unui subiect, Maureen, 
când m-a sunat să-mi ceară o întâlnire. Erarn mai liber (este vorba 
de perioada dinaintea aceleia în care ajunsesem să am liste cu pro- 
pramări întinse pe perioade de câte un an). Maureen locuia 
aproape de biroul meu din California și se întreba dacă să vină la 
întâlnire și cu un prieten din New York, pe care-l vedea pentru 
prima dată. Am întrebat-o despre acest prieten pe care nu-l mai 
întâlnise niciodată și iată ce poveste am auzit: 

Cu trei luni înainte, pe un site, un grup de vreo douăzeci și 
cinci de persoane interesate de viața de după moarte a format ceea 
ce se numește în limbajul fanilor un „chat room“. Se pornesc ast- 
fel discuții on-line între oameni cu interese similare. A trebuit să 
mi se explice toate acestea, pentru că nu știu prea multe despre 
computere. Maureen mi-a spus că ea și un anume Dale au 
descoperit că sunt atât de apropiați, în discuţiile lor despre 
sufletele pereche, încât s-au simțit legați într-un fel straniu. Ea a 
mai adăugat că modul în care Dale reflecta propriile ei gânduri era 
tulburător. S-au hotărât să își creeze propria convorbire pe chat, 
pentru a continua discuţiile. 

Maureen și Dale au aflat că se născuseră la numai câteva luni 
unul după altul, în urmă cu cincizeci de ani, într-o zonă de pe 
lângă San Francisco. Ei au vorbit despre căsătoriile lor nereușite și 

despre sentimentul inexplicabil de tristețe legat de căutarea a ceva 
ce n-au găsit niciodată și care le-ar fi putut deschide inimile. 
Discuţiile lor se concentrau mai ales asupra vieții după moarte și 
Dale a menționat că îmi citise lucrările. La scurt timp după aces- 
ta, cei doi s-au hotărât să se întâlnească în California, pentru a mă 
vedea. Doreau să facă în același timp o ședință de regresie. 

Am fost de acord să îi primesc a doua zi după ce se întâl- 
niseră. Au sosit la biroul meu cu ochii strălucind și am remarcat 
că erau deja în stare de transă și nici nu mai aveau nevoie de 
mine. Momentul în care se văzuseră a fost un prilej de 
recunoaștere instantanee. Maureen mi-a spus: „Felul în care 
ne-am zâmbit unul celuilalt, expresia din ochii noștri, sunetul 
râsului nostru, vibraţiile care ne legau când am dat mâna au 
creat o euforie care a fost atât de puternică, încât nici nu mai 
ştiam ce se întâmplă în jurul nostru.“ 

Voi relata acest caz din punctul de vedere al ei, pentru că eu 
stabilisern primul contact cu ea. În timpul interviului, am aflat că 
au fost situații în viața sa când avea un sentiment de deja vu, auzea 
muzica anilor ‘20 sau vedea dansatoare de Charleston purtând 
rochiile largi din acea vreme. Maureen mi-a mai relatat că fusese 
urmărită încă din copilărie de un coșmar care tot revenea, legat de 
o moarte bruscă. 

De obicei, îi conduc pe subiecți în lumea spiritelor după 
momentul morții survenite în urma ultimei lor vieți, în așa fel 
încât să nu rateze surprinderea obișnuită pe care o încearcă un 
suflet obișnuit la intrarea în lumea spiritelor. Această tehnică 
de hipnoză are multe avantaje, printre care și acela că aflu dacă 
există amprente ale corpului din ultima viață preluate de cor- 
pul fizic actual al clientului meu. Dacă se grăbește acest pro- 
ces, ducând subiecții direct în lumea spiritelor, să spunem din 
pântecele mamei lor, există riscul să ajungă acolo dezorientați. 
Ar fi ca și cum ai lua pe cineva în spatele unei case și i-ai cere 
să-ți descrie fațada. Această procedură accelerată de intrare în 
lumea spiritelor i-ar face să piardă multe puncte de reper. 
Opririle ar putea fi vitale în cazul în care moartea a survenit 
brusc și într-un mod traumatic. Nemaitrecând peste scenele 
morții, clientul este, de fapt, mai bine protejat de amintiri fi- 
zice dureroase. 

La indicația mea de a alege scenele cele mai importante din 
viața ei trecută, Maureen m-a dus spre evenimentele care i-au 
provocat moartea. Acesta este adesea un semn că vor urma proble- 
me și cei care înlesnesc aceste pătrunderi în viețile trecute trebuie 
să fie pregătiţi să aibă de-a face cu scene de moarte ce pot fi oribile. 
Ceea ce urmează reprezintă o versiune prescurtată a poveștii ei. 


Dr. N: Eşti bărbat sau femeie? 

S.: O fată, de fapt. 

Dr. N: Cum te numești? 

S.: Samantha. Pe scurt Sam. 

Dr. N: Unde te afli și ce faci acurn? 

S.: Sunt la masa de toaletă din dormitorul meu și mă 
pregătesc să merg la o petrecere. 

Dr. N: De ce are loc petrecerea? 

S.: (pauză, apoi râde ușor) Este... pentru mine, astăzi 
împlinesc optsprezece ani și părinții dau o petrecere în cinstea 
majoratului meu. 

Dr. N: La mulți ani, atunci. Ce dată e azi? 

S.: (după o ușoară ezitare) 26 iulie 1923. 

Dr. N: Dacă tot ești în fața oglinzii, aș vrea să te uiţi și să-mi 
spui ce vezi. 

S.: Sunt blondă, cu părul pieptănat în sus în seara aceasta. Port 
o rochie lungă de mătase albă. Este prima mea rochie de 
petrecere. Îmi voi pune pantofii noi, albi, cu tocuri înalte. 
Dr. N: Sună grozav. 

S.: (cu un zâmbet ștrengăresc) Ar fi bine ca și Rick să aibă 
aceeași părere. 

Dr. N: Cine e Rick? 

S.: (acum distrasă și roșind) Rick este... prietenul... iubitul 
meu cu care mă văd astă-seară. Trebuie să-mi termin machia- 
jul, va veni în curând. 

Dr. N: Ascultă, Sam, sunt sigur că poți vorbi cu mine în timp 
ce te fardezi; nu vreau să te fac să întârzii. Spune-mi, e 
serioasă relația cu Rick? 

S.: (iar se înroșește) Îhâm... dar nu vreau să dau aerul că sunt 
prea domică. Joc tare, ca să ajung unde vreau. Rick zice că nu 
e serios, dar știu că mă vrea. 

Dr. N: Văd că e o petrecere importantă. Presupun că va cla- 
xona în curând, ca să alergi în întâmpinare la mașina lui. 

S.: (iritată) A, nu. Deloc. Știu că i-ar plăcea; va suna însă la ușă 
în mod civilizat și servitoarea îi va deschide și-i va spune să mă 
aştepte jos. 

Dr. N: Deci, petrecerea este la o oarecare distanță de casa ta, 
S.: Nu prea departe... este într-o vilă elegantă din centrul 
orașului San Francisco. 

Dr. N: Bine, Sam, acum să mergem mai departe în timp, la 
petrecerea din centru și să-mni explici ce se întâmplă. 

S.: (debordând) Mă distrez grozav! Rick arată nemaipomenit, 
bineînțeles. Părinții și prietenii îmi spun cât de bine arăt. E 
muzică, dans... mulți prieteni mă felicită... și (fața clientei 
mele se întunecă pentru un moment) e multă băutură de care 
părinții mei nu știu. 

Dr. N: Asta te tulbură? 

S.: (încercând să respingă un val nou de senzații; își trece o 
mână prin păr și revine) Oh...băutura face întotdeauna parte 
din aceste treburi... te face mai vesel și mai lipsit de griji. Și eu 
beau... Rick și câțiva prieteni au băut pe furiș. 

Dr. N: Mergi mai departe acum spre următoarea întâmplare 
importantă din acea seară și explică-mi ce se petrece. 

S.: (expresia clientei mele se schimbă, vocea e ezitantă) Rick 
și cu mine dansăm... mă ține strâns... suntem înfierbântați... 
îmi șoptește la ureche să plecăm puţin de la petrecere ca să 
Dr, N: Și cum te simți? 

S.: Emoționată... dar parcă ceva mă reține...dar trec peste asta, 
vreau și eu. Presupun că este dezaprobarea părinților mei... Și 
totuși parcă ar mai fi ceva. Dar mă scutur și rămân la exaltarea 
mea de moment. 

Dr. N: Rămâi la sentimentul ăsta. Ce se întâmplă apoi? 

S.: Plecăm printr-o ușă laterală ca să nu fim văzuți și ne ducem 
la mașina lui Rick. Este o mașină roșie, nouă, decapotabilă, 
superbă. E o noapte minunată, capota mașinii este lăsată. 

Dr. N: Apoi ce faceți? 

S.: Ne urcăm în mașină, Rick îmi scoate agrafele din păr. Mă 
sărută cu putere. Vrea apoi să facă pe grozavul și ieşim pe 
șosea, facem o tură. 


Dinumicele Comunităţi 291 


Dr. N: Poţi descrie locul unde era drumul și în ce direcție ați 
luat-o? 

S.: (devine foarte nervoasă) Mergem în jos, spre sud, spre 
coasta Pacificului, ieșim din San Francisco. 

Dr. N: Cum e plimbarea pentru tine, Sam? 

S.: (pentru un moment, subiectul pare a nu mai avea nici o 
premoniție) Simt că trăiesc. E o noapte caldă și vântul îmi 
aruncă șuvițele de păr în față. Rick își ține o mână după gâtul 
meu. Mă strânge și îmi spune că sunt cea mai frumoasă fată 
din lume. Știm că ne iubim. 

Dr. N: (am observat că acum mâinile subiectului meu încep 
să tremure și corpul îi devine mai rigid; o iau de mână, pen- 
tru că bănuiesc ce urmează) Acum, Samantha, vreau să 
înţelegi că, pe măsură ce vei continua să vorbeşti cu mine, voi 
fi cu tine la fiecare pas pe care-l faci și voi putea să te conduc 
repede prin orice ți s-ar întâmpla. Ştii asta, da? 

S.: (stins) Da... 

DrN: Du-te la momentul când lucrurile încep să se schimbe 
în călătoria cu Rick și descrie ce s-a întâmplat. 

S.: (întreg trupul începe să îi tremure) Rick a băut prea mult 
și drumul devine din ce în ce mai șerpuitor. Curbele sunt din 
ce în ce mai strânse și Rick n-are decât o mână pe volan. Ne 
apropiem de o parte în pantă... aproape de ocean... e o stâncă 
acolo... mașina iese de pe șosea. (acum strigă) RICK, MAJ 
ÎNCET! 

Dr. N: Încetinește? 

S.: (strigă) O, DOAMNE, NU! NU ÎNCETINEȘTE! 
RÂDE ȘI SE UITĂ LA MINE ÎN LOC SĂ SE UITE LA 
DRUM. 

Dr. N: Acum repede, Sam... continuă. 

S.: (cu un hohot) Nu luăm curba următoare... mașina e în 
aer... cădem în ocean... mor... apa... atât de rece... nu pot res- 
pira... Oh, Rick, Rick... 


Ne oprim și încep o desensibilizare rapidă a acestei amintiri 
traumatice, scoțând sufletul Samanthei din trupul ei fizic. Îi rea- 
mintesc că a trecut de mai multe ori prin moartea fizică înainte 
şi că totul va fi în ordine. Samantha îmi explică că a ezitat să 

meargă, pentru că tânăra ei viață de-abia începuse. Nu a vrut 
să-l părăsească pe Rick, dar senzația de tragere afară din ocean 
era „prea insistentă”. 

Când mi-am început cercetările asupra sufletului, am presu- 
pus că, atunci când două persoane ca Samantha și Rick au murit 
împreună, vor intra, de asemenea, împreună în lumea spiritelor. 
Am aflat că acest lucru nu era adevărat în scenele care implicau 
moartea, cu o singură excepție. Copiii mici care sunt omorâți 
împreună cu cei care-i iubesc se ridică împreună cu acele per- 
soane. Voi dezvolta această temă în capitolul 9, la secțiunea despre 
sufletele tinerilor. Chiar sufletele pereche primare ucise în același 
moment se înalță în mod normal pe rute separate, fiecare pe pro- 
pria linie vibrațională. Am simțit că pierderea acestei tovărâășii era 
puțin cam tristă până când mi-a devenit clar că sufletele sunt 
întâmpinate de ghizii și de prietenii lor din lumea spiritelor la 
momentul și locul oportun. Fiecare suflet are nevoie de propriul 
ritm de ascensiune, ceea ce include opririle de orientare și de reîn- 
tinerire a energiei, chiar dacă se întorc în același grup de suflete. 
Așa a fost pentru Rick și Samantha. 


Dr. N: Îl vezi pe undeva pe Rick? 

S.: Nu, încerc să rezist acestei trageri care vrea să mă întoarcă 
și să mă 

îndrepte în sus. Vreau să continuu să mă orientez spre 
ocean... să-l 

ajut pe Rick. 

Dr. N: Până la urmă această forță te întoarce în direcția bună, 
scoțându-te 

din oceanul Pacific? 

S.: (clienta este acum liniștită și resemnată, dar și îndurerată) 
Da, sunt 

acum departe, deasupra Pământului. 

Dr. N: (o întrebare pe care o pun de obicei) Vrei să îţi iei 
rămas bun de la 

părinții tăi înainte de a pleca mai departe? 

S.: Oh, nu, nu chiar acum... mai târziu... acum nu vreau decât 
să plec. 

Dr. N: Înţeleg. Spune-mi, Samantha, ce vezi acum? 

S.: Gura unui tunel... deschizându-se și închizându-se... coor- 

donân-du-și mișcările cu ale mele. Trec dincolo și mă simt 

mult mai ușoară. E atât de luminos. Cineva îmbrăcat într-o 
1 robă vine spre mine. 
| i 
1 În timpul întrevederii cu Dale, am aflat că el era Rick și că 
Amintirile lui se potriveau cu cele ale subiectului Maureen. În timp 
te Samantha a mai trăit câteva secunde după prăbușire și s-a ridi- 
tat din ocean, sufletul lui Rick s-a eliberat din trup cât timp mașina 
pra încă în aer. Când am relatat această poveste unui public din 
Dallas, o doamnă a bombănit tare: „Se vede că era un bărbat!. 
l-am spus că atunci când mintea știe că nu mai este nici o șansă de 
supraviețuire a corpului, e posibil ca sufletele să părăsească trupul 
cu un moment înainte de moartea propriu-zisă. În felul acesta 
sufletul iese cu energia mai puțin avariată. 

După ce s-au terminat ședințele cu Dale și Maureen, m-am 
întâlnit cu aceste suflete pereche, pentru o trecere în revistă a ceea 
ce am aflat. Maureen a explicat că de fiecare dată când conducea 
pe autostrada 1, la sud de San Francisco, devenea în mod inexpli- 
cabil nervoasă și i se făcea frică pe o anumită porțiune a drumului 
din lungul coastei. Acum știa de ce. Am sperat că deprogramarea 
scenei morţii ei din 1923 va rezolva și problema coșmarurilor care 
ii tot reveneau. O lună mai târziu, Maureen mi-a scris și mi-a con- 
firmat că nu mai avea acest coşmar. 

Minunile sincronicităţii au devenit evidente în acest caz, când 
Dale mi-a spus că unul dintre motivele pentru care a plecat din 
zona în care se născuse era acela că nu se simțea bine când con- 
ducea în jurul orașului San Francisco. Ai crede că timpul pe care îl 
petrecem în lumea spiritelor între două vieți ar trebui să elimine 
toate efectele reziduale din experiențele vieților noastre trecute. În 
majoritatea cazurilor așa se întâmplă, dar, după cum am mai 
menţionat, există oameni care își duc amprentele fizice și 
emoționale ale trupului dintr-o viață în următoarea. Acest lucru 
este adevărat mai ales dacă aceste amprente se leagă de o anume 
lecție karmică din viața următoare. 

De ce au fost separate în viețile lor de acum, timp de cinci- 
zeci de ani, aceste suflete pereche primare? Pentru a înțelege acest 
lucru, trebuie să pornim de la dinamica grupului lor matcă. Dale 

și Maureen vin dintr-un grup de suflete de nivel I. Aceste dois- 
prezece suflete sunt, într-o măsură mai mare sau mai mică, luptă- 
tori redutabili care-și asumă riscuri. Ghidul lor îi duce regulatin 
grupurile învecinate, astfel ca ei să poată vedea cum funcționează 
și alte grupuri, cu mai multă pace și armonie. Dale și Maureen 
mi-au spus că aceste vizite au fost interesante, dar mi-au mai pre- 
cizat că sufletele liniștite erau „cam plictisitoare“. Bineînțeles că și 
în grupul lor sunt și suflete mai liniștite, dar Dale/Rick nu face 
parte dintre acestea. În viața lui actuală a fost în armată și a servit 
de trei ori în Vietnam. 

„Nu mă așteptam să mă întorc“, mi-a spus „și ar fi fost foarte 
bine“. Pentru că îi place să trăiască la limita pericolului, a ieșit din 
armată după terminarea războiului. A fi un soldat pe timp de pace 
era prea plictitor pentru el. 

După accidentul de mașină din 1923, ghidul principal al 
grupului lor l-a luat pe Rick, care a petrecut mult mai mult timp 
cu chestionări, pentru a obține mai multe informații utile și cu 
orientare decât Samantha. Când s-a întors la grup, Rick era foarte 
îndurerat. Într-o scenă tandră, plină de mângâieri energetice 
intense, Rick i-a spus sufletului său pereche cât de mult regretă că 
i-a întrerupt viața atât de devreme. Nu era clar din ședința noastră 
cât de mult știau amândoi de posibilitatea unui accident înainte de 
petrecerea acestuia. Ei fuseseră amanți în numeroase alte vieți tre- 
cute, de multe ori cu certuri și scandal. Deși Dale și Maureen s-au 
încamat amândoi concomitent și în același loc în această viață, ca 
şi în cea din anii '20, nu le-a fost dat să se cunoască de tineri, 
Aceeași experiență senzorială și o energie emoțională identică din 
acest punct geografic erau doar o parte a condiţiilor de a se întâlni, 
mult mai târziu în viețile lor actuale. 

Aceste suflete pereche știau când au intrat în această viață că 
se vor regăsi abia după ce vor fi trecut mulţi ani. Dale, mai ales, 
avea nevoie să simtă frustarea anilor în care să tânjească după 
femeia potrivită. Astăzi el nu mai este un bărbat neglijent și ires- 
ponsabil. Samantha/Maureeen avea și ea nevoie de maturitatea de 
care nu dăduse dovadă în relația ei cu Rick din anii '20. Nici Dale, 
nici Maureen n-au luat viața de-a gata în această etapă a reunirii 
lor. Amândoi au suferit mult câtă vreme au fost despărțiți unul de 
celălalt. Când munca mea cu acest cuplu s-a terminat, amândoi au 

lacut în principal aceeași declarație. Maureen a spus: „Ne 
«esăvârșim vindecarea printr-un respect clar față de sfințenia vieții 
şi de importanța iertării. Acum că știm amândoi ce înseamnă să 
pierzi ceva, vom prețui timpul care ne-a mai rămas să-l petrecem 
impreună în viața aceasta”. 

Înainte de a încheia această secțiune dedicată sufletelor 
pereche, aș mai adăuga faptul că multe urmează un curs pregăti- 
tor chiar înainte de următoarea lor încarnare. Este vorba de o 
repetiție cu costume alături de ghizii lor, o ultimă trecere în revistă 
a problemelor mai importante din următoarea viață. Un aspect al 
acestui curs pregătitor poate fi și acela că două suflete pereche pot 
porni separat, trimițându-și apoi imagini vizuale unul altuia despre 
cum vor arăta în noile lor corpuri omenești și în ce împrejurări se 
vor întâlni. 

În Călătoria Sufletelor am scris un capitol în care am citat 
exemple de acest fel de pregătire pentru îmbarcare. Sufletele 
pereche nu sunt întotdeauna împreună înainte de plecare. Apoi, în 
funcție și de karma implicată, câteodată un suflet știe mai multe 
decât celălalt despre viitoarea lor întâlnire și cum va arăta acea per- 
soană. lată un scurt exemplu - un suflet pereche vorbind despre 
întâlnirea cu viitoarea sa soție: 


Mi s-a permis să o văd pe soția mea din viața viitoare în camera 
ecranelor. Era o instructoare de aerobică atrăgătoare, pe care 
urma să o întâlnesc într-o sală de gimnastică. I-am studiat atent 
corpul și trăsăturile feţei, pentru că nu voiam să stric întâlnirea 
noastră, așa cum făcusem în viața anterioară. Mirosul corpului 
ei transpirat mi s-a întipărit în minte... gesturile... zâmbetul și 
mai ales ochii săi. În momentul în care am văzut-o în viața 
aceasta am simțit amândoi o atracție magnetică. 


Legăturile dintre familiile 

spirituale și cele umane 

De regulă, membrii aceluiași grup de suflete nu se întorc în 
încarnările lor următoare ca membri ai aceleiași familii umane 


genetice. Aceasta înseamnă că, în mod contrar credințelor indi- 
enilor americani, sufletul unui bunic nu va reveni, de obicei, în 

trupul nepotului său. Am subliniat rezistența pe care sufletele a 
opun reîncarnării genetice în capitolul 4, în secțiunea dedicată 
diviziunii sufletelor, cât și în capitolul 5, în cea referitoare la ADN. 
Faptul ca sufletele dornice de a învăța lecţii noi să se mai întoarcă 
în corpuri care au aceeași ereditate, etnicitate, mediu înconjurător 
și, poate, același loc geografic ca și în viața lor anterioară este atât 
limitativ, cât și redundant pentru acestea. Încarnându-se în diferite 
familii de pe glob în fiecare dintre viețile lor, sufletele pot profita 
de marea diversitate de trupuri omenești. Tocmai această variație 
conferă profunzime încarnărilor noastre pe Pământ. 

Există și cazuri mai speciale, în care ghizii noștri pot fi mai 
indulgenți cu acele suflete care au sentimente puternice față de o 
misiune karmică neterminată în cadrul unei anumite familii, ma- 
nifestându-și dorința de a se întoarce în cadrul acesteia. Aceste 
suflete pot primi o a doua șansă în ceea ce privește un mare rău 
care li s-a făcut sau spre a corecta unul pe care l-au produs altui 
membru al acelei familii. Ele s-ar putea reîntoarce în respectiva 
familie ca vlăstare ale unei noi generații, dar încă în timpul vieții 
acelor persoane implicate în întâmplările karmice care stau în 
atenția lor. Vreau să accentuez faptul că incidența acestor reincar- 
nări genetice în scopuri karmice este rară. Pare mult mai probabil 
ca sufletul să vrea să revină într-o altă familie, legată într-un fel sau 
altul de cea din viața sa anterioară, spre a îndrepta o anumită 
greșeală. Totuşi, o atare decizie ar fi una destul de neobișnuită, mai 
ales în acele cazuri în care sufletul a fost rănit direct, deoarece ar 
avea aerul unei răzbunări. 

Deși sufletele nu se reîncarnează, de obicei, în aceeași familie 
ereditară pe care au avut-o în viețile trecute, e mai mult ca sigur 
că membrii aceluiași grup de suflete își aleg noile familii, în așa fel 
încât să poată fi împreună. Reprezentanţii grupului identic de 
suflete au tendința de a se asocia, în fiecare dintre viețile lor, prin 
legături de sânge și apropiere geografică. Ce fel de roluri își aleg? 
Sunt sigur că cititorii acestei lucrări pot trasa o schemă cu mem- 
brii cei mai importanți ai familiilor lor, cu prieteni, iubiți, chiar 
simple cunoștințe, pentru a vedea care sunt cei mai probabili can- 
didați ai propriei lor familii de suflete. 

În capitolul 5, figura 7, am reprezentat culorile aurei unei 
familii de suflete în viața lor actuală. Figura 10 este o diagramă care 

urată cum s-au încamat membrii unui grup de suflete în familii 
umane, pentru a rămâne în legătură, de-a lungul ultimelor trei se- 
cole. Subiectul central al acestei diagrame este Ruth. Vă rog să 
observați că, de la un secol la altul, ereditatea familiei este complet 
diferită, în ciuda armoniei genealogice din harta mea. Figura 10 
(pag. 299) reprezintă o versiune prescurtată a prietenilor spirituali 
ai subiectului Ruth, încamați în trupuri umane. Această diagramă 
conține, pentru fiecare secol, șase suflete din propriul ei grup 
matcă și două dintr-un grup afiliat. 

Ruth apare în centrul diagramei și fiecare dintre liniile care 
leagă centrul cercului de marginea acestuia reprezintă același 
suflet, asumându-și diferite roluri în familia clientei mele, Ruth, 
din secolul al XVIII-lea până în secolul al XX-lea. Puter observa 
că sufletul pereche primar al subiectului este soțul său în această 
viață. În viața ei anterioară, acest suflet i-a fost cel mai bun prieten, 
iar în viața de dinainte, soția sa, pe când Ruth, în secolul al 
XVIII-lea se încarnase în trupul unui bărbat. Sufletul pereche pri- 
mar al ei are o aură colorată cu un galben protector, în vreme ce 
aceea a perechii sale este un amestec de nuanţe de alb și albastru, 
indicând claritate și dorința de a învăța. Aceste suflete pereche pri- 
mare sunt alături unul de celălalt de vreo șapte mii de ani, de la 
prima lor viață împreună. 

În afară de tovarășii de suflet din grupul de suflete al clientei 
Ruth, am mai reprezentat și două suflete afiliate dintr-un grup 
învecinat. Aceste suflete sunt în această viață tatăl și mama clien- 
tei mele. Rolurile pe care ei le-au jucat în secolul al XIX-lea au fost 
de bunică, respectiv bunic. În secolul al XVIII-lea, aceleași două 
suflete au fost mătușa și unchiul subiectului Ruth. Diagrama ei 
reprezintă cazul unui client tipic. Fiecare grup de suflete cunoaște 
propriile variații în ceea ce priveşte preferințele dintr-o anumită 
familie umană. Am avut o clientă, în aceeași săptămână în care am 
văzut-o pe Ruth, care era extrem de apropiată de mama ei. 
Sufletul mamei sale făcea parte din grupul de suflete al clientei 
mele și fusese sora acesteia în viața anterioară. 

Bunicii au adesea o mare influență în primii noștri ani de 
viață, fiind cei mai indulgenți confidenți ai noștri. De multe ori am 
descoperit că un bunic favorit în această viață fusese într-o viață 
anterioară un frate ori o soră sau cel mai bun prieten. Dinamica 

socială a contactelor umane intime este atât de puternică, încât, în 
majoritatea cazurilor mele, atât rolurile pe care sufletele le joacă în 
vieţile noastre, cât și cele pe care le punem în scenă în viețile lor 
sunt legate de lecţiile karmice ale unui grup. Când cineva apropiat 
nouă ne rănește, sau noi înșine rănim o persoană apropiată, 
cauzându-i prin aceasta sentimente de înstrăinare și de separare, 
acest lucru se întâmplă pentru că acești oameni din viața noastră 
s-au oferit voluntar să ne înveţe o anumită lecţie, învățând ei înșiși 
cu acest prilej. Aceste lecții pregătesc ambele părți pentru relaţiile 
viitoare, după cum se va vedea din cazul 47. 

Voi mai arăta că rolurile periferice, pe care le joacă în viețile 
noastre sute de suflete afiliate din grupurile alăturate, pot continua 
de-a lungul mai multor generații. Din cauza lipsei de spațiu, nu am 
înșirat în figura 10 toate aceste suflete care au făcut parte din viața 
anterioară a subiectului Ruth. Un exemplu al unui astfel de suflet 
afiliat important, care nu este inclus, este unul numit Zenda, care 
a fost profesoara favorită a ei în clasa a șasea. Am descoperit că în 
secolul trecut Zenda a fost vecină cu Ruth, cu care aceasta s-a aju- 
tat mult. În secolul al XVIII-lea, Zenda avea o mică afacere, unde 
clienta mea era angajată. Diagrama din figura 10 este potrivită 
dacă vom lua în considerare toate relațiile existente între noi și 
persoanele care se intersectează cu drumul nostru. 

Profilele psihologice ale sufletelor pereche primare, 
tovarășilor și ale sufletelor afiliate sunt foarte instructive atunci 
când pot fi detaliate într-o diagramă de tipul arborelui genealogic. 
Am descoperit că în viețile subiectului Ruth din fiecare dintre 
aceste trei ultime secole a existat un personaj principal, care 
aparținea unui grup de suflete afiliat. Nu am avut spațiu suficient 
în figura 10 nici măcar pentru acesta. Acest suflet, cunoscut sub 
numele de Ortier, și-a asumat rolurile unor persoane geloase, lip- 
site de sensibilitate și care îi manipulau pe ceilalți. Ea a fost trimisă 
ca să pună la încercare natura încrezătoare a clientei Ruth, pentru 
ca ea să înveţe astfel să-și revină mai repede după ce a fost rănită 
și să facă față suferinței într-un mod sănătos. Temperamentul aces- 
tei persoane putea implica și unele calități pozitive, dar latura sa 
negativă era una constantă. În actuala viață, Ortier este soacra sa. 
În viața anterioară, acest suflet a jucat rolul unui prieten apropiat 
care a trădat-o. Există însă anumite dovezi conform cărora ciclurile 

Figura 10: Genealogia Spirituală și Umană 

Această diagramă prezintă tovarășii și sufletele pereche primare care s-au 
încarnat de-a lungul vieților subiectului Ruth, în ultimele trei secole. 
Fiecare linie generatoare din exterior către mijloc reprezintă același suflet 
în corpuri diferite. 

karmice care o implică pe Ortier în roluri importante ale vieții 
subiectului Ruth se vor sfârși în curând. 

Ruth este o persoană caldă, pasionată și tandră. Sufletul ei 
pereche primar are, la rândul său, unele aspecte ale acestor calități, 
dar este în același timp și tenace, brutal de sincer și hotărât. Multe 
din sufletele reprezentate în figura 10 sunt mai degrabă rezervate 
și liniștite. Au și anumite similarități de caracter, cum ar fi 
perfecționismul și încăpățânarea. 

Unul dintre sufletele acestui grup este mai neîngrijit, mai 
indolent și mai mulțumit de sine însuși decât celelalte. E vorba de 
Andy, fratele clientei mele în această viață. Acest suflet s-a oferit 
voluntar să fie soțul lui Ruth în secolul trecut, ca o schimbare de 
ritm pentru ea. În timpul acelei vieți, sufletul pereche a lui Ruth a 
ales să joace rolul de prieten al acesteia. Ei au fost atât de atrași 
unul de altul, încât povestea lor de dragoste aproape a distrus căsă- 
toria subiectului Ruth cu Andy. Ea și-a dat seama până la urnă, în 
acea viață trecută, că Andy - deși un partener destul de neobișnuit 
- era o persoană care i-a deschis mintea. Într-un fel relaxat, el a 
îndreptat-o spre o existență mai optimistă, învățând-o să aprecieze 
fiecare zi și să privească viața cu mai mult umor, având în vedere 
firea ei caldă. Deși nu a fost o mare dragoste între ei, Ruth a 
descoperit, alături de un soț ca Andy, toleranța și farmecul vieții. 
În acest timp, sufletul ei pereche se confrunta cu o nouă provocare 
- aceea de a fi căsătorit cu altcineva decât cu Ruth, o persoană al 
cărei caracter era mult mai combativ decât al acesteia. 

Nu vreau să las impresia că a nu fi căsătorit cu sufletul tău 
pereche ar fi un motiv de nemulțumire. Am avut chiar clienți care, 
într-o serie de vieți, și-au schimbat intenționat între ei partenerii 
cu trei sau patru suflete din cadrul cercului lor interior, pentru a se 
confrunta cu anumite provocări. Deși sufletele cuplului, Ruth- 
Andy, au încercat acest lucru pentru prima dată în secolul al 
XIX-lea, rezultatele au fost cu precădere pozitive. 


Reunirea cu sufletele care ne-au rănit 

Acum că avem o idee despre diferitele roluri pe care le pot 
juca în viața noastră diferite rude primare de suflet, vreau să pun în 
discuție un aspect specific al acestor asociații, ipostază care se 

dovedeşte a fi de mare interes pentru oameni. Sunt adesea întrebat 
ve sentimente ne pot încerca atunci când vedem în grupul nostru 
de suflete anumite persoane care ne-au rănit într-un fel sau altul în 
cursul vieții pe care tocmai am încheiat-o. Filosoful Heidegger a 
apus: „Nimeni altcineva nu poate iubi pentru tine sau simți durerea 
ta“, Această afirmație poate fi adevărată pe Pământ, dar nu și în 
lumea spiritelor. Sufletele sunt capabile să intre în mințile priete- 
nilor lor și să simtă exact ceea ce trăiri au aceștia. Ei procedează ast- 
fel din empatie, din dorința de a înțelege și de a evalua comporta- 
mentul lor, de a înțelege ce i-a făcut să se dezbine în viața trecută. 

În cazul 47, am ales un bărbat care a avut un început aspru în 
viața sa anterioară, cu un tată abuziv, tiranic, pe care nimic din ceea 
ce făcea el nu îl mulțumea. Pentru a simplifica, voi folosi numele 
pământene ale acestora - subiectul meu este Ray și tatăl său, Carl. 
Ray a fost un copil cu o copilărie tulbure, care a crescut lipsit de în- 
credere în forțele proprii și care, în tot timpul vieții sale adulte, s-a 
străduit să depășească aceste sentimente negative. Ray și-a ascuns 
sensibilitatea în spatele unor ziduri protectoare, pe care le-a ridicat 
în jurul său ca să se izoleze de ceilalți. Acest caz vorbește despre ce 
s-a întâmplat când tatăl și fiul s-au întâlnit din nou, în lumea 
spiritelor. 

Vom analiza ceea ce Ray a numit „o întrevedere motivațio- 
nală critică“ cu Carl. Prima scenă începe destul de nevinovat, cu 
urările de bun venit adresate unui suflet nou sosit de către mem- 
brii unui grup matcă. Ne poate ajuta întoarcerea la figura 3, de la 
pagina 143, unde am trasat diagrama unui grup de suflete așa cum 
ar apărea pe jumătatea superioară a unui cadran de ceas. Folosesc 
această tehnică a „ceasului“ cu sufletele proaspăt ajunse în lumea 
spiritelor, pentru a putea determina poziția sufletelor din grupul 
matcă, pe măsură ce subiecții pe care îi hipnotizez le identifică. 


Cazul 47 


Dr. N: Când te apropii de aceste suflete, cum sunt aranjate în 
fața ta? 

S.: Mmm... un fel de semicerc, eu fiind în mijloc 

Dr. N: Vreau să-ți imaginezi pozițiile lor ca și când ar fi 
așezate pe cadranul unui ceas. Tu ești în centru, în punctul de 

unde pornesc limbile ceasului. Persoana așezată chiar în fața ta 
trebuie, așadar, să fie la ora 12. Cea de la stânga la ora 9, iar cea 
de la dreapta la ora 3. Înțelegi? 

S.: Da, dar ghidul meu Ix-Ax este chiar acum în spatele meu. 
Dr. N: E ceva obișnuit la prima reîntâlnire, Ray. Vom pre- 
supune că el este între orele 5 și 7. Acum, spune-mi din ce 
direcţie a cadranului vine prima persoană să te salute? 

S.: Din stânga mea, de la ora 9. 


Notă: Prima persoană care ne iese în întâmpinare și ne salută după 
ce ne-am întors dintr-o viață este întotdeauna un suflet important 
pentru noi. 


Dr. N: E bine. Sufletul ăsta îți apare ca fiind o femeie sau un 
bărbat, sau este un suflet fără gen? 

S.: (cu tandrețe) Este soția mea, Marian. 

Dr. N: Și ce face acum? 

S.: Îmi cuprinde capul în mâinile ei... mă sărută ușor și apoi 
mă îmbrățișează. 


Fiecare spirit are propriul stil de a saluta un nou venit. După 
Marian, vine bunica lui Ray, care îl înfășoară complet cu energia ei, 
cu dragoste, ca într-o mantie. Apoi vine spre el fiica lui, Ann. O 
parte din energia sa este încă pe Pământ, deoarece încarnarea ei 
actuală nu s-a încheiat încă. În ciuda masei sale reduse de energie, 
Ann îl strânge în brațe pe Ray cu o mișcare exuberantă, legănată, 
râzând de atitudinea lui nehotărâtă. 

Pe măsură ce înaintam pe cadranul ceasului, am observat că 
subiectul meu devenea tot mai stânjenit. Am bănuit că un mem- 
bru important al grupului nu se găsea încă în raza vederii lui Ray. 
Cu cât ne apropiam de sfârșitul cercului de suflete, cu atât atmos- 
fera a început să se schimbe în momentul în care Ray a întâmpinat 
ceea ce numesc „sindromul ghemuirii“, produs de un suflet care se 
ascunde după altul. Câteodată, acest act conține o anumită voioșie, 
ca un joc de-a v-aţi ascunselea, dar nu era cazul de data aceasta. 


Dr. N: Este cineva acolo? 
S.: (răsucindu-se inconfortabil pe scaunul din biroul meu) 

Nu... văd o umbră în spatele mătușii Bess. 

Dr. N: (după ce îl liniștesc pe subiectul meu) Ray, spune-mi 
exact ce se întâmplă mai departe. 

S.: Văd o lumină fulgerătoare (recunoscând ceva) Oh... este 
tatăl meu, Carl. Se ascunde în spatele celorlalți. Vrea să fie 
ultimul. Mă evită. Este stânjenit de luminozitatea acestui 
moment... toate imbrățișările astea, râsete, emoții. Tatăl meu 
nu simte nevoia să participe chiar acum la așa ceva, cu mine. 
(sumbru) Nici eu. 


Notă: Puțin mai târziu, în aceeași ședință, fac tranziţia spre sufle- 
tul care a fost încarnat în Car]. 


Dr. N: Vreau ca acum să înaintezi la momentul în care ai 
vorbit cu Carl. Încearcă să-mi dai detalii despre cum s-a 
desfășurat conversaţia ta cu el. 

S.: Ajungem repede la... criticarea a ceea ce s-a petrecut și 
de ce... vorbim despre atitudinile noastre, despre cum am 
judecat anumite situații. Marian și Ann sunt și ele acolo, 
Carl este încă îndurerat. Începe prin a spune: „Am fost prea 
sever cu tine, ca tată. Ceea ce plănuisem, știu, mi-a scăpat 
din mână. Viața asta... pur și simplu, mi-a scăpat de sub 
control..." 

Dr. N: Ce înseamnă acestă recunoaștere pentru tine, Ray? 
S.: (cu o senzație de revelație) Sufletul lui Carl nu este 
asemenea acelui bărbat alcoolic, abuziv care a fost tatăl 
meu... ah, văd niște asemănări... dar bunătatea lui înnăscută 
a fost redusă la tăcere. N-a putut să stăpânească obsesiile 
acestui corp. 

Dr. N: Iartă-mă, Ray dar nu cumva încerci să-i găsești scuze 
pentru ceea ce a făcut? Vreau să spun că și Carl avea de 
învățat niște lecții, nu-i așa? 

S.: Da, bine, s-a oferit să intre într-un trup înclinat spre ieșiri 
emoționale. În afară de faptul că, dinadins, făcea ca lucrurile 
să meargă greu pentru mine, a vrut să vadă dacă își poate 
pondera mai bine acest trup înclinat spre violență. Viaţa 
anterioară a lui Carl a fost o viață de excese. De altfel, 
recunoaște că lucrurile n-au mers prea bine în această viață 
trecută a noastră. Carl n-a făcut ceea ce trebuia. 

Dr. N: (forțând) Nu crezi totuși că sufletul lui Carl se scuză 
pentru ce ţi-a făcut, invocând ca motiv corpul său? 

S.: Nu, aici nu merge așa. Carl explică faptul că n-a reușit 
cu mine în multe rânduri și în multe feluri, dar a învățat din 
viață. Mă întreabă dacă am învățat și eu (pauză). 

Dr. N: Continuă, te rog, despre acest lucru, Ray. 

S.: (oftează adânc) Văd că nu mai e furios și mi se pare ciu- 
dat, pentru că nu sunt obișnuit cu el astfel, cu adevăratul 
lui sine... dar nu va dura prea mult să mă obișnuiesc. 

Dr. N: Luând în considerare toate acestea, Ray, care sunt 
înclinațiile negative ale sufletului lui Carl, pe care le ia cu 
sine în încarnările sale? 

S.: Ştie că are dorința de a controla întâmplările și oamenii 
din jurul lui. Viaţa lui anterioară, cea în care mi-a fost tată, 
i-a alimentat aceste tendințe. Amândoi avem probleme în 
viaţă cu natura noastră combativă. De aceea lucrăm atât de 
bine cu Ann și cu Marian. Ele par să împrăștie frustările 
vieții mult mai ușor decât o facem noi. 

Dr. N: Să ne întoarcem la împrejurările care te-au făcut să 
simți nevoia de a fi controlat de un tată atât de sever, care 
trebuia să facă lucrurile dinadins dificile pentru tine. Chiar 
dacă nu a depășit măsura în îndeplinirea sarcinii sale, tot nu 
înțeleg de ce te-ai oferit să-i fii fiu. 

S.: (râde) Ar trebui să îl cunoști pe ghidul nostru, Ix-Ax. El 
mai degrabă se folosește de umor decât să fie prea moralist. 
Nu ne forțează într-un mod autoritar, pentru că nici eu, nici 
Carl nu reacționăm prea bine la așa ceva. Ix-Ax ne 
îmboldește, lăsându-ne să credem că toate ideile pe care le 
avem vin din propriile percepții. (pauză) Ix-Ax mă lasă să 
cred că mă descurc și apoi îmi răsucește conștiința. Nu e un 
regizor, e un antrenor. 

Dr. N: Îmi pare bine să aud asta despre Ix-Ax, dar cum se 
leagă toate astea de tine și de Carl și de viața voastră tre- 
cută, în care ați avut o relație atât de precară? 

S.: (cu răbdare) În viața anterioară vieții mele cu Carl, am 
fost un orfan care avea niște năravuri urâte. Mi-am pierdut 
adevărata mea identitate în acel trup. A fost ca un apel de 
trezire. 

Dr. N: În ce fel? 

S.: Ca puști, n-aveam pe nimeni care să mă îndrume. Mama 
mea murise. Dacă rămâi orfan când ești atât de mic, ori ajungi 
cineva, ori te distrugi. Problema a fost... că atunci când am 
devenit mai puternic și mai încrezător în mine, nu prea îmi 
păsa de ceilalţi. Îmi făurisem o viață în care primeam, dar 
dădeam înapoi prea puțin. Aveam senzația că oamenii îmi 
sunt datori. 

Dr, N: Ascultă, Ray, de ce trebuie să mergi de la o extremă 
la alta? Nu era mai bine ca în viața ta cu Carl să fi avut un 
tată iubitor, spre a-ți compensa viața anterioară de orfan? 
S.: (ridicând din umeri) Prea ușor. După viața mea de orfan, 
Ix-Ax m-a Întrebat: „Cred că ești gata acum pentru o viață 
în care să fii răsfățat de părinți indulgenți, nu-i așa?“. l-am 
răspuns: „La ascultă, asta nu sună rău deloc“. Apoi el a adău- 
gat: „Să aranjăm pentru tine să fii unicul copil al unor părinți 
bogați?”. Ne-am distrat puțin cu acest scenariu, Carl 
aducând în discuție niște glume despre cum voi dori mulți 
bani de la tatăl meu cel bogat, ca să pariez la cursele de cai. 
Îi plac caii. 

Dr. N: Și-atunci, cum ați ajuns, tu și Carl, la hotărârea de a 
avea o viață chinuitoare împreună? 

S.: Ix-Ax ne cunoaște foarte bine. Nu-mi place deloc să 
abordez viața ușor. l-am cerut, până la urmă, să ne repar- 
tizeze împreună într-un mediu dificil. 

Dr. N: Lucrurile au mers din rău în mai rău pentru tine. De 
la însingurare la înstrăinare, în ultimele tale două vieți, nu 
crezi? Mă întreb dacă tu și Carl ați învățat ceva din relația 
precară pe care ați avut-o ca tată și fiu. 

S.: (pauză, frecându-și mâinile, adâncit în gânduri) Da și nu. 
Este adevărat că am lăsat ca înstrăinarea să-mi servească 
drept scuză pentru lipsa unui progres real în aceste două 
vieţi, dar cel puțin în a doua viață am avut un tată care n-a 
plecat. A fost mai bine cu un Carl abuziv decât cu aban- 
donul total din viața anterioară, când am fost orfan. 

Dr. N: Nu prea e o aprobare. Tot sufletul lui Carl a fost tatăl 
tău și în viața ta de orfan? 

S.: Nu. 

Dr. N: Care a fost lecţia ta principală în aceste două vieți? 
S.: Să imi păstrez identitatea, indiferent de greutăți. Asta mă 
va face un suflet mai puternic. 

Dr. N: Sunt sigur că așa va fi, Ray. Nu crezi totuși că, din când 
în când, ar trebui să o iei mai încet, acceptând și vieți mai 
ușoare, măcar și pentru o schimbare de ritm? Ar fi chiar așa de 
rău să îți tragi răsuflarea și să îți construiești o 

temelie mai solidă, pentru ca trupurile tale viitoare să-și 
păstreze identitatea? 

S.: (vădit nemulțumit de această sugestie) Nu! Ți-am spus că 
o pot face și Ix-Ax o ştie și el. Puterea mea constă în perse- 
verența de a lupta cu greutățile. Viaţa mea avându-l tată pe 
Carl a fost testul că mi-am revenit din viața anterioară de 
orfan, test pe care l-am trecut. (cu glas puternic) Am învățat 
multe pentru viața următoare, și îi repet și lui Carl, ca să îl fac 
să se simtă mai bine. 

Dr. N: Cum rezolvați toate acestea în lunea spiritelor? 

S.: (cu un ton mai contemplativ) Când suntem singuri, ne 
place să ne schimbăm energia gândurilor și ale amintirilor din 
viața pe care am trăit-o împreună. 

Dr N: E vorba de acel schimb mental și complet de care am 
mai auzit? 

S.: Da, fiecare particulă a identității mele ca fiu al lui Carl în 
acea viaţă i se transferă în timp ce el își proiectează asupra mea 
toate amintirile ca tată al meu. Este foarte subiectiv... Și e bine. 
În grupul meu, noi numim asta trecerea de la unul la celălalt a 
cupei durerilor. 

Dr. N: Și toate perspectivele sunt complet cinstite? 

S.: Nu încape înșelătorie aici. 

Dr. N: Durează mult schimbul? 

S.: Nu, transferul este scurt, dar complet. După aceea, 
cunoaștem toate încercările, greutățile, durerile și furiile... 
impulsurile... din perspectiva 

celuilalt, pentru că, de fapt, este ca și cum ai fi în vechile lor 
trupuri. Devenim cealaltă persoană. 

Dr. N: Aduce iertare acest schimb mental? 

S.: Este mult mai mult decât asta. Este un amestec, greu de 
descris, a două minți. Putem experimenta ce împrejurări l-au 

condus pe celălalt să facă anumite alegeri. Simt lipsa de 
împlinire a lui Carl, și el pe a mea. O dată schimbul făcut, el 
pătrunde atât de adânc, încât iertarea celuilalt nu mai este 
| necesară. Te ierți pe tine însuți și apoi ne vindecăm unul pe 
|. celălalt. Înțelegerea este absolută. Vom încerca din nou, într-o 
| altă viață, până când vom reuși. 
| 
| 
| 


După ultimele lor vieți trăite împreună, Ray și Carl se simt 
uțin stingheriți la început, în lumea spiritelor, dar apoi se re- 
ca și sunt din nou fericiți în grupul lor de suflete. Aceasta 
u înseamnă că purtarea lui Carl a fost repede iertată în lumea 
ppiritelor. În timp ce viața sa a fost revăzută și evaluată, înainte 
tle a-l vedea pe Ray, Carl era extrem de conștient de durerea și 
răul pe care i le pricinuise acestuia. În acest caz acționează două 
forțe. Prima este subversiunea potențială a deplinătății caracteru- 
lui sufletului, exercitată de atributele biofizice ale trupului său 
pazdă și de efectele specifice ale mediului. Al doilea factor 
implică rolul care a fost atribuit fiecăruia dintre ei, in contextul 
cauzalității karmice. 

Fiecare viață este o bucată de pânză și toate laolaltă ne alcătu- 
iesc întreaga tapiserie a existenței. Dacă un membru al familiei sau 
un prieten este aspru și intransigent cu noi, sau dimpotrivă, dă 
dovadă de slăbiciune și de neimplicare emoțională față de noi în 
viață, vedem numai o porțiune exterioară a întregului caracter al 
acelui suflet. Toate rolurile ce sunt atribuite în viață au un scop. 
Dacă ai crescut cu un părinte foarte dificil, așa cum a pățit Ray cu 
Carl, pune-ți această întrebare: Ce-am învățat din această situaţie? 
Aş mai fi câștigat aceeași înțelepciune dacă acea persoană n-ar fi 
fäcut parte din viața mea? 

Ray a avut greutățile lui în viața actuală, cu dependența de 
droguri și medicamente, plus cu o purtare obsesivă. Și totuși, la 
patruzeci și cinci de ani, își adună resursele interioare și face ca 
lucrurile să se schimbe total. Din ceea ce mi-a spus Ray, faptul 
că a luat contact cu adevărata identitate a sufletului său, în tim- 
pul întrevederii noastre, i-a fost de mare folos. Sufletul lui Carl 
este acum fratele mai mare al clientului meu; ei doi nu s-au avut 
prea bine când erau mai mici. Multe dintre aceleași modele 
relaționale din trecut se desfășoară între cei doi frați şi azi. Chiar 

și așa, aceste două suflete au fost mult mai legate unul de 
celălalt în calitate de frați, decât ca tată și fiu. 

Datorită faptului că nu și-a transpus amintirile neplăcute în 
această viață, sufletul lui Ray trăiește într-un trup mai sănătos din 
punct de vedere mental. În acest timp, sufletul subiectului Ann, un 
personaj principal, este mama lui Ray. Ea îi aduce în viața actuală 
dimensiunea unei generații diferite. Gershen Kaufman a scris că „a 
te rușina este un fel de a-ți ucide sufletul“. Una dintre problemele 
cu care se confruntă Ray este tocmai aceasta - rușinea. Jena ne 
paralizează 

Minţile, deoarece induce sentimente de neacceptare, de 
inutilitate și de lipsă a valorii proprii. Poate fi atât de copleșitoare, 
încât să împiedice orice progres al sufletului. Cu toate acestea, Ray 
este un suflet neobișnuit de hotărât care, după cum am văzut, nu 
va renunța la aceste vieți dificile pentru puțină odihnă. Cu fiecare 
viață grea devine mai puternic. 

Cazul 47 ilustrează că există suflete care cer mereu tipuri de 
trupuri menite să le pună la încercare slăbiciunea de caracter. Atât 
Ray, cât și Carl, sunt suflete ce devin repede dependente de 
trupurile lor. De ce continuă totuși să ceară astfel de corpuri? O 
fac pentru a exersa. Orice comportare obsesivă care schimbă dis- 
poziţia sufletească este o împrejurare dificilă și Ray are hotârea să 
învingă acest lucru înainte de a merge mai departe. Știu că acest 
suflet face progrese. După două căsătorii nereușite, Ray mi-a spus 
că a întâlnit femeia visurilor lui, dar că trebuia să se elibereze de 
droguri și de alcool ca s-o aprecieze. Am descoperit că cea care va 
fi soția lui este sufletul subiectului Marian. 

Un ultim cuvânt despre sindromul „ghemuirii“, prin care un 
suflet care se întoarce e posibil să nu vadă de la început clar un 
membru al grupului. Când acest lucru i se întâmplă cuiva care se 
află în biroul meu, e posibil ca sufletul care se ascunde de 
conștiința unui client să aibă un puternic impact în viitor asupra 
acestuia. Îmi amintesc de o tânără văduvă care a venit să mă vadă 
pe când purta încă doliu după moartea soțului său. l-am revăzut 
împreună pe toți membrii grupului ei de suflete, printre care se 
afla și sufletul soțului ei mort. El a îmbrățișat-o, într-o scenă 
emoţionantă, sfătuind-o să fie tare, că lucrurile se vor îndrepta. 
Apoi, ea a spus: „Ah, mai e ceva. O figură întunecată, 

ascunzându-se în spatele celorlalți. Oh... este sufletul viitorului 
meu soț. Sunt sigură... dar încă nu ne-am întâlnit în viața aceasta. 
Nu trebuie să știu de pe acum cine anume este, pentru că ar dis- 
pârca spontaneitatea întâlnirii noastre.“ 


' Interacțiunea dintre grupurile de suflete 


Am menționat că aproape toate grupurile de suflete mai 
tinere rămân în zonele lor de studiu. La nivelurile I şi II în special, 
bpaţiile care le sunt desemnate sunt sacrosancte, având limite 
sutoimpuse între clase. Baza acestor convenții este faptul că toate 
vufletele respectă intimitatea muncii care se desfășoară în alte zone 
de studiu. Clasele spirituale nu sunt ca acelea de pe Pământ, unde 
avem nevoie de scutiri pentru absenţe. Sufletele au libertatea de a 
refuza oricând să studieze alături de colegii lor. Dacă un suflet vrea 
să fie singur sau să studieze în particular un anurnit domeniu pe 
care îl consideră benefic, are libertatea de a face acest lucru, atât 
limp cât această activitate nu influențează lucrul unui alt grup. 

Cred că sufletele nu sunt forțate să studieze, unele dintre ele 
luându-și chiar lungi perioade de odihnă. Chiar așa fiind, majori- 
tatea sufletelor cu care vorbesc se simt lăsate deoparte dacă nu 
sunt implicate în vreun proiect alături de colegii lor. Ceea ce le 
«determină să își dorească să se implice este plăcerea de a stăpâni 
diverse abilități. Astfel, majoritatea sufletelor nu doresc să fie 
implicate în proiectele aflate deja în curs în alte grupuri. Cred că 
niciodată două grupuri învecinate nu se află exact la același nivel 
in toate disciplinele de studiu. Așa că, indiferent de nivelul de dez- 
voltare la care ne aflăm, nu este ușor să vizităm o altă clasă și să 
învăţăm ceva dintr-o lecţie în desfășurare. 

Vizitele între membrii grupurilor de suflete sunt selective, 
liind destinate unor motive precise. De vreme ce aceste întreve- 
deri se fac la invitaţiile ghizilor profesori, întâlnirile în speță 
reprezintă în lumea spiritelor mai degrabă excepția decât regula. 
Există grupuri care se asociază cu cei care stau un timp acolo, în 
timp ce altele par să nu vadă deloc suflete din alte grupuri, decât 
când sunt departe de zonele lor de studiu. Când sufletele ajung 
aproape de sfârșitul nivelului II de pregătire, încep să depună 
eforturi susținute. Subiecții mei vorbesc cel mai des despre 

oportunitatea vizitării altor grupuri matcă tocmai atunci când se 
află în acest moment al instruirii lor. Clientul din următorul meu 
caz vorbește despre una dintre aceste vizite, 


Cazul 48 


Dr. N: De ce ai vrut să vizitezi grupul alăturat? 

S.: Provin dintr-un grup mai puțin serios decât multe altele, 
Îmi place să vizitez aceast grup matcă, pentru că ei sunt ceva 
mai înaintați decât cei din grupul meu. Cei mai mulți dintre 
ei sunt aproape gata să acceadă la studiul independent și, de 
asemenea, par foarte hotărâți. Le spun câteva glume despre 
grupul meu, ca să îi mai destind, iar ei îmi dau idei practice, 
Dr. N: Îi vizitezi des? 

S.: Nu, cu toții știm cât de ocupat e fiecare și respect asta. Nu 
îmi place să îi intrerup prea mult. 

Dr. N: Povestește-mi despre ultima ta vizită și ce ți s-a întâm- 
plat atunci. 

S.: (pauză) Erau în mijlocul unei discuţii aprinse. Unul dintre 
membrii lor, Orick, vorbea despre o secvență dintr-un vis pe 
care îl avusese în timpul unei încarnări recente. Orick s-a gân- 
dit că le-ar plăcea să afle despre acest incident. 

Dr. N: E vorba de un eveniment implicând un vis al lui Orick 
din ultima încarnare a acestuia? 

S.: Exact. Cineva din grupul lui, care nu era încarnat, îi tri- 
misese lui Orick informația cât timp era adormit și mintea lui 
omenească nu a interpretat-o cum trebuie. 

Dr. N: A fost greșeala celui care a trimis acel vis sau a lui 
Orick? 

S.: Trebuie să înţelegi că grupul pe care il vizitez este profe- 
sionist cu lucrurile acestea. Nu le plac greșelile. Este un grup 
foarte serios. 

Dr. N: Continuă, te rog. Ce ai aflat din cele povestite de Orick 
despre visul lui? 

S.: A doua zi dimineață, după acest vis, Orick a spus că s-a 
cufundat într-o meditație adâncă, pentru a încerca să-și clari- 
fice mesajul pe care îl primise în timpul nopții. Bănuiesc că 
era prea tulburat în mintea lui umană, ca să înțeleagă prea 

mult. Orick l-a dojenit puțin pe prietenul lui - acela care îi 
trimisese mesajul - în sensul că ar trebui să se mai 
perfecționeze în ceea ce privește trimiterea de mesaje prin 
intermediul viselor. 

Dr. N: Ce i-a zis lui Orick cel care i-a trimis visul? 

S.: A spus cu dezinvoltură: „Nu, tu ai tradus într-un fel imper- 
fect informația trimisă de mine și apoi ai acționat greșit, pe 
baza propriei dezinformări“, 

Dr. N: Şi ce a dedus grupul pe care îl vizitai în urma acestei 
discuţii dintre Orick și prietenul lui? 

S.: Cred că au ajuns cu toții la concluzia că, deși două suflete 
sunt foarte apropiate, aspectele imperfecte care țin de capa- 
citatea de recepţie a creierului uman pot compromite orice 
transmisie. Lucrul cel mai sigur pe care îl poate face un suflet 
din lumea spiritelor e să trimită mesajul de mai multe ori și să 
nu se bazeze pe un singur mediu de transmisie, cum ar fi 
starea de visare. Deci, mesajele trebuie să fie scurte și foarte 
clare. 

Dr. N: Așadar, a fost o vizită productivă pentru tine? Ai 
învățat ceva? 

S.: Întotdeauna aflu câte ceva. De cele mai multe ori, când 
sunt în acest grup, tac și ascult. Discuţia despre transmiterea 
mesajelor spirituale mi-a fost folositoare și tot ce am învățat 
am dus cu mine la grupul meu de studiu. 


Acele grupuri care nu se simt prea confortabil cu vizitatorii 
obișnuiți pot să întâmpine cu totul altfel un specialist avansat sau 
un suflet de profil înalt care este unic pentru experiența lor. Am 
prezentat exemplul unei astfel de vizite în capitolul 5, prin inter- 
mediul culorilor vizitatorilor. Și totuși, chiar și grupurile de tip clan 
par să se bucure de compania altora în afara ariilor lor de studiu. 
Am trecut deja în revistă zonele în care multe grupuri primare se 
întâlnesc și discută. Pentru multe suflete, această practică este con- 
siderată recreație. 

Deoarece multe suflete devin neliniștite uneori în ceea ce 
privește munca lor, sufletele instructori aranjează adesea unele 
adunări în centrele comunității menite audierii unor invitați. 
Conferențiarii invitați oferă sufletelor o pauză din a-i audia numai 

pe profesorii lor, lucru care permite grupului de suflete câștigarea 
unor noi perspective față de anumite subiecte de interes general. 
Aceste mesaje se pot referi la cum să îi apreciem pe ceilalți, la be- 
neficiul pe care ni-l aduc faptele bune, la loialitate, integritate și la 
modalitățile de a fi generoși cu talentele pe care le avem. Știu că 
exprimarea tuturor acestor sentimente morale nu prea seamănă cu 
o recreație, dar vorbitorii își condimentează adesea discursurile cu 
anecdote și cu multe alegorii prin care fac paralele cu experiențele 
lor pământești. Există totodată și niște conversații subtile purtate 
de maeștrii unui anumit domeniu și membrii unei audiențe for- 
mate din suflete, pe care clienții mei nu mi le pot traduce. Citez în 
cele ce urmează o declaraţie referitoare la farmecul unei astfel de 
adunări: 


Instruirea noastră este ajutată și de anumiţi conferențiari 
invitati. Ei sunt diferiți în ceea ce privește înfățișarea și caracterul 
ghidului meu personal și asta e bine. Printre ei e și o femeie pe 
nume Shalakin, pe care o ador. Ea vine câteodată în centrul nos- 
tru şi am grijă să nu ratez niciodată ocazia de a o vedea. 
Abilitatea ei constă în capacitatea de a atinge miezul oricărei 
probleme care i se ridică. Femeia poate lua o problemă complexă 
și în scurt timp să mi-o explice atât de clar și de cuprinzător, încât 
știu că a doua oară când voi fi confruntat cu acea întâmplare în 
viață mă voi descurca mult mai bine. Shalakin ne spune să îi 
ascultăm pe oamenii de pe Pământ care nu ne plac în mod 
deosebit, pentru că putem învăţa câte ceva de la oricine. 


Activități de recreere în lumea spiritelor 


Timpul liber 


Această secțiune este dedicată tuturor acelora care se tem că 
viața de dintre vieți implică numai muncă și nici un fel de dis- 
tracție. Sintagma R&R (odihnă și distracție, rest and recreation 
în limba engleză) este chiar potrivită în lumea spiritelor și am 
ascultat afirmațiile a sute de clienți despre ceea ce fac ei în afara 
locurilor în care se pregătesc. După moartea fizică, spiritul nos- 
tru continuă să păstreze toate amintirile esențiale din viața 
pământească. Senzația de a gusta mâncarea și băutura, de a atinge 

trupurile umane, mirosul, imaginile și sunetele plimbărilor prin 
pustietate, escaladatul munților și băile în mările de pe Pământ 
rămân alături de suflet. Memoria eternă iși poate aminti de 
mișcările motrice și de plăcerile senzoriale ale trupului omenesc, 
cât și de toate sentimentele generate de acestea. Astfel, este nor- 
mal ca sufletele să dorească să păstreze aceste amintiri terestre, 
prin recrearea în lumea spiritelor a trupurilor lor de dinainte. La 
urma urmei, aici (în lumea spiritelor) începe proiectarea concep- 
tuală și se desăvârșesc modelele finale ale energiei organismelor 
fizice. 

În această secțiune, voi discuta și despre călătoriile făcute de 
către suflete pe Pământ, în timpul vieții de dintre vieți, privite ca 
o parte a R & R (odihnei și distracţiei, rest and recreation). În capi- 
tolul 8 voi vorbi despre sufletele care călătoresc în alte lumi decât 
Pământul. Aceste excursii ale sufletelor pot fi interpretate și ca 
„vacanțe de lucru“, menite explorărilor și studiului, sau pot fi de- 
dicate în exclusivitate petrecerii timpului liber. În cadrul acestor 
voiaje în universuri fizice şi imaginare, timpul pentru studiu, cât și 
timpul liber sunt alocate într-un mod flexibil, în funcție de scopul 
principal al călătoriei și de dispoziţia în care se găsește sufletul. De 
vreme ce am dedicat acestă secțiune activităților de recreere ale 
sufletelor, cazurile mele referitoare la călătoriile pe Pământ, ca și la 
alte activități din lumea spiritelor, vor fi privite din punctul de 
vedere al divertismentului sufletelor. 


Pauzele pentru repaos 

Subiecții mei fac o diferenţă între pauzele scurte din timpul 
studiului și cele care implică o perioadă mai mare de timp menită 
recreerii. În cele ce urmează, redau cele ce mi-au fost relatate de 


un client de sex masculin, ca pe un exemplu tipic al pauzelor din 
timpul studiului: 


În grupa mea suntem zece persoane și în timpul acestor pauze 
scurte ne despărțim. Îmi place să hoinăresc, departe de gardul 
nostru. Mă pot duce pe culoar sau afară, în aer liber, unde stau 
de vorbă oameni din multe alte grupuri. Ce îmi place la aceste 
pauze obișnuite menite odihnei este spontaneitatea. Putem 
întâlni cu ușurință pe cineva cu care, cândva, într-o viaţă viitoare, 

ne-ar plăcea să avem o relaţie. Nu e vorba numai de faptul că dis- 
cutăm în aceste pauze, mai interesant este că avem posibilitatea 
de a întâlni și de a cunoaște alte feluri de suflete. Bineînţeles că 
există întotdeauna și plăcerea de a te lovi de câte cineva pe care 
Lai cunoscut într-o viață anterioară și pe care nu l-ai mai văzut 
de mult timp, prilej cu care mai schimbăm câte o impresie. 


O altă clientă, vorbindu-mi despre pauzele din timpul stu- 
diului petrecute alături de membrii grupului ei (care preferă să se 
încarneze în trupuri femeiești), mi-a spus următoarele: 


Mergem într-un loc înconjurat de o grădină luxuriantă. Aici este 
o piscină frumoasă, plină cu energie lichidă vibraţională, ce are 
calități regenerative. Nu este adâncă, așa încât mai curând 
putem să ne bălăcim decât să înotăm. Plutim de jur împrejur 
asemenea nimfelor din ape și ne spunem unele altora povești dis- 
tractive despre viețile noastre. 


În acele grupuri în care sufletele nu sunt încă în totalitate 
androgine, am auzit despre anumite activități de recreere orientate 
în funcție de genul căruia îi aparțin sufletele respective. Acest lu- 
cru nu mă surprinde. Așa cum am arătat mai înainte, sufletele mai 
tinere înclină spre un gen sau altul când se încarnează pe Pământ. 
Un subiect mi-a zis: „În timpul picnicului pe care l-am organizat 
în pauză, eu și prietenele mele am cochetat cu niște suflete mas- 
culine din alte grupuri apropiate. I-am amenințat că vom deveni 
soțiile lor în următoarea viață dacă nu se poartă frumos.“ 


Singurătatea și liniștea ca R&R (odihnă și distracție) 


Din cauză că activitățile din grupurile de suflete sunt solici- 
tante, exită suflete care preferă să-și petreacă timpul liber în sin- 
gurătate. Cu toții cunoaștem persoane care preferă să fie singure 
decât în societate. Mulţi dintre noi suntem atât de ocupați cu 
rolurile agitate pe care le jucăm în viață, încât ne este greu să 
vedem cine suntem cu adevărat. În cazul 22 din capitolul 4, fac 
referire la sufletele singuratice care necesită o lungă perioadă de 
adaptare în singurătate, în special după ce au dus o viață grea. 
Aceste suflete nu sunt, de obicei, ființe orientate spre monahism, 

care au nevoie de perioade regulate de singurătate de-a lungul 
existenței lor. Cu siguranță, multe suflete reîntineresc datorită sin- 
purătății. Totuși, am întâlnit anumite suflete ce par să aibă nevoie 
in mod regulat de perioade de izolare, pe parcursul instruirii lor. Pe 
multe dintre acestea le consider suflete ascetice. Cred că atracția 
resimțită de aceste suflete pentru perioadele de liniște reprezintă 
o formă de contemplație mentală asernănătoare aceleia din mânăs- 
tirile de pe Pământ, în cadrul cărora ne concentrăm asupra unor 
principii spirituale. Un client a făcut următoarea declarație: 


Colegii din grupul meu îmi spun țesătorul-de-cununi. Îmi place 
să fiu singur, pentru a mă putea cerceta și înțelege pe mine în- 
sumi. În acest timp îmi creez benzi circulare de energie pe care le 
împletesc ca pe o tapiserie a vieților mele și a altor șase prieteni 
apropiaţi. Etalez diversitatea experiențelor vieților noastre împle- 
tind diferite materiale - atribute ale energiei - ceea ce reprezintă 
ornamentele oamenilor și ale evenimentelor. Pentru a putea face 
acest lucru în mod adecvat, îmi trebuie o concentrare maximă. 


Subiecţii mei spun că dorința de singurătate în lumea 
spiritelor vine dintr-o nevoie intensă de a trăi în cadrul comuniu- 
nii sacre a gândurilor pure, de a încerca să atingă Sursa din care ei 
înșiși au provenit. Mulţi afirmă că au unele momente de profund 
succes, dar acest lucru presupune o muncă intensă. Am descoperit 
că unele dintre aceste suflete ascetice întâmpină dificultăți în ceea 
ce privește participarea la activitățile colective și că evită perioa- 
dele de recreere, pentru că preferă contemplația. În ciuda detașării 
lor din timpul pregătirii, aceste suflete au capacitatea de a-și aduce 
importante contribuții în domeniile de activitate. 


Călătoria pe Pământ în scopuri de odihnă și distracție 

Există suflete care coboară pe Pământ între vieți ca ființe 
invizibile, astfel încât pot reexperimenta mediile fizice din trecut. 
Singura problemă pe care o ridică această călătorie este că aceste 
suflete trebuie să se întoarcă la timpul cronologic, ceea ce înseam- 
nă că vor fi derutate de schimbările petrecute față de ultima oară 
când au mai fost aici. În capitolul 3, sufletul din cazul 17 descria 
că s-a întors pe Pământ într-o excursie, întâlnind cu acest prilej alte 

suflete dezincarnate, dintre care unele erau dislocate. Acest factor, 
impreună cu dorința de a nu altera amintirile vechi și originale, 
poate determina sufletele să nu revină pe Pământ între vieți. Există 
suflete care consideră că aceste călătorii nostalgice sunt nesatis- 
făcătoare și chiar frustrante, având în vedere că presupun 
întoarcerea într-un mediu fizic în lipsa unui trup. Această situație 
nu se aplică sufletelor care se întorc pentru a alina și a ajuta ființe 
iubite, nefiind motivate de dorințe de recreaţie. 

Din câte am observat, există unele schimbări care par să aibă 
cel mai mare impact asupra sufletului aflat în vacanță. Multe nu se 
vor întoarce pe Pământ între vieți pentru a se recrea, din cauza 
modernizării de zi cu zi a comunității căreia odată i-au aparținut. 
În dimensiunile îndepărtate de punctul 0 de pe Pământ, imaginile 
locurilor și ale oamenilor care au trăit cândva acolo sunt înghețate 
într-un vid etern care nu dispare niciodată din existență. Modelele 
particulelor de energie reprezentând anumite momente ale istoriei 
omenirii pot fi refăcute ori de câte ori sufletele aflate în afara tim- 
pului fizic absolut o doresc. 

Nu în ultimul rând, există suflete care tot mai vor să revină în 
vizite terestre, în ciuda tuturor neajunsurilor. Următorul meu caz 
este unul dintre aceste suflete, căruia îi face plăcere să hoinărească 
în jurul vechilor sale locuri de pe Pământ. Am ales acest exemplu 
din motive subiective. Locurile descrise sunt cele în care am 
copilărit și eu. Subiectul cazului 49 și cu mine am avut aceleași 
activități, care chiar s-au suprapus cu timpul, în decursul ultimilor 
cinci ani ai vieții sale, sfârșite în 1948. Așa cum înțeleg acest caz, 
mă întreb dacă nu cumva voi imita eu însumi, în secolul al 
XXI-lea, modalitatea de recreere spirituală a acestui suflet. 


Cazul 49 


Dr. N: Care anume activitate de recreație între vieți consideri 
că ar fi cea mai plăcută? 

S.: Îmi place să vin pe Pământ. 

Dr. N: Unde anume te duci? 

S.: În ultima mea viață am iubit plajele din sudul Californiei. 
Așa că mă întorc să mă întind pe nisip la soare, să mă plimb 
pe plajă alături de pescăruși și să fac surfing. Pasiunea mea 

sunt valurile - senzaţia de mișcare și spuma pe care o fac când 
se sparg. 

Dr. N: Cum poți experimenta în întregime toate acestea pe 
plajă dacă nu ai trup omenesc? 

S.: lau cu mine suficientă energie pentru acest lucru, dar nu 
destulă pentru a fi văzut. 

Dr. N: Mi s-a spus că în multe astfel de plimbări sufletul poate 
lua 100 % din energia sa. Tu cum procedezi? 

S.: Pe Pământ nu facem astfel, pentru că nu ar fi cinstit să 
speriem oamenii. Nu iau mai mult de 5 %, de obicei chiar mai 
puțin. 

Dr. N: Poţi să tai valurile? 

S.: (râzând) Bineînțeles, de ce crezi că vin? De asemenea, zbor 
cu păsările și mă joc cu delfinii. 

Dr. N: Dacă ai fi un spirit care stă pe plajă bucurându-se de 
soare și aș trece peste tine, ce aș vedea? 

S.: Nimic, sunt transparent. 

Dr. N: Înseamnă că dacă hoinăresc de-a lungul plajei și trec 
pur şi simplu prin tine, prin spațiul tău, o fac fără să îți simt 
prezența? 

S.: Bine... unii oameni pot simţi ceva, dar, probabil, îl vor 
interpreta drept un rod al imaginației lor. 

Dr N: Poți merge să experimentezi tot ce mi-ai descris și în 
alte lumi fizice? 

S.: Da, însă iubesc această zonă și am fost pe aici în mai multe 
vieți. De aceea mă întorc. Pentru mine, marea face parte din 
sufletul meu. Aș putea să mă duc în alte lumi acvatice sau să 
creez toate acestea în lumea spiritelor, dar nu ar mai fi același 
lucru pentru mine. 

Dr. N: Unde sunt celelalte locuri favorite de joacă ale tale - 
ținând seama numai de acelea de pe Pământ? 

S.: În jurul mărilor Mediterană și Egee. 


Crearea așezărilor pământești 


Apașii cred că „înțelepciunea se află în locurile unde locuim“. 
De vreme ce e posibil să creăm orice realitate în lumea spiritelor, 
nu este un lucru neobișnuit că unele suflete doresc să-și petreacă 
perioadele de vacanță în casele unde au locuit pe Pământ. De 

multe ori aceste suflete preferă să suspende curgerea timpului în 
care au trăit într-o viață anterioară, spre a nu se expune creșterii 
populației și schimbărilor care au afectat vechea lor așezare. Este 
ca și când ar îngheţa toate aceste clipe în trecut, lucru pe care 
sufletele care vor să-și petreacă timpul liber în lumea spiritelor îl 
pot face. 

Aceste suflete pot dori să-și construiască mental o copie 
exactă a locurilor familiare în jurul cărora au trăit, cum ar fi 
zonele de la țară, parcurile, străzile și orice alte edificii care le 
amintesc de vechile lor așezări. Trebuie doar să evoce aceste locuri 
aflate în memorie și să folosească raze orientate de energie pen- 
tru ca imaginile să apară. Pentru a executa în întregime aceste 
proiecte create din energie pură, poate fi necesar și ajutorul alto- 
ra. Odată instalate, vizualizările se vor dezintegra numai atunci 
când sufletul își va pierde interesul față de acestea. Trupurile pe 
care sufletele le-au avut în timp ce trăiau în anumite locuri pot fi, 
de asemenea, recreate ori de câte ori aceste entități sunt prin 
preajmă. Sufletele pot dori să își aducă și vechile lor animale de 
casă în acest scenariu, lucru pe care îl voi explica mai pe larg în 
capitolul despre animale. Trebuie să spun că multe dintre sufletele 
care apreciază acest tip de recreere sunt iubitoare de distracţii și 
au simțul umorului. Își pot ruga prietenii lor din trecut să vină să 
le stea alături în locaţiile geografice de interes comun ce au fost 
recreate. Sufletele pereche au prioritate aici, după cum se vede și 
din următorul citat: 


„Eu și soția mea, Erika, am îndrăgit căsuţa pe care am con- 
struit-o în Alpii bavarezi. Ne-am dorit să o avem și după moarte 
și astfel am înălțat-o cu ajutorul profesorului nostru care ne ajută 
să ne folosim energia. A considerat că acesta este un exercițiu bun 
pentru noi. Modelul era în mintea mea și el l-a văzut perfect, 
înainte ca noi să începem transmisiile de energie. Pentru exte- 
rioare, ajutorul a venit de la prietenii noștri Hans și Elfie, care au 
locuit aproape de casa noastră în Germania și acum sunt cu noi. 
Aranjamentul interiorului l-am făcut eu și Erika, fără ajutorul 
nimănui. Eu am creat vechea mea bibliotecă, iar soția mea a 
aranjat bucătăria exact cum era înainte. Este minunat să fiu 
iarăși singur cu ea în felul acesta.“ 

Oamenii se întreabă dacă sufletele pot avea relații fizice 
intime cu trupurile lor recreate. Dacă un contact sexual reușit își 
ure originea în minte, atunci sufletul pur are parte de toate be- 
neficiile și de nici una dintre inhibiţiile fizice. În lumea spiritelor 
nu este posibil să te prefaci. Din câte pot să-mi dau seama, are loc 
o pierdere totală a senzațiilor tactile prin faptul că nu mai suntem 
intr-un corp fizic dens și dotat cu sistem nervos. În orice caz, în re- 
crearea spirituală a trupului omenesc, lipsa totală a simțurilor sen- 
oriale este un lucru care nu știrbește prea mult puterea erotică a 
două minți complet împreunate. 

Dragostea înseamnă dorința de a ne uni în totalitate cu obiec- 
tul iubit. Spiritele au capacitatea de a-și exprima dragostea mult 
mai intim între vieți decât pe Pământ. Chiar și așa, unele suflete 
sunt încă motivate de dorința de a crea acele scene din viața ante- 
rioară în care a înflorit dragostea lor. Re-crearea acestor scene este 
semnificativă pentru parteneri. La urma urmei, un stimulent 
major al multor suflete pentru a se reîncarna e reprezentat tocmai 
de plăcerile exprimării fizice într-o formă biologică. 


Sufletele animalelor 


Îmi amintesc că am ținut un discurs în New York, și în timpul 
alocat întrebărilor asistenței, o femeie care stătea în rândul întâi 
mi-a pus următoarea problemă: „Credeţi că pisicile au suflete?“. 
l-am răspuns: „Aveţi cumva o pisică?”. În timp ce femeia a ezitat 
un moment, un prieten care stătea lângă ea a zâmbit și a ridicat 
patru degete. Dintre toți iubitorii de animale din lume care sunt 
interesați de această întrebare, trebuie să fiu cel mai atent cu cei 
care au pisici. I-am spus femeii din Manhattan că, din moment ce 
nu am hipnotizat niciodată o pisică, nu pot să afirm că pisicile au 
suflet. Acest lucru n-a făcut-o cu nimic mai fericită. Am adăugat 
apoi că unii dintre clienții mei mi-au spus că au întâlnit animale în 
lumea spiritelor, în perioada de dintre viețile lor. 

Religiile lumii s-au întrebat mult timp dacă animalele au 
suflet. Religiile orientale afirmă că sufletele animalelor sunt 
egale cu cele ale oamenilor. ludaismul distinge mai multe nivele 
ale sufletelor, cel mai jos dintre acestea fiind cel al animalelor, 
iar cel mai înalt, cel al omului. Musulmanii consideră că ani- 
malele au spirit, dar că sufletele acestora nu sunt nemuritoare, 

pentru că animalele nu pot alege în mod conștient între Rai și 
Iad. Religia creștină rezervă sufletul nemuritor numai oamenilor 
drepți, fără păcat. 

Deținătorii de animale, care interacționează cu acestea, își 
proiectează o bună parte din energia spirituală către aceste crea- 
turi, care reacționează în diferite moduri, în funcţie de tipul și per- 
sonalitatea animalului respectiv. Reprezintă, oare, aceste trăsături 
un suflet? Știm că animalele gândesc, dar nu suntem siguri de 
nivelul gândirii lor. Câinii sunt protectori, pisicile, pline de viață, 
iar delfinii au modele complexe de comunicare. Poate, oare, exis- 
tența unei gândiri raționale, sau lipsa acesteia, să se instituie într-un 
criteriu de a stabili dacă animalele au sau nu suflet? 

Toți cei care au animale de casă vor spune că acestea sunt 
înzestrate cu o personalitate proprie și, mai mult, cu capacitatea de 
a simți nevoile stăpânilor. Este un fapt cunoscut că animalele ne 
pot aduce alinare în timpul doliului și când suntem bolnavi. 
Animalele au capacitatea de a ne îmbunătăți dispoziția și a ne 
ajuta vindecarea, prin faptul că ne oferă dragoste și se află alături 
de noi în mod necondiționat. Acelor persoane care cred că ani- 
malele sunt ființe ceva mai simțitoare, dar care au numai instincte, 
le-aș putea spune că, dacă animalele au capacitatea de a percepe 
gândurile, atunci au și energie individualizată la un anumit nivel. 

Subiecții mei susțin că fiecare animal are propria sa clasă de 
energie inteligentă și sufletele oamenilor nu pot urca sau cobori pe 
această scară de la o formă la alta. Aceste particule de energie se 
întind de la forme complexe de viață, cum este cazul cimpanzeilor, 
la structuri mai simple. În ciuda refuzului transmigrației observat 
la subiecții mei, probabil că toată materia, atât cea organică, cât și 
cea anorganică, proiectează o energie vibrațională asupra 
Pământului și, probabil, au o anumită legătură într-un mod 
intenționat. 

Mi s-a spus de către clienţii care au avut legătură cu o va- 
rietate de animale în lumea spiritelor că, într-adevăr, toate au un 
fel de energie a sufletului. Nu sunt asemenea sufletelor umane și 
diferă, de asemenea, și între ele. După moarte, energia din aceste 
animale „există în sfere diferite de cele ale sufletului uman“. Pentru 
o persoană aflată în transă, sferele reprezintă spații care au fiecare 
propriile modele și funcții specifice. Am avut o serie de rapoarte 

ve cuprindeau informații despre sufletele animalelor din lumea 
spiritelor. Cazul următor, relatat de un subiect pe nume Kimoye, 
este un bun exemplu în acest sens: 


Cazul 50 


Dr. N: Kimoye, cum îţi place să te recreezi? 

S.: Sincer, sunt un suflet liniștit, nesociabil și îmi place să fac 
două lucruri: mă ocup cu grădinăritul și mă joc cu animalele, 
în timpul în care nu sunt împreună cu grupul meu. 

Dr. N: Chiar cultivi niște plante în lumea spiritelor? 

S.: A crea din energie lucruri însuflețite este unul din 
exerciţiile noastre importante. 

Dr. N: Spune-mi câte ceva despre cum te joci cu animalele. 
S.: Am un câine, o pisică și un cal. Sunt animalele mele din 
viața anterioară. 

Dr. N: Apar, pur și simplu, atunci când îți dorești? 

S.: Nu, trebuie să le chem, din moment ce în mod normal, nu 
trăiesc în spațiul nostru. Nu mă pot duce în lumea lor. Mi le 
aduce un suflet ce se îngrijește de animale. Noi le spunem copoi. 
Dr. N: Înseamnă că acest copoi trebuie să îți găsească animalul 
tău și nu unul făurit din energie, cum sunt plantele pe care le 
creezi în grădină. 

S.: Cu siguranță. 

Dr. N: Kimoye, crezi că animalele au suflet? 

S.: Da, bineînțeles că au, dar sunt de mai multe feluri. 

Dr. N: Care e diferenţa între sufletele animalelor și cele ale 
oamenilor? 

S.: Sufletele tuturor ființelor vii au diferite... caracteristici. 
Sufletele animalelor au particule de energie mai mici... un 
volum mai mic și nu sunt atât de complexe și de 
multifuncţionale ca sufletele oamenilor. 

Dr. N: Ce alte diferențe mai cunoşti între sufletele oamenilor 
și cele ale animalelor? 

S.: Principala diferenţă, în afara mărimii și a capacității, este 
aceea că sufletele animalelor nu sunt centrate asupra eului. 
Nu sunt atât de preocupate de problemele indentității, ca noi. 
De asemenea, își acceptă mediul, arnestecându-se cu acesta, 

nu luptă să îl controleze, cum fac ființele umane. (se oprește, 
apoi adaugă) Putem învăța de la ele. 

Dr. N: Ai spus că sufletele animalelor au propria zonă în 
lumea spiritelor. Cum poți atunci să te asociezi cu ele, chiar și 
ajutat de un suflet care are grijă de animale? 

S.: (perplex) Au energie senzorială pe Pământ exact ca și 
noi... ne împărți cu ele existența fizică... așa că, de ce nu și 
pe cea mentală? 

Dr. N: Bine, Kimoye, ai zis că au o alcătuire diferită a pro- 
prietăților față de energia noastră inteligentă. 

S.: La fel e și cu plantele mele, dar pot sta în compania lor ori 
de câte ori o doresc. 

Dr. N: Ai spus că te joci cu câinele tău. Poate energia plantelor 
să devină energia unui câine? 

S.: Nu, pentru că fiecare formă de viață are propria 
combinație de energie și această energie nu trece într-o altă 
formă fizică pe aceeași planetă. 

Dr N: Vrei să spui că o pisică nu va trece într-o formă supe- 
rioară de viață și o ființă umană nu va deveni o formă infe- 
rioară, spre exemplu trupul unei pisici, într-o viață viitoare? 
S.: Da, este adevărat. Energia este creată și destinată pentru 
anumite forme fizice și mentale. 

Dr N: De ce crezi că este așa? 

S.: (îmi zâmbește) Nu am idee despre rațiunea acestor 
lucruri, știu doar că amestecul tipurilor de suflete nu este de 
dorit. 

Dr. N: Spune-mi, Kimoye, vezi cumva că sufletele animalelor 
tale stau în grupuri asenănătoare cu grupul tău de suflete? 
S.: Așa cum am mai spus, nu mă duc în lumea lor. Ele nu simt 
nevoia să ne cheme. Nu pot să îți spun despre lumea lor decât 
ce am auzit și eu de la sufletul care are grijă de animale, și 
anume că există o împărțire generală a acestei lumi, care 
cuprinde grupurile pământului, aerului și ale apei. 

Dr. N: Sunt ele, oare, legate în lumea spiritelor? 

S.: Din câte am înțeles, balenele, delfinii și focile sunt împre- 
ună - ciorile și șoimii - caii și zebrele - cam așa ceva. Animalele 
au propriile legături cu comunitatea, bazate pe speciile gen- 
erale pe care nu trebuie să le înțelegem, cel puțin eu nu o fac. 

Dr N: Ei bine..? 

S.: (mă întrerupe) Bănuiesc că dacă trebuia să știm, ni s-ar 
fi spus. 

Dr. N: Bine, hai să ne întoarcem la prima ta afirmație - că 
te joci cu animalele în timpul liber. Ai putea avea un ani- 
mal sălbatic, un lup de exemplu? 

S.: Numai dacă ar fi domesticit. 

Dr N: Poţi să îmi explici și mie, Kimoye? 

S.: (subiectul se încruntă, concentrându-se) Asocierea cu 
animalele trebuie să fie productivă în anumite forme pen- 
tru noi, pentru a putea să fim motivaţi să lucrăm cu anu- 
mite forme de viață. Câinele meu îmi poate fi alături în 
cadrul proprietății mele spirituale, în care mi-am construit 
casa și grădina, pentru că e normal să fie aici. Îmi aparţine, 
pentru că suntem colegi apropiați de joacă. Iubirea noastră 
reciprocă și respectul unuia față de celălalt pe care le-am 
avut pe Pământ este reînnoită, deoarece este un lucru bun. 
Există frumusețe de ambele părți, acesta trebuie să fie 
motivul pentru care sunt permise. 

Dr. N: Poţi face o diferenţă între sufletul unui animal 
domestic de pe Pământ și cel al unuia sălbatic? 

S.: Cred că da. Așa cum am mai spus, sufletele animalelor 
sunt mult mai puțin complicate decât cele ale oamenilor. 
Cele domestice își exprimă dragostea și afecțiunea pentru 
oameni, lucru de care avem nevoie. Sufletele animalelor 
sălbatice nu sunt atât de dezvoltate în acest domeniu și nu 
ne înțeleg deloc. Cele mai multe dintre ele nu pot fi con- 
strânse - și nici nu cred că ar trebui să fie doar pentru fap- 
tul că impărțim același mediu. 

Dr N: Crezi că animalele sălbatice au o mai mare nevoie de 
libertate? 

S.: Poate, dar sufletele tuturor fiinţelor vii - în special ale 
noastre - au nevoie de libertate de exprimare. În ceea ce 
priveşte sufletele animalelor domestice, acestea sunt mult 
mai dornice să renunţe la libertatea lor pentru a crea o legă- 
tură cu oamenii, primind în schimb dragostea, afecțiunea și 
protecția acestora. Există o reciprocitate în a avea animale 
de casă. 

Dr N: Kimoye, ceea ce spui tu sună ca și cum animalele 
domestice există pe Părnânt pentru a-i sluji pe oameni. 

S.: Este, după cum ţi-am mai spus, un schimb reciproc 
echitabil. Aceia dintre noi care iubesc animalele pe Pământ 
credem că putem comunica, măcar într-o mică măsură, cu ele. 
Când ne întoarcem în lumea spiritelor și ne revedem ani- 
malele - fiecare dintre noi fiind în stare de suflet pur - acest 
lucru devine și mai evident. 

Dr. N: Toţi din lumea spiritelor gândesc ca și tine despre 
sufletele animalelor? 

S.: Mulți nu simt faţă de animale aceeași iubire pe care o simt 
eu. Am aici prieteni care nu-și doresc să intre în contact cu 
energia animalelor, chiar dacă pe Pământ au avut animale. Au 
alte activități în timpul liber (se oprește și apoi adaugă) Ei 
pierd! 


Sufletele care au grijă de animale par a fi specialiști în lumea 


spiritelor. Nu este o îndeletnicire prea populară între clienții mei, 
dar munca lor este foarte apreciată de către iubitorii de animale. 
Aceste suflete nu sunt considerate a fi îngrijitori de grădină zoolo- 
gică. Odată l-am întrebat pe un subiect de-al meu, care avea 
cunoștință referitoare la cerințele acestei îndeletniciri, despre 
Socrate, vechiul meu căţel de rasă basset, un animal de casă iubit 
de familie timp de cincisprezece ani. Întrebarea mea era urmă- 
toarea - dacă mintea sufletului meu putea crea o casă și un trup 
omenesc în perioada de dintre vieți, aveam, oare, să evoc câinele 
meu? Mi s-au răspuns următoarele: 


Poţi face asta dacă ești destul de avansat în ceea ce privește 
crearea energiei. Dar chiar și dacă ai avea această capacitate, 
câinele tău nu ar fi chiar atât de real cum ar fi dacă ar fi creat 
de un profesionist. Un suflet care îngrijește animalele are abili- 
tatea de a urmări și de a găsi crâmpeiul de energie al sufletului 
care nu a murit o dată cu Socrate, reconstruindu-ți câinele exact 
cum îl știai pe Pământ. Animalul tău te va cunoaște și se va 
putea juca cu tine oricând vei dori, după care va pleca. 


În aparenţă, sufletele specializate în domeniul animalelor de 


pe Pământ se ocupă cu precădere de găsirea și reconstruirea unor 

lurme inferioare de viață. Eu le văd mai curând ca pe niște suflete 
vreatoare, implicate cu acest domeniu în lumea spiritelor, pentru 
că au iubit animalele în existențele lor pământene. 

Pot exista de asemenea, în asocierile noastre cu animalele pe 
Pământ, anumite aspecte karmice din viețile trecute, acesta fiind, 
probabil, unul dintre motivele pentru care există suflete care au 
grijă de animale. Am o clientă care în viața actuală e o militantă 
imfocată pentru drepturile animalelor. Ea s-a dedicat ușurării 
suferințelor acestora în toate viețile sale ce au urmat unei existenţe 
din Austria secolului al XVI-lea. În timpul acestei vieți, subiectul 
meu făcuse parte dintr-o familie care se ocupa cu sacrificarea ani- 
malelor într-un abator. Acest lucru a traumatizat-o. Astăzi, ea 
vorbește despre animale numindu-le „copiii mei“. Atât în timpul 
vieții, cât și în viața dintre vieți, această clientă a mea își petrece 
timpul liber alături de animale. De asemenea, într-un loc numit 
Spațiul Transformărilor, ea se încarcă cu energia lor. Acest spațiu al 
transformărilor este folosit pentru a-i spori capacitatea de 
percepție a caracterului lor. În esență, același lucru mi l-a spus și 
Kimoye: „Intru în această cameră, cu un câmp de energie animală 
programat care îmi permite să simt asemenea lor. Acest lucru mă 
ajută să înțeleg mai bine animalele de pe Pământ.“ Pentru acești 
doi clienţi ai mei, asemenea activități reprezintă atât un aspect al 
instruirii lor, cât și un mod de a se relaxa. 


Spaţiul transformării 


Pe durata lungii lor ucenicii, sufletele pot studia și chiar prac- 
tica multe tehnici. Unul dintre locurile menite instruirii, despre 
care am scris și în Călătoria Sufletelor, este sfera transformării sufle- 
tului. Sufletele, fie ele tinere sau bătrâne, pot învăța multe dacă 
încearcă această experienţă în viața de dintre vieți. Tinerii sunt 
inițiati aici în anumite tehnici care i-ar putea interesa, în timp ce 
sufletele mai bătrâne pot să își îmbunătățească abilitățile pe care le 
au deja. Când descriu oamenilor acest spaţiu, folosesc o 
comparație cu puntea navei spațiale din filmul Star Trek. Deși 
există unele asemănări între aceste concepte, totuși spațiul de 
transformare este mult mai mult decât o cameră a simulărilor. 

Spaţiul de transformare nu se limitează la a permite sufletelor 
să se încarce cu energie animală. În cadrul acestuia, sufletul poate 

deveni orice obiect, însuflețit sau neînsuflețit, cunoscut lui. Pentru 
a dobândi esența tuturor lucrurilor însuflețite sau chiar 
neînsuflețite de pe Pământ, sufletele se pot îmbiba cu multe sub- 
stanţe, incluzând focul și materii în stare gazoasă sau lichidă. Ele 
pot de asemenea deveni total amorfe, pentru a se contopi cu o 
senzație sau cu o emoție pe care o presupune această stare. 

Am inclus spațiul transformărilor în secțiunea dedicată diver- 
tismentului pentru că sufletele obișnuite încep prin a folosi acest 
spațiu pentru pura plăcere de a-și schimba forma energiei. Cu 
toate acestea, multe dintre sufletele cu care am lucrat preferă să se 
angajeze în acest exercițiu în așezările fizice din alte lumi. Aceste 
aspecte vor fi dezbătute în capitolul următor. Așa cum am mai 
menţionat, toate aceste activități au potențialul de a trece dincolo 
de recreere pentru cele mai multe suflete. Scurtul caz care 
urmează arată felul în care spațiul transformărilor călește și 
întărește mintea sufletului printr-un proces de regenerare mentală 


Cazul 51 


Dr. N: De ce ai venit în Spaţiul de Transformare? 

S.: Există perioade când sunt departe de grupul meu de 
suflete și doresc să văd și eu ce are de oferit camera aceasta, 
Intru în ecranele de energie de aici pentru a absorbi energia în 
stratul de compasiune. Sunt dus de acest curent de energie... 
face parte din sufletul meu. 

Dr. N: Te rog, explică-mi ce este cu acest curent de energie. 
S.: Există anumite centuri de energie purificată. Mă amestec 
cu cea a compasiunii. 

Dr N: Cine îți crează aceste centuri aici? 

S.: Nu știu. Mă concentrez la ceea ce doresc și mi se dă. Cu 
cât exersez, cu atât energia devine mai puternică și beneficiile 
primite sunt tot mai mari. 

Dr. N: Nu văd de ce trebuie să vii în acest loc pentru a expe- 
rimenta sentimentul compasiunii, când poți să o faci și 
mergând pe Pământ. 

S.: Da, dar trebuie să înţelegi că atunci când mă duc pe 
Părnânt și îmi folosesc energia vindecându-i pe ceilalți, aceas- 
ta își pierde mult din intensitate spre sfârșitul vieții mele. 

Acest lucru se întâmplă, pentru că sunt încă un vindecător ne 
experimentat. 

Dr. N: Bine, dacă ești aici pentru acest gen de reîntinerire, de 
ce nu îmi dai un exemplu concret despre ce anume faci în 
spațiul de transformare? 

S.: (respiră adânc) Pot identifica durerea, dar pentru a o disi- 
pa în corpul omenesc, o asimilez. Acest lucru mă poate face 
ineficient, mai degrabă devin un burete decât o oglindă a 
luminii. Aici îmi pot exersa tehnica. 

Dr N: În ce fel? 

S.: Învăț mai repede să-mi contolez energia decât să absorb 
durerea. Centura energiei compasiunii este ca o piscină unde 
pot să înot și să devin parte a unei emoții, într-o experință atât 
de subiectivă, încât nu v-o pot descrie. Mă ajută să lucrez 
asupra calmului într-o mare de adversitate. Este magnific... 
este... viu. 


Ascultând ce mi se povestește despre Spaţiul de Tiansfor- 
mare, ajung la credința că această experiență este una euforică. 
Dacă aceste piscine imaginare de energie concentrată, care par să 
transforme sufletul pentru un tirnp, sunt reale sau sirnulate, nu pot 
să afirm cu certitudine din perspectiva sistemului meu de 
referință. Din cauză că, în timp ce clienții mei văd lumea spiritelor 
ca pe o realitate ultimă, eu numesc acest spațiu unul al realităților 
schimbate. Există un criteriu constant care mă ajută să diferențiez 
mental aceste concepte. Acele modele funcționale ale realităţii, 
care sunt temporare și, în cele din urmă, se vor stinge, devin ilu- 
zorii. Lumea veșnică a sufletului, care analizează și evaluează acest 
proces, apare subiecților mei ca o permanentă stare de conștiență. 
Spaţiul transformărilor este o creație menită dezvoltării spirituale. 


Dansul, muzica și jocurile 

Încă mai există în lume oameni care trăiesc în așezări îndepăr- 
tate și participă la dansuri și cântece importante pentru viața lor 
culturală. Cu mulți ani în urmă, am avut privilegiul de a privi și de 
a participa, într-o noapte, la cântecele și dansurile unui trib de 
băștinași din Lahu. Aceștia trăiesc în inima munților Birmaniei, 
de-a lungul graniței dintre acest stat și Thailanda. Am fost cu un 

grup mic de occidentali, care erau primii străini conduși să vadă 
acest trib izolat. Drumul a fost dificil, purtându-ne prin jungle și 
peste lanţuri muntoase. Experienţa a fost mistică. 

Când subiecţii mei descriu felul în care își exprimă ființa inte- 
rioară în lumea spiritelor, prin muzică și mișcări de dans, mă gân- 
desc la oamenii din Lahu. Locuitorii din această așezare sunt 
animiști, având credința că toate fenomenele naturii au suflet și 
exprimă o forță spirituală personală. În timpuri străvechi, cu mult 
timp înaintea apariției principalelor religii, multe societăți 
împărtășeau această credință. Clienţii mei spun că atunci când 
grupurile de suflete practică această formă de recreere, există ele- 
mente de ritualism și de celebrare a unei Surse sacre. Sufletele gă- 
sesc această formă de exprimare ca fiind o modalitate de a crește 
intensitatea. Aceeași credință au avut-o, sau încă o mai au, culturile 
străvechi sau moderne ale umanității. 

Sincronizarea dansului și a muzicii dă senzația că toate gân- 
durile devin unul. Când subiecții mei îmi descriu efectele acestei 
forme de recreere a sufletului e ca și când s-ar simți suspendați în 
amintirile acestei fericiri spirituale. Ei vorbesc despre modul în 
care sunetul și ritmurile harpei, lirei și al clopotelor sunt expresii 
ale naturii lor ca suflete. Relatările unora dintre clienții mei refe- 
ritoare la tobe, fluiere și dansuri în jurul focului îmi amintesc de 
vizita pe care am făcut-o la tribul din Lahu. Unul din acești 
subiecți mi-a spus următoarele: 


Am început să dansăm în jurul luminii flăcărilor, mișcându-ne 
într-o armonie plină de grație, acompaniați de sunetul ritmat al 
melodiilor. Energia noastră se împletea într-o cadență circulară, 
schimbătoare. Pentru noi, aceasta este o expresie a legăturilor 
intense care există între noi, născute din miile de vieţi trăite 
împreună. Participăm la dansuri și cântece spre a confirma legă- 
turile dintre noi și a rezona cu o înțelepciune colectivă. 


Alt subiect a reletat despre dansul în lumea spiritelor urmă- 
toarele: 


La început esența acestuia era viteza, apoi dansul s-a transfor- 
mat în altceva: începem să ne mișcam în cerc, apoi ritmul se 


Dinamicele Comunităţi 920 


accelerează tot mai mult și mai mult. Ne adunăm toate forțele și 
le impingem în față, până când arătăm ca un vârtej, fără nici un 
spațiu între noi. Acum nu mai e vorba de dans - a fost înlocuit 
de o cascadă de vârtejuri, ceea ce reprezintă o unire a sufletelor 
noastre. Cu cât încetinim ritmul, efectele energiei deșirate sunt 
folositoare pentru a observa despărțirea noastră. La sfârşitul 
acestui dans am experimentat diferențele complexe dintre mo- 
delele energiei noastre vibraționale. 


Unele suflete au descris scena de mai sus ca fiind un fel de joc 
de-a rostogolul. Aceasta îmi arată că există numai o linie subțire de 
demarcație între dansurile spirituale și jocuri, toate având inter- 
pretări personale. lată un alt exemplu: 


Când dansăm ne schimbăm forma obișnuită a energiei (în 
formă de pară, alungită) într-o curbă ascendentă asemănătoare 
cu primul pătrar al Lunii. Ne mișcăm unul către celălalt din trei 
sau mai multe direcții, în funcție de numărul de participanți. 
Schimbându-ne formele de la concav la convex, înainte și înapoi 
pentru a ține pasul cu sufletul din fața noastră, ne putem ameste- 
ca și despărți cu foarte mare viteză. Ne alungim și ne împletim 
energia legănându-ne înainte și înapoi, ca într-un dans al 
împerecherii. 


Dansul sufletelor poate deveni, de asemenea, și o formă de 
acrobație, după cum reiese și din următoarea declarație a unui 
client de-al meu: 


Grupul meu iubește în mod special acrobația. Nu practicăm 
gimnastica în formă umană, cum fac alții. Ne păstrăm formele 
ovale sau alungite ale energiei pure Construim un câmp de 
energie asemănător cu un fel de trambulină, pentru a-l folosi la 
exercițiile noastre. E vorba despre un dans a cărui formă este 
prea greu de descris, dar care implică multă plăcere și distracție, 
apropiindu-ne și mai mult. 


Am observat că aceste activități pot fi asociate cu satira și co- 
media. Sufletelor ce se angajează în aceste forme de divertisment 

le place să facă haz pe seama lor. Totuși, nu prea aud despre suflete 
care să joace în piese complete în scopuri pur recreaționale. 
Aceasta pentru că jocurile de rol au și un aspect mai serios, ne- 
lipsit, la rândul său, de umor și anume acela al reconstituirilor 
vieților trecute. 

Alte activități de recreere, ca arta și compoziţia, se desfă- 
şoară în liniște și individual. Practicarea muzicii și a sculpturii 
poate fi făcută individual sau în colectivitate. Sculptarea 
energiei în scopul creării unor obiecte sau a unor mici forme de 
viață nu este considerată, propriu-zis, un mod de recreere. Acest 
lucru reprezintă o parte integrantă a predării anumitor aptitu- 
dini, deși, după cum am văzut, aceste activități pot fi subsumate 
și domeniului timpului liber. Muzica intră într-o categorie spe- 
cială. Spre deosebire de Pământ, unde mulți dintre noi nu sun- 
tem în stare să învăţăm să cântăm la un instrument sau chiar din 
voce, ca suflete ne vom putea angaja în aceste activități fără nici 
un efort. Acordurile melodice sunt de multe ori auzite de către 
subiecții mei în lumea spiritelor în spaţii care nu au drept scop 
recreația. În cadrul R&R (odihnei și recreației - rest and recre- 
ation), sufletele se pot bucura de muzică în mod direct sau 
întrețesută în granițele subtile ale teatrului, dansului și chiar 
jocurilor. 

Din cercetările mele, am ajuns la concluzia că muzica, mai 
mult decât oricare alt mijloc, înalță sufletul cu game de note 
mult peste ceea ce cunoaștem pe Pământ. În lumea spiritelor 
pare să nu existe limite pentru sunetele folosite în creațiile 
muzicale. Oamenii aflați în stare de hipnoză adâncă susțin că 
muzica reprezintă limbajul sufletelor. Compunerea și trans- 
miterea rezonanţelor armonice pare să aibă legătură cu for- 
marea și prezentarea limbajului spiritual. Cu mult mai presus 
de comunicarea prin muzică, mi s-a spus că acordurile spirituale 
sunt temelia creării energiei și a unificării sufletelor. 

Multor suflete le place să cânte în lumea spiritelor, dar 
mi-au trebuit mulți ani pentru a găsi un suflet care să fie dirijor. 
Următorul meu caz este un subiect care a trecut prin multe 
vieţi în care a fost legat într-o formă sau alta de muzică. În ulti- 
ma lui viață a fost un cântăreț de operă italian din anii '30. 

Cazul 52 


Dr, N: Care este principala ta activitate de recreație în lumea 
spiritelor? 

S.: Să compun muzică. 

Dr. N: Vrei să spui cu instrumente muzicale? 

S.: Da, poți lua orice instrument, pur și simplu, din aer pentru 
a cânta cu el. Dar mie nimic nu-mi dă satisfacţii mai mari decât 
să creez un cor. Cel mai frumos instrument muzical este vocea. 
Dr. N: Dar nu mai ai corzile vocale ale unei vedete de operă, 
așa că...? 

S.: (râde de mine) A trecut chiar așa de mult de când ai fost un 
spirit? Nu e nevoie de nici un corp omenesc. De fapt, sunetele 
pe care le creăm sunt mai delicate și într-o gamă mult mai 
mare decât cea folosită pe Pământ. 

Dr. N: Poate oricine să cânte atât notele înalte, cât și pe cele 
joase? 

S.: (cu entuziasm) Bineînțeles că da. Noi toți putem fi și 
soprane, și baritoni în același timp. Oamenii mei pot lua notele 
mai înalte, cât și pe cele joase, iar toată lumea este mereu 
pregătită - le trebuie numai un dirijor. 

Dr. N: Poţi să-mi descrii ceea ce faci? 

S.: (calm, fără să se laude) Sunt dirijorul sufletelor. Acest lucru 
reprezintă pasiunea mea - talentul meu - , este o plăcere să o 
împărtășesc și altora. 

Dr. N: Eşti mai bun, în acest domeniu, decât celelalte suflete 
grație talentului muzical pe care l-ai avut în viața trecută ca 
solist de operă? 

S.: O, presupun că una o precede pe cealaltă, dar nu toată 
lumea este interesată de muzică cum sunt eu. Unele suflete din 
grupurile muzicale pot să nu acorde atenție întregii partituri 
(zâmbește). Având în vedere gama muzicală pe care o posedă 
sufletele, ele au nevoie un dirijor, pentru a le călăuzi această vir- 
tuozitate. La urma urmei, acest lucru reprezintă pentru ele un 
mod de divertisment. Vor să se distreze, dar să și creeze muzică 
frumoasă. 

Dr. N: Deci, preferi să lucrezi mai curând cu un cor decât cu 
o orchestră? 

S.: Da, dar le și combinăm pentru a cânta împreună. Când 
spiritele se dedică atât muzicii instrumentale, cât și celei 
vocale este minunat. Ele nu cântă fals. Îmbinarea armonioasă 
a energiilor muzicale reverberează sunete incredibile în 
lumea spiritelor. 

Dr. N: Așadar, toate acestea sunt foarte diferite de lucrul cu 
un cor de pe Pământ? 

S.: Există similitudini, dar aici avem atât de mult talent, pen- 
tru că orice suflet are capacitatea de a reda perfect sunetele 
muzicale. Există motivații importante. Sufletele iubesc acest 
mod de recreere, mai ales dacă pe Părnânt își doreau să poată 
cânta, dar nu aveau calități vocale. 

Dr. N: Aduci și suflete din alte grupuri decât al tău să cânte 
în acest cor ceresc? 

S.: Da, dar multe grupuri preferă să cânte separat, spre a 
vedea care este mai inspirat. 

Dr. N: Dacă ar fi să te uiţi la cele mai profunde motivații ale 
sufletelor, poţi să mă ajuţi să înțeleg de ce este muzica atât de 
importantă pentru ele în lumea spiritelor? 

S.: Acest lucru te poartă spre noi niveluri mentale...mișcând 
energia... te ajută să comunici la unison cu multe alte suflete. 
Dr. N: Cât de mare este corul pe care îl conduci? 

S.: Prefer grupurile mici, de câte douăzeci, deși există sute de 
suflete, din multe grupuri, care îmi stau la dispoziție pentru a 
le dirija. 

Dr. N: Grupurile mai mari trebuie să fie o mare provocare 
pentru tine. 

S.: (trăgând adânc aer în piept) Gama lor e decalată. Vibraţii 
ce se revarsă din multe direcții... fiecare luând note incredibil 
de înalte sau de joase fără a mă preveni, în timp ce mă lupt să 
le îndrum... Și cu toate acestea e totuși extaz pur. 


Voi incheia această secțiune dedicată recreerii cu o clasificare 
a celor mai populare jocuri practicate de suflete în lumea 
spiritelor. Unul dintre motivele pentru care am prezentat partea 
mai ușoară a socializării sufletelor este acela de a exemplifica dife- 
renţele dintre perioadele afectate studiului și cele de recreație. Am 
discutat mai devreme despre atitudinea de clan, cât și despre 

atitudinea izolată a unor grupuri de suflete. Nu vreau ca, în fond, 
cititorii mei să creadă că aceasta este o reprezentare a mentalității 
de „membru - nemembru“ pe care o vedem atât de des în grupurile 
culturale de pe Pământ. Nu există gelozie, neîncredere sau 
prejudecăți între grupurile de suflete. Dacă sufletele mai tinere 
trebuie să se concentreze asupra propriilor grupuri de instruire, 
aceasta nu înseamnă că se percep pe ele însele ca fiind foarte 
diferite față de sufletele din alte grupuri. În lumea spiritelor nu 
există xenofobie. Informaţiile pe care le am despre modul în care 
spiritele din diferite grupuri se joacă împreună este doar una din- 
tre modalitățile prin care pot să demonstrez natura comportamen- 
tală a sufletului. 

"Totuși, în cadrul conferințelor mele simt nevoia de a fi pre- 
caut în a oferi prea multe detalii despre jocurile spirituale. Există 
persoane care cred că modelele vieții de după moarte sunt mult 
prea serioase pentru atare frivolități. Unii chiar au comentat că 
expunerile mele despre recreere diferă de restul lucrurilor pe care 
le-am spus despre viața sufletelor. În ciuda acestor critici, consider 
că este mai important ca publicul să știe că viața de după moarte 
nu este chiar atât de serioasă, încât sufletele să nu mai aibă parte 
de nici un fel de distracţii. 

Jocurile spirituale pe care le-am găsit nusunt niciodată impuse 
de monitori, nici conduse de căpitani de echipă. De fapt, regulile 
sunt interpretate destul de liber. Există unele elemente de com- 
petiție sportivă, dar fără agresiunea emoțională pe care o vedem în 
sporturile de pe Pământ. Jocurile spirituale nu sunt practicate pen- 
tru ca să câștige cineva, în timp ce altcineva pierde. Jocurile sunt 
viguroase și imprudente în același timp. Ghizii noștri încurajează 
participarea la întreceri, ca pe un mijloc de a exersa mișcarea 
energiei, dexteritatea și transmisia gândurilor în cadrul grupului. Pe 
de altă parte, am avut subiecți ale căror grupuri nu iau parte la 
jocuri în lumea spiritelor. Separarea lor este respectată întotdeauna. 
Acest lucru se aplică, în special, sufletelor mai avansate, care sunt 
atât de implicate în alte forme de lucru cu energia, încât partici- 
parea la distracții le-ar distrage de la acestea din urmă. 

Subiecţii mei aflați sub hipnoză dovedesc o coerență remar- 
cabilă în descrierea jocurilor. Deși putem să luăm cu noi în lumea 
spiritelor amintirea unui joc, cred că anumite jocuri, care își au 

originea în viața de după moarte, sunt aduse pe Pământ și modi- 
ficate de memoria inconștientă pentru a putea fi practicate în 
condițiile trupului fizic. Cititorul poate fi cel care hotărăște ori- 
ginea jocurilor expuse în următoarele citate. Voi începe enume- 
rarea câtorva jocuri populare cu ceea ce pare a fi o formă a jocu- 
lui de-a prinselea. 


Ne fugărim de jur împrejur, încercând să ne prindem unii pe 
alții, zburând repede în linii drepte și păstrând această viteză și 
când cotim brusc. Spiritele cele mai agile pot să se întoarcă, să se 
oprească și să reînceapă, fără a fi prinse. 


Interpretări simple ale jocului de-a prinselea și a altor jocuri 
pot fi asociate cu muzica și dansul. În aceste versiuni, în special 
sufletele tinere se vor alerga unele pe altele în niște zone ce au fost 
numite locuri personale de joacă: 


Îmi plac pajiștile cu pomi și iarbă înaltă, unde ne putem învârti 
și alerga unul după celălalt, jucând leapșa. Putem, de aseme- 
nea, să luăm forma unor obiecte, spre a ne face jocul mai intere- 
sant. 


Am auzit câte ceva despre un joc care îmi amintește într-un 
fel de rațele și vânătorii, în cadrul căruia un număr mare de suflete 
se aliniază față în față și aruncă săgeți de energie. De asemenea, 
putem întâlni elemente din „fereşte“ și volei în descrierea jocului 
numit „bate cuiul“, joc ce reclamă în special schimbări rapide ale 
poziţiei și dexteritate: 


În jocul nostru, ne așezăm în două rânduri lungi față în față. 
Creăm mingi de energie și le aruncăm spre echipa adversă în 
toate direcţiile, peste o linie imaginară de foc. Trebuie să stăm 
într-o zonă delimitată pentru a arunca și primi aceste mingi de 
energie, fără a încetini ritmul. La început este ușor să te ferești și 
să-și faci și propriile-ţi mingi în același timp. Apoi ritmul creste 
și terenul de joacă arată de parcă ar fi lovit de grindină. Când 
mingile noastre zboară de jur împrejur, pot fi deviate sau prinse 
și aruncate înapoi. Scopul jocului este să nu fi atins de o minge. 

Un jucător lovit nu este scos din joc - el va încerca doar să fie mai 
agil. În fiecare minge de energie care ne-a atins, simțim complex- 
itatea fiecărui suflet din care acesta provine. 


Un alt joc care se practică în mare viteză este unul înrudit cu 
cel numit „țară, țară, vrem ostași“ în care sufletele se aliniază față 
in față într-un pătrat. În loc să trimită din când în când câte un 
jucător să treacă printr-un lanț de braţe, cum se întâmplă în jocul 
„țară, țară, vrem ostași“, aceste suflete se reped în masă unele la 
altele. Un subiect a spus: „Acesta este un joc al coliziunilor, în care 
ne ciocnim într-o reacție în lanț a energiei împletite“. Scopul jocu- 
lui pare a fi crearea unui volum mare de energie concentrată. Alt 
client care practica acest joc mi-a spus: 


Energia fiecăruia dintre noi este acumulată, așa că fiecare jucă- 
tor primește o mai mare conștiență de la toate celalalte suflete. 
Este un joc incitant, o amplificare a tuturor energiilor noastre 
unite. În cele din urmă, când schimbul de energie scade, ne oprim 
și începem să dansăm un fel de dans popular. 


Există multe jocuri subtile, în descrierea cărora subiecții mei 
întâlnesc dificultăți. Cu toate acestea, o astfel de întrecere, pe care 
mi-au descris-o mai multe persoane, se numește „piatra 
prețioasă“. Jocul seamănă puțin cu jocul de bile și cu popicele, 
combinat cu simbolismul pietrelor prețioase despre care am 
menționat în capitolul 6. Din cazul 53 se poate vedea că 
reprezentarea unor obiecte de energie colorată, ca întruchipare a 
caracterului personal, nu trebuie limitată la vagine noastre 
înaintea Consiliului Bătrânilor. 


Cazul 53 


Dr. N: Toate grupurile sunt interesate de jocuri? 

S.: Nu chiar. Grupul meu iubește distracţia și nu ne place să 
fim reținuți în clasă prea mult. Unii ne consideră cam sălba- 
tici și indisciplinați. Există în grupul nostru patru suflete căro- 
ra nu le place să se joace, așa că alegem suflete din alte 
grupuri, pentru a ne face echipa. 

Dr. N: Este adevărat că sufletele pot aduce în lumea spiritelor 
toate jocurile care le-au plăcut pe Pământ? 

S.: (ezită) Bine, da... dar nu le poți vedea pe toate... 

Dr. N: De ce nu? Dă-mi câteva exemple de jocuri pe care nu 
le poți vedea. 

S.: Nu prea văd golful, pentru că este un joc prea individual, 
în mare măsură joci cu tine însuți. Tenisul este puțin mai bun, 
dar nu-l văd nici pe acesta, deoarece este un joc numai pen- 
tru două persoane, fiind astfel limitativ. 

Dr. N: Înseamnă că fotbalul american este popular în lumea 
spiritelor? 

S.: Mmm... nu chiar. Nu jucăm jocuri ce implică vedete, cum 
sunt cei de pe linia de trei sferturi sau căpitanii de echipă. 
Fotbalul american este un joc prea instabil, cu prea multe 
poziții. Fotbalul ar fi mai bun. Este greu de explicat. Ne plac 
jocurile de grup, cu multe suflete, în care toate sunt egale și 
au același scop... în mișcările lor. 

Dr. N: Mie îmi place să înot, dar presupun că nu vezi prea des 
nici asta? 

S.: (râzând) Atunci te înșeli. Dacă nu vrei să mergi pe Pământ 
ca spirit pentru a înota, poți crea aici o imitație a apei - sau a 
curenților din golf - , orice îți poate trezi amintiri plăcute. Dar 
dacă vrei să participe cu tine la jocurile sportive și alte suflete, 
atunci devine deja o problemă colectivă. 

Dr. N: Deci, vezi o diferență între activitățile de recreere indi- 
viduale și cele de grup? 

S.: Da, văd. 

Dr. N: Bine, atunci spune-mi despre un joc care nu este 
asemenea jocurilor sportive despre care am vorbit, poate unul 
care nu este atât de robust și de imprudent, deși poate fi 
totuși considerat un mod de recreere. 

S.: (visător) O... este simplu, e jocul „piatra prețioasă“. Multe 
suflete vin într-un loc unde ne așezăm în cerc mare. Apoi 
fiecare dintre noi face o minge de energie de mărimea celei de 
tenis, care arată ca o piatră prețioasă cristalină. 

Dr. N: Au vreo semnificație anume mingile? 

S: Bineînțeles, culorile energiei reprezintă expresii ale indivi- 
dualității. 

Dr. N: Bine, ce se mai întâmplă mai departe în joc? 

S.: Fiecare persoană își păstrează mingile până când cineva 
spune: „Pomiți“. Apoi, împingem încet mingile spre mijlocul 
cercului. 

Dr. N: Şi se lovesc toate mingile, ca la jocul de bile? 

S.: Cred... într-un fel. E mai degrabă un soi de carambol, 
mingile împrăştiind radiații colorate în toate direcțiile... dar 
nu se opresc... continuă să se miște. 

Dr. N: Nu cred că înțeleg...(subiectul mă întrerupe și conti- 
nuă) 

S.: În final, una dintre mingi vine la tine. În timpul fiecărei 
runde a jocului un jucător corespondent va primi mingea 
mea, atât timp cât există o atracție magnetică. 

Dr. N: Dar dacă nu primeşti o minge de la alt jucător? 

S.: Se întâmplă foarte des. Jucăm runde cu grupuri mari de 
jucători diferiți - în cele din urmă o minge se va rostogoli în 
poala mea. 

Dr. N: Trebuie ca doi jucători să primească mingea unul de la 
altul? 

S.: Nu, nu este un joc programat. Orice se poate întâmpla. 
Dr. N: Ce înseamnă să primeşti o minge de la altcineva? 

S.: Acest lucru te anunţă că poți fi legat într-un fel sau altul 
de proprietarul acesteia. Acesta este un joc intim al aștep- 
tărilor şi al încrederii, pentru că niciodată nu ştii unde se va 
duce mingea ta sau ce vei primi în schimb, 

Dr. N: Ce faci după ce ai primit o minge? 

S.: (râde) Prinzi mingea care se îndreaptă spre tine în palme. 
Acest joc îți oferă posibilitatea de a afla unele aspecte perso- 
nale despre un suflet care poate fi legat de tine într-un fel sau 
altul. Am luat multe decizii referitoare la a fi împreună cu 
anumiți oameni în viețile viitoare în urma acestui joc. 


În timpul primelor mele cercetări nu aveam idee despre 
multiplele ramificații ale jocurilor spirituale. Toate au propriile 
caracteristici care îți oferă plăcere. Pe măsură ce domeniul 
recreerii spirituale mi-a devenit familiar, subiecților mei le-a 
fost mai confortabil să-mi împărtășească detalii despre perioa- 
dele lor anterioare preferate. Am aflat că anumite jocuri fac apel 

la caracteristicile personale ale sufletelor care participă. În cele 
din urmă, am înțeles că unele jocuri pot deveni exerciții de 
antrenament și că în jurul acestor activități gravitează suflete 
care provin din multe grupuri. Îmi vine în minte în acest sens 
un anumit joc. 

Consider că cel de-a v-aţi-ascunselea are implicaţii semni- 
ficative pentru viitoarele suflete călătoare, despre care voi dis- 
cuta în capitolul următor. Practicarea acestui joc oferă o va- 
rietate de nivele de îndemânare. Acest lucru e de mare ajutor 
pentru sufletele interesate de însușirea limitelor spațiale de 
referință. Am început să fiu atent la particularitățile acestui joc 
după ce am auzit despre apariţia antrenorilor când jocul deve- 
nea mai complex. Clienţii mei îi numesc Păstrătorii Jocului. Ei 
sunt antrenorii specializați despre care vor vorbi cei ce călă- 
toresc în dimensiuni diferite. lată un citat al unui suflet foarte 
avansat care dorește să se specializeze ca să devină explorator: 


Jocul de-a v-aţi-ascunselea în lumea spiritelor începe ca un 
exercițiu între lumină și întuneric. Când avem de-a face cu 
sufletele mai tinere ne încărcăm energia de la distanţă și apoi 
scânteiem când acestea vin în direcția noastră. Ne blocăm și 
ne deschidem energia telepatică în același timp, pentru a com- 
bina semnalele mentale și vizuale. La început creăm portaluri 
de lumină în cadrul unor coloane de energie, folosite ca 
panouri de umbră care pot fi aranjate în linii paralele sau ori- 
zontale. Mai târziu le transformăm în felurite modele geome- 
trice. Celor mai mulți dintre tineri le ia o groază de timp până 
învață să ne găsească pe când ne mișcăm repede între aceste 
portaluri, dar se distrează, deoarece consideră aceasta încă o 
joacă. Unii devin atât de buni, încât nu îi mai putem păcăli. 
În timp, aceste suflete - cele care vor să continue - devin ucenici 
și sunt gata să fie incluși în terenurile noastre dejoacă inter 
dimensionale, despărțite prin bariere de energie și o viteză 
diferită a pulsului vibrațional. Aceasta este un lucru dificil, 
deoarece ucenicii trebuie să se înveţe să se adapteze la 
diferitele genuri de configurații care există în cadrul fiecărei 
dimensiuni și să-și acordeze energiile repede pentru a intra în 
acestea. Pierdem multe suflete în acest punct, când nu mai 

doresc să continue. Munca noastră este ca și când am fi 
într-un hol plin de oglinzi. Sufletele ca mine, care refuză să 
renunțe, deoarece iubesc această muncă, trebuie să stăpâ- 
nească dimensiunile mentale lipsite de structură sau formă. 
Acestea există ca un vid între dimensiunile fizice. O parte din 
mine consideră încă acest antrenament ca fiind un mod de 
recreere. Este atât de captivant, încât de abia aştept să mă 
întorc acasă și să reîncep acest exercițiu cu prietenii mei. 


Patru tipuri generale de suflete 


Înainte de a continua în capitolul următor despre sufletele 
mai avansate, cred că ar fi bine să enumăr principalele categorii 
de suflete din lumea spiritelor. Probabil că sunt, de fapt, mai 
multe decât patru categorii, însă această clasificare a mea e tri- 
butară amintirilor clienților mei cu privire la alte tipuri posibile 
«le suflete în lumea spiritelor. 


1. Suflete care, fie că nu pot, fie că nu vor să funcționeze 
individual. Aceste suflete lucrează, de regulă, în cadrul 
colectivităţilor și se pare că nu părăsesc niciodată lumea 
spiritelor. Chiar și așa, mi s-a spus că tuturor sufletelor le 
este dată oportunitatea de a experimenta existența atât 
în universuri mentale, cât și fizice. 


2. Suflete care nu doresc să se încarneze în forme fizice. De 
asemenea, aceste suflete e posibil să nu posede caracte- 
risticile energetice cerute de această activitate. Ele par să 
lucreze numai în lumi mentale și să se deplaseze cu 
ușurință între diferite dimensiuni. Multe dintre talentele 
lor sunt mai presus de înțelegerea clienților mei. 


3. Suflete care se încarnează numai în lumi fizice. Cred că 
unele dintre acestea au capacitatea de a se antrena în 
sferele mentale în perioada dintre vieţile lor, dar nu simt 
dorința de a face acest lucru. Ele nu sunt atrase de călă- 
toriile interdimensionale, nici măcar ca divertisment. 
Câţiva dintre clienţii mei fac parte din această categorie. 


4. Sufletele care au atât abilitatea, cât și dorința de a 
funcţiona în toate tipurile de medii fizice și mentale. 

Acest lucru nu le dă în mod obligatoriu mai multă 
instruire decât celorlalte tipuri de suflete. Totuși, gama 
bogată a experienţelor practice a acestor suflete le face 
pregătite pentru multe dintre specializările ce reclamă 
responsabilitate și atribuții variate. 


8 
"TRECEREA SUFLETULUI 
ÎNTR-UN NIVEL SUPERIOR 


Absolvirea 


Vine un moment în existența unui suflet când acesta este 
pregătit să se desprindă de grupul său primar. Următorul meu caz 
este un suflet care a atins de curând nivelul III, după mii de ani de 
incamări pe Pământ. Acest subiect a fost foarte tulburat de 
vizualizarea mentală a imaginilor acestui eveniment ce s-a petre- 
cut recent în lumea spiritelor. Descrierile simbolice ce implică 
analogii cu mediul educațional sunt deja familiare cititorului. În 
viața ei actuală clienta mea este profesoară și predă la o școală pen- 
tru copii cu dificultăți în procesul de învățare. 


Cazul 54 


Dr. N: Pari foarte fericită de apariția ta în fața consiliului tău. 
S.: Da, mi-am dat jos și ultima bucată din armura corpului. 
Dr. N: Armura? 

S.: Da, armura mea protectoare... care mă ferea să fiu rănită. 
Mi-a luat secole să învăţ să am încredere și să fiu deschisă cu 
oamenii înclinați să mă rănească din prea multă mânie. Acesta 
a fost ultimul meu mare obstacol. 

Dr, N: De ce a fost atât de greu pentru tine? 

S.: Mă identificam mult prea mult cu emoțiile, mai mult 
decât cu puterea mea spirituală. Asta crea o îndoială față de 
propria mea persoană, în relațiile cu ceilalți, pe care îi perce- 
peam mai puternici și mai învățați decât mine. Şi nu era 
așa,de fapt. 

Dr. N: Dacă acest lucru a fost ultimul tău obstacol, mă refer 
la propria ta identitate, cum te vezi acum? 

S.: Până la urmă, am aruncat o punte de flori peste abisul de 
durere și răni. Nu-mi mai risipesc energia pe nimic dacă nu 
este cazul (pauză). Suferinţa fizică și mentală este legată de 
felul în care ne privim pe noi înșine. În ultimii o mie de ani, 
cu fiecare viață mi-am îmbunătățit păstrarea propriei iden- 
ființă umană care nu poate fi înlăturată de alții. Nu mai am 
nevoie de armură pentru a realiza acest lucru. 

Dr. N: Ce spune consiliul tău despre acțiunile tale pozitive 
legate de modul în care te definești pe tine însăți? 

S.: Sunt mulțumiți că am trecut testul ăsta greu.... că nu am 
lăsat împrejurările potrivnice ale acestor vieți să-mi dicteze 
viziunea despre mine însămi... despre cine sunt în realitate, 
Sunt bucuroasă că am atins cel mai înalt nivel prin răbdare și 
stăruință. 

Dr. N: De ce crezi că a trebuit să treci prin atât de multe în 
viețile tale de pe Pământ? 

S.: Cum crezi că îi pot învăța pe alții, dacă eu însămi nu am 
trecut prin foc pentru a deveni puternică? 

Dr. N: Bine... (subiectul mă întrerupe, deoarece i-a apărut în 
minte ceva provocat de întrebarea mea) 

S.: Oh... au o surpriză pentru mine. Oh, sunt atât de 
FERICITĂ! 


Notă: În acest moment, clienta mea izbucnește în lacrimi de feri- 
cire la presimțirea scenei care i se va desfășura în minte. Îmi pun 
la îndemână cutia mea de nădejde cu batiste și continuăm. 


Dr. N: Continuă și spune-mi despre ce surpriză e vorba. 

S.: (cu efervescenţă) Este momentul absolvirii! Ne strângem 
în templu. Aru, ghidul meu, este aici cu președintele consi- 
liului. De peste tot se strâng profesorii seniori și studenții. 
Dr. N: Poţi să te oprești puțin și să-mi spui câți profesori și câți 
studenți vezi? 

S.: (în grabă) Ah... cam doisprezece profesori și... poate vreo 
patruzeci de studenți. 

Dr. N: Printre studenți sunt și cei din propriul tău grup pri- 
mar? 

S.: (pauză) Suntem numai trei. Au fost aduși studenți din alte 
grupuri, cei care sunt pregătiți. Pe cei mai mulți dintre ei nu-i 
cunosc. 

Dr. N: Observ o ezitare din partea ta. Unde se află ceilalți din 
grupul tău? 

S.: (cu regret) Nu sunt încă pregătiți. 

Dr. N: Care este culoarea esențială a acestor studenți din jurul 
tău? 

S.: Un galben strălucitor, consistent. Oh, n-ai idee cât timp 
ne-a trebuit ca să ajungem aici. 

Dr. N: Poate că știu. De ce nu-mi descrii cum se desfășoară 
lucrurile? 

S.: (respiră adânc) Toţi sunt ca la o sărbătoare, ca la o petre- 
cere inaugurală. Toţi ne strângem și plutirn... Voi sta în față. 
Aru îmi zâmbește cu mândrie. Maeștrii ne adresează câteva 
cuvinte de confirmare a eforturilor depuse de noi. Apoi sun- 
tem chemați pe nume. 

Dr. N: Fiecare în parte? 

S.: Da... Îmi aud numele, „Iri“... Înaintez plutind și primesc 
un sul de hârtie cu numele meu tipărit pe copertă. 

Dr. N: Ce altceva mai este pe aceste suluri? 

S.: (cu modestie) E ceva personal... ceva despre acele realizări 
care mi-au luat atât de mult timp... și despre cum le-am 
depășit. 

Dr. N: Deci, într-un fel, e mai mult decât o diplomă. O 
atestare a muncii tale. 

S.: (încet) Da. 

Dr. N: Purtaţi toți tocă și robă? 

S.: (repede) Nu! (zâmbind apoi) Oh... Văd că mă ironizezi. 
Dr. N: Ei, puțin. Spune-mi, Iri, ce se mai întâmplă după cere- 
monie? 

S.: Ne strângem să discutăm despre noile noastre sarcini și am 
ocazia să mă văd cu unele suflete care sunt din domeniul spe- 
cialității mele. Ne vom întâlni din nou la cursurile ce vor 
începe, unde vom învăţa să ne folosim cât mai bine calitățile. 
Dr. N: Care va fi prima ta îndatorire aici, Iri? 

S.: Voi educa sufletele cele mai tinere. E ca şi cum aș crește 
flori din răsaduri. Le hrănești cu tandrețe și înțelegere. 

Dr. N: Și de unde crezi că vor veni aceste suflete noi? 

S.: (pauză) Din oul divin - sânul creaţiei - tors apoi ca firul de 
mătase... dus la doici și apoi la noi. Este extraordinar. Este o 
responsabilitate care ne va pune la grea încercare, 

Când lucrez cu un subiect care trece la un grup de nivelul III, 
la început poate apărea o confuzie: de ce se văd ei în mod regulat 
plecând şi apoi întorcân-du-se în grupul lor matcă? În timpul hip- 
nozei, nu toți subiecții mei sunt capabili să-și vizualizeze o scenă 
în minte și apoi să includă repede acest cadru în întregul film al 
vieții lor spirituale. Sarcina hipnotizatorului este de a proceda cu 
grijă și a lăsa ca scena să se desfășoare natural. Un client, care nu 
absolvise încă, dar începuse deja procesul de desprindere de 
grupul său, mi-a spus: „Încep să mă simt puţin rupt de familia mea. 
În jurul meu sunt suflete noi cu care n-am mai lucrat înainte“. 

Integritatea unui grup matcă originar de suflete rămâne intac- 
tă într-un mod atemporal. Indiferent cine este cel care a absolvit, 
sufletele nu-și pierd niciodată legătura cu vechii tovarăși. 
Grupurile matcă primare și-au început existența impreună și 
rămân strâns unite de-a lungul a sute de încarnări. Am avut suflete 
care au fost cu grupurile lor primare și cincizeci de mii de ani 
înainte de a fi pregătiți să treacă pe nivelele intermediare, în timp 
ce un procent mult mai mic a atins această stare a dezvoltării în 
cinci mii de ani. Cred că o dată ajunse la nivelul IJI, sufletele încep 
să se ridice mult mai rapid la nivelurile mai avansate. Sufletele 
evoluează în ritmuri distincte, etalând o multitudine de talente 
diferite de-a lungul drumului lor. Am observat că, atunci când 
sufletele încep să petreacă mai puțin timp cu divertismentul și ală- 
turi de celelalte, depun eforturi mai susținute. Ele se concentrează 
mai mult asupra perfecționării anumitor aptitudini ce vor con- 
tribui la forțele conștiinței cosmice. 

O dată cu atingerea nivelului III, are loc o schimbare în com- 
portamentul sufletului. Aceste suflete au început acum să-și 
lărgească perspectivele mai departe de grupurile lor primare. 
Sufletele care avansează nu disprețuiesc tot ce au cunoscut înainte, 
numai că acum sunt atât de absorbite de pregătirea lor, că acest 


Trecerea sufletului într-un nivel superior 345 


lucru a devenit un țel care le consumă toate disponibilitățile. 
Aceste suflete sunt fascinate de ceea ce pot face și vor să devină și 
mai competente. Când s-au apropiat de gradul de dezvoltare al 
nivelului IV, tranziția este încheiată. 

În cursul tranziției lor, sufletele care au ajuns de curând la 
nivelul III observă că nu mai sunt limitate la o singură sală de clasă. 
Vechii lor prieteni sunt conștienți de ceea ce se întâmplă, dar se 
pare că este un fapt mutual acceptat să nu se pună prea multe 
intrebări în legătură cu aceste absențe. Rog cititorii să se întoarcă 
puțin la experiența sufletului Lavani, în cazul 32. Tranziția este 
lentă, în concordanță cu practica grijii infinite care este atât de evi- 
dentă în toate pregătirile spirituale. Sufletele sunt repartizate 
noilor grupuri de specialitate, ținându-se seama ca membrii aces- 
tora să se afle la un nivel mental apropiat. Aceste desemnări se fac 
pe baza unor motive. Cele trei elemente principale de care sunt 
sigur că se ține seama la selecția specialități sufletelor sunt: talen- 
tul, performanțele obținute până atunci și dorința personală. M-aș 
fi așteptat ca și nevoile lumii spiritelor să fie un alt element impor- 
tant, dar această ipoteză mi-a fost infirmată. 

Presupun că s-ar putea spune că, atunci când un suflet accede 
la nivelurile intermediare de pregătire, el e inițiat în tainele unei 
bresle. N-aș afirma totuși că este o breaslă ca acelea cunoscute în 
istorie, din Evul Mediu, care erau denumite școli de inițiere în mis- 
tere. Acestea erau organizații exclusiviste și chiar secrete, accesibile 
numai membrilor lor. Cu toate că și în cazul sufletelor există unele 
elemente secrete ce sunt împărtășite acestora în vederea unei 
pregătiri specializate, în nici un caz nu este vorba de elitism. 
Aspiranţii nou sosiți sunt totdeauna bine primiți de grupurile de 
specialiști. 

La început, asocierile acestor suflete mai specializate sunt mai 
degrabă dezlânate. Le-am definit ca grupuri independente de 
studiu. Pregătirea începe încet, periodic, cu diferiți profesori de spe- 
cialitate. E un sistem care permite o evaluare periodică a sufletelor 
de către instructorii lor. Sufletele care vor doar să vadă despre ce e 
vorba pot părăsi aceste grupuri de specialitate, în timp ce sunt 
admiși alți candidați promițători. Această practică este în opoziție 
cu cea pe termen lung din grupurile primare de suflete. Instruirea 
devine mai intensă pe măsură ce aceste noi grupuri dovedesc că se 

pot descurca cu sarcinile lor. În aceste stadii incipiente, deși sufletele 
sunt desprinse de grupurile lor inițiale, ele își mențin totuși ghizii 
lor obișnuiți și iau parte la activitățile grupurilor lor primare, 
Studiul independent pune un accent mai mare pe auto-îndrumarea 
sufletelor în îndatoririle lor, accent care devine și mai pronunțat pe 
măsură ce ele se dezvoltă la nivelele de competență IV și V. 

În capitolele precedente au fost enumerate un număr de spe- 
cializări ale sufletelor. În ordinea prezentării, sufletele au fost 
descrise ca: Maeștrii Viselor, Mântuitorii Sufletelor Pierdute, 
Păstrătorii Neutralităţii, Maeștrii Refacerii, Mamele de Incubator, 
Sufletele Arhivari, Sufletele care au Grijă de Animale, Regizorii 
Muzicali și Păstrătorii Jocurilor. Se pare că unele specializări se 
suprapun într-o anumită măsură. De exemplu, Păstrătorii 
Jocurilor, cei care îi pregătesc pe alții pentru călătorie, pot fi și 
Suflete Exploratoare ale unor locuri noi (folositoare atât pentru 
divertisment, cât și în aspectele mai serioase ale instruirii în 
folosirea energiei). În acest capitol, voi cita și alte exemple de spe- 
cializări ale sufletelor. Sunt sigur că cititorii vor identifica ușor ce 
domeniu de specialitate s-ar putea potrivi propriilor înclinații. 

Nu pare să existe un drum sigur prin care sufletele, pe măsură 
ce avansează, să ajungă să ocupe un loc în Consiliul Bătrânilor. 
Bătrânii par să provină dintr-un mediu cu multe specializări. Cred 
că cei mai mulți oameni simt că ghizii lor profesori au o înclinație 
interioară pentru astfel de poziții. Desigur, este normal ca ghizii să 
apară clientului obișnuit ca fiind reprezentanții profesiei de prim 
rang din lumea spiritelor. Știu totuși că această percepție este 
denaturată de faptul că, în timp ce toți subiecții mei au ghizi, mulți 
au un contact prea mic cu sufletele avansate din alte specialități. 
Îmi pot numai imagina ce alte specializări le sunt oferite sufletelor, 
pe care nici un subiect nu le poate descrie. 

Când discut despre aceste domenii de specialitate în con- 
ferințele mele, mulți oameni spun că ei au crezut că toate sufletele 
se străduiau să devină ghizi-profesori. Am avut și eu aceeași idee 
în primele faze ale cercetărilor mele. În cele din urmă am aflat că, 
deși predarea este o specializare de frunte în lumea spiritelor, 
aceasta nu înseamnă că majoritatea sufletelor devin mari profesori. 
Cum predarea este atât de vitală pentru suflete, voi începe cu o 
categorie din acest domeniu pe care nu l-arn acoperit încă. 


Trecerea sufletului într-un nivel superior 047 


Specializările 
Profesorii-doici 


În Călătoria Sufletelor am discutat despre activitățile profeso- 
rilor ghizi juniori și seniori și tot în această carte subiecții mei au 
depus mărturie despre activitățile ghizilor lor. Totuși, nu au fost 
furnizate prea multe informaţii despre sufletele avansate care se 
ocupă de sufletele foarte tinere și care se află încă în perioada de 
pregătire. Se numesc Profesori-doici sau cei care au grijă de copii, 
deoarece sufletele tinere cu care ei lucrează nu și-au început încă 
incamnările. 

Imediat după cazul 26 din capitolul 5, am citat amintirile 
proaspete ale unui suflet foarte tânăr de pe Pământ, care a expli- 
cat că o dată ce un suflet nou este creat, el nu este imediat trans- 
ferat într-o încarnare fizică. Pământul este o școală atât de grea 
pentru pregătire, încât este mai bine ca multor suflete noi să li se 
permită un interval de timp în care să se adapteze la viața terestră, 
în formă descamată. Acest lucru este ilustrat de următoarea 
relatare a unui subiect: 


Îmi amintesc de vremea când eram un suflet foarte tânăr și am 
venit pentru prima oară pe Pământ cu câţiva prieteni. Pluteam 
încoace și încolo, ca spirite, ca să ne verificăm capacitatea și 
adaptabilitatea la acest loc, acompaniați de profesorii noștri. Ni 
se arăta cum să adunăm vibraţiile magnetice ale acestei planete 
și cum să le îmbinăm cu ale noastre. Era nevoie să simțim ce ar 


fi însemnat pentru noi să fim aici în formă fizică. 


Cred că marea majoritate a clienților mei sunt înclinați să se 
pregătească pentru a deveni ghizi. Acest lucru se petrece, pentru 
că ei își venerează proprii ghizi, care au o influență foarte mare 
asupra dezvoltării lor actuale și vor să-i urmeze. Sigur că aspirațiile 
actuale ale unui suflet și specializarea sa finală pot să nu coincidă. 
Profesorii trebuie să știe foarte bine să comunice. Și totuși, cineva 
care comunică foarte bine, care e capabil să ofere o motivaţie, 
poate să nu aibă abilitatea de a lucra cu mintea unui suflet care 
încearcă să se integreze în mai multe ego-uri umane din trupurile 
sale gazdă. S-ar putea ca profesorii doici, care lucrează cu suflete 

foarte tinere, să nu aleagă să devină ghizi pentru populația 
obișnuită de suflete, din nenumărate motive. Lucrul cu un suflet 
copil este dificil, deoarece multe suflete tinere nu par să fie capa- 
bile să continue cu reîncarnările lor, necesitând în acest sens studii 
de remediere. Cazul 28 ne-a spus câte ceva despre așezările spiri- 
tuale ale profesorilor și ale sufletelor elementare, lucru pe care îl 
voi extinde și în cazul 55. 

Trebuie să mă port cu delicateţe cu clienții mei avansați, între- 
bările referitoare la culorile sufletului pe care le adresez acestora 
fiind de mare ajutor. Bărbatul din cazul 55 trece la nivelul IV de 
competență și tocmai a terminat să-mi relateze despre varietatea 
de lumini galben-albastre din grupul lui de specializare, compus 
din trei suflete. Eram gata să trec la altceva când m-am gândit la 
încă o întrebare, care avea să-mi deschidă o nouă perspectivă. 


Cazul 55 


Dr. N: Astea sunt toate culorile pe care le vezi în preajmă? 
S.: Nu, mai sunt unsprezece copii - lumini albe -adunați la un 
loc, deoparte, în stânga noastră. Energia lor e mai mică, cu un 
model energetic mai mic și mai degrabă dispersat. Tinerii sunt 
foarte exuberanți. 


Notă: În acest punct subiectul meu s-a tulburat foarte mult când 
a recunoscut pe unul dintre acele suflete ca fiind copilul său de 
astăzi. L-am lăsat să se bucure de acest moment și apoi am conti- 
nuat. 


Dr. N: Vezi vreo diferență în ceea ce privește intensitatea 
luminii din aceste unsprezece suflete? 

S.: Nu prea mare. Copiii foarte inocenți și timizi au lumini 
slabe, neclare. Nu avem nici unul dintre aceia acum. 

Dr. N: Ce relație ai cu aceste unsprezece suflete? 

S.: Predau o lecție acestor suflete. Doi colegi, pe care nu-i 
cunosc de foarte mult timp, pentru că provin din alte grupuri, 
mă ajută la predarea acesteia. 

Dr. N: Voi trei aveți un trecut comun pe Pământ pentru a vă 
pregăti să deveniți profesori? 

S.: Da, am fost profesori, oameni ai bisericii, vindecători... 
cam așa ceva, în vieţile noastre trecute. În general, trebuie să 
ai multă sensibilitate și o mare răbdare pentru genul ăsta de 
muncă (se oprește și mai adaugă). Știi, profesorii pot învăța 
uneori de la studenți. 

Dr. N: Sunt convins că așa este. De ce nu-mi dai o idee despre 
unde anume în lumea spiritelor sunteți tu și acești copii în 
acest moment? 

S.: Suntem în zonele neutre de pregătire, pentru că pe copii 
i-ar inhiba prea tare să se găsească lângă clasele de predare 
obișnuite. 

Dr. N: Ce se întâmplă în acest moment? 

S.: (râde) Vâjâie toți în toate direcțiile, mai interesați în a-și 
juca feste unul altuia decât să învețe ceva. Se vor schimba 
când vor începe să se încarneze. 


Citez în continuare pe scurt din cazul unei femei care 
lucrează cu sufletele care tocmai au început să se încarneze: 


Chiar acum sunt ocupată cu șapte neghiobi. Le place să fie 
afemeiaţi sau femei fatale când se încarnează. Vor, pur și sim- 
plu, să rămână copii și să nu ia viața în serios. Sunt îndră- 
gostiți până peste cap de plăcerile pământești și nu vor să 
aibă de-a face cu lucrurile mai dificile. Interesul lor cel mai 
mare este să arate bine în viața următoare. Ulant, ghidul 
meu senior, i-a lăsat cu mine și nu-l mai văd prea des. 
Recunosc că stilul meu este extrem de indulgent. Faţă de ei 
mă arăt foarte amabilă și drăgăstoasă. Unii dintre profesori 
spun că îi stric, răsfățându-i astfel. Cunosc profesori care au 
dat frâu liber frustrărilor devenind foarte severi cu tinerii lor 
studenţi, mai ales cu cei ce au potenţial. Consiliul este intere- 
sat de metodele mele de predare. Vor mai degrabă să testeze 
teoriile mele despre indulgență decât să administreze acestei 
clase o admonestare mentală. Conceptul meu de predare este 
că o dată ce aceste suflete-copii încep să se dezvolte, saltul pe 
care îl vor face spre maturizare va fi mai rapid, pentru că 
încrederea lor nu va fi fost zăruncinată de prea multe lecţii 
grele și întreruperi. 

Specialiștii în etică 

Mult timp am considerat predarea eticii ca fiind mai degrabă 
o parte constitutivă a predării în general decât o specializare de 
sine stătătoare. Cazul următor este al unui bărbat de douăzeci și 
șase de ani din Detroit, aflat la nivelul V, al cărui nume spiritual 
este Andarado. La început am încercat să-l conving să nu vină la 
mine, pentru că, de obicei, nu iau clienți sub treizeci de ani. Din 
cauză că nu cred că unui tănâr obișnuit viața i-a oferit prea multe 
răspântii cruciale. Blocările lor amnezice ar putea fi încă prea pro- 
nunțate. Există, de asemenea, și o probabilitate semnificativă de 
obstrucționare a hipnozei, exercitată de ghizii lor spirituali; s-ar 
putea ca aceștia să aibă sentimentul că este prea devreme pentru 
ca studentul lor să vadă anumite drumuri karmice. Dar Andarado 
era o excepție și îmi pare bine că nu mi-a confirmat îngrijorările. 

Acest client îmi trimisese o scrisoare care începea așa: „Sunt 
nerăbdător să-mi experimentez identitatea nemuritoare, 
deoarece simt de mult timp că unele dintre aceste lucruri îmi 
sunt cunoscute și că abilitățile îmi depășesc vârsta“. Aud de la 
mulți tineri declarații de acest gen și, de cele mai multe ori, etapa 
dezvoltării lor, pe care o identificam în cursul ședinței, nu este 
chiar ceea ce și-au imaginat ei. Acest lucru nu s-a întâmplat și cu 
acest client. Când l-am întâlnit pe Andarado am fost frapat de 
intensitatea, vigilența și independența lui; erau neobișnuite pen- 
tru cineva de vârsta sa. 

Pe măsură ce înaintam în ședința noastră, am descoperit că 
Andarado a venit prima dată pe Pământ în timpul ridicării 
Babilonului, ceea ce credeam că este destul de târziu în timpul 
pământesc pentru o lumină albastră. Mi-a spus că încarnările lui 
au început într-o lume întunecată, calmă, cu forme de viață 
inteligente, dar lipsite de afectivitate, care se stingeau ca rasă. Era 
o lume închinată rațiunii și logicii. Până la urmă, Andarado a cerut 
un transfer într-o lume mai luminoasă, unde s-ar fi putut încarna 
într-o ființă mai sensibilă. l-a fost oferit Pământul. 

În timp ce treceam în revistă experiențele sale trecute dintr-o 
clasă spirituală, am aflat de interesul lui Andarado pentru modul 
în care energia magnetică planetară influențează cornportarea 
inteligentă în unele lumi. Ultima sa sarcină a fost să creeze țesut 
cerebral unei mici creaturi feline. Andarado mi-a explicat: „Am 

montat o rețea de energie, pentru a urmări și studia modelele de 
comportament cu care această creatură răspunde. Trebuie să am 
grijă să nu montez o baterie de 12 volți într-un sistem de 6 volti“. 
Am presupus că studia și se pregătea să devină un Maestru al 
P'roiectării. Mă aștepta o surpriză. 


Cazul 56 


Dr. N: Andarado, am discutat despre munca ta cu studenții în 
lumea spiritelor. Mi-ai explicat puțin și despre studiile tale de 
creare a energiei asupra proceselor cognitive ale unor forme 
inferioare de viață. Concluzionez că te pregătești să devii fie 
profesor, fie un specialist al proiectării. 

S.: (râde) Nu, nici una dintre presupuneri nu este corectă. Mă 
pregătesc să devin un Specialist în etică. 

Dr. N: A, da? Atunci cum rămâne cu cele două domenii de 
început ale studiilor tale despre care tocmai arm vorbit? 

S.: Mi-au fost oferite ca premize pentru a fi mai eficient ca spe- 
cialist în etică. Asta este pasiunea mea, să lucrez cu codurile 
morale ale ființelor inteligente. 

Dr. N: Dar acest domeniu al moralității, valorilor și al compor- 
tamentului nu este unul fundamental pentru munca tuturor 
ghizilor profesori? 

S.: Ba da, dar principiile morale, pentru că se leagă de valorile 
obiective, sunt atât de esențiale pentru dezvoltarea umană, 
încât te poți specializa în acest domeniu. De obicei, există câte 
un specialist în etică în fiecare consiliu. 

Dr. N: De ce ai petrecut atât de mult timp în altă lurne înainte 
de a veni pe Pământ? 

S.: Cunoașterea sistemelor etice ale altor societăți inteligente 
reprezintă o bună pregătire pentru orice Specialist în etică. 
Dr. N: Foarte bine, Andarado, spune-mi acum câte suflete - 
studenți de pe Pământ ți-au fost date când ai început să lucrezi 
în viața dintre vieți în acest domeniu al vocației tale reale? 

S.: La început numai câteva. 

Dr. N: Presupun că erau suflete foarte tinere. 

S.: Da, dar apoi situația s-a schimbat și acum am optsprezece 
suflete de nivel mediu. 

Dr. N: Cum de ți se dă voie să lucrezi cu cele de nivel III când 
tu însuți nu ţi-ai terminat încarnările pe Pământ? 

S.: Exact asta este rațiunea sarcinii mele actuale. Nu am 
destulă experiență ca să pot ajuta sufletele foarte tulburate și 
mai puțin dezvoltate. Cum nu sunt încă destul de deprins cu 
acest domeniu, nu mi se dau cazurile cu adevărat dificile. Pot 
da însă sfaturi sufletelor ceva mai mature, pentru că am fost și 
eu în situația lor nu cu mult timp în urmă. 

Dr. N: Lucrezi cu studenții tăi atât în lumea spiritelor, cât și în 
timp ce ei sunt pe Pământ? 

S.: (ferm) Nu, nu și în perioadele când se încarnează pe 
Pământ. Asta este prerogativa ghizilor lor profesori. Eu lucrez 
cu ei numai în lumea spiritelor. 

Dr. N: De ce crezi că etica e un test al societății umane? 

S.: În principal, pentru că este atât de ușor pentru ființele 
omenești să se îndepărteze de la comportarea morală și să 
explice rațional acțiunile lor. 

Dr. N: Spui cumva asta pentru că majoritatea oamenilor 
obișnuiți sunt pragmatici, considerând că scopul - de a fi per- 
ceput ca un individ de succes - scuză mijloacele? 

S.: Da, și asta apare oamenilor ca fiind în opoziție cu univer- 
salitatea. 

Dr. N: Vezi vreo soluție în acest conflict dintre universalitate și 
individualismul pronunțat manifestat în atitudinea oamenilor? 
S.: Munca de îmbunătățire a lumii va duce, în cele din urmă, 
la îndepărtarea intoleranței manifestate față de cei care sunt 
altfel decât noi. Conflictul rezidă tocmai în această nevoie de 
statut personal și de elitism - pentru că acestea sunt subsu- 
mate fericirii. 

Dr. N: Deci, consideri dilema umanității ca fiind conflictul 
dintre a pune dorința de fericire personală și scopurile indi- 
viduale mai presus de atenuarea suferințelor populației 
umane? 

S.: Pentru mulți de pe planeta Pământ, această dilemă este 
aceea a egoismului. 

Dr. N: Poţi continua puțin în acest sens? Vrei să spui că 
oamenii, prin natura lor, nu sunt o rasă de persoane egali- 
tariste și generoase? 

S.: Oamenii obișnuiți au această dilemă, deși mulți nu cred că 
egoismul lor reprezintă o problemă pentru ei. Asta este marea 
încercare la venirea pe Pământ și de aceea munca mea este 
atât de grea aici. Lecţia Părnântului, în ceea ce privește mora- 
litatea și etica, este ca sufletul să fie închis în trupul unei ființe 
ale cărei instincte - propria ei natură - să reclame, în primul 
rând, supraviețuirea ei personală. Situaţia celorlalți este pe 
planul doi. 

Dr. N: Nu descoperi în oameni o latură bună în mod natural, 
care să fie legată de constiința unui suflet? 

S.: Bineînțeles, asta este partea cea mai importantă a specia- 
Lității mele, să dezvolt acest element de bunătate astfel încât, 
în cele din urmă, să reprezinte o reacție naturală la împre- 
jurările grele de pe Pământ. 

Dr.N: Trebuie, oare, ca pe această planetă nevoia de încredere 
în sine să fie în opoziție cu grija față de ceilalți? 

S.: Idealurile și valorile personale pot duce, în final, la o feri- 
cire generală, a întregii societăți, dacă ne lăsăm total angrenați 
în corectitudinea minții sufletului - ca esenţă a puterii Sinelui. 
Dr.N: Care este cel mai folositor sfat pe care-l dai studenților, 
înainte să se întoarcă pe Pământ? 

S.: (zâmbește) Ei sunt precum caii de curse, așa că îi sfătuiesc 
să aibă răbdare și să-și regleze ritmul. Energia care se cheltu- 
ieşte cu controlarea corpului omenesc trebuie bine drămuită. 
Ei sunt în faza în care învață echilibrul fin al comportării etice. 
Când trăiesc într-o lume fizică atât de densă cum este cea de 
pe Pământ, trebuie să se ferească să fie absorbiți de aceasta 
dacă vor să fie eficienți. 


După ce am terminat cu acest client, am reflectat la cât de 
mulți fiziologi cred că sistemul senzorial uman este supradez- 
voltat, ca o depășire a originilor noastre primitive. Compor- 
tamentul agresiv și de evitare au fost un mijloc de supraviețuire al 
oamenilor încă din epoca de piatră. În procesul nostru de evoluție, 
avem la dispoziție un creier care nu are, deocamdată, un control 
total asupra reacțiilor trupului. În condiții de stres emoțional ridi- 
cat, avem tendința de a ne pierde rațiunea. Jung ne-a spus: 
„Raționalul și iraționalul există unul lângă celălalt și oamenii sănă- 

toși recunosc acțiunile ambelor forțe ce lucrează în ei. Ar trebui să 
ne privim nevrozele mentale și suferințele fizice ca modele va- 
lorice inconștiente“. 

Cei mai mulți dintre noi începem prin a face o mulțime de 
greșeli prostești, devenind mai deștepți spre sfârșitul vieții. Ideea 
de a reveni în încamări repetate este aceea că, în cele din urmă, 
vom pomi cum trebuie încă de la început, ducând astfel o viață 
productivă, În căutarea aceasta suntem adesea conduși de ego-ul 
nostru și uităm că ceea ce este bun pentru noi e, în general, bun și 
pentru ceilalți. Din păcate, filosoful Kant avea dreptate când afir- 
ma: „Dacă noi credem în nemurirea sufletului creat de o sursă di- 
vină, asta presupune un liber arbitru care s-ar putea să nu includă 
și o comportare morală“. 

Există o mare nevoie de suflete specializate în etică. Se poate 
spune că sunt motive pentru care acţiunile unor oameni iau o 
întorsătură proastă, din cauza unui suflet care se dezvoltă în 
aceștia, coexistând cu un creier omenesc tulburat. Datorită acestor 
condiții, voința noastră liberă de a face alegeri corecte ar putea fi 
inhibată. Am încercat să arăt că, în lumea spiritelor, sufletele nu se 
folosesc de acest argument ca să se scuze pentru lipsa de control 
asupra emoțiilor unui trup gazdă. 

Soluţia valabilă pentru noi toți, spre a ne perfecționa, este să 
continuăm procesul de evoluție pentru a deveni mai buni decât 
suntem. Și ghizii noștri spirituali au fost cândva asemenea nouă, 
înainte de a atinge acest statut. Ni se dau multe corpuri gazdă și 
toate sunt imperfecte. Decât să devenim obsedați de un trup care 
durează numai cât o viață, ar fi mai bine să ne concentrăm asupra 
evoluției Sinelui nostru sufletesc și să ne sprjinim pe puterile noas- 
tre spirituale. Dacă facem astfel, capacitatea noastră de a intra în 
legătură cu ceilalți va evolua și, în cele din urmă, va rezolva dilerna 


distincţiilor morale de care vorbea mai devreme sufletul Andarado. 


Sufletele armonizatoare 


Această specializare reprezintă o clasificare largă a sufletelor, 
care are, la rândul său, multe subgrupe. Totuși, având acces la 
mințile atâtor oameni, am observat că există o interdependență și 
o legătură în spatele tuturor specializărilor sufletelor. Sufletele din 
categoria generală a Armonizatorilor se reîncarnează adesea în cei 


a 
a 

Insărcinați cu comunicarea, lucrând într-o multitudine de compe- 
tențe. Când sunt ființe dezincarnate, mi se spune că acestea 
lucrează ca restauratori ai energiei dizlocate de pe fața 
Pământului. Sufletele armonizatoare se mai pot încarna în oameni 
de stat, profeţi, persoane inspirate, negociatori, artiști, muzicieni și 
scriitori. De obicei, acestea sunt sufletele care echilibrează energia 
evenimentelor terestre ce implică relațiile umane. Ele pot fi figuri 
publice sau oameni particulari care acționează în spatele scenei pe 
care au loc evenimentele lumii. Aceste suflete nu sunt vindecători 
în sensul tradițional al termenului, pentru că încercarea lor de a 
imprăștia energia negativă este aplicată pe scară mare și nu doar 
asupra unui singur individ. 

În prima mea carte am scris despre Înţelepți, acele suflete 
foarte avansate care încă se încarnează pe Pământ, chiar dacă acest 
lucru nu mai este necesar pentru propria lor dezvoltare. Mi s-a 
spus că aceștia sunt lingviști deosebit de competenți, având abili- 
tatea de a pronunța cuvintele pe niște tonuri vibraționale care-i 
ating profund pe oameni. Aceste ființe înțelepte se află aici, pen- 
tru că misiunea lor e de a ajuta umanitatea într-un mod fizic 
direct. Ei nu supără pe nimeni și nu cer neapărat atenția publică. 
Din informațiile pe care le-am adunat, numărul lor nu e mare. 
Aceste suflete bătrâne și foarte evoluate care se află printre noi 
sunt considerate a fi niște observatori activi ai evenimentelor. Ele 
prezintă tendințele omenești pe care le consideră că ar necesita o 
atenție specială. Din acest motiv, le-am inclus în categoria 
Sufletelor Armonizatoare. 

Subiecților mei le este evident că Înțelepții sunt cumva în legă- 
tură cu un alt grup de specialiști în armonizare din lumea spiritelor, 
pe care ei îi numesc Supraveghetori. Aceste ființe nu se încarnează, 
dar primesc informaţii din multe surse despre condițiile de pe 
Pământ și din alte lumi. Am foarte puține date despre ei. Cele pe 
care le am provin de la câțiva clienți care știu de existența acestor 
suflete numai din propria lor pregătire de a deveni Suflete 
Armonizatoare. După cât se pare, un Supraveghetor furnizează 
informații celorlalți Arrnonizatori, care vor acționa spre a pondera 
influențele forțelor sociale și fizice ce produc pagube pe Pământ. 
Cel ce face obiectul cazului următor este un reprezentant al nivelu- 
lui V, îl cheamă Larian și se pregătește să devină Armonizator. 

Cazul 57 


Dr. N: Larian, ai putea să-mi explici câte ceva despre spe- 
cializarea de Armonizator și ce faci în această calitate? 

S.: Sunt doar un novice, dar voi încerca. Învăț despre armo- 
nizarea energiei discordante a Pământului, pentru a-i ajuta pe 
oameni. 

Dr. N: Vorbești despre elementele geofizice ale Pământului, 
cum ar fi vânturile, focul, cutremurele de pământ... genul ăsta 
de elemente? 

S.: Am prieteni în această îndeletnicire, dar nu este domeniul 
meu de studiu. 

Dr. N: Bine, atunci, înainte de a ajunge la însărcinările tale, 
spune-mi ce învață prietenii tăi? 

S.: Sunt restauratori ai planetei, care atenuează consecințele 
distructive ale forțelor fizice naturale, ce produc cantități mari 
de energie negativă. 

Dr. N: De ce forțele care există în lumea spiritelor nu ar 
putea, pur și simplu, preveni aceste dezastre naturale, salvând 
astfel oamenii de multă suferință? 

S.: (își scutură capul) Atunci n-ar mai fi catastrofe naturale, 
care au scopul de a fi o parte din viața noastră pe Pământ. Un 
armonizator planetar nu s-ar interfera în aceste forțe, chiar 
dacă ar putea - ceea ce nu cred. 

Dr. N: Care este, atunci, rolul lor? 

S.: Să împrăștie seminţele energiei coerente în energia tulbu- 
rată, să neutralizeze marile concentrații de energie negativă. 
Ele lucrează cu polaritatea și cu forța magnetică, pentru a 
ajuta oamenii să se însănătoșească, să-și revină (zâmbește). Le 
numim aspiratoare. 

Dr. N: Bine, Larian, unde anume intră munca ta în această 
schemă? 

S.: Sper să aduc o contribuție în ceea ce privește îndreptarea 
evenimentelor catastrofale create de oameni în mod direct. 
Dr. N: Câţi ucenici mai sunt în secția ta? 

S.: Patru. 

Dr. N: Plănuiţi, tu și cu asociații tăi, să opriți războaiele? 

S.: (tulburat) Nu cred că m-ai înțeles. Pregătirea noastră nu 

urmăreşte să influențeze mințile oamenilor care produc 
suferință umanității. 

Dr. N: De ce nu? Vrei să spui că un suflet Armonizator n-ar 
vrea să intervină cumva în cazul unui psihopat - de genul lui 
Hitler - înclinat spre distrugere? 

S.: Mintea unui psihopat nu permite accesul rațiunii, e 
închisă. Eu învăţ să mențin energia pozitivă în jurul minților 
mai calme, care pot schimba evenimentele ce se petrec în 
lume. 

Dr. N: Nu e cumva o deturnare a voinţei libere, cauzei și efec- 
tului și a întregii probleme a influențelor karmice naturale? 
S.:(pauză) Condiţiile sunt deja îndeplinite pentru 
desfășurarea cauzei și efectului. Vrem să instaurăm o gândire 
mai rațională, trimițând unde de energie pozitivă către 
oamenii potriviți pentru aceasta. Nu orchestrăm hotărâri. 
Oferim o atmosferă calmă pentru dialog. 

Dr. N: Ştii, Larian, am impresia că ești tentat atât de a influ- 
ența lucrurile, cât și de a nu o face. 

S.: Atunci nu m-am făcut înțeles de tine. Poate, dacă îți explic 
mai pe larg ceea ce fac acum, vei vedea diferența. Învăţ să-mi 
ajustez raza energiei pentru a împrăștia și rearanja forțele ne- 
gative ce sunt generate zilnic pe Pământ. Este ca deschiderea 
unui baraj, pentru a fertiliza valea de sub el, dându-i acesteia 
apa de care are nevoie. 

Dr. N: Nu știu încă dacă m-ai convins, dar continuă. 

S.: (cu răbdare) Mă duc la o cupolă enormă, pentru a exersa 
cu micul meu grup. E acolo Arlett, instructoarea noastră - este 
foarte pricepută -, ne descoperă greșelile imediat. Aici exer- 
săm arta echilibrării dizarmoniei vibraționale. Sperăm ca, 
până la urmă, să atenuăm mase mai mari de modele de 
energie distructivă de pe Pământ. 

Dr. N: Ce se întâmplă în cupolă? 

S.: Aceasta ne dă o bază geometrică pentru anumite oscilații 
și intervale, pentru a simula undele dezordonate ale gândirii 
umane din grupurile mari. Este arnestecată și agitată special 
pentru noi. Trebuie doar să o netezim. 

Dr N: Mmm... pentru a stimula exprimarea gândirii armo- 
nice? 

S.: Da, gândire și comunicare. Mai studiem și tonurile vocale 
și le analizăm înțelesurile - tot ceea ce influențează gândireu 
negativă. Vrem să-i ajutăm pe oamenii care doresc să se ajute 
singuri. Acest lucru nu e o interferență directă. 

Dr. N: Bine, Larian, dar când veți ajunge competenți ca 
Suflete Armonizatoare, ce puteri veți avea? 

S.: Vom deveni transmițătorii energiei de reînsănătoșire, pen- 
tru a lupta cu deziluziile în masă. Melodia unui Armonizator 
șoptește prin coridoarele Pământului despre lucrurile mai 
bune care vor urma. Suntem mesagerii speranței. 


După ce am ascultat explicațiile mai multor Suflete 
Armonizatoare, am ajuns la concluzia că maeștrii spirituali care 
au proiectat acest laborator al haosului, pe care îl numim Pământ, 
nu au pus lucrurile în mișcare și apoi, pur și simplu, au plecat. 
Există ființe superioare ce se preocupă destul de mult de 
supraviețuirea noastră, pentru a ne supraveghea. Sincer să fiu, 
mult timp nu am crezut că acest lucru ar putea fi adevărat. Există 
o temă care revine mereu în relatările Sufletelor Armonizatoare. 
Acestea doresc să le dea oamenilor mijloacele de a se ajuta ei 
înșiși acolo unde pot, dar ele nu sunt conștiința ființelor umane și 
nu intervin în voința noastră liberă. Am fost creați și trimiși pe 
Pământ ca să ne rezolvăm problemele în cadrul matricei unei 
forme de viață inteligente, trăind într-un mediu dificil, care 
implică și suferința, dar și multă frumusețe și speranță. Trebuie să 
recunoaștem acest echilibru în realitatea noastră cotidiană. Un 
vechi proverb chinezesc spune: „Ne numărăm nenorocirile cu 
multă grijă, dar ne acceptăm binecuvântările fără să ne gândim 
prea mult“. 


Maeștrii proiectării 

Deși această specializare are, de asemeni, mai multe fațete, 
reprezintă pentru mine două subdiviziuni majore ale sufletelor. 
Într-un mediu geofizic, există specialiști pur de structură și aceia 
care crează lucruri însuflețite în cadrul acestor așezări. Din câte 
reiese din experiența mea limitată în acest domeniu, sufletele ce 
se specializează în domeniul proiectării sunt trimise să lucreze în 
universuri fizice, deseori pe planete nelocuite și aflate în cursul 

procesului de răcire după ce s-au format din stele. Aceste suflete 
se ocupă cu crearea formelor de viață în lumile în care se dez- 
voltă o nouă viață. 

Voi începe prin a trece în revistă activitățile sufletelor ce se 
ocupă cu structura care învață să-și folosească energia la 
proiectarea geologiei planetare. Mă gândesc la ele ca la niște 
urhitecți-constructori ai topografiei ce lucrează cu părțile compo- 
nente care caraterizează suprafața planetară. Aceasta ar include 
munții, apele, atmosfera și clima. Deși specialiștii în structură sunt 
asociați sufletelor dedicate amenajării peisajelor cu plante, copaci 
şi ființe vii, această muncă este considerată a fi o categorie distinc- 
tă a proiectării. Sufletele orientate spre domeniul structurii își 
incep lucrul construind, în lumea spiritelor, obiectele pe care le-au 
cunoscut în viață. 


Cazul 58 


Dr. N: Câte suflete erau în grupul tău matcă inițial? 

S.: Erau douăzeci și unu... cei mai mulți ne-am despărțit 
acum. 

Dr. N: Asta înseamnă, oare, că nu-i mai vezi prea des pe cei 
din grupul originar? 

S.: (pe gânduri) Nu... ne-am împrăștiat, atât. Cei mai mulți 
dintre noi nu mai lucrează impreună. (luminându-se) Îmi văd 
vechii prieteni de altă dată. 

Dr. N: Au venit cu tine și membri din vechiul grup? 

S.: Trei... și au rămas doi. 

Dr. N: Câte suflete au fost repartizate noului vostru grup? 
S.: Opt în acest moment și am auzit că mai vine unul. 

Dr. N: Sunt curios cum va schimba asta aspirațiile voastre. 
Poţi să-mi explici cum a fost pentru tine tranziția din grupul 
iniţial? 

S.: (pauză lungă) La început, am observat că un alt ghid a 
început să vină la întrevederile noastre de studiu. Am aflat că 
numele lui era Baatak. Fusese invitat de ghidul nostru, Eirow, 
să ne observe un timp. 

Dr. N: Baatak venea la întâmplare, în timpul oricărei faze a 
activităților voastre, pe vremea aceea? 

S.: Nu, venea numai în timpul perioadelor în care studiam 
structura. 

Dr. N: Și care era natura muncii tale referitoare la structură 
pe atunci? 

S.: Oh, ştii, folosirea energiei în compoziţiile structurii. Îmi 
place să sculptez materia și să-i dau forme utile. 

Dr. N: Înţeleg... bun, ne vom mai întoarce la asta. Spune-mi, 
Baatak participa la activitățile grupului vostru când vă vizita 
în vechiul grup matcă? 

S.: Nu, era doar un observator care ne privea pe fiecare cu 
atenție în timpul lecţiilor dedicate structurii. Din când în 
când ne mai punea anumite întrebări, despre munca pe care 
o făceam, dacă ne împăcam cu ea și dacă simțeam o... afini- 
tate pentru aceasta. 

Dr. N: Dă-mi o idee despre ce simțeai față de Baatak pe vre- 
mea aceea și ce atitudine avea el față de tine. 

S.: M-am atașat de el de la bun început. Cred că a văzut și el 
că îmi făcea cu adevărat plăcere ceea ce lucram noi. 

Dr. N: Ce s-a întâmplat apoi cu tine și Baatak? 

S.: După un timp (timp de trei vieți), câțiva dintre noi (nu 
mulți) am fost invitați să mergem cu el pentru perioade scurte 
de timp la un nou grup care se forma. Mi-amintesc că-mi 
doream ca și Hyanth să vină... am fi putut fi astfel împreună. 
Dr. N: Hyanth e cineva important pentru tine? 

S.: Da, este sufletul meu pereche. 

Dr. N: Şi a venit cu tine la noul grup? 

S.: Nu, Hyanth nu se atașase atât de mult de domeniul struc- 
turii... așa că ea s-a dus la un alt grup care se forma. 

Dr. N: Ce obiecţii avea Hyanth referitor la noul tău grup? 

S.: Să spun mai bine așa. Mie îmi place să sculptez, să dau 
formă energiei, să experimentez relațiile dintre planuri și cor- 
purile geometrice, cum ar fi construirea de blocuri de materie. 
Dr. N: Și Hyanth? 

S.: (mândru) Hyanth este atrasă de proiectarea aspectelor fru- 
moase din mediul înconjurator ce sunt potrivite pentru viață. 
E minunată la decoruri. În timp ce eu aș construi un lanț 
muntos reușit, ea ar fi mai interesată de plantele şi de copacii 
care cresc pe munte. 

Dr. N: Dă-mi voie să înțeleg ceva. Mergi, pur şi simplu, într-o 
lume fizică și construiești un munte, iar cineva ca Hyanth se 
concentrează asupra formelor de viață, cum sunt, de exem- 
plu, copacii? 

S.: Nu, lucrăm cu lumile fizice care se formează și punem în 
mișcare forţele geologice care vor construi muntele. 
Proiectele structurilor mele nu trebuie să aibă viață. lar 
Hyanth nu crează o pădure de copaci în lumi potrivite pen- 
tru viață. Oamenii ei proiectează celulele din care ar crește, în 
cele din urmă, acești copaci. 

Dr. N: Înseamnă că grupul tău și al lui Hyanth sunt separate? 
S.: (oftează adânc) Nu, ea lucrează în apropiere. 

Dr. N: Cum e să fii într-un grup nou format? 

S.: Nu cred că voi fi vreodată total separat de vechii mei prie- 
teni. Ne completăm în atât de multe feluri. Mii de ani ne-am 
aj utat în toate viețile noastre. Acurn... ei bine, amestecul unor 
oameni noi e ciudat. Toţi simțim aceleași lucruri pentru 
vechile noastre grupuri. Avem formații și experienţe diferite, 
ne ia ceva timp să ne obișnuirn. 

Dr. N: Ai afirma chiar că se ajunge până la rivalitate între 
membrii noului grup de suflete? 

S.: (zâmbește) Nuuu... nu chiar... toți avem aceleași motive să 
ne ajutăm spre a aduce o contribuție. S-a cam terminat cu 
glumitul din grupurile noastre inițiale. Toți suntem serioşi. 
Fiecare are talentul său, ideile lui, propriul mod de a lucra. Ne 
dăm seama că Baatak încearcă să ne unească și învăţăm să 
dăm multă atenție abilităților fiecăruia. Este o onoare să fii 
aici, dar avem și slăbiciuni, încă. 

Dr. N: Care e punctul tău slab? 

S.: Mi-e frică să experimentez cu puterea mea. Îmi place să 
lucrez în situații comode, unde știu că pot proiecta ceva per- 
fect. Unul dintre noii mei prieteni este exact opusul meu. 
Produce unele lucruri planetare bune și apoi se repede și apare 
cu ceva țăcănit, cum ar fi răsucirea atmosferei, astfel încât nici 
o formă de viață nu poate respira. Intră în tot felul de încurcă- 
turi cu planurile complexe care îi întrec posibilitățile. 

Dr. N: Poţi să-mi explici cum începi, în clasă, cu un proiect de 
structură? 

S.: Vizualizând la început ceea ce vreau. Le asamblez cu grijă 
în minte pentru a obține o schiță clară. În noul nostru grup 
învăţăm cum să folosim energia de calitate potrivită în com- 
poziţiile pe scară mare. Cu Eirow lucrăm pe părți; Baatak vrea 
ca totul să fie un întreg în care părțile se leagă. 

Dr. N: Deci, relația între elementele de energie este importan- 
tă atât pentru formă, cât și pentru echilibrul lucrului vostru? 
S.: Bineînțeles. Energia ușoară începe procesul, dar e nevoie să 
existe o armonie a proiectului și acesta trebuie să aibă aplicaţii 
practice (izbucnește în râs). 

Dr. N: De ce râzi? 

S.: Mă gândeam la un proiect de construcție cu Hyanth. Era 
în timpul nostru liber. Hyanth și cu mine glumeam, spunând, 
fiecare, că el este cel mai important. M-a provocat să constru- 
iesc o versiune miniaturală a bisericii elegante unde ne-am 
căsătorit într-una dintre viețile noastre. În acea viață (în Franța 
medievală) eram un cioplitor în piatră. 

Dr. N: Ai acceptat provocarea? 

S.: (râzând încă) Da, cu condiția să mă ajute. 

Dr. N: Era, oare, corect astfel? Pentru că ea nu e un specialist 
în structură. 

S.: Da, nu este. Hyanth a fost de acord să încerce să reproducă 
vitraliile și sculpturile care îi plăcuseră. Ea voia frumusețea, eu 
utilul. Ce aiureală a ieșit! Eu am început să folosesc raze plate 
de energie pentru pereți și ea se descurca binișor cu arcadele 
care-i uneau, dar boltele și cupola au fost un dezastru. L-am 
chemat pe Baatak și a refăcut totul. 

Dr. N: (o întrebare frecventă) Dar asta nu e cu totul o iluzie? 
S.: (râzând) Eşti sigur? Această clădire va exista atât timp cât 
vrem noi să fie acolo. 

Dr. N: Și apoi? 

S.: Va dispărea. 

Dr. N: Unde anume ai ajuns în studiile tale planetare? 

S.: Sunt implicat în crearea de particule de energie pentru 
forme de stâncă, la o scară de 1 la 1. 

Dr. N: Atenţia ta este îndreptată în acest moment cu 
precădere asupra acestui lucru? 

S.: Nu, trebuie să mai experimentez singur cu mici modele de 

topografie pentru a învăța cum să integrez toate elementele 
materiei. Apar multe greșeli, dar îmi pare bine că învăţ. 
Numai că e prea lent. 


Cine le dă sufletelor puterea să modeleze materia? Subiecții 
mei spun că au capacități nedezvoltate, care sunt educate de pro- 
fesori, ei fiind sursele lor imediate. Clienţii mei cred că acești 
maeștri primesc puterea pe care o au de la ceva și mai înalt. Și 
totuși, chiar sufletele obișnuite demonstrează aspecte mai slabe ale 
acestei forțe semnificative. Am petrecut ani meditând asupra 
problemei creaţiei, încercând să incorporez fragmentele de infor- 
maţii despre cosmos primite de la sufletele proiectante. Am ajuns 
la concluzia că undele de energie inteligentă crează particule sub- 
atomice de materie și că frecvența vibrațională a acestor unde e 
cea care face ca materia să reacționeze în felul dorit. 

Astronomii sunt induși în eroare de faptul că există o formă 
necunoscută de energie ce contribuie la densitatea totală a univer- 
sului nostru și acționează împotriva gravității, pentru a mări vidul. 
Am arătat că o rezonanță muzicală a undelor de energie inteligen- 
tă pare să joace un rol în cosmologie. Mulţi oameni explică în 
cazurile mele că armonia este asociată cu „valorile ritmice ale 
notelor de energie care au rații și proporții“. Subiecții mei care fac 
parte dintre Sufletele Structurale susțin că aceste proiecte au legă- 
tură cu formarea „formelor geometrice care plutesc ca modele 
elastice“, contribuind la construirea blocurilor unui univers însu- 
flețit. Geometria spațiului a fost exemplificată de citatul unui 
client de la pagina 113 și în cazul 44. 

Maeștrii Proiectării au o influență enormă asupra creației. Mi 
s-a spus că ei sunt în stare să întindă punți între universuri care par 
a nu avea început sau sfârșit, scopurile lor declarate fiind legate de 
mediul înconjurător. Concluzia logică ar fi că acești maeștri ar fi 
capabili să creeze norii de gaz spiralați din materia galactică, de 
unde a pornit procesul apariţiei stelelor, planetelor și, în cele din 
urmă, a vieții din universul nostru. 

Sunt convins că în spatele formării tuturor obiectelor, atât 
însuflețite, cât și neînsuflețite, se află o gândire inteligentă. Această 
observație îmi parvine de la sufletele care își folosesc energia lumi- 
noasă, pentru a concepe, proiecta și mânui moleculele și structura 


304 Destinul sufletelor 


celulară a materiei vii, care urmează să dețină in forma lor finală 
proprietățile fizice pe care aceste suflete le doresc. În ultimul meu 
caz, am aflat că sufletul pereche Hyanth a proiectat și a produs în 
lumea spiritelor copaci maturi, pentru a vedea dacă produsul finit 
este sau nu potrivit cu ceea ce intenționa să facă. Abia după aceea 
a început să lucreze asupra semințelor și a celulelor acelui arbore. 
Acesta este un proces de creare a materiei în scopuri funcționale. 
Am prezentat, de asemenea, un exeniplu al acestui fel de instruire 
în mânuirea energiei în cazul 35, când am vorbit despre crearea 
şoriceilor. 

Următorul caz este încă un exemplu al muncii acestor suflete, 
ce lucrează cu organismele vii. Aceste suflete specializate în 
proiectare sunt botaniștii și biologii lumii spiritelor și ei susțin că 
există viață extraterestră pe miliarde de planete. Am, de altfel, un 
dosar destul de mare referitor la aceste suflete care s-au încarnat în 
alte lumi sau au călătorit printr-o multitudine de lumi ciudate 
între încarnările lor pământești, atât din rațiuni ce țin de pregătirea 
lor, cât și din motive de relaxare. 


Cazul 59 


Acesta este un caz distinctiv ce implică un suflet specializat 
în proiectare, numit Kala. Pe măsură ce ședința noastră progresa, 
subiectul meu îmi vorbea despre una dintre misiunile sale pla- 
netare recente. Era vorba despre rezolvarea unei probleme a eco- 
sistemului acelei planete ce nu se putea corecta prin adaptarea 
evoluționistă. Înaintea acestui caz, nu mă așteptam ca sufletele să 
se întoarcă într-un șantier planetar, pentru a aduce modificări unui 
mediu înconjurător deja existent, deoarece acest lucru însemna că 
proiectele lor puteau să dea greș. A fost revelator pentru mine să 
aflu că experiența subiectului Kala a implicat schimbarea chimiei 
moleculare a unei creaturi existente, în cadrul unui experiment 
controlat. 

Atunci când clienții îmi descriu experienţele sufletului lor cu 
viața din alte lumi, încerc să aflu unele informații despre 
localizarea galactică, mărimea planetei, orbita, distanța până la 
steaua sa, compoziția atrnosferică, gravitația și topografia respec- 
tivei planete. Presupunând că eu însumi sunt un astronom amator, 

este un stimulent suplimentar pentru a afla aceste detalii. Cu toate 
acestea, numeroși clienți găsesc enervant să încerce să răspundă la 
aceste întrebări de astronomie, pe care le consideră irelevante și că 
îi abat de la subiectul discuţiei. În universul nostru fizic se cunosc 
o sută de miliarde de galaxii. Fiecare dintre aceste insule argintii, 
despărțite de distanțe măsurabile în ani-lumină, se mișcă în marea 
neagră a spațiului și conțin nenumărate miliarde de sori, cu pro- 
babilitatea aferentă a existenței planetelor purtătoare de viață. 
Pentru că interesul meu față de astronomie nu e împărtășit de 
majoritatea subiecților pe care-i hipnotizez, iar lumile despre care 
ei vorbesc sunt atât de îndepărtate de cvadrantul Pământului, cel 
mai adesea prefer să trec peste aceste aspecte, pentru a nu preju- 
dicia ședința. 

Kala a încercat să-mi explice că acest curs de instruire în 
domeniul proiectării, pe care ea l-a urmat, s-a ținut pe o planetă 
„undeva pe lângă Pământ“. Ea a numit această lume Jaspear și mi-a 
mai spus că planeta în cauză avea un sistem solar dublu (binar) 
orbitând „o stea galbenă aprinsă din apropiere, cu o stea mai mare, 
de un roșu întunecat, aflată mult mai departe.“ De asemenea, mi 
s-a relatat că Jaspear era un pic mai mare decât Părnântul, dar avea 
oceane mai mici. Clienta mea mi-a mai zis că această lume era una 
semi-tropicală, având patru sateliți. După puțină încurajare, Kala a 
fost de acord să discute despre munca ei cu o creatură misterioasă, 
prezentând similarități ciudate cu animalele de pe Pământ. 

Un client obișnuit care experimentează pe o planetă străină 
ezită să-mi dea unele informații pe care le consideră secrete. Am 
menționat acest lucru și mai înainte, în alte secțiuni ale cercetării 
mele spirituale. Subiecții se închid în ei când simt că nu ar trebui 
să-mi dezvăluie unele informații ce le-au fost încredințate sau că 
nu ar trebui să descopere anumite aspecte în vieţile lor actuale. 
Acest lucru este adevărat, în special, în ceea ce privește 
informațiile, referitoare la civilizațiile extraterestre. Este frustrant 
pentru mine să aud astfel de declarații: „Nici tu, nici eu nu ar tre- 
bui să știm despre asfel de locuri.“ l-am explicat subiectului Kala 
că era important pentru amândoi să cunoaștem aptitudinile și 
potenţialul ei ca suflet, poate chiar mai important pentru ea. O 
altă metodă eficientă pe care o pot folosi în timpul hipnozei, dacă 
se întâmplă ca vreun client să se blocheze când vine vorba despre 

alte lumi, este să întreb: „Ai cunoscut vreo formă de viață extrate- 
restră de care să te fi atașat în mod special?“. Acest mod de 
apropiere este irezistibil pentru multe suflete care călătoresc atât 
pentru a munci, cât și din plăcere. 


Dr. N: Kala, aș vrea să aflu mai multe despre misiunea ta pe 
Jaspaer. Cred că mă va ajuta să-ţi înțeleg specialitatea. De 
ce nu începi prin a-mi vorbi despre cursul tău de instruire 
și felul în care a fost prezentat proiectul de pe Jaspaer. 

S.: Noi șase am fost desemnați să lucrăm cu câțiva seniori 
(Maeștri ai Proiectării), pentru a ne ocupa de această lume 
în care un tip de vegetație scăpat de sub control punea în 
pericol existența hranei pentru animalele mici. 

Dr. N: Deci, în esență, problema de pe Jaspear implica eco- 
sistemul? 

S.: Da, viţele groase... un soi vorace de plantă parazitară, 
Crește așa de Rapid, încât ucide acele plante necesare pen- 
tru hrana acestor animale mici. A mai rămas puțin spațiu în 
care creaturile mici de pe Jaspear să poată paște. 

Dr. N: Și nu pot mânca vițele? 

S.: Nu, de aceea am mers pe Jaspear în această misiune. 
Dr. N: (reacționând prea repede) A, pentru a scăpa planeta 
de aceste vițe? 

S.: Nu, sunt proprii acestei planete și solului ei. 

Dr. N: Bine, atunci care era misiunea? 

S.: Să creăm un animal care să mănânce aceste vițe - să con- 
trolăm răspândirea acestui tufiș care sufocă celelalte tipuri 
de vegetație. 

Dr. N: Ce animal? 

S.: (râzând) E vorba de Rinucula. 

Dr. N: Cum o să faceţi asta cu un animal care nu este ori- 
ginar de pe Jaspear? 

S.: Creând o mutație de la un mic patruped ce trăiește deja 
acolo și accelerându-i creșterea. 

Dr. N: Kala, poți schimba codurile genetice ADN ale unui 
animal pentru a crea altul? 

S.: Nu aș putea face asta singură. Mi-am combinat energia 
cu cea a colegilor mei de curs și, în plus, beneficiem de 

indrumarea competentă a celor doi seniori care ne-au înso- 
țit în această excursie. 

Dr. N: Îţi foloseşti energia pentru a modifica chimia mole- 
culară a unui organism cu scopul de a condiționa selecția 
naturală? 

S.: Da, pentru a radia celulele unui grup de animale mici. 
Modificăm speciile existente, făcându-le mai mari, ca să 
poată supraviețui. Pentru că nu avem suficient timp pen- 
tru a aștepta selecția naturală, accelerăm, de 

asemenea, creșterea acestor patrupede. 

Dr. N: Acceleraţi creșterea mutanților, astfel încât 
Rinucula să apară imediat, sau accelerați mărirea creaturii 
în sine? 

S.: Amândouă - vrem ca Rinucula să fie mare și ca această 
schimbare evoluționistă să se petreacă într-o generație. 
Dr. N: Câţi ani pământești ar dura asta? 

S.: (pauză) Oh... cincizeci de ani sau cam așa ceva... pen- 
tru noi e ca o zi. 

Dr. N: Ce schimbări ați adus acestui animal mic ce va 
deveni Rinucula? 

S.: Îi păstrăm picioarele şi torsul pāros - dar totul va fi mai 
mare. 

Dr. N: Vorbește-mi despre cum va arăta Rinucula când va 
fi gata. 

S.: (râzând) Un... nas mare, curbat împrejurul gurii... buze 
mari... fălci imense... frunte proeminentă... merge pe patru 
picioare cu copite. Cam de mărimea unui cal. 

Dr. N: Spui că ați păstrat părul animalului original? 

S.: Da, este peste tot pe Rinucula - un păr lung, maroniu- 
roșcat. 

Dr. N: Ce-mi poţi zice despre creierul acestui animal - este 
mai mare sau mai mic decât cel al unui cal? 

S.: Rinucula este mai deștept decât un cal. 

Dr. N: Din ce-mi spui, pare desprins din cartea pentru 
copii a doctorului Seuss. 

S.: (zâmbeşște) De aceea e amuzant să mă gândesc la el. 
Dr. N: A schimbat ceva Rinucula pe Jaspear? 

S.: Da, pentru că este de câteva ori mai mare decât animalul 

original, și mai are și alte schimbări - cum ar fi fălcile uriașe și 
corpul puternic - chiar mănâncă vițele. Rinucula este o crea- 
tură docilă, fără prădători naturali și un mare mâncăcios, ase- 
meni animalului original. De fapt, ceea ce au dorit seniorii. 
Dr. N: Cum este cu reproducerea pe această planetă? 
Rinucula se înmulțește repede? 

S.: Nu, ei se reproduc încet - de aceea a trebuit să creăm un 
anumit număr de astfel de animale, după ce am programat 
trăsăturile genetice dorite. 

Dr. N: Știi cum s-a terminat acest experirnent? 

S.: Jaspear este acum o lume mai echilibrată pentru consuma- 
torii de plante. Am dorit ca și celelalte animale să prospere. 
Viţele sunt sub control. 

Dr. N: Plănuiești ca, în final, să ai creaturi foarte inteligente pe 
Jaspear - despre asta este vorba? 

S.: (vag) Poate că seniorii plănuiesc... N- am cum să știu. 


Exploratorii 


Consider că majoritatea persoanelor care își îimbogățesc expe- 
riența în perioada de dintre vieți, călătorind în diferite medii din 
afara lumii spiritelor, sunt un fel de Suflete Exploratoare. Pot exista 
suflete a căror dezvoltare personală reclamă parcurgerea unor ast- 
fel de experienţe în diferite lumi, după cum există și suflete care 
călătoresc, pur și simplu, din rațiuni de divertisment. Am, de 
asemenea, și clienți care se implică în perioada de dintre vieți în 
misiuni temporare care presupun efectuarea unor călătorii. 
Sufletele care se pregătesc să devină Exploratori călătoresc în lumi 
fizice și mentale din cadrul universului nostru și chiar și în alte 
dimensiuni. Din declaraţiile pe care le-am auzit, îmi imaginez un 
Suflet Explorator ca pe o ființă înalt specializată, neîncarnată, ce 
caută așezări potrivite instruirii sufletelor mai puțin experimen- 
tate pe care apoi le conduce în aceste regiuni. Munca lor este una 
de cercetași. 

Când sufletele care încă se încarnează pe Pământ pornesc din 
lumea spiritelor spre alte locaţii, călătoriile lor par a nu avea opriri 
pe parcurs. Clienţii mei spun că, atunci când se îndreaptă spre alte 
locuri, nu percep respectivele călătorii ca fiind lungi sau scurte. 
Acest aspect este ilustrat de următoarele două citate: 

Calatoria din lumea spiritelor spre o lume fizică e ca o ușă ce se 
deschide, cel care călătorește putând vedea pereţii a ceea ce pare 
a fi un hol, un tub, ce se învârtește. Apoi se dechide o altă ușă în 
formă de portal și ai ajuns. 


Când trec în altă dimesiune dintr-o lume mentală sunt ca o 
bucată statică, plutind printr-un un ecran TV în zone magnetice 
formate din gândire pură. Abisurile sunt compuse din câmpuri 
mari de energie, ce pulsează. Simt puterea acestei energii mai 
mult decât atunci când mere într-un univers material, deoarece 
trebuie să ne adaptăm rezonanța undelor proprii la condițiile 
existente, pentru a trece cu ușurință prin ele. Vreau să-mi păstrez 
energia compactă, ca să nu mă pierd. Aceste călătorii nu sunt 
chiar instantanee, ci aproape instantanee. 


Majoritatea sufletelor exploratoare cu care am lucrat sunt 
conduse de instructori. De asemeni, cred că subiecții care călă- 
toresc interdimensional nu sunt numai suflete aflate într-o stare 
avansată de dezvoltare. Am văzut acest lucru când am vorbit 
despre jocul de-a v-ați-ascunselea. Ele par a fi mai degrabă suflete 
aventuriere, care gustă călătoriile, provocările diferitelor medii și 
experirnentarea unor forme noi de a se exprima pe sine. Mi s-a 
vorbit de unele existențe în care ființele inteligente locuiesc în 
blocuri de materie atât de dense, încât sunt asernănate cu com- 
poziţia argintului, și plumbului. Alții îmi spun despre unele sfere 
ce apar ca niște suprafețe strălucitoare de sticlă în mijlocul unor 
turnuri de cristal. Există lumi fizice ce se compun din foc, apă, 
gheață sau gaz și în care toate tipurile de forme inteligente de viață 
se dezvoltă. Aceste sfere în care se mișcă Sufletele Exploratoare au 
medii luminoase, colorate sau întunecate. Oricum, habitatele 
întunecate nu comportă conotațiile sinistre pe care oamenii le aso- 
ciază cu regiunile prevestitoare de rău. 

Sufletele Exploratoare nu accentuează în călătoriile lor o 
polaritate de lumină și de întuneric la fel de mult ca alte elemente. 
Acestea pot include un mediu agitat sau liniștit, o densitate mai 
mică sau mai mare, lumi fizice sau mentale și condiţii ce se apropie 
de ceea ce a fost descris ca fiind „inteligență purificată sau brută.“ 
Sufletele călătoare ce se mișcă în diferite domenii ale conștiinței 


370 Destinul sufletelor 


cosmice trebuie să învețe să-și alinieze energia în simetrie cu 
condițiile locale din cadrul acestor dernarcații. Ghizii exploratori 
pot duce sufletele pentru vizite scurte într-un nivel dimensional 
mai înalt, pentru a crește gradul de conștiință al acestora. În 
mințile multor subiecţi, aceste excursii nu durează mult, probabil 
pentru a evita copleșirea sufletelor mai tinere. 

În capitolul precedent, referitor la activitățile de recreere din 
lumea spiritelor, am spus că unele călătorii ale sufletului sunt 
deseori niște vacanțe de lucru. Aceste vizite au, de obicei, ca țintă 
lumi fizice, în cazul sufletelor de pe Pământ, și pot dura de la 
câteva zile până la câteva sute de ani pământești. Am primit 
numeroase informații despre alte lumi din discuţiile purtate cu 
clienții mei despre perioadele lor de odihnă și recreere dintre 
vieți. Subiecții pe care-i hipnotizez sunt, în general, mai relaxaţi 
atunci când îmi vorbesc despre călătoriile pe care le-au efectuat 
în alte lumi, pentru a se relaxa. Cazul următor demonstrează o 
dată în plus acest lucru. 


Cazul 60 


Dr. N: În ce activitate ești implicat cel mai mult în timpul din- 
tre vieţi, când nu revezi împreună cu grupul tău de suflete 
anumite lecţii karmice? 

S.: Păi... călătoresc... ah... dar aceste lucruri sunt mai degrabă 
personale. Nu cred că ar trebui să vorbesc despre așa ceva. 
Dr. N: Nu vreau să te fac să te simți stânjenit spunându-mi 
lucruri pe care crezi că nu ar trebui să mi le spui (pauză). 
Dă-mi voie numai să te întreb dacă există vreun loc exotic în 
care mergi între vieţi și despre care ai amintiri dragi? 

S.: (reacționează rapid, zâmbind larg) Ah, da - în Brooel. 

Dr. N: (coborându-mi vocea) Este o lume în care te încarnezi? 
S.: Nu, rămân ca suflet, pentru că merg în Brooel numai pen- 
tru a-mi întineri spiritul... și este distractiv să fac excursii aici, 
pentru că este un loc asemănător Pământului, nurnai că fără 
oameni. 

Dr. N: (pe un ton încurajator) Înţeleg. Deci, te duci mai mult 
pentru odihnă și recreere. De ce nu-mi vorbeşti despre 
aspectele fizice de pe Brooel, în comparație cu cele de pe 

Pământ? 

S.: Este mai mic decât Pământul și mai rece, pentru că soarele 
este mai departe. Are munți, copaci, flori și apă proaspătă, dar 
nu și oceane. 

Dr. N: Cine te duce pe Brooel? 

S.: Uf... un Maestru Navigator pe nume Jhumu. 

Dr. N: Acesta este același tip de suflet cu un Explorator spe- 
cializat în călătorii sau cineva asemănător propriului tău ghid? 
S.: Jhumu este un Explorator într-adevăr, noi îi numim 
Navigatori. (pauză) Dar şi ghizii noștri pot veni cu noi dacă 
doresc. 

Dr. N: Înţeleg. Spune-mi, te duci, de obicei, singur sau cu alți 
membri ai grupului tău de suflete? 

S.: Putem merge singuri, dar Navigatorii aduc, în general, 
câțiva membri din grupuri diferite. 

Dr. N: Ce crezi despre Jhumu? 

S.: (mai relaxat) Lui Jhurnu îi place să fie responsabil de călă- 
toriile acelora dintre noi care iau pauze în activitățile 
obișnuite. Spune că acest lucru ne dă perspectivă. 

Dr. N: Sună interesant. Știu că ești nerăbdător să-mi explici 
de ce e atât de distractiv pe Brooel, așa că ar fi bine să 
începem prin a-mi povesti câte ceva despre viața animală de 
pe această planetă. 

S.: Ah... nu există pești, broaște, șerpi - nici un amfibian. 

Dr. N: Da? De ce crezi că e așa? 

S.: (puțin confuz) Nu știu, poate pentru că aceia care vin aici 
vor să vadă un anumit animal...care e..(se oprește) 

Dr. N: (insinuant) Îți amintești de acest animal? 

S.: (râde) E preferatul nostru... Arderul. Sunt asemeni unor 
urși mici, dar au trăsături de pisică. Arderul este un animal 
minunat, blănos și liniștit, care, de fapt, nici nu e un animal în 
înțelesul tradițional al cuvântului. 

Dr. N: Ce înseamnă asta? 

S.: Arderul este foarte inteligent și afectuos. 

Dr. N: Cum e inteligența lor comparativ cu cea umană? 

S.: Este greu de spus. Nu este mai mare sau mai mică decât a 
oamenilor e doar diferită. 

Dr. N: Care ar fi principala diferență? 

S.: Nu au absolut nici o nevoie de competiție sau de conflicte 
între ei. De aceea suntem aduși în această așezare liniștită - ne 
dă speranță pentru un viitor mai bun pe Pământ - cam așa ar 
putea deveni Pământul dacă ne-am mobiliza cu toții. 

Dr. N: Ce faceți voi - tu și prietenii tăi - pe Brooel? 

S.: Venim și ne jucăm cu aceste creaturi sensibile, care par a 
avea o legătură cu sufletele de pe Pământ ce au nevoie de 
odihnă. Ne materializăm energia 

într-un mod minor pentru a interacționa cu Arderii, 

Dr. N: Poţi fi mai explicit cu privire la acest proces? 

S.: Păi... ne luăm forme umane transparente pentru a-i 
îmbrățișa. Plutim în mintea lor... atât de nepământesc și de 
subtil. După o viață petrecută într-o lume fizică atât de grea 
cum este Pământul, ei ne vindecă în această așezare. Arderul 
este o creatură care ne motivează să vedem ce putem face din 
corpul uman. 


Atât locurile în care sufletele călătoresc în scopuri de odihnă 
și relaxare, cât și formele de viață pe care le descoperă aici repre- 
zintă factorii constitutivi ai acestor excursii. În timpul transei, 
subiecții mei dovedesc o mare empatie pentru planetele asemănă- 
toare Pământului, dar pe care nu există oameni. Ei privesc aceste 
locuri ca pe locurile lor speciale de joacă. Nu am de-a face cu tot 
atât de mulți oameni care să aibă amintiri din excursii în lumi men- 
tale. Acesta este un lucru normal. Suntem ființe obișnuite cu lumi- 
na şi cu dimensiunile fizice. Citatul următor este încă un exemplu 
de interacțiune cu o formă de viață, realizată din rațiuni de pură 
recreere. 


Suntem duși de Navigatori în așezarea Quigleyșilor. Sunt de 
mărimea unor șoareci moscaţi, grași și zburliți, cu o frunte 
asemănătoare cu a unui delfin. Quigleyul are urechi mari, 
rotunjite și mustăți drepte. Au un coeficient de inteligență 
apropiat de acela al unui câine deștept. Sunt animale loiale și 
vesele care ne iubesc. Planeta lor este un loc străvechi și miste- 
rios, cu dealuri și văi tapetate cu flori și pomișori delicaţi. Este 
foarte multă lumină aici și există un loc în care este apă 
proaspătă. Ne relaxăm și ne jucăm în această lume pașnică și 
netulburătă. 

Dacă avem vise în care suntem uriași înalți, ființe scunde cu 
Infățișarea unor spiriduși sau cu trupuri ca ale creaturilor acvatice 
ori aeriene, aceste vise ar putea reflecta unele amintiri 
inconștiente ale unei încarnări anteriare în altă lume. Cu toate 
ucestea, poate fi tot atât de probabil să fi cunoscut aceste entități 
In vizitele de relaxare dintr-o lume exotică. O mare parte a 
mitologiei noastre referitoare la atare creaturi ciudate poate să 
provină, de asemenea, din aceste amintiri. Ar trebui să adaug că 
majoritatea oamenilor au vise în care pot zbura. Acest lucru se 
leagă, probabil, mai mult de amintirile noastre de suflete discar- 
nate ce plutesc de jur imprejur decât de vreo încarnare anterioară 
intr-o ființă zburătoare. 

Pentru a putea înțelege relația simbiotică ce are loc într-un 
suflet pământean care a avut legături cu alte forme de viață, să 
examinăm următorul fragment din unul dintre cazurile mele în 
care e vorba despre un suflet hibrid. Îndrum, în același timp, citi- 
torul către aserțiunile mele referitoare la aceste suflete hibride de 
la pagina 86. Vorbindu-mi despre amintirile sale dragi, clientul 
meu a devenit foarte nostalgic. Uneori, un suflet hibrid îmi spune 
că a fost dus de către un Suflet Explorator, în timpul dintre vieţi, 
intr-o lume similară cu aceea a primei sale încarnări fizice. 


Între vieţile mele pământești am vizitat o lume acvatică numită 
Anturium, care este foarte odihnitoare după o viață dificilă 
într-un mediu terestru. Anturium are o singură masă de 
pământ, de mărimea Islandei. Am venit cu câțiva dintre prie- 
tenii mei care au, de asemenea, afinități pentru apă. Am fost 
aduși de un ghid Explorator care cunoaște bine această regiune. 
Aici ne-am alăturat Kratenilor, care seamănă puţin cu 
balenele. Aceștia sunt o rasă telepatică și longevivă, care nu se 
supără dacă venim aici și intrăm în legătură mentală cu ei 
pentru o vreme. Uneori, ei se adună în anumite locuri pentru a 
comunica telepatic cu formele de viață acvatice inteligente care 
există pe alte două planete din jurul stelelor din vecinătatea 
galactică a planetei Anturium. Ce îmi place la acest loc este 
unitatea și armonia gândurilor la care ajung împreună cu 
Kratenii, exercițiu care-mi întinerește mintea și îmi amintește 
de planeta de pe care provin. 


374 Destinul sufletelor 


După câte se pare, Kratenii posedă abilitatea de a-și proiecta 
mințile asemenea unui far al gândurilor lor reunite, departe de 
Anturium, în alte lumi, cunoscând punctele de confluență ale cen- 
turii de energie magnetică din jurul planetei lor. Aceste zone de 
vârtej, similare liniilor energetice ale Pământului (linii de forță ce 
conectează locuri, clădiri etc și care există din timpuri străvechi) 
despre care am discutat în capitolul 4, par a sprijini puterea 
telepatică a Kratenilor, servind drept conductori ai comunicării 
interstelare. Reflectând la acest caz și la multe altele asemănătoare, 
am ajuns la concluzia că tot ce există pe Pământ și în Univers se 
află în legătură virtuală, prin unde ale gândurilor către şi dinspre 
lumea spiritelor. Acest lucru se poate aplica, de asemenea, și altor 
dimensiuni apropiate de a noastră. Progresia multiplă a inteligenţei 
cu toate elementele materiei reprezintă o simfonie a ordinii și 
direcţionării, pe baza unui plan al conștiinței universale. 

În capitolul precedent am explicat cum unele jocuri sunt 
folosite ca elemente ajutătoare pentru sufletele atrase de 
explorări. Cele mai specializate se angajează în călătoriile interdi- 
mensionale. Unul dintre clienții mei, care se pregătea să devină 
Explorator, mi-a relatat: „Mi s-a spus că, pentru a deveni Explo- 
rator, va trebui să experimentez numeroase realități, înce- 
pându-mi călătoriile în lumi fizice, experimentând apoi 
existențele mentale și călătoriile interdimensionale.“ Pentru a fa- 
miliariza cititorul cu viața interdimensională, am ales cazul ciudat 
a unui client din Japonia, care, pe când se afla în stare de hipnoză 
adâncă, mi-a spus că sufletul său își are originea în altă dimensi- 
une. Numele lui spiritual este Kanno. 


Cazul 61 


Kanno este un om de știință japonez care a venit în Stalele 
Unite cu ani în urmă, pentru a-și perfecționa pregătirea. Astăzi, el 
preferă să trăiască relativ izolat, cufundat în munca sa de labora- 
tor. El are un sistem imunitar scăzut, fapt care reprezintă o pro- 
blemă obișnuită a clienților cu suflet hibrid. Acești oameni sunt 
influențați negativ de faptul că au prea puțină experiență cu cor- 
pul uman, acumulând din existenţele lor extraterestre anterioare 
prea multe amprente incompatibile cu acesta. Așa cum am mai 

menţionat, unui suflet hibrid îi pot fi necesare multe generații de 
incarnări în trupuri umane până ce memoria lor se va curăța com- 
plet de tiparele energiei din corpul lor anterior. 

Am început ședința noastră în modul meu obișnuit, regresân- 
du-l pe Kanno până în timpul în care se afla în pântecele mamei 
sale. Acesta este un loc potrivit pentru un regresionist spiritual de 
a incepe să ia contact cu sufletul clientului. În timp ce se afla în 
mama sa, subiectul meu a declarat că era agitat în legătură cu 
viitoarea naștere, din cauza unei vieți anterioare petrecute pe 
Pământ, cu trei sute de ani în urmă, în India. Am continuat regre- 
sia până la moartea lui Kanno din viața petrecută în India și am 
trecut în lumea spiritelor. Voi reda dialogul cu Kanno din momen- 
tul în care acesta se întâlnește cu ghida sa, Phinus. 


Dr. N: Ce îți spune Phinus? 

S.: Ea imi zice: „Bine ai venit înapoi, ţi-a plăcut aventura?“. 
Dr. N: Și care este răspunsul tău? 

S.: Chiar trebuia să fie atât de groaznică? 

Dr. N: Este de acord cu aprecierea ta despre viața din India? 
S.: Phinus îmi amintește că m-am oferit voluntar să am o viață 
dificilă încă de la început pe Pământ, pentru că am vrut să 
primesc impactul maxim al unei planete tulburate. Eram cel 
mai sărac dintre săraci în India și locuiam în mizerie. 

Dr. N: Chiar ai vrut să suferi atât de mult în prima ta viață? 
S.: Această viață a fost groaznică și nu m-am descurcat bine. 
Când o familie fără copii mi-a luat fata, împotriva voinţei 
mele, pentru a-l plăti pe proprietarul colibei în care trăiam, 
am devenit atât de înnebunit că nu am mai știut de mine 
(Kanno se smucește pe scaunul său și retrăiește cu emoție 
acele momente). CE FEL DE PLANETĂ ESTE ASTA? 
OAMENI VÂNZÂND COPII! 

Dr. N: (până în acest moment nu știam încă despre originile 
hibride ale lui Kanno și am făcut o presupunere greșită) Se 
pare că a fost o primă încarnare foarte dificilă pe Pământ, 
pentru un suflet nou. 

S.: Cine a spus că eram un suflet nou? 

Dr. N: Scuză-mă, Kanno. Am presupus că acum ești doar la a 
doua reincarnare a ta pe Pământ. 


S.: Este adevărat, dar sunt din altă dimensiune. 

Dr. N: (surprins) A, atunci ce poți să-mi mai spui despre 
această dimensiune? 

S.: Nu aveam lumi fizice așa cum aveți voi în această dimen- 
siune. Încarnările mele se petreceau într-o lume mentală. 

Dr. N: Cum arătai în acea lurne? 

S.: Aveam un trup alungit, plutitor, ca un burete, fără structură 
scheletică. Eram mai degrabă o formă transparentă de lumină 
argintie. 

Dr. N: Preferai un anumit gen? 

S.: Toți eram hermafrodiți. 

Dr. N: Kanno, te rog, explică-mi care e diferența dintre a călă- 
tori din lumea spiritelor către dimensiunea ta originară, în 
comparație cu a veni în universul nostru. 

S.: În dimensiunea mea, mișcarea este ca o trecere printre fi- 
lamente de lumină ușoare și translucide. Venirea în universul 
vostru este o înaintare dificilă printr-o ceață groasă și grea. 
Dr. N: Și cum a fost, comparativ cu viața din lumea din care 
provii, prima ta venire pe Pământ? 

S.: Ca şi când aș fi avut beton în picioare. Primul lucru pe care 
îl observi este greutatea energiei dense de aici în comparație cu 
energia dintr-o lume mentală. (pauză) Nu este numai grea - 
este aspră... severă... Am fost foarte zdruncinat în acea viață 
din India. 

Dr. N: Te-ai aclimatizat acum? 

S.: (fără incredere) Într-o oarecare măsură. Este încă destul de 
dificil... 

Dr. N: Văd. Kanno, care este cel mai supărător aspect al 
creierului uman pentru tine? 

S.: (brusc) A - comportamentul impulsiv - reacția fizică spre 
lucruri - fără gândire analitică. Există un pericol în asocierea cu 
un soi rău de oameni, prea... înșelător... Nu mă pot descurca 
cu aceste lucruri. 

Dr. N: (kanno transpiră abundent și îl liniștesc puțin înainte de 
a continua) Vorbește-mi despre lumea ta mentală. Are o denu- 
mire? 

S.: (pauză) Este un sunet pe care nu-l pot reproduce cu vocea 
mea (începe să-și amintească). Plutim într-o mare de curenți 
mentali blânzi..ușori... jucăuși...atât de diferit față de Pământ. 

Dr. N: Atunci, de ce ai venit aici? 

S.: (cu un oftat adânc) Mă pregătesc să devin un profesor - 
Explorator. Majoritatea colegilor mei se mulțumesc să-și limi- 
teze eforturile la o singură dimensiune. În cele din urmă, i-am 
spus ghidei mele, Phinus, că doresc o experiență mai largă, cu 
o lume grea, într-o zonă de existență complet diferită. Ea mi-a 
spus că a avut cândva un coleg senior, care i-a recomandat o 
altă dimensiune, cu o lume fizică intensă, ce avea reputația de 
a produce suflete pătrunzătoare, viguroase (râzând) - dacă 
reușești să supraviețuiești lecţiilor. Era Pământul. 

Dr. N: Ai avut impresia că aveai și alte oportunități? 

S.: (ridicând din umeri) Ghizii nu-ți dau prea multe variante 
în astfel de situații. Phinus mi-a spus că, atunci când îmi voi fi 
îndeplinit treaba pe Pământ, voi fi întărit într-un fel în care 
prietenii mei, care au refuzat asemenea misiuni, nu vor fi. 
Mi-a spus că Pământul va fi totuși destul de interesant și ast- 
fel am acceptat. 

Dr. N: Te-a însoțit vreunul dintre prietenii tăi în această 
dimensiune? 

S.: Nu, am fost singurul care s-a încumetat să vină și aproape 
că am refuzat să mă reîntorc în acestă viață. Colegii mei cred 
că sunt foarte curajos. Ei știu că, dacă reușesc, voi fi cu ade- 
vărat un călător. 

Dr. N: Hai să vorbim despre călătorii, Kanno. În calitatea ta de 
călător interdimensional, știi, probabil, dacă există un număr 
finit de dimensiuni în jurul universului nostru fizic 

S.: (sec) Nu știu. 

Dr. N: (cu precauție) Păi, dimensiunea ta este lângă a noastră? 
S.: Nu, trebuie să mai trec prin alte trei dimensiuni pentru a 
ajunge aici. 

Dr. N: Kanno, ne-ar fi de ajutor dacă ai încerca să-mi descrii 
ce vezi în timp ce treci prin aceste dimensiuni în călătoriile 
tale. 

S.: Prima dimensiune este o sferă plină de culori și explozii 
violente de lumină, sunet și energie... Cred că este încă în curs 
de formare. Următoarea este neagră și goală - noi îi spunem 
sfera nefolosită. Apoi este o dimensiune frumoasă care are 
atât o lume fizică, cât și una mentală, ambele fiind compuse 

din emoții blânde, elemente tandre și gânduri pătrunzătoare, 
Această dimensiune este superioară dimensiunii mele ori- 
ginare, ca și universului vostru. 

Dr. N: Acum este și universul tău, Kanno. Spune-mi, călăto- 
ria prin toate cele patru dimensiuni durează mult? 

S.: Nu, ajungem repede - ca particulele de aer care trec 
printr-un filtru. 

Dr. N: Îmi poți da o idee despre cum sunt aceste dimensiuni 
proiectate din punct de vedere al structurii comparativ cu 
lumea spiritelor? Ai descris aceste dimensiuni ca pe niște 
sfere. Hai să începem cu asta. 

S.: (pauză lungă) Nu-ţi pot spune prea multe. Totul este.. 
într-un cerc, în jurul centrului care este lumea spiritelor. 
Fiecare din aceste universuri îmi pare ca o sferă de legătură cu 
următoarea, ca verigile unui lanț. 

Dr. N: (după ce am eșuat în a obține mai multe informații) 
Cum te descurci acum în universul nostru, Kanno? 

S.: (frecându-și fruntea) Mai bine. Învăț să-mi eliberez ener- 
gia în șuvoaie pozitive, regulate, fără a-mi seca rezerva. Îmi e 
de ajutor să stau departe de oameni în anumite perioade. 
Estimez că o îmbunătățire vizibilă se va face simțită abia după 
câteva vieți, dar aştept cu nerăbdare să-mi desăvârșesc încar- 
nările pe Pământ. 


Înainte de a părăsi domeniul Sufletului Explorator, ar tre- 


bui să adaug că acest gen de instruire implică unele informații 
despre textura energiei inteligente. Sunt frustrat de neputința 
de a descoperi mai multe despre proprietățile acestei energii în 
mișcare din lumile mentale. Unele informaţii îmi parvin de la 
acele suflete care au avut experienţe în lumile fizice care sunt, 
de asemenea, considerate mentale, după cum demonstrează 
următorul citat: 


Am vizitat lumea gazoasă și vulcanică a Crionului, pentru a 
învăţa prin asimilare. Este o lume mentală, dar care are ca- 
racteristici fizice în exterior. Grupul nostru de Exploratori 
plutește ca niște picături de energie fluidă într-o mare de sub- 
stanțe gazoase. Suntem metamorfici și ne putem schimba 

forma în cea a micilor fiinţe a căror viaţă este centrată în jurul 
gândirii pure. Aici există o uniformitate vibraţională absolută, 
spre deosebire de Pământ. 


Călătorii interdimensionali spun că mișcările lor par a fi atât 
înăuntrul, cât și în afara sferelor legate de zone care sunt deschise 
și închise de acordurile vibraționale convergente. Sufletele care se 
pregătesc să devină Exploratori trebuie să-și însușească această 
îndemânare. Din declarațiile pe care le-am auzit, călătorii interdi- 
mensionali trebuie, de asemenea, să învețe limitele de suprafață ale 
zonelor care leagă universurile, precum excursioniștii care loca- 
lizează potecile dintre șirurile de munți. Sufletele vorbesc despre 
puncte, linii și suprafețe în multispațiu care indică structuri solide 
mai mari, cel puțin în cazul universurilor fizice. Aș fi crezut că 
dimensiunile cu un design geometric au nevoie de un hiperspațiu 
spre a le susține. Totuși, Sufletele Exploratoare călătoresc atât de 
repede într-un fel de hiperspaţiu, încât îmi pare că esența vitezei, 
a timpului și direcția călătoriei nu prea sunt definitive. Instruirea 
pentru a deveni un Explorator trebuie să fie cu adevărat formida- 
bilă, așa cum indică acest citat al unei cliente care călătoreşte prin 
cinci dimensiuni între vieţile ei: 


Aceste dimensiuni sunt legate una de cealaltă, astfel încât nu 
simt nici un fel de granițe, exceptând două elemente, sunetul și 
culoarea. În ceea ce privește sunetul, trebuie să învăţ să-mi 
acordez energia cu frecvența vibrațională a fiecărei dimensiuni, 
iar unele sunt atât de complexe, încât nu pot încă să merg acolo. 
În ceea ce privește culorile, cele purpurii, albastre, galbene, roșii și 
albe sunt expresii ale luminii și ale densității particulelor de 
energie din dimensiunile prin care călătoresc. 


9 
INELUL DESTINULUI 


Camera Ecranelor în care 

vizualizăm vieţile viitoare 

Locul menit alegerii vieților viitoare este văzut ca o sferă ce 
conține câmpuri de forțe foarte concentrate ale unor ecrane incan- 
descente de energie. După cum am menţionat în secțiunea dedi- 
cată bibliotecilor spirituale, locul menit alegerii vieții este caracte- 
rizat drept inelul destinului, unde ne vedem pentru prima dată 
viitorul trup. Mulți subiecți percep acest inel al destinului ca pe un 
teatru circular, în formă de cupolă, prevăzut cu niște ecrane 
panoramice, ce se întind de la tavan până la pardoseală, și care îi 
înconjoară complet pe cei aflați într-o zonă umbrită. Unii oameni 
văd aceste ecrane ca fiind dispuse în două sau trei părți, în timp ce 
ei sunt așezați sau stau în picioare pe o platformă înălțată. De pe 
această platformă de observație, sufletele se pot uita în sus, în față 
sau în jos la aceste ecrane, care sunt uriașe în comparație cu cele 
văzute în alte centre de instruire din lumea spiritelor. Inelul 
afișează scene cu evenimentele viitoare ale oamenilor cu care 
sufletul se va întâlni în viitoarea viață. Unii clienți au afirmat că 
fiecare ecran reflectă scene din copilăria, adolescența, maturitatea 
și bătrâneţea trupurilor pe care ei le trec în revistă, în vreme ce alții 
spun că toate ecranele arată aceeași scenă în același timp. 

Întreaga structură spirituală a camerei ecranelor este menită 
să dea privitorului posibilitatea de a observa sau de a participa la 
acțiune, așa cum se întâmplă și în biblioteci. Am impresia că mai 
mulți oameni aleg să intre în ecranele inelului în timpul alegerii 
vieţii, decât în cele din celelalte centre de instruire. Ei vor, de fapt, 
să experimenteze frânturi ale evenimentelor viitoare din anumite 
trupuri înainte de a lua o decizie definitivă. Preferința de a intra 
într-o scenă sau de a o observa doar este lăsată întotdeauna la 

latitudinea respectivului suflet. Ca și consolele mai mici, inelul are 
ceva ce se aseamănă cu un tablou de comandă pentru monito- 
rizarea acțiunii. Oamenii numesc această procedură scanarea axe- 
lor timpului și cei mai avansați îmi spun că pot controla ordinea 
evenimentelor reprezentate în fața lor prin puterea minţii. Secven- 
tele evenimentelor pot fi oprite asupra acelor părți ale viitoarei 
vieți pe care sufletele doresc să le aprofundeze. 

Nu pot insista prea mult asupra faptului că toți subiecții mei 
au senzația că ceea ce văd ei a fost prezentat în folosul lor și că au 
mai puţin control asupra a ceea ce li se înfățișează decât, să zicem, 
în bibliotecă. Mai mult decât atât, am impresia că în timp ce își 
urmăresc viitorul, ei văd mai degrabă părțile de început ale vieții. 
Acest lucru se întâmplă, probabi,| din cauză că relatările clienților 
mei sunt influențate de faptul că respectivii ani au fost parcurși deja 
de aceștia până la întâlnirea mea cu ei. Poate că cel mai adesea fra- 
gmentele dintr-o viață nouă care sunt văzute în Inel sunt situate 
între vârsta de opt și douăzeci de ani, când deja incep să se contu- 
reze deciziile majore ale vieții. Mulți oameni îmi relatează că anu- 
miți ani le sunt arătați în detaliu, în vreme ce alte părți ale vieții lor 
viitoare sunt lăsate cu totul la o parte. Tablourile de comandă par să 
nu fie de nici un folos aici, însă acest aspect nu îi deranjează nicioda- 
tă pe subiecții mei. Cred că actuala lor amnezie joacă, la rândul său, 
un rol în această situație. lată ce mi-a explicat un client în vârstă de 
patruzeci și nouă de ani: „Mi s-a arătat trupul meu actual, la vârstele 
de patru, șaisprezece și douăzeci și opt de ani, dar cred că acum nu 
pot vedea ce mi s-a mai arătat după aceea, pentru că am un blocaj“. 

În timpul vizionării, ecranele capătă o mișcare de flux și 
reflux, asemeni unui film lichid. O femeie a folosit o metaforă 
potrivită pentru a-și reprezenta sentimentele referitoare la această 
experiență spunând: 


Când ecranul se activează, el se aseamănă cu un acvariu tridi- 
mensional subacvatic. Atunci când privesc o viață, e ca și cum aș 
respira adânc și m-aș scufunda. Oamenii, locurile, evenimentele 
- totul plutește în fața ochilor tăi într-o secundă, ca și cum te-ai 
îneca. Apoi te întorci la suprafață. Atunci când selectezi o scenă 
din viața care fi-a fost arătată, totul durează doar atât cât o per- 
soană poate rezista sub apă. 


Inelul Destinului 0) 


În mai multe feluri, descoperirea amintirilor subiecţilor mei 
despre ultimele lor experienţe trăite în camera de selecţie a vieții 
şi interpretările pe care le dau aceștia unei posibilități sau alteia de 
alegere a unui trup reprezintă unul dintre cele mai terapeutice și 
mai informative aspecte ale ședințelor mele de hipnoză. 
Activitatea mea clinică este mult sporită atunci când un client se 
reintoarce la Inel, datorită vieții sale actuale. Oferind cititorului o 
imagine mai completă asupra acestui proces, sper să aduc mai 
multă apreciere pentru importanța fiecărei vieți pe care o alegem 
din ciclul existenței noastre. 

Acest capitol continuă cu o ultimă specializare pe care o pot 
imbrățișa sufletele - e vorba de maeștrii timpului, coordonatorii 
angajaţi în axele timpului - trecute, prezente și viitoare ale oame- 
nilor și ale evenimentelor. Maeștrii timpului sunt experții înalt spe- 
cializați ce dau impresia că, de fapt, conduc reprezentația noastră 
teatrală. Aceste suflete înalt specializate fac parte din categoria 
planificatorilor, ce include ghizii, arhivarii și membrii consiliului, ai 
căror reprezentanți sunt implicați în planificarea viitorului nostru. 

Un procent ridicat al subiecților mei nu văd niciodată acești 
maeștri ai timpului în camera ecranelor. Unii dintre clienți simt că 
sunt singuri în Inel, cu excepția unui proiecționist. Alţii vor intra 
în Inel însoțiți de un ghid personal sau, probabi, de un Bătrân, care 
sunt singurii sfătuitori în măsură să-i ajute în timpul alegerii vieții. 
Multe suflete și-au organizat deja gândurile cu privire la urmă- 
toarea reîncarnare în funcție de actuala lor condiție. Ghizii noștri 
şi membrii consiliului ne-au ajutat să ne aprofundăm aceste gân- 
duri, prin întrebări referitoare la cum credem că ar trebui să se 
desfășoare viitoarea noastră viață și despre tipul de ființă umană 
care ni s-ar potrivi cel mai bine. Cu toate acestea, nu suntem cu 
adevărat pregătiți pentru alegerile ce urmează a ne fi oferite ime- 
diat ce intrăm în camera selecțiilor. Aici e vorba de un soi de mira- 
col și chiar de o formă de aprehensiune, în ceea ce privește situația 
unui suflet obișnuit. 

Maeștrii timpului din Inel par să fie figurile din umbră pe care 
le pot consulta ghizii care ne însoțesc în zonele menite vizionării. 
Chiar dacă îi zăresc, clienții mei nu par a fi înclinați să discute cu 
ei în timpul observațiilor. lată de ce următorul meu caz este unul 
atipic. 


IWA 

Cazul 62 


Dr. N: Dă-mi, te rog, o idee despre ce se petrece când intri în 
sfera selecției vieții. 

S.: Aici sunt două ființe ce vin pentru a lucra cu ghidul meu, 
Fyum. El pare să le cunoască bine. 

Dr. N: Le vezi întotdeauna aici, înaintea unei vieţi noi? 

S.: Nu, numai când următoarea viață va fi una deosebit de 
dificilă... ceea ce înseamnă că îmi sunt oferite o serie de 
trupuri dificile. 

Dr. N: Vrei să spui că vei avea de-a face cu niște corpuri difi- 
cile sau că-ți sunt prezentate spre alegere multe trupuri? 

S.: Mmm...de obicei mi se prezintă spre alegere numai câte- 
va trupuri și în acest fel îmi este mai ușor. 

Dr. N: Cunoști numele acestor doi specialiști care vorbesc cu 
Fyum? 

S.: (sare de pe scaun) Niciodată! Asta chiar nu e un lucru pe 
care ar trebui să-l știu. Nu există... vreo familiaritate între 
mine şi acești maeştri ai timpului..de aceea Fyum e alături de 
mine. 

Dr. N: Înţeleg. Spune-mi, te rog, cât mai multe despre cum 
arată. 

S.: (mai relaxat) Bine. Primul are o înfățișare masculină și e 
riguros în ținută și comportament. Știu că dorește să aleg un 
anumit trup - acela ce se va dovedi cel mai folositor. Acest 
corp îmi va da posibilitatea de a câștiga maximum de expe- 
riență în viața mea viitoare. 

Dr. N: Oh..din câte am auzit, conducătorii Inelului sunt, mai 
curând, ființe tăcute, modeste. 

S.: Da...e adevărat, dar în timpul alegerii există întotdeauna 
un trup pe care planificatorii îl preferă. Acest corp are parte 
de o prezentare deosebită. (pauză) Cu toții știu că este pen- 
tru prima dată că văd aceste posibilități de alegere - și ei vor 
ca alegerea mea să fie fructuoasă. 

Dr. N: Așa am auzit și eu. Ce poți să-mi zici despre al doilea 
specialist? 

S.: (zâmbind) Ea este feminină și maleabilă. Mai flexibilă. Ea 
vrea ca eu să aleg trupul în care îmi va fi cel mai bine Ea 

înclină spre moderație și, întorcându-se spre primul specialist, 
îi spune că am destul timp la dispoziție pentru a-mi însuși 
lecțiile. Am sentimentul că existența acestor două poziții 
diferite nu este întâmplătoare, fiind gândită a fi spre folosul 
meu. 

Dr. N: Adică ceva asemănător practicilor de interogatoriu ale 
poliției, alternarea unui polițist amabil cu unul mai dur? 

S.: (râde) Mda, poate că da, așa că am un avocat în ambele 
tabere, Fyum fiind adeptul căii de mijloc. 

Dr. N: Așadar, Fyum e un fel de arbitru? 

S.: Mmm...nu chiar. Fyum nu e nici indulgent, nici sever când 
deliberez pe marginea alegerii mele. Mi s-a spus foarte clar că 
decizia de a opta pentru un trup sau altul este în totalitate a 
mea, pentru că eu va trebui să trăiesc cu acel trup (izbucnește 
in râs). Hei, am făcut un calambur! 

Dr. N: Da, așa e. Noi chiar trebuie să trăim cu trupurile pe 
care ni le-am ales. De ce nu-mi explici, înainte de a continua, 
cum a mers cu alegerea corpului pe care l-ai avut în viaţa tre- 
cută? 

S.: În ultima mea viață am ales un drum dificil, optând pen- 
tru trupul unei fernei care a murit după nurnai doi ani de căs- 
nicie. Soțul meu din acea viață avea nevoie să simtă ce 
înseamnă pierderea cuiva foarte drag, din cauza unor datorii 
karmice din viața sa anterioară. 

Dr. N: Așadar, exista o probabilitate semnificativă ca acest 
trup să moară de tânăr. Întrebarea centrală era dacă vei fi ales 
sau nu. 

S.: Da, despre asta era vorba. 

Dr. N: Bine, continuă, te rog, și povestește-mi împrejurările 
morții tale din acea viață. 

S.: În camera ecranelor am văzut că aveam trei posibilități de 
alegere a morții. Toate se petreceau în limitele unei perioade 
a vieţii mele petrecute la o fermă de lângă Amarillo, Texas. 
Puteam muri repede, fiind împușcată din greșeală în urma 
unei încăierări dintre doi bețivi. Puteam, de asemenea, să 
optez pentru o moarte mai lentă, provocată de o căzătură de 
pe cal. Și, în fine, puteam alege să mor înecându-mă într-un 
râu. 

Dr. N: Exista și vreo şansă să rămâi în viață? 

S.: (pauză) Una foarte mică, dar care ar fi compromis scopul 
pentru care alesesem acel trup. 

Dr. N: Care era acela? 

S.: Sufletul meu pereche și cu mine am ales să fim soț și soție 
în acea viață, pentru că el avea nevoie de o lecţie. Am refuzat 
celelalte oferte de corpuri, pentru că doream să-l ajut. 

Dr. N: Spune-mi la ce te-ai gândit când ai văzut în camera 
ecranelor aceste trei posibilități în care puteai muri? 

S.: Am ales, în mod firesc, să mor împuşcată. Modalitatea în 
care muream era mai puțin importantă, ceea ce avea cu ade- 
vărat importanță era că aveam să mor tânără. 


Cititorul poate fi mirat de legăturile existente între legile 
karmice și posibilitățile și probabilitățile vieții viitoare. Karma nu 
se referă numai la actele noastre, e și interioară, reflectându-ne 
gândurile, sentimentele și impulsurile - toate legate de cauze și 
efecte. Karma nu înseamnă numai ce anume facem efectiv celor- 
lalți, ci și ceea ce avem de gând să facem. În timp ce axa timpului 
pentru femeia din Amarillo conținea o mare probabilitate de a fi 
una scurtă, moartea ei timpurie nu era bătută în cuie. Una dintre 
variabilele din acest caz era tipul sufletului ce avea să ocupe 
respectivul trup. Chiar și în ceea ce privește sufletul ce a ales să se 
încarneze în acel corp există anumite elemente ale liberului arbi- 
tru ce trebuie luate în seamă. Am aflat că nu era stabilit într-un 
procent de 100% ca această tânără femeie să moară împuşcată în 
Amarillo. Când am întrebat-o dacă exista posibilitatea de a nu 
merge în Amarillo în acea zi, ea mi-a răspuns: „Da, dar ceva m-a 
împins să mă duc în oraș chiar în acel moment, deși în mod nor- 
mal nu m-aș fi dus dacă nu aveam treabă acolo“. Un alt suflet n-ar 
fi plecat în ultimul moment dacă n-ar fi știut de ce anume o face. 


Axele de timp și alegerea trupurilor 


Deși timpul nu are mare relevanţă în afara universului nostru 
fizic, ne vedem pe noi înșine, precum și tot ce ne înconjoară, îmbă- 
trânind zilnic Trăim pe o planetă ce gravitează în jurul unei stele, 
care, de asemenea, îmbătrânește constant, în timp cronologic. 

Ciclul vieții implică trecerea timpului și axele de timp ale realității 
noastre dimensionale par să fie influențate de ființele avansate ce 
permit sufletelor ce se reîncarnează să studieze trecutul și să vadă 
în viitor. În bibliotecile spirituale, ca și în celelalte centre de 
învățare, avem posibilitatea de a urmări alte acțiuni posibile pen- 
tru care am fi putut opta în viețile noastre anterioare, pentru a 
vedea „ce ar fi fost dacă“ amn fi ales altfel. Potrivit doctrinei liberu- 
lui arbitru, evenimentele din trecut nu au fost inevitabile, cel puțin 
din punct de vedere al acțiunilor noastre din cadrul acelor eveni- 
mente. Destinul nu hotărăște că o anumită situație trebuie să se 
petreacă într-un anume fel. Nu suntem marionete. În universul 
nostru, când trecutul s-a încheiat, aceste evenimente și oamenii 
implicați devin eterni și sunt păstraţi pentru totdeauna în bibliote- 
cile spirituale. Cum trecutul, prezentul și viitorul în timp crono- 
logic reprezintă timpul acum în lumea spiritelor, cum este, oare, 
perceput timpul viitor în Inelul menit alegerii vieţii? 

În capitolul 5, după cazul 30, am admis că există numeroase 
posibilități ca același eveniment să se producă în universuri para- 
lele. Aplicarea acestei ipoteze universurilor fizice înseamnă că e 
posibil să fie duplicate și planetele, cum ar fi de exemplu 
Pământul, în cadrele aceluiași tirnp, acestea existând simultan, ca 
unde mobile de energie luminoasă. Universurile pot fi paralele, 
realitățile pot coexista în aceeași dimensiune sau alt mod, dincolo 
de înțelegerea noastră. Însă cei care studiază Pământul urmăresc, 
opresc sau deplasează înainte și înapoi timpul și evenirnentele din 
realitatea adevărată a lumii spiritelor, indiferent de dispunerea 
spațială. Liniile principale, pe care le numesc linii de bază, sunt 
probabilitățile evenimentelor viitoare din anumite trupuri, ce ne 
sunt prezentate ca posibilități în timp ce vizualizăm Inelul desti- 
nului. 

Undele evenimentelor trecute dăinuie pentru totdeauna, ca 
de exemplu în bibliotecile spirituale, dar dacă prezentul și viitorul 
coexistă, de asernenea, în timpul de acum, cum ar putea fi schim- 
bat viitorul când nu există trecut? Să fie, oare, acesta un paradox 
indisolubil? În sfera mecanicii cuantice, particulele de lumină par 
să dispară într-un anumit punct și să reapară instantaneu în alt loc 
Dacă fiecare eveniment temporal există de-a lungul unor unde de 


probabilități și posibilități, e oare posibil ca unui eveniment trecut 

să i se dea anumite proprietăți eterne, în timp ce evenimentele 
viitoare să fie încă fluide și deschise pentru schimbări? Am un sen- 
timent puternic că răspunsul e da. 

Și totuși, după ani în care am ascultat oameni care mi-au vor- 
bit despre alegerile lor de viață, nu cred că alternativele viitoare ar 
fi în număr nelimitat. Nu e nevoie ca alegerile noastre din viață să 
fie infinite. Trebuie numai ca aceste posibilități să fie suficient de 
variate, pentru ca să învăţăm din lecțiile lor. De exemplu, în cazul 
29, Amy mi-a arătat că, din câte observase în timpul revederii 
vieții ei trecute în bibliotecă, alegerile sale alternative la sinucidere 
începuseră după un timp să dispară din gama sa de posibilități. 

Cei care se ocupă cu problema ipotezelor de tipul lui „ce-ar 
fi fost dacă“ din viețile noastre sunt planificatorii. Evenirnentele 
care nu au avut încă loc în marea schemă a lucrurilor sunt cunos- 
cute de către Maeștrii Timpului și de alții pentru potențialul lor 
mai mare sau mai mic de a se întâmpla. Când ne aflăm în Inel, nu 
ne limităm doar la a studia axele alternative de timp ale eveni- 
mentelor viitoare. Mai curând examinăm trupurile alternative care 
ne sunt oferite și care vor lua parte la evenimentele respective. 
Aceste corpuri se vor naște în aceleași cadre de timp. A urmări cea 
mai probabilă serie de evenimente legate de acele trupuri pe care 
le studiem este ca și cum am vedea câteva scene promoționale 
dintr-un film ce va fi lansat în curând. 

Unele suflete se simt ca și când ar juca o partidă de șah și n-ar 
ști încă toate mutările posibile pe care le pot face ca să ajungă la 
un final dorit, căci ele nu văd decât scenele pe care Maeștrii 
Timpului vor să li le prezinte. De obicei, sufletele văd numai părți 
dintr-o viață viitoare, care se găsesc pe o linie de bază, sau Linia 
Inelului, cum o numesc unii clienți. Linia Inelului reprezintă 
cursul cu cea mai mare probabilitate al unei vieți, pentru fiecare 
corp examinat. Sufletul care se pregătește pentru încarnare știe 
doar acea unică mutare de șah, orice infimă schimbare a jocului 
putând schimba rezultatul. Mă intrigă faptul că în majoritatea 
cazurilor, sufletelor nu li se arată în profunzime viitoarele rezultate 
probabile. Ele știu că sunt multe alte mutări posibile pe tabla de 
șah a vieții, ce se poate schimba în orice moment al jocului. Sincer 
să fiu, tocmai acest lucru face jocul mai interesant pentru cele mai 
multe suflete. Schimbările din viață depind de liberul nostru 

arbitru ce înclină spre o anumită acțiune. Această cauzalitate este 
o parte a legilor karmice. Karma este o oportunitate, dar cere tărie 
de caracter și rezistență, pentru că jocul va cunoaște, pe lângă vic- 
toriile personale, atât reculuri, cât și pierderi. 

Subiecții mei mi-au prezentat întotdeauna cu consecvență 
ceea ce se petrece în camera ecranelor. Relatările lor despre ce văd 
acolo te pun în încurcătură. Și totuși, cât timp sunt încă în Inel, 
oamenii nu pot vedea evenimentele din viitor, care s-ar petrece 
dincolo de viața imediat următoare a trupurilor care le sunt 
prezentate. Sigur că acest lucru ar putea umbri cumva modul în 
care sufletele își văd prezentate viețile. Luându-mă și eu după 
această practică din lunea spiritelor, prefer să nu lucrez cu tehnici 
de progresie în hipnoză, exceptând cazul camerelor ecranelor din 
lumea spiritelor. 

Uneori, în legătură cu alt subiect discutat în afara Inelului, 
câte un client are scurte imagini ale scenelor în care participă 
într-un eveniment viitor, cum ar fi existenţa pe o navă spațială. De 
obicei, nu forţez în acest punct pentru a afla mai multe. De altfel, 
aceste rememorări fulgerătoare ale existențelor viitoare sunt 
schimbătoare și inconstante, de vreme ce oamenii pot urmări 
numai o posibilitate care s-ar putea schimba, când va veni, efectiv, 
timpul, ca urmare a unei serii întregi de împrejurări noi şi de 
hotărâri bazate pe axele temporale ale istoriei ce conduc la respec- 
tivele evenimente. 

Camerele ecranelor sunt folositoare pentru acele suflete care 
au rezerve în a accepta un contract pentru viața viitoare. În cazul 
multora, dacă pot observa anumite aspecte ale viitorului, devin 
mai încrezătoare. Totuși, unele suflete mai ternătoare au spus că au 
refuzat să intre prin ecrane direct în trupurile de probă, de teamă 
că ar putea să-și piardă firea și n-ar mai accepta un contract de 
viață dificil. Sufletele mai întreprinzătoare cred că aceste camere 
ale ecranelor sunt proiectate tocmai ca să le stimuleze reacțiile 
opuse, pentru că acolo există posibilitatea de a încerca apa înainte 
de a sări. 

Un exemplu elocvent al unui suflet care se pregătește pen- 
tru o grea încercare este alegerea unui trup de homosexual. Cum 
predispoziția de a fi homosexual sau lesbiană este esențialmente 
biologică și nu rezultatul unei acumulări sociale sau a mediului, 

sufletele aleg aceste corpuri din două motive principale. Cum 
am spus și mai înainte, multe suflete aflate la nivelele I și II aleg 
cam în 75% din cazuri trupuri de un anumit gen, pentru că se 
simt mai bine să fie numai bărbat sau doar femeie. Cred că 
subiecții mei homosexuali și lesbiene au început procesul de a-și 
schimba genul în vieţile lor și asta reflectă un suflet mai dez- 
voltat. Alegerea de a fi homosexual sau lesbiană este un mijloc 
de a trăi această tranziţie într-o anumită viață. Astfel, actualul lor 
gen s-ar putea să nu le fie atât de familiar ca genul celălalt, cum 
unii bărbați de orientare homosexuală au sentimentul că, de 
fapt, trăiesc într-un trup de femeie. Al doilea, și de departe cel 
mai important factor, este următorul: sufletele care aleg o orien- 
tare homosexuală sau lesbiană înaintea vieții pe care o trăiesc 
acum aleg în mod deliberat să trăiască într-o societate care are 
prejudecăți vis-a-vis de modul lor de viață. Clienţii mei homo- 
sexuali și lesbiene nu sunt, de obicei, suflete tinere și neexperi- 
mentate. Dacă orientarea lor este declarată deschis, înseamnă că 
acești oameni au decis să trăiască o viață în care vor înota 
împotriva curentului, într-o civilizație cu stereotipuri rigide în 
ceea ce privește orientarea sexuală. Ei trebuie să încerce să se 
ridice deasupra injuriilor publice, pentru a-și dobândi stima de 
sine și propria identitate. Este un lucru care cere îndrăzneală și 
hotărâre, pe care pot să-l observ când îi conduc pe clienții mei 
înapoi la momentul în care au luat această decizie în camera de 
alegere a vieții. 

Voi oferi un exemplu în acest sens: am avut cândva un client 
homosexual care fusese într-o viață anterioară împărăteasă în 
China. După o lungă așteptare, iată-l la prima încarnare după acea 
viață de lux și putere. Acest suflet, cunoscut sub numele de 
Jamona, povestea că viața în care fusese încarnat în acea 
împărăteasă a fost una de lux și de mărire. Împărăteasa era de o 
frumusețe răpitoare, purta bijuterii prețioase și era așteptată de 
supuși în patru labe, după cum se cuvenea rangului ei. Trăia o viață 
în care nu-și refuza nici o plăcere, dar nici nu avea încredere în 
nimeni din jurul ei, din cauza intrigilor de la curte și a supușilor săi 
lingușitori. Chiar înaintea vieţii actuale, în camera de alegere a 
vieții se aflau trei trupuri. lată ce mi-a spus clientul meu în legă- 
tură cu decizia sa: 

Dintre cele trei trupuri, două erau de femei și unul al unui băr- 
bat frumos care, după câte mi s-a zis: „era feminin pe dinăun- 
tru“. Una dintre femei era foarte slabă, cu un aspect aproape 
fragil, care urma să trăiască viaţa liniștită a unei soții și mame 
devotate. Cealaltă femeie arăta șic, oarecum ostentativă, desti- 
nată să fie o femeie poate prea prezentă în societate, dar care, 
din punct de vedere emoțional, era rece. Am ales bărbatul, pen- 
tru că urma să mă confrunt cu o viață de homosexual. Știam 
că dacă voi depăși oprobriul societăţii, această încercare mă va 
ajuta să-mi răscumpăr viața de împărăteasă adulată. 


Aceste alegeri erau legate de dispunerea obișnuită a 
alegerilor de viață ale clientului meu. Doamna de societate ar fi 
fost doar o prelungire a vieţii anterioare a clientului meu, ca o 
figură publică, invidiată și preocupată numai de ea însăși. 
Gospodina nu s-ar fi dovedit o variantă rea. Era o cale de mijloc, 
prin care Jarnona ar fi putut învăța umilința și acceptarea încer- 
cărilor vieții în condiții din cele mai grele. Chiar și așa însă, 
Jamona ar fi fost tot femeie, ori ea vroia o pauză în acest lung lanț 
de existenţe în trupuri femeiești. 

Alegerea vieții unui bărbat homosexual era, după părerea ei, 
cea mai dificilă posibilitate, deși din punct de vedere financiar ar 
fi dus-o mult mai bine decât o ca gospodină strâmtorată. Nu sun- 
tem sfătuiți în timpul acestor alegeri, dar sufletele mai bătrâne 
cunosc că de multe ori există câte o alegere tentantă, care nu 
ne-ar pune prea mult la încercare. Jamona știa că aceasta ar fi fost 
femeia de societate. Clientul meu nu a făcut alegerea sa întrucât 
ar fi fost împins de cineva, ci pentru că încercarea unei vieți de 
orientare homosexuală era în mod evident cea mai dificilă. Mi-a 
spus: „Au fost mulți oameni în viața mea care m-au tratat cu dez- 
gust și chiar cu silă. Aveam nevoie să experimentez această dis- 
criminare - să mă simt nesigur și vulnerabil.“ 

Am observat un lucru și anume că, la alegerea trupurilor, 
sufletele mai avansate pot face comparații de mare profunzime 
între corpurile care le sunt oferite, în perioadele de timp prezen- 
tate. În același timp însă, sufletele mai puțin avansate acceptă 
trupul pe care știu că ar trebui să-l aleagă, pentru ca acțiunea să 
se desfășoare cel mai bine. Ei au mai multă încredere în procesul 

de selecție decât în ei înșiși. Unul dintre clienți mi-a spus: 
„Pentru mine, primirea unui nou trup este ca și cum aș proba un 
costum nou de haine de pe raft; vrei să-l cumperi, dar speri că nu 
va trebui să-i faci modificări.“ 


Maeștrii Timpului 


O dată la câțiva ani îmi este dat să întâlnesc un suflet ce se 
pregătește să devină Maestru al Timpului. Când recunosc unul, 
ştiu că am găsit o resursă ce merită a fi prețuită. Cum mai există 
şi alte specializări asociate cu axele timpului, trebuie să mă fe- 
resc să fac presupuneri pripite în timpul ședințelor de hipnoză. 
De exemplu, sufletele arhivari ajută sufletele în căutările pe care 
acestea din urmă le fac cu privire la evenimentele lor trecute și 
la axele de timp alternative ale acestor evenimente. Astfel, ele 
funcţionează mai mult ca niște istorici și niște cronicari decât ca 
maeștri ai timpului care urmăresc axele de timp ale viitorului 
imediat pentru corpurile în studiu în camera de selecție a vieții. 
Ca și la celelalte specializări ale sufletelor, sunt sigur că avem 
de-a face și în acest caz cu o suprapunere, mulți maeștri lucrând 
pe axele de timp ale sufletelor care au nevoie de serviciile lor. 
Iată de ce clienții mei îi îngrămădesc adesea pe toți în mințile lor 
sub eticheta de planificatori. 

Sunt multe lucruri pe care cei ce se pregătesc să devină 
maeștri ai timpului nu le știu încă sau cel puțin așa afirmă ei. 
Deoarece examinez îndeaproape aspectele ezoterice ale tuturor 
specializărilor sufletelor, apare necesitatea discernerii între blo- 
cajele obișnuite ale detaliilor pe care nu trebuie să le știu și ceea 
ce subiecții mei avansați, într-adevăr, nu cunosc. Cititorii se pot 
întreba de ce nu am pus și alte întrebări relevante în cazurile 
prezentate în această carte. Am făcut-o, dar nu am primit 
răspuns la acestea. Câteodată, atât elevul dintr-o specizalizare, 
cât și eu, descoperim informații care la început par inadvertenţe, 
și apoi, pe măsură ce avansăm în ședința noastră, se dovedesc a fi 
esențiale. Așa a fost și în cazul unui suflet numit Obidom, care 
este un inginer în viața lui actuală. Voi începe dialogul de la un 
punct memorabil al şedinţei noastre. 

Cazul 63 


Dr. N: Obidom, ai putea să-mi spui ce anume reprezintă pen- 
tru tine cea mai grea încercare ca suflet, în perioada dintre 
vieți? 

S.: Studiez timpul pe planeta Pământ. 

Dr. N: În ce scop? 

S.: Vreau să devin un specialist în acest domeniu...să străbat 
axele timpului... să înțeleg succesiunile în care trăiesc oamenii 
dintr-o lume fizică și să-i ajut pe planificatori asistând 
sufletele atunci când își aleg trupurile. 

Dr. N: Cum merge pregătirea ta? 

S.: (oftează) Merge foarte încet. Sunt începător și am nevoie 
de mulți mentori. 

Dr. N: De ce ai fost ales tu pentru această pregătire? 

S.: Mi-e greu să-ți spun, pentru că nici eu nu cred că sunt prea 
bun pentru acest domeniu. Bănuiesc că totul a început 
datorită faptului că îmi place să manipulez energia și 
devenisem destul de bun la asta în timpul cursurilor. 

Dr. N: Bine, dar nu se întâmplă acest lucru cu multe suflete, 
care crează lucruri prin manipularea energiei în orele de 
creație? 

S.: (intrebarea mea începe să-l antreneze în discuție) Asta e 
altceva. Nu creăm... în același fel. 

Dr. N: Cu ce este diferită munca ta? 

S.: Ca să lucrezi cu timpul trebuie să înveţi să manipulezi 
spațiul. Începi cu modelarea și apoi treci la lucrurile reale. 
Dr. N: Ce fel de modele? 

S.: (visător) Oh..un bazin enorm de vapori..cu un vârtej de 
energie lichidă...subțiindu-se în acele deschizături unde 
scenele sunt simulate pentru noi în îmbucături 
mititele...breșa se deschide..se văd tuburi de neon cu lumină 
fluctuantă...gata pentru intrare (se oprește). E, într-adevăr, 
greu să-ți explic. 

Dr. N: Bine, Obidom. Aș vrea să discutăm despre locul unde 
lucrezi acum. Cine anume te instruiește și câte ceva despre 
ceea ce faci, practic, pentru a deveni un Maestru al timpului. 
S.: (liniștit) Pregătirea în domeniul timpului are loc la un 

templu. (zâmbește) Noi Îl numim Templul Timpului - unde 
profesorii ne instruiesc cum să aplicăm evenimentelor 
secvențele de energie. 

Dr. N: Ce sunt secvențele de energie? 

S.: Axele temporale există ca succesiuni energetice ale eveni- 
mentelor care se mișcă. 

Dr. N: Vorbește-mi despre cum modelați energia în axele tim- 
pului. 

S.: Timpul se manipulează prin comprimări și dilatări ale par- 
ticulelor de energie într-un câmp unificat, pentru a i se regla 
curgerea... E ca și cum te-ai juca cu o bandă de cauciuc. 

Dr. N: Poţi schimba evenimentele din trecut, prezent și viitor? 
Asta înţelegi prin manipulare? 

S.: (pauză lungă) Nu, pot numai să monitorizez secvențele de 
energie. Operăm cumva ca niște... persoane obișnuite aflate 
pe o autostradă și care intră și ies din succesiuni - pe care le 
considerăm drumuri - accelerând sau încetinind. Conden- 
sarea energiei noastre ne accelerează, iar dilatarea acesteia ne 
încetinește. Același lucru se întârnplă și cu evenimentele, și cu 
oamenii, care apar în succcesiuni ca bornele de pe drumuri. 
Nu creem nimic. Ne intersectăm în calitate de observatori. 
Dr. N: Cine crează, atunci, secvențele? 

S.: (exasperat) De unde vrei să știu? În etapa în care mă aflu 
încerc numai să funcționez în cadrul sistemului. 

Dr. N: Întrebam doar, Obidom. Mi-ai fost, oricum, de mare 
folos. Spune-mi, ce anume implică pregătirea ta de a deveni 
un Maestru al timpului? 

S.: Ni se desemnează un eveniment... Toate alegerile umane 
din jurul acelui eveniment au un sens. Aplicațiile practice ale 
activității noastre implică o serie de curente umane de 
gândire și de acțiuni care se unesc într-un râu al timpului. 
Dr. N: Aș numi aceste întâmplări ca fiind fragmente de 
acțiune și de amintiri ale acelei acțiuni. 

S.: Sunt de acord. Particulele de energie implică, într-adevăr, 
amintirea. 

Dr. N: În ce fel? 

S.: Energia este calea de transmitere a gândirii și a memoriei 
din secvențe și acestea nu sunt niciodată uitate. Canalul prin 

care poate fi perceput timpul începe cu gândirea - se con- 
turează o idee - urmează evenimentul și la sfârșit amintirea 
evenimentului. 

Dr. N: Cum se înregistrează toate astea în secvențe? 

S.: Prin tonul vibrațional al fiecărei particule de energie înre- 
gistrate. Asta este ceea ce restabilim noi. 

Dr. N: Secvenţele pot exista în orice fel de realități alterna- 
tive? 

S.: (pauză) Da... suprapunându-se și împletindu-se... asta e, de 
altfel, și ceea ce face cercetările interesante, dacă ai 
îndemânarea să le găsești. Toate lucrurile pot fi observate și 
reconstituite pentru studiu. 

Dr. N: Obidom, am nevoie de mai multe indicaţii aici. 

S.: Sunt multe lucruri pe care nu ţi le pot spune. Particulele 
de energie care sunt o parte a cauzalității necesare pentru 
inițierea evenimentelor în timp implică modele vibraționale 
cu multe alternative. Noi considerăm folositoare toată această 
istorie umană pentru viitoarele încarnări ale oamenilor. 

Dr. N: Spune-mi ce crezi în legătură cu posibilitătile alterna- 
tive ale evenimentelor? 

S.: (pauză lungă) Studiem ceea ce este productiv. 
Evenimentele - mai slabe, mai bune sau foarte bune - se 
desfășoară până când încetează a mai fi productive (oftează 
adânc). Oricum, sunt un novice în aceste probleme. Eu 
studiez scenele trecute - ceea ce a avut loc. 

Dr. N: Deci, spui că nu tot ceea ce poate fi în timp există 
neapărat, dacă ființa umană nu are nimic de învățat din aceasta? 
S.: (pauză) Ah...da, este o situație similară aceleia când tre- 
buie să iei o decizie față de soluții diferite, iar după un timp 
diferențele sunt atât de mici, încât ar deveni neproductive ca 
lecții de viață. 

Dr. N: Din tot ceea ce mi-ai spus tu până acum, Obidom, am 
sentimentul că deocamdată nu ești prea implicat în viitor. 
Cum te vezi pe tine însuţi? 

S.: Mă văd mai mult ca pe un arheolog al timpului. Misiunile 
mele sunt să studiez oamenii și evenimentele trecutului și 
prezentului. Viitorul este întunecat... secvențele neclare... nu, 
acum sunt doar un arheolog al timpului. 

Dr. N: Unde au început, efectiv, studiile tale în acest dome- 
niu? 

S.: Când clasa mea era adunată pentru instruire la templu. 
Dr. N: Câte suflete sunt în clasa ta? 

S.: Suntem șase... (pauză și apoi adaugă) N-am cunoscut pe 
nimeni înainte de a ajunge aici. 

Dr. N: Obidom, vorbește-mi despre pregătirea ta inițială. În 
mod sigur acest lucru ţi-e lămurit. 

S.: Am fost trimis pe planeta Galath. Este o lume fizică, 
asemănătoare din punct de vedere geografic cu Pământul, 
care a avut odată o civilizație dezvoltată din punct de vedere 
tehnic. Galathienii puteau călători spre alte planete. Asta i-a 
și dus la distrugere. Astăzi nu mai există forme de viață cu 
inteligență superioară pe Galath. 

Dr. N: Nu înţeleg de ce ai fost trimis într-o lume moartă. 

S.: Nu e atât moartă, cât golită. Când am ajuns acolo pentru 
pregătire ne-am luat o formă transparentă care semăna cu 
aspectul umanoid al vechilor Galathieni (râde). 

Dr. N: Povestește-mi despre ei. 

S.: Chiar acum mă gândeam... erau niște ființe verzi-gălbui, 
foarte înalte și zvelte, păreau că nu aveau încheieturi... aveau 
ochi mari, cu multe fațete, ca ai insectelor... 

Dr. N: Cum erau ca oameni? 

S.: Galathienii erau deştepţi, dar nesăbuiți - ca și noi ceilalți. 
Ajunseseră să se creadă invincibili. 

Dr. N: Dar de ce trebuia să mergeţi acolo? Nu pierise totul? 
S.: Nu înţelegi? Axele lor de timp există încă. Noi suntem aici 
pentru a exersa intersectarea cu vechea istorie a acestui loc. 
Este un fel de lume exotică, cu platforme spațiale care încon- 
joară încă planeta. Pe sol sunt sfere imense de locuit care sunt 
goale acum și se dărâmă... în vechile lor săli de curs cresc 
plante, ruinele vestigiilor acestei civilizații dezvoltate cândva 
se risipesc acum... 

Dr. N: Ce faceți voi, tu și cei cinci colegi ai tăi, Obidom? 

S.: Radiem energie și plutim prin coridoarele trecutului lor. 
Unul dintre profesori ne ajută să ne adaptăm vibraţiile, 
pentru a ne intersecta cu anumite perioade ale istoriei 
Galathienilor. Totul se face pe fragmente, din cauza lipsei 

noastre de pricepere, dar unele scene ale puterii lor sunt 
pline de viață. 

Dr. N: Deci, nimic din trecut nu se pierde cu adevărat. 

S.: Nu, deși Galathienii nu mai există, într-un sens tot ceea ce 
au făcut ei există încă, victoriile... declinul lor... le putem stu- 
dia greșelile. Putem reconstitui oameni care la un moment dat 
stau de vorbă... ce gândeau înainte de a fi cuceriți de o altă 
rasă și asimilați de civilizația acesteia. Galathienii aveau o 
limbă muzicală, care plutește în jurul navelor lor distruse și 
de-a lungul străzilor pustii. 

Dr. N: Care este țelul tău final, Obidom? 

S.: Când voi deveni cu adevărat pregătit voi fi consilierul pla- 
nificatorilor care doresc să proiecteze anumite situații pentru 
oameni... îi voi ajuta pe cercetătorii din bibliotecă... voi ajuta 
la coordonarea alegerilor din sfera vieții (de exemplu, Inelul) 
- acest gen de lucruri. 

Dr, N: Obidom, am o întrebare personală pentru tine. Dacă 
aș fi un suflet și aș avea ceva timp în perioada dintre vieți, 
m-aș putea întoarce în scene din trecut, pentru a trăi în orașul 
meu ca băiat, să mă văd cu familia și cu prietenii? Nu mă refer 
la re-crearea tuturor acestor lucruri în lumea spiritelor, ci la 
revenirea, efectivă, înapoi pe Pământ într-o stare fără trup, așa 
cum ai făcut tu pe Galath? 

S.: (zâmbeşte) Sigur... Deși ai avea nevoie de ajutorul unui 
profesor talentat înainte de a putea face tu însuți asta. Nu te 
aștepta să dregi ceva și să schimbi originalul. (sardonic) Nu 
uita că ai fi doar o fantomă. 


Liberul arbitru 

La una dintre conferințele mele din Vancouver, B.C., o femeie 
distrusă de durere s-a ridicat și a strigat tare: „Voi, guru ai New Age, 
ne spuneți pe de o parte că avem libertate de voință în a alege noi 
înșine în viață și, pe de altă parte, că suntem predestinați să urmăm 
un anumit plan al karmei vieții trecute. Care e adevărul? Nu am 
libertate de voință, pentru că sunt la discreția unor forțe asupra 
cărora n-am nici un control; viața mea e plină de durere“. După ce 
am terminat conferința, m-am așezat lângă ea câteva minute și am 

aflat că băiatul ei de nouăsprezece ani murise de curând într-un 
accident de motocicletă. 

Oamenii cred că ideea de liber arbitru se opune aceleia de 
destin. Ei nu-și dau seama că soarta reprezintă suma faptelor noas- 
tre de-a lungul a mii de ani, dintr-o mulțime de încarnări. În toate 
aceste vieți ne-am bucurat de libertate de alegere. Viața noastră 
actuală însumează toate experiențele noastre trecute, plăcute sau 
neplăcute, așa că suntem produsul alegerilor noastre anterioare. 
Adăugați asta la faptul că e posibil ca noi să ne fi pus deliberat în 
anumite situații, pentru a verifica în ce fel vom reacționa la eveni- 
mentele din viața actuală, lucru care nu e perceput de mintea 
conştientă. Acest lucru implică, de asemenea, alegeri personale. 
Trăim într-un anumit trup din multe motive. Tânărul motociclist, 
cu acceptul mamei sale, iubea viteza și trăia pentru adrenalina pe 
care i-o dădea o viață periculoasă. 

Cum ultima secțiune dedicată timpului a deschis discuția 
despre probabilitățile și posibilitățile viitoare, este oportun să 
examinărn mai îndeaproape rarmnificațiile conceptului de liber arbi- 
tu. 

Reîncarnarea n-ar însemna nimic dacă toată viața ar fi predes- 
tinată. În afirmațiile mele despre axele timpului am sugerat ideea 
că viitorul poate exista în multe realități. Oamenii care au pre- 
moniţii despre viitor se pot înșela sau nu. Dacă cineva se vede ca 
fiind ucis într-un anumit moment și într-un anumit loc și asta nu 
se întâmplă, cauzalitatea potenţială ar putea însemna că 
premoniția sa a fost numai cea mai cumplită dintre alternativele 
posibile. 

Un argument în favoarea ideii că determinismul este opus 
liberului arbitru este acela că Sursa, sau un grup de divinități 
secundare, sunt responsabile de faptul că Pământul e populat cu 
oameni care suferă de boli, durere, foame și de frică. Trăim într-o 
lume în care se produc cutremure, uragane, inundații, incendii 
și alte dezastre naturale asupra cărora nu avem nici un control. 
Am spus adesea că Pământul este considerat de către suflete 
drept o școală foarte grea. Marea lecţie a Pământului constă în 
aceea de a înfrânge forţele distructive, atât planetare, cât și indi- 
viduale, din viață, de a ieși întărit din acest efort și de a merge 
mai departe. 

În mare măsură, venim echipați cu ceea ce ne trebuie pentru 
a avea grijă de noi. Uneori karma poate părea punitivă, dar există 
dreptate și echilibru, pe care, în durerea noastră, s-ar putea să nu 
le recunoaștem. Frica apare atunci când ne separăm de puterea 
noastră spirituală. Am știut de multe dintre încercările acestei vieți 
dinainte și le-am ales din motive întemeiate. Accidentele în care 
sunt implicate trupurile noastre nu sunt considerate întâmplătoare 
de către suflete, după cum am încercat să vă arăt în multe exem- 
ple, cum ar fi şi cazul 62 cu femeia din Amarillo care a fost 
împuşcată. Simpla voință a adevăratului nostru Sine are puterea 
de a se opune slăbiciunii caracterului propriu, mai ales în împre- 
jurări potrivnice. Avem libertatea de ne reface viețile după orice 
catastrofă, dacă dorim să ne asumăm această răspundere. 

Mai importantă decât evenimentele care ne încearcă în viață 
este reacția noastră la acestea și cum procedăm în fața 
consecințelor lor. Acesta este motivul primordial al amneziei 
conștiente. Am arătat că sufletului nu i se prezintă, de obicei, toate 
alternativele evenimentelor probabile din viața viitoare. Există 
motive întemeiate pentru această practică, în ciuda reamintirii 
spirituale spontane pe care o au unii oameni. Amnezia dă libertate 
voinței noastre și auto-determinării, fără constrângerile generate 
de frânturile inconștiente ale amintirilor referitoare la ceea ce am 
văzut în camera ecranelor. Scenele din viața noastră viitoare care 
ne sunt prezentate sunt selective, în schimb, după ce viața se va fi 
încheiat, vom avea posibilitatea să revedem toate alternativele 
importante, după cum au arătat cazurile mele. Am un exemplu 
scurt, dar foarte sugestiv referitor la liberul arbitru, care arată că 
sufletele, chiar și cele discamate, pot fi surprinse de o decizie 
neașteptată putând schimba rezultatul probabil din viață. 

Am avut un client care a fost ucis în bătălia de la Gettysburg, 
din 1863, pe când era un proaspăt soldat al Uniunii. Numele lui 
era John și trăia într-o mică așezare de lângă Gettysburg. Deși avea 
doar șaisprezece ani, John și iubita lui, Rose, începuseră să-și facă 
planuri de căsătorie. S-a lăsat seara de dinaintea acelei bătălii ce a 
durat trei zile; un ofițer unionist a sosit prin părțile în care locuia 
John, căutând un tânăr neînrolat, care știa să călărească bine, pen- 
tru a livra niște pachete și mesaje. John nu avea de gând să se 
înroleze, din cauză că era prea tânăr, iar marna sa avea nevoie de el 


400 Destinul sufletelor 


la fermă. Ofițerul unionist l-a găsit însă pe John și i-a explicat în 
grabă situația presantă, promițându-i că se va putea întoarce la 
viața civilă imediat după bătălie. John știa să călărească bine și a 
acceptat fără să se gândească prea mult, pentru că: „Nu vroiam să 
pierd ocazia unei mari aventuri“. A trebuit să plece imediat, fără să- 
şi ia rămas bun de la nimeni. În următoarea zi a fost omorât. 

Deși plutea deasupra trupului său, lui John nu îi venea să 
creadă că se vedea pe el însuși zăcând mort pe pământ. Când s-a 
întors în grupul său de suflete, John s-a întâlnit cu Rose - acea parte 
din esența ei pe care aceasta nu o luase pe Pământ. În momentul 
în care ea l-a văzut pe John, a strigat: „De ce te-ai întors așa de 
repede? Trebuia să ne căsătorim!“. Aceste suflete din grupul său și- 
au dat seama imediat că John alesese brusc un drum care se abătea 
de la viața lui probabilă. Chiar și așa însă, fiecare drum are avanta- 
jele sale karmice, după cum a fost cazul scurtei experiențe a lui 
John din armată. 

L-am întrebat pe acest client dacă în carnera ecranelor i se ară- 
taseră secvențe din ceea ce avea să se întâmple la Gettysburg. Mi-a 
răspuns: „Nu, am acceptat ceea ce mi-au prezentat, strict eveni- 
mentele de până la vârsta de șaisprezece ani, deoarece știam că 
aveau motive întemeiate pentru a-mi revela numai ceea ce trebuia 
să știu înaintea acelei vieți. Am încredere în decizia ghizilor mei.“ 
Așadar, lui John, tânănul soldat, nu i se arătase posibilitatea morții la 
Gettysburg și acest lucru este tipic în astfel de cazuri. Și totuși, ce 
ar fi de spus despre acele cazuri în care o moarte prematură are o 
probabilitate atât de mare în viață, încât planificatorii sunt nevoiți 
să ne dea ocazia de a ne oferi voluntari să ne reîncamăm în acele 
corpuri, ca o chestiune de avantaj personal al acestei experiențe? 

Cunosc specialiști în regresie ce au avut numeroase cazuri de 
suflete eroice care s-au oferit să participe voluntar la holocaustul na- 
zist. Și eu am avut. Poate din această cauză atât de multe suflete din 
lagărele morţii trăiesc acum noi vieți în America. Există opțiuni 
pentru orice tip de dezastru. Pentru cele foarte rele, sufletele se pre- 
gătesc câteodată pentru ceea ce îi așteaptă, asistând la niște repetiții 
înainte de viață, după cum reiese din afirmațiile acestui client: 


Îmi amintesc că treceam pe lângă un grup mare de suflete dintr-o 
clasă de pregătire; erau adunate într-un loc asemănător unui 
amfiteatru. Ascultau un vorbitor care le vorbea despre valoarea 

vieții, chiar dacă ei urmau să meargă pe Pământ pentru puțin 
timp. Se oferiseră voluntari să participe la un dezastru în care 
urma să fie omorâți. Li s-a spus să fie pregătiți din punct de 
vedere mental și să profite cât mai mult de timpul pe care îl 
aveau dacă doreau ca viețile lor următoare să fie mai lungi. 


Cazul 64 


Acesta este un caz de eutanasie, ce implică un subiect pe 
nume Sandy. Ea mi-a dat încă un exemplu al unei situaţii în care 
scena morții fusese arătată protagoniștilor unei vieți viitoare. Cum 
se întâmplă adesea cu sufletele care trebuie să asiste la moartea lor 
înainte de a-și incepe viața, faptul că se oferă voluntar face parte 
din contract. În timpul interviului preliminar am aflat că Sandy 
Fusese foarte strâns legată de fratele ei, Keith, și că făceau parte 
dintr-o familie numeroasă. Ca și sora sa mai mare, ea avusese grijă 
de el ca o mamă, până ce au crescut mari. Keith era un exaltat și 
în adolescență dusese o existență plină de riscuri, conducând 
mașini rapide și intrând în tot felul de conflicte cu legea. Așa cum 
mi-a relatat subiectul meu, Keith trăia ca și cum și-ar fi dorit să 
moară. Mi-a mai spus că fratele ei făcuse mult rău unora, de-a lun- 
gul anilor, cu felul său de a trăi nestatornic, dar că avea o inimă 
bună și pofta lui de a trăi intens fiecare zi era contagioasă. 

Sandy a avut mereu premoniția că fratele ei avea să moară 
tânăr. La vârsta de douăzeci și șapte de ani, Keith a fost diagnosti- 
cat cu scleroză amiotrofică laterală (ASL) și a murit doi ani mai 
târziu, ASL este o boală degenerativă a mișcărilor motorii care 
duce în câțiva ani la atrofia mușchilor. Spre sfârsit, mulți pacienți 
trebuie conectaţi la aparate de respirație artificială și li se fac doze 
mari de morfină pentru a le atenua durerile agoniei. 

Când Sandy a ajuns la grupul ei de suflete în timpul ședinței 
noastre, am descoperit că fratele și sora erau suflete tovarăși. Keith 
era aventurierul grupului lor și cu multe secole înainte fusese 
destul de nepăsător față de sentimentele celorlalți. Consultându-se 
cu ghidul lui și cu membrii din grup, Keith a recunoscut că era 
esențial să înveţe umilința, pentru a putea progresa. Fiind un suflet 
curajos, Keith a cerut o singură viață unde să i se dea o încercare 
grea, spre a dobândi umilința și nu ca această lecţie să se desfășoare 

pe durata mai multor vieți. A fost avertizat că viețile accelerate pot 
fi foarte dure. Keith a spus că era pregătit. A fost multă tristețe în 
Inel când s-a descoperit că el trebuia să se ofere voluntar pentru 
un trup atletic ce urma să fie imobilizat de ASL. Sandy a spus că 
a existat un punct în camera de alegere a vieții unde fratele ei 
aproape că a dat înapoi. Voi prelua povestirea ei din acest moment 
al întrevederii noastre. 


Dr. N: Spune-mi, te rog, cât mai multe despre reacția lui 
Keith la trupul care i se oferea. 

S.: (cu gravitate) I s-a arătat ce era mai rău - corpul său înainte 
și după atacul bolii. Cum îi va fi luată independența și va 
ajunge dependent de noi. Nu i s-a ascuns nimic. Keith a văzut 
că la începutul bolii îi va fi milă de el, va avea remușcări, iar 
apoi va simți o teribilă furie, dar că dacă va lupta, va învăţa din 
această încercare. 

Dr. N: (deplasându-mă din timpul actual spre lumea 
spiritelor, cu Sandy) Și a învățat? 

S.: O, da. Spre sfârșit, Keith a devenit calm, a acceptat și a 
apreciat ceea ce am făcut noi pentru el. 

Dr. N: Ar fi ceva ce ai vrea să explici despre cum s-a pregătit 
Keith pentru această viață cu tine? 

S.: (după o lungă pauză, fața clientei mele ia o expresie de 
încuviințare) Îți voi spune. Va fi bine să vorbesc despre aceas- 
ta... Nu am mai spus nimănui până acum (începe să plângă, 
dar eu continuu, fără să-mi abat atenția de la ea). 

Dr. N: Nu trebuie să facem asta dacă e prea dureros. 

S.: Ba nu, vreau (respiră adânc). Pe când ne pregăteam să 
venim în această viață, urma să fiu copilul cel mai mare din 
familia noastră, așa că am sosit prima. Am avut o lungă 
discuţie chiar înainte să plec pe Pământ. Keith a spus că era 
pregătit să sufere, dar când ajungea la punctul unde el era 
total incapabil - când nu mai putea suporta - eu urma să 
închid sistemul care îl mai ținea în viață și să-l eliberez. 

Dr. N: Urma să faceți acest lucru într-un spital? 

S.: Așa am aranjat în lumea spiritelor, dar atunci când a venit 
momentul, slavă Domnului, a fost trimis acasă în ultimele 
șapte săptămâni și asta ne-a ușurat planul. 

Dr. N: Din cauza durerii? Trebuie să fi avut calmante. 

S.: Numai morfina mai e de folos în cazul acesta. Oricum, 
ultimele șapte săptămâni au fost îngrozitoare, cu tot sistemul 
de respirat și cu toate calmantele. Plămânii lui erau atât de 
afectați, încât spre sfârșit nici nu mai putea să se miște sau să 
vorbească. 

Dr. N: Înţeleg. Vorbeşte-mi despre planul pe care l-ați făcut, 
tu și Keith, în lumea spiritelor, înainte ca viețile voastre să 
înceapă. 

S.: (oftează) Am început să repetăm creând un pat și sistemul 
de întreținere a vieții pe care Keith îl văzuse în camera 
ecranelor. Avea în minte fiecare detaliu. Apoi am exersat 
puțin, pentru că am crezut că va trebui să-i păcălesc pe doc- 
tori şi pe asistente. Am lucrat cu acel sistem și am studiat 
simptomele bolii lui. Ne opream la semnalele pe care el urma 
să mi le dea, ca să-mi arate că era pregătit să fie eliberat de 
suferință. La sfârșit mi-a cerut să-i promit că mă voi ţine tare 
și că nu voi lăsa nimic să mă împiedice în ultimele momente. 
l-am promis din toată inima. 


După ce Sandy și-a recăpătat cu totul cunoștința, am discutat 
despre rolul pe care l-a avut în moartea fratelui ei. Mi-a spus că 
simțea un miros specific, „mirosul morții“ din zona gâtului lui 
Keith, după care ea a știut că se apropie momentul. Aș adăuga că 
acest semn material al trupului nu însemna neapărat că fratele ei 
urma să moară imediat. Aproape fără să se gândească, Sandy a 
şoptit în urechea acestuia; „Keith, ești gata să pleci?”. Apoi a venit 
semnalul prestabilit. În acest moment Keith a deschis și a închis 
ochii de trei ori în semn de „da“. Calmă, ea a decuplat aparatele 
ce-l țineau în viață pe fratele ei. Mai târziu a venit doctorul, a găsit 
sistemul reatașat și a declarat moartea lui Keith. 

Nu s-a simțit vinovată în tot restul zilei. Noaptea, pe când 
stătea în pat, s-a strecurat o îndoială în sufletul ei față de ceea 
ce făcuse, întrebându-se dacă procedase bine sau nu. După ce 
s-a zvârcolit mult în pat, a căzut, în cele din urmă, într-un somn 
chinuit. La puțin timp i-a apărut în vis Keith. Zâmbea cu 
recunoștință şi o convingea pe Sandy că ceea ce făcuse a fost 
foarte bine şi că o iubește. Câteva săptămâni mai târziu, când 

Sandy stătea pe gânduri, a avut o viziune a fratelui ei stând pe 
o bancă și vorbind cu „doi călugări îmbrăcați în rasele lor“. Keith 
s-a întors zâmbind spre ea și a spus: „ține-te tare acolo, surioară“. 

Pentru un credincios devotat, viața acestui om nu-i aparținea 
lui însuși, ci lui Dumnezeu. Este adevărat că ni se dau trupurile 
printr-un act de creație divină, dar în ultimă instanță viața 
fiecăruia depinde de el însuși. Astăzi, dreptul de a muri este 
dezbătut pe larg și cu aprindere în mediile juridice, mai ales în 
aspectele referitoare la sinuciderea asistată medical a bolnavilor în 
fază terminală. S-a spus că dacă moartea este actul final din piesa 
vieții, și noi vrem ca acesta să reflecte propriile convingeri din 
timpul vieții, ar trebui să avem acest drept, indiferent de convin- 
gerile religioase sau morale ale unei majorități. Punctul de vedere 
opus arată că, dacă viaţa este un dar ce ne-a fost încredințat, avem 
anumite îndatoriri morale, indiferent de sentimentele noastre. 
Știind cum aleg sufletele noastre viața, având libertate de voință 
pentru a face schimbări în timpul acesteia, cred cu tărie că avem 
dreptul de a ne alege moartea când nu ne-a mai rămas nici o ca- 
litate proprie vieţii și când posibilitatea însănătoșirii nu mai 
există. Nu e intenționată prelungirea degradării umanității noas- 
tre. Următorul caz ne dă o reprezentare mai convențională a 
liberului arbitru în condițiile unei vieți în plinătatea sa. 


Cazul 65 


Emily era o femeie ce se apropia de cincizeci de ani care a 
venit să mă vadă, pentru că era confuză în privința scopului ei 
în viață. De-a lungul anilor în care și-a crescut copiii a lucrat ca 
secretară cu jumătate de normă. Nemulțumită de slujbă, ea s-a 
întors la școală şi s-a calificat ca asistentă medicală în geriatrie. 
În timpul pregătirii, a descoperit că îi plăcea să aibă grijă de 
bătrâni, pentru că erau mai înclinați să vorbească despre 
credința lor. Emily fusese atrasă toată viața de aspectele spiri- 
tuale. Mi-a spus că faptul că a fost educată de către un tată 
sever, chiar crud și din cale afară de credincios, o orientase spre 
căile mai puțin structurate ale spiritualității. 

Deşi dobândise dreptul de a lucra ca asistentă cu vreo doi 
ani înainte de întâlnirea noastră, Emily nu-și practicase noua 

profesie, pentru că se îndoia cu privire la competența ei. Avea 
o căsnicie reușită, cu un soț care o putea întreține, așa că a 
ajuns să lucreze voluntar, fără să fie plătită, dar și fără vreo con- 
strângere sau responsabilitate. 

În primele faze ale întrevederii noastre, pe măsură ce tre- 
ceam rapid cu Emily prin ultima viață, am descoperit că în 
cursul acesteia numele ei fusese Sora Grace, o călugăriță din 
ordinul Surorilor Îndurării din New England. Organizația 
monahală dorea ca ea să accepte poziția de Maică Superioară, 
dar Emily refuza, pentru că avea îndoieli în ceea ce privește 
competența ei de a ocupa o funcție de conducere. Într-adevăr, 
o trecere în revistă ulterioară în lumea spiritelor a vieților ei 
anterioare a adeverit existența unui model de vieți care fu- 
seseră trăite în medii mânăstirești, ca persoană consacrată. 
Clienta mea a remarcat: „Puteam să-l slujesc pe Dumnezeu, 
fără să mă implic prea mult în problemele societății din afară.“ 

Sunt întrebat adesea dacă planificatorii ne forțează să 
acceptăm unele vieți, din anumite motive. Ei bine, acest caz 
este un bun exemplu de a arăta cât de indulgenți sunt ghizii 
noștri, așteptându-ne până când suntem pregătiți pentru marile 
încercări. În ultimii cinci sute de ani, viețile subiectului Emily 
se desfâșuraseră, într-o formă sau alta, în cadrul unor ordine 
religioase. Se simțea bine cu aceste vieți și n-ar fi dorit să facă 
schimbări majore. Această comportare din trecut reprezenta un 
element definitoriu pentru confuzia din viața ei actuală. 

Dialogul începe în acest caz cu a doua întrunire a consi- 
liului, după viața clientei Emily ca sora Grace, ceea ce înseam- 
nă că se pregătea pentru viața ei actuală. Dacă descopăr că 
urmează să aibă loc o a doua întrunire a consiliului în perioada 
de dintre vieți, aceasta se desfășoară, de obicei, chiar înainte ca 
noi să mergem la Inel și știu că viața ce va urma va aduce, pro- 
babil, și ocazia unei schimbări semnificative. Atât tipul, cât și 
numărul Bătrânilor care apar în cadrul celei de-a doua întruniri 
a consiliului depind de felurile de vieți și de trupuri care vor fi 
prezentate. 


Dr. N: Când te afli la această a doua întrunire a consiliului, te 
întâlneşti cu aceiași Bătrâni ca şi prima dată? 

S.: Nu, apar numai doi - președintele consiliului meu și un 
membru ce pare să aibă un interes special față de ceea ce mi 
se va oferi în viața mea viitoare. 

Dr. N: Bun, de vreme ce am discutat deja despre prima ta 
înfățișare înaintea consiliului care a urmat vieții tale ca Sora 
Grace, explică-mi acum doar ce se petrece înainte să te duci 
la locul menit alegerii vieţii. 

S.: Vor să știe dacă am reflectat în ultimii 500 de ani asupra a 
ceea ce înseamnă să mergi pe acest drum și dacă sunt gata să 
trăiesc în vâltoarea societății. 

Dr. N: S-ar fi supărat dacă te-ai fi întors din nou la o viață reli- 
gioasă? 

S.: Nu, sunt prea înţelepţi. Ar fi înțeles că,pur și simplu,nu 
sunt încă pregătită pentru altceva. Sunt foarte buni cu mine. 
Mi se reamintește că auto-disciplina și credința mea sunt de 
admirat și că am învățat multe, dar că prea multă repetare a 
acelorași vieți mă poate ține pe loc. 

Dr. N: Înaintea acestor cinci sute de ani - deci, înainte de toate 
aceste vieți religioase, ţi-ai asumat multe riscuri? 

S.: (râde) Am fost pe o cale total diferită, multă vreme. Am 
făcut excese... să spunem că celibatul nu era una dintre prio- 
ritățile mele. 

Dr. N: Deci, după ce ai fost Sora Grace, era timpul să vină 
următoarea serie de alegeri de viață, cumva o cale de mijloc, 
spre a-ți echilibra existența pe Pământ? 

S.: Da, și le spun că sunt gata pentru schimbare. 


Notă: Felul în care fac tranziția la întrunirile consiliului a fost 
discutat în capitolul 6. În acest caz, înaintez spre scenele petre- 
cute în camera de alegere a vieții, pentru a obține un cadru te- 
rapeutic mai bun pentru a o ajuta pe Emily. Ceea ce urmează 
reprezintă o parte din reîncadrarea cognitivă pe care am 
folosit-o, începând cu deschiderea și identificarea conflictelor 
personale. Intenția mea este ca subiectul pe care-l hipnotizez în 
acest caz să recunoască ocazia pe care planificatorii ei spirituali 
i-au oferit-o, aceea de a înainta spre noi experiențe cu o 
conștiință de sine mai mare. 

Dr. N: Acum suntem în locul în care vezi trupul lui Emily - 
corpul tău actual - pentru prima dată. Eşti singură sau cu 
cineva? 

S.: Este cu mine acel al doilea membru al consiliului și mai 
simt prezenţa cuiva... pe care nu îl pot vedea (probabil un 
Maestru al timpului coordonator). 

Dr. N: (după ce discutăm puțin despre alte posibilități de 
alegere) De ce ești atrasă de trupul lui Emily? 

S.: Intru într-un ecran, pentru a simți lungimile de undă ale 
acestui creier... și cum se îrnpletesc vibraţiile noastre reciproce. 
Este o împletire bună... între noi... talentele și sensibilitatea ei 
sunt foarte compatibile cu mine. 

Dr. N: (revenind) Așadar, ai înțeles că planificatorii îţi doresc 
numai binele. 

S.: O, da. 

Dr. N: Ce anume îţi apare ca fiind aspectul cel mai semnifica- 
tiv al vieții tale viitoare ca Emily? 

S.: (pauză lungă) Îmi este greu să răspund. Văd ce conflicte are 
ea - sunt și ale mele; e sfâșiată între a face un lucru și a dori un 
alt fel de carieră. Nu prea mă văd ca asistentă. 

Dr. N: De vreme ce acum ești asistentă, poate că ți s-a arătat 
mai mult, dar în acest moment amintirea spirituală a acestor 
detalii nu-ți este revelată pentru că planificatorii nu vor ca ea 
să interfereze cu liberul tău arbitru, în sensul de a-ți influența 
hotărârea la o răscruce atât de importantă. 

S.: Poate, nu sunt sigură. (pauză) Ah,... nu trebuie să ni se arate 
ocupațiile... se pot vedea... stările sufletești... atitudinile și sen- 
timentele în diferite momente din sfera vieții cu un anumit 
trup. 

Dr. N: Bine, vreau ca acum să trăiești sentimentele trupului pe 
care-l ocupi și să-mi spui cum poți să te dezvolți ca persoană. 
S.: (o altă pauză lungă) Educând oamenii. 

Dr. N: Și ce-ţi spune acest lucru? 

S.: (se gândește, dar nu răspunde) 

Dr. N: Și în sfera alegerii vieții, crezi că modul în care o cunoşti 
acum pe Emily ţi-e suficient pentru a accepta această persoană 
și a continua aducându-ți contribuția la viață? 

S.: Da. 

În acest punct al ședinței noastre, Emily a conștientizat că au 
existat anumite elemente de sincronicitate în trecerea în revistă a 
acestor evenimente trecute din Inel și că decizia de a-și schimba 
viața era la latitudinea ei. Unele incursiuni în Inel ne dau mai multe 
detalii despre o viață viitoare decât altele. Emily a văzut că nu din 
întâmplare a fost desemnată să crească într-un mediu peste măsură 
de strict și de religios; astfel, s-a îndepărtat de modelele vechi și 
serioase de comportament, orientându-se spre noi moduri de 
gândire. Ea a văzut că libertatea de a face noi alegeri și de a se bizui 
pe sentimentele ei de curaj i-au permis să-și asume aceste căutări. 

Nesiguranța în viață este adesea o prelungire a modelelor și 
obsesiilor din viața anterioară. Vechea teamă interioară a subiectu- 
lui Emily de a nu accepta poziţii de răspundere din cadrul bisericii, 
pentru că nu se simțea destul de bună, a ieșit iar la suprafață în 
viața ei profesională de azi. Deși i se deschidea larg ușa spre dome- 
niul medicinii, Emily rămânea confuză. De ce i se părea atât o 
decizie corectă, cât și una greșită în același timp? Emily se împot- 
molise în planurile ei de a avea o viață al cărei curs să urmeze calea 
de mijloc, ca o îndreptare a celor anterioare, încercând să treacă 
peste îndoielile sale inconștiente despre ea însăși, ce atinseseră 
punctul culminant în ultima sa viață ca Sora Grace. 

La mai puţin de șase luni de la întâlnirea noastră, am primit o 
scrisoare de la Emily, în care îmi relata că se angajase la un azil și 
că îi plăcea ceea ce făcea. Era un azil în care se dorea ca asistentele 
să nu se dea înapoi de la a oferi și ajutor spiritual pacienţilor ce se 
simțeau neajutorați, singuri și lăsați pradă depresiei. Emily scria că 
se simțea împlinită din punct de vedere spiritual. Nu merit prea 
multe laude pentru lumina aruncată asupra acestei situații 
deoarece Emily își începuse deja căutările, înainte de întrevederea 
noastră. Avea doar nevoie de un imbold de a merge mai departe. 
Astăzi, apropiindu-se de cincizeci de ani, s-a eliberat. 

Acest caz nu este prezentat pentru a se denigra în vreun fel 
religia tradițională sau ordinele religioase, insinuându-se că sufletul 
subiectului Emily și-ar fi irosit cumva cinci sute de ani de încarnări 
în roluri de preoți și de călugărițe. Au fost ani folositori, care au 
acționat asupra vocației ei spirituale. Azi, aceleași țeluri sunt împli- 
nite pe un alt drum. Schimbarea este un semn distinctiv al karmei, 
prin folosirea liberului arbitru în croirea unui drum de îndreptare 

prin situaţii nefamiliare. Căutarea a ceea ce suntem cu adevărat 
înseamnă să intrăm în contact cu propriul sine (eul nostru interi- 
or) și să aducem pasiune și sens în ceea ce facem în viață. 


Sufletele tinerilor 
Pierderea unui copil 


Inelul reprezintă un ciclu al vieții, morții și al renașterii. Copiii 
joacă un rol vital pentru regenerarea vieților sufletelor. Care sunt 
implicațiile spirituale când acest organism care funcționează pe 
deplin moare înainte să fi început să trăiască? Am primit scrisori 
de la părinți îndureraţi care m-au întrebat despre sensul morții 
premature a copiilor lor; e greu de răspuns la asemenea scrisori. 
Aceia dintre noi care n-au trecut prin agonia pierderii unui copil 
nu pot decât să-și imagineze durerea suferită de acești părinți. Unii 
dintre cei care au pierdut un copil îmbrățișează concluzia eronată 
că groaznica lor pierdere este cauzată de o datorie karmică pe care 
trebuie s-o plătească pentru a răscumpăra vreun abuz împotriva 
copiilor săvârșit într-o viață trecută. 

Dacă respectivul copil care a trecut în neființă era cel puţin la 
vârsta adolescenței, moartea sa are mai puțin de-a face cu părin- 
tele, fiind mai degrabă legată de propria sa persoană. Mai mult, 
chiar dacă moartea copilului are legătură cu karma părintelui său, 
aceasta nu înseamnă neapărat că respectivul părinte s-a purtat rău 
cu copiii într-o viață anterioară. Această lecție ar putea fi foarte 
bine rezultatul altor elemente sau acțiuni indirecte. Unul dintre 
clienţii care a venit să mă vadă la vreun an după ce murise fiica sa 
în vârstă de opt ani mi-a relatat în timpul ședinței noastre urmă- 
toarea istorie: 


Eram o femeie bogată în Londra secolului nouăsprezece. Nu dă- 
deam prea multă atenție suferințelor copiilor străzii din jurul re- 
ședinței mele din oraș. Pur și simplu, nu mă interesa soarta lor, 
pentru că nu erau copiii mei, iar din punctul meu de vedere, soar- 
ta lor cădea exclusiv în responsabilitatea părinţilor lor și nu avea 
nimic de-a face cu mine. Deși aveam destui bani pentru a finanța 
un orfelinat și o casă pentru tinerele mame, amândouă aflate în 
vecinătate, și știam că aceste instituții se zbăteau la limita su- 

portabilului, n-am făcut-o. În perioada de dintre vieți am hotărât 
să-mi corectez acest mod superficial de a vedea lucrurile. Am fost 
de acord să trăiesc pierderea propriului meu copil. Doamne, e o 
durere imensă, dar am învățat ce înseamnă compasiunea. 


Informațiile referitoare la mortalitatea infantilă mi-au parve- 
nit în cursul anilor de la mai multe mame care aveau remușcări cu 
privire la copiii lor nenăscuți pe care-i pierduseră, atât prin avor- 
turile pe care le făcuseră, cât și prin neglijență. Vă rog sā rețineți 
că motivele karmice din spatele fiecărei relații părinte - copil sunt 
proprii respectivelor raporturi. Intenția mea e aceea de a oferi citi- 
torului unele interpretări generale referitoare la copii, informaţii 
care mi-au parvenit din relatările multor subiecți. 

Voi începe afirmând că nu am avut niciodată vreun caz în 
care sufletul să se fi alăturat fetusului în primul trimestru al 
sarcinii. Motivul pentru care sufletele nu își încep fuziunea com- 
plexă cu fetusul în primele trei luni este acela că fetusul nu are 
suficient țesut cerebral în această fază, pentru ca sufletele să poată 
lucra. Am o prietenă apropiată care este asistentă la secția de gine- 
cologie a unui spital important din Oregon. Când m-a auzit făcând 
afirmația de mai sus la un post de radio mi-a dat un telefon şi mi-a 
spus: „Michael, de ce nu-i lași pe acești micuţi să aibă suflet?“. Era 
în mod evident supărată pe mine, pentru că încercasem să explic 
care dintre copiii nenăscuți aveau un suflet și care nu. Am început 
să-i spun câte ceva despre faptul că nu eu sunt cel care stabilește 
regulile și că nu am nici o vină, fiind doar un mesager al acestor 
gânduri. Am impresia că această persoană care lucrează cu 
bebeluşii și care a văzut mulți care n-au supraviețuit credea că, 
încă din momentul conceperii, fetusul are un suflet. 

I-am precizat prietenei mele că există o conștiință universală 
ce înconjoară cu dragoste toți copiii nenăscuți. Forța creativă a exis- 
tenței nu e niciodată separată de nici o formă a energiei însuflețite. 
Un fetus poate fi viu, în calitate de entitate individuală, fără să aibă 
încă o identitate sufletească nemuritoare. Dacă o mamă își 
avortează copilul în primul trimestru al sarcinii, există, cu siguranță, 
niște forțe spirituale iubitoare prin preajmă, care o consolează pe 
mamă și îi supraveghează copilul. Mi s-a relatat că și în cazurile în 
care e vorba de neglijențe și avorturi provocate între lunile a patra 

şi a noua ale sarcinii sufletele sunt acolo pentru a ajuta atât mama, 
cât şi copilul într-un mod direct, prin energia lor. Sufletele cunosc 
dinainte ce probabilități există ca un copil să ajungă să se nască. 

De exemplu, dacă o femeie însărcinată pierde copilul, din 
cauză că a căzut pe scări, să zicem în luna a șaptea, acest fapt nu a 
fost predeterminat în mod absolut. Există și posibilitatea ca exact 
în acea zi și în acel moment ea să decidă să nu mai coboare acea 
scară. Cu toate că, dacă o fată tânără, nemăritată, rămâne însărci- 
nată și decide să facă avort, pentru că nu-și dorește copilul, există 
șanse mari ca acest eveniment să fi fost cotat cu o probabilitate 
semnificativă de alegere. Aceste două moduri de interpretare a 
cauzalității sunt, fără îndoială, ipotetice. Totuși, cunoaștem 
dinainte multe scenarii ale evenimentelor majore din viața noastră 
atunci când alegem anumite trupuri în Inelul Destinului. Toate au 
implicaţii karmice și un scop pentru noi. 

Sufletele nu se alătură în mod aleatoriu anumitor copii. 
Atunci când o mamă își pierde copilul, indiferent din ce motiv, am 
descoperit că sorții sunt destul de mari ca sufletul acestuia să se 
întoarcă mai târziu, într-un alt copil al aceleiași mame. Dacă acea 
mamă nu poartă deja un alt copil în pântece, sufletul se poate 
întoarce la un alt membru apropiat al familiei, pentru că, de fapt, 
asta a și fost intenția inițială. Când o viață este scurtă, sufletele le 
numesc „intermezzo“ și aceste vieți au și pentru părinte un scop. 
Iată un exemplu în acest sens: 


M-am alăturat unui fetus aflat în luna a patra, pentru o viață 
de numai trei luni. În acest timp, mama mea avea nevoie să 
simtă energia sufletului meu, pentru a înțelege că a da și a 
pierde o viaţă este ceva foarte profund. Nu am vrut să las ca 
tristețea cauzată de pierderea mea să o descurajeze să încerce 
din nou. Noi am știut că acest fetus nu va ajunge să se nască, 
dar era foarte probabil ca după mine să urmeze un al doilea 
copil și îmi doream această colaborare cu ea. Nu și-a dat 
seama că fusesem cândva băiatul ei și că acum sunt fiica sa. 
M-am gândit că-i puteam îndulci amărăciunea și durerea 
trimițându-i gânduri de consolare în liniştea nopților dintre cele 
două sarcini ale sale. 

După cum am menționat și în secțiunea dedicată sufletelor 
pereche din capitolul 7, atunci când nou-născuții și copiii mici 
mor, sufletele lor, de obicei, nu se ridică singure în lunea spiritelor. 
Ghizii personali, sufletele care au grijă de tineri, sau un membru 
al grupului de suflete al copilului sunt implicați în întâmpinarea 
acestor suflete chiar de la nivelul Pământului. Dacă un părinte este 
omorât în același timp cu copilul său mic, ei rămân împreună, 
după cum se poate vedea din următorul caz: 


După ce fiul meu și cu mine am fost omorâți de bandiți (în 
Suedia anului 1842), îl consolam în timp ce ne ridicam împre- 
ună. La început, el fiind foarte tânăr, era dezorientat și confuz. Îl 
țineam strâns și-i spuneam cât de mult îl iubeam și că urma să 
ne ducem acasă. Ne ridicam împreună și-i spuneam că în 
curând vom fi întâmpinați de prietenii noștri, apoi ne vom 
despărți pentru un timp, înainte de a ne reuni din nou. 


Colaborarea sufletelor cu noile trupuri 


Cred că e potrivit să închei șirul cazurilor pe care le-am ofe- 
rit cititorului în această carte cu un caz ce prezintă procesul prin 
care un suflet se alătură unui copil nenăscut. Sufletul este gata 
acum să se angajeze în aventura unei noi reîncarnări, cu speranţele 
și așteptările unui alt rol în viață. Colaborarea dintre mentalul fizic 
și cel eteric care însoțesc întreaga ființă umană în lume poate fi 
ușoară sau dificilă în primele etape de adaptare, ale copilăriei. 
Chiar și astfel, ceea ce contează cel mai mult este rezultatul final 
și felul în care ne-am terminat călătoria. 

În timpul vieții noastre, sufletul și trupul sunt atât de strâns 
îmbinate, incât dualitatea expresiei acestora ne poate încurca până 
la a nu mai ști cine suntem cu adevărat. Complexitatea acestei uni- 
uni dintre corp și suflet reprezintă o alianță de dezvoltare evolu- 
tivă îndelungată, care începe probabil chiar din Pleistocenul târziu, 
când umanoizii de pe această planetă au fost pentru prima dată 
considerați potriviți pentru colonizarea cu suflete. Cele mai vechi 
diviziuni ale creierului nostru modem rămân încă valabile, ca 
mecanisme de supravieţuire. Unii oameni, cum ar fi și sufletul 
Kliday din cazul 36, admit că au atins zonele primitive ale creieru- 
lui când au intrat într-un fetus. Acestea sunt zonele care ne con- 

trolează reacţiile organice, fizice, care sunt mai curând instinctuale 
și emoționale decât intelectuale. Unii dintre clienţii mei au spus că 
unele creiere cu care s-au unit păreau mai primitive decât altele. 

Ego-ul a fost definit ca Sinele, conceput ca substanță spiritu- 
ală peste care este suprapusă experiența. Această viață psihică ar 
defini sufletul, dar constituie un fel de ego remis creierului care 
experimentează lumea exterioară prin simțurile care guvernează 
acțiunea și reacţiunea. Acest organism funcțional - creat înainte ca 
sufletul să sosească - este cel cu care sufletul trebuie să se unească 
în pântecele mamei. Într-un sens există două ego-uri ce 
funcționează aici și acest lucru îmi este cel mai evident în timpul 
regresiei hipnotice, când îmi duc subiecţii la Inel și mai târziu, când 
se unesc cu un fetus. În fetus începe, de fapt, colaborarea dintre 
suflet şi trup. 

Sufletul și creierul unui nou-născut par a-și începe colabo- 
rarea ca două entități separate, distincte pentru a deveni o singură 
minte. Unii oameni se simt deranjați atunci când le spun că această 
idee a unei entități duble sau dualitatea trup-suflet înseamnă că, 
deși caracterul nemuritor al sufletului continuă să trăiască, perso- 
nalitatea vremelnică a corpului moare. Și totuși sufletul a fost cel 
care, în acord cu mintea unui trup, a creat o personalitate unică a 
unui singur Sine. Deși organismul fizic al corpului va muri, sufle- 
tul care a ocupat acel trup nu va uita niciodată gazda care i-a per- 
mis să trăiască o experiență pe Pământ într-un anume timp și 
într-un anumit loc Am văzut cum sufletele își pot aminti și recrea 
cine anume au fost ele, în anumite axe de timp. 

Fiecare corp fizic are forma sa unică, iar conceptele, ideile și 
judecăţile oricărei minţi omenești sunt în legătură directă cu sufle- 
tul care ocupă acel trup. M-am străduit să arăt în capitolele 3 și 4 
cum unele combinații trup-suflet funcționează mai eficient decât 
altele. Fiziologii nu știu de ce emoțiile intense pot duce la compor- 
tamente iraționale la o persoană și la acțiuni concertate logic la o 
alta. Pentru mine, răspunsul se găsește în suflet. Când colaborarea 
dintre suflet și trup este încă incipientă, în fetusul corpului actual 
al unui client, aud multe afirmații despre cum sistemul de circuite 
cerebrale al nou-născutului este bine acordat sau, dimpotrivă, 
puțin încurcat. Sunt instructive în acest sens remarcile făcute de 
un suflet de nivel V despre intrarea într-un trup: 

Niciodată două creiere nu sunt construite exact în același fel. 
Când am intrat inițial în pântecele mamei mele, am atins 
creierul ușor. Plutesc în el... caut...sondez. Este ca o osmoză. 
Imediat știu dacă voi avea o comunicare ușoară sau dificilă cu 
acest creier. Voi primi mai mult senzațiile și trăirile mamei mele 
din timpul sarcinii decât gândurile ei distincte. Așa ajung să știu 
dacă acest copil este dorit sau nu și acest lucru este cel care crează 
diferența: dacă acest copil va avea un start bun sau nu. Când 
intru în fetusul unui copil nedorit, pot aduce o schimbare pozi- 
tivă, printr-o legătură de energie cu copilul. Pe când eram un 
suflet tânăr, eram cuprins de înstrăinare față de un părinte și, 
atât eu, cât și copilul, simțeam o separare. Am lucrat cu nou-năs- 
cuți timp de mii de ani și am ajuns acum să mă descurc cu orice 
fel de copil mi s-ar da, astfel încât să fim amândoi mulțumiți de 
alăturarea noastră. Am prea multă treabă de făcut în viață ca 
să mă întârzie o potrivire imperfectă cu un trup. 


Cele mai multe suflete ce au atins nivelul III pot face 
adaptări rapide o dată intrate într-un fetus. Unul dintre subiecți 
mi-a spus deschis: „Când un suflet complex, foarte avansat se 
combină cu un creier care de-abia se târăște, este ca și cum ai 
înhăma un cal de curse alături de unul care a tras la plug“. De 
obicei, însă, clienții mei își exprimă acest sentiment referitor la 
trupuri într-un fel mai deferent. Există motive karmice pentru 
toate alăturările dintre trupuri și suflete. Un coeficient de 
inteligență ridicat nu este un indiciu că sufletul ar fi avansat. 
Pentru un suflet cu mai puțină experienţă, nu ridică probleme 
atât un coeficient de inteligență scăzut, cât o minte disonantă 
și iraţională. 

Cât despre potrivirile dintre corp și suflet, opțiunile ne sunt 
oferite cu bună credință, pentru o varietate de aspecte de viață. 
Niciodată nu ni se oferă spre alegere în Inel trupuri care să ne 
implice în ceva nepotrivit dezvoltării noastre. Sfera de alegere a 
vieţii nu este un magazin general cu solduri. Planificatorii n-au 
nici un interes să constrângă un suflet, care nu bănuiește nimic, 
să intre într-un corp de „slabă calitate“. Există câte un scop pen- 
tru amândouă ego-urile din spatele fiecărei perechi trup-suflet. 
Trupul desfată sufletul ca mijloc de exprimare, atât fizică, cât și 

mentală, dar în același timp îi poate aduce acestuia și multă 
durere. Lecţia acestei fuziuni este de a conduce la o unire armo- 
nioasă a trupului și a sufletului, astfel încât ele să funcționeze ca 
un tot unitar. Ofer în cele ce urmează două perspective spre a 
ilustra această colaborare: 


Sunt un suflet nestatornic, cam pripit, și prefer trupurile agresive, 
cu temperamente care să-mi întregească propriile înclinații. 
Numim acest fel de combinaţii în oglindă combinaţii duble. Nu 
pot să reduc niciodată ritmul. Trebuie să recunosc că trupurile 
liniștite, cu minți necombative mă calmează, dar acest lucru mă 
face să lenevesc și să mă complac“. 

„Mă simt bine cu gazdele reci din punct de vedere emoțional. Îmi 
plac, de asemenea, minţile analitice, astfel încât să ne gândim un 
timp înainte de a începe ceva. În trupul lui Jane e ca și cum aș 
face un raid pe o navă de coastă. Este atât de îndrăzneață, 
repezindu-se să intre în tot felul de situaţii - vreau să spun că 
încerc s-o trag înapoi -, dar ea scapă de sub control și ne aduce 
multă durere. Și totuși, este și bucurie - este copleșitor, o cursă săl- 
batică! 


Unele potriviri de trupuri duc la vieți de frustare și de încer- 
cări foarte dificile. Totuși, în întreaga mea carieră am avut numai 
de două ori de-a face cu suflete care au recunoscut că au cerut să 
fie înlocuite într-un fetus la care n-au reușit cu nici un chip să se 
adapteze. În ambele cazuri, un alt suflet le-a luat locul înainte de 
luna a opta. Se întâmplă extrem de rar să aibă loc un astfel de 
schimb prenatal, din cauza incompatibilității, pentru evitarea aces- 
tor situații existând, de altfel, camera de alegere a vieții. 

În capitolul 3, unde am discutat despre oamenii care au făcut 
rău altora, am explicat că sinele interior al sufletului nostru ar 
putea să nu se armonizeze cu trupul nostru. Am mai menționat, 
de asemenea, că nici un suflet nu este rău în sine, atunci când se 
unește cu un fetus. Și totuși, sufletul nu se alătură trupului nostru 
fără a avea în prealabil niște caracteristici inițiale. Caracterul 
nemuritor al sufletului este influențat de toate caracteristicile și 
temperamentul creierului corpului gazdă, fapt ce pune la încer- 
care maturitatea sufletului. Am arătat că există suflete care sunt 

mai susceptibile decât altele în a cădea pradă influențelor negative 
din viață. Majoritatea cazurilor prezentate în această carte reflectă 
suflete care s-au luptat cu aceste influențe ori s-au armonizat cu 
trupurile lor. Sufletele care au înclinația de a controla desfășurarea 
evenimentelor s-ar putea să nu se împace prea bine cu ego-ul unui 
corp înclinat, la rândul său, spre poziția de conducător. Pe de altă 
parte, un suflet prudent, dotat cu energie scăzută, ar putea alege 
mai degrabă un trup cu un temperament pasiv și introvertit, pen- 
tru a institui îndrăzneala împreună cu acesta. 

Când un suflet se unește cu un nou născut, pot fi aproape sigur 
că această colaborare se adresează atât defectelor sufletului, cât și 
minții trupului ce are nevoie de exact acest suflet. Planificatorii aleg 
pentru noi în așa fel corpurile, încât să poată combina defectele ca- 
ractenului nostru cu anumite temperamente ale trupului gazdă, cu 
scopul de a crea un tip de personalitate sau altul. De la clienții mei 
medici sau fiziologi am obținut niște scurte imagini anatomice ale 
sufletelor care intrau în creierul în formare al unui fetus. Un exem- 
plu în acest sens este cazul 66. Sugestiile posthipnotice au făcut ca 
subiecţii cu aceste profesii să poată trasa niste schițe simple ale 
acestor legături, pe care încercaseră să mi le explice în timpul hip- 
nozei. Acest lucru m-a ajutat să înțeleg mai bine acest aspect. 


Cazul 66 


Dr. N: Aș vrea să știu dacă tranziția inițială în fetus este întot- 
deauna la fel pentru tine. 

S.: Nu, nu este. Chiar dacă aș putea vedea mintea copilului în 
detaliu, cu raze X, în timpul în care se face alegerea vieţii, tot 
n-aș avea garanția că intrarea mea ar fi lipsită de asperități. 
Dr. N: Dă-mi cel mai recent exemplu în care ai avut o intrare 
dificilă. 

S.: Cu trei vieți în urmă am intrat într-un creier foarte rigid, 
nereceptiv. Am simțit că prezența mea era percepută de aces- 
ta ca o invadare. Era ceva neobișnuit, deoarece cele mai multe 
trupuri gazdă îmi acceptă prezenţa. În mod normal, sunt con- 
siderat ca un nou coleg de cameră. 

Dr. N: Vrei să spui că acest corp te simțea ca pe o prezență 
străină, care trebuia respinsă? 

S.: Nu, era vorba, în această situație, de o minte înceată, cu 
pungi dense de energie. Sosirea mea era o intruziune în lipsa 
lui de activitate mentală... avea o separare între comparti- 
mentele creierului... care producea o rezistență la...comu- 
nicare. Minţile letargice necesită adesea mai mult efort din 
partea mea, pentru că opun rezistență la schimbare. 

Dr. N: Ce schimbare? 

S.: A prezenței mele în spațiul lor, ceea ce cere o reacție de 
răspuns din partea creierului. Prezența mea a silit această 
minte să gândească și nu era cazul unei minți prea curioase. 
Am început să apăs pe butoane și am văzut că nu voia să 
răspundă la apel. 

Dr. N: La ce te așteptai? 

S.: Ceea ce văzusem eu în Inel era rezultatul final, o minte 
de adult, dar nu văzusem şi toate greutățile ce mă așteptau 
cu mintea copilului... 

Dr. N: Înţeleg. Și spui că această minte considera prezența 
ta ca o amenințare? 

S.: Nu, numai ca pe o neplăcere. Am fost acceptat, în cele 
din urmă, și atât eu, cât și copilul ne-am adaptat unul la 
celălalt. 

Dr. N: Să mergem puțin înapoi la afirmaţia ta referitoare la 
apăsatul pe butoane. Explică-mi, te rog, ce înseamnă acest 
lucru pentru tine în cazul unei intrări obișnuite într-un fetus 
pe care ți l-ai ales. 

S.: Intru, de regulă, într-un creier care se dezvoltă cam prin 
luna a patra - ghizii noștri ne dau o oarecare libertate în 
această privință - dar niciodată după luna a șasea. Când 
intru în pântecele mamei, creez o lumină roșie de energie 
compactă și o îndrept în sus și în jos de-a lungul coloanei 
vertebrale a copilului - urmărind o reţea de neuroni, până la 
creier. 

Dr. N: De ce procedezi așa? 

S.: Acest lucru îmi arată cât de eficientă este transmiterea 
gândurilor - releele senzoriale... 

Dr. N: Și apoi, ce faci? 

S.: Îmi îndrept lumina roșie în jurul zonei dura mater - stra- 
tul exterior al creierului... ușor... 

Dr. N: De ce lumină roșie? 

S.: Aceasta îmi permite să fiu...sensibil față de senzațiile fi- 
zice ale noii persoane. Îmi amestec cāldura energiei cu 
nuanțele albastre-cenușii ale creierului. Înainte de a ajunge 
aici, creierul e, pur și simplu, gri. Ceea ce fac este, de fapt, 
să aprind lumina într-o cameră întunecată care are un copac 
în mijloc. 

Dr. N: Nu cred că înțeleg. Explică-mi ce este cu acest copac. 
S.: (pătimaș) Copacul este trunchiul cerebral. Mă plasez 
între cele două emisfere cerebrale, pentru a obține un loc în 
care să pot observa cum va funcționa sistemul. Apoi mă 
deplasez de-a lungul ramurilor copacului pentru a investiga 
circuitele. Vreau să știu cât de densă este energia în aceste 
fibre dimprejurul cortexului cerebral care se înfășoară în 
jurul talamusului... Vreau să aflu cum anume gândește și 
simte lucrurile acest creier. 

Dr. N: Cât de importantă e densitatea energiei sau nivelul 
insuficient al acesteia în funcționarea creierului? 

S.: Un creier ce are o densitate excesivă a energiei în anu- 
mite zone înseamnă că aici există blocaje ce inhibă legă- 
turile necesare unei funcționări eficiente a neuronilor. 
Vreau, dacă voi putea, să fac câteva adaptări în aceste pie- 
dici de pe trasee cu ajutorul energiei mele - știi - încă în 
timp ce creierul se formează. 

Dr. N: Poți schimba ceva în dezvoltarea creierului? 

S.: (râde de mine) Sigur! Crezi că sufletele sunt doar niște 
pasageri ai unui tren? Stimulez ușor aceste zone. 

Dr. N: (prefăcându-mă că nu înțeleg) Bine, credeam că tu și 
copilul... sunteți amândoi la început, pe când tu dai dovadă 
de inteligență încă de pe acum. 

S.: (râde) Nu și înainte de naștere! 

Dr. N: Vrei să spui că poți îmbunătăți funcționarea undelor 
cerebrale prin toate aceste activități pe care le-ai descris? 
S.: Aceasta este ceea ce așteptăm să se întâmple. Toată trea- 
ba e să-ți amesteci nivelurile vibraționale și capacitățile cu 
ritmul natural al undelor cerebrale ale copilului - flux elec- 
tric. (exuberant) Cred că trupurile mele gazdă îmi sunt 
recunoscătoare pentru ajutorul acordat la îmbunătățirea 

vitezei cu care sunt transmise gândurile. (se opreşte și apoi 
adaugă) Poate că acesta e un mod de gândire optimist. 

Dr. N: Ce prevezi pentru viitorul acestei minți, având în 
vedere continua evoluție și influența stirulativă a sufletelor? 
S.: Telepatia mentală. 


Fără îndoială, am avut și cazurile unor suflete mai tinere ce par 
a fi mult mai inactive după ce intră într-un trup decât sufletul din 
cazul 66. Acesta este un mod mult mai bun decât a agita copilul 
prin stângăciile și excesul de zel al sufletelor neexperimentate. 
Sufletele obișnuite își probează noile gazde pentru a se informa, 
dar într-un fel ce a fost descris ca „a gâdila copilul pentru a-l bucu- 
ra“. În esență, acesta este un moment important pentru integrarea 
sufletului și a trupului, mama intrând și ea din punct de vedere 
mental în acest proces de cunoaștere. În nici un caz locul sufletu- 
lui nu se limitează la creier. Energia sufletului radiază în tot trupul 
copilului. 

Subiectul cazului 66 este medic. Subiectul cazului următor 
nu are pregătire medicală. El vorbește despre uniunea a două 
entități în scopul de a forma una singură atunci când începe o 
nouă viață. Fiecare suflet are propriile preferințe referitoare la 
momentul anume și modul în care va intra în fetus. Cazul urnă- 
tor ne dă câteva indicații asupra procedurilor folosite de un suflet 
foarte evoluat și atent. 


Cazul 67 


Dr. N: Spune-mi cum este să intri în mintea unui copil și 
când anume obișnuiești să o faci? 

S.: La început, mă gândesc la asta ca la o logodnă. Am intrat 
în actualul meu trup în luna a opta. Prefer să intru mai târ- 
ziu, pentru că atunci creierul este mai mare și am mai mult 
de lucru în timpul alăturării mele. 

Dr. N: Nu există și dezavantaje dacă intri mai târziu? Mă 
refer la faptul că ai de-a face cu o personalitate mai indepen- 
dentă. 

S.: Unii dintre prietenii mei au simțit, într-adevăr, asta, eu 
însă nu. Prefer să comunic cu un copil mai conştient. 

Dr. N: (prefăcându-mă că nu înțeleg, pentru a-i provoca un 
răspuns) Să-i vorbeşti unui fetus - ce vrei să spui? 

S.: (râde de mine) Bineînțeles că interacționăm cu copilul. 
Dr. N: la-mă ușor aici. Cine deschide discuția? 

S.: E posibil să spună copilul: „Cine ești tu?“, iar eu să îi 
răspund:,„Un prieten, care a venit să se joace și să fie o parte 
din tine“. 

Dr. N: (provocându-l intenționat) Nu e cumva o înșelătorie? 
Tu n-ai venit să te joci. Tu ai venit să-i ocupi mintea. 

S.: O, te rog! Cu cine crezi că vorbești? Această minte și 
sufletul meu au fost create să fie laolaltă. Crezi că sunt un 
soi de intrus pe Pământ? M-am alăturat unor copii care 
m-au întâmpinat ca și cum m-ar fi așteptat. 

Dr. N: Există și suflete care au avut experiențe ceva mai 
diferite. 

S.: Uite, și eu cunosc suflete care sunt neindemnânatice. Ele 
intră ca niște tauri într-un magazin de porțelanuri, cu prea 
multă dorință de a începe ceea ce și-au propus. Prea multă 
energie frontală dintr-o dată crează o reacție de rezistență. 
Dr. N: În viața ta actuală, a fost cumva copilul temător față 
de intrarea ta? 

S.: Nu, ei nu știu încă suficiente lucruri pentru a le fi frică. 
Încep prin a mângâia creierul. Pot proiecta imediat gânduri 
calde de dragoste și de colegialitate. Majoritatea copiilor, pur 
și simplu, mă acceptă ca fiind o parte din ei. Câţiva se retrag 
- după cum s-a întâmplat și cu actualul meu trup. 

Dr. N: Chiar așa? Ce era în neregulă cu respectivul fetus? 
S.: Nu era mare lucru. Erau gânduri de genul: „Acum, că ești 
și tu aici, ce se va întâmpla cu mine?" 

Dr. N: Cred că e un lucru foarte important. În esență, 
copilul recunoaște faptul că identitatea sa depinde de tine. 
S.: (răbdător) Copilul a început să-și pună întrebări de 
genul: „Cine sunt eu?“. Unii copii sunt mai conștienți de 
acest lucru decât alții. Câţiva sunt reticenți, pentru că 
prezența noastră le irită puțin ființa interioară - ca o perlă în 
stridie. 

Dr. N: Așadar, nu crezi că respectivul copil se simte forțat să 
renunțe la o parte a individualității sale? 

S.: Nu, am venit ca suflete ca să îi dăm copilului... o perso- 
nalitate mai adâncă. Ființa sa este înălțată de prezența noas- 
trä. În lipsa noastrā, ei ar funcționa ca un fruct încă verde. 
Dr. N: Dar, oare, copilul înțelege ceva din aceasta înainte de 
a se naşte? 

S.: El ştie numai că vreau să fim prieteni, pentru a putea 
lucra împreună. Începem să comunicăm discutând despre 
lucruri simple, cum ar fi poziția inconfortabilă din pântecele 
mamei. Am avut cazuri în care cordonul ombilical era 
înfășurat în jurul gâtului copilului și l-am calmat, pentru că 
altfel s-ar fi putut zbate înrăutățind lucrurile. 

Dr. N: Te rog, continuă să-mi spui cum îl ajuţi pe copil. 

S.: Pregătesc copilul pentru naștere, eveniment care atunci 
când se va produce va fi un șoc pentru acesta. Imaginează-ți 
numai, să fii forțat să părăsești pântecele cald, confortabil și 
sigur, pentru a ajunge în lumina puternică a unei camere de 
spital. ..zgomotul...să trebuiască să respiri...să fii manevrat. 
Copilul apreciază ajutorul pe care i-l dau, pentru că scopul 
meu principal în acest moment este de a-i alunga teama, 
asigurându-l că totul va fi bine. 

Dr. N: Mă întreb cum se desfășurau toate acestea pentru 
copii înainte de a veni sufletele să îi ajute? 

S.: Creierul era prea primitiv pe atunci pentru a realiza trau- 
ma nașterii, gradul de conștiență, prea scăzut (râde). Sigur, în 
zilele acelea nu eram pe aici. 

Dr. N: Poţi să calmezi și mamele? 

S.: Trebuie să fim foarte pricepuţi pentru a face acest lucru. 
În timpul multor existențe am avut puțin sau nu am avut 
deloc efect asupra mamelor mele, dacă acestea erau 
înfricoșate, triste sau mânioase în timpul sarcinii. Trebuie să 
poți să-ți aliniezi vibraţile energetice atât cu ritmul natural al 
trupului copilului, cât și cu cel al mamei. Trebuie să armo- 
nizezi trei seturi de nivele de unde - incluzându-le și pe ale 
tale -, pentru a le liniști pe mame. Uneori chiar l-am pus pe 
copil să-i dea un ghiont mamei pentru ca aceasta să știe că 
suntem bine. 

Dr. N: Așadar, o dată cu nașterea, presupun că s-a terminat 
partea cea mai grea a muncii pe care o presupune fuziunea, 

S.: Ca să fiu sincer, fuziunea nu este completă încă pentru 
mine. Am vorbit cu corpul meu, ca o a doua entitate, până la 
vârsta de șase ani. E mai bine să nu forțezi o contopire com- 
pletă imediat. Ne jucăm pentru o vreme ca două persoane 
diferite. 

Dr. N: Am observat că mulţi copii vorbesc cu ei înșiși, ca și 
când ar fi alături de un tovarăș de joacă imaginar. Să fie vorba 
de suflet? 

S.: (zâmbind) Așa este, deși și ghizilor noștri le place să se 
joace cu noi când suntem copii. Poate ai observat că și bătrânii 
vorbesc adesea singuri. Ei se pregătesc pentru despărțire, la 
celălalt capăt al drumului, în felul propriu. 

Dr. N: În general, cum vezi aceste întoarceri pe Pământ, viață 
după viață? 

S.: Ca pe un dar. Este o planetă atât de multilaterală. Sigur, 
uneori acest loc ne produce suferințe, dar e în același timp și 
atât de frumos și de încântător. Trupul omenesc e o minune 
de formă și de structură. Nu încetez niciodată să mă minunez 
de fiecare nou trup, de modurile atât de diferite în care mă 
pot exprima în acestea și mai ales de cea mai importantă 
modalitate de expresie - dragostea. 


10 
DRUMUL NOSTRU SPIRITUAL 


Încă din antichitate oamenii au îmbrățișat conceptul aparte- 
nenței lor la o împărăție veșnică. De la începutul istoriei noastre 
am avut credința că, atât viața pământească, cât și cea de după 
moarte sunt susținute într-un singur întreg de către inteligența di- 
vină. Aceste sentimente provin din amintirile multor oameni pe 
care i-am transpus prin intermediul regresiei hipnotice până în 
epoca de piatră. Timp de milenii, am perceput lumea sufletului 
mai curând ca o stare diferită a conștienței decât ca un lucru 
abstract. Viața de după moarte era considerată a fi numai o con- 
tinuare a vieții noastre fizice. Cred că omenirea se întoarce la aces- 
te concepte pe care le-a exprimat atât de sugestiv Spinoza când 
spunea: „Întregul univers reprezintă o substanță unică, noi fiind o 
parte a acesteia. Dumnezeu nu este o manifestare exterioară, El 
este tot ceea ce există”. 

Consider că legendele asemănătoare cu cea a Atlantidei și 
Shangri-La își au originea în năzuința noastră eternă de a regăsi 
Utopia care a existat cândva, dar pe care astăzi am pierdut-o. În 
mintea supraconștientă a fiecărei persoane pe care am scufundat-o 
în stare de hipnoză adâncă există amintirea unui cămin ideal. La 
început, conceptul Utopiei era menit să ilustreze idei și nu o socie- 
tate sau alta. Subiecții mei percep lumea spiritelor ca pe o comu- 
nitate a ideilor. În acest sens, viața de după moarte implică o purifi- 
care de sine a gândirii. Ființele încă încarnate sunt departe de a fi 
perfecte, după cum au demonstrat cazurile pe care le-am prezen- 
tat. Totuși, putem să ne gândim în mod justificat la existența noas- 
trä în lumea spiritelor ca la una utopică, pentru că acolo există o 
armonie universală a spiritului. Principalele fundamente ale vieții 
noastre de după moarte sunt dreptatea, cinstea, umorul și 
dragostea. 

Știu că după citirea informaţiilor cuprinse în această carte 
poate părea crud că utopia viselor noastre există înăuntrul 

fiecăruia dintre noi, dar este blocată de amnezia memoriei noastre 
conștiente. Când aceste blocaje sunt depășite, prin intermediul 
hipnozei, meditații, practicilor yoga, rugăciunii, imaginației și a 
viselor sau printr-o stare mentală atinsă prin efort fizic, trăim o 
senzație de împlinire personală. Cu vreo două mii patru sute de 
ani în urmă, Platon scria despre reîncarnare, afirmând că sufletele 
trebuie să călătorească pe Lethe, râul uitării, ale cărui ape produc 
o pierdere a memoriei adevăratei noastre naturi. 

Adevărurile sacre ale istoriei noastre ca spirite pot fi recupe- 
rate astăzi, pentru că putem învinge blocaj ele minții conștiente și 
aj unge la cea inconștientă, care nu s-a scăldat în apele râului 
uitării. Sinele nostru mai înalt își amintește de victoriile și greșelile 
noastre trecute într-un mod selectiv, șoptindu-ne despre acestea 
peste spațiu și timp. Propriul spirit ne conduce în efortul de a da 
ce e mai bun în aceste două lumi, cea eterică și cea materială. 
Fiecărui nou-născut îi este oferit un început proaspăt și un viitor 
deschis oricărei evoluții. Maeștrii noștri spirituali doresc să ne 
ofere șanse karmice, fără constrângerile pe care le-ar genera faptul 
că noi am cunoaște capcanele pe care le-am experirnentat în 
viețile noastre trecute. Ei devin mai indulgenți într-un mod selec- 
tiv față de amnezie, pe măsură ce noi înșine ne angajăm în 
descoperirea propriului sine. Aceasta este calea cea mai bună spre 
înțelepciune. 

O întrebare justificată e următoarea: de ce ar fi fost slăbite 
blocajele amnezice ale vieții noastre spirituale, pentru a permite 
cercetarea lumii spiritelor? M-am gândit îndelung la această pro- 
blemă, pentru că acum, în secolul al XXI-lea, am convingerea că 
mai tinerii hipnoterapeuți vor ajunge mai departe pe drumul 
deblocării minții spirituale decât a reușit să o facă generația mea. 
Am totodată convingerea că motivele abilității noastre de a 
descoperi multe din misterele vieţii de după moarte sunt o con- 
secință directă a condiţiilor de viață din secolul al XX-lea. 

Progresul tehnicilor inovative de hipnoză ar trebui menționat 
ca o cauză. Cu toate acestea, cred că există mai multe motive 
grație cărora amnezia noastră a devenit mai puțin constrângătoare 
în ultimii treizeci de ani. Nicicând până astăzi nu au fost atât de 
răspândite în rândul populației umane atâtea medicamente. 
Aceste medicamente capabile să modifice mintea închid sufletul 

într-un trup omenesc împovărat de ceață mentală. Esența sufletu- 
lui nu se poate exprima printr-o minte îmbibată de medicamente. 
Cred că maeștrii și planificatorii din cealaltă lume și-au cam pier- 
dut răbdarea față de acest aspect al societății omenești. Trăim 
astăzi într-o lume frenetică, suprapopulată, plină de furie şi degra- 
dată din punctul de vedere al mediului înconjurător. Distrugerea 
masivă suferită sub toate aspectele de planeta noastră în ultima 
sută de ani e una fără precedent în istoria umanității. 

În ciuda considerațiilor mele, nu am o viziune sumbră asupra 
viitorului. Poate că e adevărat că oamenilor ce trăiesc într-un anu- 
mit moment contemporaneitatea li se pare a fi în regres față de 
perioadele trecute. Cu toate acestea, în ultimii o sută de ani am 
făcut mari progrese culturale, politice și economice. Din multe 
puncte de vedere, lumea de astăzi este mai sigură decât cea din 
1950. Pe plan internațional, națiunile dau dovadă de o conștiință 
socială sporită și își manifestă disponibilitatea de a conlucra în ve- 
derea obținerii și menținerii păcii. Acest mod de a gândi politica 
internațională este unul fără precedent în lunga istorie a monarhi- 
ilor și a dictaturilor, foarte prezente încă și la începutul secolului al 
XX-lea. Provocarea secolului al XXI-lea constă în depășirea indi- 
vidualismului și redescoperirea spiritualității umane, în condițiile 
unei societăți dominate de materialism. Globalizarea, expansiunea 
urbană și supradimensionarea reprezintă premizele singurătăţii și 
ale desocializării. Mulți oameni nu mai cred decât în supraviețuire. 

Sunt încredințat că ușa spirituală spre caracterul nostru 
nemuritor ne-a fost deschisă, pentru că menţinerea noastră în 
afara cunoașterii acestuia s-a dovedit a fi contraproductivă. Din 
câte am aflat, în situaţia în care ceva nu merge bine pe Pământ, 
poate fi remediat în lumea spiritelor. Blocajele amnezice au 
fost înglobate ființelor umane, pentru a preveni eventualele 
răspunsuri precondiționate la anumite evenimente karmice. 
Totuşi, beneficiile amneziei ar putea să nu se mai poată mani- 
festa în condiţiile vidului și ale apatiei pe care le induc medica- 
mentele. Există prea mulți oameni care încearcă să evadeze din 
realitate, deoarece nu consideră că identitatea lor ar avea un 
scop sau un înţeles. Pe de o parte drogurile și alcoolul, pe de 
alta societățile suprasaturate de tehnologie din toate colțurile 
lumii, astfel că oamenii experimentează un gol al spiritului, 

întrucât sunt conduși de senzațiile trupești. Ei au în mică 
măsură sau deloc legătura cu adevăratul lor Sine. 

Având în vedere că fiecare dintre noi este o ființă unică, dife- 
rită de toate celalalte, este absolut necesar ca aceia care își doresc 
liniștea interioară să-și descopere propria spiritualitate. Cred că, 
atunci când îmbrățișăm total sistemele de credință bazate pe expe- 
riența altor persoane, ne pierdem ceva din individualitate. Drumul 
ce duce la descoperirea de sine și la formarea unei filosofii proprii 
este dificil și implică multe eforturi, dar și recompensa poate fi 
semnificativă. Există multe posibilități de a atinge acest obiectiv, 
dar toate încep prin a avea încredere in propria persoană. Camus 
ne-a spus: „Atât calea rațiunii, cât și cea iraţională ne conduc la 
aceeași înțelegere. Drumul pe care alegem să mergem nu este 
important, e suficient să avem dorința de a ajunge“. 

Imaginile vieții de după moarte zac în fiecare dintre noi, ca un 
sanctuar, în timp ce călătorim prin labirintul cărărilor de pe 
Pamânt. Dificultatea de a descoperi fragmente ale căminului nos- 
tru etern se datorează în mare măsură faptului că suntem distrași 
de ritmul vieții. Nu e un lucru rău să acceptăm viața așa cum este, 
fără să punem întrebări și acceptând faptul că ceea ce trebuie să se 
întâmple se va întâmpla până la urmă. Totuși, pentru aceia ce sunt 
înclinați să ştie mai multe, simpla acceptare a vieții este cu totul 
nesatisfăcătoare. Pentru unii călători, misterele vieții reclamă 
atenție, dacă faptul de a fi viu trebuie să aibă o însernnătate. 

Căutându-ne propriul drum spiritual, este înțelept să ne 
punem întrebarea: „În ce fel de conduită comportarnentală cred?”. 
Unii teologi sugerează că oamenii nereligioși sunt înclinați să mi- 
nimalizeze responsabilitatea morală și etica pe care ne-o dictează 
prin scripturi o autoritate superioară. Cu toate acestea, după 
moarte nu suntem evaluați în funcție de apartenența religioasă, ci 
mai degrabă după comportamentul pe care l-am avut și valorile pe 
care le-am îmbrățișat în viață. Știu că în lumea spiritelor princi- 
palul criteriu după care suntem evaluați este ce am făcut și cum 
ne-am comportat față de ceilalți. Dacă activitățile religioase 
tradiționale sunt potrivite scopurilor pe care ni le-am propus și ne 
oferă un ajutor spiritual, vom fi, probabil, motivaţi să credem în 
scripturi și să avem dorința apartenenței la o comunitate religioasă. 
Aceleași motive le au și cei ce se alătură grupurilor metafizice, care 

își găsesc împlinirea în urmarea ideilor prescrise de textele spiri- 
tuale, alături de oamenii cu aceeași credință. Dacă aceste practici 
pot fi o sursă de alinare și de creștere spirituală pentru anumiţi 
oameni, trebuie să admitem că nu sunt potrivite tuturor. 

Dacă nu găsim liniștea interioară, nici nu mai contează ce 
religie sau credință spirituală am îmbrățișat. Dezinteresul față de 
viață apare atunci când ne-am îndepărtat de puterea noastră inte- 
rioară, considerând că suntem singuri, lipsiți de îndrumare spiritu- 
ală, întrucât nu există nimeni acolo sus care să ne asculte. Am un 
mare respect pentru acei oameni care cred în ceva, deoarece o 
lungă perioadă din viața mea nu am avut o bază solidă care să mă 
susțină din punct de vedere spiritual, în ciuda căutărilor mele. 
Există atei și agnostici care consideră că, din moment ce 
cunoașterea religioasă și spirituală nu pot fi dovedite, sunt inac- 
ceptabile. Simplul fapt de a avea credință nu reprezintă o 
cunoaștere revelată pentru sceptici. Mă identific cu aceşti oameni, 
pentru că eu însumi am fost unul dintre ei. Credința mea în viața 
de după a apărut încet, ca o consecință a implicării mele în 
relatările subiecților pe care îi hipnotizarn. Acesta este un dome- 
niu în care am crezut din punct de vedere profesional încă înainte 
de a-mi începe căutările și de a descoperi toate aceste lucruri. În 
același timp, propria conștiență spirituală a fost și rezultatul anilor 
de meditaţie și introspecție personală asupra acestor cercetări. 

Percepția spirituală trebuie să fie o căutare personală, altfel nu 
are nici o însemnătate. Suntem foarte influențați de propria reali- 
tate imediată, putând acționa asupra acesteia, să spunem, cu un 
singur pas, fără ca acest lucru să ne oblige să mergem prea mult în 
respectiva direcție. Chiar și pașii făcuți într-o direcție greșită ne pot 
oferi o înţelegere a multor căi menite învățării noastre. Pentru a 
aduce sinele sufletului în armonie cu mediul nostru fizic, ni se dă 
libertatea de a alege și de a ne exercita voința în mod liber în 
căutările motivelor pentru care suntem aici. Pe drumul vieţii tre- 
buie să ne asumăm responsabilitatea în cazul tuturor deciziilor 
noastre, fără a da vina pe alți oameni pentru neajunsurile și 
greutățile vieții care ne fac nefericiți. 

După cum am menționat deja, pentru a fi eficienţi în misi- 
unea noastră, trebuie să-i ajutăm pe ceilalți în drumul lor, ori de 
câte ori avem această posibilitate. Ajutându-i pe ceilalți, ne ajutăm 

şi pe noi înșine. Nu putem ajunge la ceilalți atât timp cât ne hră- 
nim numai propria unicitate, într-o astfel de măsură, încât 
devenim total absorbiți de noi înșine. Cu toate că a nu ne cunoaște 
pe noi înșine și a nu fi interesați să o facem ne poate transforma în 
niște persoane ineficiente. Trupul pe care-l avem nu ne-a fost dat 
printr-un hazard al naturii. A fost selectat pentru noi de către con- 
silierii noștri spirituali și noi înșine am acceptat alegerea lor după 
ce ne-au fost prezentate și alte oferte de corpuri gazdă. Astfel, nu 
suntem victimele unei conjuncturi. Trupul ne este încredințat în 
scopul de a fi niște participanți activi la viață și nu pentru a o privi 
din afară. Nu trebuie să scăpăm din vedere ideea că am acceptat 
acest contract sacru al vieții și că acest lucru înseamnă că rolurile 
pe care le jucăm în viață sunt mai importante decât noi înșine. 

Energia sufletului nostru a fost creată de o autoritate mai 
înaltă decât putem să ne imaginăm în starea actuală de dezvoltare. 
În acest sens, trebuie să ne concentrăm asupra a ceea ce suntem ca 
persoane, pentru a descoperi scânteile de divinitate care se află în 
noi. Singurele limite ce pot exista în ceea ce privește cunoașterea 
noastră de sine sunt autoimpuse. Dacă drumurile celorlalți ni se 
par irelevante, aceasta nu înseamnă că nu există un parcurs care ne 
e destinat. Motivul pentru care suntem ceea ce suntem este unul 
dintre adevărurile majore ale vieții. Cineva poate descoperi că 
aceste adevăruri se manifestă într-un anumit loc sau situaţie, dar 
acestea nu se aplică și celorlalți. 

În esență, suntem singuri cusufletul nostru, oamenii care se 
simtînsingur ați nu s-au descoperit îndeajuns pe ei înșiși. 
Autodescoperirea sufletului se leagă de cât de stăpâni suntem pe 
noi înșine. Captarea propriei esențe se aseamănă cu actul de a ne 
îndrăgosti. Ceva adormit înăuntrul nostru este trezit de un stimul, 
într-un moment al vieții noastre. Sufletul flirtează la început cu 
noi, ispitindu-ne să mergem mai departe cu deliciile pe care le 
putem vedea doar de la distanță. Atracția inițială a descoperirii de 
sine începe cu o atingere ca din joacă a conștientului de către 
partea inconștientă a minții. Pe măsură ce intensitatea cu care 
dorim să posedăm în întregime propriul sine crește, suntem atrași 
irezistibil de o comuniune mult mai intimă. Cunoașterea sufletu- 
lui nostru devine un aspect al fidelității față de propriul sine. 
Aspectul fascinant al descoperirii de sine este acela că, atunci când 

ne auzim vocea interioară, o recunoaștem imediat. Sunt convins, 
bazându-mă pe experiența acurnulată, că oricine de pe această 
planetă are un ghid spiritual propriu. Ghizii noștri vorbesc minţii 
noastre interioare - dacă suntem receptivi. În timp ce la unii ghizi 
putem ajunge mai ușor decât la alții, fiecare dintre noi are capaci- 
tatea de a-i chema și de a fi auzit de aceștia. 

Nu există accidente în viață, deși oamenii devin confuzi în 
fața a ceea ce ei consideră a fi o expresie a hazardului. Această 
filosofie funcționează împotriva gândirii ordinii spirituale. Un al 
doilea pas ușor de făcut, în logica acestei filosofii, ar fi acela că nu 
avem nici un control asupra vieților noastre și că a încerca să ne 
descoperim pe noi înșine este un lucru lipsit de substanță, având 
în vedere că, oricum, nimic din ceea ce facem nu are vreo impor- 
tanță. Credința în hazardul ce guvernează evenimentele 
influențează în mod negativ reacția noastră în fața unor situații și 
ne permite să evităm să ne punem problema explicării acestora. A 
avea o abordare fatalistă a vieții, spunând: „E voia lui Dumnezeu“ 
sau „Aceasta e karma mea“, contribuie la inacțiunea și la lipsa 
noastră de scop în viață, pentru că ceea ce are importanță în viață 
poate veni cu încetul sau dintr-o dată. 

Conștienţa de sine ne poate duce dincolo de ceea ce am 
crezut că reprezintă destinația noastră inițială. Karma semnifică 
punerea în mișcare a acelor condiții ale drumului nostru care ne 
stimulează învățarea și dezvoltarea. Conceptul conform căruia 
există o sursă ce orchestrează totul nu trebuie să fie considerat 
prea pretenţios. Înțelegerea naturii noastre spirituale vine în 
momente liniștite, introspective și subtile, manifestate de puterea 
unei singure gândiri. 

Viața presupune schimbări constante în drumul spre 
împlinire. Locul pe care-l ocupăm în lume astăzi poate fi mâine 
altul. Trebuie să învăţăm să ne adaptăm acestor perspective 
diferite, întrucât acestea reprezintă o parte a planului dezvoltării 
noastre. Făcând astfel, există o transcendență a sinelui, de la proce- 
sul mascării în spatele unei carcase exterioare temporare la ceea ce 
se găseşte adânc în cadrul minţii permanente a sufletului nostru. 
Pentru a înălța mintea umană din sentimentele de deziluzie, tre 
buie să ne extindem conștiența, iertându-ne pe noi înşine de 
greşeli. Cred că e vital pentru sănătatea noastră mentală 

râde de noi înșine și de situațiile prosteşti în care intrăm în cadrul 
drumului nostru. Viaţa e plină de conflicte, iar lupta, suferința și 
fericirea pe care le trăim reprezintă motivele pentru care suntem 
aici. Fiecare zi e un nou început. 

Am un citat final, ce aparţine unui subiect ce se pregătea pen- 
tru o nouă călătorie, din lumea spiritelor către o nouă încarnare pe 
Pământ. Cred că declaraţia acestuia oferă o concluzie potrivită 
acestei cărți: 


Venirea pe Pământ este ca o călătorie într-o țară străină, departe 
de casa noastră. Unele lucruri par familiare, dar majoritatea 
sunt ciudate, măcar până când ne obișnuim cu acestea, în spe- 
cial condițiile necruțătoare. Adevărata noastră casă e un loc de 
pace absolută, acceptare completă și dragoste desăvârșită. Ca 
suflete despărțite de casa noastră, nu putem considera că aceste 
trăsături frumoase vor mai fi prezente în jurul nostru. Pe Pământ 
urmează să ne confruntăm cu intoleranţa, tristețea și mânia, în 
timp ce căutăm bucuria și dragostea. Va trebui să nu ne pierdem 
integritatea pe drum, sacrificându-ne bunătatea pentru a 
supraviețui și manifestând atitudini de superioritate sau de infe- 
rioritate față de cei din jurul nostru. Știm că traiul într-o lume 
imperfectă ne va ajuta să înțelegem adevărata însemnătate a 
perfecțiunii. Cerem curaj și umilință înaintea călătoriei noastre 
în altă viaţă. Pe măsură ce crestem în conștiență, va spori și ca- 
litatea existenţei noastre. În acest fel suntem testați. Trecerea aces- 
tui test reprezintă destinul nostru. 


Apariţii editoriale 
la Editura Cartea Daath 


Din colecția „Știință şi Spiritualitate“ 
Călătoria sufletelor — Michael Newton, Ph.D. 
Destinul sufletelor — Michael Newton, Ph. D. 
Telepatia și vehiculul eteric — Alice Bailey 
Universul holografic — Michael Talbot 
Putere versus forță - David. R. Hawkins, M.D., Ph.D 
Viaţa dintre vieți - Michael Newton, Ph.D. 
Ochiul Sinelui - David. R. Hawkins, M.D., Ph.D 


Din colecția „Terapii pentru minte, inimă și trup“ 
Orice poate fi vindecat - Martin Brofman, Ph.D. 
Karma de fiecare zi - Carmen Harra 


Din colecția „Poezii, Gânduri, Desene“ 
Eternul exercițiu — Daniela Marin - poezii 
Dumnezeu mi-a vorbit — Eilleen Caddy 
În căutarea Armoniei — loan Gyuri Pascu 
Deschiderea porților lăuntrice - Eilleen Caddy 


În curs de apariţie: 
Sinele: Realitate și Subiectivitate - David. R. Hawkins 
Anatomia Spiritului - Caroline Myss 
Imagine All the People - O conversaţie cu Dalai Lama 
despre bani, politică și viață, așa cum ar putea fi - 
Sfinția Sa Dalai Lama și Fabien Ouaki 


